**meghívó**

**Budapest Főváros II. Kerületi Önkormányzat Képviselő-testületének**

Közoktatási, Közművelődési, Sport, Egészségügyi Szociális és Lakásügyi Bizottsága



A Közoktatási, Közművelődési, Sport, Egészségügyi, Szociális és Lakásügyi Bizottság rendes ülésére

**2023. szeptember 26. 15.00.óra**

Helyszín

Budapest II. Kerületi Polgármesteri Hivatal (1024 Bp. Mechwart liget 1.)

**nagy tárgyaló**

Tervezett napirend:

1.Dr. Guti Éva - EREMISZ Bt. - házi gyermekorvos feladat-ellátási szerződésének meghosszabbítása

2.Dr. Vántus Gergely - VAJA-MED-KOM Egészségügyi Szolgáltató betéti Társaság – háziorvos feladat-ellátási szerződésének meghosszabbítása

3.Dr. Szép Zsuzsanna - "Markóczy & Szép" Egészségügyi és Szolgáltató Korlátolt Felelősségű Társaság – háziorvos feladat-ellátási szerződésének meghosszabbítása

4.Dr. Balogh Melinda - MELIDENT Fogászati Betéti Társaság – fogorvos feladat-ellátási szerződésének meghosszabbítása

5.Dr. Jely Kornél - "Dr. Jely és Társa" Fogorvosi Szolgáltató Betéti Társaság - fogorvos feladat-ellátási szerződésének meghosszabbítása

6.Dr. Kádár György –egyéni vállalkozó - fogorvos feladat-ellátási szerződésének meghosszabbítása

7.A Képviselő-testület 271/2023.(V.30.) határozatának hatályon kívül helyezése c. képviselő-testületi anyag véleményezése

8.Javaslat az Intézményeket Működtető Központ Szervezeti Működési Szabályzatára

9.Javaslat a II. kerületi Egyesített Bölcsődék Szakmai Programjának elfogadására

10.Javaslat Papp Tibor tiszteletére állítandó emléktábla elhelyezésére

11. Javaslat Ungvári Tamás tiszteletére állítandó emléktábla elhelyezésére

12.Előterjesztés Bursa Hungarica ösztöndíjpályázat kiírására

13.Javaslat a Jó Pásztor Nővérek Kongregációja családok átmeneti otthona 2022. évi beszámolójának elfogadására

14.Javasat a XI. Kerület Újbuda Önkormányzata fogyatékos személyeknappali ellátása 2022. évi beszámolójának elfogadására

15.Javaslat a Család-és Gyermekjóléti Központ alapító okiratának módosítására (testületi)

16.Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

17.Javaslata GOND-VISELÉS Nonprofit Közhasznú Korlátolt Felelősségű Társaság 2022. évről szóló beszámolójának elfogadására  (zárt)

18.Javaslat a Budapest Főváros VIII. Kerület Józsefváros ÖnkormányzatÉrtelmi Fogyatékosok Napközi Otthona 2022. évi beszámolójának elfogadására (zárt)

19.Javaslat a felsőoktatási ösztöndíjpályázat elbírálására (zárt)

20.Javaslat a **1022** **Budapest, Lórántffy Zsuzsanna út 2.** szám alatti garázshelyiség használati díj jóváírására vonatkozó kérelem ügyében (zárt)

21.Kérelem a Budapest II. kerület Török u. 8. I. 5. szám alatti társbérleti lakrész tekintetében keletkezett díjhátralék utáni késedelmi kamat megfizetésének elengedésére (zárt)

22.Döntés az Önkormányzat tulajdonában álló lakások szolgálati jelleggel történő bérbe adására vonatkozó, a 257/2023. (V. 30.) képviselő-testületi határozat mellékleteként elfogadott felhívás módosításáról ésa felhívás közzétételéről (zárt)

23.Döntés a 331/2023. (VI. 27.) képviselő-testületi határozat visszavonásáról és a 1027 Budapest, Margit krt. 50-52. III. emelet 1. szám alatti lakás bérbe adásáról (zárt)

24.Személyi térítési díj méltányosság (zárt)

25.Létfenntartási támogatás méltányosságból történő megállapítása (zárt)

26.Egyebek

Budapest, 2023. szeptember 19.

Kiss Roland sk.

a bizottság elnöke

**1.Napirend**

**E L Ő T E R J E S Z T É S**

A Közoktatási, Közművelődési, Sport, Egészségügyi, Szociális és Lakásügyi Bizottság  
2023. szeptember 26-ai ülésére

**Előterjesztő:** Humánszolgáltatási Igazgatóság Intézményirányítási Osztály

Ötvös Zoltán osztályvezető

**Tárgy:** Dr. Guti Éva - EREMISZ Bt. - házi gyermekorvos feladat-ellátási szerződésének meghosszabbítása

*A napirend zárt ülésen történő*

*tárgyalást nem igényel*

**Tisztelt Bizottság!**

A Magyarország helyi önkormányzatairól szóló 2011. évi CLXXXIX tv. 13. § (1) bekezdés 4. pontja értelmében a helyi önkormányzat feladata a törvényben meghatározott kivételekkel az egészségügyi alapellátás, az egészséges életmód segítését célzó szolgáltatások biztosítása. Az egészségügyi alapellátásról szóló 2015. évi CXXIII. törvény 5. § (1) bekezdése alapján a települési önkormányzat az egészségügyi alapellátás körében gondoskodik – egyebek között -:

a) a háziorvosi, házi gyermekorvosi ellátásról,

b) a fogorvosi alapellátásról.

A Budapest Főváros II. Kerületi Önkormányzat ezt a feladatát feladat-ellátási szerződéssel biztosítja.

Az önálló orvosi tevékenységről szóló 2000. évi II. törvény végrehajtásáról szóló 313/2011.(XII. 23.) Korm. rendelet 1. mellékleterögzíti, hogy a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződést az alábbi formanyomtatvány alapján kell megkötni:

1. Felek megnevezése (a személyes ellátásra kötelezett orvos megnevezésével):
2. A praxisjoggal érintett körzet meghatározása:
3. A praxisjoggal rendelkező háziorvos kötelezettségei:
4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is):
5. A háziorvos rendelési idejének meghatározása:
6. A háziorvos ügyeletben történő részvételére vonatkozó rendelkezések:
7. A háziorvos helyettesítésére vonatkozó rendelkezések:
8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések:
9. A feladat-ellátási szerződés időtartama:
10. A feladat-ellátási szerződés felmondására vonatkozó rendelkezések:
11. A háziorvost a körzetmódosítás következtében ért kár esetére a települési önkormányzat kártalanítási kötelezettsége:
12. Egyéb, kártérítésre, kártalanításra vonatkozó előírások:
13. Egyéb előírások:
14. Dátum; a felek (cégszerű) aláírása

Az önálló orvosi tevékenységről szóló 2000. évi II. törvény 2/B. § (2) bekezdése szerint a feladat-ellátási szerződés legrövidebb időtartama 5 (öt) év.

A Budapest Főváros II. Kerületi Önkormányzat és az **EREMISZ Egészségügyi Ellátó Ipari és Kereskedelmi Betéti Társaság** (székhely: 1121 Budapest, Budakeszi út 30. C. ép. 1. em. 5**.**, cégjegyzékszám: 01-06-787271, adószám: 20198493-1-43, képviseletében eljár: dr. Guti Éva  ügyvezető), között létrejött házi gyermekorvosi területi ellátási kötelezettség vállalásáról szóló feladat-ellátási szerződés 2023. november 30. napján lejár.

Dr. Guti Éva házi gyermekorvos 2023. augusztus 31. napján kérte a feladat-ellátási szerződésének meghosszabbítását.

Fent nevezett orvos a II. kerület közigazgatási területén lévő egészségügyi alapellátási körzetek megállapításáról szóló mindenkor hatályos önkormányzati rendeletben meghatározott 7-es számú, 0-14 év közti gyermekeket ellátó háziorvosi körzetben látja el tevékenységét, amellyel szemben kifogás nem merült fel. A folyamatos betegellátás biztosítása érdekében javaslom további öt évre szólóan a feladat-ellátási szerződés megkötését, a praxisjog alapján végzett tevékenységre.

Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pontja alapján, a területi ellátási kötelezettséggel rendelkező háziorvosokkal, házi gyermekorvosokkal és felnőtteket ellátó fogorvosokkal – a praxiselidegenítés kivételével – a feladat-ellátási szerződések megkötéséről, módosításáról és megszüntetéséről a KKSEB a Képviselő-testület által átruházott hatáskörben dönt.

Kérem a Tisztelt Bizottságot, hogy a jelen előterjesztést megtárgyalni és a határozati javaslatot elfogadni szíveskedjen!

**Határozati javaslat**

A Közoktatási, Közművelődési, Sport, Egészségügyi, Szociális és Lakásügyi Bizottság a Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pont alapján kapott hatáskörében eljárva úgy dönt, hogy az egészségügyi alapellátások körzeteiről szóló 1/2019.(I.30.) önkormányzati rendelet2. sz. mellékletében meghatározott, 7-es számú körzet ellátására az **EREMISZ Egészségügyi Ellátó Ipari és Kereskedelmi Betéti Társaság** (székhely: 1121 Budapest, Budakeszi út 30. C. ép. 1. em. 5., cégjegyzékszám: 01-06-787271, adószám: 20198493-1-43, képviseletében eljár: dr. Guti Éva  ügyvezető) - a határozat mellékletét képező -, praxisjog alapján végezhető házi gyermekorvosi tevékenységre szóló feladat-ellátási szerződését **2023. december 01. napjától 2028. november 30. napjáig terjedő időtartamra megköti.**

A Bizottság felkéri a polgármestert a szükséges intézkedések megtételére és a szükséges technikai pontosításokkal kiegészített feladat-ellátási szerződés aláírására!

Felelős: Bizottság elnöke

Határidő: 2023. november 30.

Budapest, 2023. szeptember

**Örsi Gergely**

Polgármester megbízásából eljárva

**Ötvös Zoltán**

osztályvezető

*Határozati javaslat melléklete*

**FELADAT-ELLÁTÁSI SZERZŐDÉS**

**PRAXISJOG ALAPJÁN VÉGZETT HÁZI GYERMEKORVOSI TEVÉKENYSÉGRE**

amely létrejött az alább megjelölt felek között, az alulírt helyen és időben, a következő feltételekkel:

**1. Felek megnevezése (a személyes ellátásra kötelezett orvos megnevezésével)**

**1.1. Budapest Főváros II. Kerületi Önkormányzat** (1024 Budapest, Mechwart liget 1. ÁHTI azonosító: 745213, adószám: 15735650-2-41, képviseletében eljár Örsi Gergely polgármester), továbbiakban: Önkormányzat és

**1.2. EREMISZ Egészségügyi Ellátó Ipari és Kereskedelmi Betéti Társasággal** (székhely: 1121 Budapest, Budakeszi út 30. C. ép. 1. em. 5., cégjegyzékszám: 01-06-787271, adószám: 20198493-1-43, képviseletében eljár: dr. Guti Éva  ügyvezető), továbbiakban: Egészségügyi Szolgáltató (együttesen: Szerződő Felek)

1.3. Az Egészségügyi Szolgáltató a jelen szerződésben meghatározott kötelezettségeit a praxisjoggal, csecsemő- és gyermekgyógyász szakorvosi szakképzettséggel rendelkező **Dr. Guti Éva** (születési hely és idő: ………….. anyja neve: ……….……) személyes tevékenysége útján köteles ellátni, ettől csak különösen indokolt esetben, szabályszerűen bejelentett és engedélyezett helyettes szakorvos igénybevételével térhet el.

**2. A praxisjoggal érintett körzet meghatározása**

2.1. Szerződő Felek megállapodnak abban, hogy az Egészségügyi Szolgáltató elvállalja a Budapest Főváros II. Kerületi Önkormányzat az egészségügyi alapellátások körzeteiről szóló 1/2019.(I.30.) önkormányzati rendeletének 2. számú mellékletében meghatározott **7-es számú,** 0-14 év közötti gyermekeket ellátó háziorvosi **körzet** működtetését.

2.2. Egészségügyi Szolgáltató ez által biztosítja a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. § (1) bekezdés a) és e) pontjaiban rögzített, az Önkormányzat kötelező feladatát képező, egészségügyi szolgáltatás körébe tartozó házi gyermekorvosi szolgáltatást, területi ellátási kötelezettséggel a meghatározott körzethatáron belül, valamint az Önkormányzat által mindenkor kijelölt oktatási és nevelési intézményekben. Az iskola-egészségügyi ellátásra az Egészségügyi Szolgáltató és Budapest Főváros II. Kerületi Önkormányzat Egészségügyi Szolgálata (székhely: 1027 Budapest, Kapás utca 22., továbbiakban: Egészségügyi Szolgálat) között kötendő szerződés rendelkezéseit kell alkalmazni.

**3. A praxisjoggal rendelkező házi gyermekorvos kötelezettségei**

3.1. Egészségügyi Szolgáltató ellátja a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendeletben foglalt házi gyermekorvosi feladatokat. Kijelenti, hogy a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

3.2. Egészségügyi Szolgáltató tudomásul veszi, hogy a 2.1. pontban rögzített körzetben lakók jelentkezését csak az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet alapján, különösen indokolt esetben, az erre vonatkozó jogszabályok szerint eljárva utasíthatja vissza.Vitás kérdésekben a jelentkező személy tartózkodási helye szerint illetékes fővárosi és megyei kormányhivatal népegészségügyi feladatkörében eljáró fővárosi kerületi hivatala (a továbbiakban: Egészségügyi Hatóság) dönt.

3.3. Egészségügyi Szolgáltató tudomásul veszi, hogy a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet 3. § (3) bekezdése alapján sürgős szükség esetén köteles ellátni a rendelési idejében hozzá forduló személyeket, ha heveny vagy krónikus megbetegedésük miatt orvosi ellátást igényelnek és ellátatlanságuk az egészséget károsító vagy a gyógyulást lassító állapotromláshoz vezethet.

Egészségügyi Szolgáltató a házi gyermekorvosi ellátásokat térítés nélkül köteles biztosítani az arra jogosultaknak.

Amennyiben Egészségügyi Szolgáltató az alapellátási tevékenységet vállalkozási formában kívánja végezni, köteles az érvényes egészségügyi vállalkozás bejegyzését jelen szerződés hatálybalépése előtt igazolni, az egészségügyi szolgáltatásra jogosító működési engedélyt beszerezni.

A folyamatos ellátás érdekében az Egészségügyi Szolgáltató az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 7. § (2) bekezdés b) pontja szerint munkanaponként 8 (nyolc) órában - beleértve a rendelési időt és a tanácsadás/prevenciós rendelés idejét is - az őt választó biztosítottak számára rendelkezésre áll, ide nem értve a keresőképtelenség, a hivatalos távollét, illetve a szabadság miatti helyettesítés eseteit. A keresőképtelenség, a hivatalos távollét, illetve a szabadság idejére helyettesítéséről – annak finanszírozásával egyetemben – saját hatáskörben köteles gondoskodni.

Az Egészségügyi Szolgáltató a feladatait a rendelőjében, a tanácsadóban, oktatási-nevelési intézményekben, valamint a jogszabályokban meghatározott és egyéb indokolt esetekben, a betegek otthonában látja el.

3.4. Egészségügyi Szolgáltató 5 (öt) munkanapnál hosszabb távollétét köteles az Önkormányzatnak írásban bejelenteni, működési engedélyében szereplő helyettesének elérhetőségi és rendelési időre vonatkozó adataival együtt. Egészségügyi Szolgáltató a folyamatos, 30 (harminc) napot meghaladó távolléte esetén köteles ezt a tényt a finanszírozó szerv felé és az engedélyező Egészségügyi Hatóság felé is írásban bejelenteni.

Az Egészségügyi Szolgáltató vállalja, hogy a kötelező és eseti jelentéseknek, adatszolgáltatásoknak – az érvényes jogszabályok figyelembevételével – az Önkormányzat, az Egészségügyi Szolgálat vezetője, az Egészségügyi Hatóságok vagy más, jogszabályban meghatározott szerv (pl.: finanszírozó szerv, KSH, stb.) felé pontosan és időben eleget tesz.

3.5. Az Egészségügyi Szolgáltató, mint területi ellátási kötelezettséget vállaló közszolgáltató, köteles a gazdálkodási tevékenység körében elvárható gondossággal eljárni, a működési körébe tartozó veszteséget fedezni.

3.6. Az Egészségügyi Szolgáltató kötelezettséget vállal arra, hogy az e szerződés körébe tartozó praxis tevékenységére a jelen szerződés 9. pontjában meghatározott időtartam kezdő napját megelőzően felelősségbiztosítást köt és azt a szerződés időtartamára folyamatosan fenntartja.

3.7. Az Egészségügyi Szolgáltató jelen szerződés körébe tartozó tevékenysége során, jelen szerződés 9. pontjában meghatározott időtartamra köteles biztosítani a praxisban egészségügyi tevékenységet végzők működési nyilvántartásának érvényességét, munkaköri alkalmasságának igazolását, az egészségügyi szolgáltatások nyújtásához szükséges szakmai minimumfeltételekről szóló mindenkor hatályos rendeletben – jelenleg a 60/2003. (X.20.) ESZCSM rendelet - meghatározott, az egyes egészségügyi szolgáltatásokhoz szükséges szakmai, személyi és tárgyi minimumfeltételek meglétét.

3.8. Az Egészségügyi Szolgáltató az **1026 Budapest, Pasaréti út 67-69.** szám alatti orvosi rendelőegységben lévő gyermekorvosi rendelőt és az egészségügyi célokra szolgáló közös helyiségeket tételes leltár szerint veszi át (melléklet). Köteles az átvett tárgyakat kellő gondossággal használni, állagukat megőrizni. Az átvett tárgyi eszközök, műszerek és berendezési tárgyak pótlása az Egészségügyi Szolgáltató feladata. Egészségügyi Szolgáltató az átvett valamennyi vagyontárgy állagának megóvásáért felel, kivéve a rendeltetésszerű használat folytán keletkezett természetes elhasználódás következményeként jelentkező állagromlást, vagy megsemmisülést. Egészségügyi Szolgáltató mentesül a felelősség alól, ha bizonyítja, hogy a rábízott vagyontárgyak tekintetében úgy járt el, ahogy az az adott helyzetben általában elvárható.

3.9. Az Egészségügyi Szolgáltató köteles megfizetni a praxis működésével kapcsolatos, az Egészségügyi Szolgálattal kötendő szolgáltatási szerződésben meghatározott közüzemi díjakat, veszélyes hulladék megsemmisítésének, a takarításnak, a telefon, internet-szolgáltatásnak és a rendelői textília mosatásának költségeit. Valamint más, az épület működésével kapcsolatos terheket a rendelés céljára igénybevett épületrész mérete és rendelési ideje arányában. A közös használatú épületrészek (várók, folyosók, öltözők, mosdók) üzemeltetési költségeit ugyancsak a fenti arányban viseli. A befizetett közüzemi díjakról Egészségügyi Szolgálat köteles havonta elszámolást küldeni Egészségügyi Szolgáltatónak a befizetendő összeg megjelölésével, melyet Egészségügyi Szolgáltató a számlán feltüntetett fizetési határidőig köteles átutalni Egészségügyi Szolgálat 12001008-00201750-00100008 számú számlájára.

Az Egészségügyi Szolgáltató vagy kellő felhatalmazással és szakismerettel rendelkező képviselője előre egyeztetett időpontban jogosult az elszámolást, illetve az annak alapját képező számlákat Egészségügyi Szolgálat képviselőjénél ellenőrizni.

Az itt nem szabályozott feltételek tekintetében az Egészségügyi Szolgálattal kötendő szolgáltatási szerződés rendelkezéseit kell alkalmazni.

Az Egészségügyi Szolgáltatót terheli a karbantartás költségei, a rendelés céljára igénybevett épületrész mérete és rendelési idő arányában.

3.10. Az Egészségügyi Szolgáltató a finanszírozó szerv által a házi gyermekorvosi körzet működtetésére folyósított teljes összeget elkülönített bankszámlán köteles kezelni és kizárólag a praxis céljára fordítani.

**4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is)**

4.1. Önkormányzat hozzájárulását adja ahhoz, hogy a finanszírozó szerv által a házi gyermekorvosi körzet működtetésére folyósított teljes összeget az Egészségügyi Szolgáltató kapja meg.

4.2. Az Önkormányzat az Egészségügyi Szolgálat útján, a jelen szerződés időtartamára, a feladat ellátásához térítés nélkül az Egészségügyi Szolgáltató rendelkezésére bocsátja a tulajdonában lévő, természetben a **1026 Budapest, Pasaréti út 67-69.** szám alatti orvosi rendelőegységben lévő házi gyermekorvosi rendelőt és az egészségügyi célokra szolgáló közös helyiségek használatát, annak teljes felszerelésével és berendezésével együtt.

4.3. Az Önkormányzat vállalja a rendelő felújításával kapcsolatos költségeket, melyet az Önkormányzat felújítási terve alapján és pénzügyi lehetőségei függvényében végez.

**5. A házi gyermekorvos rendelési idejének meghatározása**

5.1. A rendelési idő meghatározásánál, az adott településen működő, praxisjoggal rendelkező házi gyermekorvosok kötelesek rendelési idejüket – az Önkormányzat által meghatározott irányelveknek megfelelően – összehangoltan kialakítani.

A rendelési időről és különösen annak módosításáról – az Önkormányzat jóváhagyását, valamint az engedélyt kiadó Egészségügyi Hatóság általi tudomásulvételt követően – a házi gyermekorvosnak a körzetébe tartozó lakosságot és az általa ellátottakat tájékoztatnia kell.

A folyamatos ellátás keretében az Egészségügyi Szolgáltató a betegek ellátását a rendelőjében az alábbi rendelési idő szerint köteles biztosítani.

***5.1.1. Rendelési Idő:***

***Betegrendelés Tanácsadás/Prevenciós rendelés***

***Hétfő: 10.00 – 12.00 óráig Hétfő: 8.00 – 10.00 óráig***

***Kedd: 14.00 – 18.00 óráig Kedd: 13.00 – 14.00 óráig***

***Szerda: 8.00 – 10.00 óráig Szerda: 10.00 – 12.00 óráig***

***Csütörtök: 18.00 – 20.00 óráig Csütörtök: 16.00 – 18.00 óráig***

***Péntek: Éves forgó rendszer alapján Péntek: Éves forgó rendszer alapján***

***forduló nap minden év szeptember 1. forduló nap minden év szeptember 1.***

***10.00 – 12.00 óráig, illetve 14.00 – 16.00 óráig 12.00 – 13.00 óráig, illetve 16.00 – 17.00 óráig***

*5.1.2. Rendelkezésre állási idő:*

*Hétfő: 12.00 – 16.00 óráig*

*Kedd: 10.00 – 13.00 óráig*

*Szerda: 12.00 – 16.00 óráig*

*Csütörtök:12.00 – 16.00 óráig*

*Péntek: Éves forgó rendszer alapján forduló nap minden év szeptember 1.*

*13.00 – 18.00 óráig, illetve 9.00 – 14.00 óráig*

**6. A házi gyermekorvos ügyeletben történő részvételére vonatkozó rendelkezések**

Az orvosi ügyeletet az Önkormányzat biztosítja az általa szervezett központi ügyelet útján. Egészségügyi Szolgáltató tudomásul veszi, hogy szükség esetén kötelezhető ügyeleti feladat ellátására a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet, az egészségügyi ellátás folyamatos működtetésének egyes szervezési kérdéseiről szóló 47/2004. (V. 11.) ESzCsM rendelet szabályai és az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 7. § (2) bekezdésének d) pontjában foglaltak szerint, amennyiben erre nézve igény merül fel Önkormányzat részéről. Szerződő felek ilyen igény esetén külön megállapodást kötnek az ügyelet ellátásának feltételeire nézve.

**7. A házi gyermekorvos helyettesítésére vonatkozó rendelkezések**

Helyettesítésről az Egészségügyi Szolgáltató maga köteles gondoskodni a szerződés időtartama alatt érvényes, a vonatkozó jogszabályokban a feladatkörre előírt személyi és szakmai feltételeknek megfelelő, az engedélyező Egészségügyi Hatóságnak szabályszerűen bejelentett helyettessel. Indokolt esetben, ellátási érdekből az Önkormányzat átmenetileg, legfeljebb 6 (hat) hónapra, a helyettesítendő praxis terhére és költségére, helyettesítésre kötelezheti az Egészségügyi Szolgáltatót.

**8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések**

8.1. Az Egészségügyi Szolgáltató köteles a jogszabályban előírt képzettséggel rendelkező gyermekápolót/asszisztenst alkalmazni, aki a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

A jogszabályi előírások betartását az Egészségügyi Hatóság ellenőrzi.

8.2. Egészségügyi Szolgáltató feladatait a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet 6. § (2) bekezdése alapján védőnő közreműködésével, valamint gyermekápoló vagy asszisztens igénybevételével végzi.

Egészségügyi Szolgáltató a gyermekápoló/asszisztens működési nyilvántartásba vételének igazolását, MESZK tagságának igazolását, munkaszerződését és munkaköri leírását továbbá a mindenkor hatályos jogszabályok szerint az elvégzett alkalmassági vizsgálat eredményét az Önkormányzat részére köteles bemutatni.

8.3. Az Egészségügyi Szolgáltató gyermekápolót/asszisztenst legalább a rendelési és a tanácsadási időben köteles alkalmazni. A praxisban közreműködő gyermekápoló/asszisztens helyettesítéséről –annak finanszírozásával egyetemben - az Egészségügyi Szolgáltató köteles gondoskodni.

8.4. A gyermekápoló/asszisztens munkáját a gyógyító–megelőző ellátással kapcsolatos feladatok vonatkozásában a házi gyermekorvos irányítja.

8.5. Az Egészségügyi Szolgáltató köteles bejelenteni az Egészségügyi Szolgálatnak is, ha a gyermekápoló/asszisztens személyében változást tervez.

**9. A feladat-ellátási szerződés időtartama**

Jelen szerződést Szerződő felek **2023. december 1. napjától 2028. november 30. napjáig** terjedő határozott időtartamra kötik. Szerződő felek kölcsönösen kifejezik szándékukat hosszú távú munkakapcsolat fenntartására. Amennyiben szükséges, Szerződő felek kölcsönösen kezdeményezik jelen szerződés módosítását.

**10. A feladat-ellátási szerződés felmondására vonatkozó rendelkezések**

10.1. Jelen szerződés megszűnik, ha a finanszírozó szerv és az Egészségügyi Szolgáltató között létrejött szerződés bármely okból megszűnik, vagy Egészségügyi Szolgáltató működési engedélyét az Egészségügyi Hatóság visszavonta.

10.2. Szerződő felek a jelen szerződést 6 (hat) hónapra mondhatják fel. Szerződő felek kijelentik, hogy közös megegyezéssel történő szerződés - megszüntetés esetén is irányadónak tekintik a felmondási időre meghatározott időtartamot.

Jelen szerződés fennállásának időtartama alatt, súlyos szerződésszegés esetén, szerződő feleket megilleti a szerződésszegő féllel szemben a rendkívüli felmondás joga. Jelen szerződés megszűnése esetén Egészségügyi Szolgáltató köteles a rendelkezésére bocsátott orvosi rendelőt, az egészségügyi célokra szolgáló közös helyiségeket és a melléklet szerint átvett felszerelési, berendezési tárgyakat az utolsó munkanapján, de legkésőbb a szerződés megszűnését követő 15 (tizenöt) napon belül rendeltetésszerű használatra alkalmas állapotban Egészségügyi Szolgálat birtokába visszaadni.

10.3. A praxis működésével kapcsolatos közüzemi díjak tekintetében fennálló 6 (hat) hónapon túli elmaradás, hátralék - megjelenés súlyos szerződésszegésnek minősül, amely szerződésszegés a szerződés azonnali hatályú felmondását vonja maga után.

10.4. Az Egészségügyi Szolgáltató az átengedett helyiséget kizárólag a szerződésben foglalt feladatokra használhatja, bérbeadási, albérletbe adási, más célra történő hasznosításra, átengedésre szóló jogot nem szerez. Az alapellátási egészségügyi szolgáltatásokon túli tevékenység csak külön szerződés alapján folytatható. A jelen pontban foglaltak megszegése a szerződés azonnali hatályú felmondását vonhatja maga után.

**11. A házi gyermekorvost a körzetmódosítás következtében ért kár esetére a települési önkormányzat kártalanítási kötelezettsége**

Az önálló orvosi tevékenységről szóló 2000. évi II. törvény 2/B. § (5) bekezdése alapján a körzetmódosítás miatt bekövetkezett, a háziorvost ért kár esetén az adott körzet megállapításáért felelős szerv kártalanítási kötelezettséggel tartozik.

**12. Egyéb, kártérítésre, kártalanításra vonatkozó előírások**

Az Egészségügyi Szolgáltató kijelenti, hogy valamennyi, a jelen szerződéssel érintett praxisban végzett házi gyermekorvosi tevékenység során okozott kárért kizárólagos felelősséget vállal.

**13. Egyéb előírások**

13.1. Az Önkormányzat és az Egészségügyi Szolgáltató kötelezi magát, hogy együttműködik a kerület egészségügyi helyzetének javítása érdekében. Ennek keretében az Önkormányzat az Egészségügyi Szolgálat közreműködésével köteles tájékoztatni az Egészségügyi Szolgáltatót a kerület egészségügyi ellátását érintő kérdésekről, döntésekről, továbbképzési lehetőségekről.

13.2. Jelen szerződés megkötésének feltétele a praxisjog engedély, az Egészségügyi Szolgáltató egészségügyi személyzetének érvényes működési nyilvántartásban szereplésének igazolása, MESZK tagságának igazolása, a vállalkozói tevékenység folytatásához szükséges működési engedély-, és/vagy a cégbírósági bejegyzés, a vonatkozó Társasági szerződés, a 3.6. pont szerinti felelősségbiztosítás, továbbá a mindenkor hatályos jogszabályok szerint elvégzett alkalmassági vizsgálatok eredményeinek Önkormányzat részére történő bemutatása.

13.3. Jelen szerződésben nem szabályozottakra a Polgári Törvénykönyv és a mindenkor hatályos vonatkozó jogszabályok az irányadók.

Jelen szerződést Szerződő Felek elolvasás és megértés után, mint akaratukkal mindenben egyezőt, jóváhagyólag írták alá.

Budapest, 2023. …………….. (hó) …… (nap)

|  |  |
| --- | --- |
| ……………………………………. | ……………………………………… |
| **Örsi Gergely** | **dr. Guti Éva** |
| polgármester  Budapest Főváros II. Kerületi Önkormányzat | ügyvezető  EREMISZ Egészségügyi Ellátó Ipari és Kereskedelmi Betéti Társaság |
|  |  |

**2.napirend**

**E L Ő T E R J E S Z T É S**

A Közoktatási, Közművelődési, Sport, Egészségügyi, Szociális és Lakásügyi Bizottság  
2023. szeptember 26-ai ülésére

**Előterjesztő:** Humánszolgáltatási Igazgatóság Intézményirányítási Osztály

Ötvös Zoltán osztályvezető

**Tárgy:** Dr. Vántus Gergely - VAJA-MED-KOM Egészségügyi Szolgáltató betéti Társaság – háziorvos feladat-ellátási szerződésének meghosszabbítása

*A napirend zárt ülésen történő*

*tárgyalást nem igényel*

**Tisztelt Bizottság!**

A Magyarország helyi önkormányzatairól szóló 2011. évi CLXXXIX tv. 13. § (1) bekezdés 4. pontja értelmében a helyi önkormányzat feladata a törvényben meghatározott kivételekkel az egészségügyi alapellátás, az egészséges életmód segítését célzó szolgáltatások biztosítása. Az egészségügyi alapellátásról szóló 2015. évi CXXIII. törvény 5. § (1) bekezdése alapján a települési önkormányzat az egészségügyi alapellátás körében gondoskodik – egyebek között -:

a) a háziorvosi, házi gyermekorvosi ellátásról,

b) a fogorvosi alapellátásról.

A Budapest Főváros II. Kerületi Önkormányzat ezt a feladatát feladat-ellátási szerződéssel biztosítja.

Az önálló orvosi tevékenységről szóló 2000. évi II. törvény végrehajtásáról szóló 313/2011.(XII. 23.) Korm. rendelet 1. mellékleterögzíti, hogy a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződést az alábbi formanyomtatvány alapján kell megkötni:

1. Felek megnevezése (a személyes ellátásra kötelezett orvos megnevezésével):
2. A praxisjoggal érintett körzet meghatározása:
3. A praxisjoggal rendelkező háziorvos kötelezettségei:
4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is):
5. A háziorvos rendelési idejének meghatározása:
6. A háziorvos ügyeletben történő részvételére vonatkozó rendelkezések:
7. A háziorvos helyettesítésére vonatkozó rendelkezések:
8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések:
9. A feladat-ellátási szerződés időtartama:
10. A feladat-ellátási szerződés felmondására vonatkozó rendelkezések:
11. A háziorvost a körzetmódosítás következtében ért kár esetére a települési önkormányzat kártalanítási kötelezettsége:
12. Egyéb, kártérítésre, kártalanításra vonatkozó előírások:
13. Egyéb előírások:
14. Dátum; a felek (cégszerű) aláírása

Az önálló orvosi tevékenységről szóló 2000. évi II. törvény 2/B. § (2) bekezdése szerint a feladat-ellátási szerződés legrövidebb időtartama 5 (öt) év.

A Budapest Főváros II. Kerületi Önkormányzat és a **VAJA-MED-KOM Egészségügyi Szolgáltató Betéti Társaság** (cégjegyzékszáma: 09-06-015299, székhelye: 4032 Debrecen, Akadémia utca 37., adószáma: 21576717-1-09, képviseletében eljár: Dr. Vántus Gergely üzletvezetésre jogosult tag) között létrejött háziorvosi területi ellátási kötelezettség vállalásáról szóló feladat-ellátási szerződés 2023. november 30. napján lejár.

Dr. Vántus Gergely háziorvos 2023. szeptember 08. napján kérte a feladat-ellátási szerződésének meghosszabbítását.

Fent nevezett orvos a II. kerület közigazgatási területén lévő egészségügyi alapellátási körzetek megállapításáról szóló mindenkor hatályos önkormányzati rendeletben meghatározott 46-os számú, felnőtteket ellátó háziorvosi körzetben látja el tevékenységét, amellyel szemben kifogás nem merült fel. Háziorvosi tevékenységét 2018. december 1-től licence vizsgával végezte, 2020. november 25-én háziorvostan szakvizsgát tett.

A folyamatos betegellátás biztosítása érdekében javaslom további öt évre szólóan a feladat-ellátási szerződés megkötését, a praxisjog alapján végzett tevékenységre.

Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pontja alapján, a területi ellátási kötelezettséggel rendelkező háziorvosokkal, házi gyermekorvosokkal és felnőtteket ellátó fogorvosokkal – a praxiselidegenítés kivételével – a feladat-ellátási szerződések megkötéséről, módosításáról és megszüntetéséről a KKSEB a Képviselő-testület által átruházott hatáskörben dönt.

Kérem a Tisztelt Bizottságot, hogy a jelen előterjesztést megtárgyalni és a határozati javaslatot elfogadni szíveskedjen!

**Határozati javaslat**

A Közoktatási, Közművelődési, Sport, Egészségügyi, Szociális és Lakásügyi Bizottság a Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pont alapján kapott hatáskörében eljárva úgy dönt, hogy az egészségügyi alapellátások körzeteiről szóló 1/2019.(I.30.) önkormányzati rendelet 1. sz. mellékletében meghatározott, **46-os számú körzet ellátására a** **VAJA-MED-KOM Egészségügyi Szolgáltató Betéti Társaság** (cégjegyzékszáma: 09-06-015299, székhelye: 4032 Debrecen, Akadémia utca 37., adószáma: 21576717-1-09, képviseletében eljár: Dr. Vántus Gergely üzletvezetésre jogosult tag) ) - a határozat mellékletét képező -, praxisjog alapján végezhető háziorvosi tevékenységre szóló feladat-ellátási szerződését **2023. december 01. napjától 2028. november 30. napjáig terjedő időtartamra megköti.**

A Bizottság felkéri a polgármestert a szükséges intézkedések megtételére és a szükséges technikai pontosításokkal kiegészített feladat-ellátási szerződés aláírására!

Felelős: Bizottság elnöke

Határidő: 2023. november 30.

Budapest, 2023. szeptember

**Örsi Gergely**

Polgármester megbízásából eljárva

**Ötvös Zoltán**

osztályvezető

*Határozati javaslat melléklete*

**FELADAT-ELLÁTÁSI SZERZŐDÉS**

**PRAXISJOG ALAPJÁN VÉGZETT HÁZIORVOSI TEVÉKENYSÉGRE**

amely létrejött az alább megjelölt felek között, az alulírt helyen és időben, a következő feltételekkel:

**1. Felek megnevezése (a személyes ellátásra kötelezett orvos megnevezésével)**

**1.1. Budapest Főváros II. Kerületi Önkormányzat** (1024 Budapest, Mechwart liget 1. ÁHTI azonosító: 745213, adószám: 15735650-2-41, képviseletében eljár Örsi Gergely polgármester), továbbiakban: Önkormányzat és

**1.2. VAJA-MED-KOM Egészségügyi Szolgáltató Betéti Társasággal** (cégjegyzékszáma: 09-06-015299, székhelye: 4032 Debrecen, Akadémia utca 37., adószáma: 21576717-1-09, képviseletében eljár: Dr. Vántus Gergely üzletvezetésre jogosult tag)továbbiakban: Egészségügyi Szolgáltató (együttesen: Szerződő Felek)

**1.3. Az Egészségügyi Szolgáltató** a jelen szerződésben meghatározott kötelezettségeit a praxisjoggal, háziorvostan szakorvosi szakképzettséggel rendelkező **Dr. Vántus Gergely** (születési hely és idő:………………., anyja neve:………………..) személyes tevékenysége és szabályszerűen bejelentett, engedélyezett alkalmazott szakorvosjelölt vagy szakorvos útján köteles ellátni, ettől csak különösen indokolt esetben, szabályszerűen bejelentett és engedélyezett helyettes szakorvosjelölt vagy szakorvos igénybevételével térhet el.

**2. A praxisjoggal érintett körzet meghatározása**

2.1. Szerződő Felek megállapodnak abban, hogy az Egészségügyi Szolgáltató elvállalja a Budapest Főváros II. Kerületi Önkormányzat az egészségügyi alapellátások körzeteiről szóló 1/2019.(I.30.) önkormányzati rendelet 1. sz. mellékletében meghatározott **46-os számú** felnőtteket ellátó háziorvosi **körzet** működtetését.

2.2. Egészségügyi Szolgáltató ez által biztosítja a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. § (1) bekezdés a) pontjában rögzített, az Önkormányzat kötelező feladatát képező egészségügyi szolgáltatás körébe tartozó háziorvosi szolgáltatást, területi ellátási kötelezettséggel, a meghatározott körzethatáron belül.

**3. A praxisjoggal rendelkező háziorvos kötelezettségei**

3.1. Egészségügyi Szolgáltató ellátja a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendeletben foglalt háziorvosi feladatokat. Kijelenti, hogy a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

3.2. Egészségügyi Szolgáltató tudomásul veszi, hogy a 2.1. pontban rögzített körzetben lakók jelentkezését csak az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet alapján, különösen indokolt esetben, az erre vonatkozó jogszabályok szerint eljárva utasíthatja vissza. Vitás kérdésekben a jelentkező személy tartózkodási helye szerint illetékes fővárosi és megyei kormányhivatal népegészségügyi feladatkörében eljáró fővárosi kerületi hivatala (a továbbiakban: Egészségügyi Hatóság) dönt.

3.3. Egészségügyi Szolgáltató tudomásul veszi, hogy a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet 3. § (3) bekezdése alapján sürgős szükség esetén köteles ellátni a rendelési idejében hozzá forduló személyeket, ha heveny vagy krónikus megbetegedésük miatt orvosi ellátást igényelnek és ellátatlanságuk az egészséget károsító vagy a gyógyulást lassító állapotromláshoz vezethet. Egészségügyi Szolgáltató a háziorvosi ellátásokat térítés nélkül köteles biztosítani az arra jogosultaknak.

Amennyiben Egészségügyi Szolgáltató az alapellátási tevékenységet vállalkozási formában kívánja végezni, köteles az érvényes egészségügyi vállalkozás bejegyzését jelen szerződés hatálybalépése előtt igazolni, az egészségügyi szolgáltatásra jogosító működési engedélyt beszerezni.

A folyamatos ellátás érdekében az Egészségügyi Szolgáltató az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.3.) Korm. rendelet 7. § (2) bekezdés b) pontja szerint munkanaponként 8 (nyolc) órában az őt választó biztosítottak számára rendelkezésre áll, ide nem értve a keresőképtelenség, a hivatalos távollét, illetve a szabadság miatti helyettesítés eseteit. A keresőképtelenség, a hivatalos távollét, illetve a szabadság idejére helyettesítéséről – annak finanszírozásával egyetemben – saját hatáskörben köteles gondoskodni.

Az Egészségügyi Szolgáltató a feladatait a rendelőjében, valamint a jogszabályokban meghatározott és egyéb indokolt esetben, a beteg otthonában látja el.

3.4. Egészségügy Szolgáltató 5 (öt) munkanapnál hosszabb távollétét köteles az Önkormányzatnak írásban bejelenteni, működési engedélyében szereplő helyettesének elérhetőségi és rendelési időre vonatkozó adataival együtt. Egészségügyi Szolgáltató a folyamatos, 30 (harminc) napot meghaladó távolléte esetén köteles ezt a tényt a finanszírozó szerv és az engedélyező Egészségügyi Hatóság felé is írásban bejelenteni.

Az Egészségügyi Szolgáltató vállalja, hogy a kötelező és eseti jelentéseknek, adatszolgáltatásoknak – az érvényes jogszabályok figyelembevételével – az Önkormányzat, a Budapest II. Kerületi Önkormányzat Egészségügyi Szolgálata (továbbiakban: Egészségügyi Szolgálat) vezetője, az Egészségügyi Hatóságok vagy más, jogszabályban meghatározott szerv (pl.: finanszírozó szerv, KSH, stb.) felé pontosan és időben eleget tesz.

3.5. Az Egészségügyi Szolgáltató, mint területi ellátási kötelezettséget vállaló közszolgáltató, köteles a gazdálkodási tevékenység körében elvárható gondossággal eljárni, működési körébe tartozó veszteséget fedezni.

3.6. Az Egészségügyi Szolgáltató kötelezettséget vállal arra, hogy az e szerződés körébe tartozó praxis tevékenységére a jelen szerződés 9. pontjában meghatározott időtartam kezdő napját megelőzően felelősségbiztosítást köt és azt a szerződés időtartamára folyamatosan fenntartja.

3.7. Az Egészségügyi Szolgáltató jelen szerződés körébe tartozó tevékenysége során, jelen szerződés 9. pontjában meghatározott időtartamra köteles biztosítani a praxisban egészségügyi tevékenységet végzők működési nyilvántartásának érvényességét, munkaköri alkalmasságának igazolását, az egészségügyi szolgáltatások nyújtásához szükséges szakmai minimumfeltételekről szóló mindenkor hatályos rendeletben – jelenleg a 60/2003.(X.20.) ESZCSM rendelet – meghatározott, az egyes egészségügyi szolgáltatásokhoz szükséges szakmai, személyi és tárgyi minimumfeltételek meglétét.

3.8. Az Egészségügyi Szolgáltató a **1028 Budapest, Községház utca 12.** szám alatti orvosi rendelőegységben lévő orvosi rendelőt és az egészségügyi célokra szolgáló közös helyiségeket tételes leltár szerint veszi át (melléklet). Köteles az átvett tárgyakat kellő gondossággal használni, állagukat megőrizni. Az átvett tárgyi eszközök, műszerek és berendezési tárgyak pótlása Egészségügyi Szolgáltató feladata. Egészségügyi Szolgáltató az átvett valamennyi vagyontárgy állagának megóvásáért felel, kivéve a rendeltetésszerű használat folytán keletkezett természetes elhasználódás következményeként jelentkező állagromlást vagy megsemmisülést. Egészségügyi Szolgáltató mentesül a felelősség alól, ha bizonyítja, hogy a rábízott vagyontárgyak tekintetében úgy járt el, ahogy az az adott helyzetben általában elvárható.

3.9. Az Egészségügyi Szolgáltató köteles megfizetni a praxis működésével kapcsolatos, az Egészségügyi Szolgálattal kötendő szolgáltatási szerződésben meghatározott közüzemi díjakat valamint más, az épület működésével kapcsolatos terheket a rendelés céljára igénybevett épületrész mérete és rendelési ideje arányában. A közös használatú épületrészek (várók, folyosók, öltözők, mosdók) üzemeltetési költségeit ugyancsak a fenti arányban viseli. A befizetett közüzemi díjakról Egészségügyi Szolgálat köteles minden negyedév után legkésőbb 30 (harminc) nappal elszámolást küldeni Egészségügyi Szolgáltatónak a befizetendő összeg megjelölésével, melyet Egészségügyi Szolgáltató a számlán feltüntetett fizetési határidőig köteles átutalni Egészségügyi Szolgálat 12001008-00201750-00100008 számú számlájára.

Az Egészségügyi Szolgáltató vagy kellő felhatalmazással és szakismerettel rendelkező képviselője előre egyeztetett időpontban jogosult az elszámolást, illetve az annak alapját képező számlákat Egészségügyi Szolgálat képviselőjénél ellenőrizni.

Az itt nem szabályozott feltételek tekintetében az Egészségügyi Szolgálattal kötendő szolgáltatási szerződés rendelkezéseit kell alkalmazni.

Az Egészségügyi Szolgáltató a rendelő működtetésének költségei közül jelen szerződés érvényességi ideje alatt magára vállalja a veszélyes hulladék megsemmisítésének, a takarításnak, a telefon, internet-szolgáltatásnak és a rendelői textília mosatásának költségeit.

Az Egészségügyi Szolgáltatót terheli a karbantartás költségei, a rendelés céljára igénybevett épületrész mérete és rendelési idő arányában.

3.10. Az Egészségügyi Szolgáltató a finanszírozó szerv által a háziorvosi körzet működtetésére folyósított teljes összeget elkülönített bankszámlán köteles kezelni, és kizárólag a praxis céljára fordítani.

**4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is)**

4.1. Önkormányzat hozzájárulását adja ahhoz, hogy a finanszírozó szerv által a háziorvosi körzet működtetésére folyósított teljes összeget az Egészségügyi Szolgáltató kapja meg.

4.2. Az Önkormányzat az Egészségügyi Szolgálat útján a jelen szerződés időtartamára, a feladat ellátásához térítés nélkül az Egészségügyi Szolgáltató rendelkezésére bocsátja az Önkormányzat, valamint az Egészségügyi Szolgálat jogszerű használatában lévő, természetben a **1028 Budapest, Községház utca 12.** szám alatti orvosi rendelőegységben lévő háziorvosi rendelőt és az egészségügyi célokra szolgáló közös helyiségek használatát, annak teljes felszerelésével és berendezésével együtt.

4.3. Az Önkormányzat vállalja a rendelő felújításával kapcsolatos költségeket, melyet az Önkormányzat felújítási terve alapján és pénzügyi lehetőségei függvényében végez.

**5. A háziorvos rendelési idejének meghatározása**

5.1. A rendelési idő meghatározásánál, az adott településen működő, praxisjoggal rendelkező háziorvosok kötelesek rendelési idejüket– az Önkormányzat által meghatározott irányelveknek megfelelően – összehangoltan kialakítani.

A rendelési időről és különösen annak módosításáról – az Önkormányzat jóváhagyását, valamint az engedélyt kiadó Egészségügyi Hatóság általi tudomásulvételt követően – a háziorvosnak a körzetébe tartozó lakosságot és az általa ellátottakat tájékoztatnia kell.

A folyamatos ellátás keretében az Egészségügyi Szolgáltató a betegek ellátását a rendelőjében az alábbi rendelési idő szerint köteles biztosítani.

***5.1.1.Rendelési Idő:***

***Hétfő: 8. 00 – 12. 00 óráig***

***Kedd: 15. 00 – 19. 00 óráig***

***Szerda: 8. 00 – 12. 00 óráig***

***Csütörtök: 15. 00 – 19. 00 óráig***

***Péntek: páros hét: 8. 00 – 12. 00 óráig***

***páratlan hét: 14. 00 –18. 00 óráig***

5.1*.2.Rendelkezésre állási idő:*

*Hétfő: 12. 00 - 16. 00 óráig,*

*Kedd: 11. 00 - 15. 00 óráig,*

*Szerda: 12. 00 - 16. 00 óráig,*

*Csütörtök: 11. 00 - 15. 00 óráig*

*Péntek: páros hét: 12. 00 - 16. 00 óráig*

*páratlan hét: 10. 00 - 14. 00 óráig*

**6. A háziorvos ügyeletben történő részvételére vonatkozó rendelkezések**

Az orvosi ügyeletet az Önkormányzat biztosítja az általa szervezett központi ügyelet útján. Egészségügyi Szolgáltató tudomásul veszi, hogy szükség esetén kötelezhető ügyeleti feladat ellátására a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet, az egészségügyi ellátás folyamatos működtetésének egyes szervezési kérdéseiről szóló 47/2004.(V.11.) ESzCsM rendelet szabályai és az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III. 3.) Korm. rendelet 7.§ (2) bekezdésének d) pontjában foglaltak szerint, amennyiben erre nézve igény merül fel Önkormányzat oldalán. Szerződő felek ilyen igény esetén külön megállapodást kötnek az ügyelet ellátásának feltételeire nézve.

**7. A háziorvos helyettesítésére vonatkozó rendelkezések**

Helyettesítésről az Egészségügyi Szolgáltató maga köteles gondoskodni a szerződés időtartama alatt, érvényes a vonatkozó jogszabályokban a feladatkörre előírt személyi és szakmai feltételeknek megfelelő, az engedélyező Egészségügyi Hatóságnak szabályszerűen bejelentett helyettessel. Indokolt esetben, ellátási érdekből az Önkormányzat átmenetileg, legfeljebb 6 (hat) hónapra, a helyettesítendő praxis terhére és költségére, helyettesítésre kötelezheti az Egészségügyi Szolgáltatót.

**8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések**

8.1. Az Egészségügyi Szolgáltató a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet 12. § (1) bekezdés alapján köteles a jogszabályban előírt képzettséggel rendelkező ápolót alkalmazni, aki a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

A jogszabályi előírások betartását az Egészségügyi Hatóság ellenőrzi.

A praxisban közreműködő ápoló foglalkoztatásáról és helyettesítéséről - annak finanszírozásával egyetemben - az Egészségügyi Szolgáltató köteles gondoskodni.

8.2. Egészségügyi Szolgáltató az ápoló működési nyilvántartásba vételének igazolását, MESZK tagságának igazolását, munkaszerződését és munkaköri leírását továbbá a mindenkor hatályos jogszabályok szerint az elvégzett alkalmassági vizsgálat eredményét az Önkormányzat részére köteles bemutatni.

8.3. Az ápoló munkáját a gyógyító–megelőző ellátással kapcsolatos feladatok vonatkozásában a háziorvos irányítja. Az ápoló a szakképesítésének megfelelő feladatokat önállóan végzi. A háziorvosi ellátáshoz kapcsolódó ápolási tevékenység tartalmát a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet 2. melléklete rögzíti, az ápoló a feladatait ennek alapján köteles ellátni.

8.4. Az Egészségügyi Szolgáltató köteles bejelenteni az Önkormányzatnak is, ha az ápoló személyében változást tervez.

**9. A feladat-ellátási szerződés időtartama**

Jelen szerződést Szerződő felek **2023. december 01. napjától 2028. november 30. napjáig** terjedő határozott időtartamra kötik. Szerződő felek kölcsönösen kifejezik szándékukat hosszú távú munkakapcsolat fenntartására. Amennyiben szükséges, Szerződő felek kölcsönösen kezdeményezik jelen szerződés módosítását.

**10. A feladat-ellátási szerződés felmondására vonatkozó rendelkezések**

10.1. Jelen szerződés megszűnik, ha a finanszírozó szerv és Egészségügyi Szolgáltató között létrejött szerződés bármely okból megszűnik, vagy Egészségügyi Szolgáltató működési engedélyét az Egészségügyi Hatóság visszavonta.

10.2. Szerződő felek a jelen szerződést 6 (hat) hónapra mondhatják fel. Szerződő felek kijelentik, hogy közös megegyezéssel történő szerződés-megszüntetés esetén is irányadónak tekintik a felmondási időre meghatározott időtartamot.

Jelen szerződés fennállásának időtartama alatt súlyos szerződésszegés esetén szerződő felet megilleti a szerződésszegő féllel szemben a rendkívüli felmondás joga. Jelen szerződés megszűnése esetén Egészségügyi Szolgáltató köteles a rendelkezésére bocsátott, orvosi rendelőben lévő orvosi szoba és az egészségügyi célokra szolgáló közös helyiségeket és a melléklet szerint átvett felszerelési, berendezési tárgyakat az utolsó munkanapján, de legkésőbb a szerződés megszűnését követő 15 (tizenöt) napon belül, rendeltetésszerű használatra alkalmas, állapotban Egészségügyi Szolgálat birtokába visszaadni.

10.3. A praxis működésével kapcsolatos közüzemi díjak tekintetében fennálló 6 (hat) hónapon túli elmaradás, hátralék megjelenés súlyos szerződésszegésnek minősül, amely szerződésszegés a szerződés azonnali hatályú felmondását vonja maga után.

10.4. Az Egészségügyi Szolgáltató az átengedett helyiséget kizárólag a szerződésben foglalt feladatokra használhatja, bérbeadási, albérletbe adási, más célra történő hasznosításra, átengedésre szóló jogot nem szerez. Az alapellátási egészségügyi szolgáltatásokon túli tevékenység csak külön szerződés alapján folytatható. A jelen pontban foglaltak megszegése a szerződés azonnali hatályú felmondását vonhatja maga után.

**11. A háziorvost a körzetmódosítás következtében ért kár esetére a települési önkormányzat kártalanítási kötelezettsége**

Az önálló orvosi tevékenységről szóló 2000. évi II. törvény 2/B. § (5) bekezdése alapján a körzetmódosítás miatt bekövetkezett, a háziorvost ért kár esetén az adott körzet megállapításáért felelős szerv kártalanítási kötelezettséggel tartozik.

**12. Egyéb, kártérítésre, kártalanításra vonatkozó előírások**

Az Egészségügyi Szolgáltató kijelenti, hogy valamennyi, a jelen szerződéssel érintett praxisban végzett háziorvosi tevékenység végzése során okozott károkért kizárólagos felelősséget vállal.

**13. Egyéb előírások**

13.1. Az Önkormányzat és az Egészségügyi Szolgáltató kötelezi magát, hogy együttműködik a kerület egészségügyi helyzetének javítása érdekében. Ennek érdekében Önkormányzat az Egészségügyi Szolgálat közreműködésével köteles tájékoztatni az Egészségügyi Szolgáltatót a kerület egészségügyi ellátását érintő kérdésekről, döntésekről, továbbképzési lehetőségekről.

13.2. Jelen szerződés megkötésének feltétele a praxisjog engedély, az Egészségügyi Szolgáltató egészségügyi személyzetének érvényes működési nyilvántartásban szereplésének igazolása, MESZK tagságának igazolása, a vállalkozói tevékenység folytatásához szükséges működési engedély-, és/vagy a cégbírósági bejegyzés, a vonatkozó Társasági szerződés, a 3.6. pont szerinti felelősségbiztosítás, továbbá a mindenkor hatályos jogszabályok szerint elvégzett alkalmassági vizsgálatok eredményeinek Önkormányzat részére történő bemutatása.

13.3. Jelen szerződésben nem szabályozottakra a Polgári Törvénykönyv és a mindenkor hatályos, vonatkozó jogszabályok az irányadók.

Jelen szerződést Szerződő Felek elolvasás és megértés után, mint akaratukkal mindenben egyezőt, jóváhagyólag írták alá.

Budapest, 2023. …………….. (hó) …… (nap)

|  |  |
| --- | --- |
| ……………………………………. | ……………………………………… |
| **Örsi Gergely**  polgármester  Budapest Főváros II. Kerületi Önkormányzat | |  | | --- | | **Dr. Vántus Gergely** | | üzletvezetésre jogosult tag | | VAJA-MED-KOM Egészségügyi Szolgáltató Betéti Társaság | |

**3.Napirend**

**E L Ő T E R J E S Z T É S**

A Közoktatási, Közművelődési, Sport, Egészségügyi, Szociális és Lakásügyi Bizottság  
2023. szeptember 26-ai ülésére

**Előterjesztő:** Humánszolgáltatási Igazgatóság Intézményirányítási Osztály

Ötvös Zoltán osztályvezető

**Tárgy:** Dr. Szép Zsuzsanna - "Markóczy & Szép" Egészségügyi és Szolgáltató Korlátolt Felelősségű Társaság – háziorvos feladat-ellátási szerződésének meghosszabbítása

*A napirend zárt ülésen történő*

*tárgyalást nem igényel*

**Tisztelt Bizottság!**

A Magyarország helyi önkormányzatairól szóló 2011. évi CLXXXIX tv. 13. § (1) bekezdés 4. pontja értelmében a helyi önkormányzat feladata a törvényben meghatározott kivételekkel az egészségügyi alapellátás, az egészséges életmód segítését célzó szolgáltatások biztosítása. Az egészségügyi alapellátásról szóló 2015. évi CXXIII. törvény 5. § (1) bekezdése alapján a települési önkormányzat az egészségügyi alapellátás körében gondoskodik – egyebek között -:

a) a háziorvosi, házi gyermekorvosi ellátásról,

b) a fogorvosi alapellátásról.

A Budapest Főváros II. Kerületi Önkormányzat ezt a feladatát feladat-ellátási szerződéssel biztosítja.

Az önálló orvosi tevékenységről szóló 2000. évi II. törvény végrehajtásáról szóló 313/2011.(XII. 23.) Korm. rendelet 1. mellékleterögzíti, hogy a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződést az alábbi formanyomtatvány alapján kell megkötni:

1. Felek megnevezése (a személyes ellátásra kötelezett orvos megnevezésével):
2. A praxisjoggal érintett körzet meghatározása:
3. A praxisjoggal rendelkező háziorvos kötelezettségei:
4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is):
5. A háziorvos rendelési idejének meghatározása:
6. A háziorvos ügyeletben történő részvételére vonatkozó rendelkezések:
7. A háziorvos helyettesítésére vonatkozó rendelkezések:
8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések:
9. A feladat-ellátási szerződés időtartama:
10. A feladat-ellátási szerződés felmondására vonatkozó rendelkezések:
11. A háziorvost a körzetmódosítás következtében ért kár esetére a települési önkormányzat kártalanítási kötelezettsége:
12. Egyéb, kártérítésre, kártalanításra vonatkozó előírások:
13. Egyéb előírások:
14. Dátum; a felek (cégszerű) aláírása

Az önálló orvosi tevékenységről szóló 2000. évi II. törvény 2/B. § (2) bekezdése szerint a feladat-ellátási szerződés legrövidebb időtartama 5 (öt) év.

A Budapest Főváros II. Kerületi Önkormányzat és a **"Markóczy & Szép" Egészségügyi Szolgáltató Korlátolt Felelősségű Társaság** (székhelye: 1028 Budapest, Pinceszer u 11/a, cégjegyzékszám: 01-09-709869, adószám: 12916610-1-41 képviseletében eljár: dr. Markóczyné dr. Szép Zsuzsanna ügyvezető) között létrejött háziorvosi területi ellátási kötelezettség vállalásáról szóló feladat-ellátási szerződés 2023. december 04. napján lejár.

Dr. Szép Zsuzsanna háziorvos 2023. szeptember 13. napján kelt megkeresésében kérte a feladat-ellátási szerződésének meghosszabbítását.

Fent nevezett orvos a II. kerület közigazgatási területén lévő egészségügyi alapellátási körzetek megállapításáról szóló mindenkor hatályos önkormányzati rendeletben meghatározott 8-as számú, felnőtteket ellátó háziorvosi körzetben látja el tevékenységét, amellyel szemben kifogás nem merült fel.

A folyamatos betegellátás biztosítása érdekében javaslom további öt évre szólóan a feladat-ellátási szerződés megkötését, a praxisjog alapján végzett tevékenységre.

Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pontja alapján, a területi ellátási kötelezettséggel rendelkező háziorvosokkal, házi gyermekorvosokkal és felnőtteket ellátó fogorvosokkal – a praxiselidegenítés kivételével – a feladat-ellátási szerződések megkötéséről, módosításáról és megszüntetéséről a KKSEB a Képviselő-testület által átruházott hatáskörben dönt.

Kérem a Tisztelt Bizottságot, hogy a jelen előterjesztést megtárgyalni és a határozati javaslatot elfogadni szíveskedjen!

**Határozati javaslat**

A Közoktatási, Közművelődési, Sport, Egészségügyi, Szociális és Lakásügyi Bizottság a Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pont alapján kapott hatáskörében eljárva úgy dönt, hogy az egészségügyi alapellátások körzeteiről szóló 1/2019.(I.30.) önkormányzati rendelet1. sz. mellékletében meghatározott 8-as számú körzet ellátására a **"Markóczy & Szép" Egészségügyi Szolgáltató Korlátolt Felelősségű Társasággal** (székhelye: 1028 Budapest, Pinceszer u 11/a, cégjegyzékszám: 01-09-709869, adószám: 12916610-1-41 képviseletében eljár: dr. Markóczyné dr. Szép Zsuzsanna ügyvezető) - a határozat mellékletét képező -, praxisjog alapján végezhető háziorvosi tevékenységre szóló feladat-ellátási szerződését **2023. december 05. napjától 2028. december 04. napjáig terjedő időtartamra megköti.**

A Bizottság felkéri a polgármestert a szükséges intézkedések megtételére és a szükséges technikai pontosításokkal valamint leltár melléklettel kiegészített feladat-ellátási szerződés aláírására!

Felelős: Bizottság elnöke

Határidő: 2023. november 30.

Budapest, 2023. szeptember

**Örsi Gergely**

Polgármester megbízásából eljárva

**Ötvös Zoltán**

osztályvezető

*Határozati javaslat melléklete*

**FELADAT-ELLÁTÁSI SZERZŐDÉS**

**PRAXISJOG ALAPJÁN VÉGZETT HÁZIORVOSI TEVÉKENYSÉGRE**

amely létrejött az alább megjelölt felek között, az alulírt helyen és időben, a következő feltételekkel:

**1. Felek megnevezése (a személyes ellátásra kötelezett orvos megnevezésével)**

**1.1. Budapest Főváros II. Kerületi Önkormányzat** (1024 Budapest, Mechwart liget 1. ÁHTI azonosító: 745213, adószám: 15735650-2-41, képviseletében eljár Örsi Gergely polgármester), továbbiakban: Önkormányzat és

**1.2. "Markóczy & Szép" Egészségügyi Szolgáltató Korlátolt Felelősségű Társaság** (székhelye: 1028 Budapest, Pinceszer u 11/a, cégjegyzékszám: 01-09-709869, adószám: 12916610-1-41 képviseletében eljár: dr. Markóczyné dr. Szép Zsuzsanna ügyvezető) továbbiakban: Egészségügyi Szolgáltató (együttesen: Szerződő Felek)

**1.3. Az Egészségügyi Szolgáltató** a jelen szerződésben meghatározott kötelezettségeit a praxisjoggal, háziorvostan szakorvosi szakképzettséggel rendelkező, **Dr. Szép Zsuzsanna** - egészségügyi tevékenység végzése során használt név - , (születési hely és idő:………………., anyja neve:………………..) személyes tevékenysége és szabályszerűen bejelentett, engedélyezett alkalmazott szakorvosjelölt vagy szakorvos útján köteles ellátni, ettől csak különösen indokolt esetben, szabályszerűen bejelentett és engedélyezett helyettes szakorvosjelölt vagy szakorvos igénybevételével térhet el.

**2. A praxisjoggal érintett körzet meghatározása**

2.1. Szerződő Felek megállapodnak abban, hogy az Egészségügyi Szolgáltató elvállalja a Budapest Főváros II. Kerületi Önkormányzat az egészségügyi alapellátások körzeteiről szóló 1/2019.(I.30.) önkormányzati rendelet 1. számú mellékletében meghatározott **8-as számú,** felnőtteket ellátó háziorvosi **körzet** működtetését.

2.2. Egészségügyi Szolgáltató ez által biztosítja a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. § (1) bekezdés a) pontjában rögzített, az Önkormányzat kötelező feladatát képező egészségügyi szolgáltatás körébe tartozó háziorvosi szolgáltatást, területi ellátási kötelezettséggel, a meghatározott körzethatáron belül.

**3. A praxisjoggal rendelkező háziorvos kötelezettségei**

3.1. Egészségügyi Szolgáltató ellátja a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendeletben foglalt háziorvosi feladatokat. Kijelenti, hogy a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

3.2. Egészségügyi Szolgáltató tudomásul veszi, hogy a 2.1. pontban rögzített körzetben lakók jelentkezését csak az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet alapján, különösen indokolt esetben, az erre vonatkozó jogszabályok szerint eljárva utasíthatja vissza. Vitás kérdésekben a jelentkező személy tartózkodási helye szerint illetékes fővárosi és megyei kormányhivatal népegészségügyi feladatkörében eljáró fővárosi kerületi hivatala (a továbbiakban: Egészségügyi Hatóság) dönt.

3.3. Egészségügyi Szolgáltató tudomásul veszi, hogy a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet 3. § (3) bekezdése alapján sürgős szükség esetén köteles ellátni a rendelési idejében hozzá forduló személyeket, ha heveny vagy krónikus megbetegedésük miatt orvosi ellátást igényelnek és ellátatlanságuk az egészséget károsító vagy a gyógyulást lassító állapotromláshoz vezethet. Egészségügyi Szolgáltató a háziorvosi ellátásokat térítés nélkül köteles biztosítani az arra jogosultaknak.

Amennyiben Egészségügyi Szolgáltató az alapellátási tevékenységet vállalkozási formában kívánja végezni, köteles az érvényes egészségügyi vállalkozás bejegyzését jelen szerződés hatálybalépése előtt igazolni, az egészségügyi szolgáltatásra jogosító működési engedélyt beszerezni.

A folyamatos ellátás érdekében az Egészségügyi Szolgáltató az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.3.) Korm. rendelet 7. § (2) bekezdés b) pontja szerint munkanaponként 8 (nyolc) órában az őt választó biztosítottak számára rendelkezésre áll, ide nem értve a keresőképtelenség, a hivatalos távollét, illetve a szabadság miatti helyettesítés eseteit. A keresőképtelenség, a hivatalos távollét, illetve a szabadság idejére helyettesítéséről – annak finanszírozásával egyetemben – saját hatáskörben köteles gondoskodni.

Az Egészségügyi Szolgáltató a feladatait a rendelőjében, valamint a jogszabályokban meghatározott és egyéb indokolt esetben, a beteg otthonában látja el.

3.4. Egészségügy Szolgáltató 5 (öt) munkanapnál hosszabb távollétét köteles az Önkormányzatnak írásban bejelenteni, működési engedélyében szereplő helyettesének elérhetőségi és rendelési időre vonatkozó adataival együtt. Egészségügyi Szolgáltató a folyamatos, 30 (harminc) napot meghaladó távolléte esetén köteles ezt a tényt a finanszírozó szerv és az engedélyező Egészségügyi Hatóság felé is írásban bejelenteni.

Az Egészségügyi Szolgáltató vállalja, hogy a kötelező és eseti jelentéseknek, adatszolgáltatásoknak – az érvényes jogszabályok figyelembevételével – az Önkormányzat, a Budapest II. Kerületi Önkormányzat Egészségügyi Szolgálata (továbbiakban: Egészségügyi Szolgálat) vezetője, az Egészségügyi Hatóságok vagy más, jogszabályban meghatározott szerv (pl.: finanszírozó szerv, KSH, stb.) felé pontosan és időben eleget tesz.

3.5. Az Egészségügyi Szolgáltató, mint területi ellátási kötelezettséget vállaló közszolgáltató, köteles a gazdálkodási tevékenység körében elvárható gondossággal eljárni, működési körébe tartozó veszteséget fedezni.

3.6. Az Egészségügyi Szolgáltató kötelezettséget vállal arra, hogy az e szerződés körébe tartozó praxis tevékenységére a jelen szerződés 9. pontjában meghatározott időtartam kezdő napját megelőzően felelősségbiztosítást köt és azt a szerződés időtartamára folyamatosan fenntartja.

3.7. Az Egészségügyi Szolgáltató jelen szerződés körébe tartozó tevékenysége során, jelen szerződés 9. pontjában meghatározott időtartamra köteles biztosítani a praxisban egészségügyi tevékenységet végzők működési nyilvántartásának érvényességét, munkaköri alkalmasságának igazolását, az egészségügyi szolgáltatások nyújtásához szükséges szakmai minimumfeltételekről szóló mindenkor hatályos rendeletben – jelenleg a 60/2003.(X.20.) ESZCSM rendelet – meghatározott, az egyes egészségügyi szolgáltatásokhoz szükséges szakmai, személyi és tárgyi minimumfeltételek meglétét.

3.8. Az Egészségügyi Szolgáltató az **1022 Budapest, Rét u. 3.** szám alatti orvosi rendelőegységben lévő orvosi rendelőt és az egészségügyi célokra szolgáló közös helyiségeket tételes leltár szerint veszi át (melléklet). Köteles az átvett tárgyakat kellő gondossággal használni, állagukat megőrizni. Az átvett tárgyi eszközök, műszerek és berendezési tárgyak pótlása az Egészségügyi Szolgáltató feladata. Egészségügyi Szolgáltató az átvett valamennyi vagyontárgy állagának megóvásáért felel, kivéve a rendeltetésszerű használat folytán keletkezett természetes elhasználódás következményeként jelentkező állagromlást, vagy megsemmisülést. Egészségügyi Szolgáltató mentesül a felelősség alól, ha bizonyítja, hogy a rábízott vagyontárgyak tekintetében úgy járt el, ahogy az az adott helyzetben általában elvárható.

3.9. Az Egészségügyi Szolgáltató a praxis működésével kapcsolatos közüzemi díjak közül közvetlenül a szolgáltatók felé fizeti meg a rendelőhöz tartozó – fogyasztásmérő órán mért – elektromos áramfogyasztást. Az Egészségügyi Szolgáltató az Egészségház közös használatú helyiségeinek, tereinek elektromos áramfogyasztását, a gázfelhasználás díját, az egyéb üzemeltetési és fenntartási feladatok költségeit, a hulladékkezelési díjat a rendelés céljára igénybevett épületrész mértéke arányában fizeti az Önkormányzat felé. Negyedévente a felmerülő költségek kimutatásra kerülnek és az Önkormányzat az adott negyedévben ténylegesen pénzügyileg rendezett kiadásokat, tovább számlázza az Egészségügyi Szolgáltató felé.

Az Egészségügyi Szolgáltatónak a rendelés céljára igénybevett épületrészhez kapcsolódó egyedi megbízásait – amennyiben azok beszerzését az Önkormányzat bonyolítja, és azt pénzügyileg rendezi –, a beszerzések költségeit az Önkormányzat kizárólag a megrendelő Egészségügyi Szolgáltatónak számlázza tovább.

Egészségügyi Szolgáltató, vagy az általa kijelölt, kellő szakmai ismeretekkel rendelkező felhatalmazott képviselője jogosult – előre egyeztetett időpontban – a Polgármesteri Hivatal szakmailag illetékes szervezeti egységével egyeztetést lefolytatni a számlázott tételekről.

Egészségügyi Szolgáltató köteles a számlában meghatározott fizetési határidőre átutalni a számla végösszegét Budapest Főváros II. Kerületi Önkormányzat 12001008-00201761-00100004 számú számlájára.

Az Egészségügyi Szolgáltató a rendelő működtetésének költségei közül jelen szerződés érvényességi ideje alatt magára vállalja a veszélyes hulladék megsemmisítésének, a takarításnak, a telefon, internet-szolgáltatásnak és a rendelői textília mosatásának költségeit.

Az Egészségügyi Szolgáltatót terheli a karbantartás költségei, a rendelés céljára igénybevett épületrész mérete arányában.

3.10. Az Egészségügyi Szolgáltató a finanszírozó szerv által a háziorvosi körzet működtetésére folyósított teljes összeget elkülönített bankszámlán köteles kezelni, és kizárólag a praxis céljára fordítani.

**4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is)**

4.1. Önkormányzat hozzájárulását adja ahhoz, hogy a finanszírozó szerv által a háziorvosi körzet működtetésére folyósított teljes összeget az Egészségügyi Szolgáltató kapja meg.

4.2. Az Önkormányzat az Egészségügyi Szolgálat útján a jelen szerződés időtartamára, a feladat ellátásához térítés nélkül az Egészségügyi Szolgáltató rendelkezésére bocsátja az Önkormányzat, valamint az Egészségügyi Szolgálat jogszerű használatában lévő, természetben az **1022 Budapest, Rét utca 3.** szám alatti orvosi rendelőegységben lévő háziorvosi rendelőt és az egészségügyi célokra szolgáló közös helyiségek használatát, annak teljes felszerelésével és berendezésével együtt.

4.3. Az Önkormányzat vállalja a rendelő felújításával kapcsolatos költségeket, melyet az Önkormányzat felújítási terve alapján és pénzügyi lehetőségei függvényében végez.

**5. A háziorvos rendelési idejének meghatározása**

5.1. A rendelési idő meghatározásánál, az adott településen működő, praxisjoggal rendelkező háziorvosok kötelesek rendelési idejüket– az Önkormányzat által meghatározott irányelveknek megfelelően – összehangoltan kialakítani.

A rendelési időről és különösen annak módosításáról – az Önkormányzat jóváhagyását, valamint az engedélyt kiadó Egészségügyi Hatóság általi tudomásulvételt követően – a háziorvosnak a körzetébe tartozó lakosságot és az általa ellátottakat tájékoztatnia kell.

A folyamatos ellátás keretében az Egészségügyi Szolgáltató a betegek ellátását a rendelőjében az alábbi rendelési idő szerint köteles biztosítani.

***5.1.1.Rendelési Idő:***

***Hétfő: 15. 00 – 19. 00 óráig***

***Kedd: 08. 00 – 12. 00 óráig***

***Szerda: 15. 00 – 19. 00 óráig***

***Csütörtök: 08. 00 – 12. 00 óráig***

***Péntek: páratlan hét: 8. 00 – 12. 00 óráig***

***páros hét: 14. 00 –18. 00 óráig***

5.1*.2.Rendelkezésre állási idő:*

*Hétfő: 11. 00 - 15. 00 óráig,*

*Kedd: 12. 00 - 16. 00 óráig,*

*Szerda: 11. 00 - 15. 00 óráig,*

*Csütörtök: 12. 00 - 16. 00 óráig*

*Péntek: páratan hét: 12. 00 - 16. 00 óráig*

*páros hét: 10. 00 - 14. 00 óráig*

**6. A háziorvos ügyeletben történő részvételére vonatkozó rendelkezések**

Az orvosi ügyeletet az Önkormányzat biztosítja az általa szervezett központi ügyelet útján. Egészségügyi Szolgáltató tudomásul veszi, hogy szükség esetén kötelezhető ügyeleti feladat ellátására a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet, az egészségügyi ellátás folyamatos működtetésének egyes szervezési kérdéseiről szóló 47/2004.(V.11.) ESzCsM rendelet szabályai és az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III. 3.) Korm. rendelet 7.§ (2) bekezdésének d) pontjában foglaltak szerint, amennyiben erre nézve igény merül fel Önkormányzat oldalán. Szerződő felek ilyen igény esetén külön megállapodást kötnek az ügyelet ellátásának feltételeire nézve.

**7. A háziorvos helyettesítésére vonatkozó rendelkezések**

Helyettesítésről az Egészségügyi Szolgáltató maga köteles gondoskodni a szerződés időtartama alatt, érvényes a vonatkozó jogszabályokban a feladatkörre előírt személyi és szakmai feltételeknek megfelelő, az engedélyező Egészségügyi Hatóságnak szabályszerűen bejelentett helyettessel. Indokolt esetben, ellátási érdekből az Önkormányzat átmenetileg, legfeljebb 6 (hat) hónapra, a helyettesítendő praxis terhére és költségére, helyettesítésre kötelezheti az Egészségügyi Szolgáltatót.

**8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések**

8.1. Az Egészségügyi Szolgáltató a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet 12. § (1) bekezdés alapján köteles a jogszabályban előírt képzettséggel rendelkező ápolót alkalmazni, aki a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

A jogszabályi előírások betartását az Egészségügyi Hatóság ellenőrzi.

A praxisban közreműködő ápoló foglalkoztatásáról és helyettesítéséről - annak finanszírozásával egyetemben - az Egészségügyi Szolgáltató köteles gondoskodni.

8.2. Egészségügyi Szolgáltató az ápoló működési nyilvántartásba vételének igazolását, MESZK tagságának igazolását, munkaszerződését és munkaköri leírását továbbá a mindenkor hatályos jogszabályok szerint az elvégzett alkalmassági vizsgálat eredményét az Önkormányzat részére köteles bemutatni.

8.3. Az ápoló munkáját a gyógyító–megelőző ellátással kapcsolatos feladatok vonatkozásában a háziorvos irányítja. Az ápoló a szakképesítésének megfelelő feladatokat önállóan végzi. A háziorvosi ellátáshoz kapcsolódó ápolási tevékenység tartalmát a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet 2. melléklete rögzíti, az ápoló a feladatait ennek alapján köteles ellátni.

8.4. Az Egészségügyi Szolgáltató köteles bejelenteni az Önkormányzatnak is, ha az ápoló személyében változást tervez.

**9. A feladat-ellátási szerződés időtartama**

Jelen szerződést Szerződő felek **2023. december 05. napjától 2028. december 04. napjáig** terjedő határozott időtartamra kötik. Szerződő felek kölcsönösen kifejezik szándékukat hosszú távú munkakapcsolat fenntartására. Amennyiben szükséges, Szerződő felek kölcsönösen kezdeményezik jelen szerződés módosítását.

**10. A feladat-ellátási szerződés felmondására vonatkozó rendelkezések**

10.1. Jelen szerződés megszűnik, ha a finanszírozó szerv és Egészségügyi Szolgáltató között létrejött szerződés bármely okból megszűnik, vagy Egészségügyi Szolgáltató működési engedélyét az Egészségügyi Hatóság visszavonta.

10.2. Szerződő felek a jelen szerződést 6 (hat) hónapra mondhatják fel. Szerződő felek kijelentik, hogy közös megegyezéssel történő szerződés-megszüntetés esetén is irányadónak tekintik a felmondási időre meghatározott időtartamot.

Jelen szerződés fennállásának időtartama alatt súlyos szerződésszegés esetén szerződő felet megilleti a szerződésszegő féllel szemben a rendkívüli felmondás joga. Jelen szerződés megszűnése esetén Egészségügyi Szolgáltató köteles a rendelkezésére bocsátott, orvosi rendelőben lévő orvosi szoba és az egészségügyi célokra szolgáló közös helyiségeket és a melléklet szerint átvett felszerelési, berendezési tárgyakat az utolsó munkanapján, de legkésőbb a szerződés megszűnését követő 15 (tizenöt) napon belül, rendeltetésszerű használatra alkalmas, állapotban Egészségügyi Szolgálat birtokába visszaadni.

10.3. A praxis működésével kapcsolatos közüzemi díjak tekintetében fennálló 6 (hat) hónapon túli elmaradás, hátralék megjelenés súlyos szerződésszegésnek minősül, amely szerződésszegés a szerződés azonnali hatályú felmondását vonja maga után.

10.4. Az Egészségügyi Szolgáltató az átengedett helyiséget kizárólag a szerződésben foglalt feladatokra használhatja, bérbeadási, albérletbe adási, más célra történő hasznosításra, átengedésre szóló jogot nem szerez. Az alapellátási egészségügyi szolgáltatásokon túli tevékenység csak külön szerződés alapján folytatható. A jelen pontban foglaltak megszegése a szerződés azonnali hatályú felmondását vonhatja maga után.

**11. A háziorvost a körzetmódosítás következtében ért kár esetére a települési önkormányzat kártalanítási kötelezettsége**

Az önálló orvosi tevékenységről szóló 2000. évi II. törvény 2/B. § (5) bekezdése alapján a körzetmódosítás miatt bekövetkezett, a háziorvost ért kár esetén az adott körzet megállapításáért felelős szerv kártalanítási kötelezettséggel tartozik.

**12. Egyéb, kártérítésre, kártalanításra vonatkozó előírások**

Az Egészségügyi Szolgáltató kijelenti, hogy valamennyi, a jelen szerződéssel érintett praxisban végzett háziorvosi tevékenység végzése során okozott károkért kizárólagos felelősséget vállal.

**13. Egyéb előírások**

13.1. Az Önkormányzat és az Egészségügyi Szolgáltató kötelezi magát, hogy együttműködik a kerület egészségügyi helyzetének javítása érdekében. Ennek érdekében Önkormányzat az Egészségügyi Szolgálat közreműködésével köteles tájékoztatni az Egészségügyi Szolgáltatót a kerület egészségügyi ellátását érintő kérdésekről, döntésekről, továbbképzési lehetőségekről.

13.2. Jelen szerződés megkötésének feltétele a praxisjog engedély, az Egészségügyi Szolgáltató egészségügyi személyzetének érvényes működési nyilvántartásban szereplésének igazolása, MESZK tagságának igazolása, a vállalkozói tevékenység folytatásához szükséges működési engedély-, és/vagy a cégbírósági bejegyzés, a vonatkozó Társasági szerződés, a 3.6. pont szerinti felelősségbiztosítás, továbbá a mindenkor hatályos jogszabályok szerint elvégzett alkalmassági vizsgálatok eredményeinek Önkormányzat részére történő bemutatása.

13.3. Jelen szerződésben nem szabályozottakra a Polgári Törvénykönyv és a mindenkor hatályos, vonatkozó jogszabályok az irányadók.

Jelen szerződést Szerződő Felek elolvasás és megértés után, mint akaratukkal mindenben egyezőt, jóváhagyólag írták alá.

Budapest, 2023. …………….. (hó) …… (nap)

|  |  |
| --- | --- |
| ……………………………………. | ……………………………………… |
| **Örsi Gergely**  polgármester  Budapest Főváros II. Kerületi Önkormányzat | |  | | --- | | **dr. Markóczyné dr. Szép Zsuzsanna** | | ügyvezető | | "Markóczy & Szép" Egészségügyi Szolgáltató Korlátolt Felelősségű Társaság | |
|  |  |
|  |  |

**4.Napirend**

**E L Ő T E R J E S Z T É S**

A Közoktatási, Közművelődési, Sport, Egészségügyi, Szociális és Lakásügyi Bizottság  
2023. szeptember 26-ai ülésére

**Előterjesztő:** Humánszolgáltatási Igazgatóság Intézményirányítási Osztály

Ötvös Zoltán osztályvezető

**Tárgy:** Dr. Balogh Melinda - MELIDENT Fogászati Betéti Társaság – fogorvos feladat-ellátási szerződésének meghosszabbítása

*A napirend zárt ülésen történő*

*tárgyalást nem igényel*

**Tisztelt Bizottság!**

A Magyarország helyi önkormányzatairól szóló 2011. évi CLXXXIX tv. 13. § (1) bekezdés 4. pontja értelmében a helyi önkormányzat feladata a törvényben meghatározott kivételekkel az egészségügyi alapellátás, az egészséges életmód segítését célzó szolgáltatások biztosítása. Az egészségügyi alapellátásról szóló 2015. évi CXXIII. törvény 5. § (1) bekezdése alapján a települési önkormányzat az egészségügyi alapellátás körében gondoskodik – egyebek között -:

a) a háziorvosi, házi gyermekorvosi ellátásról,

b) a fogorvosi alapellátásról.

A Budapest Főváros II. Kerületi Önkormányzat ezt a feladatát feladat-ellátási szerződéssel biztosítja.

Az önálló orvosi tevékenységről szóló 2000. évi II. törvény végrehajtásáról szóló 313/2011.(XII. 23.) Korm. rendelet 1. mellékleterögzíti, hogy a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződést az alábbi formanyomtatvány alapján kell megkötni:

1. Felek megnevezése (a személyes ellátásra kötelezett orvos megnevezésével):
2. A praxisjoggal érintett körzet meghatározása:
3. A praxisjoggal rendelkező háziorvos kötelezettségei:
4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is):
5. A háziorvos rendelési idejének meghatározása:
6. A háziorvos ügyeletben történő részvételére vonatkozó rendelkezések:
7. A háziorvos helyettesítésére vonatkozó rendelkezések:
8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések:
9. A feladat-ellátási szerződés időtartama:
10. A feladat-ellátási szerződés felmondására vonatkozó rendelkezések:
11. A háziorvost a körzetmódosítás következtében ért kár esetére a települési önkormányzat kártalanítási kötelezettsége:
12. Egyéb, kártérítésre, kártalanításra vonatkozó előírások:
13. Egyéb előírások:
14. Dátum; a felek (cégszerű) aláírása

Az önálló orvosi tevékenységről szóló 2000. évi II. törvény 2/B. § (2) bekezdése szerint a feladat-ellátási szerződés legrövidebb időtartama 5 (öt) év.

A Budapest Főváros II. Kerületi Önkormányzat és a **MELIDENT Fogászati Betéti Társasággal** (székhelye: 1025 Budapest, Pusztaszeri út 16/b. fszt. 2. cégjegyzékszáma: 01-06-758480, adószáma: 21784880-2-41, képviseletében eljár: **Dr. Balogh Melinda** ügyvezető) között létrejött fogorvosi területi ellátási kötelezettség vállalásáról szóló feladat-ellátási szerződés 2023. november 30. napján lejár.

Dr. Balogh Melinda fogszakorvos 2023. szeptember 08. napján kelt kérelmében kérte a feladat-ellátási szerződésének meghosszabbítását.

Fent nevezett orvos a II. kerület közigazgatási területén lévő egészségügyi alapellátási körzetek megállapításáról szóló mindenkor hatályos önkormányzati rendeletben meghatározott 2-es számú, felnőtteket ellátó fogorvosi körzetben látja el tevékenységét, amellyel szemben kifogás nem merült fel.

A folyamatos betegellátás biztosítása érdekében javaslom további öt évre szólóan a feladat-ellátási szerződés megkötését, a praxisjog alapján végzett tevékenységre.

Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pontja alapján, a területi ellátási kötelezettséggel rendelkező háziorvosokkal, házi gyermekorvosokkal és felnőtteket ellátó fogorvosokkal – a praxiselidegenítés kivételével – a feladat-ellátási szerződések megkötéséről, módosításáról és megszüntetéséről a KKSEB a Képviselő-testület által átruházott hatáskörben dönt.

Kérem a Tisztelt Bizottságot, hogy a jelen előterjesztést megtárgyalni és a határozati javaslatot elfogadni szíveskedjen!

**Határozati javaslat**

A Közoktatási, Közművelődési, Sport, Egészségügyi, Szociális és Lakásügyi Bizottság a Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pont alapján kapott hatáskörében eljárva úgy dönt, hogy az egészségügyi alapellátások körzeteiről szóló 1/2019.(I.30.) önkormányzati rendelet3. sz. mellékletében meghatározott **2-es számú,** **felnőtteket ellátó fogorvosi** **körzet** **ellátására** **a** **MELIDENT Fogászati Betéti Társaság** (székhelye: 1025 Budapest, Pusztaszeri út 16/b. fszt. 2. cégjegyzékszáma: 01-06-758480, adószáma: 21784880-2-41, képviseletében eljár: Dr. Balogh Melindaügyvezető) - a határozat mellékletét képező -, praxisjog alapján végezhető fogorvosi tevékenységre szóló feladat-ellátási szerződését **2023. december 01. napjától 2028. november 30. napjáig terjedő időtartamra megköti.**

A Bizottság felkéri a polgármestert a szükséges intézkedések megtételére és a szükséges technikai pontosításokkal kiegészített feladat-ellátási szerződés aláírására!

Felelős: Bizottság elnöke

Határidő: 2023. november 30.

Budapest, 2023. szeptember

**Örsi Gergely**

Polgármester megbízásából eljárva

**Ötvös Zoltán**

osztályvezető

*Határozati javaslat melléklete*

**FELADAT-ELLÁTÁSI SZERZŐDÉS**

**PRAXISJOG ALAPJÁN VÉGZETT FOGORVOSI TEVÉKENYSÉGRE**

amely létrejött az alább megjelölt felek között, az alulírt helyen és időben, a következő feltételekkel:

**1. Felek megnevezése (a személyes ellátásra kötelezett orvos megnevezésével)**

**1.1. Budapest Főváros II. Kerületi Önkormányzat** (1024 Budapest, Mechwart liget 1. ÁHTI azonosító: 745213, adószám: 15735650-2-41, képviseletében eljár Örsi Gergely polgármester), továbbiakban: Önkormányzat és

**1.2. MELIDENT Fogászati Betéti Társaság** (székhelye: 1025 Budapest, Pusztaszeri út 16/b. fszt. 2. cégjegyzékszáma: 01-06-758480, adószáma: 21784880-2-41, képviseletében eljár: Dr. Balogh Melinda ügyvezető) továbbiakban: Egészségügyi Szolgáltató (együttesen: Szerződő Felek)

1.3. Az Egészségügyi Szolgáltató a jelen szerződésben meghatározott kötelezettségeit a praxisjoggal, fogorvosi szakorvosi szakképzettséggel rendelkező **Dr. Balogh Melinda** (születési hely és idő: ……………., anyja neve: …………) személyes tevékenysége és szabályszerűen bejelentett, engedélyezett alkalmazott szakorvosjelölt vagy szakorvos útján köteles ellátni, ettől csak különösen indokolt esetben, szabályszerűen bejelentett és engedélyezett helyettes szakorvosjelölt vagy szakorvos igénybevételével térhet el.

**2. A praxisjoggal érintett körzet meghatározása**

2.1. Szerződő Felek megállapodnak abban, hogy az Egészségügyi Szolgáltató elvállalja a Budapest Főváros II. Kerületi Önkormányzatának az egészségügyi alapellátások körzeteiről szóló 1/2019.(I.30.) önkormányzati rendelet3. sz. mellékletében meghatározott **2-es számú,** felnőtteket ellátó fogorvosi körzet működtetését.

2.2. Egészségügyi Szolgáltató ez által biztosítja a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. § (b) pontjában rögzített, az Önkormányzat kötelező feladatát képező egészségügyi szolgáltatás körébe tartozó fogorvosi szolgáltatást, területi ellátási kötelezettséggel a meghatározott körzethatáron belül.

**3. A praxisjoggal rendelkező fogorvos kötelezettségei**

3.1. Egészségügyi Szolgáltató ellátja a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendeletben foglalt fogorvosi feladatokat. Kijelenti, hogy a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

3.2. Egészségügyi Szolgáltató tudomásul veszi, hogy a 2.1. pontban felsorolt rögzített lakók jelentkezését csak az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet alapján, különösen indokolt esetben, az erre vonatkozó jogszabályok szerint eljárva utasíthatja vissza. Vitás kérdésekben a jelentkező személy tartózkodási helye szerint illetékes fővárosi és megyei kormányhivatal népegészségügyi feladatkörében eljáró  
fővárosi kerületi hivatala (a továbbiakban: Egészségügyi Hatóság) dönt.

3.3. Egészségügyi Szolgáltató tudomásul veszi, hogy a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet 3. § (3) bekezdése alapján sürgős szükség esetén köteles ellátni a rendelési idejében hozzá forduló személyeket, ha heveny vagy krónikus megbetegedésük miatt orvosi ellátást igényelnek és ellátatlanságuk az egészséget károsító vagy a gyógyulást lassító állapotromláshoz vezethet. Egészségügyi Szolgáltató a fogorvosi ellátásokat térítés nélkül köteles biztosítani az arra jogosultaknak.

Amennyiben Egészségügyi Szolgáltató az alapellátási tevékenységet vállalkozási formában kívánja végezni, köteles az érvényes egészségügyi vállalkozás bejegyzését jelen szerződés hatálybalépése előtt igazolni, az egészségügyi szolgáltatásra jogosító működési engedélyt beszerezni.

A folyamatos ellátás érdekében az Egészségügyi Szolgáltató munkanaponként 6 (hat) órában az őt választó biztosítottak számára rendelkezésre áll, ide nem értve a keresőképtelenség, a hivatalos távollét, illetve a szabadság miatti helyettesítés eseteit. A keresőképtelenség, a hivatalos távollét, illetve a szabadság idejére helyettesítéséről – annak finanszírozásával egyetemben – saját hatáskörben köteles gondoskodni.

Az Egészségügyi Szolgáltató a feladatait a rendelőjében, valamint a jogszabályokban meghatározott és egyéb indokolt esetben, a beteg otthonában látja el.

3.4. Egészségügy Szolgáltató 5 (öt) munkanapnál hosszabb távollétét köteles az Önkormányzatnak bejelenteni, működési engedélyében szereplő helyettesének elérhetőségi és rendelési időre vonatkozó adataival együtt. Egészségügyi Szolgáltató a folyamatos, 30 (harminc) napot meghaladó távolléte esetén köteles ezt a tényt a finanszírozó szerv és az engedélyező Egészségügyi Hatóság felé is írásban bejelenteni.

Az Egészségügyi Szolgáltató vállalja, hogy a kötelező és eseti jelentéseknek, adatszolgáltatásoknak – az érvényes jogszabályok figyelembevételével – az Önkormányzat, a Budapest Főváros II. Kerületi Önkormányzat Egészségügyi Szolgálata (továbbiakban: Egészségügyi Szolgálat) vezetője, az Egészségügyi Hatóságok vagy más, jogszabályban meghatározott szerv (pl.: finanszírozó szerv, KSH, stb.) felé pontosan és időben eleget tesz.

3.5. Az Egészségügyi Szolgáltató, mint területi ellátási kötelezettséget vállaló közszolgáltató, köteles a gazdálkodási tevékenység körében elvárható gondossággal eljárni, működési körébe tartozó veszteséget fedezni.

3.6. Az Egészségügyi Szolgáltató kötelezettséget vállal arra, hogy az e szerződés körébe tartozó praxis tevékenységére a jelen szerződés 9. pontjában meghatározott időtartam kezdő napját megelőzően felelősségbiztosítást köt és azt a szerződés időtartamára folyamatosan fenntartja.

3.7. Az Egészségügyi Szolgáltató jelen szerződés körébe tartozó tevékenysége során, jelen szerződés 9. pontjában meghatározott időtartamra köteles biztosítani a praxisban egészségügyi tevékenységet végzők működési nyilvántartásának érvényességét, munkaköri alkalmasságának igazolását, az egészségügyi szolgáltatások nyújtásához szükséges szakmai minimumfeltételekről szóló mindenkor hatályos rendeletben meghatározott, az egyes egészségügyi szolgáltatásokhoz szükséges szakmai, személyi és tárgyi minimumfeltételek meglétét.

3.8. Az Egészségügyi Szolgáltató az **1027 Budapest, Fazekas utca 19-23.** szám alatti orvosi rendelőegységben lévő fogorvosi rendelőt és az egészségügyi célokra szolgáló közös helyiségeket tételes leltár szerint veszi át (melléklet). Köteles az átvett tárgyakat kellő gondossággal használni, állagukat megőrizni. Az átvett tárgyi eszközök, műszerek és berendezési tárgyak pótlása Egészségügyi Szolgáltató feladata. Egészségügyi Szolgáltató az átvett valamennyi vagyontárgy állagának megóvásáért felel, kivéve a rendeltetésszerű használat folytán keletkezett természetes elhasználódás következményeként jelentkező állagromlást vagy megsemmisülést. Egészségügyi Szolgáltató mentesül a felelősség alól, ha bizonyítja, hogy a rábízott vagyontárgyak tekintetében úgy járt el, ahogy az az adott helyzetben általában elvárható.

3.9. Az Egészségügyi Szolgáltató köteles megfizetni a praxis működésével kapcsolatos, az Egészségügyi Szolgálattal kötendő szolgáltatási szerződésben meghatározott közüzemi díjakat valamint más, az épület működésével kapcsolatos terheket a rendelés céljára igénybevett épületrész mérete és rendelési ideje arányában. A közös használatú épületrészek (várók, folyosók, öltözők, mosdók) üzemeltetési költségeit ugyancsak a fenti arányban viseli. A befizetett közüzemi díjakról Egészségügyi Szolgálat köteles minden negyedév után legkésőbb 30 (harminc) nappal elszámolást küldeni Egészségügyi Szolgáltatónak a befizetendő összeg megjelölésével, melyet Egészségügyi Szolgáltató a számlán feltüntetett fizetési határidőig köteles átutalni Egészségügyi Szolgálat 12001008-00201750-00100008 számú számlájára.

Az Egészségügyi Szolgáltató vagy kellő felhatalmazással és szakismerettel rendelkező képviselője előre egyeztetett időpontban jogosult az elszámolást, illetve az annak alapját képező számlákat Egészségügyi Szolgálat képviselőjénél ellenőrizni.

Az itt nem szabályozott feltételek tekintetében az Egészségügyi Szolgálattal kötendő szolgáltatási szerződés rendelkezéseit kell alkalmazni.

Az Egészségügyi Szolgáltató a rendelő működtetésének költségei közül jelen szerződés érvényességi ideje alatt magára vállalja a veszélyes hulladék megsemmisítésének, a takarításnak, a telefon, internet-szolgáltatásnak és a rendelői textília mosatásának költségeit. Az Egészségügyi Szolgáltatót terheli a karbantartás költségei, a rendelés céljára igénybevett épületrész mérete és rendelési idő arányában.

3.10. Az Egészségügyi Szolgáltató finanszírozó szerv által a fogorvosi körzet működtetésére folyósított teljes összeget elkülönített bankszámlán köteles kezelni, és kizárólag a praxis céljára fordítani.

**4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is)**

4.1. Önkormányzat hozzájárulását adja ahhoz, hogy a finanszírozó szerv által a fogorvosi körzet működtetésére folyósított teljes összeget az Egészségügyi Szolgáltató kapja meg.

4.2. Az Önkormányzat az Egészségügyi Szolgálat útján a jelen szerződés időtartamára, a feladat ellátásához térítés nélkül az Egészségügyi Szolgáltató rendelkezésére bocsátja az Önkormányzat, valamint az Egészségügyi Szolgálat jogszerű használatában lévő, természetben a **1027 Budapest, Fazekas utca 19-23.** szám alatti orvosi rendelőegységben lévő fogorvosi rendelőt és az egészségügyi célokra szolgáló közös helyiségek használatát, annak teljes felszerelésével és berendezésével együtt.

4.3. Az Önkormányzat vállalja a rendelő felújításával kapcsolatos költségeket, melyet az Önkormányzat felújítási terve alapján és pénzügyi lehetőségei függvényében végez.

**5. A fogorvos rendelési idejének meghatározása**

5.1. A rendelési idő meghatározásánál, az adott településen működő, praxisjoggal rendelkező fogorvosok kötelesek rendelési idejüket – az Önkormányzat által meghatározott irányelveknek megfelelően – összehangoltan kialakítani.

A rendelési időről és annak módosításáról - az Önkormányzat jóváhagyását, valamint az engedélyt kiadó Egészségügyi Hatóság általi tudomásvételt követően - a fogorvosnak a körzetébe tartozó lakosságot tájékoztatnia kell.

A folyamatos ellátás keretében az Egészségügyi Szolgáltató a betegek ellátását a rendelőjében az alábbi rendelési idő szerint köteles biztosítani.

***5.1.1.Rendelési Idő:***

***Hétfő: 8.00 – 14.00 óráig***

***Kedd: 14.00 – 20.00 óráig***

***Szerda: 8.00 – 14.00 óráig***

***Csütörtök: 14.00 – 20.00 óráig***

***Péntek: 8.00 – 14.00 óráig***

**6. A fogorvo**s **ügyeletben történő részvételére vonatkozó rendelkezések**

Az éjszakai (hétköznapokon 20-08 óráig) és munkaszüneti napon a fogászati ügyeletet a Semmelweis Egyetem Fogászati és Szájsebészeti Oktató Intézet (1088 Budapest, Szentkirályi utca 40.) biztosítja az általa szervezett ügyelet útján*.* Egészségügyi Szolgáltató tudomásul veszi, hogy szükség esetén kötelezhető ügyeleti feladat ellátására a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet, az egészségügyi ellátás folyamatos működtetésének egyes szervezési kérdéseiről szóló 47/2004. (V. 11.) ESzCsM rendelet szabályai és az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 7. § (2) bekezdésének d) pontjában foglaltak szerint, amennyiben erre nézve igény merül fel Önkormányzat oldalán. Szerződő felek ilyen igény esetén külön megállapodást kötnek az ügyelet ellátásának feltételeire nézve.

**7. A fogorvos helyettesítésére vonatkozó rendelkezések**

Helyettesítésről az Egészségügyi Szolgáltató maga köteles gondoskodni a szerződés időtartama alatt érvényes, a vonatkozó jogszabályokban a feladatkörre előírt személyi és szakmai feltételeknek megfelelő, az engedélyező Egészségügyi Hatóságnak szabályszerűen bejelentett helyettessel. Indokolt esetben, ellátási érdekből az Önkormányzat átmenetileg, legfeljebb 6 (hat) hónapra, a helyettesítendő praxis terhére és költségére, helyettesítésre kötelezheti az Egészségügyi Szolgáltatót.

**8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések**

8.1. Az Egészségügyi Szolgáltató a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet 12. § (3) bekezdés alapján köteles a jogszabályban előírt képzettséggel rendelkező asszisztenst alkalmazni, aki a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

A jogszabályi előírások betartását az Egészségügyi Hatóság ellenőrzi.

A praxisban közreműködő asszisztens foglalkoztatásáról és helyettesítéséről - annak finanszírozásával egyetemben - az Egészségügyi Szolgáltató köteles gondoskodni.

8.2. Egészségügyi Szolgáltató az asszisztens működési nyilvántartásba vételének igazolását, MESZK tagságának igazolását, munkaszerződését és munkaköri leírását továbbá a mindenkor hatályos jogszabályok szerint az elvégzett alkalmassági vizsgálat eredményét az Önkormányzat részére köteles bemutatni.

8.3. Az asszisztens munkáját a gyógyító–megelőző ellátással kapcsolatos feladatok vonatkozásában a fogorvos irányítja. Az asszisztens a szakképesítésének megfelelő feladatokat önállóan végzi.

8.4. Az Egészségügyi Szolgáltató köteles bejelenteni az Önkormányzatnál is, ha az asszisztens személyében változást tervez.

**9. A feladat-ellátási szerződés időtartama**

Jelen szerződést Szerződő felek **2023. december 1. napjától 2028. november 30. napjáig** terjedő, 5 (öt) éves határozott időtartamra kötik. Szerződő felek kölcsönösen kifejezik szándékukat hosszú távú munkakapcsolat fenntartására. Amennyiben szükséges, Szerződő felek kölcsönösen kezdeményezik jelen szerződés módosítását.

**10. A feladat-ellátási szerződés felmondására vonatkozó rendelkezések**

10.1. Jelen szerződés megszűnik, ha a finanszírozó szerv és Egészségügyi Szolgáltató között létrejött szerződés bármely okból megszűnik, vagy Egészségügyi Szolgáltató működési engedélyét az Egészségügyi Hatóság visszavonta.

10.2. Szerződő felek a jelen szerződést 6 (hat) hónapra mondhatják fel. Szerződő felek kijelentik, hogy közös megegyezéssel történő szerződés megszüntetés esetén is irányadónak tekintik a felmondási időre meghatározott időtartamot.

Jelen szerződés fennállásának időtartama alatt súlyos szerződésszegés esetén szerződő feleket megilleti a szerződésszegő féllel szemben a rendkívüli felmondás joga. Jelen szerződés megszűnése esetén Egészségügyi Szolgáltató köteles a rendelkezésére bocsátott, orvosi rendelőt és az egészségügyi célokra szolgáló közös helyiségeket és a melléklet szerint átvett felszerelési, berendezési tárgyakat az utolsó munkanapján, de legkésőbb a szerződés megszűnését követő 15 (tizenöt) napon belül, rendeltetésszerű használatra alkalmas állapotban az Egészségügyi Szolgálat birtokába visszaadni.

10.3. A praxis működésével kapcsolatos közüzemi díjak tekintetében fennálló 6 (hat) hónapon túli elmaradás, hátralék megjelenés súlyos szerződésszegésnek minősül, amely szerződésszegés a szerződés azonnali hatályú felmondását vonja maga után.

10.4. Az Egészségügyi Szolgáltató az átengedett helyiséget kizárólag a szerződésben foglalt feladatokra használhatja, bérbeadási, albérletbe adási, más célra történő hasznosításra, átengedésre szóló jogot nem szerez. Az alapellátási egészségügyi szolgáltatásokon túli tevékenység csak külön szerződés alapján folytatható. A jelen pontban foglaltak megszegése a szerződés azonnali hatályú felmondását vonhatja maga után.

**11. A fogorvost a körzetmódosítás következtében ért kár esetén a települési önkormányzat kártalanítási kötelezettsége**

Az önálló orvosi tevékenységről szóló 2000. évi II. törvény 2/B. § (5) bekezdése alapján a körzetmódosítás miatt bekövetkezett, a háziorvost ért kár esetén az adott körzet megállapításáért felelős szerv kártalanítási kötelezettséggel tartozik.

**12. Egyéb, kártérítésre, kártalanításra vonatkozó előírások**

Az Egészségügyi Szolgáltató kijelenti, hogy valamennyi, a jelen szerződéssel érintett praxisban végzett fogászati tevékenység végzése során okozott károkért kizárólagos felelősséget vállal.

**13. Egyéb előírások**

13.1. Az Önkormányzat és az Egészségügyi Szolgáltató kötelezi magát, hogy együttműködik a kerület egészségügyi helyzetének javítása érdekében. Ennek érdekében Önkormányzat az Egészségügyi Szolgálat közreműködésével köteles tájékoztatni az Egészségügyi Szolgáltatót a kerület egészségügyi ellátását érintő kérdésekről, döntésekről, továbbképzési lehetőségekről.

13.2. Jelen szerződés megkötésének feltétele a praxisjog engedély, az Egészségügyi Szolgáltató egészségügyi személyzetének érvényes működési nyilvántartásban szereplésének igazolása, MESZK tagságának igazolása, a vállalkozói tevékenység folytatásához szükséges működési engedély-, és/vagy a cégbírósági bejegyzés, a vonatkozó Társasági szerződés, a 3.6. pont szerinti felelősségbiztosítás, továbbá a mindenkor hatályos jogszabályok szerint elvégzett alkalmassági vizsgálatok eredményeinek Önkormányzat részére történő bemutatása.

13.3. Jelen szerződésben nem szabályozottakra a Polgári Törvénykönyv és a mindenkor hatályos vonatkozó jogszabályok az irányadók.

Jelen szerződést Szerződő Felek elolvasás és megértés után, mint akaratukkal mindenben egyezőt, jóváhagyólag írták alá.

Budapest, 2023. (hó) (nap)

|  |  |
| --- | --- |
| ……………………………………. | ……………………………………… |
| **Örsi Gergely** | **Dr. Balogh Melinda** |
| polgármester | ügyvezető |
| Budapest Főváros II. Kerületi Önkormányzat | MELIDENT Fogászati Betéti Társaság |

**5.Napirend**

**E L Ő T E R J E S Z T É S**

A Közoktatási, Közművelődési, Sport, Egészségügyi, Szociális és Lakásügyi Bizottság  
2023. szeptember 26-ai ülésére

**Előterjesztő:** Humánszolgáltatási Igazgatóság Intézményirányítási Osztály

Ötvös Zoltán osztályvezető

**Tárgy:** Dr. Jely Kornél - "Dr. Jely és Társa" Fogorvosi Szolgáltató Betéti Társaság - fogorvos feladat-ellátási szerződésének meghosszabbítása

*A napirend zárt ülésen történő*

*tárgyalást nem igényel*

**Tisztelt Bizottság!**

A Magyarország helyi önkormányzatairól szóló 2011. évi CLXXXIX tv. 13. § (1) bekezdés 4. pontja értelmében a helyi önkormányzat feladata a törvényben meghatározott kivételekkel az egészségügyi alapellátás, az egészséges életmód segítését célzó szolgáltatások biztosítása. Az egészségügyi alapellátásról szóló 2015. évi CXXIII. törvény 5. § (1) bekezdése alapján a települési önkormányzat az egészségügyi alapellátás körében gondoskodik – egyebek között -:

a) a háziorvosi, házi gyermekorvosi ellátásról,

b) a fogorvosi alapellátásról.

A Budapest Főváros II. Kerületi Önkormányzat ezt a feladatát feladat-ellátási szerződéssel biztosítja.

Az önálló orvosi tevékenységről szóló 2000. évi II. törvény végrehajtásáról szóló 313/2011.(XII. 23.) Korm. rendelet 1. mellékleterögzíti, hogy a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződést az alábbi formanyomtatvány alapján kell megkötni:

1. Felek megnevezése (a személyes ellátásra kötelezett orvos megnevezésével):
2. A praxisjoggal érintett körzet meghatározása:
3. A praxisjoggal rendelkező háziorvos kötelezettségei:
4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is):
5. A háziorvos rendelési idejének meghatározása:
6. A háziorvos ügyeletben történő részvételére vonatkozó rendelkezések:
7. A háziorvos helyettesítésére vonatkozó rendelkezések:
8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések:
9. A feladat-ellátási szerződés időtartama:
10. A feladat-ellátási szerződés felmondására vonatkozó rendelkezések:
11. A háziorvost a körzetmódosítás következtében ért kár esetére a települési önkormányzat kártalanítási kötelezettsége:
12. Egyéb, kártérítésre, kártalanításra vonatkozó előírások:
13. Egyéb előírások:
14. Dátum; a felek (cégszerű) aláírása

Az önálló orvosi tevékenységről szóló 2000. évi II. törvény 2/B. § (2) bekezdése szerint a feladat-ellátási szerződés legrövidebb időtartama 5 (öt) év.

A Budapest Főváros II. Kerületi Önkormányzat és a "**Dr. Jely és Társa" Fogorvosi Szolgáltató Betéti Társaság** (székhelye: 1016 Budapest, Naphegy u. 57., cégjegyzékszáma: 01-06-758456 , adószáma: 21784282-1-41, képviseletében eljár: **Dr. Jely Kornél** üzletvezetésre jogosult tag) között létrejött fogorvosi területi ellátási kötelezettség vállalásáról szóló feladat-ellátási szerződés 2023. november 30. napján lejár.

Dr. Jely Kornél fogszakorvos 2023. szeptember 08. napján kelt kérelmében kérte a feladat-ellátási szerződésének meghosszabbítását.

Fent nevezett orvos a II. kerület közigazgatási területén lévő egészségügyi alapellátási körzetek megállapításáról szóló mindenkor hatályos önkormányzati rendeletben meghatározott 14-es számú, felnőtteket ellátó fogorvosi körzetben látja el tevékenységét, amellyel szemben kifogás nem merült fel.

A folyamatos betegellátás biztosítása érdekében javaslom további öt évre szólóan a feladat-ellátási szerződés megkötését, a praxisjog alapján végzett tevékenységre.

Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pontja alapján, a területi ellátási kötelezettséggel rendelkező háziorvosokkal, házi gyermekorvosokkal és felnőtteket ellátó fogorvosokkal – a praxiselidegenítés kivételével – a feladat-ellátási szerződések megkötéséről, módosításáról és megszüntetéséről a KKSEB a Képviselő-testület által átruházott hatáskörben dönt.

Kérem a Tisztelt Bizottságot, hogy a jelen előterjesztést megtárgyalni és a határozati javaslatot elfogadni szíveskedjen!

**Határozati javaslat**

A Közoktatási, Közművelődési, Sport, Egészségügyi, Szociális és Lakásügyi Bizottság a Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pont alapján kapott hatáskörében eljárva úgy dönt, hogy az egészségügyi alapellátások körzeteiről szóló 1/2019.(I.30.) önkormányzati rendelet 3. sz. mellékletében meghatározott **14-es számú körzet ellátására a** "**Dr. Jely és Társa" Fogorvosi Szolgáltató Betéti Társaság** (székhelye: 1016 Budapest, Naphegy u. 57., cégjegyzékszáma: 01-06-758456 , adószáma: 21784282-1-41, képviseletében eljár: Dr. Jely Kornél üzletvezetésre jogosult tag) - a határozat mellékletét képező -, praxisjog alapján végezhető fogorvosi tevékenységre szóló feladat-ellátási szerződését **2023. december 01. napjától 2028. november 30. napjáig terjedő időtartamra megköti.**

A Bizottság felkéri a polgármestert a szükséges intézkedések megtételére és a szükséges technikai pontosításokkal kiegészített feladat-ellátási szerződés aláírására!

Felelős: Bizottság elnöke

Határidő: 2023. november 30.

Budapest, 2023. szeptember

**Örsi Gergely**

Polgármester megbízásából eljárva

**Ötvös Zoltán**

osztályvezető

*Határozati javaslat melléklete*

**FELADAT-ELLÁTÁSI SZERZŐDÉS**

**PRAXISJOG ALAPJÁN VÉGZETT FOGORVOSI TEVÉKENYSÉGRE**

amely létrejött az alább megjelölt felek között, az alulírt helyen és időben, a következő feltételekkel:

**1. Felek megnevezése (a személyes ellátásra kötelezett orvos megnevezésével)**

**1.1. Budapest Főváros II. Kerületi Önkormányzat** (1024 Budapest, Mechwart liget 1. ÁHTI azonosító: 745213, adószám: 15735650-2-41, képviseletében eljár Örsi Gergely polgármester), továbbiakban: Önkormányzat és

**1.2.** "**Dr. Jely és Társa" Fogorvosi Szolgáltató Betéti Társaság** (székhelye: 1016 Budapest, Naphegy u. 57., cégjegyzékszáma: 01-06-758456 , adószáma: 21784282-1-41, képviseletében eljár: Dr. Jely Kornél üzletvezetésre jogosult tag)továbbiakban: Egészségügyi Szolgáltató (együttesen: Szerződő Felek)

1.3. Az Egészségügyi Szolgáltató a jelen szerződésben meghatározott kötelezettségeit a praxisjoggal, fogorvosi szakorvosi szakképzettséggel rendelkező **Dr. Jely Kornél** (születési hely és idő: ……………., anyja neve: …………) személyes tevékenysége és szabályszerűen bejelentett, engedélyezett alkalmazott szakorvosjelölt vagy szakorvos útján köteles ellátni, ettől csak különösen indokolt esetben, szabályszerűen bejelentett és engedélyezett helyettes szakorvosjelölt vagy szakorvos igénybevételével térhet el.

**2. A praxisjoggal érintett körzet meghatározása**

2.1. Szerződő Felek megállapodnak abban, hogy az Egészségügyi Szolgáltató elvállalja a Budapest Főváros II. Kerületi Önkormányzatának az egészségügyi alapellátások körzeteiről szóló 1/2019.(I.30.) önkormányzati rendelet 3. sz. mellékletében meghatározott **14-es számú,** felnőtteket ellátó fogorvosi körzet működtetését.

2.2. Egészségügyi Szolgáltató ez által biztosítja a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. § (b) pontjában rögzített, az Önkormányzat kötelező feladatát képező egészségügyi szolgáltatás körébe tartozó fogorvosi szolgáltatást, területi ellátási kötelezettséggel a meghatározott körzethatáron belül.

**3. A praxisjoggal rendelkező fogorvos kötelezettségei**

3.1. Egészségügyi Szolgáltató ellátja a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendeletben foglalt fogorvosi feladatokat. Kijelenti, hogy a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

3.2. Egészségügyi Szolgáltató tudomásul veszi, hogy a 2.1. pontban felsorolt körzetben lakók jelentkezését csak az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet alapján, különösen indokolt esetben, az erre vonatkozó jogszabályok szerint eljárva utasíthatja vissza. Vitás kérdésekben a jelentkező személy tartózkodási helye szerint illetékes fővárosi és megyei kormányhivatal népegészségügyi feladatkörében eljáró  
fővárosi kerületi hivatala (a továbbiakban: Egészségügyi Hatóság) dönt.

3.3. Egészségügyi Szolgáltató tudomásul veszi, hogy a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet 3. § (3) bekezdése alapján sürgős szükség esetén köteles ellátni a rendelési idejében hozzá forduló személyeket, ha heveny vagy krónikus megbetegedésük miatt orvosi ellátást igényelnek és ellátatlanságuk az egészséget károsító vagy a gyógyulást lassító állapotromláshoz vezethet. Egészségügyi Szolgáltató a fogorvosi ellátásokat térítés nélkül köteles biztosítani az arra jogosultaknak.

Amennyiben Egészségügyi Szolgáltató az alapellátási tevékenységet vállalkozási formában kívánja végezni, köteles az érvényes egészségügyi vállalkozás bejegyzését jelen szerződés hatálybalépése előtt igazolni, az egészségügyi szolgáltatásra jogosító működési engedélyt beszerezni.

A folyamatos ellátás érdekében az Egészségügyi Szolgáltató munkanaponként 6 (hat) órában az őt választó biztosítottak számára rendelkezésre áll, ide nem értve a keresőképtelenség, a hivatalos távollét, illetve a szabadság miatti helyettesítés eseteit. A keresőképtelenség, a hivatalos távollét, illetve a szabadság idejére helyettesítéséről – annak finanszírozásával egyetemben – saját hatáskörben köteles gondoskodni.

Az Egészségügyi Szolgáltató a feladatait a rendelőjében, valamint a jogszabályokban meghatározott és egyéb indokolt esetben, a beteg otthonában látja el.

3.4. Egészségügy Szolgáltató 5 (öt) munkanapnál hosszabb távollétét köteles az Önkormányzatnak bejelenteni, működési engedélyében szereplő helyettesének elérhetőségi és rendelési időre vonatkozó adataival együtt. Egészségügyi Szolgáltató a folyamatos, 30 (harminc) napot meghaladó távolléte esetén köteles ezt a tényt a finanszírozó szerv és az engedélyező Egészségügyi Hatóság felé is írásban bejelenteni.

Az Egészségügyi Szolgáltató vállalja, hogy a kötelező és eseti jelentéseknek, adatszolgáltatásoknak – az érvényes jogszabályok figyelembevételével – az Önkormányzat, a Budapest Főváros II. Kerületi Önkormányzat Egészségügyi Szolgálata (továbbiakban: Egészségügyi Szolgálat) vezetője, az Egészségügyi Hatóságok vagy más, jogszabályban meghatározott szerv (pl.: finanszírozó szerv, KSH, stb.) felé pontosan és időben eleget tesz.

3.5. Az Egészségügyi Szolgáltató, mint területi ellátási kötelezettséget vállaló közszolgáltató, köteles a gazdálkodási tevékenység körében elvárható gondossággal eljárni, működési körébe tartozó veszteséget fedezni.

3.6. Az Egészségügyi Szolgáltató kötelezettséget vállal arra, hogy az e szerződés körébe tartozó praxis tevékenységére a jelen szerződés 9. pontjában meghatározott időtartam kezdő napját megelőzően felelősségbiztosítást köt és azt a szerződés időtartamára folyamatosan fenntartja.

3.7. Az Egészségügyi Szolgáltató jelen szerződés körébe tartozó tevékenysége során, jelen szerződés 9. pontjában meghatározott időtartamra köteles biztosítani a praxisban egészségügyi tevékenységet végzők működési nyilvántartásának érvényességét, munkaköri alkalmasságának igazolását, az egészségügyi szolgáltatások nyújtásához szükséges szakmai minimumfeltételekről szóló mindenkor hatályos rendeletben meghatározott, az egyes egészségügyi szolgáltatásokhoz szükséges szakmai, személyi és tárgyi minimumfeltételek meglétét.

3.8. Az Egészségügyi Szolgáltató a **1027 Budapest, Tölgyfa utca 10.** szám alatti orvosi rendelőegységben lévő fogorvosi rendelőt és az egészségügyi célokra szolgáló közös helyiségeket tételes leltár szerint veszi át (melléklet). Köteles az átvett tárgyakat kellő gondossággal használni, állagukat megőrizni. Az átvett tárgyi eszközök, műszerek és berendezési tárgyak pótlása Egészségügyi Szolgáltató feladata. Egészségügyi Szolgáltató az átvett valamennyi vagyontárgy állagának megóvásáért felel, kivéve a rendeltetésszerű használat folytán keletkezett természetes elhasználódás következményeként jelentkező állagromlást vagy megsemmisülést. Egészségügyi Szolgáltató mentesül a felelősség alól, ha bizonyítja, hogy a rábízott vagyontárgyak tekintetében úgy járt el, ahogy az az adott helyzetben általában elvárható.

3.9. Az Egészségügyi Szolgáltató köteles megfizetni a praxis működésével kapcsolatos, az Egészségügyi Szolgálattal kötendő szolgáltatási szerződésben meghatározott közüzemi díjakat valamint más, az épület működésével kapcsolatos terheket a rendelés céljára igénybevett épületrész mérete és rendelési ideje arányában. A közös használatú épületrészek (várók, folyosók, öltözők, mosdók) üzemeltetési költségeit ugyancsak a fenti arányban viseli. A befizetett közüzemi díjakról Egészségügyi Szolgálat köteles minden negyedév után legkésőbb 30 (harminc) nappal elszámolást küldeni Egészségügyi Szolgáltatónak a befizetendő összeg megjelölésével, melyet Egészségügyi Szolgáltató a számlán feltüntetett fizetési határidőig köteles átutalni Egészségügyi Szolgálat 12001008-00201750-00100008 számú számlájára.

Az Egészségügyi Szolgáltató vagy kellő felhatalmazással és szakismerettel rendelkező képviselője előre egyeztetett időpontban jogosult az elszámolást, illetve az annak alapját képező számlákat Egészségügyi Szolgálat képviselőjénél ellenőrizni.

Az itt nem szabályozott feltételek tekintetében az Egészségügyi Szolgálattal kötendő szolgáltatási szerződés rendelkezéseit kell alkalmazni.

Az Egészségügyi Szolgáltató a rendelő működtetésének költségei közül jelen szerződés érvényességi ideje alatt magára vállalja a veszélyes hulladék megsemmisítésének, a takarításnak, a telefon, internet-szolgáltatásnak és a rendelői textília mosatásának költségeit. Az Egészségügyi Szolgáltatót terheli a karbantartás költségei, a rendelés céljára igénybevett épületrész mérete és rendelési idő arányában.

3.10. Az Egészségügyi Szolgáltató finanszírozó szerv által a fogorvosi körzet működtetésére folyósított teljes összeget elkülönített bankszámlán köteles kezelni, és kizárólag a praxis céljára fordítani.

**4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is)**

4.1. Önkormányzat hozzájárulását adja ahhoz, hogy a finanszírozó szerv által a fogorvosi körzet működtetésére folyósított teljes összeget az Egészségügyi Szolgáltató kapja meg.

4.2. Az Önkormányzat az Egészségügyi Szolgálat útján, a jelen szerződés időtartamára, a feladat ellátásához térítés nélkül az Egészségügyi Szolgáltató rendelkezésére bocsátja a tulajdonában álló, természetben a **1027 Budapest, Tölgyfa utca 10.** szám alatti orvosi rendelőegységben lévő fogorvosi rendelőt és az egészségügyi célokra szolgáló közös helyiségek használatát annak teljes felszerelésével és berendezésével együtt.

4.3. Az Önkormányzat vállalja a rendelő felújításával kapcsolatos költségeket, melyet az Önkormányzat felújítási terve alapján és pénzügyi lehetőségei függvényében végez.

**5. A fogorvos rendelési idejének meghatározása**

5.1. A rendelési idő meghatározásánál, az adott településen működő, praxisjoggal rendelkező fogorvosok kötelesek rendelési idejüket – az Önkormányzat által meghatározott irányelveknek megfelelően – összehangoltan kialakítani.

A rendelési időről és annak módosításáról - az Önkormányzat jóváhagyását, valamint az engedélyt kiadó Egészségügyi Hatóság általi tudomásvételt követően - a fogorvosnak a körzetébe tartozó lakosságot tájékoztatnia kell.

A folyamatos ellátás keretében az Egészségügyi Szolgáltató a betegek ellátását a rendelőjében az alábbi rendelési idő szerint köteles biztosítani.

***5.1.1.Rendelési Idő:***

***Hétfő: 8.00-14.00 óráig***

***Kedd: 14.00-20.00 óráig***

***Szerda: 8.00-14.00 óráig***

***Csütörtök: 14.00-20.00 óráig***

***Péntek: páros hét: 8.00-14.00 óráig***

***páratlan hét: 14.00-20.00 óráig***

**6. A fogorvo**s **ügyeletben történő részvételére vonatkozó rendelkezések**

Az éjszakai (hétköznapokon 20-08 óráig) és munkaszüneti napon a fogászati ügyeletet a Semmelweis Egyetem Fogászati és Szájsebészeti Oktató Intézet (1088 Budapest, Szentkirályi utca 40.) biztosítja az általa szervezett ügyelet útján*.* Egészségügyi Szolgáltató tudomásul veszi, hogy szükség esetén kötelezhető ügyeleti feladat ellátására a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet, az egészségügyi ellátás folyamatos működtetésének egyes szervezési kérdéseiről szóló 47/2004. (V. 11.) ESzCsM rendelet szabályai és az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 7. § (2) bekezdésének d) pontjában foglaltak szerint, amennyiben erre nézve igény merül fel Önkormányzat oldalán. Szerződő felek ilyen igény esetén külön megállapodást kötnek az ügyelet ellátásának feltételeire nézve.

**7. A fogorvos helyettesítésére vonatkozó rendelkezések**

Helyettesítésről az Egészségügyi Szolgáltató maga köteles gondoskodni a szerződés időtartama alatt érvényes, a vonatkozó jogszabályokban a feladatkörre előírt személyi és szakmai feltételeknek megfelelő, az engedélyező Egészségügyi Hatóságnak szabályszerűen bejelentett helyettessel. Indokolt esetben, ellátási érdekből az Önkormányzat átmenetileg, legfeljebb 6 (hat) hónapra, a helyettesítendő praxis terhére és költségére, helyettesítésre kötelezheti az Egészségügyi Szolgáltatót.

**8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések**

8.1. Az Egészségügyi Szolgáltató a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet 12. § (3) bekezdés alapján köteles a jogszabályban előírt képzettséggel rendelkező asszisztenst alkalmazni, aki a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

A jogszabályi előírások betartását az Egészségügyi Hatóság ellenőrzi.

A praxisban közreműködő asszisztens foglalkoztatásáról és helyettesítéséről - annak finanszírozásával egyetemben - az Egészségügyi Szolgáltató köteles gondoskodni.

8.2. Egészségügyi Szolgáltató az asszisztens működési nyilvántartásba vételének igazolását, MESZK tagságának igazolását, munkaszerződését és munkaköri leírását továbbá a mindenkor hatályos jogszabályok szerint az elvégzett alkalmassági vizsgálat eredményét az Önkormányzat részére köteles bemutatni.

8.3. Az asszisztens munkáját a gyógyító–megelőző ellátással kapcsolatos feladatok vonatkozásában a fogorvos irányítja. Az asszisztens a szakképesítésének megfelelő feladatokat önállóan végzi.

8.4. Az Egészségügyi Szolgáltató köteles bejelenteni az Önkormányzatnál is, ha az asszisztens személyében változást tervez.

**9. A feladat-ellátási szerződés időtartama**

Jelen szerződést Szerződő felek **2023. december 1. napjától 2028. november 30. napjáig** terjedő, 5 (öt) éves határozott időtartamra kötik. Szerződő felek kölcsönösen kifejezik szándékukat hosszú távú munkakapcsolat fenntartására. Amennyiben szükséges, Szerződő felek kölcsönösen kezdeményezik jelen szerződés módosítását.

**10. A feladat-ellátási szerződés felmondására vonatkozó rendelkezések**

10.1. Jelen szerződés megszűnik, ha a finanszírozó szerv és Egészségügyi Szolgáltató között létrejött szerződés bármely okból megszűnik, vagy Egészségügyi Szolgáltató működési engedélyét az Egészségügyi Hatóság visszavonta.

10.2. Szerződő felek a jelen szerződést 6 (hat) hónapra mondhatják fel. Szerződő felek kijelentik, hogy közös megegyezéssel történő szerződés megszüntetés esetén is irányadónak tekintik a felmondási időre meghatározott időtartamot.

Jelen szerződés fennállásának időtartama alatt súlyos szerződésszegés esetén szerződő feleket megilleti a szerződésszegő féllel szemben a rendkívüli felmondás joga. Jelen szerződés megszűnése esetén Egészségügyi Szolgáltató köteles a rendelkezésére bocsátott, orvosi rendelőt és az egészségügyi célokra szolgáló közös helyiségeket és a melléklet szerint átvett felszerelési, berendezési tárgyakat az utolsó munkanapján, de legkésőbb a szerződés megszűnését követő 15 (tizenöt) napon belül, rendeltetésszerű használatra alkalmas állapotban az Egészségügyi Szolgálat birtokába visszaadni.

10.3. A praxis működésével kapcsolatos közüzemi díjak tekintetében fennálló 6 (hat) hónapon túli elmaradás, hátralék megjelenés súlyos szerződésszegésnek minősül, amely szerződésszegés a szerződés azonnali hatályú felmondását vonja maga után.

10.4. Az Egészségügyi Szolgáltató az átengedett helyiséget kizárólag a szerződésben foglalt feladatokra használhatja, bérbeadási, albérletbe adási, más célra történő hasznosításra, átengedésre szóló jogot nem szerez. Az alapellátási egészségügyi szolgáltatásokon túli tevékenység csak külön szerződés alapján folytatható. A jelen pontban foglaltak megszegése a szerződés azonnali hatályú felmondását vonhatja maga után.

**11. A fogorvost a körzetmódosítás következtében ért kár esetén a települési önkormányzat kártalanítási kötelezettsége**

Az önálló orvosi tevékenységről szóló 2000. évi II. törvény 2/B. § (5) bekezdése alapján a körzetmódosítás miatt bekövetkezett, a háziorvost ért kár esetén az adott körzet megállapításáért felelős szerv kártalanítási kötelezettséggel tartozik.

**12. Egyéb, kártérítésre, kártalanításra vonatkozó előírások**

Az Egészségügyi Szolgáltató kijelenti, hogy valamennyi, a jelen szerződéssel érintett praxisban végzett fogászati tevékenység végzése során okozott károkért kizárólagos felelősséget vállal.

**13. Egyéb előírások**

13.1. Az Önkormányzat és az Egészségügyi Szolgáltató kötelezi magát, hogy együttműködik a kerület egészségügyi helyzetének javítása érdekében. Ennek érdekében Önkormányzat az Egészségügyi Szolgálat közreműködésével köteles tájékoztatni az Egészségügyi Szolgáltatót a kerület egészségügyi ellátását érintő kérdésekről, döntésekről, továbbképzési lehetőségekről.

13.2. Jelen szerződés megkötésének feltétele a praxisjog engedély, az Egészségügyi Szolgáltató egészségügyi személyzetének érvényes működési nyilvántartásban szereplésének igazolása, MESZK tagságának igazolása, a vállalkozói tevékenység folytatásához szükséges működési engedély-, és/vagy a cégbírósági bejegyzés, a vonatkozó Társasági szerződés, a 3.6. pont szerinti felelősségbiztosítás, továbbá a mindenkor hatályos jogszabályok szerint elvégzett alkalmassági vizsgálatok eredményeinek Önkormányzat részére történő bemutatása.

13.3. Jelen szerződésben nem szabályozottakra a Polgári Törvénykönyv és a mindenkor hatályos vonatkozó jogszabályok az irányadók.

Jelen szerződést Szerződő Felek elolvasás és megértés után, mint akaratukkal mindenben egyezőt, jóváhagyólag írták alá.

Budapest, 2023. (hó) (nap)

|  |  |
| --- | --- |
| ……………………………………. | ……………………………………… |
| **Örsi Gergely** | |  | | --- | | **Dr. Jely Kornél** | | üzletvezetésre jogosult tag | | „Dr. Jely és Társa" Fogorvosi Szolgáltató Betéti Társaság | |
| polgármester | |  | | --- | |  | |  | |  | |
| Budapest Főváros II. Kerületi Önkormányzat | |  | | --- | |  | |  | |  | |

**6.Napirend**

**E L Ő T E R J E S Z T É S**

A Közoktatási, Közművelődési, Sport, Egészségügyi, Szociális és Lakásügyi Bizottság  
2023. szeptember 26-ai ülésére

**Előterjesztő:** Humánszolgáltatási Igazgatóság Intézményirányítási Osztály

Ötvös Zoltán osztályvezető

**Tárgy:** Dr. Kádár György –egyéni vállalkozó - fogorvos feladat-ellátási szerződésének meghosszabbítása

*A napirend zárt ülésen történő*

*tárgyalást nem igényel*

**Tisztelt Bizottság!**

A Magyarország helyi önkormányzatairól szóló 2011. évi CLXXXIX tv. 13. § (1) bekezdés 4. pontja értelmében a helyi önkormányzat feladata a törvényben meghatározott kivételekkel az egészségügyi alapellátás, az egészséges életmód segítését célzó szolgáltatások biztosítása. Az egészségügyi alapellátásról szóló 2015. évi CXXIII. törvény 5. § (1) bekezdése alapján a települési önkormányzat az egészségügyi alapellátás körében gondoskodik – egyebek között -:

a) a háziorvosi, házi gyermekorvosi ellátásról,

b) a fogorvosi alapellátásról.

A Budapest Főváros II. Kerületi Önkormányzat ezt a feladatát feladat-ellátási szerződéssel biztosítja.

Az önálló orvosi tevékenységről szóló 2000. évi II. törvény végrehajtásáról szóló 313/2011.(XII. 23.) Korm. rendelet 1. mellékleterögzíti, hogy a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződést az alábbi formanyomtatvány alapján kell megkötni:

1. Felek megnevezése (a személyes ellátásra kötelezett orvos megnevezésével):
2. A praxisjoggal érintett körzet meghatározása:
3. A praxisjoggal rendelkező háziorvos kötelezettségei:
4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is):
5. A háziorvos rendelési idejének meghatározása:
6. A háziorvos ügyeletben történő részvételére vonatkozó rendelkezések:
7. A háziorvos helyettesítésére vonatkozó rendelkezések:
8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések:
9. A feladat-ellátási szerződés időtartama:
10. A feladat-ellátási szerződés felmondására vonatkozó rendelkezések:
11. A háziorvost a körzetmódosítás következtében ért kár esetére a települési önkormányzat kártalanítási kötelezettsége:
12. Egyéb, kártérítésre, kártalanításra vonatkozó előírások:
13. Egyéb előírások:
14. Dátum; a felek (cégszerű) aláírása

Az önálló orvosi tevékenységről szóló 2000. évi II. törvény 2/B. § (2) bekezdése szerint a feladat-ellátási szerződés legrövidebb időtartama 5 (öt) év.

A Budapest Főváros II. Kerületi Önkormányzat és **Dr. Kádár György** egyéni vállalkozó (székhelye: 1026 Budapest, Hidász utca 15. MF em. 03 ajtó, nyilvántartási száma: 5695994, adószáma: 70350773-1-41, statisztikai számjele: 70350773862323101) között létrejött fogorvosi területi ellátási kötelezettség vállalásáról szóló feladat-ellátási szerződés 2023. november 30. napján lejár.

Dr. Kádár György fogszakorvos 2023. szeptember 05. napján kelt kérelmében kérte a feladat-ellátási szerződésének meghosszabbítását.

Fent nevezett orvos a II. kerület közigazgatási területén lévő egészségügyi alapellátási körzetek megállapításáról szóló mindenkor hatályos önkormányzati rendeletben meghatározott 13-as számú, felnőtteket ellátó fogorvosi körzetben látja el tevékenységét, amellyel szemben kifogás nem merült fel.

A folyamatos betegellátás biztosítása érdekében javaslom további öt évre szólóan a feladat-ellátási szerződés megkötését, a praxisjog alapján végzett tevékenységre.

Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pontja alapján, a területi ellátási kötelezettséggel rendelkező háziorvosokkal, házi gyermekorvosokkal és felnőtteket ellátó fogorvosokkal – a praxiselidegenítés kivételével – a feladat-ellátási szerződések megkötéséről, módosításáról és megszüntetéséről a KKSEB a Képviselő-testület által átruházott hatáskörben dönt.

Kérem a Tisztelt Bizottságot, hogy a jelen előterjesztést megtárgyalni és a határozati javaslatot elfogadni szíveskedjen!

**Határozati javaslat**

A Közoktatási, Közművelődési, Sport, Egészségügyi, Szociális és Lakásügyi Bizottság a Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete 6.1.22. pont alapján kapott hatáskörében eljárva úgy dönt, hogy az egészségügyi alapellátások körzeteiről szóló 1/2019.(I.30.) önkormányzati rendelet 3. sz. mellékletében meghatározott **13-as számú körzet ellátására** **Dr. Kádár György** egyéni vállalkozó (székhelye: 1026 Budapest, Hidász utca 15. MF em. 03 ajtó, nyilvántartási száma: 5695994, adószáma: 70350773-1-41, statisztikai számjele: 70350773862323101) - a határozat mellékletét képező -, praxisjog alapján végezhető fogorvosi tevékenységre szóló feladat-ellátási szerződését **2023. december 01. napjától 2028. november 30. napjáig terjedő időtartamra megköti.**

A Bizottság felkéri a polgármestert a szükséges intézkedések megtételére és a szükséges technikai pontosításokkal kiegészített feladat-ellátási szerződés aláírására!

Felelős: Bizottság elnöke

Határidő: 2023. november 30.

Budapest, 2023. szeptember

**Örsi Gergely**

Polgármester megbízásából eljárva

**Ötvös Zoltán**

osztályvezető

*Határozati javaslat melléklete*

**FELADAT-ELLÁTÁSI SZERZŐDÉS**

**PRAXISJOG ALAPJÁN VÉGZETT FOGORVOSI TEVÉKENYSÉGRE**

amely létrejött az alább megjelölt felek között, az alulírt helyen és időben, a következő feltételekkel:

**1. Felek megnevezése (a személyes ellátásra kötelezett orvos megnevezésével)**

**1.1. Budapest Főváros II. Kerületi Önkormányzat** (1024 Budapest, Mechwart liget 1. ÁHTI azonosító: 745213, adószám: 15735650-2-41, képviseletében eljár Örsi Gergely polgármester), továbbiakban: Önkormányzat és

**1.2. Dr. Kádár György** **egyéni vállalkozó** (székhelye: 1026 Budapest, Hidász utca 15. MF em. 03 ajtó, nyilvántartási száma: 5695994, adószáma: 70350773-1-41, statisztikai számjele: 70350773862323101) továbbiakban: Egészségügyi Szolgáltató (együttesen: Szerződő Felek)

1.3. Az Egészségügyi Szolgáltató a jelen szerződésben meghatározott kötelezettségeit a praxisjoggal, fogorvosi szakorvosi szakképzettséggel rendelkező **Dr. Kádár György** (születési hely és idő: ……………., anyja neve: …………) személyes tevékenysége és szabályszerűen bejelentett, engedélyezett alkalmazott szakorvosjelölt vagy szakorvos útján köteles ellátni, ettől csak különösen indokolt esetben, szabályszerűen bejelentett és engedélyezett helyettes szakorvosjelölt vagy szakorvos igénybevételével térhet el.

**2. A praxisjoggal érintett körzet meghatározása**

2.1. Szerződő Felek megállapodnak abban, hogy az Egészségügyi Szolgáltató elvállalja a Budapest Főváros II. Kerületi Önkormányzatának az egészségügyi alapellátások körzeteiről szóló 1/2019.(I.30.) önkormányzati rendelet 3. sz. mellékletében meghatározott **13-as számú,** felnőtteket ellátó fogorvosi **körzet** működtetését.

2.2. Egészségügyi Szolgáltató ez által biztosítja a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. § (b) pontjában rögzített, az Önkormányzat kötelező feladatát képező egészségügyi szolgáltatás körébe tartozó fogorvosi szolgáltatást, területi ellátási kötelezettséggel a meghatározott körzethatáron belül.

**3. A praxisjoggal rendelkező fogorvos kötelezettségei**

3.1. Egészségügyi Szolgáltató ellátja a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendeletben foglalt fogorvosi feladatokat. Kijelenti, hogy a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

3.2. Egészségügyi Szolgáltató tudomásul veszi, hogy a 2.1. pontban felsorolt körzetben lakók jelentkezését csak az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet alapján, különösen indokolt esetben, az erre vonatkozó jogszabályok szerint eljárva utasíthatja vissza. Vitás kérdésekben a jelentkező személy tartózkodási helye szerint illetékes fővárosi és megyei kormányhivatal népegészségügyi feladatkörében eljáró  
fővárosi kerületi hivatala (a továbbiakban: Egészségügyi Hatóság) dönt.

3.3. Egészségügyi Szolgáltató tudomásul veszi, hogy a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet 3. § (3) bekezdése alapján sürgős szükség esetén köteles ellátni a rendelési idejében hozzá forduló személyeket, ha heveny vagy krónikus megbetegedésük miatt orvosi ellátást igényelnek és ellátatlanságuk az egészséget károsító vagy a gyógyulást lassító állapotromláshoz vezethet. Egészségügyi Szolgáltató a fogorvosi ellátásokat térítés nélkül köteles biztosítani az arra jogosultaknak.

Amennyiben Egészségügyi Szolgáltató az alapellátási tevékenységet vállalkozási formában kívánja végezni, köteles az érvényes egészségügyi vállalkozás bejegyzését jelen szerződés hatálybalépése előtt igazolni, az egészségügyi szolgáltatásra jogosító működési engedélyt beszerezni.

A folyamatos ellátás érdekében az Egészségügyi Szolgáltató munkanaponként 6 (hat) órában az őt választó biztosítottak számára rendelkezésre áll, ide nem értve a keresőképtelenség, a hivatalos távollét, illetve a szabadság miatti helyettesítés eseteit. A keresőképtelenség, a hivatalos távollét, illetve a szabadság idejére helyettesítéséről – annak finanszírozásával egyetemben – saját hatáskörben köteles gondoskodni.

Az Egészségügyi Szolgáltató a feladatait a rendelőjében, valamint a jogszabályokban meghatározott és egyéb indokolt esetben, a beteg otthonában látja el.

3.4. Egészségügy Szolgáltató 5 (öt) munkanapnál hosszabb távollétét köteles az Önkormányzatnak bejelenteni, működési engedélyében szereplő helyettesének elérhetőségi és rendelési időre vonatkozó adataival együtt. Egészségügyi Szolgáltató a folyamatos, 30 (harminc) napot meghaladó távolléte esetén köteles ezt a tényt a finanszírozó szerv és az engedélyező Egészségügyi Hatóság felé is írásban bejelenteni.

Az Egészségügyi Szolgáltató vállalja, hogy a kötelező és eseti jelentéseknek, adatszolgáltatásoknak – az érvényes jogszabályok figyelembevételével – az Önkormányzat, a Budapest Főváros II. Kerületi Önkormányzat Egészségügyi Szolgálata (továbbiakban: Egészségügyi Szolgálat) vezetője, az Egészségügyi Hatóságok vagy más, jogszabályban meghatározott szerv (pl.: finanszírozó szerv, KSH, stb.) felé pontosan és időben eleget tesz.

3.5. Az Egészségügyi Szolgáltató, mint területi ellátási kötelezettséget vállaló közszolgáltató, köteles a gazdálkodási tevékenység körében elvárható gondossággal eljárni, működési körébe tartozó veszteséget fedezni.

3.6. Az Egészségügyi Szolgáltató kötelezettséget vállal arra, hogy az e szerződés körébe tartozó praxis tevékenységére a jelen szerződés 9. pontjában meghatározott időtartam kezdő napját megelőzően felelősségbiztosítást köt és azt a szerződés időtartamára folyamatosan fenntartja.

3.7. Az Egészségügyi Szolgáltató jelen szerződés körébe tartozó tevékenysége során, jelen szerződés 9. pontjában meghatározott időtartamra köteles biztosítani a praxisban egészségügyi tevékenységet végzők működési nyilvántartásának érvényességét, munkaköri alkalmasságának igazolását, az egészségügyi szolgáltatások nyújtásához szükséges szakmai minimumfeltételekről szóló mindenkor hatályos rendeletben meghatározott, az egyes egészségügyi szolgáltatásokhoz szükséges szakmai, személyi és tárgyi minimumfeltételek meglétét.

3.8. Az Egészségügyi Szolgáltató a **1027 Budapest, Tölgyfa utca 10.** szám alatti orvosi rendelőegységben lévő fogorvosi rendelőt és az egészségügyi célokra szolgáló közös helyiségeket tételes leltár szerint veszi át (melléklet). Köteles az átvett tárgyakat kellő gondossággal használni, állagukat megőrizni. Az átvett tárgyi eszközök, műszerek és berendezési tárgyak pótlása Egészségügyi Szolgáltató feladata. Egészségügyi Szolgáltató az átvett valamennyi vagyontárgy állagának megóvásáért felel, kivéve a rendeltetésszerű használat folytán keletkezett természetes elhasználódás következményeként jelentkező állagromlást vagy megsemmisülést. Egészségügyi Szolgáltató mentesül a felelősség alól, ha bizonyítja, hogy a rábízott vagyontárgyak tekintetében úgy járt el, ahogy az az adott helyzetben általában elvárható.

3.9. Az Egészségügyi Szolgáltató köteles megfizetni a praxis működésével kapcsolatos, az Egészségügyi Szolgálattal kötendő szolgáltatási szerződésben meghatározott közüzemi díjakat valamint más, az épület működésével kapcsolatos terheket a rendelés céljára igénybevett épületrész mérete és rendelési ideje arányában. A közös használatú épületrészek (várók, folyosók, öltözők, mosdók) üzemeltetési költségeit ugyancsak a fenti arányban viseli. A befizetett közüzemi díjakról Egészségügyi Szolgálat köteles minden negyedév után legkésőbb 30 (harminc) nappal elszámolást küldeni Egészségügyi Szolgáltatónak a befizetendő összeg megjelölésével, melyet Egészségügyi Szolgáltató a számlán feltüntetett fizetési határidőig köteles átutalni Egészségügyi Szolgálat 12001008-00201750-00100008 számú számlájára.

Az Egészségügyi Szolgáltató vagy kellő felhatalmazással és szakismerettel rendelkező képviselője előre egyeztetett időpontban jogosult az elszámolást, illetve az annak alapját képező számlákat Egészségügyi Szolgálat képviselőjénél ellenőrizni.

Az itt nem szabályozott feltételek tekintetében az Egészségügyi Szolgálattal kötendő szolgáltatási szerződés rendelkezéseit kell alkalmazni.

Az Egészségügyi Szolgáltató a rendelő működtetésének költségei közül jelen szerződés érvényességi ideje alatt magára vállalja a veszélyes hulladék megsemmisítésének, a takarításnak, a telefon, internet-szolgáltatásnak és a rendelői textília mosatásának költségeit. Az Egészségügyi Szolgáltatót terheli a karbantartás költségei, a rendelés céljára igénybevett épületrész mérete és rendelési idő arányában.

3.10. Az Egészségügyi Szolgáltató finanszírozó szerv által a fogorvosi körzet működtetésére folyósított teljes összeget elkülönített bankszámlán köteles kezelni, és kizárólag a praxis céljára fordítani.

**4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is)**

4.1. Önkormányzat hozzájárulását adja ahhoz, hogy a finanszírozó szerv által a fogorvosi körzet működtetésére folyósított teljes összeget az Egészségügyi Szolgáltató kapja meg.

4.2. Az Önkormányzat az Egészségügyi Szolgálat útján, a jelen szerződés időtartamára, a feladat ellátásához térítés nélkül az Egészségügyi Szolgáltató rendelkezésére bocsátja a tulajdonában álló, természetben a **1027 Budapest, Tölgyfa utca 10.** szám alatti orvosi rendelőegységben lévő fogorvosi rendelőt és az egészségügyi célokra szolgáló közös helyiségek használatát annak teljes felszerelésével és berendezésével együtt.

4.3. Az Önkormányzat vállalja a rendelő felújításával kapcsolatos költségeket, melyet az Önkormányzat felújítási terve alapján és pénzügyi lehetőségei függvényében végez.

**5. A fogorvos rendelési idejének meghatározása**

5.1. A rendelési idő meghatározásánál, az adott településen működő, praxisjoggal rendelkező fogorvosok kötelesek rendelési idejüket – az Önkormányzat által meghatározott irányelveknek megfelelően – összehangoltan kialakítani.

A rendelési időről és annak módosításáról - az Önkormányzat jóváhagyását, valamint az engedélyt kiadó Egészségügyi Hatóság általi tudomásvételt követően - a fogorvosnak a körzetébe tartozó lakosságot tájékoztatnia kell.

A folyamatos ellátás keretében az Egészségügyi Szolgáltató a betegek ellátását a rendelőjében az alábbi rendelési idő szerint köteles biztosítani.

***5.1.1.Rendelési Idő:***

***Hétfő: 14.00-20.00 óráig***

***Kedd: 8.00-14.00. óráig***

***Szerda: 14.00-20.00 óráig***

***Csütörtök: 8.00-14.00. óráig***

***Péntek: páros héten: 14.00-20.00 óráig***

***páratlan héten: 8.00-14.00. óráig***

**6. A fogorvo**s **ügyeletben történő részvételére vonatkozó rendelkezések**

Az éjszakai (hétköznapokon 20-08 óráig) és munkaszüneti napon a fogászati ügyeletet a Semmelweis Egyetem Fogászati és Szájsebészeti Oktató Intézet (1088 Budapest, Szentkirályi utca 40.) biztosítja az általa szervezett ügyelet útján*.* Egészségügyi Szolgáltató tudomásul veszi, hogy szükség esetén kötelezhető ügyeleti feladat ellátására a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet, az egészségügyi ellátás folyamatos működtetésének egyes szervezési kérdéseiről szóló 47/2004. (V. 11.) ESzCsM rendelet szabályai és az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 7. § (2) bekezdésének d) pontjában foglaltak szerint, amennyiben erre nézve igény merül fel Önkormányzat oldalán. Szerződő felek ilyen igény esetén külön megállapodást kötnek az ügyelet ellátásának feltételeire nézve.

**7. A fogorvos helyettesítésére vonatkozó rendelkezések**

Helyettesítésről az Egészségügyi Szolgáltató maga köteles gondoskodni a szerződés időtartama alatt érvényes, a vonatkozó jogszabályokban a feladatkörre előírt személyi és szakmai feltételeknek megfelelő, az engedélyező Egészségügyi Hatóságnak szabályszerűen bejelentett helyettessel. Indokolt esetben, ellátási érdekből az Önkormányzat átmenetileg, legfeljebb 6 (hat) hónapra, a helyettesítendő praxis terhére és költségére, helyettesítésre kötelezheti az Egészségügyi Szolgáltatót.

**8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések**

8.1. Az Egészségügyi Szolgáltató a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet 12. § (3) bekezdés alapján köteles a jogszabályban előírt képzettséggel rendelkező asszisztenst alkalmazni, aki a jogszabályok által előírt, az egészségügyi szolgáltatás nyújtására vonatkozó feltételeknek megfelel, ezen feltételekkel rendelkezik.

A jogszabályi előírások betartását az Egészségügyi Hatóság ellenőrzi.

A praxisban közreműködő asszisztens foglalkoztatásáról és helyettesítéséről - annak finanszírozásával egyetemben - az Egészségügyi Szolgáltató köteles gondoskodni.

8.2. Egészségügyi Szolgáltató az asszisztens működési nyilvántartásba vételének igazolását, MESZK tagságának igazolását, munkaszerződését és munkaköri leírását továbbá a mindenkor hatályos jogszabályok szerint az elvégzett alkalmassági vizsgálat eredményét az Önkormányzat részére köteles bemutatni.

8.3. Az asszisztens munkáját a gyógyító–megelőző ellátással kapcsolatos feladatok vonatkozásában a fogorvos irányítja. Az asszisztens a szakképesítésének megfelelő feladatokat önállóan végzi.

8.4. Az Egészségügyi Szolgáltató köteles bejelenteni az Önkormányzatnál is, ha az asszisztens személyében változást tervez.

**9. A feladat-ellátási szerződés időtartama**

Jelen szerződést Szerződő felek **2023. december 1. napjától 2028. november 30. napjáig** terjedő, 5 (öt) éves határozott időtartamra kötik. Szerződő felek kölcsönösen kifejezik szándékukat hosszú távú munkakapcsolat fenntartására. Amennyiben szükséges, Szerződő felek kölcsönösen kezdeményezik jelen szerződés módosítását.

**10. A feladat-ellátási szerződés felmondására vonatkozó rendelkezések**

10.1. Jelen szerződés megszűnik, ha a finanszírozó szerv és Egészségügyi Szolgáltató között létrejött szerződés bármely okból megszűnik, vagy Egészségügyi Szolgáltató működési engedélyét az Egészségügyi Hatóság visszavonta.

10.2. Szerződő felek a jelen szerződést 6 (hat) hónapra mondhatják fel. Szerződő felek kijelentik, hogy közös megegyezéssel történő szerződés megszüntetés esetén is irányadónak tekintik a felmondási időre meghatározott időtartamot.

Jelen szerződés fennállásának időtartama alatt súlyos szerződésszegés esetén szerződő feleket megilleti a szerződésszegő féllel szemben a rendkívüli felmondás joga. Jelen szerződés megszűnése esetén Egészségügyi Szolgáltató köteles a rendelkezésére bocsátott, orvosi rendelőt és az egészségügyi célokra szolgáló közös helyiségeket és a melléklet szerint átvett felszerelési, berendezési tárgyakat az utolsó munkanapján, de legkésőbb a szerződés megszűnését követő 15 (tizenöt) napon belül, rendeltetésszerű használatra alkalmas állapotban az Egészségügyi Szolgálat birtokába visszaadni.

10.3. A praxis működésével kapcsolatos közüzemi díjak tekintetében fennálló 6 (hat) hónapon túli elmaradás, hátralék megjelenés súlyos szerződésszegésnek minősül, amely szerződésszegés a szerződés azonnali hatályú felmondását vonja maga után.

10.4. Az Egészségügyi Szolgáltató az átengedett helyiséget kizárólag a szerződésben foglalt feladatokra használhatja, bérbeadási, albérletbe adási, más célra történő hasznosításra, átengedésre szóló jogot nem szerez. Az alapellátási egészségügyi szolgáltatásokon túli tevékenység csak külön szerződés alapján folytatható. A jelen pontban foglaltak megszegése a szerződés azonnali hatályú felmondását vonhatja maga után.

**11. A fogorvost a körzetmódosítás következtében ért kár esetén a települési önkormányzat kártalanítási kötelezettsége**

Az önálló orvosi tevékenységről szóló 2000. évi II. törvény 2/B. § (5) bekezdése alapján a körzetmódosítás miatt bekövetkezett, a háziorvost ért kár esetén az adott körzet megállapításáért felelős szerv kártalanítási kötelezettséggel tartozik.

**12. Egyéb, kártérítésre, kártalanításra vonatkozó előírások**

Az Egészségügyi Szolgáltató kijelenti, hogy valamennyi, a jelen szerződéssel érintett praxisban végzett fogászati tevékenység végzése során okozott károkért kizárólagos felelősséget vállal.

**13. Egyéb előírások**

13.1. Az Önkormányzat és az Egészségügyi Szolgáltató kötelezi magát, hogy együttműködik a kerület egészségügyi helyzetének javítása érdekében. Ennek érdekében Önkormányzat az Egészségügyi Szolgálat közreműködésével köteles tájékoztatni az Egészségügyi Szolgáltatót a kerület egészségügyi ellátását érintő kérdésekről, döntésekről, továbbképzési lehetőségekről.

13.2. Jelen szerződés megkötésének feltétele a praxisjog engedély, az Egészségügyi Szolgáltató egészségügyi személyzetének érvényes működési nyilvántartásban szereplésének igazolása, MESZK tagságának igazolása, a vállalkozói tevékenység folytatásához szükséges működési engedély-, és/vagy a cégbírósági bejegyzés, a vonatkozó Társasági szerződés, a 3.6. pont szerinti felelősségbiztosítás, továbbá a mindenkor hatályos jogszabályok szerint elvégzett alkalmassági vizsgálatok eredményeinek Önkormányzat részére történő bemutatása.

13.3. Jelen szerződésben nem szabályozottakra a Polgári Törvénykönyv és a mindenkor hatályos vonatkozó jogszabályok az irányadók.

Jelen szerződést Szerződő Felek elolvasás és megértés után, mint akaratukkal mindenben egyezőt, jóváhagyólag írták alá.

Budapest, 2023. (hó) (nap)

|  |  |
| --- | --- |
| ……………………………………. | ……………………………………… |
| **Örsi Gergely** | **Dr. Kádár György** |
| polgármester | egyéni vállalkozó |
| Budapest Főváros II. Kerületi Önkormányzat |  |

**7.napirend**

**E L Ő T E R J E S Z T É S**

A Közoktatási, Közművelődési, Sport, Egészségügyi, Szociális és Lakásügyi Bizottság

2023. szeptember 26-ai ülésére

Tárgy: A Képviselő-testület 269-270-271/2023.(V.30.) határozatainak hatályon kívül helyezése c. képviselő-testületi anyag véleményezése

Készítette: Ötvös Zoltán

*A napirend zárt ülésen történő*

*tárgyalást nem igényel*

Tisztelt Bizottság!

Az önkormányzat Szervezeti és Működési Szabályzatáról szóló Budapest Főváros II. Kerületi Önkormányzat Képviselő-testületének 13/1992. (VII. 01.) önkormányzati rendelete 11. sz. mellékletének 6.2.8. pontja alapján a Bizottság véleményezi a Képviselő-testület elé benyújtásra kerülő egészségügyi, szociális és gyermekvédelmi tárgyú előterjesztéseket.

Kérem, szíveskedjék megtárgyalni „A Képviselő-testület 269-270-271/2023.(V.30.) határozatainak hatályon kívül helyezése” c. 2023. szeptember 28-ai képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2023. szeptember 28-ai Képviselő-testületi ülésre történő „A Képviselő-testület 269-270-271/2023.(V.30.) határozatainak hatályon kívül helyezése” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Bizottság elnöke

Határidő: szeptember havi rendes testületi ülés

Budapest, 2023. szeptember 19.

Örsi Gergely

polgármester megbízásából eljárva

Ötvös Zoltán

osztályvezető

**8.Napirend**

**E L Ő T E R J E S Z T É S**

**a Közoktatási, Közművelődési, Sport, Egészségügyi, Szociális és Lakásügyi Bizottság 2023. szeptember 26-ai ülésére**

**Tárgy:** Javaslat az Intézményeket Működtető Központ Szervezeti Működési Szabályzatára

A napirend tárgyalása zárt ülést nem igényel!

**Tisztelt Bizottság !**

A Képviselő-testület 2012. november 29-ei ülésén alapította meg 2013. január 1-jétől a Budapest Főváros II. Kerületi Önkormányzat Intézményeket Működtető Központját.

*Az Önkormányzat fenntartásában működő köznevelési intézmények - az óvodák kivételével - 2013. január 1-jétől állami fenntartásba kerültek, működtetésükről, üzemeltetésükről 2017. január 1-jéig Önkormányzatunk gondoskodott.*

*Ezt követően az Önkormányzat gondoskodik a szociális intézmények, a bölcsődék és az óvodák üzemeltetési és iskolai közétkeztetés feladatáról.*

Az alapítást követően az intézmény Szervezeti és Működési Szabályzatát a KKSI Bizottság - a Képviselő-testület által kialakított bizottságok és tanácsnokok feladatköréről szóló módosított 45/2001.(XII.22.) Önkormányzati rendelet 7. sz. melléklet 1) bekezdés 1.1) pontjában biztosított jogkörében – hagyta jóvá.

A jóváhagyott SZMSZ aktualizálását a Bizottság 2021. július 6-ai ülésén tárgyalta és hagyta jóvá az intézmény SZMSZ-nek módosítását.

Jelen előterjesztésünkben az intézmény felülvizsgált SZMSZ-nek jóváhagyására teszünk javaslatot. Ennek során módosításra került:

* az intézmény működését szabályozó hatályos jogszabályok felsorolása,
* a Képviselő-testület által 2022.januárjában jóváhagyott alapító okirat alapján történt változások átvezetése,
* az alaptevékenységük kormányzati funkciók szerinti besorolás,
* a szervezeti felépítésük pontosítása, ennek alapján a szervezeti ábra a dokumentum melléklete szerinti megjelenítése,
* a munkakörökhöz tartozó feladatok és hatáskörök megnevezése.

Kérem a tisztelt Bizottságot az előterjesztés megtárgyalására és a határozati javaslat elfogadására.

H a t á r o z a t i j a v a s l a t

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.1.1 pontja alapján - a határozat melléklete szerinti tartalommal - jóváhagyja az Budapest Főváros II. Kerületi Önkormányzat Intézményeket Működtető Központjának Szervezeti Működési Szabályzatát.

Ezzel egyidejűleg hatályon kívül helyezi az intézmény 148/2021.(VII.06.) KKSE Bizottság által jóváhagyott Szervezeti és Működési Szabályzatát.

**Felelős**: KKSEB elnöke

**Határidő:** 2023. október 31.

B u d a p e s t, 2023. szeptember 19.

Ötvös Zoltán

osztályvezető

*Határozati javaslat melléklete*

Szervezeti és Működési Szabályzat a

Budapest Főváros II. Kerületi Önkormányzat  
Intézményeket Működtető Központja

1. Általános rendelkezések

A Szervezeti és a Működési Szabályzat (továbbiakban: SZMSZ) célja, hogy rögzítse a Budapest Főváros II. Kerületi Önkormányzat Intézményeket Működtető Központja (a

továbbiakban: IMK) adatait és szervezeti felépítését, a vezetők és alkalmazottak feladatait és jogkörét, az intézmény feladatait és működési szabályait.

Az IMK működésének és gazdálkodásának szabályait a költségvetési szervekre érvényes alábbi jogszabályokhatározzák meg~~.~~

* az államháztartásról szóló 2011. évi CXCV. törvény (a továbbiakban: Áht.),
* az államháztartásról szóló törvény végrehajtásáról szóló 368/2011.(XII.31.) Kormányrendelet (a továbbiakban: Ávr.),
* a számvitelről szóló 2000. évi C. törvény
* az államháztartás számviteléről szóló 4/2013. (I. 11.) Korm. rendelet
* a közalkalmazottak jogállásáról szóló 1992. évi XXXIII. Törvény (a továbbiakban: Kjt.),
* a 77/1993.(V.12.) Kormányrendelet a közalkalmazottak jogállásáról szóló 1992. évi XXXIII. törvény végrehajtásáról a helyi önkormányzatok által fenntartott szolgáltató feladatokat ellátó egyes költségvetési intézményeknél
* a Munka Törvénykönyvéről szóló 2012. évi I. törvény (a továbbiakban MT)
* a Polgári Törvénykönyvről szóló 2013. évi V. törvény (a továbbiakban PTK)
* A költségvetési szervek belső kontrollrendszeréről és belső ellenőrzéséről szóló 370/2011.(XII.31.) Korm. rendelet.

Az IMK törvényes működését a hatályos jogszabályokkal összhangban lévő szabályzatok határozzák meg.

Az SZMSZ a legmagasabb szintű szabályzat az IMK szabályozási rendszerében, melyet a fenntartó hagy jóvá.

1. Az IMK alapítása

A költségvetési szerv 2012. november 30. napján kelt, egységes szerkezetbe foglalt alapító okirata az Alapító okirat bekezdés értelmében - 2013. január 1-től képezi a költségvetési szerv hatályos alapító okiratát.

1. A költségvetési szerv neve: Budapest Főváros II. Kerületi Önkormányzat

Intézményeket Működtető Központja

Rövidített neve: IMK *(Alapító Okirat szerint)*

Székhelye: 1021 Budapest, Vadaskerti út 13.

Telephelyei:

|  |  |  |
| --- | --- | --- |
| 1 | Áldás Utca Általános Iskola konyha | 1025 Budapest, Áldás utca 1. |
| 2 | Budenz József Általános Iskola és Gimnázium konyha | 1021 Budapest, Budenz József utca 20/22. |
| 3 | Csik Ferenc Általános Iskola és Gimnázium konyha | 1027 Budapest, Medve utca 5/7. |
| 4 | Fillér Utcai Általános Iskola konyha | 1022 Budapest, Fillér utca 70/76. |
| 5 | Gyermekek Háza Alternatív Általános Iskola és Gimnázium konyha | 1021 Budapest, Völgy utca 20/22. |
| 6 | Klebelsberg Kuno Általános Iskola és Gimnázium konyha | 1028 Budapest, Szabadság utca 23. |
| 7 | Kodály Zoltán Ének-zenei Általános Iskola, Gimnázium és Zenei Alapfokú Művészeti Iskola konyha | 1022 Budapest, Marczibányi tér 1. |
| 8 | Budapest II. Kerületi Móricz Zsigmond Gimnázium konyha | 1025 Budapest, Törökvész út 48/54. |
| 9 | Pasaréti Szabó Lőrinc Magyar-Angol Két Tanítási Nyelvű Általános Iskola és Gimnázium konyha | 1026 Budapest, Pasaréti út 191/193. |
| 10 |  | 1026 Budapest, Fenyves utca 3. |
| 11 | Budapest II. Kerületi Pitypang Utcai Általános Iskola konyha | 1025 Budapest, Pitypang utca 17. |
| 12 | Budapest II. Kerületi II. Rákóczi Ferenc Gimnázium konyha | 1024 Budapest, Keleti Károly utca 37. |
| 13 | Remetekertvárosi Általános Iskola konyha | 1028 Budapest, Máriaremetei út 71. |
| 14 | Rózsadombi Általános Iskola konyha | 1025 Budapest, Törökvész út 67/69. |
| 15 | Újlaki Magyar-Olasz Két Tanítási Nyelvű Általános Iskola konyha | 1023 Budapest, Ürömi utca 64. |

2) A költségvetési szerv alaptevékenységének kormányzati funkciók szerinti besorolása:

|  |  |
| --- | --- |
| 013210 | Átfogó tervezési és statisztikai szolgáltatások |
| 013360 | Más szerv részére végzett pénzügyi, gazdálkodási, üzemeltetési, egyéb szolgáltatások |
| 081030 | Sportlétesítmények, edzőtáborok működtetése és fejlesztése |
| 096015 | Gyermekétkeztetés köznevelési intézményben |

1. Szakágazati besorolása: 841117 Kormányzati és önkormányzati intézmények ellátó, kisegítő szolgálatai.
2. A költségvetési szerv gazdálkodási besorolása: gazdasági szervezettel nem rendelkező költségvetési szerv (Ávr. 9. § (5))
3. A költségvetési szerv által rendszeresen ellátott vállalkozási tevékenység: nincs
4. Az IMK jogállása

Az IMK, mint költségvetési szerv az Áht. 7.§ (1) bekezdése értelmében jogi személy. Az IMK a jogszabály alapján gazdasági szervezettel nem rendelkező költségvetési szerv. (Áht. 10. § (4a) a); Ávr. 9. § (5))

1. A költségvetési szerv gazdálkodásának alapja: A Budapest Főváros II. Kerületi Önkormányzat által jóváhagyott költségvetés.
2. A költségvetési szerv irányító és felügyeleti szerve:

Budapest Főváros II. Kerületi Önkormányzat 1024 Budapest, Mechwart liget 1.

1. A költségvetési szerv alapítója és fenntartója:

Budapest Főváros II. Kerületi Önkormányzat 1024 Budapest, Mechwart liget 1.

1. A költségvetési szerv jogállása: önálló jogi személy
2. A költségvetési szerv vezetője: a hatályos jogszabályok alapján a II. Kerületi Önkormányzat által kinevezett igazgató.
3. Bankszámlaszáma: 12001008-01378125-00100004
4. KSH száma: 15802011-8411-321-01
5. TEÁOR száma: 8411 Általános közigazgatás
6. Adóhatósági azonosítószáma: 15802011-1-41

A költségvetési szerv az áfa törvény hatálya alá tartozik.

1. Az IMK tevékenysége
2. Az IMK jogszabályban meghatározott közfeladata:

Részt vesz az Önkormányzat fenntartásában működő bölcsődék, szociális, és köznevelési intézmények működtetési feladatainak ellátásában, a használatukban lévő vagyon használatával, védelmével összefüggő feladatok teljesítésében. Az Önkormányzat tulajdonában működő állami fenntartású köznevelési intézmények gyermekétkeztetéssel kapcsolatos feladatainak ellátása, a feladat ellátását szolgáló ingó és ingatlanvagyon működtetése, valamint a működtetéssel összefüggő személyi feltételek biztosítása.

1. Az IMK használatába adott vagyon és a felette való rendelkezési jog:
2. Ingatlan: A hatályos jogszabályok, valamint az önkormányzat vagyonáról és a vagyongazdálkodás szabályairól szóló helyi rendelet szerint a vagyon feletti rendelkezési jog a Budapest Főváros II. Kerületi Önkormányzatot illeti meg.
3. Ingó vagyon: Leltár szerint nyilvántartott immateriális javak és tárgyi eszközök.
4. Az IMK működési köre: szolgáltatás jelleggel ellátja a kerületi önállóan működő intézmények számára az alaptevékenységben meghatározott feladatokat.
5. Felelősségvállalási hatáskörök megosztása:

A Polgármesteri Hivatal osztályai, az intézmények közötti felelősségvállalási hatáskörök megoszlását a munkamegosztási megállapodás részletesen tartalmazza*.*

Az IMK-t saját költségvetése és a hatáskörébe utalt feladatok tekintetében előirányzat felhasználási jog illeti meg saját költségvetési előirányzatainak felhasználásában.

Az IMK vezetője felel az IMK jogszerű, takarékos és gazdaságos gazdálkodásáért, és ezen elvek tiszteletben tartásával valósítja meg az önkormányzati intézményekben elvégzett – felújítási, karbantartási – munkákat.

1. Előirányzat módosítási jogok:

Az IMK előirányzat módosítási joggal nem rendelkezik. Az IMK arra jogosult, hogy az intézményvezetőkkel és az illetékes osztályokkal történt egyeztetés után előirányzat módosítási javaslatot tegyen.

1. Munkavédelemmel kapcsolatos jogok, kötelezettségek:

Fenti jogokat az Igazgató gyakorolja, a munkavédelmi feladatok ellátásával megbízott munkatárs, mint közvetlen beosztott útján történik.

1. Az IMK szervezeti felépítése
2. Az alapító szerv által engedélyezett létszámot az Önkormányzat költségvetési rendelete tartalmazza.

a Irodai dolgozók:

* 1 fő igazgató
* 1 fő igazgató helyettes
* 1 fő személy- és bérügyes
* 1 fő irodavezető
* 1 fő adminisztrátor

b Központi műhelyben szakipari karbantartók:

* 1 fő művezető
* 1 fő villanyszerelő
* 1 fő vízszerelő
* 1 fő lakatos
* 1 fő asztalos

c Kertészeti csoport:

- 5 fő kertész

d Telephelyi dolgozók (iskolákban):

* 61 fő konyhai dolgozó

1. Az IMK ellátási körébe tartozó intézmények mellérendelt gazdálkodó szervezetek, így az intézményvezetők felé az IMK igazgatójának felügyeleti, irányítási és utasítási jogköre nincs.
2. Az Igazgató feladata az egyes szabályzatok, ügyrendek, munkaköri leírások és utasítások elkészítése, folyamatos felülvizsgálata és szükség szerinti aktualizálása.
3. Munkáltatói jogok gyakorlása:

Az IMK-t a Budapest Főváros II. Kerületi Önkormányzat Képviselő-testülete által kinevezett igazgató vezeti, az igazgató magasabb vezető állásúnak minősül. Az IMK dolgozói felett valamennyi munkáltatói jog gyakorlása az igazgató hatáskörébe tartozik. Az igazgató távolléte esetén helyettese az igazgató helyettes, akinek jogosultsága teljes körű, kivéve azon jogkörök gyakorlását, amelyek esetén a munkáltatói jogkör gyakorlása a munkáltató részére kötelezettségvállalással járna.

1. Az igazgató általános feladatai, hatásköre:

* IMK irányítása,
* munkáltatói jogok gyakorlása, képviseleti jog gyakorlása,
* gazdálkodás szabályszerű rendjének és annak folyamatos ügyvitelének megszervezése,
* gazdasági feladatokat meghatározó szabályzatok elkészítése folyamatos karbantartása illetve a dolgozókkal történő megismertetése.

Felelős (egy személyben):

* a kezelésében lévő vagyon rendeltetésszerű használatáért, az alapító okiratban előírt tevékenységek jogszabályban, költségvetésben foglaltaknak, és az irányító szerv által közvetlenül meghatározott követelményeknek és feltételeknek megfelelő ellátásáért,
* a költségvetési szerv működésében és gazdálkodásában a gazdaságosság, a hatékonyság és az eredményesség követelményeinek érvényesítéséért,
* a belső kontrollrendszer kialakításáért, működtetéséért, fejlesztéséért, a gazdálkodási lehetőségek és a kötelezettségvállalások összhangjáért,
* a szakmai és pénzügyi rendszer folyamatos működtetéséért, tervezési, beszámolási,

információszolgáltatási kötelezettség teljesítéséért, annak teljességéért és hitelességéért,

- valamint a számviteli rendért.

1. Az irodai dolgozók feladatai:

* az irányításuk alá tartozó feladatok teljesítésének megszervezése, a végrehajtás irányítása és ellenőrzése,
* feladataik elvégzéséhez szükséges információs kapcsolat fenntartására az IMK munkatársaival, a Polgármesteri Hivatal osztályaival, valamint az Intézmények képviselőivel (vezetőivel).

1. Az IMK működésének főbb szabályai
2. Közalkalmazotti és egyéb jogviszonnyal összefüggő szabályok:

* A közalkalmazotti jogviszony határozatlan idejű kinevezéssel és annak elfogadásával jön létre. Határozott időre történő kinevezéssel csak a Kjt. idevonatkozó rendelkezései szerint létesíthető közalkalmazotti jogviszony.
* A közalkalmazotti jogviszonyban álló dolgozók besorolási bére a hatályos Kjt. szerint kerül megállapításra.
* A rendkívüli és fizetés nélküli szabadság engedélyezésére az igazgató jogosult.

Az alkalmazottak éves rendes szabadságának mértékét a közalkalmazottak jogállásáról szóló, valamint a Munka Törvénykönyvében foglalt előírások szerint kell megállapítani.

* A munkaviszonnyal és egyéb jogviszonnyal foglalkoztatott munkavállalók esetén az MT és a PTK rendelkezései az irányadó.
* A dolgozókat megillető, és kivett szabadságról nyilvántartást kell vezetni, a nyilvántartás vezetéséért a személy- és bérügyes felelős.

1. Az IMK valamennyi alkalmazottja köteles:

* a munkakörébe tartozó feladatokat legjobb képességei szerint a tőle elvárható szakértelemmel és gondossággal elvégezni,
* munkája végzésénél a jogszabályokat, a vezetői utasításokat betartani,
* az IMK tulajdonát védeni, a kárt okozó cselekményeket megelőzni.
* Meg kell tagadni az utasítás végrehajtását, ha annak teljesítése bűncselekményt vonna maga után.

1. Utasítások kiadása:

Az utasítások megjelenési formája szóbeli, vagy írásbeli:

* az eseti (operatív) és egyedi utasítások, amelyek általában csak egy személyt érintenek, általában szóban,
* a hosszabb távra szóló, vagy több dolgozót érintő utasítások általában írásban adandók ki.

A kiadott utasítások a jogszabályokkal, a magasabb szintű utasításokkal nem állhatnak ellentétben.

1. Intézményi hatáskörök megosztása

Az intézmény számára meghatározott feladatoknak és hatásköröknek az intézmény dolgozói közötti megosztásáról az igazgató gondoskodik. A feladatok és hatáskörök megosztása nem lehet ellentétes a jogszabályok és az alapító, irányító által az intézmény vezetőire és dolgozóira kötelezően előírt feladatokkal, hatáskörökkel.

Igazgató-helyettes:

Közvetlenül az IMK igazgatójának irányítása alá tartozik. Működési területe felöleli a gazdálkodás szabályszerű rendjének és annak folyamatos ügyvitelének

ellenőrzését, a hatékonyság és az eredményesség követelményeinek betartatását, ellenőrzését, a belső kontrollrendszer működtetésének, fejlesztésének ellenőrzését, felelős a tervezési, információ egyeztetési teljesítéséért és annak teljességéért és hitelességéért, az irányítása alá tartozó feladatok teljesítésének megszervezésért, a végrehajtás irányításáért és ellenőrzéséért, továbbá a szükséges információs kapcsolat fenntartásáráért az IMK munkatársaival, a Polgármesteri Hivatal osztályaival, valamint az Intézmények (iskolák, óvodák, bölcsődék, szociális intézmények) képviselőivel - vezetőivel.

1. Irodavezető:

Közvetlenül az IMK igazgatójának irányítása alá tartozik. Működési területe felöleli a levelezés, iktatás, iratkezelői, postázási feladatok ellátását, valamint az IMK beszerzési, gazdálkodási, pénzügyi, vagyon nyilvántartási és leltározási, selejtezési feladatok ellátását.

1. Személy- és bérügyes:

Közvetlenül az IMK igazgatójának irányítása alá tartozik. Működési területe felöleli a munkaüggyel és bérügyvitellel kapcsolatos szakmai irányítást.

A feladat ellátása során köteles az adatok védelmére vonatkozó szabályok szerint eljárni.

1. Művezető:

Működési területe felöleli intézmény üzemeltetési feladatainak támogatását, az oktatási-nevelési feladatokhoz megfelelő, zavarmentes munkakörnyezet biztosítását, valamint a karbantartási feladatok folyamatos szervezését, ellenőrzését.

1. Munkarend

A heti 5 napos munkarend és heti 40 óra munkaidő figyelembevételével az általános munkaidő beosztás, mely a munkaidőt és a pihenőidőt (ebédidő) tartalmazza a következő:

* Az irodai dolgozók számára:

Hétfőtől péntekig 8.00-16.00

* karbantartók,

kertészek és a konyhai dolgozók számára:

Hétfőtől péntekig: 7.00-15.00

1. Belső kontrollrendszer
2. A belső kontrollrendszer: az IMK által a kockázatok kezelésére és tárgyilagos bizonyosság megszerzése érdekében kialakított folyamatrendszer, amely azt a célt szolgálja, hogy az IMK megvalósítsa a következőket:

* a tevékenységek (műveletek) szabályszerű, valamint a megbízható gazdálkodás elveivel (gazdaságosság, hatékonyság és eredményesség) összhangban történő végrehajtása;
* az elszámolási kötelezettségek teljesítése;
* a szervezet erőforrásainak a veszteségektől (károktól) és a nem rendeltetésszerű használattól való megvédése.

1. Az IMK belső kontrollrendszeréért, annak létrehozásáért és jogszabályi előírásoknak megfelelő működéséért az IMK igazgatója a felelős, aki

* kialakítja és működteti a szervezet kontrollkörnyezetét, mely kontrollkörnyezet biztosítja a világos szervezeti felépítést, struktúrát,
* biztosítja az egyértelmű felelősségi és hatásköri viszonyokat,
* meghatározza az etikai elvárásokat és
* átlátható humánerőforrás-kezelést végez.

1. A megfelelő kontrollkörnyezet kialakítása érdekében szabályzatokat ad ki, ellenőrzési nyomvonalat készít és szabályozza a szervezeti integritást sértő események kezelésének eljárásrendjét.

* olyan integrált kockázatkezelési rendszert működtet, melyből megállapítható a szervezet gazdálkodásában, tevékenységében rejlő kockázat, egyes kockázatokkal kapcsolatos szükséges intézkedések, valamint az intézkedések nyomon követésének módja.
* olyan kontrolltevékenységet alakít ki, mely biztosítja a kockázatok kezelését, hozzájárul a szervezet céljainak eléréséhez, továbbá
* biztosítja a Belső kontrollrendszer működését,
* szabályozza a feladatok feladatköri elkülönítését,
* szabályozza az engedélyezési, jóváhagyási és kontroll eljárások módját,
* olyan információs és kommunikációs rendszert alakít ki és monitoring rendszert működtet, mely

1. szabályozza a dokumentumokhoz és információkhoz való hozzáférést,
2. biztosítja a határidők betartását,
3. ellenőrzési pontok beépítésével nyomon követi a tevékenységek helyes ellátását, működésük rendjét.
4. Az igazgató évente a Költségvetési szervek belső kontrollrendszeréről és belső ellenőrzéséről szóló Korm. rendelet 1. melléklete szerint értékeli a szervezet belső kontrollrendszerének minőségét.
5. Az IMK nem rendelkezik függetlenített belső ellenőrzéssel, a II. Kerületi Önkormányzat Belső ellenőrzése látja el az IMK és az önállóan működő intézmények belső ellenőrzési feladatait.
6. Záró rendelkezések
7. A Szervezeti és Működési Szabályzat hatálya az IMK igazgatójára és dolgozóira terjed ki.
8. Az IMK igazgatója köteles gondoskodni arról, hogy a szabályzatban foglaltakat az IMK dolgozói megismerhessék és magukra vonatkozóan tudomásul vegyék.
9. Jelen szabályzat 2023. -én lép hatályba.

**9.Napirend**

**E L Ő T E R J E S Z T É S**

a Közoktatási, Közművelődési,Sport, Egészségügyi, Szociális és Lakásügyi Bizottság

2023. szeptember 26-ai ülésére

Tárgy: Javaslat a II. kerületi Egyesített Bölcsődék Szakmai Programjának elfogadására

A napirend tárgyalása zárt ülést nem igényel.

**Tisztelt Bizottság !**

*A* Közoktatási, Közművelődési, Sport és Informatikai Bizottság 2018. januárjában fogadta el

az Egyesített Bölcsődék és a hat, telephelyen működő bölcsőde Szakmai Programját, melynek kötelező tartalmi elemeit a 15/1998. (IV.30.) NM rendelet 4/A. § (1) bekezdése, az abban bekövetkezett változások esetében történő módosítást ugyanezen paragrafus (3) bekezdése írja elő.

A szakmai programok elfogadása óta történő különböző változások (jogszabály, módszertani útmutató stb.) szükségessé tették, hogy átgondolják, felülvizsgálják mind az Egyesített Bölcsődék, mind pedig a telephelyen működő bölcsődék helyi programját. Ennek eredményeként az alábbiak szerint módosították a dokumentumokat:

* Az esélyegyenlőség biztosítása, az inkluzív nevelés megvalósítása mind a hat intézményben  megvalósul, a személyi és tárgyi feltételek adottak, és alkalmasak az SNI-s gyermekek integrálására.
* Mivel évről-évre növekszik azon gyermekek száma, akik szakértői véleménnyel rendelkeznek, viszont intézményi keretek lehetősége korlátozott, így újragondolták ezen gyermekek bölcsődei ellátását, integrációját, és a Hidegkúti Bölcsődében létrehoztak egy részleges integrációs csoportot, a már meglévő teljes integrációs ellátás mellett. A részleges integráció megvalósítását gondozási egység részeként alakítják ki, mely során a  csoportszobában maximum hat gyermeket gondoznak. E gondozási forma nagy segítséget jelent az érintett családoknak.
* A bölcsődék házirendje, és a szülőkkel kötött megállapodás részét képezi a szakmai programnak, mely dokumentumokban történtek módosítások, pontosítások.

Kérem a tisztelt Bizottságot az előterjesztés megtárgyalására és a határozati javaslatok elfogadására.

H a t á r o z a t i j a v a s l a t o k

1.)

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.1.3 pontja alapján - a határozat melléklete szerinti tartalommal - a II. Kerületi Egyesített Bölcsődék (II .ker. Varsányi I. u. 32.) 2023. szeptember 1-jétől hatályos Szakmai programját jóváhagyja.

**Felelős:** a Bizottság elnöke

**Határidő:** azonnal

*A határozat elfogadása egyszerű többségű szavazást igényel.*

*„A nevelésben a kisgyermekkor sokkal fontosabb a következő éveknél. Amit ez a kor elront vagy elmulaszt, később helyrehozni nem lehet. Ezekben az években eldől az ember sorsa jóformán egész életére.”*

*(Kodály)*

Budapest, II. kerületi Egyesített Bölcsődék Szakmai Programja

**Érvényességi idő:** 2023.09.01-től visszavonásig

Az Egyesített Bölcsőde főbb adatai:

**Fenntartó:** Budapest FővárosII. kerületi Önkormányzat

1024 Budapest, Mechwart liget.1.

**Intézmény neve**: II. kerületi Egyesített Bölcsőde

**Intézmény címe:** 1027 Budapest, Varsányi Irén u. 32.

**Ellátási területe:** Budapest Főváros II. kerülete

**Férőhelyek száma**: 390 fő alapellátás

54 fő bölcsődei szolgáltatás

**Programfelelős:** Egyesített vezető

**Elérhetőségek:**  telefon: +36-1-201-1185

e-mail: **andrea.novak@iikeruletibolcsik.hu**

honlap: [**www.iikeruletibocsik.hu**](http://www.iikeruletibocsik.hu)

Tartalom

[**Bevezető, a kerület bemutatása 5**](#_Toc145313953)

[**A bölcsődék belső strukturális felépítése 6**](#_Toc145313954)

[**Hitvallásunk 7**](#_Toc145313955)

[**Az intézmény minőségpolitikája 8**](#_Toc145313956)

[**A bölcsőde 10**](#_Toc145313957)

[**A bölcsődei nevelés –gondozás célja, feladata a jó minőségű kisgyermekellátásért** 10](#_Toc145313958)

[**Az Egyesített Bölcsődék szakmai programjának kiemelt célja:** 10](#_Toc145313959)

[**A bölcsődei gondozás-nevelés alapelvei** 11](#_Toc145313960)

[**A szakmai program tartalmi összetevői** 13](#_Toc145313961)

[**A bölcsődei nevelés- gondozás feladatai, szakmai alapelvek 13**](#_Toc145313962)

[**A gondozás –neveléshez kapcsolódó feladatok 13**](#_Toc145313963)

[**Az egészséges életmód alakítása 13**](#_Toc145313964)

[**Az érzelmi fejlődés és a szocializáció segítése 14**](#_Toc145313965)

[**A megismerési folyamatok fejlődésének segítése 14**](#_Toc145313966)

[**Az esélyegyenlőség biztosítása az inkluzív nevelés megvalósítása 15**](#_Toc145313967)

[**Sajátos nevelési igényű gyermek gondozása, nevelése a bölcsődében 15**](#_Toc145313968)

[**Bölcsődei élet megszervezésének elvei és módszerei 16**](#_Toc145313969)

[**KAPCSOLATTARTÁS A SZÜLŐKKEL** 16](#_Toc145313970)

[**A jól szervezett napirend 18**](#_Toc145313971)

[**Az általános napirend főbb PONTJAI** 18](#_Toc145313972)

[**A korosztályra kifejlesztett korszerű táplálkozás 19**](#_Toc145313973)

[**A jó tárgyi felszereltség 19**](#_Toc145313974)

[**A gyermekcsoport ideális létszáma 20**](#_Toc145313975)

[**Képzések továbbképzések, az egyéni szakmai fejlődés biztosítása** 20](#_Toc145313976)

[**Az ellátás igénybevételének módja, a szolgáltatásról szóló tájékoztatás helyi formája 21**](#_Toc145313977)

[**Az igénybevevők és a személyes gondoskodást végzők jogvédelmének szabályozása 22**](#_Toc145313978)

[**A szolgáltatást igénybe vevők jogai** 22](#_Toc145313979)

[**A kisgyermeknevelő jogai** 23](#_Toc145313980)

[**A bölcsődék kapcsolata, kapcsolatrendszere 23**](#_Toc145313981)

[**A bölcsődei nevelés - gondozás főbb helyzetei 24**](#_Toc145313982)

[**Az alapellátáson túli, családi nevelést támogató szolgáltatásaink 25**](#_Toc145313983)

[**Gyermekfelügyeleti csoport** 25](#_Toc145313984)

[**Sószoba** 26](#_Toc145313985)

[**A szakmai program érvényességi területe, bölcsődéink bemutatása 27**](#_Toc145313986)

[**Varsányi utcai bölcsőde** 27](#_Toc145313987)

[**Budagyöngye bölcsőde** 27](#_Toc145313988)

[**Hidegkúti úti bölcsőde** 28](#_Toc145313989)

[**Pasaréti úti bölcsőde** 29](#_Toc145313990)

[**Törökméz bölcsőde** 30](#_Toc145313991)

[**Hűvösvölgyi bölcsőde** 31](#_Toc145313992)


[**Bölcsődei dokumentáció 32**](#_Toc145313993)

[**Mellékletek 34**](#_Toc145313994)

[**A Bölcsőde házirendje** 34](#_Toc145313995)

[**Megállapodás** 42](#_Toc145313996)

# Bevezető, a kerület bemutatása



A II. kerület múltja, egész visszanyúlik a római korig, de találtak a területén honfoglalás kori sírokat is, majd idetelepült az egyetlen magyarországi alapítású szerzetesrend, s Mátyás király is többször járt a településen és a törökök is hagytak itt emléket.

A II. kerület Budapest 1873-as egyesítésekor Buda egyes külvárosaiból: a Vízivárosból, az Országútból és Újlak egy részéből, illetve a hozzájuk tartozó, akkor még lakatlan külterületből hozták létre, majd 1950-ben Pesthidegkút községet és a III. kerülettől a Törökvész út és a Guckler Károly út közötti, a XII. kerülettől pedig az Ördögárok és a Budakeszi út közötti sávot is idekapcsolták. A Csalogány utcától délre eső részét azonban ugyanekkor az I. kerülethez csatolták.

Kerületünk tehát a Duna jobb partján, a budai oldalon 36,34 km2 -en terül el, egyedülálló módon közel a belvároshoz, így könnyen az ország egyik legelőkelőbb lakóövezetévé nőtte ki magát. Itt található többek között a [**Rózsadomb**](https://hu.wikipedia.org/wiki/R%C3%B3zsadomb_(Budapest)), [**Pasarét**](https://hu.wikipedia.org/wiki/Pasar%C3%A9t), [**Törökvész**](https://hu.wikipedia.org/wiki/T%C3%B6r%C3%B6kv%C3%A9sz), [**Vérhalom**](https://hu.wikipedia.org/wiki/V%C3%A9rhalom). A kerület két jól elkülöníthető részből áll. Az északi és a déli rész között a [Hűvösvölgy](https://hu.wikipedia.org/wiki/H%C5%B1v%C3%B6sv%C3%B6lgy) képez szűk átjárót. A [**Budai Tájvédelmi Körzet**](https://hu.wikipedia.org/wiki/Budai_T%C3%A1jv%C3%A9delmi_K%C3%B6rzet) jelentős hányadát foglalja el, ahol szigorúan védett erdők, hegyek, növények találhatóak. Számos jelentős hegycsúcs is található a kerületben, mint a [**Nagy-Hárs-hegy**](https://hu.wikipedia.org/wiki/Nagy-H%C3%A1rs-hegy), [**Vihar-hegy**](https://hu.wikipedia.org/w/index.php?title=Vihar-hegy&action=edit&redlink=1), a [**Felső-Kecske-hegy**](https://hu.wikipedia.org/wiki/Fels%C5%91-Kecske-hegy) és a [**Látó-hegy**](https://hu.wikipedia.org/w/index.php?title=L%C3%A1t%C3%B3-hegy&action=edit&redlink=1).

A kerület összesen harminchárom kis városrészből áll, majd mindegyiknek évszázados, sőt jó néhánynak évezredes múltja van.

A kerület oktatási nevelői intézményei ilyen szép és ideális környezetben helyezkednek el, hiszen az Önkormányzat célja, hogy olyan intézményeket működtessen, melyben a gyermekek biztonságban, esztétikus környezetben nevelkedhetnek, fejlődhetnek, tanulhatnak.

***Jelenleg 444 férőhelyen tudjuk fogadni a gyermekeket.*** Bölcsődéink a Gyvt. 42.§. értelmében a 3 éven aluli gyermekek gondozását-nevelését, harmonikus testi-szellemi fejlődésének segítését biztosítják az életkori és egyéni sajátosságok figyelembevételével. Emellett mindegyik bölcsődénk vállalja a sajátos nevelési igényű gyermekek korai gondozását és nevelését, mely koncentráltan a Budagyöngye bölcsődében kap helyet. Ez az intézmény kifejezetten az integráció és inklúzió, ill. a szolgáltatásbővítés szellemiségében épült meg.

Bölcsődéink nyitottak és tudatosan készülnek a családok fogadására, segítésére, hiszen a kerületünk sajátosságai nálunk is megfigyelhetők, érzékelhetők, ezért fel kell készülnünk a hátrányos élethelyzetben, illetve a kimagaslóan jó családi környezetben nevelkedő gyerekek fogadására is. Természetesen ez a kettősség csak azt jelenti számunkra, hogy sokkal jobban oda kell figyelnünk az esetleges hátrányok kompenzálására, csökkentésére, tehát az esélyegyenlőség biztosítására. Ennek érdekében meg kell keresnünk azokat a lehetőségeket, ahol a családok megkaphatják a rászorultságuknak megfelelő segítséget, ami lehet anyagi, vagy éppen egyéb más segítségnyújtás pl. nevelési, egészségügyi is.

# A bölcsődék belső strukturális felépítése

A II. kerületben a bölcsődék egyesített bölcsődei formátumban működnek. Élén az egyesített bölcsődevezető áll, aki szervezi, irányítja, koordinálja, ellenőrzi a bölcsődék munkáját. Gondoskodik a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendeletben (továbbiakban: rendelet) meghatározott dolgozói létszámminimumokról és képesítési előírásoknak való megfelelésről. A költségvetés keretein belül tervezi és biztosítja a bölcsődék működéséhez szükséges anyagi erőforrásokat. Éves munkatervet és munkatervi beszámolót készít a fenntartó számára. Meghatározza a szakmai irányelveket, célokat, statisztikai (KSH Elektra, TEVADMIN) és egyéb jelentési kötelezettségeinek eleget tesz.

A bölcsődéket felsőfokú végzettséggel rendelkező szakemberek vezetik. Van köztük, aki gyógypedagógusi, szociálpedagógusi, pedagógiai alapszakos bölcsészi ill. szociális munkás végzettséggel rendelkezik, a kisgyermeknevelői alapképzettsége mellett. Úgy ítéljük meg kolléganőink képzettsége magasabb szinten ötvözi a kisgyermeknevelői és a szociális ismeretet, képzettséget. E tudások birtokában a bölcsődevezetők képesek irányítani és szervezni a bölcsőde strukturális működését.

A gyermekeket a munkakörnek megfelelő szakképzettséggel (közép-és felsőfokú) rendelkező kisgyermeknevelők látják el.

A kisgyermeknevelői hivatás igen komoly felkészültséget kíván meg, ez a korosztály a legérzékenyebb, és legtöbb törődést, szeretetet, dédelgetést igényel. A kisgyermeknevelő az, aki neveli, gondozza, biztosítja a kicsik számára a harmonikus testi, szellemi, valamint szociális fejlődés lehetőségeit, feltételeit. Kisgyermeknevelőink nyitottak az új dolgok iránt, rendszeresen részt vesznek akkreditált képzéseken, melyeket az éves terv alapján bonyolítjuk.

A kisgyermeknevelők segítik a gyermeket a világ megismerésében úgy, hogy aktivitásra való igényét tiszteletben tartják, nem veszik el tőle a felfedezés örömét. Segítik a konfliktushelyzetek megoldásában, beszélgetnek és játszanak, sok-sok dalt énekelnek, mondókát mondanak úgy, hogy nem erőltetik a részvételt. A csoportban olyan szabályokat igyekeznek kialakítani, amelyek érthetők, elfogadhatók, betarthatók. A gyermek választhat játszótársat, azzal és addig játszhat, ameddig akar, de nem lehet a társat bántani, másik játékát elvenni vagy tönkre tenni. A szabályok kialakításában a gyermek viselkedésének pozitívumaira és belátására építenek. A jó kisgyermeknevelő derűs, kiegyensúlyozott személyiség, aki szereti a gyermekeket, jól érzi magát társaságukban, nyílt, őszinte, elfogadó, ismeri, és tiszteletben tartja az egyéniségüket.

A sajátos nevelésű igényű gyermekek korai nevelését és gondozását kisgyermeknevelők és gyógypedagógiai asszisztensek végzik, de szorosan együttműködünk a kerület Pedagógiai Szakszolgálatával, akik a gyermekek fejlesztését látják el, és segítséget nyújtanak a kisgyermeknevelőknek a gondozásba ágyazott fejlesztéshez.

A gyermekek élelmezését dietetikus végzettségű élelmezésvezetők irányítják, az ételek elkészítését szakképzett szakácsnők végzik. Az ő munkájukat konyhalányok segítik, akik az előkészítésben, a tálalásban, a mosogatásban vállalnak szerepet. A bölcsődék saját főzőkonyhával rendelkeznek, melyek a HACCP előírásai alapján működnek.

A tisztaságról a dajkák gondoskodnak, akik a Nemzeti Népegészségügyi Központ által szervezett vizsgával rendelkeznek.

A bölcsődék kertjének ápolására a kertészek nagy gondot fordítanak.

A bölcsődéket hetente egyszer gyermekorvos látogatja, aki a kicsik testi fejlődését kíséri figyelemmel, ill. az aktuálisan fellépő betegségek kezelésére tesz javaslatot.

**Humánerőforrás**

Törekszünk arra, hogy a beérkezett önéletrajzok átnézése után, megszervezzük a jelentkezők állásinterjúját és a jelentkezők közül, a személyes találkozás és az adott intézményben tett látogatás után közösen kiválasszuk azokat a dolgozókat, akik szakmai és emberi hozzáállásukkal segíteni tudják a bölcsődéink magas színvonalon való működését.

**Személyi feltételek, engedélyezett dolgozói létszámunk:**

A II. kerületi Egyesített Bölcsődék 6 intézményében 150,5 engedélyezett dolgozói létszám van.

Ebből:

• 1 fő Egyesített Bölcsődék vezetője

* 98 szakdolgozó

Ebből:

* 6 fő bölcsődevezető, közülük 1 fő az Egyesített Bölcsődék vezető-helyettese is
* 5 fő függetlenített bölcsődevezető-helyettes
* 1 fő szaktanácsadó
* 86 fő kisgyermeknevelő

• 5,5 fő élelmezésvezető

• 6 fő szakács

• 7 fő konyhalány

• 20 fő dajka

• 4,5 fő mosó- vasaló

• 6 fő kerti munkás

• 1 fő gazdasági ügyintéző

• 1 fő gazdasági asszisztens

# Hitvallásunk

A II. kerületi Egyesített Bölcsődék központjának fontos feladata, hogy a családok azt érezzék, hogy minden dolgozónk arra törekszik, hogy segítse gyermekeik fejlődését, ehhez megteremtsük a biztonságos és esztétikus környezetet, valamint megtapasztalják, munkánkra a szakmai igényesség jellemző, mely elsősorban a kisgyermeknevelők képzettségén és nevelői attitűdjén alapul, valamint azon, hogy munkáját mindenki hivatásként szeresse és végezze.

Munkánkhoz elengedhetetlennek tartjuk, hogy a családok és a kollégáim megtapasztalják a II. kerületi bölcsődékben, amit **Rudolf Steiner fogalmozott meg: „*Képességeket ébresszünk fel, és ne meggyőződéseket közvetítsünk. Ne a mi igazságainkban higgyen az ifjúság, hanem a mi személyiségünkben. Azt vegyék észre a felnövekvők, hogy mi keresők vagyunk, és őket is a keresők útjára kell vezetnünk”.***

Rudolf Steiner gondolataiba belekapaszkodva tudjuk megfogalmazni a II. Kerületi Egyesített Bölcsőde hitvallását is. „A hitvallás, mely lendületet ad, tettre késszé tesz, megmutatja azt az utat, hogy a személyiségünk, megjelenésünk, tudásunk, helyzetkezelésünk tehet minket mások számára hiteles, szakmánkban elismert és megbecsült emberré”. Ehhez kell, hogy észrevegyük a környezetünkben történő változásokat, fel kell ismernünk az új kihívásokat, melyre reagálnunk kell.

# Az intézmény minőségpolitikája

A II. kerületi Egyesített Bölcsődék tagintézményeik tevékenységét a Gyvt., és az önkormányzati rendelet, szabályozza. Szakmai iránymutatást a Bölcsődei Nevelés - Gondozás Országos Alapprogramja nyújtja. Az itt meghatározott szakmai követelményeket, elveket, módszereket valamennyi intézményünkben érvényesítjük és természetesen az Egyesített Bölcsőde számára is kötelező érvényűek.

Mottó: Szeretettel és szakértelemmel nevelni!

Küldetésünk, olyan, gyermekekre szabott gondozási nevelési elvek alkalmazása, melyek a bölcsődei ellátás területén a kicsik igényeit maximálisan kielégítik. A szakmai igényesség, a személyre szóló nevelés megvalósítására, az érzelmi biztonság megteremtésére, melyhez elengedhetetlen a megfelelő személyi és tárgyi környezetet biztosítása is. Arra törekszünk, hogy a hozzánk járó gyermekeknek esztétikus környezetet teremtsünk, valamint életkoruknak megfelelő bőséges és színes játékkészlet álljon rendelkezésére. Valljuk, a játék, a mozgás, a szabadban tartózkodás elengedhetetlen a gyermekek fejlődéséhez és tisztában vagyunk azzal is, ha a gyermekek a nap folyamán nyugodtak, játékuk elmélyült, felszabadultak, szívesen működnek együtt az őket segítő felnőttekkel.

Fontos küldetésnek tekintjük a családok segítését, a társadalmi igényekre való gyors reagálást, a fiatal anyák munkába állásának segítését.

Elkötelezettek vagyunk a szakmai munka és az intézményi működés színvonalának folyamatos fejlesztése iránt.

**Minőségbiztosítási célkitűzéseink:**

Kiemelt feladatnak tekintjük, hogy megteremtsük mindazokat a feltételeket, melyek kielégítik a családok és természetesen a gyermekek igényeit, valamint törekszünk arra is, hogy a tagintézményeinkben dolgozók is úgy érezzék, jó körülmények között dolgoznak. Támogatjuk továbbtanulási szándékaikat és lehetőségeinkhez képest az erkölcsi elismerésen kívül igyekszünk munkájukat anyagilag is elismerni.

Célunknak és feladatunknak tekintjük a szakmai értékek megőrzését és továbbadását, a kialakult gyakorlatok megerősítését, az új módszerek és tevékenységformák bevezetését, a kisgyermeknevelők és a szülők szemléletének formálását.

Közösen törekszünk arra, hogy bölcsődéink olyan intézmények legyenek, ahol a szülők aktív résztvevői a bölcsődei életnek, hiszen egyedülálló ismeretekkel rendelkeznek gyermekükről. Fontosnak tartjuk, hogy a családokkal megfelelő együttműködés alakuljon ki a gyermekek optimális fejlődésének érdekében.

Bölcsődevezetőink és természetesen minden kollégánk célja, hogy a családok bízzanak bennünk, érezzék és tapasztalják meg, hogy gyermekeik „intézményes” keretek között is megfelelően fejlődnek, és természetesen fogadják el azt, hogy szakképzett kisgyermeknevelőink is szem előtt tartják a pozitív nevelés öt alapelvét, melyet Grész Gábor fogalmazott meg „A fiatalok az élet küszöbén” (FÉK) tanári kézikönyvében. Ezek pedig a következők:

* a teljes elfogadás - mely segíti a biztonságérzet és az önértékelés kialakulását,
* az elismerés – hiszen az őszinte dicsérő szó és biztatás által érzi a gyermek, hogy ő is valami jót csinál, hogy erőfeszítést tesz, hogy meg akar felelni,
* a gyengédség – hiszen a gyengéd szavak és tettek révén a gyerek érzi, hogy szeretetre méltó,
* szükség esetén mindig a gyerekek rendelkezésére állunk,
* és a szeretetteljes gondoskodás mellett, fontos, hogy a felnőttnek legyen tekintélye, hiszen így tudjuk a biztonságos légkört megteremteni, így tudunk keretet adni, ami fontos számukra.

**Törvényi szabályozás**

* A program elkészítésekor az alábbi törvényi szabályozásnak tettünk eleget:
* ENSZ Emberi jogok nyilatkozata
* 1991. évi LXIV törvény ENSZ Egyezmény a gyermekek jogairól
* Az Európai Tanács Miniszterek Bizottsága Rec. (2002) 8-as ajánlása a tagállamok számára a napközbeni kisgyermekellátásról
* 1993. évi III. törvény: a szociális igazgatásról és szociális ellátásokról
* 1997. évi XXXI törvény : A gyermekek védelméről és a gyámügyi igazgatásról (továbbiakban: Gyvt.)
* 1998. évi XXVI. törvény a fogyatékos személyek jogairól és esélyegyenlőségük biztosításáról.
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről
* 328/2011. (XII. 29.) Korm. Rendelet: a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
* 369/2013. (X.24.) Korm. rendelet a szociális, gyermekjóléti és gyermekvédelmi szolgáltató és hálózatok hatósági nyilvántartásáról és ellenőrzéséről
* 235/1997. (XII. 17.) Korm. rendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról
* 9/2000. (VIII.4.) SzCsM rendelet: a személyes gondoskodást végző személyek továbbképzéséről és a szociális szakvizsgáról
* 8/2000. (VIII. 4.) SzCsM rendelet a személyes gondoskodást végző személyek adatainak működési nyilvántartása
* 37/2014.(IV.30.) EMMI rendelet a közétkeztetésre vonatkozó ajánlásokról
* Módszertani levél: A bölcsődei nevelés- gondozás szakmai szabályai, 2023.

# A bölcsőde

A bölcsőde a gyermekjóléti alapellátás részeként a gyermekek napközbeni ellátásának egyik formája. A bölcsőde a családban nevelkedő – 20 hetestől - 3 éves korú – gyermekek szakszerű gondozását és nevelését végző intézmény. Ha a gyermek a 3. évét betöltötte, a bölcsődei gondozási-nevelési év végéig maradhat a bölcsődében. A Gyvt. 42. § (1) bekezdése értelmében, amennyiben a gyermek még nem érett az óvodai nevelésre, a 4. életévének betöltését követő augusztus 31-ig nevelhető és gondozható a bölcsődében. A bölcsőde végezheti a sajátos nevelési igényű gyermekek korai habilitációs és rehabilitációs célú nevelését és gondozását is a gyermek 6 éves koráig.

A bölcsőde az alapellátáson túl szolgáltatásként speciális tanácsadással, időszakos gyermekfelügyelettel, gyermekhotel működtetésével, játszócsoport működtetésével, házi gyermekfelügyelet és gondozás biztosításával, játék- és eszközkölcsönzéssel, gyermekétkeztetéssel is segítheti a családokat.

A gyermekek napközbeni ellátása keretébe tartozó elvi, módszertani feladatok szellemiségében működnek bölcsődéink. Tagintézményeinkbe elsősorban a dolgozó szülők, - ideértve a gyermekgondozási díj folyósítása melletti munkavégzést is vállaló- a munkaerő piaci részvételt elősegítő programban, képzésben részt vevő, három vagy több gyermeket nevelnek a családban, egyedülálló vagy időskorú a szülő, illetve a szociálisan rászorult családok gyermekeinek napközbeni ellátása történik, de a törvény lehetőséget ad a fogyatékkal élő gyermekek integrált gondozására, nevelésére, valamint, ha lehetőség van rá, szolgáltatások működtetésére is.

A bölcsődék dolgozói a magas színvonalú gondozó-nevelő munkát szervezett és irányított keretek között végzik. A magas színvonalú munka ellátásához adottak a tárgyi és személyi feltételekkel.

## A bölcsődei nevelés –gondozás célja, feladata a jó minőségű kisgyermekellátásért

*„Ahhoz, hogy kiegyensúlyozott, önálló és szociális személyiség váljék valakiből, két dolog szükséges. Egyik az elfogadó közösség, a másik az érzelmi biztonság. „*

*(Buda Béla)*

A családban nevelkedő kisgyermekek számára a családi nevelést segítve, napközbeni ellátás keretében a gyermekek fizikai-és érzelmi biztonságának és jólétének megteremtésével, feltétel nélküli szeretettel és elfogadással, a gyermekek nemzetiségi/etnikai hovatartozásának tiszteletben tartásával, identitásának erősítésével kompetenciájának figyelembevételével, tapasztalatszerzési lehetőségek biztosításával, viselkedési minták nyújtásával elősegíteni a harmonikus fejlődést. A hátrányos helyzetű, a szegény és a periférián élő családok gyermekei esetében a hátrányok és a következményeik enyhítésére, az esélyegyenlőség biztosítására kell törekedni.

Valljuk, hogy az első évek nevelő munkájának alapozó feladata van, melyek a későbbiekben segítik a gyermeket a világ megismerésében és a kötődések kialakulásának mélységében, minőségében.

## Az Egyesített Bölcsődék szakmai programjának kiemelt célja:

* hogy a kerület szakmai munkáját segítse, összefogja és irányítsa
* hogy olyan szakmai anyagokat készítsen el, mely mindenki munkáját segíti és egységesíti, valamint rögzítik azokat az alapelveket, melyek betartása mindenki számára kötelező érvényű
* a kerületi szaktanácsadó segítségével törekednünk kell arra, hogy megismerjük dolgozóink erősségeit, lehetőségeit, gyengeségeit és feltárjuk az esetleges veszélyeket
* a szakmai munka ellenőrzése, segítése, a továbbképzéseken való részvétel megszervezése és biztosítása
* továbbtanulás támogatása
* a társterületekkel kialakított szakmai kapcsolat továbbfejlesztése, megteremthessük azokat a lehetőséget, ahol mi is bemutathatjuk szakmai munkánkat
* kisgyermeknevelőink magas fokú szakmai felkészültsége, mely elősegíti, hogy a kompetenciahatárok betartása mellett, önálló döntések meghozatalára
* a társintézményekkel való kapcsolatépítés és együttműködés
* a felújítások és karbantartások nyomon követése, valamint a tárgyi és személyi feltételek biztosítása

## A bölcsődei gondozás-nevelés alapelvei

*„Csak akkor biztosíthatunk minden egyes gyermek számára boldog gyermekkort, a képességek optimális fejlődését, ha figyelembe vesszük a gyermek fejlődésének törvényszerűségeit, az egyes gyermekek különböző adottságait, természetes igényeit, s ehhez igazítjuk pedagógiai magatartásunkat.” /Maria Montessori/*

Feladataink ellátása közben kiemelten figyelünk arra, hogy a Bölcsődei Alapprogramban meghatározott alapelveket beépítsük mindennapi munkánkba, hiszen csak így tudunk megfelelni a szakmai elvárásoknak, valamint így tudunk leghatékonyabban segítséget nyújtani a családoknak.

**A feladat ellátása során a Bölcsődei Alapprogram előírja számunkra**

* **A család rendszerszemléletű megközelítésének elvét**, melyet mi azért tartunk nagyon fontosnak, mert tudjuk, a kisgyermek fejlődését akkor tudjuk a legjobban segíteni, ha az egész családot megismerjük, ha képet kapunk arról, hogy a család milyen nevelési elvet vall, milyen nevelési légkört tud biztosítani és milyen mintát lát otthon a gyermek. A gyermek viselkedését csak akkor tudjuk pontosan megérteni, ha ismerjük a családok erősségeit, esetleges hiányosságait és így tudjuk a legjobban továbbsegíteni a fejlődésüket. Bölcsődénkben kiemelten foglalkozunk a kisgyermekek családjaival, valamint a családokkal fontosnak tartjuk a folyamatos kapcsolattartást, tájékoztatást.
* **A koragyermekkori intervenciós szemlélet befogadását.** A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. Nekünk, bölcsődei szakembereknek tisztában kell lennünk azzal, hogy a gyermekek fejlődési üteme eltérő. Van, aki gyorsabban, van, aki kicsit lassabban fejlődik az átlagosnál, van, akinél előfordul átmeneti megakadás, lassulás, melyre oda kell figyelnünk, hiszen ezek a megakadások hatással lehetnek a későbbi készségek, képességek fejlődésére. Ezért ezekben az időszakokban kiemelten fontos a preventív szemléletű beavatkozás, a szakemberek összefogása, együttműködése, hiszen sok esetben az időben megkezdett fejlesztéssel az is elkerülhető, hogy a kisgyermek SNI státuszba kerüljön.
* **A családi nevelés elsődleges tisztelete** azért is fontos nekünk, hiszen a szülőknél, a családnál jobban nem ismerheti senki a gyermeket és az ő hagyományaikat, szokásaikat nekünk tiszteletben kell tartani. Figyelembe kell vennünk és a lehetőségekhez képest el kell fogadnunk különböző kultúrák nevelési elveit, hiszen egyre többen vannak más nemzetiségű családok bölcsődéinkben. Természetesen, ahol szükség van arra, hogy kompenzáljuk a családi nevelési hiányosságokat, azt meg kell tennünk, és ha lehetőségünk nyílik, akkor segítséget is nyújtunk a családoknak nevelési problémák megoldásához.
* A kisgyermeki személyiség tisztelete elengedetlen mindenkinek, aki kisgyermekkel foglakozik, hiszen tudjuk, mindenki önálló egyéniség, mindenkinek egyéni szükséglete van és mindenkit megillet az egyéni bánásmód, és a személyiségének tiszteletben tartása, ezért figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.
* A kisgyermeknevelő személyiségének meghatározó szerepe van, hiszen ő jól ismeri a bölcsődés korú gyermekek életkori sajátosságait, és ő az, aki személyiségén keresztül hatni tud a kisgyermekekre és családjaikra. A kisgyermeknevelőnek ismernie kell a kompetenciahatárokat, kellő önismerettel, magas szintű társas készséggel kell rendelkeznie, hogy hivatását megfelelően el tudja látni. A kisgyermeknevelőink rendszeresen vesznek részt továbbképzéseken, melyek hozzájárulnak szakmai tudásuk fejlődéséhez, valamint támogatjuk őket abban is ha szeretnének felsőfokú intézmény keretein belül tanulni.
* A biztonság és a stabilitás megteremtése. Tisztában vagyunk azzal, hogy a gyermekek számára milyen fontos az, hogy biztonságban érezzék magukat. A családból kikerülve és egy új környezetbe való beilleszkedésnél ez a biztonságérzés sérül, ezért fontos számunkra, hogy ezt a folyamatot megkönnyítsük, lerövidítsük. Amivel mi segíteni tudjuk ennek a folyamatnak a megkönnyítését, az a szülővel történő fokozatos beszoktatás menetének alkalmazása, a „saját” kisgyermeknevelő rendszer, a felmenőrendszer, a csoport és a hely állandóságának a biztosítása. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is. A kisgyermek új helyzetekhez való hozzászoktatása segíti az alkalmazkodást, a változások elfogadását, az új dolgok megismerését, a szokások kialakulását.
* Fokozatosság megvalósítása A fokozatosságnak a bölcsődei nevelés összes területét érintő bármely változás esetén érvényesülnie kell. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását.
* Egyéni bánásmód érvényesítése, szakmai munkánk egyik fontos alapja, hiszen még az azonos korú gyermekek fejlődése és igénye között is nagy eltérések lehetnek. A mi elsődleges feladatunk és célunk, hogy kisgyermeknevelőink elfogadó, empatikus, hiteles nevelői magatartással forduljanak a gyermekek felé és vegyék figyelembe a kisgyermekek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását.

Nagyon jól kell ismernünk a gyermekek egyéni szükségleteit és ehhez kell igazítanunk napirendünket, hogy meg tudjuk valósítani személyre szóló gondozást és segíteni tudjuk a gyermekek önállósodási törekvésüket, valamint a gyermekek érezzék, hogy a kisgyermeknevelőre mindig számíthatnak, ha szükségük van egy kis bátorításra, simogatásra, gondoskodásra. Fontos az is, hogy a felnőtt észrevegye és elismerje, ha sikerült felépíteni egy magas tornyot, vagy ha a helyére került egy-egy puzzle darab.

* Gondozási helyzeteknek kiemelt jelentősége van, hiszen ez sokszor egy bensőséges, intim helyzet, ahol a kisgyermeknevelő a gondozási folyamatok alatt, sok mindenre meg is „tanítja” a gyermeket. A bölcsődénkben a kisgyermeknevelők törekednek arra, hogy a gondozási feladatokba bevonják a kicsiket is. Türelemmel kivárják, míg a gyermek próbálkozik önállóan az öltözéssel, evéssel. Nem sürgetve a gyermeket, lehetőséget biztosítanak számára, hogy egyedül oldja meg ezeket a feladatokat. Gondozásnál pozitív visszajelzésekkel erősítik a kisgyermek egészséges énképének kialakulását, valamint folyamatosan törekednek annak megerősítésére.
* A gyermeki kompetenciakésztetés támogatása. A gyermekek kíváncsiak, érdeklődők, szeretnék felfedezni a világot, szeretnék megismerni, mi hogyan és miért működik és szeretnék kipróbálni, hogy nekik is sikerül e beindítani, összerakni, megszólaltatni azt a játékot, amit társaik oly nagy élvezettel használnak. Ehhez nekünk felnőtteknek kell megteremteni és biztosítani a nyugodt, biztonságos légkört, a változatos ingergazdag tárgyi környezetet, ahol a gyermekek élményekhez, tapasztalatokhoz juthatnak és átélhessék a spontán tanulás örömét és megmaradjon bennük a vágy, hogy felfedezze az őt körülvevő világot. Ehhez fontos, hogy ott legyünk a közelükben és ha valamiben elakadnak, elbizonytalanodnak, akkor egyből segítséget tudjunk nyújtani.

## A szakmai program tartalmi összetevői

### A bölcsődei nevelés- gondozás feladatai, szakmai alapelvek

A bölcsődei gondozás – nevelés alapelvei a gondozási – nevelési feladatokon keresztül valósulnak meg, melyek az egészséges testi fejlődés, az érzelmi- és szocializációs fejlődés, a megismerési folyamatok fejlődésére kell, hogy irányuljanak.

Kiemelt fontos szerepet kell, hogy kapjon a bölcsődei életben a gyermekek játéktevékenységének megszervezése, mivel ez valamennyi fejlődési területre hatással van.

Szem előtt tartjuk, amit Kodály Zoltán mondott a neveléssel kapcsolatban, mely szerint:

*„A kisgyermek, amit hall elfelejti, amit lát, már inkább megjegyzi, de amiben tevékenyen ő is részt vesz, az bizonyára bevésődik emlékezetébe. "*

### A gondozás –neveléshez kapcsolódó feladatok

* Minden gondozási év megkezdése előtt, az Egyesített vezető, a szaktanácsadó és a bölcsődék vezetői a felvételi kérelmek elbírálása után a rendelet előírásának megfelelően elkészítik, illetve átnézik a csoportlétszámok alakulását, majd közösen segítik a kisgyermeknevelőket abban, hogy a beszoktatások és a gyermekek fejlettségi szintjének megismerése után kialakuljon egy jól átgondolt és megtervezett napirend, mely biztosítja a gyermekek számára a nyugodt, kiegyensúlyozott légkör feltételeit.
* A tárgyi feltételek biztosításával, szakmai látogatásokkal, valamint közös szakmai beszélgetésekkel segítjük kisgyermeknevelőinket, hogy a csoportok életkorának, fejlettségének megfelelően összeállítsák az évszakokhoz kapcsolódó tevékenységformákat. Törekszünk arra is, hogy szakdolgozóin olyan akkreditált, illetve házi továbbképzéseken vegyenek részt, ahol ötleteket gyűjthetnek új tevékenységek bevezetéséhez.

### Az egészséges életmód alakítása

Az egészséges életmód és az egészséges életmódra nevelés a kisgyermekek bölcsődei életében is kiemelten fontos. A levegőn tartózkodás, levegőztetés feltételei mind a hat tagintézményünkben adott. Minden évben a költségvetés tervezésénél átgondoljuk és megtervezzük, hogyan tudjuk korszerűsíteni játékudvarainkat, valamint a telepített játékainkat rendszeresen átvizsgáltatjuk. Törekszünk arra is, hogy a még járni nem tudó kisgyermekeknél is biztosítva legyen a levegőztetés, a kerti hempergő és levegőztető ágy használatával. Az alvás nyugodt feltételeinek biztosítása fontos feladata mind a kisgyermeknevelőnek, mind a bölcsőde többi dolgozójának.

Bölcsődéink saját főzőkonyhával rendelkeznek, melyek megfelelnek a HACCP előírásainak. Az élelmezésvezetőink kiemelt feladata pedig az egészséges táplálkozásra irányuló folytonos törekvés, a kisgyermekek ez irányú szükségleteinek maximális figyelembevétele, a korosztály előírásainak szem előtt tartásával, kielégítve az egyéni igényeket is (érzékenység: tej, liszt, cukor stb.), ill. a sérült kisgyermek étkeztetését, stb.

### Az érzelmi fejlődés és a szocializáció segítése

A legfontosabb feladatunk ezzel kapcsolatban, hogy tagintézményekben olyan dolgozói kollektíva legyen, ahol a családok azt érezhetik, hogy az ott dolgozók olyan légkört tudnak megteremteni, ahol a gyermekek könnyebben fogadják el és élik meg a bölcsődébe kerüléssel járó nehézségeket. A „saját” kisgyermeknevelő rendszer biztosításával pedig a gyermek és a kisgyermeknevelő között szükséges érzelmi biztonság kialakítását segítjük. Ezen kívül fel kell készítenünk kisgyermeknevelőinket arra, hogy segítséget tudjanak nyújtani a gyermekeknek abban, hogy alkalmazkodni tudjanak egy új és tágabb világhoz, szabályrendszerhez. Ehhez biztosítanunk kell a továbbképzéseken való részvételt és támogatnunk kell dolgozóink továbbtanulási szándékait is.

A csoportlétszámok rendeletben megállapított kialakításával pedig biztosítani kiívánjuk, hogy a hátrányos helyzetű, lassabban fejlődő, alacsonyabb fejlettségi szinten álló vagy nehezen szocializálható gyermekeknek biztosítani tudják kolléganőink a többlettörődést, szükség esetén pedig megkeressük azokat a szakembereket, akik segíteni tudnak nekünk, illetve a családoknak a probléma feltárásában. A többlettörődést azonban úgy kell biztosítanunk, hogy ezzel párhuzamosan a többi gyermek ne szenvedjen hátrányt.

Már a kisgyermeknevelők felvételénél tudatosan figyelünk arra, hogy a gyermekekkel foglalkozó kollégáink szép tisztán, érthetően beszéljenek, mert ez a minta meghatározó lehet a gyermekek beszédfejlődésére.

### A megismerési folyamatok fejlődésének segítése

Minden évben jól átgondolt költségvetés tervezésével teremtjük meg bölcsődéink tárgyi feltételeinek korszerűsítését, ezzel is támogatva kisgyermeknevelőink munkáját, akik ezáltal még hatékonyabban tudják segíteni a gyermekek érdeklődési körének bővítését, kialakulását.

Rendszeresen támogatjuk szakdolgozóink kommunikatív képességének fejlődését, esetmegbeszélések szervezésével, akkreditált továbbképzéseken való részvétellel.

A gyermek életkorának, érdeklődésének megfelelő tevékenységek lehetőségének biztosítása érdekében megfelelő tárgyi eszközök állnak kisgyermeknevelőink rendelkezésére.

A közös tevékenységek során élmények, viselkedési és helyzetmegoldási minták nyújtása, elsősorban kisgyermeknevelőink feladata, ők azok, akik segítik a kicsik önállósági törekvéseit, ismeretet nyújtanak számukra, támogatják, bátorítják őket. A vezetőség és a szaktanácsadó feladata ebben a munkában, hogy figyelemmel kísérje, és szakmai tanácsokkal segítse, valamint új ismeretek közvetítésével ösztönözze a kollégákat arra, hogy tudatosan tervezzék meg a gyermekek napjait és a rendszeresség mellett arra is törekedjenek, hogy minden napnak meglegyen a sajátos hangulata.

### Az esélyegyenlőség biztosítása az inkluzív nevelés megvalósítása

A hátrányos és halmozottan hátrányos helyzetű családok gyermekei esetében a hátrányoknak és következményeiknek enyhítése a célunk.

A csoportban gondozható, nevelhető sajátos nevelési igényű gyermekek esetében az egyenlő esélyekhez jutás, a beilleszkedés segítése, szükség esetén más intézményekkel, szervezetekkel, szakemberekkel együttműködve Mind a hat tagintézményünk személyi és tárgyi felszereltsége alkalmas SNI-s gyermekek integrálására. Évek óta tudatosan készülünk is erre a feladatra és szorosan együttműködünk a Pedagógiai Szakszolgálattal, valamint a Gyermekjóléti Központtal.

### Sajátos nevelési igényű gyermek gondozása, nevelése a bölcsődében

* + - * A sajátos nevelési igényű gyermek integrált formában történő gondozása – nevelése az ép fejlődési ütemű és sajátos nevelési igényű gyermekek együttélési előnyeire kell, hogy építkezzen.
      * A Hidegkúti Bölcsődében az integráció két típusa valósul meg, teljes integráció és részleges integráció keretein belül zajlik a sajátos nevelési igényű, illetve korai fejlesztésben, gondozásban részesülő gyermekek ellátása.
      * A teljes integrációban működő gyermekcsoportban legfeljebb két sérült gyermeket integrálunk be, mert óvakodni kell a csoport, ill. a kisgyermeknevelő túlterheléséről.
      * Részleges integráció megvalósítását pedig a gondozási egység részeként alakítjuk ki, ebben az esetben, az egyik csoportszobában maximum 6 fővel, a másik csoportszobában az ép fejlődési ütemű gyermekekkel. Létszámuk a csoport méretétől, életkori összetételétől függ (normál alapellátási csoportként kell kezelni).
      * A részleges integráció keretein belül működő csoportunk fő célja és feladata, hogy a sajátos nevelési igényű gyermekek (elsősorban olyan gyermekek, akik több területen is elmaradást mutatnak, közép vagy súlyos fokban akadályoztatottak fejlődésükben) és az ép fejlődési ütemű társaik a nap folyamán meghatározott időszakban együtt legyenek (pl.: szabad játék , udvari tevékenységek során, esetleges csoportos terápiák, foglalkozás kezdemények alkalmával, stb.)

Fontos számunkra, hogy a II. kerületben élő családok helyben, az Önkormányzat által fenntartott intézményekben részesüljenek minőségi ellátásban. Szeretnénk elérni, hogy azon családok, akik már így is kiszolgáltatott helyzetben vannak, a lakóhelyükhöz közel részesülhessenek ellátásban, esélyük legyen a munka világába visszatérni, vagy csak feltöltődjenek, rövid időre mentesüljenek a hétköznapok terhei alól.

Az integrált csoport kisgyermeknevelői gondozásba ágyazott fejlesztést végeznek, a korai fejlesztés a kerület Pedagógiai Szakszolgálata által kirendelt gyógypedagógusok feladata. Szükségszerű és elengedhetetlen az együttműködés a bölcsőde és a szakszolgálat munkatársai között, hiszen csak közös segítséggel érhető el, a gyermekek továbbfejlődése, felzárkóztatása.

Bölcsődéinkben adottak a tárgyi feltételek az SNI-s kisgyermekek ellátásához, a szakembergárda pedig szellemiségében felkészült az inklúzív nevelésre.

A Szemléletünk a következő sorok tükrözik a legjobban:

„Az inklúzió célja nem az, hogy a befogadott gyerekek "felzárkózzanak" egy képzelt normához. A cél az, hogy a különbözőséget a tanulás forrásává tudjuk tenni: hogy tanulni tudjunk egymástól, hogy együtt tudjunk működni úgy, hogy annak előnyeiből mindnyájan részesedjünk. Az inklúzió nem a befogadott gyerekekről szól, hanem minden gyerekről.”

( Gyarmati Andrea)

# Bölcsődei élet megszervezésének elvei és módszerei

A bölcsődei gondozás-nevelés alapvető feladata a gyermekek szakszerű gondozása-nevelése mellett, hogy a családokkal partneri kapcsolatot alakítsunk ki, hiszen valljuk, a bölcsődébe kerülés után, közösen kell biztosítanunk a gyermekek harmonikus fejlődését. Támaszkodnunk kell a szülők információira, tapasztalataira, mert ők ismerik legjobban a gyermekek egyéni igényeit, szokásait, melyek segítségével a kisgyermeknevelők differenciált, személyre szóló módszerek alkalmazásával, segíthetik őket az új környezethez való alkalmazkodáshoz. A kisgyermeknevelők pedig szaktudásukkal, tapasztalataikkal tudják segíteni a családokat. A korrekt partneri együttműködés feltétele a kölcsönös bizalom, az őszinteség, a hitelesség, a személyes hangvételű, etikai szempontból megfelelő, tapintatos folyamatos kommunikáció.

## KAPCSOLATTARTÁS A SZÜLŐKKEL

Mi már a bölcsődébe kerülés előtt törekszünk arra, hogy a bizalmon alapuló partneri kapcsolat alapjait letegyük. Ehhez különböző módszereket alkalmazunk, melyek segítik egymás jobb megismerését. Az Egyesített Bölcsőde vezetőjének és szaktanácsadójának feladata, hogy a szülőkkel való kapcsolattartás formáira felkészítse a kisgyermeknevelőket, hogy megerősítsék őket abban, hogy nyitottnak kell lennünk a családok felé, hogy bátran engedjük be a családokat intézményeinkbe, hiszen fontos, hogy megismerjék milyen nevelési elveket vallunk, és hogyan dolgozunk nap, mint nap.

Nyitottságunkat a következő módszerek alkalmazásával szeretnénk megvalósítani:

* Bölcsőde kóstolgatóra hívjuk a szülőket és gyermekeket, ahol bemutatjuk az intézményt, elmondjuk szokásainkat. Meghallgatjuk az aggodalmakat, beszélgetünk a gyermekintézményekkel kapcsolatos hiedelmekről. Ezen az ismerkedő napon a szülők kicsit beleláthatnak napi munkánkba és benyomást szerezhetnek az intézmény nevelési légköréről is.
* Szülői értekezletet tartunk a felvételt nyert gyermekek szüleinek. A közös szülői értekezleten informális tájékoztatást adunk a bölcsődék házirendjéről, szervezeti és működési szabályzatáról, napirendjéről, a térítési díj fizetési módjáról. Tájékoztatjuk a családokat a gyermekek és szülők jogairól, kötelezettségeiről. Elmondjuk a gyermekneveléssel kapcsolatos általános elveinket és bemutatjuk kisgyermeknevelőinket.
* SZÜLŐCSOPORT BESZÉLGETÉST az első szülői értekezletet követően tartunk. Itt már nem az információ átadáson, hanem a kapcsolatépítésen van a hangsúly. Beszélünk a bölcsődével kapcsolatos gondolatokról, hiedelmekről és érzésekről. Fontos nekünk, hogy tisztában legyünk a szülő benyomásaival, tapasztalataival, ismereteivel, hiszen csak ennek birtokában tudunk rá értőn figyelni, esetleges szorongásait feloldani, hiedelmeit megváltoztatni.

Ezen a csoportbeszélgetésen megosztjuk egymással az elválás érzéseit és nehézségeit.

A későbbiekben segítünk eligazodni a dacosság, akarat, félelem, a szobatisztaság problémáinak rejtelmeiben. A „gondolat megosztás” által lehetőség adódik arra, hogy a nevelési megoldások közül mindenki maga válassza ki a számára legmegfelelőbbet. Ezáltal segítünk eligazodni a gyermeknevelés rejtelmeiben, de egyben erősítjük a szülői kompetenciát is.

* CSALÁDLÁTOGATÁSRA megyünk el, ahol alkalom nyílik a gyermeket otthoni környezetében megismerni, szokásait, napirendjét megbeszélni és képet kaphatunk arról is, milyen nevelői légkör veszi körül otthon. Látogatás alkalmával „beajánljuk magunkat” is. Elmondjuk, miben vagyunk erősek, milyen értékeink vannak, miért vagyunk meggyőződve arról, hogy a bölcsőde jó hatással van a gyermekek fejlődésére és szocializációjára. Megosztjuk a tapasztalatunkat az anyával és elmondjuk, miért fontos a szülővel történő beszoktatás a gyermek, a szülő és a kisgyermeknevelő szempontjából.
* SZÜLŐVEL TÖRTÉNŐ BESZOKTATÁST azért tartjuk nagyon fontosnak, hogy a kisgyermek az édesanyja biztonságot nyújtó jelenléte mellett ismerhesse meg az új környezetet. A szülőnek a beszoktatás (kb. két hétig tart) alatt van módja arra, hogy megmutassa a kisgyermeknevelőnek az otthon kialakult szokásokat, rituálékat, gondozási módozatokat. A kisgyermeknevelőnek lehetősége adódik arra, hogy a szülőnek és kisgyermekének bemutassa a bölcsődei szokásokat, nevelési és gondozási elveket és módszereket, bizalmi kapcsolatot építsen ki a család és az intézmény között.
* „SAJÁT” kisgyermeknevelőnek rendszer a személyi állandóság elvén nyugszik: Az édesanyával kialakult szoros kötődés után a bölcsődében kell lenni egy olyan személynek, aki segít megkönnyíteni az elválás és beilleszkedés nehézségeit, és jobban figyelemmel kíséri a gyermek fejlődését és számon tartja az újabb fejlődési állomásokat. A „saját” kisgyermeknevelő rendszerben több figyelem jut minden gyermekre, számon lehet tartani a gyermek egyéni igényeit, problémáit, szokásait és ő az a személy, akinek több ideje van arra, hogy átsegítse a gyermeket a bölcsődei élete során adódó nehézségeken.
* KÖZÖS PROGRAMOK: Mind a hat bölcsődénk sokat tesz azért, hogy a családok minél többször betekintést nyerjenek munkánkba. Több közös programot szervezünk, és kihasználjuk a neves ünnepeket is arra, hogy közösen éljük át a népi hagyományok felelevenítését, mint pl. a Márton napi lámpás felvonulást, a farsangi mulatság hangulatát, Apa napot, Gyermeknapot tartunk, de van, ahol a szüret hangulatát idézik meg, vagy a Föld napját ünneplik közösen, és természetesen a Télapó is meglátogatja bölcsődéinket.

**A nevelési módszereink megvalósításának elengedhetetlen feltétele:**

* jól szervezett napirend
* a korosztályra kifejlesztett korszerű táplálkozás
* a jó tárgyi felszereltség (játékok, fejlesztő eszközök, kert, bútorok)
* a jól képzett szakember gárda
* a gyermekcsoport ideális létszáma

# A jól szervezett napirend

A napirend a legfontosabb alapelvek közé tartozik. A jól megtervezett napirend felelős a gyermekek nyugalmáért, biztonságérzetéért. A bölcsődés korú gyermekek csoportban történő nevelkedése esetén még nagyobb jelentősége van a játékidő, a gondozási műveletek, az alvásidő gondos és pontos betartásának, mint az otthon gondozott gyermekek esetén. Fontos szempont, hogy minden gyermek megtalálja a napirenden belül a saját helyét és egyéni igényének kielégítési módját.

A napirendet igyekszünk a családok igényéhez igazítani, így bizonyos pontjait rugalmasan kezeljük.

A gyermekek egészséges fejlődése érdekében a lehető legtöbb időt biztosítjuk a szabad levegőn történő mozgásra, játéktevékenységre.

Az egészséges táplálkozásra különös módon figyelnünk kell a gyermekeink jövője szempontjából. A központi étrend az évszaknak és a beíratott gyermekek fejlettségének megfelelően összeállított, a nyersanyagnorma felhasználását rendszeresen ellenőrizzük.

## Az általános napirend főbb PONTJAI

|  |  |
| --- | --- |
| 600-800 | Reggeli érkezés, gyermekek fogadása, kötetlen játék, meghitt beszélgetések |
| 800-830 | Reggeli |
| 830-1000 | Szabad játéktevékenység a kisgyermeknevelő felügyelete és támogató tevékenysége mellett |
| 1000-1130 | Udvari játék / az időjárástól függően ez az időpont rugalmasan változik / |
| 1130-1230 | A gyermekek folyamatosan jönnek be az udvarról a saját kisgyermeknevelőikkel. Tisztálkodnak, ebédelnek, öltözködnek és pihenni térnek. |
| 1230-1500 | Pihenés, alvás. Az ébredés sorrendjében kelnek fel a gyermekek, fürdőszobai tevékenységeket végeznek. Uzsonnáig kötetlenül játszanak. |
| 1500-1530 | Uzsonna |
| 1530-1800 | Szabad játéktevékenység, hazaadás |

# A korosztályra kifejlesztett korszerű táplálkozás

A bölcsődék heti étrendjét a 37/2014. (IV. 30.) EMMI rendelet a közétkeztetésre vonatkozó táplálkozás-egészségügyi előírásokról ajánlása alapján készítjük. Figyelünk arra, hogy intézményeinkben a megfelelő tápanyagmennyiséget megkapják a gyermekek, az ételek a korszerű előírások alapján készüljenek el és arra is, hogy az ételek ne tartalmazzanak tartósítószereket, ezért csökkentettük a felvágottak mennyiségét, helyette inkább pástétomokat készítünk.

Tagintézményeinkben az étlapok egységesek és azonos receptura szerint készülnek, így biztosítjuk, hogy az ételek mindenhol jó minőségűek legyenek. Sok nyers gyümölcsöt, ízletes főzeléket, megfelelő mennyiségű tejet, húst, tojást kínálunk.

Orvosi javaslatra diétás étrendet biztosítunk az arra igényt tartó gyermekeknek.

Az önálló étkezésre még nem érett gyermeket ölben etetjük. Azok étkeznek már asztalnál és próbálkozhatnak a kanál használatával, akik már biztonságosan tudnak ülni.

Az ételeket szakképzett szakács helyben, a HACCP előírásainak megfelelően, korszerűen felszerelt konyhában főzi. Az átadókban kitett étlapról a szülők már hét elején értesülnek melyik nap, mi a menü. Így folyamatosan találkoznak a korszerű étkezés változatos lehetőségeivel.

# A jó tárgyi felszereltség

A bölcsődébe járó gyermekek napjuk nagyobb részét az intézményben töltik.

Céljaink eléréséhez, mindennapjaink jó komfortérzetéhez hozzátartozik a jó tárgyi ellátottság, mely alkalmazkodik a kicsik életkori sajátosságához. A játékkészlet kiválasztásánál az egészségügyi és pedagógiai szempontokat veszünk figyelembe. Egészségügyi szempontból fontos, hogy a játékok könnyen tisztíthatók legyenek, balesetet ne okozzanak.

Pedagógiai szempontból fontosnak tartjuk, hogy egy eszköz több tevékenységformához is alkalmas legyen. Lehessen vele építeni, kézügyességet fejleszteni, mozgás igényt kielégíteni. Lényeges elem, hogy az eszközök a gyermekek fantáziáját felébresszék és sok információt nyújtsanak a világról. Minden csoportban megtalálható alapfelszerelésként a baba, a játszókendő, a labda, a meséskönyv, az építőjáték és a mozgásfejlesztő. A kicsiknél sok puha, ölelgetős játék van, a nagyobbaknál a kreativitásfejlesztő eszközökön van a hangsúly.

A szoba elrendezésénél figyelünk arra, hogy a sarkok biztosítsák a kisebb csoportok meghitt játékát, a nagymozgásoknál nagyobb, üres terület álljon rendelkezésre, a konstruáló tevékenységeket nyugalmas helyen, egyszínű sima szőnyegeken játszhassák a gyermekek.

Tekintettel arra, hogy a kicsik között a fertőzésveszély igen nagy, igyekszünk a játékeszközöket tisztántartani, sokat szellőztetni, a szabadban játszani és jól kiszellőztetett szobában aludni.

Az évszaknak megfelelően választjuk meg a kerti tevékenységeket. Ha lehet, homokozunk, csúszdázunk, biciklizünk, pancsolunk. Évente néhány alkalommal fordul csak elő, hogy egyáltalán nem tudunk a kertbe kimenni. Minden csoport számára kb. 300 m2 kert áll rendelkezésre.

A fürdőszoba, az átadó berendezési tárgyai a gyermekek méretéhez igazodnak, ily módon is segítve önállósodásukat.

# A gyermekcsoport ideális létszáma

A gyermekcsoportok kialakításánál figyelünk arra, hogy megfeleljünk a rendelet előírásának, mely meghatározza, hogy gyermekcsoportonként

* max. 12 fő vehető fel, ha a csoportban van két éven aluli gyermek
* 14 fős csoport akkor engedélyezett, ha minden gyermek betöltötte a második életévét
* Integrált csoportban legfeljebb 11 fő gondozható-nevelhető, ha egy SNI-s, illetve korai fejlesztésre jogosult gyermek van
* ha két SNI-s vagy korai fejlesztésre jogosult gyermek van a csoportban, akkor a csoportlétszám legfeljebb 10 fő lehet.

Ezen kívül a csoportok összeállításának egyik jelentős szempontja, hogy a fiúk és a lányok aránya egyensúlyban legyen, valamint minden korosztályból 3-4 gyermek legyen a csoportszobában ezzel is segítve a társkapcsolat alakulását és a nyugodt, a korosztályokra jellemző játéktevékenységek alakulását.

## Képzések továbbképzések, az egyéni szakmai fejlődés biztosítása

A mai szakmai követelményeknek megfelelő magas színvonalú munkát a bölcsődei szakemberek csak úgy tudják megvalósítani, ha folyamatosan képzik magukat, ismereteiket bővítik, gazdagítják. Ezért az Egyesített bölcsődevezető, a szaktanácsadó és a tagintézmények vezetői is feladatuknak tartják a belső továbbképzések szervezését és az önképzés elősegítését. Különös figyelmet fordítunk a pályakezdő kisgyermeknevelők gyakornoki idejének szervezésére, támogatására.

A 8/2000. (VIII.4.) SzCsM rendelet szabályozza a személyes gondoskodást végző személyek adatainak működési nyilvántartásba vételét, a 9/2000. (VIII.4.) SzCsM rendelet pedig a személyes gondoskodást végző személyek továbbképzését határozza meg. Ezen rendeletek értelmében, a nyilvántartásba vett, szakképzett dolgozónak meghatározott számú kredit pontot kell gyűjtenie a 4 éves képzési ciklus alatt. Fontos az ezzel kapcsolatos szervezési, koordinációs feladatok megtervezése, hogy mindenki eleget tudjon tenni a rendelet előírásainak. Ez történhet akkreditációs képzésen való részvétellel vagy magasabb szintű szakképzettség megszerzésével. Év végén kerületi viszonylatban a teljesített továbbképzési pontok összesítésre kerülnek, és a Szociális és Gyermekvédelmi Főigazgatósággal való kapcsolattartást, a továbbképzések koordinálását, a lejelentési kötelezettséget a szaktanácsadó végzi el.

# Az ellátás igénybevételének módja, a szolgáltatásról szóló tájékoztatás helyi formája

* A bölcsődei szolgáltatás iránt érdeklődőket egész évben személyesen és a kerület honlapján ([**www.iikeruletibolcsik.hu**](http://www.iikeruletibolcsik.hu)) folyamatosan tájékoztatjuk, a bekerüléssel kapcsolatos feltételekről és bölcsődénkben folyó eseményekről, programokról. A honlapon megtalálható még a családoknak készült tájékoztató füzet is, mely összefoglaló tájékoztatást ad arról, miben tudunk a családok segítségére lenni addig, amíg gyermekeik nevelését-gondozását megosztják velünk.Továbbisegítségkéntminden fejezet végén összegyűjtöttük a közösségi élet szabályaihoz tartozó fontos elvárásokat, melyek betartása mindenki számára megkönnyíti az együttműködést.
* **A következő gondozási évre a beiratkozás minden év május első hetében történik**, de üres férőhely esetén év közben is felvételre kerülhetnek azok a gyermekek, akik már jelentkeztek hozzánk, de első körben férőhely hiányában elutasításra kerültek, vagy év közben a gyermekjóléti szolgálat kérte a gyermek napközbeni ellátását.
* Bölcsődéink a gyermekek napközbeni ellátása keretébe tartozó elvi, módszertani feladatok szellemiségében működnek. Az intézményben elsősorban a dolgozó szülők, - ideértve a gyermekgondozási díj folyósítása melletti munkavégzést is -, a munkaerő piaci részvételt elősegítő programban, képzésben vesznek rész, akit egyedülálló, vagy időskorú nevel, illetve a szociálisan rászorult családok gyermekeinek napközbeni ellátása történik, de a törvény lehetőséget ad a sérült gyermekek integrált gondozására, nevelésére, valamint, ha lehetőség van rá, szolgáltatások működtetésére is.
* **A gyermek felvételét kérheti:** a szülő, a gondviselő, valamint az ő hozzájárulásával a körzeti védőnő, a házi gyermekorvos vagy a háziorvos, a család-és gyermekjóléti szolgálat, és a gyámhatóság.
* **Bölcsődénkbe a felvételt nyert családok a szolgáltatásról tájékoztatást kapnak:**
  + az ellátás feltételeiről,
  + az intézmény által vezetett személyes nyilvántartásokról,
  + az érték és vagyonmegőrzés módjáról,
  + az intézmény házirendjéről, a napirendről,
  + a panaszjog gyakorlásának módjáról,
  + a fizetendő térítési díjakról.

A tájékoztatást követően az ellátásra jogosult gyermek törvényes képviselője megállapodást köt az intézménnyel, melyben egyben nyilatkozik, hogy az általa megadott személyes adatok a valóságnak megfelelnek, és ha abban változás áll be azt köteles jelezni, valamint az ellátásról a tájékoztatást megkapta.

* **Térítési díj:** A bölcsődei ellátásért a szülő havi rendszerességgel fizeti a személyi térítési díjat, melyet a Gyvt. 147.§ értelmében külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a 151. § (3) bekezdésében foglaltak szerint a gyermekétkeztetésre vonatkozóan, melynek összegét a települési önkormányzat képviselőtestülete minden év április 1-ig rendeletben határoz meg.

Az intézményvezető pedig a fizetendő személyi térítési díjat konkrét összegben állapítja meg, figyelembe véve, a hatályban lévő kedvezményekre való jogosultságot.

* Az intézményvezető a kötelezettet a beiratkozás napján írásban értesíti a személyi térítési díj összegéről. Ehhez szükséges, hogy a szülő (gondviselő) két héttel a beszoktatás megkezdése előtt leadja a jövedelemnyilatkozatot és a kedvezmény megállapításához (MÁK igazolás, illetve szakorvosi és szakértői bizottsági igazolás, 3 vagy több gyermeket nevelők nyilatkozata, rendszeres gyermekvédelmi kedvezményről szóló határozat) szükséges dokumentumokat a bölcsőde vezetőjének.

A térítési díjat a szülő minden hónap 15-ig köteles befizetni.

# Az igénybevevők és a személyes gondoskodást végzők jogvédelmének szabályozása

## A szolgáltatást igénybe vevők jogai

Tilos mindennemű hátrányos megkülönböztetés bármilyen okból, így különösen az ellátott, vagy törvényes képviselője, neme, vallása, nemzeti, etnikai hovatartozása, politikai vagy más véleménye, kora, cselekvőképességének hiánya vagy korlátozottsága, fogyatékossága, születési vagy egyéb helyzete miatt. A szolgáltatást igénybe vevő jövedelmi helyzetét csak a törvényben, illetve törvény felhatalmazása alapján készült kormányrendeletben meghatározott esetekben és feltételek mellett lehet vizsgálni.

A gyermeknek joga van:

* a családja és a szociális ellátó rendszer részéről arra a védelemre, és gondoskodásra, amely a megfelelő testi, szellemi és erkölcsi fejlődéséhez szükséges,
* szülői szeretetre, az egészséges felnevelkedését és jólétét biztosító saját családi környezetében történő nevelkedéshez,
* a rendszeres egészségügyi ellátáshoz,
* a bölcsődei ellátását, napirendjét életkorának, fejlettségi szintjének, szükségleteinek megfelelően alakítsák ki, hogy elegendő idő jusson a gondozásra, játékra, pihenésre
* arra, hogy a gyermek személyiségét, emberi méltóságát tiszteletben tartsák,
* védelemre a testi, lelki erőszakkal szemben, - nem vethető alá testi fenyítésnek, megalázásnak - az egyenlő és megkülönböztetéstől mentes bánásmódra,
* ha szükséges, segítséget kapjon a saját családjában történő nevelkedéshez, személyiségének kibontakoztatásához, a fejlődését veszélyeztető helyzet elhárításához,
* a sajátos nevelési igényű, tartós beteg gyermeknek a fejlődését és személyisége kibontakoztatását segítő különleges ellátáshoz,
* a családja anyagi helyzetétől függően ingyenes vagy kedvezményes étkezésben részesüljön.

A szülőnek joga van:

* megválasztani a bölcsődét, melyre a gyermeke gondozását, nevelését bízza,
* megismerni a bölcsőde gondozási-nevelési elveit, házirendjét,
* megismerni a gyermekcsoport életét, ahol gyermekét gondozzák-nevelik,
* tanácsot, gyermeke fejlődéséről rendszeresen tájékoztatást kérni és kapni a kisgyermeknevelőtől, szakemberektől
* megismerni a gyermeke ellátásával kapcsolatos dokumentumokat,
* a bölcsőde munkáját támogatni, segítő javaslattal, véleménnyel,
* kezdeményezni a Szülői Fórum létrehozását, mint megválasztó, illetve megválasztható személy; személyesen vagy képviselő útján részt venni az érdekeit érintő döntések meghozatalában,
* a szülő panasszal élhet a Bölcsődevezetőnél, a Szülői Fórum elnökénél vagy a fenntartónál az ellátást érintő kifogások orvoslása érdekében, a gyermeki jogok sérelme, továbbá a bölcsőde dolgozói kötelezettségszegése esetén.

A szociális ágazatban foglalkoztatottak, vagy munkaviszonyban álló személyek esetében biztosítani kell, hogy a munkavégzéshez kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint a munkáltató megfelelő munkavégzési körülményeket biztosítson számukra.

## A kisgyermeknevelő jogai

* munkájával kapcsolatban megilleti az a jog, hogy hozzájusson a szükséges információkhoz
* megilleti az a jog, hogy személyét megbecsüljék – amennyiben a tevékenysége megfelelő színvonalú- kisgyermeknevelői tevékenységét elismerjék
* a kisgyermeknevelő munkája során védelemre jogosult a vele szembeni jogsértő vagy etikátlan bánásmóddal szemben
* munkája során a gyermekek érdekeit tartja elsődlegesnek, de ez nem sértheti egyéni, magánéleti, állampolgári érdekeit, jogait.
* A dolgozónak joga van a Bölcsődei Dolgozók Demokratikus Szakszervezetéhez és a Magyar Bölcsődék Egyesületi tagságához csatlakozni jogvédelme érdekében

# A bölcsődék kapcsolata, kapcsolatrendszere

**Intézményen belüli kapcsolatok**

* Az Egyesített Bölcsődék vezetője napi kapcsolatban áll a tagintézmények vezetőivel
* Szoros kapcsolatban áll a szaktanácsadóval, szakmai kérdésekben szükség szerint konzultálnak
* Kéthavonta vezetői értekezletet tart, illetve szükség esetén rendkívüli értekezletet hív össze
* Havonta pedig szakmai megfigyeléseket szervez a tagintézményekbe, ahol jelen vannak még a bölcsődevezetők és a szaktanácsadó is.

**Más intézményekkel való kapcsolatok**

* A bölcsődei hálózaton belül a ***Magyar Bölcsődék Egyesületével, mint módszertani intézménnyel***, néhány fővárosi bölcsődével szoros szakmai kapcsolatot sikerült kiépítenünk. Segítjük egymás munkáját, tájékoztatjuk egymást a jogszabályi változásokról és az általuk szervezett továbbképzéseken is részt vesznek kolléganőink.
* ***Kerületi óvodák***: az óvodavezetőkkel több szintű kapcsolat működik. Néhány bölcsődéből a gyerekek ismerkedő látogatásokat tesznek az óvodákban az átmenet megkönnyítésére. Emellett az óvodai beiratkozás előtt bölcsődéinkbe ellátogatnak az óvodapedagógusok, és segítséget nyújtanak a szülőknek a megfelelő intézmény kiválasztásához. Ezenkívül gyermekfelvétel idején több egyeztető megbeszélés történik az óvodavezetőkkel, mire kialakul mindkét intézmény típusban a felvettek névsora.
* ***Család- és gyermekjóléti központ***: A családgondozók a bölcsődékben rendszeresen meglátogatják a családgondozás látókörébe tartozó gyerekeket, és tájékoztatást kérnek, ill. konzultálnak a bölcsődevezetővel és a kisgyermeknevelőkkel a gyermekek helyzetéről, fejlődéséről. Adott esetben a gyermekjóléti szolgálat már a bölcsődei felvételi jelentkezéskor tájékoztatást ad egy-egy család anyagi vagy nevelési nehézségéről, akiknek a felvételnél előnyt kell élvezniük. Különösen nehéz családi élethelyzetben a gyermekjóléti szolgálat igénye alapján azonnali felvételt nyer a kisgyermek. A kapcsolat kétoldalú; a bölcsőde, mint a gyermekjóléti jelzőrendszer tagja, jelzést ad a szolgálat felé, ha a bölcsődébe járó kicsik között akad olyan gyermek, akinél nem megfelelő szülői bánásmódot tapasztal.
* ***Védőnői szolgálat***: A Központ gyakorta szervez háromoldalú találkozót, ahol a védőnői szolgálat és a bölcsőde képviselői is részt vesznek. Itt van mód az együttműködésről, ill. az egyes gyermekekről információt cserélni. Emellett az egyes körzetek védőnői látogatást tesznek a bölcsődékben és beszélgetnek a számukra problémát jelentő családokról. A bölcsődei jelentkezési lap környezettanulmány rovatát kitöltve pedig jelzést adnak számunkra, kik azok a rossz szociális körülmények között élők, vagy egyéb nehézséggel, problémával küszködők, akiknek segítséget jelentene a bölcsődei gondozás.
* ***A Nemzeti Népegészségügyi Központ*** kollégáitól szükség esetén állásfoglalást kérhetünk, és ha lehetőség nyílik rá, akkor az épületekben történő átalakítások előtt kikérjük véleményüket, javaslataikat. Ezen kívül közegészségügyi szempontból rendszeresen ellenőrzik a házakat és felhívják a figyelmünket a hiányosságok kijavítására. Általában elégedettek velünk. Jónak tartják a bölcsődék felszereltségét, higiénés és építészeti állapotát.
* ***Kapcsolatunk a képző intézményekkel:*** Kisgyermeknevelő és pszichológus hallgatókat fogadunk intézményeinkben, akik az ELTE és a PPKE hallhatói. Az ELTE esetében már évek óta vállaljuk a hallgatók gyakorlati felkészítését, mind a hat intézményünkben. Arra törekszünk, hogy azok a hallgatók, akik nálunk kezdik a gyakorlati munkájukat, mind a három évet nálunk is töltsék, hiszen így tudjuk nyomon követni szakmai fejlődésüket és ők is így ismerik meg jobban nevelési elveinket. Pszichológus hallgatókat is fogadtunk, elősegítve szakmai tudásukat.

# A bölcsődei nevelés - gondozás főbb helyzetei

Az Egyesített Bölcsőde célja és feladata, hogy a személyi és a tárgyi feltételek biztosításával megteremtse azokat az ideális helyzeteket, ahol a gyermekek jól érzik magukat és ahol a dolgozóink részére adottak azok a feltételek, ahol meg tudják valósítani a szakmai elvárásokat, követelményeket. Csoportszobáink, korszerűsítésére nagy gondot fordítunk, hiszen tudjuk a gondozás (öltözködés, tisztálkodás, illetve WC használat, kézmosás, étkezés) és a játék a bölcsődei élet egyenrangúan fontos helyzetei, melyekben lényeges a gyermek szabad aktivitás iránti igényének és kompetencia érzésének erősítése.

Az ideális környezet biztosításával megteremtjük az egyéni bánásmód feltételeit. Így kisgyermeknevelőink gondozás közben figyelembe tudják venni a kisgyermek életkorát, fejlettségét, egyéni sajátosságait. Az egyéni bánásmód pedig lehetőséget ad arra, hogy a gyermek napi hangulatát, fizikai és pszichés állapotát is figyelembe vegyék.

Bölcsődék játékkészletének bővítésére minden évben megteremtjük az anyagi feltételeket, hiszen tudjuk, a játék a gyermekkor legfontosabb tevékenysége, mely segít a világ megismerésében és befogadásában, elősegíti a testi, érzelmi, értelmi és szociális fejlődést.

A játék nemcsak azért kitűnő talaja a fejlesztésnek, mert általa szinte észrevétlenül tanul a gyermek, hanem azért is, mert játék közben ismerkedik, illetve ismeri meg az őt körülvevő környezetet, majd a későbbiekben kiélheti, kipróbálhatja, feldolgozhatja és gyakorolhatja az életében előforduló szituációkat, az őt érő élményeket. A játék tehát olyan komplex tevékenységforrás, melyet a kisgyermeknevelőknek tudatosan kell felhasználni a nevelés folyamatában, célja eléréséhez.

Nagyon fontosnak tartjuk olyan hangulatok, olyan inger gazdag tárgyi környezet megteremtését, melynek hatására a gyermek spontán játéka, tevékenysége önmagától beindul. Ettől függetlenül szükség van a nevelők által kezdeményezett vagy irányított játéktevékenységre is, hiszen a játék kicsiben az élet –megtanít a környezetünkhöz való alkalmazkodásra – éppen ezért az életre nevelés a játék segítségével teljesedik ki.

* Játékidőben lehetőségünk nyílik a gyermekek zenei, „irodalmi” nevelésére is, és természetesen a mozgásfejlesztésre is odafigyelünk, ezen kívül az alkotó tevékenységeken keresztül fejlesztjük a gyermekek fantáziáját, kreativitását, finommotorikus képességeiket. A kisgyermeknevelő feladatai a játékkal kapcsolatban
* Nyugodt légkör biztosítása, az elmélyült játék feltételeinek megteremtése.
* A napirenden belül elegendő eszköz, idő és hely biztosítása.
* Igény szerint kezdeményezés és szerepvállalás a játékban.
* Az egyéni élményeken túl, közös élményszerzési lehetőség (együttjátszás) biztosítása.

# Az alapellátáson túli, családi nevelést támogató szolgáltatásaink

Családi nevelést támogató szolgáltatásaink a bölcsődei alapellátás prioritása mellett szervezhetők. Ilyen szolgáltatás a kerületben

## Gyermekfelügyeleti csoport

* + Ezt a szolgáltatásunkat a Budagyöngye és a Törökméz Bölcsődében működtetjük. A csoportban a szülők elfoglaltsága idején biztosítunk játéklehetőséget a gyermekek számára. Igénybe veheti a szolgáltatást, aki részmunkaidőben vagy alkalomszerűen dolgozik, otthoni munkát vállal, iskolába jár vagy Gyed, Gyes mellett különféle továbbképzésen, tanfolyamon vesz részt.
  + Ez idő alatt a gyermekek életkoruknak és fejlettségüknek megfelelő foglalkozásban részesülnek.
  + A csoport lehetővé teszi a testvérek együtt nevelkedését, elősegítheti a különböző korú gyermekek szocializációját, érzelmi és mentális fejlődését. Egy közösségben megközelítően családi modell szerint élhetnek, egymás viselkedését érzékelve a szocializációjuk teljesebb lehet.
  + A gyermekfelügyeleti csoport minden nap délelőtt 7-12 óráig és délután 12-18 óráig fogadja a gyermekeket térítési díj ellenében.

## Sószoba

Jelenleg öt intézményünkben működtetünk sószobát. egy intézményünkben felújítás alatt van a sóház. Szolgáltatási rendszerünket úgy állítottuk össze, hogy a hozzánk forduló családok igényeit, szükségleteit minél szélesebb körben tudjuk biztosítani. Ennek részeként az egészséges életmódra nevelés, az egészség megőrzése kora gyermekkortól fontos része legyen a mindennapoknak.

Felmérések, tapasztalatok támasztják alá, a só szoba egészségre kedvező klímáját. Hatása mára már az orvoslásban is elismert, bekerült az alternatív orvoslási lehetőségek közé.

Levegője mentes az allergénektől, a mikroorganizmusok koncentrációja alacsony. Jótékonyan hat az asztma, hörghurut, légcsőhurut, arc és homloküreg-gyulladás, krupp, nátha pollenek okozta allergiában szenvedőknek. Hatására javul a nyálkahártya kiválasztása. Fokozódik a szervezet védekezőképessége. E jótékony hatásra támaszkodva arra számítunk, hogy a család védettebb környezetéből hozzánk kerülő gyermekeknél jóval ritkábban jelentkeznek felsőlégúti megbetegedések.

E korosztálynál köztudott, hogy amíg az immunrendszer nem alkalmazkodik a megváltozott körülményekhez, mikroklímához, addig a gyermek esendőbb, gyakran beteg, hiányzik.

szakmai program érvényességi területe, bölcsődéink bemutatása

## Varsányi utcai bölcsőde

**Címe: 1027 Budapest Varsányi I. u. 32.**

**Elérhetőség: T: 201-1185/1**

**E-mail:** [**varsanyi@iikeruletibolcsik.hu**](mailto:varsanyi@iikeruletibolcsik.hu)

**Férőhelyszám: 48 – 4 csoport**

**Ellátási formák: alapellátás**

**korai gondozás, nevelés**

**bölcsődei szolgáltatás (sószoba használata)**

Ellátandó célcsoport és az ellátás jellemzői**:**

Bölcsődénk a Rózsadomb lábánál található zöld környezetben, lombos fák között. Zaj, por és füstmentes belső udvarunk tágas játszókerttel, homokozóval, változatos udvari játékokkal és babaházzal várja a bölcsődés korú gyermekeket. A kétszintes épület 1967-óta fogadja a 0-3 év közötti bölcsődéseket. A több mint 40 éves épület - köszönhetően a folyamatos felújításoknak- barátságos, vidám környezetet biztosít a hozzánk érkező kicsiknek. A tágas csoportszobákban a fa bútorok, a színes és változatos játékeszközök otthonosságot és melegséget sugároznak. A jól felszerelt tornaszobában lehetőség van a sajátos nevelési igényű gyermekek egyéni mozgásfejlesztésére is. A folyamatos napirend segítségével szervezzük a különböző korú és fejlettségi szintű gyermekek életét a csoportokban, hogy minden kicsi egyéni igényét ki tudjuk elégíteni. Minden csoportban két szakképzett kisgyermeknevelő látja el a gondozási-nevelési feladatokat. Ők gondoskodnak arról, hogy a picik testi, lelki fejlődése harmonikus legyen. A napi játéktevékenységbe építjük be a zenei, vizuális nevelés és a mozgásfejlesztés különböző módjait. A családokkal közösen szervezett programokon (Gyermeknap, Télapó), lehetőség nyílik arra is, hogy a családok együtt ünnepelhessenek, játszhassanak a bölcsőde falai között. Nagy hangsúlyt fektetünk az egészséges táplálkozásra, melynek kivitelezését a saját főzőkonyha teszi lehetővé. A bölcsődeorvos, az élelmezésvezető és szakácsnő segítségével tudjuk biztosítani azt, hogy finom ételek kerülhessenek a kicsik tányérjára. Az élelmezésnél a célunk, hogy minél kevesebb tartósítószerrel készült ételt adjunk a gyermekeknek. Ezért a friss zöldségekből készült főzelékeket részesítjük előnyben. Félkész, mirelit ételeket csak nagyon ritkán használunk, a felvágottakat saját készítésű krémekkel helyettesítjük a reggelik során. Húsból csak csirke, pulyka és hal kerül a gyermekek tányérjába. Mindezekkel együtt szeretnénk hozzájárulni ahhoz az általunk kitűzött célhoz, hogy az óvodáskor elérésére egészséges, boldog, a közösséghez jól alkalmazkodó, koruknak megfelelő önállósággal rendelkező gyermekeket neveljünk. A bölcsődénk iránt érdeklődőket szeretettel várjuk minden hét csütörtökén 9-16 óra között.

## Budagyöngye bölcsőde

Címe: 1021 Budapest, Hűvösvölgyi út 12/b.

Elérhetőség: T: 376-6016

E-mail: budagyongye@iikeruletibolcsik.hu

Férőhelyszám: 80 –40 férőhely alapellátás, 40 férőhely szolgáltatás

Ellátási formák: alapellátás

korai gondozás, nevelés

bölcsődei szolgáltatás: időszakos gyermekfelügyelet

sószoba használata

Ellátandó célcsoport és az ellátás jellemzői:

Intézményünk ünnepélyes keretek között 2010. 06. 17-én nyitotta meg kapuit a II. kerületi családok előtt. Azóta minden igyekezetünkkel azt a célt szolgáljuk, hogy kielégítsük a kerület lakosságára jellemző sajátos igényeket. Módot szeretnénk adni a magasabb egzisztenciájú és a hátrányos helyzetű családok gyermekeinek arra, hogy egy közösségen belül játszanak, éljenek, örüljenek, nevelkedjenek. Célunk, hogy bölcsődénkre a nyitottság legyen jellemző, melyet az alapellátáson, a gyermek felügyeleten és szolgáltatásainkon keresztül egyaránt szeretnénk tolmácsolni a hozzánk ellátogató családoknak. Kiemelt feladatunk a 0-3 éves korúak ellátása mellett a 0-5 éves korú, sajátos nevelési igényű gyermekek ép társaikkal együtt történő gondozása, nevelése. Napi feladataink végzése közben törekszünk a tudatosságra, a tervszerűségre és mindezt jól felkészült, széles területen képzett szakembergárdával tesszük. Gondolatainkban mindig jelen van az, hogy egy képzeletbeli lépcsőn haladva a következő, fejlettebb fokozatot szeretnénk elérni. Minden gyermek feltétel nélküli elfogadása és szeretete mellett nagy hangsúlyt fektetünk a szülői igények folyamatos kielégítésére is. Bölcsődénk ¨nyitott ajtó¨ politikája nemcsak a kollégák felé érvényes, bárkit szívesen fogadunk intézményünkben. Várjuk szeretettel az érdeklődő családokat, a társ területeken dolgozókat, gyakornokokat, főiskolai hallgatókat. A gondozási év során számtalan alkalom nyílik arra, hogy a szülőkkel elmélyítsük személyes kapcsolatainkat, a különböző szolgáltatásaink keretein belül pedig több területen is kielégítsük igényeiket.

Szolgáltatásaink köre, tartalma a következőképpen alakul:

***Gyermekfelügyeleti csoport***

Ez az időszakos ellátási forma 2 csoportszobában vehető igénybe kisgyermeknevelői és óvónői irányítás mellett. Egy-egy csoportban 10-12 gyermeket fogadunk, akik a hét bizonyos, de előre meghatározott napjain részesülnek a bölcsődei módszertan elveit követve napközbeni gondozásban és nevelésben.

## Hidegkúti úti bölcsőde

Címe: 1028 Budapest, Hidegkúti út 31.

Elérhetőség: T: 376-5432

E-mail: hidegkuti@iikeruletibolcsik.hu

Férőhelyszám: 72 – 6 csoport

Ellátási formák: alapellátás

korai gondozás, nevelés, részleges integráció

sószoba használata

Ellátandó célcsoport és az ellátás jellemzői:

Bölcsődénk kertes házak között, zöldövezetben található. A csoportokban vegyes életkorú gyermekeket gondozunk, két kisgyermeknevelővel. A csoportszobák közvetlenül is kapcsolódnak a teraszhoz és a kerthez, így a gyerekek korán hozzászoknak az egészséges életmód alapvető programjához - mozgás, játék a szabad levegőn. Nyáron hűsölésre, pancsolásra is lehetőségük van. Kisgyermeknevelőink nemcsak felügyelnek rájuk, hanem segítik is fejlődésüket. Korán felismerik, kit kell biztatni, ki szorul támogatásra, és ki az, akire már feladatokat is lehet bízni. Mindig tudják, ki szeretne már pihenni, ki mit szeret enni, mikor kell dicsérni vagy vigasztalni a szülő távolléte miatt elkeseredő gyermekeket. Bölcsődénkben kiemelt szerepe van a népi hagyományok közvetítésének, mert érezzük, hogy a szokások, hagyományok megtartása a kulturális örökség ápolását jelenti. Márton napi hagyományok felidézése és a többi ünnepnap megtartása segíthetik elkülöníteni a hétköznapokat a jeles napoktól, melyeknek mindig közösségformáló és családerősítő szerepe is van. A bölcsőde és a családok együttműködését szem előtt tartva rendezzük gyermekprogramjainkat.

Bölcsődénk a kerület kellemes, barátságos környezetében található, ahol már a város zaja kicsit távol esik, de mégis nagyon könnyen be lehet jutni a város szívébe, hiszen jó a tömegközlekedés. A kertes házak, a zöldövezet biztosítja, hogy a 72 férőhelyes bölcsődében családias hangulat és környezet fogadja az érdeklődő, és már hozzánk járó családokat. A hat csoportszobánk sokat szépült és korszerűsödött az utóbbi években és úgy ítéljük meg, a ház korszerűsítésével, a lelkes kisgyermeknevelői és technikai dolgozók hozzáállásával szemléletünk is megfrissült, még inkább gyermek és családcentrikus lett.

A családok nagyon szeretik, hogy egy csoportszobában csak 12-14 vegyes életkorú gyermeket nevelünk-gondozunk két kisgyermeknevelő segítségével, hiszen így megtapasztalhatják, hogy mindenki egyéni igényét ki tudjuk elégíteni, és kellő figyelemmel tudjuk segíteni és nyomon követni gyermekeik egyéni fejlődésmenetét.

Épületünk előnye még, hogy a csoportszobák közvetlenül is kapcsolódnak a teraszhoz és a kerthez, így a gyermekek korán hozzászoknak az egészséges életmód alapvető programjához, a mozgáshoz, a szabad levegőn való játékhoz, ezen kívül az udvarunkon rendszeresen vendégeskedő mókusokkal, madarakkal is ismerkedhetnek. Nyáron a korszerű pancsolóink adnak egy kis felüdülési, hűsülési és természetesen a gyermekek által oly kedvelt pancsolási lehetőséget.

Napi munkánk folyamán mindent megteszünk annak érdekében, hogy a gyermekek továbbfejlődését segítsük, megtanuljuk felismerni, kit kell biztatni, ki szorul támogatásra, és ki az, akire komolyabb feladatokat is lehet bízni pl. egy elhagyott játékot a helyére tenni vagy segédkezni egy asztal megterítésében. Kisgyermeknevelőink mindig tudják, ki szeretne már pihenni, ki mit szeret enni, mikor kell dicsérni vagy vigasztalni a szülő távolléte alatt.

Bölcsődénkben kiemelt szerepe van a népi hagyományok közvetítésének, mert érezzük, hogy a szokások, hagyományok megtartása a kulturális örökség ápolását jelenti. Márton napi hagyományok felidézése és a Haloween lámpások elkészítése évek óta programunk része. 2013-ban pedig elhatároztuk, hogy tovább bővítjük a hagyományok felidézést és minden évben egy új hagyomány megünneplésével gazdagítjuk bölcsődénk szakmai programját. Az elmúlt évben a szüreti mulatság hangulatát idéztük fel, leszedtük a szőlőfürtöket, megtapostuk azokat, kipréseltük és a mustot elfogyasztottuk.

Úgy érezzük, a neves események megtartása segít abban, hogy a hétköznapok elkülönüljenek a jeles napoktól, és ezeknek az események mindig közösségformáló és családerősítő szerepe is van.

## Pasaréti úti bölcsőde

Címe: 1026 Budapest Pasaréti u. 41.

Elérhetőség: T: 355-7419

E-mail: pasareti@iikeruletibolcsik.hu

Férőhelyszám: 84 – 7 csoport

Ellátási formák: alapellátás

korai gondozás, nevelés

sószoba használata

Ellátandó célcsoport és az ellátás jellemzői:

A Pasaréti bölcsőde hagyományos kertes társasházas környezetbe épült, melyekhez még szép tágas udvarok is tartoztak, így mindig jellemző volt, hogy a kerület ezen részén sok kisgyermekes család él, akik általában több gyermeket vállalnak. Ennek azért örülünk nagyon, mert sok olyan család hozza hozzánk gyermekét, akikkel 7-8 évig is kapcsolatban vagyunk, hiszen mire az egyik gyermekük óvodás korú lesz, már beíratják a második vagy éppen harmadik gyermeküket is.

A bölcsőde kertje és a gyerekszobák ablakai a csendes Nagyajtai utcára néznek, ahonnan babakocsival könnyebben és biztonságosabban megközelíthetők a csoportok. A gyermekszobák előtt az épület déli fekvésének köszönhetően -tavasszal és nyáron, sőt a téli meleg napokon is- napfényes teraszok húzódnak. Itt rossz idő esetén is egy kicsit levegőzhetnek, mozoghatnak a gyermekek. Jó idő esetén a tágas, jól felszerelt játszókertbe megyünk, ahol sokat szaladgálhatnak, kismotort hajthatnak, triciklit tekerhetnek, biztonságos libikókán és csúszdán játszhatnak gyermekeink és élvezhetik a teraszos kert adta lankás lejtő előnyeit. Az árnyas fák alatt pedig felfedezhetik a természet városi növényvilágát és annak változásait. A bölcsőde belső kialakítása, a helységek elrendezése, nagysága és funkciói maximálisan a kisgyermekek igényeihez igazított. Az épületben 7 csoportszoba található. Egy-egy szobában 12-14 vegyes korosztályú kisgyermeket fogadunk, akik számára két kisgyermeknevelő teremti meg a nyugodt, családias hangulatot, melyben mindenki biztonságban érezheti magát, és önfeledten játszhat, pihenhet, míg szüleik dolgoznak. Kisgyermeknevelőink nagy hangsúlyt fektetnek az évszaknak megfelelő esztétikus környezet kialakítására, így a szobák és a folyosók dekorációi a nevelők fantáziáját, kézügyességét dicsérik. Tapasztalataink szerint a barátságos, kedves mesehősökkel és állatfigurákkal, örömmel találkoznak a kisgyermekek, ezért ezeket az ismerős figurákat igyekszünk becsempészni a bölcsődénk falai közé. Törekszünk arra is, hogy sok- sok közös élményünk legyen a gyermekekkel és szüleikkel, ezért minden évben ellátogat hozzánk a Mikulás, és az évközi jeles ünnepeknek kihagyhatatlan szegmensei a születésnapok megünneplése zenével, dallal, mókával. Farsangkor, húsvétkor és gyermeknapon egész napos mulatságban vehetnek részt a családok. Jelszavunk a NYITOTTSÁG, ajtónk nyitva áll minden szülő előtt, éppen ezért, ha valaki ellátogat hozzánk, biztosan talál nálunk óvodából visszalátogató gyermeket is. A szülők bizalommal fordulhatnak gyermekeik nevelőihez, akik minden esetben igyekeznek hasznos és szakszerű tanáccsal ellátni a kedves szülőket, vagy szükség esetén megerősíteni őket abban, hogy gyermekeik jól fejlődnek.

## Törökméz bölcsőde

Címe: 1022 Budapest Törökvész u. 22-24.

Elérhetőség: T: 326-5358

E-mail:torokmez@iikeruletibolcsik.hu

Férőhelyszám: 100 – 86 férőhely alapellátás, 14 férőhely szolgáltatás

8 csoport

Ellátási formák: alapellátás

felügyeleti és játszócsoport

korai gondozás, nevelés

sószoba használata

Ellátandó célcsoport és az ellátás jellemzői:

A Törökvész úti bölcsőde a Rózsadombon található. Az épület 2013-ban egy gondozási egységgel kibővült, így alapellátási feladatunk mellett szolgáltatásként gyermekfelügyeletet és heti egy alkalommal játszócsoportot is működtetünk. Férőhelybővítéssel egy időben a többi egységeinket is korszerűsítették, így az épületünk kívülről és belülről is teljesen megfelel a mai korszerű elvárásoknak. Csoportszobáink nemcsak szépek és világosak, hanem esztétikusak is, és ami még lényeges közvetlenül kapcsolódnak a játszókerttel. Szép parkosított, játékokkal felszerelt kerttel rendelkezünk, ahol a gyermekek önfeledten mozoghatnak, kipróbálhatják ügyességüket, bátorságukat, a késő őszi és téli hónapokban pedig az udvaron felállított száraz sószobában töltenek el egy kis időt, hogy megelőzzük a légúti megbetegedéseket.

A beszoktatás folyamán arra törekszünk, hogy a szülők megbizonyosodjanak arról, hogy távollétükben gyermekük biztonságos, szeretetteljes, elfogadó környezetben lesz a bölcsődében. A napirend kialakítása során figyelembe vesszük a gyermekek életkori sajátosságait, az egyéni igényeket, a fejlettségi szintet, és ehhez igazítjuk szakmai elképzeléseinket. Lehetőséget biztosítunk sok-sok, különböző tevékenységre. Elegendő időt biztosítunk a szokások kialakítására, az önállóság fejlődésére. Ebben a korban a játék a legfontosabb, ezért mindehhez derűs, minden gyermek számára szeretetteljes, biztonságot nyújtó légkör kialakítására törekszünk. A beszéd- és szókincsfejlesztés mondóka, vers, ének, báb, mese, beszélgetés alkalmával történik. Rajzolás, festés, gyurmázás, ragasztás, fűzés és egyéb kézműves tevékenység szolgálja a vizuális nevelést, nyújtja az alkotás örömét. Nevelési alapelveink közé tartozik az egyéni bánásmód és az állandóság biztosítása, az önállóság és aktivitás segítése. A gyermekközpontúság számunkra azt jelenti, hogy mi alkalmazkodunk a gyermek igényeihez, és az ő teljesíthető kívánságait igyekszünk kielégíteni. Arra törekszünk, hogy a családokkal együttműködve, együtt neveljük a gyermekeket a rendszeresség, fokozatosság és pozitív nevelési módszerek alkalmazásával.

## Hűvösvölgyi bölcsőde

Címe: 1021 Budapest Hűvösvölgyi u. 213.

Elérhetőség: T: 391-6168

E-mail: huvosvolgyi@iikeruletibolcsik.hu

Férőhelyszám: 60 – 6 csoport

Ellátási formák: alapellátás

korai gondozás, nevelés

sószoba használata (átmenetileg szünetel)

Ellátandó célcsoport és az ellátás jellemzői:

A Hűvösvölgyi Bölcsőde kerületünk legújabb, 2011. januárjában megnyitott intézménye, a 0-3 éves korú gyermekek számára. Mobil szerkezetű építési megoldással készült a Hidegkúti városrész bevezető szakaszán, az erdő övezte Nyéki hegy lábánál, a Hűvösvölgyi közlekedési csomópont szomszédságában. Kellemes, világos, jól berendezett szobában várjuk a hozzánk érkező gyermekeket. A természet közelsége számos érdekes és különleges megfigyelésre adhat lehetőséget a gyermekek számára, hiszen itt kisállatokkal, madarakkal találkozhatnak, és az erdő színeinek változatosságát is megcsodálhatják. A kerületi hagyományoknak megfelelően a néhány éve működő intézményünkben is a nyitott, családbarát légkörre törekszünk, ahol a szülők betekintést kapnak a bölcsőde mindennapi életébe. A jeles ünnepeket (farsang, gyermeknap, óvodába menők búcsúdélutánja, Mikulás) a szülők részvételével tartjuk meg. Valljuk, hogy minden gyermeknek joga van az egyéni bánásmódhoz, hogy szeretettel és figyelemmel kísérve fejlődhessen. Mindennapjaink tervezésénél célunk a gyermekek vidám, nyitott, kiegyensúlyozott, játékban elmélyülő, kreatív, önbizalommal rendelkező személyiséggé érése.

# Bölcsődei dokumentáció

**Bölcsődevezető illetve a helyettes által vezetett dokumentáció nyilvántartások:**

**Dolgozókról**

* Egészségügyi nyilatkozat, egészségügyi alkalmassági vizsgálatok nyomon követése
* Munkaköri leírások
* Szabadságok nyilvántartása
* Jelenléti kimutatás
* Létszámjelentés – negyedévente
* Személyi anyagok vezetése
* Nyilatkozat – „nem folyik ellene gyermekbántalmazás miatti eljárás”
* Dolgozók továbbképzési kötelezettségével kapcsolatos nyilvántartások, jelentések
* Minimum vizsga – konyha – élelmezés egészségügy
* Kis- és nagy értékű eszközök nyilvántartása, leltár
* Munka- és tűzvédelmi napló

**Gyermekekről:**

* Felvételi könyv
* Megállapodás az ellátás igénybevételéről
* Bölcsődei ellátotti nyilvántartás
* Szülői nyilatkozat a tájékoztatási kötelezettség megtörténtéről
* Havi statisztika – „Bölcsődei jelentés”
* Nyilvántartás az étkezést igénybe vevőkről
* Térítési díj fizetés dokumentálása
* Intézményi térítési díjkedvezmény elszámolása
* Térítési díjkedvezmények különböző jogon
* Éves statisztikai kérdőívek
* Heti étrend
* Fertőző betegségekről kimutatás
* Oltásokról kimutatás
* Tetvességi nyilvántartás

**Egyéb feladatok:**

* Költségvetés nyomon követése
* Szakmai program, munkaterv, munkatervi beszámoló készítése

**Kisgyermeknevelők által vezetett dokumentáció:**

* ***Bölcsődei gyermek egészségügyi törzslap*** – a családlátogatás időpontjának bejegyzésével, a beszoktatás összefoglalójával, ill. a meghatározott időközönkénti fejlődésmenet leírásával (a gyermek 1 éves koráig havonta, később negyedévente vezetve).
* ***Percentil tábla*** – ránézésre is szemléletesen mutatja a lineáris magasság- és súlyfejlődést
* ***Családi füzet*** – a bölcsőde adataival, leírásával, majd a szülő általi adatok bejegyzésével indított olyan életre szóló dokumentum, amelyben a gyermek óvodába meneteléig a kisgyermeknevelők rendszeres bejegyzései által belekerül a bölcsődés kis életének levonata
* ***Csoportnapló*** – naponkénti vezetéssel

1. az óvodába menő gyermekek jelentőlapja (kerületi helyi)
2. kisgyermeknevelői jellemzés a szakértői és egyéb szakvizsgálatokhoz

**Élelmezésvezető által vezetett dokumentáció:**

* 1. heti étrend (bölcsődeorvossal és bölcsődevezetővel
  2. nyersanyag felhasználás
  3. árubeszerzési bizonylatok, számlák
  4. adagolási útmutató
  5. ételrecept gyűjtemény
  6. kimutatások
  7. a HACCP-hez kapcsolódó dokumentációk

Mellékletek

**Budapest II. kerületi Egyesített Bölcsődék**

**1027 Budapest, Varsányi I.u.32.**

[**Tel: 201**](mailto:Tel:%20201) **1185, E-mail:** [**andrea.novak@iikeruletibolcsik.hu**](mailto:andrea.novak@iikeruletibolcsik.hu)

## A Bölcsőde házirendje

*Hatályos: 2023. július 1-től.*

**I. Általános információk intézményünkről**

**Az intézmény fenntartója**: Budapest Főváros II. kerületi Önkormányzat

**Bölcsőde neve, címe:**

**Telefonszáma:**

**E-mail címe:**

**Bölcsődevezető neve:**

**II: Bevezető rendelkezések**

**1.- A házirend jogszabályi háttere**

A Gyvt. rendelkezései alapján

15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről

**2. A házirend célja és feladata**

A házirendben foglalt előírások célja biztosítani a bölcsőde törvényes működését, a bölcsődei

nevelés és gondozás zavartalan megvalósítását, valamint a kisgyermekek bölcsődei csoportjában

életük megszervezését.

**3. A házirend hatálya**

Kiterjed a II. kerületi Egyesített Bölcsődék tagintézményeibe felvett kisgyermekek szüleire vagy más törvényes képviselőire, az intézményben dolgozó kisgyermeknevelőkre és alkalmazottakra.

**4. A házirend nyilvánossága**

a. A házirend előírásai nyilvánosak, azt minden érintettnek (szülőknek vagy törvényes képviselőknek, valamint a bölcsőde alkalmazottainak) meg kell ismernie.

b. A házirend egy-egy példánya megtekinthető:

* a bölcsőde minden nevelési egységének gyermeköltözőjében,
* a bölcsőde irattárában,
* a bölcsőde vezetőjénél,

c. A házirend egy példányát a bölcsődébe történő felvételkor a szülőnek vagy törvényes képviselőnek át kell adni, és a szülőnek, vagy törvényes képviselőnek nyilatkoznia kell annak elfogadásáról.

d. Az újonnan elfogadott vagy módosított házirend előírásairól a bölcsődevezetőnek tájékoztatni kell a szülőket, törvényes képviselőket.

**III: Általános tudnivalók**

**A bölcsőde nyitvatartási ideje:** 6 – 18 óráig

1. A bölcsődében a gyermekek ellátását-nevelését, gondozását, felügyeletét, étkeztetését a szülők vagy más törvényes képviselők munkavégzésének, munkaerő piaci részvételét elősegítő programban, képzésben való részvétének, betegségének idejére biztosítja, valamint egyéb okból, ha a gyermek napközbeni ellátásáról nem tudnak a gyermek családjában megfelelően gondoskodni.

2. A bölcsődénk, a II. kerületi Egyesített Bölcsődék fenntartásában működő intézmény, amely 20 hetes kortól 3 éves korig biztosítja a kisgyermekek napközbeni ellátást.

2.1. Amennyiben a gyermek a 3. életévét január 1-je és augusztus 31-e között betölti, a gondozási nevelési év végéig (augusztus 31-ig) tovább gondozható a bölcsődében.

2.2. Amennyiben a gyermek a 3. életévét szeptember 1-je és december 31-e között tölti be, a következő év augusztus 31-éig gondozható a bölcsődében, ha a szülő, vagy törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

2.3. Amennyiben a kisgyermek a 3.-ik életévét betöltötte, de testi vagy értelmi fejlettségi szintje alapján még nem érett az óvodai nevelésre, az óvodai jelentkezését a bölcsődeorvos a kisgyermeknevelővel, valamint a bölcsődevezetővel egyetértésben nem javasolja, a gyermek a 4. életévének betöltését követő augusztus 31-ig tovább gondozható a bölcsődében.

3. A bölcsőde teljes integrációt biztosító csoportjaiban olyan sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek vehető fel, aki, szakértői bizottság által kiadott szakvéleménnyel, illetve előzetes vizsgálati szakvéleménnyel rendelkezik. Ha a bölcsődei élet megkezdése után derül ki egy kisgyermekről, hogy szükséges lenne korai fejlesztésben részesülnie, akkor a szülőket, törvényes képviselőket erről tájékoztatni kell és a szülő, törvényes képviselő kötelessége és feladata a gyermek vizsgálatát kérni a kerületi Pedagógiai Szakszolgálattól. Ha a szülő, törvényes képviselő ezt a kötelességét elmulasztja, a bölcsődének, mint a gyermekvédelmi jelzőrendszer tagjának kötelessége jelezni a kerületi Család- és Gyermekjóléti Központ felé.

4. A bölcsődében a kisgyermekek ellátását segítő szakemberek támogatják. A segítő szakemberek (gyógypedagógus, szaktanácsadó, dietetikus, bölcsődeorvos) rendszeresen látogatják és szükség szerint megfigyeléseket végeznek a bölcsődei csoportban.

5. A bölcsőde eredményes nevelő- gondozó munkájához a kisgyermeknevelők tevékenységén kívül a működést elősegítő közalkalmazottak (bölcsődei dajka, élelmezésvezető és kisegítők) munkája is szükséges, akik szükség esetén rövid ideig maguk is a gyermekcsoportban tartózkodhatnak. A szülő a gyermek bölcsődei beszoktatása alatt a gyermekével együtt a csoportszobában tartózkodhat, de csak olyan tevékenységet folytathat, amely sem a saját, sem a többi gyermek nevelését/gondozását nem zavarja! A beszoktatási időn túl, a kisgyermeknevelővel előzetesen egyeztetett időpontban lehetőség van a gyermek bölcsődei látogatására.

6. A bölcsőde naponta reggel 6.00 órától délután 18.00 óráig tart nyitva. A gyermekek a bölcsődei napirend szerint 8.00-8.30 között reggeliznek, ezért kérjük a szülőket, hogy ez idő alatt érkezésükkel ne zavarják az étkeztetést, gyermekükkel előtte vagy utána érkezzenek.

**Étkezési időpontok:**

Reggeli: 8 – 8³° óráig

Tízórai: 930 – kor

Ebéd: 11.30 – 12 óráig

Uzsonna: 15.00 -15.30 óra

1. Kérjük a szülőket, hogy segítsék a csoportok napirendjének kialakítását azzal, hogy gyermekükkel legkésőbb 10.30-ig megérkeznek a bölcsődébe. Ha valamilyen oknál fogva később érkeznek, előre jelezzék azt gyermekük nevelőjének. Fontos, hogy étkezés közben ne zavarják a csoportot, mert a kisgyermeknevelők akkor nem tudnak megfelelően odafigyelni az érkező gyermekre.
2. A gyermekek hazaviteléről a nyitvatartási időn belül kell gondoskodni, ezért kérjük, hogy legkésőbb 17.45-ig érjenek az intézménybe.
3. A bölcsődéből a gyermeket csak a szülőnek vagy más törvényes képviselőnek, illetve az általa írásban megbízott, legalább 18 életévét betöltött személynek adhatja ki a kisgyermeknevelő. Ha 18 éven aluli személy\* érkezik a gyermekért, a kisgyermeknevelőnek vagy a bölcsődevezetőnek értesítenie kell azon 18 éven felüli személyeket, akik a családi füzetben ki vannak jelölve erre a feladatra. Amennyiben nem ér el senkit a megjelölt személyek közül és a bölcsőde nyitvatartási ideje lejárt, akkor köteles értesíteni a Család és Gyermekjóléti Központ készenléti ügyeleti segélyhívószámát. Ők értesítik a hatóságot (rendőrség), aki a gyermeket gyermekotthonban helyezi el a szülő, illetve más törvényes képviselő megérkezéséig.
4. A gyermek a szülőnek, vagy más törvényes képviselőnek, illetve a szülő által megbízott személynek csak abban az esetben adható át, ha az a személy korlátozottan nem cselekvőképtelen. Azt a személyt tekinti a jog korlátozottan cselekvőképtelennek, aki valamilyen tudatmódosítószer hatása alatt áll (például kábítószer, alkohol, műtéti altatás után), ezáltal belátási képessége, tartósan vagy teljesen hiányzik, tehát nem tud felelősséget vállalni a kiskorú gyermek megnyugtató testi és lelki biztonságáért. Ebben az esetben is a 10. pontban leírtak szerint jár el a bölcsődevezető, vagy a kisgyermeknevelő.
5. A szülő, törvényes képviselő vagy az általa megbízott személy megérkezése után, ha a kisgyermeknevelő már „átadta” a gyermeket, a kicsi testi épségéért a gyermekért érkező személy a felelős.

\*.A 2013.évi V. törvény a Polgári törvénykönyv **2/10. § (1) bekezdés értelmében kiskorú az, aki 18. életévét nem töltötte be.**

1. A bölcsőde átadójában minden gyermeknek van szekrénye, ahol a ruhák tárolhatók. Kérjük, itt csak a legszükségesebb dolgokat helyezzék el, mert a bölcsődében hagyott, ill. a gyermeken lévő (nyaklánc, karkötő, fülbevaló, játékok stb.) tárgyakért nem tudunk felelősséget vállalni. A bölcsődébe nem hozható be olyan játék, amely elemmel (gombelem, ceruzaelem, stb.) működik, valamint olyan játék sem, amely apró darabokra széteshet!
2. Az eldobható pelenkáról és a törlőkendőről a szülőnek kell gondoskodnia.
3. A bölcsődébe csak egészséges gyermek hozható. A közösség érdekében a lázas, antibiotikumot szedő vagy fertőzésre gyanús gyermek nem látogathatja az intézményt. A családban előforduló fertőző betegségről a bölcsődét értesíteni kell.   
   **Az esetleges rendkívüli járványügyi intézkedésekről a bölcsődevezető naprakész tájékoztatást ad a szülőknek. Az év közben hozott hatósági intézkedéseket, szabályokat mindenki köteles betartani.**
4. Abban az esetben, ha a gyermek napközben belázasodik a bölcsődében (38°C), vagy hasmenése lesz, illetve egyéb komolyabb tüneteket produkál a kisgyermeknevelő értesíti a szülőket, törvényes képviselőket, vagy az általuk kijelölt hozzátartozót. Ilyen esetben kérjük vegyék fel a kapcsolatot a gyermekorvossal és ha ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe. Az értesítéshez feltétlenül szükséges a pontos cím és telefonszám, amit a családi füzetbe kérünk beírni. Ha adatváltozás (lakcím, telefonszám) történik, kérjük azonnal jelezzék a bölcsődevezető, illetve a kisgyermeknevelő felé az új elérhetőségüket.
5. Ha a szülő betegség vagy más ok miatt nem hozza gyermekét bölcsődébe, kérjük a távolmaradás okát jelentse be a bölcsődevezetőnek telefonon, vagy az intézet által megadott e-mail elérhetőségen. Amennyiben a gyermekorvos ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe Kérjük továbbá, hogy a védőoltások megtörténtéről folyamatosan tájékoztassanak minket.
6. Abban az esetben, ha a gyermek nem jön bölcsődébe, s azt az előző pontban leírtak szerint előre jelezték, az étkezésért nem kell fizetni. A következő gondozási naptól azonban ezt csak úgy tudjuk érvényesíteni, ha délután 12 óráig jelzik a másnapi hiányzást, vagy ha a kicsi a bölcsődéből betegen távozik.
7. Egy hónapos folyamatos hiányzás után csak különösen indokolt esetben, illetve egyéni elbírálás alapján tudjuk a férőhelyet fenntartani.
8. A bölcsődében a közétkeztetésről szóló 37/2014.(IV.30.) EMMI rendeletnek megfelelően történik a gyermekek étkeztetése. Az ételallergiás vagy más egészségügyi okból diétára, speciális étrendre szoruló gyermeknek biztosítani tudjuk a diétás étkeztetést abban az esetben, ha a szülő szakorvosi véleménnyel tudja igazolni, hogy gyermeke diétára szorul. (A háziorvos erre vonatkozó javaslata nem elfogadható, kivéve a szakorvosi vizsgálat lezárásáig, melynek időpontjáról a háziorvos igazolása szükséges). Kérjük, a gyermek gyógyszerérzékenységéről is tájékoztassák a kisgyermeknevelőket. A vegetáriánus táplálkozás a bölcsődében nem megengedett.
9. A gyermekek étkeztetésére a csoportszobákban található gyermekasztalok és székek használhatók. A bölcsőde más helyiségeit (fürdőszoba, gyermeköltöző, folyosók) erre a célra, kérjük higiénés szempontok miatt, ne használják. Ennek értelmében kérjük fogadják el, hogy a kisgyermeknevelőink sem adhatják ki délután a gyermekükért korán érkező szülőknek, törvényes képviselőknek a gyermekek uzsonnáját.
10. A gyermekek születésnapjának megünneplésére, illetve más ünnepek megtartására lehetőség van a bölcsődében. Ezekre az eseményekre csak olyan aprósüteményeket tudunk elfogadni, melyek gyárilag csomagoltak, lejárati időt tartalmaznak és hűtést nem igényel. Tortát még akkor sem áll módunkban bevenni, ha azt cukrászdában készítették el és számlával igazolják.
11. A családi füzetbe kisgyermeknevelőink havi, illetve negyedévi rendszerességgel tájékoztatást adnak a gyermekek fejlettségéről. Örömmel fogadjuk, ha a szülők, törvényes képviselők is bejegyzéseikkel gazdagítják ismereteinket a gyermek egészségi állapotára, fejlődésére vagy otthoni eseményekre vonatkozóan.
12. A bölcsőde – az alvási idő kivételével – lehetőséget biztosít a szülőknek, törvényes képviselőknek, hogy betekintést nyerjenek az intézmény szakmai munkájába, megismerjék nevelési célkitűzéseinket, a kisgyermeknevelőink által alkalmazott nevelési módszereket, és a gyermekek fejlettségéhez igazított kulturhigiénés szokások elsajátításának eredményeit. Reméljük nyitottságunk lehetővé teszi, hogy partneri kapcsolat alakuljon ki a bölcsőde és a családok között.
13. A 15/1998. NM rendelet 36§ (3a) pontja értelmében a keresőtevékenységet folytató vagy folytatni kívánó szülőnek legkésőbb a gyermek bölcsődei ellátásának megkezdését megelőző két héttel a bölcsőde vezetőjének be kell mutatni a munkáltatói igazolást, annak hiányában munkáltatójának igazolását arról, hogy a szülő nála alkalmazásban fog állni, megjelölve annak kezdő időpontját is.

A munkáltatói igazolással egy időben a szülőnek le kell adnia a személyi térítési díj megállapításához szükséges jövedelemnyilatkozatot és a kedvezmény igényléséhez szükséges dokumentumokat is, az ellátási megállapodás megkötéséhez, valamint a beszoktatás megkezdéséhez. Ha ezek a dokumentumok nem állnak rendelkezésre, akkor nem tudjuk megkezdeni a gyermek beszoktatását.

25. A személyi térítési díjat a Budapest Főváros II. kerületi Önkormányzat 3/2015(II.27.) rendelete szabályozza, mely magába foglalja az étkezésért és a gondozásért fizetendő térítési díjat, ill. a kedvezményezettek körét és mértékét.

A bölcsődei gondozás esetén gondozási díjmentesség illeti meg a rendszeres gyermekvédelmi kedvezményben részesülő, a tartós beteg vagy fogyatékos, a három vagy többgyermekes család gyermekét, illetve átmeneti gondozásban lévő, az ideiglenes hatállyal nevelőszülőnél, gyermekotthonban, átmeneti vagy tartós nevelésbe vett gyermek családját.

26. A személyi térítési díj befizetése csekken vagy átutalással történhet, melyet minden hónapban a megadott határidőig kérjük teljesíteni.

27. A bölcsőde ünnepnapokon, a Bölcsődék napján, mely április 21-én (vagy ha az hétvégére esik, akkor a következő munkanapon) és a hivatalos munkaszüneti napokon zárva tart.

Ezeken a napokon kívül a Budapest Főváros II. Kerületi Önkormányzat Képviselőtestülete által jóváhagyott időpontban nyáron 5 hétre bezár. Kérjük a kedves szülőket, törvényes képviselőket, hogy a zárás ideje alatt gondoskodjanak gyermekeik elhelyezéséről, illetve, ha szükséges, az ügyeletes bölcsőde a zárás idején is fogadja a kicsiket. A zárás időpontjáról és az ügyeletes bölcsőde elérhetőségéről minden év február 15-ig tájékoztatjuk Önöket.

28. Felhívjuk a szülők, törvényes képviselők figyelmét, hogy a bölcsőde területén és annak 5 m-es körzetében tilos a dohányzás!

29. A bölcsőde udvarára **kerékpárt behozni**, vagy az udvar területén **tárolni balesetveszélyes és tilos**!

30. A babakocsikat csak az erre kijelölt helyen lehet tárolni, más helyiségbe betolni vagy bevinni tilos!

31. Az intézmény felszerelési tárgyait, eszközeit, az ellátott gyermekek és szüleik, törvényes képviselőik, valamint a bölcsőde dolgozói kötelesek rendeltetésszerűen használni. Ha a bölcsőde dolgozói, illetve a szülők, törvényes képviselők szándékosan kárt okoznak, akkor a károkozásért anyagi felelősséget kell vállalniuk.

32. Egyéb – a gyermek ellátásával kapcsolatos észrevételüket szívesen fogadjuk. Panasz esetén forduljanak bizalommal a kisgyermeknevelőkhöz. Amennyiben nem kapnak érdemi segítséget, úgy azt jelezzék az intézmény vezetőjének szóban vagy írásban.

33. A bölcsőde Érdekképviseleti Fórumot működtet, melynek szabályzatát a házirend melléklete tartalmazza.

**IV. A kapcsolattartás formái és ideje**

A bölcsődében a család és a bölcsőde együttműködése döntő fontosságú, mivel a kisgyermek kora és fejlettsége nem teszi lehetővé, hogy „közvetítőként” lépjen fel.

1. **Családlátogatás**-családlátogatásra kisgyermeknevelőink a beszoktatást megkezdése előtti héten mennek el, mert tapasztalunk szerint a gyermekek is természetben tudnak viselkedni a megszokott és biztonságot nyújtó otthoni környezetben, a szülők, törvényes képviselők is bátrabban megnyílnak és mesélnek gyermekeikről, nevelési elveikről.
2. **A gyermek szülővel történő beszoktatása** - minimum két hét, sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek esetében a gyermek állapotának függvényében hosszabb idejű is lehet - megkönnyíti az új környezetbe való beilleszkedést, csökkenti az adaptációs nehézségeket, lehetőséget ad a szülőknek, törvényes képviselőknek a nevelési feladatok és a hasonló korú gyermekek tevékenységének megfigyelésére.
3. **Szülői értekezletre évente** 1-2 alkalommal kerül sor. Az egyes szülői értekezletek alkalmával, az összevont szülői értekezleteken a bölcsőde egészét érintő kérdésekről esik szó.
4. A **család és a bölcsőde kapcsolatának erősítésére szolgál** a kisgyermeknevelő-szülő, törvényes képviselő napi találkozása is, mely során információt cserélnek a gyermek napi tevékenységéről. A családi füzetbe történő bejegyzéseket szívesen vesszük, akár a gyermek egészségi állapotára, akár a fejlődésére, vagy az otthoni eseményekre vonatkozóan.
5. **A bölcsőde napi életébe való betekintés a szülők, törvényes képviselők számára folyamatos**. Külön alkalmat, lehetőséget kínálunk nyílt napok, egyéb ünnepek alkalmával is. Kérjük, hogy várható látogatásuk időpontját előre egyeztessék a bölcsőde vezetőjével.
6. A bölcsőde vezetője a felvétel alkalmával, később pedig a napi csoportlátogatások és egyéni beszélgetések lehetőségének biztosításával tart kapcsolatot a szülőkkel.

Az érvényben lévő házirend módosítását kezdeményezheti:

* Intézményvezető
* a bölcsőde vezetője,
* az érdekképviseleti fórum.

A Házirend hatálya kiterjed az intézménybe járó gyermekekre, szüleikre, törvényes képviselőikre, valamint az általuk írásban meghatalmazott egyéb személyekre, akik a gyermeküket hozzák, viszik, és az intézmény valamennyi munkatársára.

**Az esetleges rendkívüli helyzet okozta intézkedésekről a bölcsődevezető naprakész tájékoztatást ad a szülőknek. Az év közben hozott intézkedéseket, szabályokat a Házirend kiegészítéseként folyamatosan közzétesszük, melyet a hatályossága napjától mindenki köteles betartani.**

A házirend betartását köszönjük, reméljük, együttműködésünket segíti.

……………………………………….. ……………………………………

Érdekképviseleti Fórum elnöke Bölcsődevezető

A házirendben foglaltakat tudomásul vettem és magamra nézve kötelezőnek tartom.

............................................................

szülő vagy más törvényes képviselőjének aláírása

**Budapest II. kerületi Egyesített Bölcsődék**

**1027 Budapest, Varsányi I.u.32.**

**Tel: 201 1185, e-mail: andrea.novak@iikeruletibolcsi.hu**

## Megállapodás

mely létrejött a Budapest II. kerületi Egyesített Bölcsődék …………….………………………. tagintézményének vezetője, - mint a napközbeni ellátást biztosító intézmény-, valamint a bölcsődei ellátásban részesülő gyermek szülője (törvényes képviselője) között.

**Gyermek adatai**

|  |  |
| --- | --- |
| Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| TAJ száma: |  |

**Szülők adatai:**

|  |  |  |
| --- | --- | --- |
| **A**  **N**  **Y**  **A** | Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| **A**  **P**  **A** | Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

**Törvényes képviselőadatai:**

|  |  |
| --- | --- |
| Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

* A gyermek bölcsődei ellátása: 20………………………………tól kezdődik, és ***határozatlan időre*** szól, de megszűnik az ellátás, ha a gyermek a 3. életévét betöltötte és a bölcsődei gondozási-nevelési év véget ért. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig. Ha a gyermek szeptember 1-je és december 31-e között tölti be a harmadik életévét, szintén a következő bölcsődei nevelési év végéig gondozható bölcsődében, ha a szülő, törvényes képviselő nyilatkozik arról, hogy a nevelési év végéig a bölcsődei ellátást kívánja igénybe venni.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.

Ezen időszak alatt fent nevezett gyermek a bölcsőde által nyújtott alapellátásokra jogosult, ill. fejlődése érdekében az intézmény együttműködik a gyermek korai fejlesztését és gondozását, vagy a fejlesztő nevelését ellátó területileg illetékes pedagógiai szakszolgálati intézménnyel.

* A sajátos nevelési igényű gyermek bölcsődébe abban az esetben vehető fel, ha a nemzeti köznevelésről szóló 2011. évi CXC. törvény 4. § 25. pontjában foglaltak szerinti sajátos nevelési igényét megállapították. A gyermeket próbaidővel lehet felvenni, melynek legrövidebb időtartama egy hónap. A próbaidő letelte után a gyermekkel közvetlenül foglalkozó szakmai csoport (bölcsőde orvos, gyógypedagógus, kisgyermeknevelő, bölcsődevezető) véleményének figyelembevételével kell dönteni a gyermek további neveléséről, gondozásáról.

Elutasítás esetén a gyermeket további korai fejlesztése érdekében a 15/1998 (IV. 30.) NM rendelet 36. § (4) bekezdése szerint a bölcsőde értesíti a gyermek fejlesztését ellátó területileg illetékes pedagógiai szakszolgálatot.

* A bölcsődei ellátásért a szülő havi rendszerességgel fizeti a személyi térítési díjat, melyet a Gyvt. 147.§ - 148 § értelmében külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a 151. § (3) bekezdésében foglaltak szerint a gyermekétkeztetésre vonatkozóan, melynek összegét a települési önkormányzat képviselőtestülete minden év április 1-ig rendeletben határoz meg.
* Az intézményvezető a kötelezettet a beiratkozás napján írásban értesíti a személyi térítési díj összegéről. Ehhez szükséges, hogy a szülő (gondviselő) két héttel a beszoktatás megkezdése előtt leadja a jövedelemnyilatkozatot és a kedvezmény megállapításához (MÁK igazolás, illetve szakorvosi és szakértői bizottsági igazolás, 3 vagy több gyermeket nevelők nyilatkozata, rendszeres gyermekvédelmi támogatásról szóló határozat) szükséges dokumentumokat a bölcsőde vezetőjének.

A térítési díjat a szülő minden hónap 15-ig köteles csekken befizetni és annak bizonylatát bemutatni az intézmény vezetőjének.

* A bölcsődei ellátás keretében az intézmény a gyermek és a szülők számára biztosítja a Bölcsődei nevelés-gondozás szakmai szabályaiban előírt szakmai feltételeket és előírásokat.
* A megállapodás megkötésével egy időben nyilatkozom, hogy a II. kerületi Egyesített Bölcsődék …………..……………………………….úti tagintézmény vezetőjének szóbeli tájékoztatását megkaptam:

1. az ellátás tartamáról és feltételeiről,
2. az intézmény által vezetett, reá vonatkozó nyilvántartásokról,
3. az érték- és vagyonmegőrzés módjáról,
4. az intézmény házirendjéről,
5. panaszjoga gyakorlásának módjáról,
6. a fizetendő térítési, illetve gondozási díjról,
7. a jogosult jogait és érdekeit képviselő érdek-képviseleti fórumról.

Az ellátásra jogosult gyermek törvényes képviselője, illetve a fiatal felnőtt köteles

* az intézmény által vezetett nyilvántartásokhoz adatokat szolgáltatni,
* nyilatkozni a jogosultsági feltételekben, valamint a személyazonosító adatokban beállott változásokról.

Az intézményben folyó gondozó-nevelő munkáról és az a-g pontokban felsoroltakról a szóbeli tájékoztatást tudomásul veszem, az intézmény házirendjét átvettem és az abban foglaltakat betartom.

A bölcsődei Megállapodásban szereplő adatok kezeléséhez hozzájárulok.

Budapest, 20……………………………….

…………………………………… ……………………………………………

Szülő, vagy más törvényes képviselő Szülő, vagy más törvényes képviselő

………………………………………………………….

Tagintézmény vezető

Megállapodás jogszabályi háttere:

* Gyvt. rendelkezései
* A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM. rendelet.
* A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet, valamint
* Budapest Főváros II. kerületi Önkormányzat Képviselő-testületének 3/2015. (II.27.) önkormányzati rendelete a szociális igazgatásról és egyes szociális és gyermekjóléti ellátásokról.

## **[[1]](#footnote-1)**

2.)

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.1.3 pontja alapján - a határozat melléklete szerinti tartalommal - a Varsányi Bölcsőde (II .ker. Varsányi I. u. 32.) 2023. szeptember 1-jétől hatályos Szakmai programját jóváhagyja.

**Felelős:** a Bizottság elnöke

**Határidő:** azonnal

*A határozat elfogadása egyszerű többségű szavazást igényel.*

***„Szeretni okosan kell – mindig a gyermek***

***Természetéhez és életkorához igazodva”***

***Ranschburg Jenő***

**VARSÁNYI BÖLCSŐDE**

**HELYI SZAKMAI PROGRAMJA**



**Fenntartó: II. kerületi Önkormányzat Képviselő testülete**

**1024 Budapest, Mechwart liget 1.**

**Intézmény neve: Varsányi Bölcsőde**

**Intézmény címe: 1027 Budapest, Varsányi Irén u. 32.**

**Telefon/ fax: 201-4083**

**Programfelelős neve: Bölcsődevezető**

**A szakmai program**

**Érvényességi terület: Bölcsőde**

**Érvényességi idő: 2023. szeptember 1. - visszavonásig**

**TARTALOMJEGYZÉK**

**1. Ellátandó célcsoport és ellátandó terület jellemzői** 2

1.1. Helyzetelemzés

1.1.1. A II. kerületi bölcsődék belső strukturális felépítése 2

1.1.2. A bölcsődénk bemutatása 2

1.1.3. A szolgáltatás területe, a szolgáltatást igénybe vevők célcsoportja

és az ellátandó terület jellemzői 3

1.1.4. Az ellátás igénybevételének módja, a szolgáltatásról szóló

tájékoztatás helyi formája 3

**2. Bölcsődénk nevelési célja, feladatai**: 4

2.1. Bölcsődénk pedagógiai hitvallása 8

2.2. Bölcsődénk minőségpolitikája 8

2.3. Bölcsődénk sajátosságai, szakmai programjának konkrét bemutatása 9

**2.4. Sajátos nevelési igényű gyermek gondozása nevelése**

bölcsődénkben 12

**3. A bölcsődei élet megszervezésének elvei és módszerei**  12

3.1. A napirend kialakítása 14

3.2. A korosztályra kifejlesztett korszerű táplálkozás 15

3.3. A jó tárgyi (játékok, fejlesztő eszközök, kert, bútorok) felszereltség 16

3.4. Személyi feltételek 16

**4. Képzések továbbképzések és az egyéni szakmai fejlődés biztosítása** 17

**5. Kapcsolattartás** 17

**6. Az ellátottak és a szolgáltatást végzők jogainak védelme** 18

6.1. Az igénylők, és a személyes gondoskodást végző személyek jogainak védelmével kapcsolatos szabályok 19

# 7. Dokumentáció **21**

**8. Ellenőrzés értékelés rendszere** 22

# Mellékletek **23**

**Az Intézmény munkáját és a szakmai programját meghatározó jogszabályok**

* ENSZ Emberi jogok nyilatkozata
* 1991. évi LXIV törvény ENSZ Egyezmény a gyermekek jogairól
* Az Európai Tanács Miniszterek Bizottsága Rec. (2002) 8-as ajánlása a tagállamok számára a napközbeni kisgyermekellátásról
* 1993. évi III. törvény: a szociális igazgatásról és szociális ellátásokról
* 1997. évi XXXI törvény : A gyermekek védelméről és a gyámügyi igazgatásról (továbbiakban: Gyvt.)
* 1998. évi XXVI. törvény a fogyatékos személyek jogairól és esélyegyenlőségük biztosításáról.
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről
* 328/2011. (XII. 29.) Korm. Rendelet: a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
* 369/2013. (X.24.) Korm. rendelet a szociális, gyermekjóléti és gyermekvédelmi szolgáltató és hálózatok hatósági nyilvántartásáról és ellenőrzéséről
* 235/1997. (XII. 17.) Korm. rendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról
* 9/2000. (VIII.4.) SzCsM rendelet: a személyes gondoskodást végző személyek továbbképzéséről és a szociális szakvizsgáról
* 8/2000. (VIII. 4.) SzCsM rendelet a személyes gondoskodást végző személyek adatainak működési nyilvántartása
* 37/2014.(IV.30.) EMMI rendelet a közétkeztetésre vonatkozó ajánlásokról
* Módszertani levél: A bölcsődei nevelés- gondozás szakmai szabályai, 2023.

**VARSÁNYI BÖLCSŐDE**

Intézmény megnevezése: Budapest Főváros II. kerületi Önkormányzat II. kerületi Egyesített Bölcsődék

Címe: 1027 Budapest, Varsányi Irén u. 32.

E-mail cím: varsanyi@iikeruletibolcsik.hu

A programért felelős neve: Bölcsődevezető

Férőhelyek száma: 48 fő – 4 csoport

Ellátási formák: alapellátás

korai gondozás, nevelés

Ellátási terület: Budapest Főváros II. kerületének lakókörzete, lakóhely hiányában tartózkodási engedéllyel rendelkező családok számára

**1****. Ellátandó célcsoport és ellátandó terület jellemzői**

**1.1. Helyzetelemzés**

**1.1.1. A II. kerületi bölcsődék belső strukturális felépítése**

A II. kerületben a bölcsődék egyesített bölcsődei formátumban működnek. Élén az egyesített bölcsődevezető áll, aki szervezi, irányítja, koordinálja, ellenőrzi a bölcsődék munkáját. Gondoskodik a 15/1998. (IV.30.) NM rendeletben meghatározott dolgozói létszámminimumokról és képesítési előírásoknak való megfelelésről. A költségvetés keretein belül tervezi és biztosítja a bölcsődék működéséhez szükséges anyagi erőforrásokat. Éves munkatervet és munkatervi beszámolót készít a fenntartó számára. Szakmai irányelveket, célokat, statisztikai (KSH Elektra, OM, TEVADMIN) és egyéb jelentési kötelezettségeinek eleget tesz.

**1.1.2. A bölcsődénk bemutatása**

Intézményünk 1967-ben nyitotta meg kapuit és azóta folyamatosan 48 férőhelyen látjuk el a bölcsődés korú gyermekeket. Bölcsődénk a Rózsadomb lábánál található zöld környezetben, lombos fák között. Zaj, por és füstmentes belső udvarunk tágas játszókerttel, homokozóval és változatos udvari játékokkal várja a bölcsődés korú gyermekeket. A négy csoportszobában összesen 48 kisgyermeket gondozunk.

A kétszintes épület 1967-óta fogadja a 0-3 év közötti bölcsődéseket. A több mint 45 éves épület - köszönhetően a folyamatos felújításoknak- barátságos, vidám környezetet biztosít a hozzánk érkező kicsiknek. A tágas csoportszobákban a fa bútorok, a színes és változatos játékeszközök otthonosságot és melegséget sugároznak. Jól felszerelt tornaszobánkban lehetőség van a sajátos nevelési igényű gyermekek egyéni fejlesztésére is. A csoportokban a folyamatos napirend segítségével szervezzük a különböző korú és fejlettségi szintű gyermekek életét, hogy minden kicsi egyéni igényét ki tudjuk elégíteni. Minden csoportban két szakképzett kisgyermeknevelő látja el a gondozási-nevelési feladatokat. Ők gondoskodnak arról, hogy a picik testi, lelki fejlődése harmonikus legyen, és megtanuljanak hasonló életkorú társaikkal egymás mellett, majd egymással játszani. A napi játéktevékenységbe építjük be a zenei, vizuális nevelés és a mozgásfejlesztés különböző módjait. A családokkal közösen szervezett programokon (Gyermeknap, Télapó), lehetőség nyílik arra is, hogy a családok együtt ünnepelhessenek, játszhassanak a bölcsőde falai között. Nagy hangsúlyt fektetünk az egészséges táplálkozásra, melynek kivitelezését a saját főzőkonyha teszi lehetővé. A bölcsődeorvos, az élelmezésvezető és szakácsnő segítségével tudjuk biztosítani azt, hogy finom ételek kerülhessenek a kicsik tányérjára. Az élelmezésnél célunk, hogy minél kevesebb tartósítószerrel készült ételt adjunk a gyermekeknek. Ezért a friss zöldségekből készült főzelékeket részesítjük előnyben. Félkész, mirelit ételeket csak nagyon ritkán használunk, a felvágottakat saját készítésű krémekkel helyettesítjük a reggelik során. Húsból csak csirke, pulyka és hal kerül a gyermekek tányérjába. Mindezekkel együtt szeretnénk hozzájárulni ahhoz az általunk kitűzött célhoz, hogy az óvodáskor elérésére egészséges, boldog, a közösséghez jól alkalmazkodó, koruknak megfelelő önállósággal rendelkező gyermekeket neveljünk.

**1.1.3. A szolgáltatás területe, a szolgáltatást igénybe vevők célcsoportja és az ellátandó terület jellemzői**

Bölcsődei alapellátásunk iránt elsősorban azok a családok érdeklődnek, akik a kerület központjában élnek, illetve dolgoznak, vagy már ismerik a bölcsődénk szakmai munkáját. Ezen kívül környezetünkben nagyon sok a szociálisan rászoruló, a gyermekét egyedül nevelő, és a 3 vagy többgyermekes család is.

Elhelyezkedési adottságainkból és remélhetőleg szakmai felkészültségünkből adódóan évek óta nagyon magas a bölcsődénkbe jelentkezők száma, így szeptember elejére a férőhelyek megtelnek. Utána általában év közben óvodába menő gyermekek, vagy a család elköltözése esetén lehet bekerülni a megüresedett helyekre, vagy ha a kerület másik intézményében van üres férőhely, akkor azt ajánljuk fel a családoknak.

Célunk, hogy még a bölcsődei élet megkezdése előtt kicsit megismerkedjünk a családok környezetével, a szülők nevelési elveivel, hiszen csak akkor tudjuk tovább folytatni, illetve kiegészíteni azt a gondoskodást-nevelést, amit ők már otthon elkezdtek. Természetesen törekszünk arra is, hogy segítséget nyújtsunk azoknak a családoknak, akik még nem kellően jártasak a nevelési módszerek kiválasztása, alkalmazása területén és szükségük van egy kis megerősítésre, iránymutatásra.

Nagy tapasztalattal rendelkezünk a sérült gyermekek ellátásának területen is, így segíteni tudunk azoknak a családoknak is, akik tartósan beteg, sajátos nevelési igényű és halmozottan hátrányos helyzetű gyermeket nevelnek. Természetesen ilyen esetben szorosan együtt kell dolgoznunk a Pedagógiai Szakszolgálattal, hiszen mi elsősorban a gyermek gondozását nevelését vállaljuk fel, de természetesen kisgyermeknevelőink a gyógypedagógusokkal konzultálva a napi tevékenységekbe ágyazva segítik a rászoruló gyermekek tovább fejlődését.

**1.1.4. Az ellátás igénybevételének módja, a szolgáltatásról szóló tájékoztatás helyi formája**

* A bölcsődei szolgáltatás iránt érdeklődőket egész évben személyesen és a kerület honlapján ([**www.iikeruletibolcsik.hu**](http://www.iikeruletibolcsik.hu)) folyamatosan tájékoztatjuk, a bekerüléssel kapcsolatos feltételekről és bölcsődénkben folyó eseményekről.

A gondozási év, szeptember 1-től augusztus 31-ig tart. A következő gondozási évre a beiratkozás minden év május első hetében történik, de üres férőhely esetén év közben is felvételre kerülnek azok a gyermekek, akik már jelentkeztek hozzánk, de első körben férőhely hiányában elutasításra kerültek, vagy év közben a gyermekjóléti szolgálat kéri a gyermek napközbeni ellátását.

* Bölcsődénk a gyermekek napközbeni ellátása keretébe tartozó elvi, módszertani feladatok szellemiségében működik. Az intézménybe elsősorban a dolgozó szülők – ideértve a gyermekgondozási díj, a gyermekgondozást segítő ellátás és a gyermeknevelési támogatás folyósítása melletti munkavégzést is – gyermekei járnak. Valamint azon szülők gyermekei akik munkaerő-piaci részvételt elősegítő programban, képzésben való részvételük, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. Gyermekek napközbeni ellátásának igénybevételére jogosult az átmeneti gondozásban és az otthont nyújtó ellátásban részesülő gyermek is.

***Bölcsődei felvétel során előnyben kell részesítenünk:***

* a rendszeres gyermekvédelmi kedvezményre jogosult gyermeket,
* a három vagy több gyermeket nevelő családban élő gyermeket,
* az egyedülálló szülő által nevelt gyermeket,
* a védelembe vett gyermeket.

A törvény lehetőséget ad a sérült gyermekek integrált gondozására, nevelésére, valamint, ha lehetőség van rá, szolgáltatások működtetésére is.

A gyermek felvételét kérheti a szülő, a gondviselő, valamint az ő hozzájárulásával a körzeti védőnő, a háziorvos, családgondozó, a korai fejlesztő gyógypedagógusa és a gyermekjóléti szolgálat, valamint a gyámhatóság. Védelembe vétel eseten a települési önkormányzat jegyzője kötelezi a szülőt, hogy folyamatosan vegye igénybe a gyermekek napközbeni ellátását.

* ***Bölcsődénkbe a felvételt nyert családokat tájékoztatjuk a:***
  + az ellátás feltételeiről,
  + az intézmény által vezetett személyes nyilvántartásokról,
  + az érték és vagyonmegőrzés módjáról,?????
  + az intézmény házirendjéről, a napirendről,
  + a panaszjog gyakorlásának módjáról,
  + a fizetendő térítési díjakról.

A tájékoztatást követően az ellátásra jogosult gyermek törvényes képviselője megállapodást köt az intézménnyel, melyben egyben nyilatkozik, hogy az általa megadott személyes adatok a valóságnak megfelelnek, és ha abban változás áll be azt köteles jelezni, valamint az ellátásról a tájékoztatást megkapta.

* ***A bölcsődei ellátás megszűnik:***
* Az óvodai nevelésre nem érett gyermek esetén, ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.
* Ha a harmadik életévét - január 1-je és augusztus 31-e között tölti be, az adott bölcsődei nevelési év végéig, - ha szeptember 1-je és december 31-e között tölti be, a következő bölcsődei nevelési év végéig.

**2.** **Bölcsődénk nevelési célja, feladatai:**

***A bölcsődénk célja, hogy*** a családban nevelkedő kisgyermekek számára a családi nevelést segítve, napközbeni ellátás keretében a kisgyermek sokoldalú, harmonikus fejlődését biztosítsuk, személyiségük kibontakozását elősegítésük. Minden esetben törekszünk arra, hogy intézményes keretek között is figyelembe vegyük az egyéni sajátosságokat és az eltérő fejlődésütem menetét. A hátrányos helyzetű, a szegény és a periférián élő családok gyermekei esetében pedig kiemelt célunk a hátrányok és azok következményeinek enyhítése, az esélyegyenlőség biztosítása, szükség esetén más intézményekkel, szervezetekkel, szakemberekkel együttműködve.

A bölcsődénk jelentős szociális-gyermek és családvédelmi funkciót tölt be. Tartalmi munkájának jellegét tekintve gondozási, nevelési és személyiségfejlesztő funkciója a legmeghatározóbb, hiszen a korosztály életkorából adódó sajátossága, érzékenysége és sérülékenysége magas szintű pedagógiai és pszichológiai felkészültséget igényel.

Valljuk, hogy az első évek nevelő munkájának alapozó feladata van, melyek a későbbiekben segítik a világ megismerését és a kötődések kialakulásának mélységét, minőségét.

Célunk továbbá, hogy kihasználjuk épületi adottságunkat, és ezen adottságok birtokában napi munkánk során családias légkört biztosítsunk a gyermekeknek és szüleiknek. Nyitottságunkat kihasználjuk arra, hogy a családok betekintést nyerjenek napi munkánkba, megismerjék nevelési elveinket, módszereinket. Úgy érezzük és tapasztaljuk, a családoknak szükségük van olyan mintákra, megoldási módokra, melyek segítik őket eligazodni a gyermeknevelés területén.

***A bölcsődénk feladata***: A bölcsődénkbe járó gyermekek testi és pszichés szükségleteinek kielégítése, a fejlődés elősegítése. A családban nevelkedő 0-3 éves korú, gyermekek napközbeni ellátása, szakszerű gondozása és nevelése a minőségpolitikai célok és a gondozási-nevelési elvek maximális alkalmazásával.

Amennyiben a gyermek még nem érett az óvodai nevelésre, szülők kérésére és a szakemberek (orvos, szaktanácsadó, bölcsődevezető, gyógypedagógus) javaslata alapján a gyermek 4. életévének betöltését követő augusztus 31-ig tovább gondozható a bölcsődében.

**A feladat ellátása során a Bölcsődei Alapprogram előírja számunkra, a:**

* **A család rendszerszemléletű megközelítésének elvét**, melyet mi azért tartunk nagyon fontosnak, mert tudjuk, a kisgyermek fejlődését akkor tudjuk a legjobban segíteni, ha az egész családot megismerjük, ha képet kapunk arról, hogy a család milyen nevelési elvet vall, milyen nevelési légkört tud biztosítani és milyen mintát lát otthon a gyermek. A gyermek viselkedést csak akkor tudjuk pontosan megérteni, ha ismerjük a családok erősségeit, esetleges hiányosságait és így tudjuk a legjobban továbbsegíteni a fejlődésüket. Bölcsődénkben kiemelten foglalkozunk a kisgyermekek családjaival, valamint a családokkal fontosnak tartjuk a folyamatos kapcsolattartást, tájékoztatást.
* **A koragyermekkori intervenciós szemlélet befogadását.** A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. Nekünk, bölcsődei szakembereknek tisztában kell lennünk azzal, hogy a gyermekek fejlődési üteme eltérő, van aki gyorsabban, van aki kicsit lassabban fejlődik az átlagosnál, van akinél előfordul átmeneti megakadás, lassulás, melyre oda kell figyelnünk, hiszen ezek a megakadások hatással lehetnek a későbbi készségek, képességek fejlődésére. Ezért ezekben az időszakokban kiemelten fontos a preventív szemléletű beavatkozás, a szakemberek összefogása, együttműködése, hiszen sok esetben az időben megkezdett fejlesztéssel az is elkerülhető, hogy a kisgyermek SNI státuszba kerüljön.
* **A családi nevelés elsődleges tisztelete** azért is fontos nekünk, hiszen a szülőknél, a családnál jobban nem ismerheti senki a gyermeket és az ő hagyományaikat, szokásaikat nekünk tiszteletben kell tartani. Figyelembe kell vennünk és a lehetőségekhez képest el kell fogadnunk különböző kultúrák nevelési elveit, hiszen egyre többen vannak más nemzetiségű családok bölcsődéinkben. Természetesen, ahol szükség van arra, hogy kompenzáljuk a családi nevelési hiányosságokat, azt meg kell tennünk és ha lehetőségünk nyílik arra, akkor segítséget is nyújtsunk a családoknak nevelési problémák megoldásához.
* A kisgyermeki személyiség tisztelete elengedetlen mindenkinek, aki kisgyermekkel foglakozik, hiszen tudjuk, mindenki önálló egyéniség, mindenkinek egyéni szükséglete van és mindenkit megillett az egyéni bánásmód, és a személyiségének tiszteletben tartása, ezért figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.
* A kisgyermeknevelő személyiségének meghatározó szerepe van, hiszen ő jól ismeri a bölcsődés korú gyermekek életkori sajátosságait, és ő az, aki személyiségén keresztül hatni tud a kisgyermekekre és családjaikra. A kisgyermeknevelőnek ismernie kell a kompetenciahatárokat, kellő önismerettel, magas szintű társas készséggel kell rendelkeznie, hogy hivatását megfelelően el tudja látni. A kisgyermeknevelőink rendszeresen vesznek részt továbbképzéseken, melyek hozzájárulnak szakmai tudásuk fejlődéséhez, valamint támogatjuk őket abban is ha szeretnének felsőfokú intézmény keretein belül tanulni.
* A biztonság és a stabilitás megteremtése. Tisztában vagyunk azzal, hogy a gyermekek számára milyen fontos az, hogy biztonságban érezzék magukat. A családból kikerülve és egy új környezetbe való beilleszkedésnél ez a biztonságérzés sérül, ezért fontos számunkra, hogy ezt a folyamatot megkönnyítsük, lerövidítsük. Amivel mi segíteni tudjuk ennek a folyamatnak a megkönnyítését, az a szülővel történő fokozatos beszoktatás menetének alkalmazása, a „saját” kisgyermeknevelő rendszer, a felmenőrendszer, a csoport és a hely állandóságának a biztosítása. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is. A kisgyermek új helyzetekhez való hozzászoktatása segíti az alkalmazkodást, a változások elfogadását, az új dolgok megismerését, a szokások kialakulását.
* Fokozatosság megvalósítása a bölcsődei nevelés összes területét érintő változás esetén kiemelt jelentőségű. A gyermekek új helyzetekhez való fokozatos hozzászoktatása segíti az alkalmazkodást, az új dolgok, helyzetek megismerését, a szokások kialakulását és a változások elfogadását.
* Egyéni bánásmód érvényesítése, szakmai munkánk egyik fontos alapja, hiszen még az azonos korú gyermekek fejlődése és igénye között is nagy eltérések lehetnek. A mi elsődleges feladatunk és célunk, hogy kisgyermeknevelőink elfogadó, empatikus, hiteles nevelői magatartással forduljanak a gyermekek felé és vegyék figyelembe a kisgyermekek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását.

Nagyon jól kell ismernünk a gyermekek egyéni szükségleteit és ehhez kell igazítanunk napirendünket, hogy meg tudjuk valósítani személyre szóló gondozást és segíteni tudjuk a gyermekek önállósodási törekvésüket, valamint a gyermekek érezzék, hogy a kisgyermeknevelőre mindig számíthatnak, ha szükségük van egy kis bátorításra, simogatásra, gondoskodásra. Fontos az is, hogy a felnőtt észrevegye és elismerje, ha sikerült felépíteni egy magas tornyot, vagy ha a helyére került egy-egy puzzle darab.

* Gondozási helyzeteknek kiemelt jelentősége van, hiszen ez sokszor egy bensőséges, intim helyzet, ahol a kisgyermeknevelő a gondozási folyamatok alatt, sok mindenre meg is „tanítja” a gyermeket. A bölcsődénkben a kisgyermeknevelők törekednek arra, hogy a gondozási feladatokba bevonják a kicsiket is. Türelemmel kivárják, míg a gyermek próbálkozik önállóan az öltözéssel, evéssel. Nem sürgetve a gyermeket, lehetőséget biztosítanak számára, hogy egyedül oldja meg ezeket a feladatokat. Gondozásnál pozitív visszajelzésekkel erősítik a kisgyermek egészséges én képének kialakulását, valamint folyamatosan törekednek annak megerősítésére.
* A gyermeki kompetenciakésztetés támogatása. A gyermekek kíváncsiak, érdeklődők, szeretnék felfedezni a világot, szeretnék megismerni, mi, hogy és miért működik és szeretnék kipróbálni, hogy nekik is sikerül e beindítani, összerakni, megszólaltatni azt a játékot, amit társaik oly nagy élvezettel használnak. Ehhez nekünk felnőtteknek kell megteremteni és biztosítani a nyugodt, biztonságos légkört, a változatos ingergazdag tárgyi környezetet, ahol a gyermekek élményekhez, tapasztalatokhoz juthatnak és átélhessék a spontán tanulás örömét és megmaradjon bennük a vágy, hogy felfedezze az őt körülvevő világot. Ehhez fontos, hogy ott legyünk a közelükben és ha valamiben elakadnak, elbizonytalanodnak, akkor egyből segítséget tudjunk nyújtani.

Az alapelvek betartásán túl a gondozás-neveléshez kapcsolódó feladatunk még, hogy:

* Minden csoport kialakulásakor, a beszoktatások, és a gyermekek fejlettségi szintjének megismerése után ki kell alakítani a csoport végleges napirendjét, melyet csak a bölcsődevezető jóváhagyásával lehet módosítani.
* A csoportok évszakokra lebontva tervet készítenek, melyben az évszakokhoz kapcsolódóan megtervezik a tevékenységformákat, mondókákat, énekeket, meséket stb.

**Az egészséges életmód alakítása**:

* + az egészséges életmód és az egészséges életmódra nevelés a kisgyermekek bölcsődei életében is fontos. A levegőn tartózkodás, levegőztetés feltételei adottak. Törekszünk arra, hogy a még járni nem tudó kisgyermekeknél is biztosítva legyen a levegőztetés, a kerti hempergő és levegőztető ágy használatával. Az alvás nyugodt feltételeinek biztosítása fontos feladata mind a kisgyermeknevelőnek, mind a bölcsőde többi dolgozójának.
  + az élelmezésvezető kiemelt feladata az egészséges táplálkozásra irányuló folytonos törekvés,a kisgyermekek ez irányú szükségleteinek maximális figyelembevétele, a korosztály előírásainak szem előtt tartásával, kielégítve az egyéni igényeket is (érzékenység: tej, liszt, cukor stb.), ill. a sérült kisgyermek étkeztetése stb.

### Az érzelmi fejlődés és a szocializáció segítése

* derűs légkör kialakítása.
* szeretetteljes, érzelmi biztonságot jelentő kisgyermeknevelő-gyermek kapcsolat.
* egyéni szükségletek figyelembevétele és kielégítése, az éntudat egészséges fejlődésének elősegítése.
* a társas kapcsolatok alakulásának, az együttélés szabályai elfogadásában, nyitottság, empátia, tolerancia fejlődésének elősegítése.
* kommunikatív képességek fejlődésének elősegítése.
* a nehezen szocializálható, lassabban fejlődő, alacsonyabb fejlettségi szinten álló érzékszervi vagy mozgássérült, hátrányos helyzetű, az elhanyagolt gyermekek gondozása-nevelése speciális törődéssel, szükség szerint más szakemberek bevonásával.

**A megismerési folyamatok fejlődésének segítése**

* az érdeklődés folyamatának, fennmaradásának, erősödésének, az érdeklődési kör bővülésének a segítése.
* a kommunikatív képességek és a kommunikációs kedv segítése.
* a gyermek életkorának, érdeklődésének megfelelő tevékenységek lehetőségének biztosítása.
* a közös tevékenységek során élmények, viselkedési és helyzetmegoldási minták nyújtása.
* az önálló aktivitás és kreativitás támogatása.
* az önálló véleményalkotásra, a döntésre, a választásra való képessé válás segítése.
* ismeretnyújtás, a tájékozódásnak, a tapasztalatok és élmények feldolgozásának segítése.
* A gyermek tevékenységének, támogató-bátorító odafigyeléssel kísérése, megerősítése.

**2.1. Bölcsődénk pedagógiai hitvallása**

**A bölcsődénkben folyó nevelési munkánkat, a gyerekekkel történő kapcsolattartást az alábbi idézettel jellemeznénk:**

***„Egészen másfajta tudásra tesz szert az a gyermek, aki önálló kísérletek révén jut el valamihez, mint az, aki készen kapja a megoldást” (Pikler Emmi)***

Tudjuk, hogy a korai életkorban a családi minta a legmeghatározóbb, a bölcsődei nevelés pedig a kiegészítő, támogató, mintanyújtó szerepével megfelelő alapot biztosít a gyermek optimális fejlődéséhez.

Mi a bölcsődében dolgozó szakemberek valljuk, hogy csak nyugodt, derűs, szeretetteljes, légkörben felnövő gyermekekből válnak boldog, kiegyensúlyozott, a világra nyitott, érdeklődő, önállóan gondolkodni tudó emberek. A kisgyermek életében az első három év, az első közösség meghatározó, és jelentős szerepe van a gyermek későbbi személyiségfejlődésében. A kisgyermek ebben az életszakaszában a legsérülékenyebb testileg, lelkileg egyaránt, erősen függ a felnőttektől, ezért a kisgyermeknevelő személyisége meghatározó. Fontosnak tartjuk, a biztonságot nyújtó környezetet, melyben a legteljesebb odafigyeléssel óvjuk és vigyázzuk a ránk bízott gyermekeket.

**2****.2. Bölcsődénk minőségpolitikája**

**Munkánkat elkötelezetten az alábbi mottó szellemében végezzük:**

*„Én azt hiszem,*

*gyereket csak úgy lehet nevelni,*

*ha az ember megtiszteli azzal,*

*hogy komolyan veszi.”*

*Szabó Magda*

**Minőségpolitikai célkitűzéseink**

* Bölcsődénk olyan, gyermekekre szabott gondozási nevelési elveket alkalmaz, melyek a bölcsődei ellátás területén a kicsik igényeit maximálisan kielégítik, és természetesen megfelelnek a bölcsődei gondozás–nevelés országos alapprogramjának. Mindezek feltétele a szakmai igényesség, mely elsősorban a kisgyermeknevelő képzettségén és nevelői attitűdjén alapul, valamint azon, hogy munkáját hivatásként szeresse és végezze.
* Fontos küldetésnek tekintjük a családok segítését, a társadalmi igényekre való gyors reagálást, a fiatal anyák munkába állásának segítését. A ránk bízott gyermekeket családias környezetben fogadjuk, és sok szeretettel vesszük körül. Segítenünk kell, a gyermek és kisgyermeknevelő közt kialakuló érzelmi kapcsolatot, hiszen a kötődésnek döntő jelentősége van a személyiségfejlődésben.
* Elkötelezettek vagyunk a szakmai munka és az intézményi működés színvonalának folyamatos fejlesztése iránt.
* Törekszünk arra, hogy bölcsődénk olyan intézmény legyenek, ahol a szülők aktív résztvevői a bölcsődei életnek, hiszen egyedülálló ismeretekkel rendelkeznek gyermekükről. Fontosnak tartjuk, hogy a családokkal megfelelő együttműködés alakuljon ki a gyermekek optimális fejlődésének érdekében.
* Olyan intézmény munkájának szeretnénk részesei lenni, ahol nyugodt légkör tartalmas szakmai eredményeket hozhat, melyek együttesen szolgálják a gyermekek, szülők és a szakma érdekét.
* Szem előtt kívánjuk tartani a családias hangulatú bölcsődei légkör megteremtését, ahol nemcsak a gyermekek, hanem az őket gondozó felnőttek is jól érzik magukat, és sajátjuknak tartják és vallják munkahelyüket.

**2.3. Bölcsődénk sajátosságai, szakmai programjának konkrét bemutatása,**

Minden bölcsőde, így mi is szakmai programunk összeállításánál figyelembe vette és betartja „A bölcsődei nevelés- gondozás szakmai szabályai” módszertani levél előírásait. E mellett azonban fontosnak tartjuk kiemelni, egyéni sajátosságainkat, jellemzőinket, melyek megkülönböztetnek minket a környezetünkben lévő intézményektől.

Ezek pedig a következők:

* Az alacsony férőhelyszám lehetőséget biztosít arra, hogy igazán családias légkört teremtsünk meg csoportjainkban és minden kisgyermeket mindenki személyesen ismerhessen.
* Több éve hagyomány nálunk, hogy a gyermekekkel igyekszünk megismertetni és megszerettetni az élő zene varázsát, hatásait. Úgy tapasztaljuk, a gyerekek szívesen ismerkednek meg hangszerekkel pl. a gitárral, amely nemcsak új élményt nyújt számukra, hanem játszva fejleszti mozgásukat, szókincsüket, sőt még társkapcsolatukat is, hiszen a zene hatására az együtt mozgás, „táncolás” is nagyobb élményt nyújt számukra.
* A zene mellett a mozgás játékos fejlesztését is középpontba helyeztük. Ennek szükségességére az elmúlt években figyeltünk fel. Azt tapasztaltuk, hogy az egészséges fejlődésmenetű gyermekek jelentős hányadánál figyelhető meg a gyakoribb elesés, kicsit ügyetlenebb diszharmonikus mozgás. Ezért gondoltuk azt, hogy a mozgás fejlesztésre tudatosabban figyelünk oda, és a szabad játékba beépített nagymozgásos tevékenységeket az eddiginél tervezettebben építjük be a napirendbe.
* A bölcsődénk rendelkezik sószobával, amely jó lehetőség arra, hogy színesebbé, változatosabbá tudjuk tenni a gyermekek mindennapjait. Az őszi-téli időszakban sokat tudunk tenni a gyermekek egészségének megőrzése érdekében, ha heti rendszerességgel játszhatnak a kicsik a sószobában.
* Kisgyermeknevelőink kézügyességének köszönhetően az épület és a csoportszobák hangulata mindig változatos, az adott évszaknak, ünnepnek a hangulatát tükrözi és így könnyebb ráhangolódni a közelgő eseményekre, évszakváltozásokra. Természetesen a családias, hangulatos környezetben a gyermekek még inkább szívesen hallgatják azokat az ünnepekhez, évszakokhoz kapcsolódó dalokat, mondókákat, melyek sok élményt és „tanulási” lehetőséget biztosítanak számukra. Fontosabb ünnepeink a következők:
  + **A családokkal közösen sütőtökből lámpást faragunk**, készítünk, a gyerekek kedvük szerint az évszakhoz és az ünnepkörhöz kapcsolódó képeket ragasztanak, vágnak, alkotnak.
  + **A családokkal együtt várjuk a Télapót**. Erre a napra úgy készülünk fel, hogy minden nap valami új kis kincs, dísz kerül be a csoportba és játék közbe kisgyermeknevelőink, télapót idéző mesét, éneket mondanak el a gyermekeknek. A jeles napon már mindenki nagyon izgatott. Mi már alig várjuk, hogy a gyermekek arca mit tükröz, a családok pedig szeretik, hogy ebben a jól ismert környezetben is átélhetik az ünnep élményét.
  + **A következő ünnep a karácsony**. Mi úgy gondoljuk, ennek az ünnepnek csak a hangulatát kell megteremtenünk, a várakozás élményére kell felkészítenünk a gyermekeket. A közös mézeskalács sütés is ezt a célt szolgálja. Az előtérben felállított fenyőfára a gyermekek által készített díszek kerülnek fel és a csoportok oda mennek ki énekelni, mondókázni. Ami még nekünk a karácsonyhoz tartozik és a várakozás élményét fokozza, az az, hogy kisgyermeknevelőink kis ajándéktárgyakat készítenek, melyek közül a szülők kiválaszthatják azt, ami lakásuk dísze lehet.
  + **A farsang** a mulatságról, jókedvről, a vidámságról szól. A nagyobb gyerekek már felvesznek egy-egy jelmezt és a délelőtt folyamán abban énekelnek, játszanak.

****

* + **Húsvét:** az ünnepre hangolódván a gyerekekkel közösen tojást festünk és ismét az ünnephez illő díszek kerülnek fel a csoportszobák falaira. Az udvaron csokitojásokat keresnek a gyermekek, melyeket kis kosarakba gyűjtenek. 2-3 héttel húsvét előtt bekerülnek a csoportokba a nyuszis mesekönyvek is és természetesen az ünnephez kapcsolódó verseket, meséket, idézzük fel közösen a gyerekekkel.
  + **Anyák napjára** az apukákat várjuk sok szeretettel egy közös délutáni programra, akik a gyerekekkel közösen készítenek valami kis meglepetést az anyukáknak.
  + **Apák napjára** az édesanyákat hívjuk be és az anyukák a gyermekeikkel közös ajándékot készítenek apának.
  + **Az év zárásaként juniálist** tartunk, ami tulajdonképpen egy délutáni családi program. Ezen a délutánon feldíszítjük udvarunkat, felállítunk egy ugróvárat, amit a gyerekek nagyon szeretnek, hiszen ez újdonság számunkra, kézműves foglalkozásokat és mozgásos játékokat szervezünk, arcfestést, szappanbuborékkfújást, horgászhatnak és természetesen mindig nagy sikere van a rendőrautónak, vagy az Önkéntes tűzoltók által hozzánk érkező tűzoltóautónak. Amennyiben anyagi lehetőségeink engedik zenés műsorral is készülünk erre a délutánra.

Évek alatt nagyon sok családnak tudtunk segíteni abban is, hogy a nálunk felfedezett értelmi vagy éppen mozgásos elmaradásokra korán felhívjuk a családok figyelmét és sok beszélgetést követően minél korábban a megfelelő szakember segítségével a gyermek felzárkóztatása megkezdődjön. Ehhez a munkához nagy empátiakészségre van szükség, ami a mi kis kollektívánkban megvan. Empátián kívül az is fontos, hogy minden esetben a fejlesztő szakemberrel is szoros kapcsolatot tartunk fenn, önképzéssel is fejlesztjük tudásunkat és így közös erőfeszítéssel szinte minden hozzánk bekerülő eltérő fejlődésütemű gyermek könnyen beilleszthető lesz az ép óvodai közösségbe.

2.4. Sajátos nevelési igényű gyermek gondozása nevelése bölcsődénkben:

* + A sérült gyermek integrált formában történő gondozása – nevelése az egészséges és sérült gyermekek együttélési előnyeire kell, hogy építkezzen.
  + Egy gyermekcsoportban legfeljebb két sérült gyermeket integrálunk be, mert óvakodni kell a csoport, ill. a kisgyermeknevelő túlterheléséről.
  + Az integrált csoport kisgyermeknevelői gondozásba ágyazott fejlesztést végeznek, a korai fejlesztés a kerület Pedagógiai Szakszolgálata által kirendelt gyógypedagógusok feladata. Szükségszerű és elengedhetetlen az együttműködés a bölcsőde és a szakszolgálat munkatársai között, hiszen csak közös segítséggel érhető el, a gyermekek továbbfejlődése, felzárkóztatása.
* Bölcsődében adottak a tárgyi feltételek az SNI-s kisgyermekek ellátáshoz, a szakembergárda pedig szellemiségében felkészült az inkluzív nevelésre.

**3. A bölcsődei élet megszervezésének elvei és módszerei**

A bölcsődei gondozás-nevelés alapvető feladata a gyermekek szakszerű gondozása-nevelése mellett, hogy a családokkal partneri kapcsolatot alakítsunk ki, hiszen valljuk, a bölcsődébe kerülés után, közösen kell biztosítanunk a gyermekek harmonikus fejlődését. Támaszkodnunk kell a szülők információira, tapasztalataira, mert ők ismerik legjobban a gyermekek egyéni igényeit, szokásait, melyek segítségével a kisgyermeknevelők differenciált, személyre szóló módszerek alkalmazásával, segíthetik őket az új környezethez való alkalmazkodáshoz. A kisgyermeknevelők pedig szaktudásukkal, tapasztalataikkal tudják segíteni a családokat. A korrekt partneri együttműködés feltétele a kölcsönös bizalom, az őszinteség, a hitelesség, a személyes hangvételű, etikai szempontból megfelelő, tapintatos folyamatos kommunikáció.

Mi már a bölcsődébe kerülés előtt törekszünk arra, hogy a bizalmon alapuló partneri kapcsolat alapjait letegyük. Ehhez különböző módszereket alkalmazunk, melyek segítik egymás jobb megismerést. Ezek a módszerek a következők:

* **Bölcsőde kóstolgatóra** hívjuk a szülőket és gyermekeket, ahol bemutatjuk a házainkat, elmondjuk szokásainkat. Meghallgatjuk az aggodalmakat, beszélgetünk a gyermekintézményekkel kapcsolatos hiedelmekről. Ezen az ismerkedő napon a szülők kicsit beleláthatnak napi munkánkba, és benyomást szerezhetnek az intézmény nevelési légköréről is.
* **Szülői értekezletet** tartunk a felvételt nyert gyermekek szüleinek. A közös szülői értekezleten informális tájékoztatást adunk a bölcsődék házirendjéről, szervezeti és működési szabályzatáról, napirendjéről, a térítési díj összegéről és a fizetés módjáról. A bölcsőde szakmai programját a családok rendelkezésére bocsátjuk. A Gyvt.32.§(7) bekezdés értelmében „Megállapodást” kötünk a családokkal a bölcsődei ellátás időintervallumára, tartalmára, a személyi térítési díj megfizetésének módjára vonatkozóan. Elmondjuk, milyen dokumentumok összegyűjtése szükséges a gyermek beiratkozásához és a díjfizetés összegének megállapításhoz.

Tájékoztatjuk a családokat a gyermekek és szülők jogairól, kötelezettségeiről. Megalakítjuk a Szülői Érdekképviseleti Fórumot, hogy a hozzánk járó családok jogaikat érvényesíteni tudják.

* **Szülőcsoportos beszélgetést** az első szülői értekezletet követően tartjuk. Itt már nem az információ átadáson, hanem a kapcsolatépítésen van a hangsúly. Beszélünk a bölcsődével kapcsolatos gondolatokról, hiedelmekről és érzésekről. Fontos nekünk, hogy tisztában legyünk a szülő benyomásaival, tapasztalataival, ismereteivel, hiszen csak ennek birtokában tudunk rá értőn figyelni, esetleges szorongásait feloldani, hiedelmeit megváltoztatni.

Ezen a csoportbeszélgetésen megosztjuk egymással az elválás érzéseit és nehézségeit.

A későbbiekben segítünk eligazodni a dacosság, akarat, félelem, a szobatisztaság problémáinak rejtelmeiben. A „gondolat megosztás” által lehetőség adódik arra, hogy a nevelési megoldások közül mindenki maga válassza ki a számára legmegfelelőbbet. Ezáltal segítünk eligazodni a gyermeknevelés rejtelmeiben, de egyben erősítjük a szülői kompetenciát is.

* **Családlátogatásra** megyünk el, ahol alkalom nyílik a gyermeket otthoni környezetében megismerni, szokásait, napirendjét megbeszélni és képet kaphatunk arról is, milyen nevelői légkör veszi körül otthon. Látogatás alkalmával „beajánljuk magunkat”is. Elmondjuk, miben vagyunk erősek, milyen értékeink vannak, miért vagyunk meggyőződve arról, hogy a bölcsőde jó hatással van a gyermekek fejlődésére és szocializációjára. Megosztjuk a tapasztalatunkat az anyával és elmondjuk, miért fontos a szülővel történő beszoktatás a gyermek, a szülő és a kisgyermeknevelő szempontjából.

***Fontossága a kisgyermeknevelő szempontjából*:**

1. bizalmas kapcsolat kialakítása,
2. a szülők feszültségoldása,
3. a gyermek megismerése saját környezetében, megfigyelhető a gyermek családban elfoglalt helye, szerepe, fontossága,
4. családi háttér tisztánlátása.

***Fontossága a gyermek és a szülő szempontjából:***

1. a kisgyermeknevelő megismerése a gyermek saját környezetében,
2. a felszabadultabb beszélgetés megkönnyíti az információk átadását,
3. a kisgyermeknevelő „csak rájuk” figyel, ők vannak a figyelem középpontjában.

***Szakmai feladat a családlátogatással kapcsolatban*:**

1. A szülő meggyőzése a látogatás hasznosságáról, a gyermekre gyakorolt pozitív hatásáról.
2. A gyermek kisgyermeknevelői a beszoktatást megelőző héten, a szülőkkel előre egyeztetett időpontban meglátogatják a családot. Ilyenkor a gyermeknek apró saját készítésű ajándékkal kedveskednek.
3. Csak akkor kell eltekinteni a családlátogatástól, ha a szülő mereven elzárkózik, ennek okát a kisgyermeknevelőnek jelezni kell a vezető felé.

* **Szülővel történő beszoktatást** azért tartjuk nagyon fontosnak, hogy a kisgyermek az édesanyja biztonságot nyújtó jelenléte mellett ismerhesse meg az új környezetet. A szülőnek a (ami kb. két hétig tart) beszoktatás alatt van módja arra, hogy megmutassa a kisgyermeknevelőnek az otthon kialakult szokásokat, rituálékat, gondozási módozatokat. A kisgyermeknevelőnek lehetősége adódik arra, hogy a szülőnek és kisgyermekének bemutassa a bölcsődei szokásokat, nevelési és gondozási elveket és módszereket, bizalmi kapcsolatot építsen ki a család és az intézmény között.

***A beszoktatás szempontjai*:**

1. a kisgyermek felkészítése a bölcsődei életre (beszoktatás előtti családlátogatás, szülő felkészítése a beszoktatásra- tájékoztatás),
2. lehetőség adása a beszoktatás előtti ismerkedésre – bölcsődekóstolgató
3. minél jobban megkönnyíteni az anya és gyermeke közötti elválást,
4. fokozatos legyen (1. nap 1 órát, naponta emelkedő időtartam- legalább 2 heti periódusban),
5. anya, ill. más gyermekhez közeli személy jelenléte a beszoktatás alatt (a gyermek gondozását fokozatosan átadva a kisgyermeknevelőnek),
6. 1 új gyermek fogadása hetenként,
7. a gyermeket a beszoktatás időszakában ugyanaz a kisgyermeknevelő fogadja,
8. „saját kisgyermeknevelő” rendszer

* **„Saját” kisgyermeknevelő rendszer** a személyi állandóság elvén nyugszik: Az édesanyával kialakult szoros kötődés után a bölcsődében kell lenni egy olyan személynek, aki segít megkönnyíteni az elválás és beilleszkedés nehézségeit, és jobban figyelemmel kíséri a gyermek fejlődését, és számon tartja az újabb fejlődési állomásokat. A „saját” gondozói rendszerben több figyelem jut minden gyermekre, számon lehet tartani a gyermek egyéni igényeit, problémáit, szokásait és ő az a személy, akinek több ideje van arra, hogy átsegítse a gyermeket a bölcsődei élete során adódó nehézségeken.
* Bölcsődénkben **a személyes kapcsolattartás** fontos részét képezik a napi találkozások. A reggeli átvételnél a kisgyermeknevelők érdeklődnek a gyermekkel történt előző napi eseményekről, délután pedig átadáskor tájékoztatják a szülőket az aznapi történésekről.
* **Faliújságon és emailen keresztül** is tájékoztatjuk a szülőket,a bölcsődénket érintő fontosabb eseményekről, aktuális hírekről, melyek szintén a kapcsolatépítést, segítségnyújtást segíti.

A nevelési módszereink megvalósításának elengedhetetlen feltétele:

* jól szervezett napirend
* a korosztályra kifejlesztett korszerű táplálkozás
* a jó tárgyi felszereltség (játékok, fejlesztő eszközök, kert, bútorok)
* a jól képzett szakember gárda
* a gyermekcsoport ideális létszáma

**3.1. A napirend kialakítása**

A napirend az aktuálisan egy csoportba tartozó gyerekek szükségleteinek kielégítésére irányuló életszervezési feladat. A gyerekek étkezési-, játék-, pihenési szükségletük egyéni figyelembevételével kell kialakítani a napirendet, a csoport érdekeivel összehangoltan.

A napirend szolgál alapul a gyermek számára a tájékozódásban, és a biztonságérzetében.

A gyermek egyéni igényein túl meghatározza a napirendet a gyermekek fejlettsége, a létszám, az évszak, időjárás. A kisgyermeknevelők munkarendje a gyermekek napirendjéhez kell, hogy igazodjon. A kisgyermeknevelők a csoport kialakulása után egymással egyeztetett állandó napirendet és munkarendet dolgoznak ki. Ezen változtatni csak közös, - a bölcsődevezetővel egyeztetett – megfontolás után lehet.

##### **Általános alapelvek:**

* + Minden egyes gyermek és a csoport igényeinek figyelembevétele, összehangolása.
  + Bölcsődei nyitvatartási idő.
  + A gyermek otthoni és bölcsődei napirendjének egymáshoz közelítése.
  + A gyermekek életkori sajátságainak, igényeinek, fejlődésüknek szem előtt tartása.
  + Szükségletek változása- évszakok (nyári, őszi, tavaszi, téli napirend).

###### ***Gyakorlati szempontok:***

* + elegendő idő hagyása a gondozási műveletekre,
  + várakozási idő kiküszöbölése,
  + folyamatosság,
  + összehangoltság,
  + egységenkénti, ezen belül külön összeállított csoportok napirendje (csúsztatott napirend),
  + a kisgyermeknevelői és technikai dolgozó munkarendjének igazodása a napirendhez,
  + a csoport pontos korösszetételének figyelembe vétele, a gyermekek megoszlása a kisgyermeknevelők között (vegyes-, azonos korú gyermekcsoport),
  + a csoportok alcsoportokra bomlanak a „saját kisgyermeknevelő” elv értelmében,
  + minden egyes gyermek egyéni igényének figyelembe vétele.

**Az általános napirend főbb szempontjai:**

|  |  |
| --- | --- |
| 600-800 | Reggeli érkezés, gyermekek fogadása, kötetlen játék, meghitt beszélgetések |
| 800-830 | Reggeli |
| 830-1000 | Szabad játéktevékenység a kisgyermeknevelő felügyelete és támogató tevékenysége mellett |
| 1000-1130 | Udvari játék / az időjárástól függően ez az időpont rugalmasan változik / |
| 1130-1230 | A gyermekek folyamatosan jönnek be az udvarról a saját kisgyermeknevelőikkel. Tisztálkodnak, ebédelnek, öltözködnek és pihenni térnek. |
| 1230-1500 | Pihenés, alvás. Az ébredés sorrendjében kelnek fel a gyermekek, fürdőszobai tevékenységeket végeznek. Uzsonnáig kötetlenül játszanak. |
| 1500-1530 | Uzsonna |
| 1530-1800 | Szabad játéktevékenység, haza adás |

**3.2. A korosztályra kifejlesztett korszerű táplálkozás**

A bölcsőde kerületi egységesített éves étlap alapján látja el kisgyermekek élelmezését, figyelembe véve a rendeletben előírt korosztályi sajátosságokat, valamint az egyéni szükségleteket. Szakorvosi javaslatra külön tej, tojás, lisztmentes étrendet biztosítunk az arra igényt tartó gyermekeknek.

Az étrend az egészséges fejlődést szolgálja. Sok nyers gyümölcsöt, ízletes főzeléket, megfelelő mennyiségű tejet, húst, tojást kínálunk.

Az önálló étkezésre még nem érett gyermeket ölben etetjük. Azok ehetnek asztalnál és próbálkozhatnak a kanál használatával, akik már biztonságosan tudnak ülni.

Az ételeket szakképzett szakácsnő helyben, a HACCP előírásainak megfelelően, korszerűen felszerelt konyhában főzi. Az öltözőkben kitett étlapról a szülők már hét elején értesülnek melyik nap, mi a menü. Így folyamatosan találkoznak a korszerű étkezés változatos lehetőségeivel. Szükség esetén a gyermekorvos, ill. az élelmezésvezető előadást tart a kisgyermek táplálás sajátosságairól, az egészséges étkezés jelentőségéről**.**

**3.3. A jó tárgyi (játékok, fejlesztő eszközök, kert, bútorok) felszereltség**

A bölcsődénk tárgyi felszereltsége minden szempontból kiválónak mondható. Köszönhető ez az intézményekre fordított fenntartói költségvetésnek, de a megfelelő gazdálkodásnak is.

Az előírt minimumfeltételeket jóval meghaladja mennyiségben és minőségben eszköz felszereltségünk. A tágas játszókertben telepített fajátékok és változatos mobil játékok biztosítják a gyermekek számára a felhőtlen játéklehetőséget.

**3.4. Személyi feltételek**

A minimum szakmai feltételek a 15/1998.(IV. 30) NM rendelet 1. sz. melléklete szerint biztosítottak.

Bölcsőde vezető: 1 fő

kisgyermeknevelő: 9 fő

Élelmezésvezető: 1 fő

Szakácsnő: 1 fő

Mosónő: 1 fő

Dajka 2 fő

Kertész: 1 fő

Összesen: 16 fő

**4. Képzések továbbképzések és az egyéni szakmai fejlődés biztosítása**

A bölcsődét szociálpedagógiai és drámapedagógiai diplomával rendelkező szakember vezeti, aki képes irányítani és szervezni a bölcsőde strukturális működését.

A gyermekeket kisgyermeknevelői felsőfokú vagy főiskolai végzettséggel rendelkező szakemberek látják el. A kisgyermeknevelői hivatás igen komoly felkészültséget kíván meg, mert ők a legérzékenyebb, legtöbb törődést, szeretetet, dédelgetést igénylő korosztályt nevelik, gondozzák, biztosítják számukra a harmonikus testi, szellemi, valamint szociális fejlődés lehetőségeit, feltételeit. A kisgyermeknevelői képesítés érettségi után szerezhető meg és a gondozási ismeretek mellett gyermeknevelési, fejlődés-lélektani, egészségügyi, zenei képzésben is részesülnek. Ezen ismeretek birtokában segítik a gyermekeket a világ megismerésében úgy, hogy aktivitásra való igényüket tiszteletben tartják, és nem veszik el tőlük a felfedezés örömét. Segítik őket a pozitív én-kép kialakulásában, az ideális pszichés állapot elérésében, melyben a gyermekek boldogan, önfeledten tevékenykedhetnek, játszhatnak, „tanulhatnak”.

A kisgyermeknevelők szakmai ismereteken kívül, szociológiai, szociális és jogi képzést is kapnak, hiszen ezen ismeretek is szükségesek ahhoz, hogy a gyermekjóléti alapellátás keretén belül működő bölcsődénkben szakszerűen tudjuk segíteni a hozzánk járó családokat.

Szakembereink 4 évente kötelező szakmai továbbképzéseken vesznek részt a 9/2000 (VIII.4.) SZCSM rendelete értelmében. Emellett rendszeres házi továbbképzéseken is foglalkozunk a szakmai ismeretek megújításával, új módszerek átadásával. Lehetőséget adunk és támogatjuk a kolléganők továbbtanulási szándékát, szakmai megújulását. A pályakezdő kisgyermeknevelők szakmai fejlődését gyakornoki rendszerben biztosítjuk és segítjük.

2018. január 1-től pedig, a vezetőképzés keretében a vezetői megbízás kezdetétől számított egy éven belül alapozó képzés teljesítésére, továbbá az alapozó képzés teljesítésének időpontjától számított két éven belül, majd ezt követően két évenként megújító képzés teljesítésére köteles minden vezető.

**5. Kapcsolattartás**

**Kapcsolattartás a szülőkkel**:

* Tájékoztatás bölcsődei felvételnél
* Szülői értekezlet
* Családlátogatás
* Beszoktatás
* Napi találkozások
* Egyéni beszélgetés szükség szerint
* Szülő – csoportos beszélgetés
* „Családi füzet” /írásos tájékoztatás /
* Szervezett programokon – bölcsődei ünnepek - való találkozás
* Szülői Fórum képviselője általi beszélgetések
* „Nyitott bölcsőde”
* Hirdetőtábla

**Társintézményekkel való együttműködés, kapcsolattartás**

**Háziorvosi, védőnői hálózattal:**

* javaslat bölcsődei felvételre
* családlátogatás előtti, illetve családlátogatáshoz kért információ
* évközben felmerülő probléma esetén
* körzeti védőnők időközönkénti bejárása bölcsődénkbe, amely tájékozódáson és tapasztalatcserén alapul

***Család- és gyermekjóléti központ***

A gondozott gyermekek érdekében fontos kapcsolatot ápolni a jelzőrendszer tagjaival is, ahonnan a felvételre kerülő gyermekekről előzetesen, ill. működés közben is tájékoztatást szerezhetünk. A családgondozók a szolgáltatást nyújtóknál rendszeresen meglátogatják a családgondozás látókörébe tartozó gyerekeket, és tájékoztatást kérnek, ill. konzultálnak a gyermekek helyzetéről, fejlődéséről. Adott esetben a gyermekjóléti szolgálat már a felvételi jelentkezéskor tájékoztatást ad egy-egy család anyagi vagy nevelési nehézségéről, akiknek a felvételnél előnyt kell élvezniük. Különösen nehéz családi élethelyzetben a gyermekjóléti szolgálat igénye alapján azonnali felvételt nyer a kisgyermek, elsődlegesen a bölcsődébe. A kapcsolat kétoldalú; a szolgáltató, mint a gyermekjóléti jelzőrendszer tagja, jelzést ad a szolgálat felé, ha a kicsik között akad olyan gyermek, akinél nem megfelelő szülői bánásmódot tapasztal.

**Óvodákkal:**

Törekszünk arra, hogy minél könnyebb, zavartalanabb legyen a gyermekek óvodába való átmenetele. Óvodai beiratkozás előtt az óvodába menő gyermekek szüleinek szülői értekezletet tartunk (április végén, az óvodai beiratkozást megelőzően) a szomszédos óvodavezetők meghívásával. Az óvodavezetőket tájékoztatjuk: veszélyeztetettség, lassabban fejlődő kisgyermek, gyermekvédelmi kedvezményben részesülő kisgyermekek.

A kisgyermeknevelőink minden gyermekről kitöltik óvodába menetel előtt az óvodák által kért „Bölcsődei tapasztalatok” c. kérdőívet.

**Kerületi bölcsődékkel:**

* A kisgyermeknevelők tapasztalatcseréjére irányuló látogatás megszervezése a kerületi bölcsődében.
* Bölcsődevezetők szakmai segítő látogatása – összekötve a vezetői értekezletekkel.
* A kerületi bölcsődékben tartott továbbképzések a kerületi kisgyermeknevelők számára, megfigyelés lehetőségének biztosítása, új módszerek alkalmazásának bemutatási lehetősége.
* Az új bölcsődékbe felvételre kerülő új dolgozók betanításában való részvétel.
* Egymás közötti segítségkérés és nyújtás.

**Együttműködés képző intézményekkel**

Együttműködési megállapodás alapján tereptanárunk közreműködésével terephelyet és a gyakorlati munkára felkészülési lehetőséget biztosítunk az ELTE BA szakos hallgatók részére.

**6. Az ellátottak és a szolgáltatást végzők jogainak védelme**

Különös gondot fordítunk a gyermekek jogainak sérthetetlenségére, valamint a szülők, (törvényes képviselők) és a bölcsődei dolgozók állampolgári, alkotmányos jogainak tiszteletben tartására.

A Gyvt. előírja azokat a jogokat és kötelezettségeket, melyeket nekünk és a családoknak be kell tartaniuk. Ezek közé tartozik a:

**Gyermekvédelmi feladatok:**

* Folyamatos kapcsolattartás: az Egyesített Bölcsődevezetővel, bölcsődevezetőkkel, Családsegítő-és Gyermekjóléti Szolgálattal, kerületi Kormányhivatallal, vezető védőnővel, Pedagógiai Szakszolgálattal.
* Veszélyeztetettség észlelése, okok feltárása, dokumentálása.
* A jelzőrendszer működtetése.
* Segítségadás felkínálása.
* Családlátogatáson részvétel veszélyeztetettség, illetve felkérés esetén.

**6.1. Az igénylők, és a személyes gondoskodást végző személyek jogainak védelmével kapcsolatos szabályok**

Az 1997. évi XXXI. Törvény szabályozza, hogy a bölcsődének a szakszerű gondozás érdekében milyen szolgáltatást kell biztosítani, és milyen szabályozóknak kell megfelelnie. A törvény azonban azt is szabályozza, hogy a rendszerben dolgozóknak mit kell megtenniük a gyermeki jog védelmének érdekében.

Bölcsődénk mindent megtesz annak érdekében, hogy a **gyermekek jogai ne sérüljenek, így:**

* az ***egyéni bánásmód elvének betartásával*** segítjük a gyermekek személyiségének a kibontakoztatását,
* a gyermek fejlődését veszélyeztető helyzet elhárítása érdekében a jelzőrendszeren keresztül felvesszük a kapcsolatot a gyermekjóléti szolgálattal,
* bölcsődénk felkészült a sajátos nevelési igényű és a tartósan beteg gyermekek fogadására és lehetőségeinkhez képest helyet biztosítunk a gyermekek intézményünkben történő fejlesztéséhez, melyet a pedagógiai szakszolgálat munkatársai végeznek,
* a hátrányos megkülönböztetés minden formájától mentes nevelésben, gondozásban részesítjük a bölcsődébe járó gyermekeket.

**A szülőknek (törvényes képviselőknek) jogait tiszteletben tartva:**

* lehetőséget biztosítunk arra, hogy a szülők a beiratkozás előtt megismerhessék a bölcsőde környezetét, betekintést nyerjenek szakmai programunkba és megválassza az intézményt, melyre gyermeke nevelését, gondozását bízza,
* bölcsődei felvétel után pedig az első szülői értekezleten, majd a családlátogatás alkalmával részletes tájékoztatást adunk a gyermekcsoportok életét, nevelési gondozási elveinkről,
* a bölcsődében eltöltött idő alatt szükség esetén szakmai tanácsainkkal segítjük a családok problémáinak megoldását,
* a családi füzetbe és a gyermekek egészségügyi törzslapján részletes feljegyzést készítünk a gyermekek fejlődéséről, melybe a szülők betekintést nyerhetnek,
* a szülői érdekképviselet működtetése pedig azt segíti, hogy a szülők bátran elmondhatják véleményüket a bölcsőde működésével kapcsolatban.

**A szülőket (törvényes képviselő)** tájékoztatjuk arról is, hogy a szolgáltatásunk igénybevétele után nekik is vannak kötelezettségeik az intézménnyel szemben, melyek betartása rájuk nézve kötelező, ezek:

* az intézmény vezetőjével és a gyermek „saját” kisgyermeknevelőjével együtt kell működnie, és tájékoztatnia kell őket minden olyan eseményről, mely befolyásolja a gyermek fejlődését,
* részt kell vennie a gyermek beszoktatásában,
* a fizetendő személyi térítési díjat időben rendeznie kell,
* az intézmény házirendjét be kell tartania.

***Érdekképviseleti fórumot működtetünk, melynek célja és feladata az*** ellátásban részesülők érdekeinek védelmében.

E szerint a gyermek szülője vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek a bölcsőde vezetőjénél vagy az érdekképviseleti fórumnál:

* az ellátást érintő kifogások orvoslása érdekében,
* a gyermeki jogok sérelmére,
* az intézmény dolgozóinak kötelezettségszegése esetén.

***Az érdekképviseleti fórum tagjai:***

* a nevelési egységet képviselő szülők,
* a bölcsődét képviselő kisgyermeknevelők,
* a fenntartó önkormányzat delegáltja.

**Az aktuális tagok névsorát jól látható helyen a szülők tudomására kell hozni.**

***Az érdekképviseleti fórum feladata:***

* az intézménnyel jogviszonyban állók és az ellátásra jogosultak érdekeinek védelme,
* hozzá benyújtott panaszok és a hatáskörébe tartozó ügyek vizsgálata, döntés,
* intézkedések kezdeményezése a fenntartónál, a gyermekjogi képviselőnél, illetve más hatáskörrel rendelkező szervnél,
* az intézmény alaptevékenységével összhangban végzett szolgáltatások tervezésére működtetésére, valamint az ebből származó bevételek felhasználására vonatkozó javaslattétel,
* a házirend elfogadásánál egyetértési jog gyakorlása.

Ha valami jelzés érkezik, akkor az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjára.

A gyermek szülője vagy más törvényes képviselője, ha 15 napon belül nem kap értesítést a vizsgálat eredményéről, vagy ha a megtett intézkedéssel nem ért egyet, az intézmény fenntartójához vagy a gyermekjogi képviselőhöz fordulhat jogorvoslatért.

A fórum szabályos működtetése érdekében évente legalább két alkalommal ülésezik (aktuális probléma esetén szükség szerint).

***A személyes gondoskodást végző személyeket is megilleti az a jog, hogy:***

* személyiségüket tiszteletben tartsák,
* panasztétel esetén munkáltatójuk és fenntartójuk védelme megillesse a kivizsgálási időszak végéig,
* adatait a személyes adatok kezelésére vonatkozó és titoktartási szabályok szerint kezeljék,
* különös védelem illeti továbbá a várandós anyát és a kisgyermeket nevelő anyát.

# 7.Dokumentáció

**Bölcsődevezető illetve a helyettes által vezetett dokumentáció nyilvántartások:**

**Dolgozókról**

* Egészségügyi nyilatkozat, egészségügyi alkalmassági vizsgálatok nyomon követése
* Munkaköri leírások
* Szabadságok nyilvántartása
* Jelenléti kimutatás
* Létszámjelentés – negyedévente
* Személyi anyagok vezetése
* Nyilatkozat – „nem folyik ellene gyermekbántalmazás miatti eljárás”
* Dolgozók továbbképzési kötelezettségével kapcsolatos nyilvántartások, jelentések
* Minimum vizsga – konyha – élelmezés egészségügy
* Kis- és nagy értékű eszközök nyilvántartása, leltár
* Munka- és tűzvédelmi napló

**Gyermekekről:**

* Felvételi könyv
* Megállapodás az ellátás igénybevételéről
* Bölcsődei ellátotti nyilvántartás
* Szülői nyilatkozat a tájékoztatási kötelezettség megtörténtéről
* Havi statisztika – „Bölcsődei jelentés”
* Nyilvántartás az étkezést igénybe vevőkről
* Térítési díj fizetés dokumentálása
* Intézményi térítési díjkedvezmény elszámolása
* Térítési díjkedvezmények különböző jogon
* Éves statisztikai kérdőívek
* Heti étrend
* Fertőző betegségekről kimutatás
* Oltásokról kimutatás
* Tetvességi nyilvántartás

**Egyéb feladatok:**

* Költségvetés nyomon követése
* Szakmai program, munkaterv, munkatervi beszámoló készítése

**Kisgyermeknevelők által vezetett dokumentáció:**

* ***Bölcsődei gyermek egészségügyi törzslap*** – a családlátogatás időpontjának bejegyzésével, a beszoktatás összefoglalójával, ill. a meghatározott időközönkénti fejlődésmenet leírásával (a gyermek 1 éves koráig havonta, később negyedévente vezetve).
* ***Percentil tábla*** – ránézésre is szemléletesen mutatja a lineáris magasság- és súlyfejlődést
* ***Családi füzet*** – a bölcsőde adataival, leírásával, majd a szülő általi adatok bejegyzésével indított olyan életre szóló dokumentum, amelyben a gyermek óvodába meneteléig a kisgyermeknevelők rendszeres bejegyzései által belekerül a bölcsődés kis életének levonata
* ***Csoportnapló*** – naponkénti vezetéssel

1. az óvodába menő gyermekek jelentőlapja (kerületi helyi)
2. kisgyermeknevelői jellemzés a szakértői és egyéb szakvizsgálatokhoz

**Élelmezésvezető által vezetett dokumentáció:**

* 1. heti étrend (bölcsődeorvossal és bölcsődevezetővel
  2. nyersanyag felhasználás
  3. árubeszerzési bizonylatok, számlák
  4. adagolási útmutató
  5. ételrecept gyűjtemény
  6. kimutatások
  7. a HACCP-hez kapcsolódó dokumentációk

**8. Ellenőrzés értékelés rendszere**

A bölcsődében több rétegű ellenőrzési feladatot kell végezni. A nevelési gondozási program csak a pedagógiai munkáról szól, ezért itt a program megvalósulását és a pedagógiai munka ellenőrzését kell rendszeresen elvégezni. Fontos, a tapasztalatokról feljegyzéseket készíteni, valamint közös kiértékeléseket, megbeszéléseket tartani, mert a közös célok elérése eredményesebb lehet, ha mindenki visszajelzést kap a munkájáról.

A pedagógiai munka felelős vezetője a bölcsődevezető, ezért az ellenőrzés is alapvetően az ő feladata. Munkáját külső megfigyelőként segíti a kerületi szaktanácsadó, aki szintén megfigyelésekkel, közös kiértékelésekkel és házi továbbképzések szervezésével segíti a kerület egységes pedagógiai szemléletének kialakítását. Ezen kívül a gyakornokok szakmai segítése, fejlődésük nyomon követése is kiemelt feladatként jelenik meg, hiszen a fiatal pályakezdő kolléganők elméleti tudását át kell ültetni a gyakorlatba, és segíteni kell őket abban is, hogy a szülőkkel megtalálják a megfelelő hangnemet és partneri kapcsolatot tudjanak kiépíteni velük.

A szakmai programhoz szorosan kapcsolódik:

* **az éves munkaterv**, mely minden évben tartalmazza azokat a kiemelten terülteket, melyekre az elkövetkezendő évben kiemelt figyelmet kell szentelni,
* az ellenőrzések kiterjednek a napi, havi és negyedéves dokumentációk ellenőrzésére.

Ezen kívül az ellenőrzések kiterjednek a technikai dolgozók munkájának megfigyelésére, a higiénés szabályok betartására, valamint a meglévő eszközök szabványoknak, előírásoknak való megfelelőségére is.

# Mellékletek

**Budapest Főváros II. kerületi Önkormányzat II. kerületi Egyesített Bölcsődék**

**1027 Varsányi Irén u. 32.**

**Tel/fax: 201-1185, e-mail:varsanyi@iikeruletibolcsik.hu**

### 

**A Bölcsőde házirendje**

*Hatályos: 2023. július 1-től.*

1. **Általános információk intézményünkről**

**Az intézmény fenntartója**: Budapest Főváros II. kerületi Önkormányzat

**Bölcsőde neve, címe: Budapest Főváros II. kerületi Önkormányzat II. kerületi Egyesített Bölcsődék - Varsányi Bölcsőde - 1027 Budapest Varsányi Irén utca 32.**

**Telefonszáma: 061/201-1185, 3620/341-1047**

**E-mail címe:** [**varsanyi@iikeruletibolcsik.hu**](mailto:varsanyi@iikeruletibolcsik.hu)

**Bölcsődevezető:**

1. **Bevezető rendelkezések**
2. **A házirend jogszabályi háttere**

* A Gyvt. rendelkezései alapján
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről

**2. A házirend célja és feladata**

A házirendben foglalt előírások célja biztosítani a bölcsőde törvényes működését, a bölcsődei

nevelés és gondozás zavartalan megvalósítását, valamint a kisgyermekek bölcsődei csoportjában

életük megszervezését.

**3. A házirend hatálya**

Kiterjed a II. kerületi Egyesített Bölcsődék tagintézményeibe felvett kisgyermekek szüleire vagy más törvényes képviselőire, az intézményben dolgozó kisgyermeknevelőkre és alkalmazottakra.

**4. A házirend nyilvánossága**

a. A házirend előírásai nyilvánosak, azt minden érintettnek (szülőknek vagy törvényes képviselőknek, valamint a bölcsőde alkalmazottainak) meg kell ismernie.

b. A házirend egy-egy példánya megtekinthető:

* a bölcsőde minden nevelési egységének gyermeköltözőjében,
* a bölcsőde irattárában,
* a bölcsőde vezetőjénél,

c. A házirend egy példányát a bölcsődébe történő felvételkor a szülőnek vagy törvényes képviselőnek át kell adni, és a szülőnek, vagy törvényes képviselőnek nyilatkoznia kell annak elfogadásáról.

d. Az újonnan elfogadott vagy módosított házirend előírásairól a bölcsődevezetőnek tájékoztatni kell a szülőket, törvényes képviselőket.

1. **Általános tudnivalók**

**A bölcsőde nyitvatartási ideje:** 6 – 18 óráig

1. A bölcsődében a gyermekek ellátását-nevelését, gondozását, felügyeletét, étkeztetését a szülők vagy más törvényes képviselők munkavégzésének, munkaerő piaci részvételét elősegítő programban, képzésben való részvétének, betegségének idejére biztosítja, valamint egyéb okból, ha a gyermek napközbeni ellátásáról nem tudnak a gyermek családjában megfelelően gondoskodni.

2. A bölcsődénk, a II. kerületi Egyesített Bölcsődék fenntartásában működő intézmény, amely 20 hetes kortól 3 éves korig biztosítja a kisgyermekek napközbeni ellátást.

2.1. Amennyiben a gyermek a 3. életévét január 1-je és augusztus 31-e között betölti, a gondozási nevelési év végéig (augusztus 31-ig) tovább gondozható a bölcsődében.

2.2. Amennyiben a gyermek a 3. életévét szeptember 1-je és december 31-e között tölti be, a következő év augusztus 31-éig gondozható a bölcsődében, ha a szülő, vagy törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

2.3. Amennyiben a kisgyermek a 3.-ik életévét betöltötte, de testi vagy értelmi fejlettségi szintje alapján még nem érett az óvodai nevelésre, az óvodai jelentkezését a bölcsődeorvos a kisgyermeknevelővel, valamint a bölcsődevezetővel egyetértésben nem javasolja, a gyermek a 4. életévének betöltését követő augusztus 31-ig tovább gondozható a bölcsődében.

3. A bölcsőde teljes integrációt biztosító csoportjaiban olyan sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek vehető fel, aki, szakértői bizottság által kiadott szakvéleménnyel, illetve előzetes vizsgálati szakvéleménnyel rendelkezik. Ha a bölcsődei élet megkezdése után derül ki egy kisgyermekről, hogy szükséges lenne korai fejlesztésben részesülnie, akkor a szülőket, törvényes képviselőket erről tájékoztatni kell és a szülő, törvényes képviselő kötelessége és feladata a gyermek vizsgálatát kérni a kerületi Pedagógiai Szakszolgálattól. Ha a szülő, törvényes képviselő ezt a kötelességét elmulasztja, a bölcsődének, mint a gyermekvédelmi jelzőrendszer tagjának kötelessége jelezni a kerületi Család- és Gyermekjóléti Központ felé.

4. A bölcsődében a kisgyermekek ellátását segítő szakemberek támogatják. A segítő szakemberek (gyógypedagógus, szaktanácsadó, dietetikus, bölcsődeorvos) rendszeresen látogatják és szükség szerint megfigyeléseket végeznek a bölcsődei csoportban.

5. A bölcsőde eredményes nevelő- gondozó munkájához a kisgyermeknevelők tevékenységén kívül a működést elősegítő közalkalmazottak (bölcsődei dajka, élelmezésvezető és kisegítők) munkája is szükséges, akik szükség esetén rövid ideig maguk is a gyermekcsoportban tartózkodhatnak. A szülő a gyermek bölcsődei beszoktatása alatt a gyermekével együtt a csoportszobában tartózkodhat, de csak olyan tevékenységet folytathat, amely sem a saját, sem a többi gyermek nevelését/gondozását nem zavarja! A beszoktatási időn túl, a kisgyermeknevelővel előzetesen egyeztetett időpontban lehetőség van a gyermek bölcsődei látogatására.

6. A bölcsőde naponta reggel 6.00 órától délután 18.00 óráig tart nyitva. A gyermekek a bölcsődei napirend szerint 8.00-8.30 között reggeliznek, ezért kérjük a szülőket, hogy ez idő alatt érkezésükkel ne zavarják az étkeztetést, gyermekükkel előtte vagy utána érkezzenek.

**Étkezési időpontok:**

Reggeli: 8 – 8³° óráig

Tízórai: 930 – kor

Ebéd: 11.30 – 12 óráig

Uzsonna: 15.00 -15.30 óra

1. Kérjük a szülőket, hogy segítsék a csoportok napirendjének kialakítását azzal, hogy gyermekükkel legkésőbb 10.30-ig megérkeznek a bölcsődébe. Ha valamilyen oknál fogva később érkeznek, előre jelezzék azt gyermekük nevelőjének. Fontos, hogy étkezés közben ne zavarják a csoportot, mert a kisgyermeknevelők akkor nem tudnak megfelelően odafigyelni az érkező gyermekre.
2. A gyermekek hazaviteléről a nyitvatartási időn belül kell gondoskodni, ezért kérjük, hogy legkésőbb 17.45-ig érjenek az intézménybe.
3. A bölcsődéből a gyermeket csak a szülőnek vagy más törvényes képviselőnek, illetve az általa írásban megbízott, legalább 18 életévét betöltött személynek adhatja ki a kisgyermeknevelő. Ha 18 éven aluli személy\* érkezik a gyermekért, a kisgyermeknevelőnek vagy a bölcsődevezetőnek értesítenie kell azon 18 éven felüli személyeket, akik a családi füzetben ki vannak jelölve erre a feladatra. Amennyiben nem ér el senkit a megjelölt személyek közül és a bölcsőde nyitvatartási ideje lejárt, akkor köteles értesíteni a Család és Gyermekjóléti Központ készenléti ügyeleti segélyhívószámát. Ők értesítik a hatóságot (rendőrség), aki a gyermeket gyermekotthonban helyezi el a szülő, illetve más törvényes képviselő megérkezéséig.
4. A gyermek a szülőnek, vagy más törvényes képviselőnek, illetve a szülő által megbízott személynek csak abban az esetben adható át, ha az a személy korlátozottan nem cselekvőképtelen. Azt a személyt tekinti a jog korlátozottan cselekvőképtelennek, aki valamilyen tudatmódosítószer hatása alatt áll (például kábítószer, alkohol, műtéti altatás után), ezáltal belátási képessége, tartósan vagy teljesen hiányzik, tehát nem tud felelősséget vállalni a kiskorú gyermek megnyugtató testi és lelki biztonságáért. Ebben az esetben is a 10. pontban leírtak szerint jár el a bölcsődevezető, vagy a kisgyermeknevelő.
5. A szülő, törvényes képviselő vagy az általa megbízott személy megérkezése után, ha a kisgyermeknevelő már „átadta” a gyermeket, a kicsi testi épségéért a gyermekért érkező személy a felelős.

\*.A 2013.évi V. törvény a Polgári törvénykönyv **2/10. § (1) bekezdés értelmében kiskorú az, aki 18. életévét nem töltötte be.**

1. A bölcsőde átadójában minden gyermeknek van szekrénye, ahol a ruhák tárolhatók. Kérjük, itt csak a legszükségesebb dolgokat helyezzék el, mert a bölcsődében hagyott, ill. a gyermeken lévő (nyaklánc, karkötő, fülbevaló, játékok stb.) tárgyakért nem tudunk felelősséget vállalni. A bölcsődébe nem hozható be olyan játék, amely elemmel (gombelem, ceruzaelem, stb.) működik, valamint olyan játék sem, amely apró darabokra széteshet!
2. Az eldobható pelenkáról és a törlőkendőről a szülőnek kell gondoskodnia.
3. A bölcsődébe csak egészséges gyermek hozható. A közösség érdekében a lázas, antibiotikumot szedő vagy fertőzésre gyanús gyermek nem látogathatja az intézményt. A családban előforduló fertőző betegségről a bölcsődét értesíteni kell.   
   **Az esetleges rendkívüli járványügyi intézkedésekről a bölcsődevezető naprakész tájékoztatást ad a szülőknek. Az év közben hozott hatósági intézkedéseket, szabályokat mindenki köteles betartani.**
4. Abban az esetben, ha a gyermek napközben belázasodik a bölcsődében (38°C), vagy hasmenése lesz, illetve egyéb komolyabb tüneteket produkál a kisgyermeknevelő értesíti a szülőket, törvényes képviselőket, vagy az általuk kijelölt hozzátartozót. Ilyen esetben kérjük vegyék fel a kapcsolatot a gyermekorvossal és ha ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe. Az értesítéshez feltétlenül szükséges a pontos cím és telefonszám, amit a családi füzetbe kérünk beírni. Ha adatváltozás (lakcím, telefonszám) történik, kérjük azonnal jelezzék a bölcsődevezető, illetve a kisgyermeknevelő felé az új elérhetőségüket.
5. Ha a szülő betegség vagy más ok miatt nem hozza gyermekét bölcsődébe, kérjük a távolmaradás okát jelentse be a bölcsődevezetőnek telefonon, vagy az intézet által megadott e-mail elérhetőségen. Amennyiben a gyermekorvos ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe Kérjük továbbá, hogy a védőoltások megtörténtéről folyamatosan tájékoztassanak minket.
6. Abban az esetben, ha a gyermek nem jön bölcsődébe, s azt az előző pontban leírtak szerint előre jelezték, az étkezésért nem kell fizetni. A következő gondozási naptól azonban ezt csak úgy tudjuk érvényesíteni, ha délután 12 óráig jelzik a másnapi hiányzást, vagy ha a kicsi a bölcsődéből betegen távozik.
7. Egy hónapos folyamatos hiányzás után csak különösen indokolt esetben, illetve egyéni elbírálás alapján tudjuk a férőhelyet fenntartani.
8. A bölcsődében a közétkeztetésről szóló 37/2014.(IV.30.) EMMI rendeletnek megfelelően történik a gyermekek étkeztetése. Az ételallergiás vagy más egészségügyi okból diétára, speciális étrendre szoruló gyermeknek biztosítani tudjuk a diétás étkeztetést abban az esetben, ha a szülő szakorvosi véleménnyel tudja igazolni, hogy gyermeke diétára szorul. (A háziorvos erre vonatkozó javaslata nem elfogadható, kivéve a szakorvosi vizsgálat lezárásáig, melynek időpontjáról a háziorvos igazolása szükséges). Kérjük, a gyermek gyógyszerérzékenységéről is tájékoztassák a kisgyermeknevelőket. A vegetáriánus táplálkozás a bölcsődében nem megengedett.
9. A gyermekek étkeztetésére a csoportszobákban található gyermekasztalok és székek használhatók. A bölcsőde más helyiségeit (fürdőszoba, gyermeköltöző, folyosók) erre a célra, kérjük higiénés szempontok miatt, ne használják. Ennek értelmében kérjük fogadják el, hogy a kisgyermeknevelőink sem adhatják ki délután a gyermekükért korán érkező szülőknek, törvényes képviselőknek a gyermekek uzsonnáját.
10. A gyermekek születésnapjának megünneplésére, illetve más ünnepek megtartására lehetőség van a bölcsődében. Ezekre az eseményekre csak olyan aprósüteményeket tudunk elfogadni, melyek gyárilag csomagoltak, lejárati időt tartalmaznak és hűtést nem igényel. Tortát még akkor sem áll módunkban bevenni, ha azt cukrászdában készítették el és számlával igazolják.
11. A családi füzetbe kisgyermeknevelőink havi, illetve negyedévi rendszerességgel tájékoztatást adnak a gyermekek fejlettségéről. Örömmel fogadjuk, ha a szülők, törvényes képviselők is bejegyzéseikkel gazdagítják ismereteinket a gyermek egészségi állapotára, fejlődésére vagy otthoni eseményekre vonatkozóan.
12. A bölcsőde – az alvási idő kivételével – lehetőséget biztosít a szülőknek, törvényes képviselőknek, hogy betekintést nyerjenek az intézmény szakmai munkájába, megismerjék nevelési célkitűzéseinket, a kisgyermeknevelőink által alkalmazott nevelési módszereket, és a gyermekek fejlettségéhez igazított kulturhigiénés szokások elsajátításának eredményeit. Reméljük nyitottságunk lehetővé teszi, hogy partneri kapcsolat alakuljon ki a bölcsőde és a családok között.
13. A 15/1998. NM rendelet 36§ (3a) pontja értelmében a keresőtevékenységet folytató vagy folytatni kívánó szülőnek legkésőbb a gyermek bölcsődei ellátásának megkezdését megelőző két héttel a bölcsőde vezetőjének be kell mutatni a munkáltatói igazolást, annak hiányában munkáltatójának igazolását arról, hogy a szülő nála alkalmazásban fog állni, megjelölve annak kezdő időpontját is.

A munkáltatói igazolással egy időben a szülőnek le kell adnia a személyi térítési díj megállapításához szükséges jövedelemnyilatkozatot és a kedvezmény igényléséhez szükséges dokumentumokat is, az ellátási megállapodás megkötéséhez, valamint a beszoktatás megkezdéséhez. Ha ezek a dokumentumok nem állnak rendelkezésre, akkor nem tudjuk megkezdeni a gyermek beszoktatását.

25. A személyi térítési díjat a Budapest Főváros II. kerületi Önkormányzat 3/2015(II.27.) rendelete szabályozza, mely magába foglalja az étkezésért és a gondozásért fizetendő térítési díjat, ill. a kedvezményezettek körét és mértékét.

A bölcsődei gondozás esetén gondozási díjmentesség illeti meg a rendszeres gyermekvédelmi kedvezményben részesülő, a tartós beteg vagy fogyatékos, a három vagy többgyermekes család gyermekét, illetve átmeneti gondozásban lévő, az ideiglenes hatállyal nevelőszülőnél, gyermekotthonban, átmeneti vagy tartós nevelésbe vett gyermek családját.

26. A személyi térítési díj befizetése csekken vagy átutalással történhet, melyet minden hónapban a megadott határidőig kérjük teljesíteni.

27. A bölcsőde ünnepnapokon, a Bölcsődék napján, mely április 21-én (vagy ha az hétvégére esik, akkor a következő munkanapon) és a hivatalos munkaszüneti napokon zárva tart.

Ezeken a napokon kívül a Budapest Főváros II. Kerületi Önkormányzat Képviselőtestülete által jóváhagyott időpontban nyáron 5 hétre bezár. Kérjük a kedves szülőket, törvényes képviselőket, hogy a zárás ideje alatt gondoskodjanak gyermekeik elhelyezéséről, illetve, ha szükséges, az ügyeletes bölcsőde a zárás idején is fogadja a kicsiket. A zárás időpontjáról és az ügyeletes bölcsőde elérhetőségéről minden év február 15-ig tájékoztatjuk Önöket.

28. Felhívjuk a szülők, törvényes képviselők figyelmét, hogy a bölcsőde területén és annak 5 m-es körzetében tilos a dohányzás!

29. A bölcsőde udvarára **kerékpárt behozni**, vagy az udvar területén **tárolni balesetveszélyes és tilos**!

30. A babakocsikat csak az erre kijelölt helyen lehet tárolni, más helyiségbe betolni vagy bevinni tilos!

31. Az intézmény felszerelési tárgyait, eszközeit, az ellátott gyermekek és szüleik, törvényes képviselőik, valamint a bölcsőde dolgozói kötelesek rendeltetésszerűen használni. Ha a bölcsőde dolgozói, illetve a szülők, törvényes képviselők szándékosan kárt okoznak, akkor a károkozásért anyagi felelősséget kell vállalniuk.

32. Egyéb – a gyermek ellátásával kapcsolatos észrevételüket szívesen fogadjuk. Panasz esetén forduljanak bizalommal a kisgyermeknevelőkhöz. Amennyiben nem kapnak érdemi segítséget, úgy azt jelezzék az intézmény vezetőjének szóban vagy írásban.

33. A bölcsőde Érdekképviseleti Fórumot működtet, melynek szabályzatát a házirend melléklete tartalmazza.

**IV. A kapcsolattartás formái és ideje**

A bölcsődében a család és a bölcsőde együttműködése döntő fontosságú, mivel a kisgyermek kora és fejlettsége nem teszi lehetővé, hogy „közvetítőként” lépjen fel.

1. **Családlátogatás**-családlátogatásra kisgyermeknevelőink a beszoktatást megkezdése előtti héten mennek el, mert tapasztalunk szerint a gyermekek is természetben tudnak viselkedni a megszokott és biztonságot nyújtó otthoni környezetben, a szülők, törvényes képviselők is bátrabban megnyílnak és mesélnek gyermekeikről, nevelési elveikről.
2. **A gyermek szülővel történő beszoktatása** - minimum két hét, sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek esetében a gyermek állapotának függvényében hosszabb idejű is lehet - megkönnyíti az új környezetbe való beilleszkedést, csökkenti az adaptációs nehézségeket, lehetőséget ad a szülőknek, törvényes képviselőknek a nevelési feladatok és a hasonló korú gyermekek tevékenységének megfigyelésére.
3. **Szülői értekezletre évente** 1-2 alkalommal kerül sor. Az egyes szülői értekezletek alkalmával, az összevont szülői értekezleteken a bölcsőde egészét érintő kérdésekről esik szó.
4. A **család és a bölcsőde kapcsolatának erősítésére szolgál** a kisgyermeknevelő-szülő, törvényes képviselő napi találkozása is, mely során információt cserélnek a gyermek napi tevékenységéről. A családi füzetbe történő bejegyzéseket szívesen vesszük, akár a gyermek egészségi állapotára, akár a fejlődésére, vagy az otthoni eseményekre vonatkozóan.
5. **A bölcsőde napi életébe való betekintés a szülők, törvényes képviselők számára folyamatos**. Külön alkalmat, lehetőséget kínálunk nyílt napok, egyéb ünnepek alkalmával is. Kérjük, hogy várható látogatásuk időpontját előre egyeztessék a bölcsőde vezetőjével.
6. A bölcsőde vezetője a felvétel alkalmával, később pedig a napi csoportlátogatások és egyéni beszélgetések lehetőségének biztosításával tart kapcsolatot a szülőkkel.

Az érvényben lévő házirend módosítását kezdeményezheti:

* Intézményvezető
* a bölcsőde vezetője,
* az érdekképviseleti fórum.

A Házirend hatálya kiterjed az intézménybe járó gyermekekre, szüleikre, törvényes képviselőikre, valamint az általuk írásban meghatalmazott egyéb személyekre, akik a gyermeküket hozzák, viszik, és az intézmény valamennyi munkatársára.

**Az esetleges rendkívüli helyzet okozta intézkedésekről a bölcsődevezető naprakész tájékoztatást ad a szülőknek. Az év közben hozott intézkedéseket, szabályokat a Házirend kiegészítéseként folyamatosan közzétesszük, melyet a hatályossága napjától mindenki köteles betartani.**

A házirend betartását köszönjük, reméljük, együttműködésünket segíti.

……………………………………….. ……………………………………

Érdekképviseleti Fórum elnöke Bölcsődevezető

A házirendben foglaltakat tudomásul vettem és magamra nézve kötelezőnek tartom.

............................................................

szülő vagy más törvényes képviselőjének aláírása

**Budapest Főváros II. kerületi Önkormányzat II. kerületi Egyesített Bölcsődék**

**1027 Varsányi Irén u. 32.**

**Tel/fax: 201-1185/1, e-mail:varsanyi@iikeruletibolcsik.hu**

**Megállapodás**

mely létrejött a Budapest II. kerületi Egyesített Bölcsődék ……………Varsányi .………………………. tagintézményének vezetője, - mint a napközbeni ellátást biztosító intézmény-, valamint a bölcsődei ellátásban részesülő gyermek szülője (törvényes képviselője) között.

**Gyermek adatai**

|  |  |
| --- | --- |
| Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| TAJ száma: |  |

**Szülők adatai:**

|  |  |  |
| --- | --- | --- |
| **A**  **N**  **Y**  **A** | Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| **A**  **P**  **A** | Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

**Törvényes képviselőadatai:**

|  |  |
| --- | --- |
| Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

* A gyermek bölcsődei ellátása: 20………………………………tól kezdődik, és ***határozatlan időre*** szól, de megszűnik az ellátás, ha a gyermek a 3. életévét betöltötte és a bölcsődei gondozási-nevelési év véget ért. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig. Ha a gyermek szeptember 1-je és december 31-e között tölti be a harmadik életévét, szintén a következő bölcsődei nevelési év végéig gondozható bölcsődében, ha a szülő, törvényes képviselő nyilatkozik arról, hogy a nevelési év végéig a bölcsődei ellátást kívánja igénybe venni.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.

Ezen időszak alatt fent nevezett gyermek a bölcsőde által nyújtott alapellátásokra jogosult, ill. fejlődése érdekében az intézmény együttműködik a gyermek korai fejlesztését és gondozását, vagy a fejlesztő nevelését ellátó területileg illetékes pedagógiai szakszolgálati intézménnyel.

* A sajátos nevelési igényű gyermek bölcsődébe abban az esetben vehető fel, ha a nemzeti köznevelésről szóló 2011. évi CXC. törvény 4. § 25. pontjában foglaltak szerinti sajátos nevelési igényét megállapították. A gyermeket próbaidővel lehet felvenni, melynek legrövidebb időtartama egy hónap. A próbaidő letelte után a gyermekkel közvetlenül foglalkozó szakmai csoport (bölcsőde orvos, gyógypedagógus, kisgyermeknevelő, bölcsődevezető) véleményének figyelembevételével kell dönteni a gyermek további neveléséről, gondozásáról.

Elutasítás esetén a gyermeket további korai fejlesztése érdekében a 15/1998 (IV. 30.) NM rendelet 36. § (4) bekezdése szerint a bölcsőde értesíti a gyermek fejlesztését ellátó területileg illetékes pedagógiai szakszolgálatot.

* A bölcsődei ellátásért a szülő havi rendszerességgel fizeti a személyi térítési díjat, melyet a Gyvt. 147.§ - 148 § értelmében külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a 151. § (3) bekezdésében foglaltak szerint a gyermekétkeztetésre vonatkozóan, melynek összegét a települési önkormányzat képviselőtestülete minden év április 1-ig rendeletben határoz meg.
* Az intézményvezető a kötelezettet a beiratkozás napján írásban értesíti a személyi térítési díj összegéről. Ehhez szükséges, hogy a szülő (gondviselő) két héttel a beszoktatás megkezdése előtt leadja a jövedelemnyilatkozatot és a kedvezmény megállapításához (MÁK igazolás, illetve szakorvosi és szakértői bizottsági igazolás, 3 vagy több gyermeket nevelők nyilatkozata, rendszeres gyermekvédelmi támogatásról szóló határozat) szükséges dokumentumokat a bölcsőde vezetőjének.

A térítési díjat a szülő minden hónap 15-ig köteles csekken, vagy átutalással befizetni és annak bizonylatát bemutatni az intézmény vezetőjének.

* A bölcsődei ellátás keretében az intézmény a gyermek és a szülők számára biztosítja a Bölcsődei nevelés-gondozás szakmai szabályaiban előírt szakmai feltételeket és előírásokat.
* A megállapodás megkötésével egy időben nyilatkozom, hogy a II. kerületi Egyesített Bölcsődék …………..……………………………….úti tagintézmény vezetőjének szóbeli tájékoztatását megkaptam:

1. az ellátás tartamáról és feltételeiről,
2. az intézmény által vezetett, reá vonatkozó nyilvántartásokról,
3. az érték- és vagyonmegőrzés módjáról,
4. az intézmény házirendjéről,
5. panaszjoga gyakorlásának módjáról,
6. a fizetendő térítési, illetve gondozási díjról,
7. a jogosult jogait és érdekeit képviselő érdek-képviseleti fórumról.

Az ellátásra jogosult gyermek törvényes képviselője, illetve a fiatal felnőtt köteles

* az intézmény által vezetett nyilvántartásokhoz adatokat szolgáltatni,
* nyilatkozni a jogosultsági feltételekben, valamint a személyazonosító adatokban beállott változásokról.

Az intézményben folyó gondozó-nevelő munkáról és az a-g pontokban felsoroltakról a szóbeli tájékoztatást tudomásul veszem, az intézmény házirendjét átvettem és az abban foglaltakat betartom.

A bölcsődei Megállapodásban szereplő adatok kezeléséhez hozzájárulok.

Budapest, 20……………………………….

…………………………………………… ……………………………………………

Szülő, vagy más törvényes képviselő Szülő, vagy más törvényes képviselő

………………………………………………………….

Tagintézmény vezető

Megállapodás jogszabályi háttere:

* Gyvt.
* A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM. rendelet.
* A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet, valamint
* Budapest Főváros II. kerületi Önkormányzat Képviselő-testületének 3/2015. (II.27.) önkormányzati rendelete a szociális igazgatásról és egyes szociális és gyermekjóléti ellátásokról.

3.)

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.1.3 pontja alapján - a határozat melléklete szerinti tartalommal - a Törökméz Bölcsőde (II .ker. Törökvész út 22-24.) 2023. szeptember 1-jétől hatályos Szakmai programját jóváhagyja.

**Felelős:** a Bizottság elnöke

**Határidő:** azonnal

*A határozat elfogadása egyszerű többségű szavazást igényel.*

***„A nevelésben a kisgyermekkor sokkal fontosabb a következő éveknél. Amit ez a kor elront vagy elmulaszt, később helyre hozni nem lehet. Ezekben az években eldől az ember sorsa jóformán egész életére.” (Kodály Zoltán)***

**A TÖRÖKMÉZ BÖLCSŐDE**

**HELYI SZAKMAI PROGRAMJA**

****

**Fenntartó: II. kerületi Önkormányzat Képviselő testülete**

**1024 Budapest, Mechwart liget 1.**

**Intézmény neve: Törökméz Bölcsőde**

**Intézmény címe: 1022 Budapest, Törökvész út 22-24.**

**Telefon/ fax: 06-1-326-5358**

**Programfelelős: bölcsődevezető**

**A szakmai program**

**Érvényességi terület: Törökméz Bölcsőde**

**Érvényességi idő: 2023. szeptember 1. - visszavonásig**

**Tartalomjegyzék**

Ellátandó célcsoport és ellátandó terület jellemzői 2

* 1. Helyzetelemzés 2

1.1.1. A II. kerületi bölcsődék belső strukturális felépítése 2

1.1.2. A bölcsődénk bemutatása 2

1.1.3. A szolgáltatás területe, a szolgáltatást igénybe vevők célcsoportja

és az ellátandó terület jellemzői 3

1.1.4. Az ellátás igénybevételének módja, a szolgáltatásról szóló

tájékoztatás helyi formája 3

2. Bölcsődénk nevelési célja, feladatai: 4

2.1. Bölcsődénk pedagógiai hitvallása 8

2.2. Bölcsődénk minőségpolitikája 9

2.3. Bölcsődénk sajátosságai, szakmai programjának konkrét bemutatása 9

**2.4. Sajátos nevelési igényű gyermek gondozása nevelése bölcsődénkben 10**

3. A bölcsődei élet megszervezésének elvei és módszere 10

3.1. A napirend kialakítása 11

3.2. A korosztályra kifejlesztett korszerű táplálkozás 14

3.3. A jó tárgyi felszereltség 14

4. Képzések továbbképzések és az egyéni szakmai fejlődés biztosítása 15

5. Kapcsolattartás 16

6. Az ellátottak és a szolgáltatást végzők jogainak védelme 17

# **7. Dokumentáció 20**

8. Ellenőrzés értékelés rendszere 21

Mellékletek 22

**Az Intézmény munkáját és a szakmai programját meghatározó jogszabályok**

* ENSZ Emberi jogok nyilatkozata
* 1991. évi LXIV törvény ENSZ Egyezmény a gyermekek jogairól
* Az Európai Tanács Miniszterek Bizottsága Rec. (2002) 8-as ajánlása a tagállamok számára a napközbeni kisgyermekellátásról
* 1993. évi III. törvény: a szociális igazgatásról és szociális ellátásokról
* 1997. évi XXXI törvény : A gyermekek védelméről és a gyámügyi igazgatásról (továbbiakban: Gyvt.)
* 1998. évi XXVI. törvény a fogyatékos személyek jogairól és esélyegyenlőségük biztosításáról.
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről
* 328/2011. (XII. 29.) Korm. Rendelet: a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
* 369/2013. (X.24.) Korm. rendelet a szociális, gyermekjóléti és gyermekvédelmi szolgáltató és hálózatok hatósági nyilvántartásáról és ellenőrzéséről
* 235/1997. (XII. 17.) Korm. rendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról
* 9/2000. (VIII.4.) SzCsM rendelet: a személyes gondoskodást végző személyek továbbképzéséről és a szociális szakvizsgáról
* 8/2000. (VIII. 4.) SzCsM rendelet a személyes gondoskodást végző személyek adatainak működési nyilvántartása
* 37/2014.(IV.30.) EMMI rendelet a közétkeztetésre vonatkozó ajánlásokról
* Módszertani levél: A bölcsődei nevelés- gondozás szakmai szabályai, 2023.

**A Törökméz Bölcsőde adatai**

Intézmény megnevezése: Törökméz Bölcsőde

Címe: 1022 Budapest, Törökvész út 22-24.

E-mail cím: torokmez@iikeruletibolcsik.hu

A programért felelős neve: Tormáné Szamos Gabriella

Férőhelyek száma: 100 fő–8 csoport

Ellátási formák: alapellátás

időszakos gyermekfelügyelet,

korai gondozás, nevelés

Ellátási terület: Budapest Főváros II. kerületének lakókörzete, lakóhely hiányában tartózkodási engedéllyel rendelkező családok számára

**1. Ellátandó célcsoport és ellátandó terület jellemzői**

**1.1. Helyzetelemzés**

**1.1.1. A II. kerületi bölcsődék belső strukturális felépítése**

A II. kerületben a bölcsődék egyesített bölcsődei formátumban működnek. Élén az egyesített bölcsődevezető áll, aki szervezi, irányítja, koordinálja, ellenőrzi a bölcsődék munkáját. Gondoskodik a 15/1998. (IV.30.) NM rendeletben meghatározott dolgozói létszámminimumokról és képesítési előírásoknak való megfelelésről. A költségvetés keretein belül tervezi és biztosítja a bölcsődék működéséhez szükséges anyagi erőforrásokat. Éves munkatervet és munkatervi beszámolót készít a fenntartó számára. Szakmai irányelveket, célokat meghatározza, statisztikai (KSH Elektra, OM, TEVADMIN) és egyéb jelentési kötelezettségeinek eleget tesz.

**1.1.2. A bölcsődénk bemutatása**

Bölcsődénk a II. kerület központi, zöldövezeti részében, a Rózsadombon található. Autóval vagy tömegközlekedési eszközökkel egyaránt jól megközelíthető a környéken lakók vagy a munkába erre járók számára.

Az épület 1978-ban típusterv alapján épült a kerület lakóinak és vállalatainak támogatásával, összefogásával. Az akkor korszerűnek számító bölcsőde az évek során egyre többször javításra, felújításra szorult, hat csoportszobája pedig kevésnek bizonyult a jelentkezők fogadására. 2013-ban az önkormányzat megnyert egy európai uniós pályázatot, s így sor kerülhetett bölcsődénk teljes felújítására, akadálymentesítésére és egy gondozási egységgel való bővítésére. Ennek köszönhetően ma már 8 csoportszobában, 100 férőhelyen várjuk a gyerekeket. 7 csoportunkban alapellátást biztosítunk 86 fő számára, 1 csoportunkban pedig szolgáltatásként időszakos gyermekfelügyeletet nyújtunk naponta max.14 főnek.

Csoportszobáink nagy része közvetlenül kapcsolódik a teraszhoz és a füvesített játszókerthez, ahol homokozók, pancsolók, csúszdák, mászókák, s más telepített fajátékok várják a gyerekeket.

Amikor a szabad levegőn tartózkodáshoz kedvezőtlen az időjárás, valamint az őszi-téli időszakban a sószobában játszhatnak alcsoportonként a gyerekek.

Az átépítés során fejlesztő szoba is kialakításra került, lehetőséget teremtve arra, hogy a sajátos nevelési igényű, illetve fejlesztésre szoruló gyermekekkel a gyógypedagógusok a szülők munkaidejében, nálunk tudjanak foglalkozni.

A bölcsőde szomszédságában óvoda működik, mely nem csak a családok számára praktikus, de jó lehetőséget kínál a megfelelő óvoda-bölcsőde kapcsolat kialakítására is.

**1.1.3. A szolgáltatás területe, a szolgáltatást igénybe vevők célcsoportja és az ellátandó terület jellemzői**

Az utóbbi évtizedek változásai megnehezítik a családi funkciók megfelelő ellátását. A kisgyermekes családokat segítő gyermeknevelési támogatások (szülési szabadság, Gyed, Gyes,stb.) ugyan lehetőséget biztosítanak arra, hogy az anyák otthon gondozzák, neveljék gyermekeiket, de a családoknak csak kis hányada engedheti meg az egykeresős megélhetést. A fiatal házaspárok számára igen súlyos terhet jelent a lakáshoz jutás, biztonságuk megalapozása és a munkahely megtartása.

**Az alapellátás** keretében elsősorban a már dolgozó, vagy a munkaerő piacra visszatérni kívánó szülők gyermekeinek nyújtunk ellátást. A szülők jelzései azonban azt mutatják, hogy alkalomszerűen vagy bizonyos rendszerességgel azoknak a családoknak is szükségük lehet bölcsődei ellátásra, akik nem igényelnék a mindennapos elhelyezést, vagy rászorultság hiányában nem nyertek felvételt alapellátásba. /anya kistestvérrel otthon, szakképzés, továbbképzés, álláskeresés, részmunkaidő stb./

Ezen igények kielégítésére hoztuk létre **gyermekfelügyeleti csoportunkat**, ahol a szülők elfoglaltságuktól függő rendszerességgel és időtartamban kérhetik gyermekük elhelyezését. A felügyeleti csoport életre hívása mindezeken kívül összhangban van azzal a nem elhanyagolható pszichológiai kívánalommal is, mely szerint 0-3 éves korig kiemelten fontos az intenzív anya-gyerek kapcsolat. A heti néhány alkalommal igénybe vett szolgáltatás továbbra is elegendő teret hagy e kapcsolat ápolására.

A szolgáltatás díját az önkormányzat rendeletben szabályozza.

**1.1.4. Az ellátás igénybevételének módja, a szolgáltatásról szóló tájékoztatás helyi formája**

* A bölcsődei szolgáltatás iránt érdeklődőket egész évben személyesen és a kerület honlapján ([www.iikeruletibolcsik.hu](http://www.iikeruletibolcsik.hu)) folyamatosan tájékoztatjuk, a bekerüléssel kapcsolatos feltételekről és bölcsődénkben folyó eseményekről.

A gondozási év, szeptember 1-től augusztus 31-ig tart. A következő gondozási évre a beiratkozás minden év május első hetében történik, de üres férőhely esetén év közben is felvételre kerülnek azok a gyermekek, akik már jelentkeztek hozzánk, de első körben férőhely hiányában elutasításra kerültek, vagy év közben a gyermekjóléti szolgálat kéri a gyermek napközbeni ellátását.

* Bölcsődénk a gyermekek napközbeni ellátása keretébe tartozó elvi, módszertani feladatok szellemiségében működik. Az intézménybe elsősorban a dolgozó szülők, - ideértve a gyermekgondozási díj folyósítása melletti munkavégzést is – gyermekei járnak.

***Bölcsődei felvétel során előnyben kell részesítenünk:***

* a rendszeres gyermekvédelmi kedvezményre jogosult gyermeket,
* a három vagy több gyermeket nevelő családban élő gyermeket,
* az egyedülálló szülő által nevelt gyermeket,
* a védelembe vett gyermeket,
* Védelembe vétel eseten a települési önkormányzat jegyzője kötelezi a szülőt, hogy folyamatosan vegye igénybe a gyermekek napközbeni ellátását.

A törvény lehetőséget ad a sérült gyermekek integrált gondozására, nevelésére, valamint, ha lehetőség van rá, szolgáltatások működtetésére is.

A gyermek felvételét kérheti a szülő, a gondviselő, valamint az ő hozzájárulásával a körzeti védőnő, a háziorvos, családgondozó, a korai fejlesztő gyógypedagógusa és a gyermekjóléti szolgálat, valamint a gyámhatóság. Védelembe vétel eseten a települési önkormányzat jegyzője kötelezi a szülőt, hogy folyamatosan vegye igénybe a gyermekek napközbeni ellátását.

* ***Bölcsődénkbe a felvételt nyert családokat tájékoztatjuk a:***
  + az ellátás feltételeiről,
  + az intézmény által vezetett személyes nyilvántartásokról,
  + az érték és vagyonmegőrzés módjáról,
  + az intézmény házirendjéről, a napirendről,
  + a panaszjog gyakorlásának módjáról,
  + a fizetendő térítési díjakról.

A tájékoztatást követően az ellátásra jogosult gyermek törvényes képviselője megállapodást köt az intézménnyel, melyben egyben nyilatkozik, hogy az általa megadott személyes adatok a valóságnak megfelelnek, és ha abban változás áll be azt köteles jelezni, valamint az ellátásról a tájékoztatást megkapta.

* ***A bölcsődei ellátás megszűnik:***
* Az óvodai nevelésre nem érett gyermek esetén, ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.
* Ha a harmadik életévét - január 1-je és augusztus 31-e között tölti be, az adott bölcsődei nevelési év végéig, - ha szeptember 1-je és december 31-e között tölti be, a következő bölcsődei nevelési év végéig.

**2. Bölcsődénk nevelési célja, feladatai:**

Célunk, hogy rugalmasan, a családok igényeinek megfelelően nyújtsuk szolgáltatásainkat, melyek alapja a kisgyermek tisztelete és szeretete.

Törekszünk arra, hogy családias, jó bölcsődei légkört teremtsünk, ahol nem csak a gyermekek, hanem a felnőttek is jól érzik magukat, és sajátjuknak tartják-vallják munkahelyüket.

Fontos számunkra, hogy a szülők biztosak lehessenek abban, hogy gyermekeik minden napjukat nyugodt, biztonságos környezetben töltik, ahol szakmailag felkészült kisgyermeknevelők várják őket.

Nem csak óvjuk, vigyázzuk a ránk bízott gyermekeket, hanem igyekszünk hozzájárulni egészséges testi, szociális és érzelmi fejlődésükhöz is.

A kisgyermekek ebben az életszakaszban a legsérülékenyebbek, erősen függnek a felnőttektől, ezért a kisgyermeknevelő személyisége meghatározó. Fontos tehát, hogy bölcsődei gondozásukat, nevelésüket képzett, a korosztály sajátosságait jól ismerő szakemberek végezzék egyénre szabottan, kis létszámú csoportban, ahol kialakulhat a kisgyermeknevelővel a személyes, érzelmi biztonságot jelentő kapcsolat.

Kisgyermeknevelőink a legújabb szakmai módszerek szerint dolgoznak, többek között fejlesztik a gyermekek kreativitását, alkotókészségét.

Valljuk, hogy az első évek nevelő munkájának alapozó feladata van, mely a későbbiekben segíti a világ megismerését és a kötődések kialakulásának mélységét, minőségét.

***Bölcsődénk feladata***: A bölcsődénkbe járó gyermekek testi és pszichés szükségleteinek kielégítése, a fejlődés elősegítése. A családban nevelkedő 0-3 éves korú, gyermekek napközbeni ellátása, szakszerű gondozása és nevelése a minőségpolitikai célok és a gondozási-nevelési elvek maximális alkalmazásával.

Amennyiben a gyermek még nem érett az óvodai nevelésre, szülők kérésére és a szakemberek (orvos, szaktanácsadó, bölcsődevezető, gyógypedagógus) javaslata alapján a gyermekek 4. életévének betöltését követő augusztus 31-ig tovább gondozható a bölcsődében. Feladataink ellátása közben kiemelten figyelünk arra, hogy a Bölcsődei Alapprogramban meghatározott alapelveket beépítsük mindennapi munkánkba, hiszen csak így tudunk megfelelni a szakmai elvárásoknak, valamint így tudunk leghatékonyabban segítséget nyújtani a családoknak.

**A feladat ellátása során a Bölcsődei Alapprogram előírja számunkra, a:**

* **A család rendszerszemléletű megközelítésének elvét**, melyet mi azért tartunk nagyon fontosnak, mert tudjuk, a kisgyermek fejlődését akkor tudjuk a legjobban segíteni, ha az egész családot megismerjük, ha képet kapunk arról, hogy a család milyen nevelési elvet vall, milyen nevelési légkört tud biztosítani és milyen mintát lát otthon a gyermek. A gyermek viselkedést csak akkor tudjuk pontosan megérteni, ha ismerjük a családok erősségeit, esetleges hiányosságait és így tudjuk a legjobban továbbsegíteni a fejlődésüket. Bölcsődénkben kiemelten foglalkozunk a kisgyermekek családjaival, valamint a családokkal fontosnak tartjuk a folyamatos kapcsolattartást, tájékoztatást.
* **A koragyermekkori intervenciós szemlélet befogadását.** A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. Nekünk, bölcsődei szakembereknek tisztában kell lennünk azzal, hogy a gyermekek fejlődési üteme eltérő, van, aki gyorsabban, van aki kicsit lassabban fejlődik az átlagosnál, van akinél előfordul átmeneti megakadás, lassulás, melyre oda kell figyelnünk, hiszen ezek a megakadások hatással lehetnek a későbbi készségek, képességek fejlődésére. Ezért ezekben az időszakokban kiemelten fontos a preventív szemléletű beavatkozás, a szakemberek összefogása, együttműködése, hiszen sok esetben az időben megkezdett fejlesztéssel az is elkerülhető, hogy a kisgyermek SNI státuszba kerüljön.
* **A családi nevelés elsődleges tisztelete** azért is fontos nekünk, hiszen a szülőknél, a családnál jobban nem ismerheti senki a gyermeket és az ő hagyományaikat, szokásaikat nekünk tiszteletben kell tartani. Figyelembe kell vennünk és a lehetőségekhez képest el kell fogadnunk különböző kultúrák nevelési elveit, hiszen egyre többen vannak más nemzetiségű családok bölcsődéinkben. Természetesen, ahol szükség van arra, hogy kompenzáljuk a családi nevelési hiányosságokat, azt meg kell tennünk és ha lehetőségünk nyílik arra, akkor segítséget is nyújtsunk a családoknak nevelési problémák megoldásához.
* **A kisgyermeki személyiség tisztelete** elengedhetetlen mindenkinek, aki kisgyermekkel foglakozik, hiszen tudjuk, mindenki önálló egyéniség, mindenkinek egyéni szükséglete van és mindenkit megillett az egyéni bánásmód, és a személyiségének tiszteletben tartása, ezért figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.
* **A kisgyermeknevelő személyiségének meghatározó szerepe van,** hiszen ő jól ismeri a bölcsődés korú gyermekek életkori sajátosságait, és ő az, aki személyiségén keresztül hatni tud a kisgyermekekre és családjaikra. A kisgyermeknevelőnek ismernie kell a kompetenciahatárokat, kellő önismerettel, magas szintű társas készséggel kell rendelkeznie, hogy hivatását megfelelően el tudja látni. A kisgyermeknevelőink rendszeresen vesznek részt továbbképzéseken, melyek hozzájárulnak szakmai tudásuk fejlődéséhez, valamint támogatjuk őket abban is, ha szeretnének felsőfokú intézmény keretein belül tanulni.
* **A biztonság és a stabilitás megteremtése.** Tisztában vagyunk azzal, hogy a gyermekek számára milyen fontos az, hogy biztonságban érezzék magukat. A családból kikerülve és egy új környezetbe való beilleszkedésnél ez a biztonságérzés sérül, ezért fontos számunkra, hogy ezt a folyamatot megkönnyítsük, lerövidítsük. Amivel mi segíteni tudjuk ennek a folyamatnak a megkönnyítését, az a szülővel történő fokozatos beszoktatás menetének alkalmazása, a „saját” kisgyermeknevelő rendszer, a felmenőrendszer, a csoport és a hely állandóságának a biztosítása. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is. A kisgyermek új helyzetekhez való hozzászoktatása segíti az alkalmazkodást, a változások elfogadását, az új dolgok megismerését, a szokások kialakulását.
* **Fokozatosság megvalósítása** a bölcsődei nevelés összes területét érintő változás esetén kiemelt jelentőségű. A gyermekek új helyzetekhez való fokozatos hozzászoktatása segíti az alkalmazkodást, az új dolgok, helyzetek megismerését, a szokások kialakulását és a változások elfogadását.
* **Egyéni bánásmód érvényesítése,** szakmai munkánk egyik fontos alapja, hiszen még az azonos korú gyermekek fejlődése és igénye között is nagy eltérések lehetnek. A mi elsődleges feladatunk és célunk, hogy kisgyermeknevelőink elfogadó, empatikus, hiteles nevelői magatartással forduljanak a gyermekek felé és vegyék figyelembe a kisgyermekek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását.

Nagyon jól kell ismernünk a gyermekek egyéni szükségleteit és ehhez kell igazítanunk napirendünket, hogy meg tudjuk valósítani személyre szóló gondozást és segíteni tudjuk a gyermekek önállósodási törekvésüket, valamint a gyermekek érezzék, hogy a kisgyermeknevelőre mindig számíthatnak, ha szükségük van egy kis bátorításra, simogatásra, gondoskodásra. Fontos az is, hogy a felnőtt észrevegye és elismerje, ha sikerült felépíteni egy magas tornyot, vagy ha a helyére került egy-egy puzzle darab.

* **Gondozási helyzeteknek kiemelt jelentősége** van, hiszen ez sokszor egy bensőséges, intim helyzet, ahol a kisgyermeknevelő a gondozási folyamatok alatt, sok mindenre meg is „tanítja” a gyermeket. A bölcsődénkben a kisgyermeknevelők törekednek arra, hogy a gondozási feladatokba bevonják a kicsiket is. Türelemmel kivárják, míg a gyermek próbálkozik önállóan az öltözéssel, evéssel. Nem sürgetve a gyermeket, lehetőséget biztosítanak számára, hogy egyedül oldja meg ezeket a feladatokat. Gondozásnál pozitív visszajelzésekkel erősítik a kisgyermek egészséges én képének kialakulását, valamint folyamatosan törekednek annak megerősítésére.
* **A gyermeki kompetenciakésztetés támogatása.** A gyermekek kíváncsiak, érdeklődők, szeretnék felfedezni a világot, szeretnék megismerni, mi hogy és miért működik és szeretnék kipróbálni, hogy nekik is sikerül e beindítani, összerakni, megszólaltatni azt a játékot, amit társaik oly nagy élvezettel használnak. Ehhez nekünk felnőtteknek kell megteremteni és biztosítani a nyugodt, biztonságos légkört, a változatos ingergazdag tárgyi környezetet, ahol a gyermekek élményekhez, tapasztalatokhoz juthatnak és átélhessék a spontán tanulás örömét és megmaradjon bennük a vágy, hogy felfedezze az őt körülvevő világot. Ehhez fontos, hogy ott legyünk a közelükben és ha valamiben elakadnak, elbizonytalanodnak, akkor egyből segítséget tudjunk nyújtani.

**Az alapelvek betartásán túl a gondozás-neveléshez kapcsolódó feladatunk még, hogy:**

* Minden csoport kialakulásakor, a beszoktatások, és a gyermekek fejlettségi szintjének megismerése után ki kell alakítani a csoport végleges napirendjét, melyet csak a bölcsődevezető jóváhagyásával lehet módosítani.
* A csoportok évszakokra lebontva tervet készítenek, melyben az évszakokhoz kapcsolódóan megtervezik a tevékenységformákat, mondókákat, énekeket, meséket stb.
* **Az egészséges életmód alakítása**: Az egészséges életmód biztosítása és az egészséges életmódra nevelés egyik fontos feladatunk. Ennek érdekében törekszünk arra, hogy évszaktól és időjárástól függően, de minél több időt tölthessünk a gyerekekkel a szabad levegőn változatos mozgási és játék lehetőséget kínálva számukra. A legkisebbek számára levegőztető ágy és kerti hempergő használatával biztosítjuk a **levegőzés**t**.**

Az egészséges életmódra való törekvés másik fontos területe az **étkezés,** hisz tudományosan bizonyított, hogy a táplálkozási szokások kisgyermekkorban alakulnak ki, s az egész életre kiható ízlésformáló szerepük van. Bölcsődénkben dietetikus végzettségű élelmezésvezető állítja össze az étlapot és irányítja a gyermekek étkeztetését, melynek során az egészséges táplálkozás legkorszerűbb irányelveit és a csecsemő- és kisgyermek táplálás jogszabályi előírásait követjük. Célunk, hogy az általunk kínált étrend kielégítse a gyerekek energia- és tápanyagszükségletét és általa megismerhessék az egészséges táplálkozás alkotóelemeit. Az ételek korszerű konyhatechnikai eljárásokkal, a higiénés követelmények betartásával készülnek helyben konyhánkon. Mivel helyben készülnek az ételek, így könnyebben tudunk megfelelni a kisgyermekek egyéni igényeinek, szükség esetén diétát biztosítani az arra rászorulóknak. /pl. laktóz mentes, tej mentes, glutén mentes, tojás mentes diétát /

**Sószobá**nkat heti két alkalommal, alcsoportonkénti beosztásban, 20-25 percig használják a gyerekek. Játszhatnak a só homokozóban vagy asztali játékokkal. A sós levegő belégzése elsősorban a felső légúti megbetegedések megelőzésében, kezelésében fejti ki kedvező hatását.

* **Az érzelmi fejlődés és a szocializáció segítése**

* Mindenekelőtt nyugodt, derűs, barátságos légkör megteremtésére

törekszünk csoportjainkban.

* A beszoktatást megelőzően lehetőséget kínálunk a bölcsődével való

Ismerkedésre, az úgynevezett „bölcsődekóstolgató” alkalmával.

* Már ekkor elkezdhet kialakulni a kisgyermeknevelők és a családok között egy kölcsönös bizalomra épülő partneri kapcsolat, mely a gyermek számára is biztonságot nyújt.
* Fontos számunkra, hogy a kisgyermeknevelők és a gyermekek között elfogadó, szeretetteljes kapcsolat jöjjön létre.
* A csoport keretei között igyekszünk a gyermekek egyéni szükségleteit figyelembe venni, kielégíteni.
* Támogatjuk a nyitottságon, egymás elfogadásán, empátián alapuló társas kapcsolatok kialakulását.
* Megismertetjük, s igyekszünk betartani és betartatni a gyermekekkel a csoportban való együttélés szabályait.
* Minél több olyan lehetőséget teremtünk, ahol a gyermekek közös élményeket szerezhetnek társaik, kisgyermeknevelőik körében.
* **A megismerési folyamatok fejlődésének segítése**
* Törekszünk a gyermekek érdeklődésének felkeltésére és ébren

tartására.

* Az ismeretek közvetítésekor figyelembe vesszük a gyermek fejlettségét, egyéni képességeit.
* A gyermekek érdeklődésének, fejlettségének megfelelő tevékenységeket kínálunk.
* Támogatjuk a gyermekek önállóságát, aktivitását, kreativitását.
* Az arra megfelelő helyzetekben lehetőséget adunk a döntésre, választásra.

**2.1. Bölcsődénk pedagógiai hitvallása**

**A bölcsődénkben folyó nevelési munkánkat, a gyerekekkel történő kapcsolattartást az alábbi idézettel jellemeznénk:**

„Minden gyermek egyedi, és mint ilyen, joga van elvárni személyisége tiszteletben tartását.

Szüksége van arra, hogy saját ritmusának megfelelően éljen és pihenjen.

Joga, hogy ne legyen mindig tiszta és tökéletes.

Joga van hibázni.

Szüksége van a feltalálásra és alkotásra.

Szüksége van esztétikai érzelmekre.

Joga van bármiféle tudás megszerzésére.

/ Celestin Freinet/

Tudjuk, hogy a korai életkorban a családi minta a legmeghatározóbb, a bölcsődei nevelés pedig a kiegészítő, támogató, mintanyújtó szerepével megfelelő alapot biztosít a gyermek optimális fejlődéséhez.

Mi a bölcsődében dolgozó szakemberek valljuk, hogy csak nyugodt, derűs, szeretetteljes, légkörben felnövő gyermekekből válnak boldog, kiegyensúlyozott, a világra nyitott, érdeklődő, önállóan gondolkodni tudó emberek. A kisgyermek életében az első három év, az első közösség meghatározó, és jelentős szerepe van a gyermek későbbi személyiségfejlődésében. A kisgyermek ebben az életszakaszában a legsérülékenyebb testileg, lelkileg egyaránt, erősen függ a felnőttektől, ezért a kisgyermeknevelő személyisége meghatározó. Fontosnak tartjuk, a biztonságot nyújtó környezetet, melyben a legteljesebb odafigyeléssel óvjuk és vigyázzuk a ránk bízott gyermekeket.

**2.2. Bölcsődénk minőségpolitikája**

**Munkánkat elkötelezetten és felelősségteljesen az alábbi mottó szellemében végezzük:**

*„A gyermek elfogadása szempontjából döntő fontosságú, hogy érezze, nem csak szeretik, de olyannak szeretik, amilyen.”*

**Minőségpolitikai célkitűzéseink**

* Bölcsődénk olyan, gyermekekre szabott gondozási nevelési elveket alkalmaz, melyek a bölcsődei ellátás területén a kicsik igényeit maximálisan kielégítik, és természetesen megfelelnek a bölcsődei gondozás–nevelés országos alapprogramjának. Mindezek feltétele a szakmai igényesség, mely elsősorban a kisgyermeknevelő képzettségén és nevelői attitűdjén alapul, valamint azon, hogy munkáját hivatásként szeresse és végezze.
* Fontos küldetésnek tekintjük a családok segítését, a társadalmi igényekre való gyors reagálást, a fiatal anyák munkába állásának segítését. A ránk bízott gyermekeket családias környezetben fogadjuk, és sok szeretettel vesszük körül. Segítenünk kell, a gyermek és kisgyermeknevelő közt kialakuló érzelmi kapcsolatot, hiszen a kötődésnek döntő jelentősége van a személyiségfejlődésben.
* Elkötelezettek vagyunk a szakmai munka és az intézményi működés színvonalának folyamatos fejlesztése iránt.
* Törekszünk arra, hogy bölcsődénk olyan intézmény legyenek, ahol a szülők aktív résztvevői a bölcsődei életnek, hiszen egyedülálló ismeretekkel rendelkeznek gyermekükről. Fontosnak tartjuk, hogy a családokkal megfelelő együttműködés alakuljon ki a gyermekek optimális fejlődésének érdekében.
* Olyan intézmény munkájának szeretnénk részesei lenni, ahol nyugodt légkör tartalmas szakmai eredményeket hozhat, melyek együttesen szolgálják a gyermekek, szülők és a szakma érdekét.
* Szem előtt kívánjuk tartani a családias hangulatú bölcsődei légkör megteremtését, ahol nemcsak a gyermekek, hanem az őket gondozó felnőttek is jól érzik magukat, és sajátjuknak tartják és vallják munkahelyüket.

**2.3. Bölcsődénk sajátosságai, szakmai programjának konkrét bemutatása**

Bölcsődénkben már e korai életszakaszban lehetőséget kínálunk arra, hogy a gyerekek átéljék az alkotás örömét, kipróbálhassák a festést, rajzolást, gyurmázást stb. Tapasztalataink azt mutatták, hogy a gyerekek szívesen végzik e kreatív tevékenységeket, s a szülők örömmel keresik, szemlélik gyermekeik alkotásait a faliújságokon, az öltözőkben. A gyermeknapon való kézműveskedésbe maguk is szívesen bekapcsolódtak. A szomszédos óvodát többen azért is választják szívesen gyermeküknek, mert ők az átlagosnál több időt töltenek kézműveskedéssel / Törökvész úti Kézműves Óvoda /

Mindezek nyomán úgy gondoltuk, hogy a következő években nagyobb hangsúlyt helyezünk és több időt szánunk változatos alkotó tevékenységekre.

Az **ábrázolás** a gyermek első alkotó tevékenysége, a játéktevékenység speciális formája. A gyermekek első próbálkozásai még csak élvezetes motorikus cselekvések, nem tudatosak, nem céljuk az ábrázolás. Az öröm forrása maga a tevékenység, nem pedig az eredmény. A mozgás öröme párosul azzal az örömmel, hogy kezeik mozgatásával nyomot hagynak a papíron. A firkálás nem csak az asztalnál történhet. Lehetőséget kínálunk rá csomagolópapíron, lemosható felületen, homokozóban, betonon stb. Rajzolunk zsírkrétával, aszfaltkrétával, ceruzával, festünk ujjal, tenyérrel, lábbal, szivaccsal, ecsettel stb.

Az ábrázolás másik területe a mintázás, ahol térben alkotunk. „Dolgozunk a csoportszobában és a kertben egyaránt. Gyúrunk, sodrunk, gömbölyítünk, dagasztunk stb. gyurmával, só-liszt gyurmával, homokkal, tésztával.

Máskor megismertetjük a gyerekeket a tépés, ragasztás technikájával, a nagyobbakat az olló használatával.

A kisgyermeknevelők biztosítják a tevékenységhez szükséges eszközöket, bemutatják a technikákat, segítséget nyújtanak. Az alkotás közben alkalom nyílik hangolódni egy-egy ünnepre, ismeretek nyújtására pl. az évszakokról, állatokról stb. A gyerekek mindig önként csatlakozhatnak az ilyen „foglalkozásokhoz” és csak addig vesznek részt benne, míg kedvük tartja. Megismerkedhetnek többféle anyaggal, alapvető tulajdonságaikkal, használatuk lehetőségeivel. A tevékenység során fejlődnek finommotorikus képességeik, figyelmük.

A gyermek alkotásainak elismerésével, megőrzésével segítjük az alkotó tevékenységek iránti érdeklődését, a személyiségfejlődésre gyakorolt pozitív hatások érvényesülését.

A következő években arra törekszünk, hogy az alkotó tevékenység akár mindennapos esemény legyen bölcsődéseink életében. Felügyeleti csoportunkban többször szerveztünk kreatív délutánt, ahol a gyerekek szüleikkel együtt tevékenykedhettek. Ezek sikerén felbuzdulva szeretnénk alapellátási csoportjainkban is ilyen lehetőségeket teremteni például az ünnepekre való készülődés kapcsán.

2.4. Sajátos nevelési igényű gyermek gondozása nevelése bölcsődénkben:

* + A sérült gyermek integrált formában történő gondozása – nevelése az egészséges és sérült gyermekek együttélési előnyeire kell, hogy építkezzen.
  + Egy gyermekcsoportban legfeljebb két sérült gyermeket integrálunk be, mert óvakodni kell a csoport, ill. a kisgyermeknevelő túlterheléséről.
  + Ha egy család fogyatékkal élő kisgyermekkel jelentkezik hozzánk, a bölcsőde befogadó nyilatkozatot küld az illetékes Szakértői Bizottságnak, akik gondozásra nevelésre kijelölik a bölcsődét.
  + Az integrált csoport kisgyermeknevelői gondozásba ágyazott fejlesztést végeznek, a korai fejlesztés a kerület Pedagógiai Szakszolgálata által kirendelt gyógypedagógusok feladata. Szükségszerű és elengedhetetlen az együttműködés a bölcsőde és a szakszolgálat munkatársai között, hiszen csak közös segítséggel érhető el, a gyermekek továbbfejlődése, felzárkóztatása.
* Bölcsődében adottak a tárgyi feltételek az SNI-s kisgyermekek ellátáshoz, a szakembergárda pedig szellemiségében felkészült az inkluzív nevelésre.

**3. A bölcsődei élet megszervezésének elvei és módszerei**

A bölcsődei gondozás-nevelés alapvető feladata a gyermekek szakszerű gondozása-nevelése mellett, hogy a családokkal partneri kapcsolatot alakítsunk ki, hiszen valljuk, a bölcsődébe kerülés után, közösen kell biztosítanunk a gyermekek harmonikus fejlődését. Támaszkodnunk kell a szülők információira, tapasztalataira, mert ők ismerik legjobban a gyermekek egyéni igényeit, szokásait, melyek segítségével a kisgyermeknevelők differenciált, személyre szóló módszerek alkalmazásával, segíthetik őket az új környezethez való alkalmazkodáshoz. A kisgyermeknevelők pedig szaktudásukkal, tapasztalataikkal tudják segíteni a családokat. A korrekt partneri együttműködés feltétele a kölcsönös bizalom, az őszinteség, a hitelesség, a személyes hangvételű, etikai szempontból megfelelő, tapintatos folyamatos kommunikáció.

Mi már a bölcsődébe kerülés előtt törekszünk arra, hogy a bizalmon alapuló partneri kapcsolat alapjait letegyük. Ehhez különböző módszereket alkalmazunk, melyek segítik egymás jobb megismerést. Ezek a módszerek a következők:

* **Bölcsőde kóstolgatóra** hívjuk a szülőket és gyermekeket, ahol bemutatjuk a házainkat, elmondjuk szokásainkat. Meghallgatjuk az aggodalmakat, beszélgetünk a gyermekintézményekkel kapcsolatos hiedelmekről. Ezen az ismerkedő napon a szülők kicsit beleláthatnak napi munkánkba, és benyomást szerezhetnek az intézmény nevelési légköréről is.
* **Szülői értekezletet** tartunk a felvételt nyert gyermekek szüleinek. A közös szülői értekezleten informális tájékoztatást adunk a bölcsődék házirendjéről, szervezeti és működési szabályzatáról, napirendjéről, a térítési díj összegéről és a fizetés módjáról. A bölcsőde szakmai programját a családok rendelkezésére bocsátjuk. A Gyvt.32.§(7) bekezdés értelmében „Megállapodást” kötünk a családokkal a bölcsődei ellátás időintervallumára, tartalmára, a személyi térítési díj megfizetésének módjára vonatkozóan. Elmondjuk, milyen dokumentumok összegyűjtése szükséges a gyermek beiratkozásához és a díjfizetés összegének megállapításhoz.

Tájékoztatjuk a családokat a gyermekek és szülők jogairól, kötelezettségeiről. Megalakítjuk a Szülői Érdekképviseleti Fórumot, hogy a hozzánk járó családok jogaikat érvényesíteni tudják. Tájékoztatást adunk arról is, hogy az épület folyosóján „panaszládát” helyeztünk el, továbbá az Egyesített bölcsőde honlapján ([www.iikeruletibolcsik.hu](http://www.iikeruletibolcsik.hu)) fórum részlegén is élhetnek panaszjogukkal.

* **Szülőcsoportos beszélgetést** az első szülői értekezletet követően tartjuk. Itt már nem az információ átadáson, hanem a kapcsolatépítésen van a hangsúly. Beszélünk a bölcsődével kapcsolatos gondolatokról, hiedelmekről és érzésekről. Fontos nekünk, hogy tisztában legyünk a szülő benyomásaival, tapasztalataival, ismereteivel, hiszen csak ennek birtokában tudunk rá értőn figyelni, esetleges szorongásait feloldani, hiedelmeit megváltoztatni.

Ezen a csoportbeszélgetésen megosztjuk egymással az elválás érzéseit és nehézségeit.

A későbbiekben segítünk eligazodni a dacosság, akarat, félelem, a szobatisztaság problémáinak rejtelmeiben. A „gondolat megosztás” által lehetőség adódik arra, hogy a nevelési megoldások közül mindenki maga válassza ki a számára legmegfelelőbbet. Ezáltal segítünk eligazodni a gyermeknevelés rejtelmeiben, de egyben erősítjük a szülői kompetenciát is.

* **Családlátogatásra** megyünk el, ahol alkalom nyílik a gyermeket otthoni környezetében megismerni, szokásait, napirendjét megbeszélni és képet kaphatunk arról is, milyen nevelői légkör veszi körül otthon. Látogatás alkalmával „beajánljuk magunkat”is. Elmondjuk, miben vagyunk erősek, milyen értékeink vannak, miért vagyunk meggyőződve arról, hogy a bölcsőde jó hatással van a gyermekek fejlődésére és szocializációjára. Megosztjuk a tapasztalatunkat az anyával és elmondjuk, miért fontos a szülővel történő beszoktatás a gyermek, a szülő és a kisgyermeknevelő szempontjából.

***Fontossága a kisgyermeknevelő szempontjából*:**

1. bizalmas kapcsolat kialakítása,
2. a szülők feszültségoldása,
3. a gyermek megismerése saját környezetében, megfigyelhető a gyermek családban elfoglalt helye, szerepe, fontossága,
4. családi háttér tisztánlátása.

***Fontossága a gyermek és a szülő szempontjából:***

1. a kisgyermeknevelő megismerése a gyermek saját környezetében,
2. a felszabadultabb beszélgetés megkönnyíti az információk átadását,
3. a kisgyermeknevelő „csak rájuk” figyel, ők vannak a figyelem középpontjában.

***Szakmai feladat a családlátogatással kapcsolatban*:**

1. A szülő meggyőzése a látogatás hasznosságáról, a gyermekre gyakorolt pozitív hatásáról.
2. A gyermek kisgyermeknevelői a beszoktatást megelőző héten, a szülőkkel előre egyeztetett időpontban meglátogatják a családot. Ilyenkor a gyermeknek apró saját készítésű ajándékkal kedveskednek.
3. Csak akkor kell eltekinteni a családlátogatástól, ha a szülő mereven elzárkózik, ennek okát a kisgyermeknevelőnek jelezni kell a vezető felé.

* **Szülővel történő beszoktatást** azért tartjuk nagyon fontosnak, hogy a kisgyermek az édesanyja biztonságot nyújtó jelenléte mellett ismerhesse meg az új környezetet. A szülőnek a (ami kb. két hétig tart) beszoktatás alatt van módja arra, hogy megmutassa a kisgyermeknevelőnek az otthon kialakult szokásokat, rituálékat, gondozási módozatokat. A kisgyermeknevelőnek lehetősége adódik arra, hogy a szülőnek és kisgyermekének bemutassa a bölcsődei szokásokat, nevelési és gondozási elveket és módszereket, bizalmi kapcsolatot építsen ki a család és az intézmény között.

***A beszoktatás szempontjai*:**

1. a kisgyermek felkészítése a bölcsődei életre (beszoktatás előtti családlátogatás, szülő felkészítése a beszoktatásra- tájékoztatás),
2. lehetőség adása a beszoktatás előtti ismerkedésre – bölcsődekóstolgató
3. minél jobban megkönnyíteni az anya és gyermeke közötti elválást,
4. fokozatos legyen (1. nap 1 órát, naponta emelkedő időtartam- legalább 2 heti periódusban),
5. anya, ill. más gyermekhez közeli személy jelenléte a beszoktatás alatt (a gyermek gondozását fokozatosan átadva a kisgyermeknevelőnek),
6. 1 új gyermek fogadása hetenként,
7. a gyermeket a beszoktatás időszakában ugyanaz a kisgyermeknevelő fogadja,
8. „saját kisgyermeknevelő” rendszer

* **„Saját” kisgyermeknevelő rendszer** a személyi állandóság elvén nyugszik: Az édesanyával kialakult szoros kötődés után a bölcsődében kell lenni egy olyan személynek, aki segít megkönnyíteni az elválás és beilleszkedés nehézségeit, és jobban figyelemmel kíséri a gyermek fejlődését, és számon tartja az újabb fejlődési állomásokat. A „saját” gondozói rendszerben több figyelem jut minden gyermekre, számon lehet tartani a gyermek egyéni igényeit, problémáit, szokásait és ő az a személy, akinek több ideje van arra, hogy átsegítse a gyermeket a bölcsődei élete során adódó nehézségeken.
* Bölcsődénkben **a személyes kapcsolattartás** fontos részét képezik a napi találkozások. A reggeli átvételnél a kisgyermeknevelők érdeklődnek a gyermekkel történt előző napi eseményekről, délután pedig átadáskor tájékoztatják a szülőket az aznapi történésekről.
* Minden gondozási egységben **faliújságon** is tájékoztatjuk a szülőket,a bölcsődénket érintő fontosabb eseményekről, aktuális hírekről, melyek szintén a kapcsolatépítést, segítségnyújtást segíti.

A nevelési módszereink megvalósításának elengedhetetlen feltétele:

* jól szervezett napirend
* a korosztályra kifejlesztett korszerű táplálkozás
* a jó tárgyi felszereltség (játékok, fejlesztő eszközök, kert, bútorok)
* a jól képzett szakember gárda
* a gyermekcsoport ideális létszáma

**3.1. A napirend kialakítása**

A napirend az aktuálisan egy csoportba tartozó gyerekek szükségleteinek kielégítésére irányuló életszervezési feladat. A gyerekek étkezési-, játék-, pihenési szükségletük egyéni figyelembevételével kell kialakítani a napirendet, a csoport érdekeivel összehangoltan.

A napirend szolgál alapul a gyermek számára a tájékozódásban, és a biztonságérzetében.

A gyermek egyéni igényein túl meghatározza a napirendet a gyermekek fejlettsége, a létszám, az évszak, időjárás. A kisgyermeknevelők munkarendje a gyermekek napirendjéhez kell, hogy igazodjon. A kisgyermeknevelők a csoport kialakulása után egymással egyeztetett állandó napirendet és munkarendet dolgoznak ki. Ezen változtatni csak közös, - a bölcsődevezetővel egyeztetett – megfontolás után lehet.

##### **Általános alapelvek:**

* + Minden egyes gyermek és a csoport igényeinek figyelembevétele, összehangolása.
  + Bölcsődei nyitvatartási idő.
  + A gyermek otthoni és bölcsődei napirendjének egymáshoz közelítése.
  + A gyermekek életkori sajátságainak, igényeinek, fejlődésüknek szem előtt tartása.
  + Szükségletek változása- évszakok (nyári, őszi, tavaszi, téli napirend).

###### ***Gyakorlati szempontok:***

* + elegendő idő hagyása a gondozási műveletekre,
  + várakozási idő kiküszöbölése,
  + folyamatosság,
  + összehangoltság,
  + egységenkénti, ezen belül külön összeállított csoportok napirendje (csúsztatott napirend),
  + a kisgyermeknevelői és technikai dolgozó munkarendjének igazodása a napirendhez,
  + a csoport pontos korösszetételének figyelembe vétele, a gyermekek megoszlása a kisgyermeknevelők között (vegyes-, azonos korú gyermekcsoport),
  + a csoportok alcsoportokra bomlanak a „saját kisgyermeknevelő” elv értelmében,
  + minden egyes gyermek egyéni igényének figyelembe vétele.

**Az általános napirend főbb szempontjai:**

|  |  |
| --- | --- |
| 600-800 | Reggeli érkezés, gyermekek fogadása, kötetlen játék, meghitt beszélgetések |
| 800-830 | Reggeli |
| 830-1000 | Szabad játéktevékenység a kisgyermeknevelő felügyelete és támogató tevékenysége mellett |
| 1000-1130 | Udvari játék / az időjárástól függően ez az időpont rugalmasan változik / |
| 1130-1230 | A gyermekek folyamatosan jönnek be az udvarról a saját kisgyermeknevelőikkel. Tisztálkodnak, ebédelnek, öltözködnek és pihenni térnek. |
| 1230-1500 | Pihenés, alvás. Az ébredés sorrendjében kelnek fel a gyermekek, fürdőszobai tevékenységeket végeznek. Uzsonnáig kötetlenül játszanak. |
| 1500-1530 | Uzsonna |
| 1530-1800 | Szabad játéktevékenység, haza adás |

**3.2. A korosztályra kifejlesztett korszerű táplálkozás**

A bölcsőde kerületi egységesített éves étlap alapján látja el kisgyermekek élelmezését, figyelembe véve a rendeletben előírt korosztályi sajátosságokat, valamint az egyéni szükségleteket. Orvosi javaslatra külön tej, tojás, lisztmentes étrendet biztosítunk az arra igényt tartó gyermekeknek.

Az étrend az egészséges fejlődést szolgálja. Sok nyers gyümölcsöt, ízletes főzeléket, megfelelő mennyiségű tejet, húst, tojást kínálunk.

Az önálló étkezésre még nem érett gyermeket ölben etetjük. Azok ehetnek asztalnál és próbálkozhatnak a kanál használatával, akik már biztonságosan tudnak ülni.

Az ételeket szakképzett szakácsnő helyben, a HACCP előírásainak megfelelően, korszerűen felszerelt konyhában főzi. Az öltözőkben kitett étlapról a szülők már hét elején értesülnek melyik nap, mi a menü. Így folyamatosan találkoznak a korszerű étkezés változatos lehetőségeivel. A gyermekorvos, ill. az élelmezésvezető alkalmanként előadásokat fog tartani a kisgyermek táplálás sajátosságairól, az egészséges étkezés jelentőségéről**.**

**3.3. A jó tárgyi (játékok, fejlesztő eszközök, kert, bútorok) felszereltség**

A szakmai előírásoknak megfelelő, jó tárgyi felszereltséggel rendelkezünk**.** Csoportjainkat a gyermekek életkorának, fejlettségének megfelelő bútorzattal rendeztük, illetve rendezzük be. A szobák egyediségét a beépített bútorok eltérő színei és a kisgyermeknevelők által megvalósított ízléses, mértéktartó dekoráció nyújtják. Házunk díszítésében megjelennek a gyermekek munkái is az öltözőkben és a folyosón.

Mind a csoportszobákban, mind az udvaron a gyerekek létszámához és életkorához igazítva alakítottuk ki a játékkészletet. Az összeállításnál egészségügyi és pedagógiai szempontokat vettünk figyelembe.

Igyekszünk korszerű, jó minőségű, különféle anyagú és funkciójú játékokat kínálni a gyerekeknek.

Az udvaron minden évszakban változatos mozgás- és játék lehetőséget biztosítunk telepített és mobil eszközökkel. A tavaszi-nyári időszakot 4 homokozónk és 2 pancsolónk teszi még élvezetesebbé. A túlzott napsütéstől árnyékoló ponyva védi a gyerekeket.

**3.4. Személyi feltételek**

A minimum szakmai feltételek a 15/1998.(IV. 30) NM rendelet 1. sz. melléklete szerint biztosítottak.

bölcsőde vezető: 1 fő

bölcsőde vezető helyettes. 1 fő

kisgyermeknevelő:

Alapellátási csoport: 17 fő

Gyermekfelügyelet: 2 fő

Élelmezésvezető: 1 fő

Szakácsnő: 1 fő

Konyhalány: 2 fő

Mosónő: 1fő

Bölcsődei dajka: 4 fő

Kertész: 1 fő

Összesen: 31 fő

**4. Képzések továbbképzések és az egyéni szakmai fejlődés biztosítása**

A bölcsődét felsőfokú szakmai végzettséggel, valamint szociális munkás diplomával rendelkező szakember vezeti. Ez a szakmai tudás magasabb szinten ötvözi a kisgyermeknevelői, a fejlesztő szakember és a szociális képzettséget. E tudás birtokában a bölcsődevezető képes irányítani és szervezni a bölcsőde strukturális működését.

A gyermekeket kisgyermeknevelői és óvodapedagógusi végzettséggel rendelkező szakemberek látják el. A kisgyermeknevelői hivatás igen komoly felkészültséget kíván meg, mert ők a legérzékenyebb, legtöbb törődést, szeretetet, dédelgetést igénylő korosztályt nevelik, gondozzák, biztosítják számukra a harmonikus testi, szellemi, valamint szociális fejlődés lehetőségeit, feltételeit. A kisgyermeknevelői képesítés érettségi után szerezhető meg és a gondozási ismeretek mellett gyermeknevelési, fejlődés-lélektani, egészségügyi, zenei képzésben is részesülnek. Ezen ismeretek birtokában segítik a gyermekeket a világ megismerésében úgy, hogy aktivitásra való igényüket tiszteletben tartják, és nem veszik el tőlük a felfedezés örömét. Segítik őket a pozitív én-kép kialakulásában, az ideális pszichés állapot elérésében, melyben a gyermekek boldogan, önfeledten tevékenykedhetnek, játszhatnak, „tanulhatnak”.

A kisgyermeknevelők szakmai ismereteken kívül, szociológiai, szociális és jogi képzést is kapnak, hiszen ezen ismeretek is szükségesek ahhoz, hogy a gyermekjóléti alapellátás keretén belül működő bölcsődénkben szakszerűen tudjuk segíteni a hozzánk járó családokat.

Szakembereink 4 évente kötelező szakmai továbbképzéseken vesznek részt a 9/2000 (VIII.4.) SZCSM rendelete értelmében. Emellett rendszeres házi továbbképzéseken is foglalkozunk a szakmai ismeretek megújításával, új módszerek átadásával. Lehetőséget adunk és támogatjuk a kolléganők továbbtanulási szándékát, szakmai megújulását. A pályakezdő kisgyermeknevelők szakmai fejlődését gyakornoki rendszerben biztosítjuk és segítjük.

2018. január 1-től pedig, a vezetőképzés keretében a vezetői megbízás kezdetétől számított egy éven belül alapozó képzés teljesítésére, továbbá az alapozó képzés teljesítésének időpontjától számított két éven belül, majd ezt követően két évenként megújító képzés teljesítésére köteles minden vezető

**5. Kapcsolattartás**

**Kapcsolattartás a szülőkkel**:

* Tájékoztatás bölcsődei felvételnél
* Szülői értekezlet
* Családlátogatás
* Beszoktatás
* Napi találkozások
* Egyéni beszélgetés szükség szerint
* Szülő – csoportos beszélgetés
* „Családi füzet” /írásos tájékoztatás /
* Szervezett programokon – bölcsődei ünnepek - való találkozás
* Szülői Fórum képviselője általi beszélgetések
* „Nyitott bölcsőde”
* Hirdetőtábla

**Társintézményekkel való együttműködés, kapcsolattartás**

**Háziorvosi, védőnői hálózattal:**

* javaslat bölcsődei felvételre
* családlátogatás előtti, illetve családlátogatáshoz kért információ
* évközben felmerülő probléma esetén
* körzeti védőnők időközönkénti bejárása bölcsődénkbe, amely tájékozódáson és tapasztalatcserén alapul

**Család – és Gyermekjóléti Központtal:**

A gondozott gyermekek érdekében fontos kapcsolatot ápolni a jelzőrendszer tagjaival is, ahonnan a felvételre kerülő gyermekekről előzetesen, ill. működés közben is tájékoztatást szerezhetünk. A Család- és gyermekjóléti központ családgondozói a szolgáltatást nyújtóknál rendszeresen meglátogatják a családgondozás látókörébe tartozó gyerekeket, és tájékoztatást kérnek, ill. konzultálnak a gyermekek helyzetéről, fejlődéséről. Adott esetben a gyermekjóléti szolgálat már a felvételi jelentkezéskor tájékoztatást ad egy-egy család anyagi vagy nevelési nehézségéről, akiknek a felvételnél előnyt kell élvezniük. Különösen nehéz családi élethelyzetben a gyermekjóléti szolgálat igénye alapján azonnali felvételt nyer a kisgyermek, elsődlegesen a bölcsődébe. A kapcsolat kétoldalú; a szolgáltató, mint a gyermekjóléti jelzőrendszer tagja, jelzést ad a szolgálat felé, ha a kicsik között akad olyan gyermek, akinél nem megfelelő szülői bánásmódot tapasztal.

**Óvodákkal:**

Törekszünk arra, hogy minél könnyebb, zavartalanabb legyen a gyermekek óvodába való átmenetele. Óvodai beiratkozás előtt az óvodába menő gyermekek szüleinek szülői értekezletet tartunk (április végén, az óvodai beiratkozást megelőzően) a szomszédos óvodavezető meghívásával. Az óvodavezetőket tájékoztatjuk: veszélyeztetettség, lassabban fejlődő kisgyermek, gyermekvédelmi kedvezményben részesülő kisgyermekek.

A kisgyermeknevelőink minden gyermekről kitöltik óvodába menetel előtt az óvodák által kért „Bölcsődei tapasztalatok” c. kérdőívet.

**Kerületi bölcsődékkel:**

* A kisgyermeknevelők tapasztalatcseréjére irányuló látogatás megszervezése a kerületi bölcsődében.
* Bölcsődevezetők szakmai segítő látogatása – összekötve a vezetői értekezletekkel.
* A kerületi bölcsődékben tartott továbbképzések a kerületi kisgyermeknevelők számára, megfigyelés lehetőségének biztosítása, új módszerek alkalmazásának bemutatási lehetősége.
* Az új bölcsődékbe felvételre kerülő új dolgozók betanításában való részvétel.
* Egymás közötti segítségkérés és nyújtás.

**Együttműködés képző intézményekkel**

Együttműködési megállapodás alapján tereptanárunk közreműködésével terephelyet és a gyakorlati munkára felkészülési lehetőséget biztosítunk az ELTE BA szakos hallgatók részére.

**6. Az ellátottak és a szolgáltatást végzők jogainak védelme**

Különös gondot fordítunk a gyermekek jogainak sérthetetlenségére, valamint a szülők, (törvényes képviselők) és a bölcsődei dolgozók állampolgári, alkotmányos jogainak tiszteletben tartására.

A Gyvt. előírja azokat a jogokat és kötelezettségeket, melyeket nekünk és a családoknak be kell tartaniuk. Ezek közé tartozik a:

**Gyermekvédelmi feladatok:**

* Folyamatos kapcsolattartás: az Egyesített bölcsődevezetővel, bölcsődevezetőkkel, Család- és Gyermekjóléti Szolgálattal, kerületi Gyámügyi hivatallal, vezető védőnővel, Pedagógiai Szakszolgálattal,
* Veszélyeztetettség észlelése, okok feltárása, dokumentálása.
* A jelzőrendszer működtetése.
* Segítségadás felkínálása.
* Családlátogatáson részvétel veszélyeztetettség, illetve felkérés esetén.

**6.1. Az igénybevevők, és a személyes gondoskodást végző személyek jogainak védelmével kapcsolatos szabályok**

Az 1997. évi XXXI. Törvény szabályozza, hogy a bölcsődének a szakszerű gondozás érdekében milyen szolgáltatást kell biztosítani, és milyen szabályozóknak kell megfelelnie. A törvény azonban azt is szabályozza, hogy a rendszerben dolgozóknak mit kell megtenniük a gyermeki jog védelmének érdekében.

Bölcsődénk mindent megtesz annak érdekében, hogy a **gyermekek jogai ne sérüljenek, így:**

* az ***egyéni bánásmód elvének betartásával*** segítjük a gyermekek személyiségének a kibontakoztatását,
* a gyermek fejlődését veszélyeztető helyzet elhárítása érdekében a jelzőrendszeren keresztül felvesszük a kapcsolatot a gyermekjóléti szolgálattal,
* bölcsődénk felkészült a sajátos nevelési igényű és a tartósan beteg gyermekek fogadására és lehetőségeinkhez képest helyet biztosítunk a gyermekek intézményünkben történő fejlesztéséhez, melyet a pedagógiai szakszolgálat munkatársai végeznek,
* a hátrányos megkülönböztetés minden formájától mentes nevelésben, gondozásban részesítjük a bölcsődébe járó gyermekeket.

**A szülőknek (törvényes képviselőknek) jogait tiszteletben tartva:**

* lehetőséget biztosítunk arra, hogy a szülők a beiratkozás előtt megismerhessék a bölcsőde környezetét, betekintést nyerjenek szakmai programunkba és megválassza az intézményt, melyre gyermeke nevelését, gondozását bízza,
* bölcsődei felvétel után pedig az első szülői értekezleten, majd a családlátogatás alkalmával részletes tájékoztatást adunk a gyermekcsoportok életét, nevelési gondozási elveinkről,
* a bölcsődében eltöltött idő alatt szükség esetén szakmai tanácsainkkal segítjük a családok problémáinak megoldását,
* a családi füzetbe és a gyermekek egészségügyi törzslapján részletes feljegyzést készítünk a gyermekek fejlődéséről, melybe a szülők betekintést nyerhetnek,
* a szülői érdekképviselet működtetése pedig azt segíti, hogy a szülők bátran elmondhatják véleményüket a bölcsőde működésével kapcsolatban.

**A szülőket (törvényes képviselő)** tájékoztatjuk arról is, hogy a szolgáltatásunk igénybevétele után nekik is vannak kötelezettségeik az intézménnyel szemben, melyek betartása rájuk nézve kötelező, ezek:

* az intézmény vezetőjével és a gyermek „saját” kisgyermeknevelőjével együtt kell működnie, és tájékoztatnia kell őket minden olyan eseményről, mely befolyásolja a gyermek fejlődését,
* részt kell vennie a gyermek beszoktatásában,
* a fizetendő személyi térítési díjat időben rendeznie kell,
* az intézmény házirendjét be kell tartania.

***Érdekképviseleti fórumot működtetünk, melynek célja és feladata az*** ellátásban részesülők érdekeinek védelme.

E szerint a gyermek szülője vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek a bölcsőde vezetőjénél vagy az érdekképviseleti fórumnál:

* az ellátást érintő kifogások orvoslása érdekében,
* a gyermeki jogok sérelmére,
* az intézmény dolgozóinak kötelezettségszegése esetén.

***Az érdekképviseleti fórum tagjai:***

* a nevelési egységet képviselő szülők,
* a bölcsődét képviselő kisgyermeknevelők,
* a fenntartó önkormányzat delegáltja.

**Az aktuális tagok névsorát jól látható helyen a szülők tudomására kell hozni.**

***Az érdekképviseleti fórum feladata:***

* az intézménnyel jogviszonyban állók és az ellátásra jogosultak érdekeinek védelme,
* hozzá benyújtott panaszok és a hatáskörébe tartozó ügyek vizsgálata, döntéshozatal,
* intézkedések kezdeményezése a fenntartónál, a gyermekjogi képviselőnél, illetve más hatáskörrel rendelkező szervnél,
* az intézmény alaptevékenységével összhangban végzett szolgáltatások tervezésére működtetésére, valamint az ebből származó bevételek felhasználására vonatkozó javaslattétel,
* a házirend elfogadásánál egyetértési jog gyakorlása.

Ha valami jelzés érkezik, akkor az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjára.

A gyermek szülője vagy más törvényes képviselője, ha 15 napon belül nem kap értesítést a vizsgálat eredményéről, vagy ha a megtett intézkedéssel nem ért egyet, az intézmény fenntartójához vagy a gyermekjogi képviselőhöz fordulhat jogorvoslatért.

A fórum szabályos működtetése érdekében évente legalább két alkalommal ülésezik (aktuális probléma esetén szükség szerint).

***A személyes gondoskodást végző személyeket is megilleti az a jog, hogy:***

* személyiségüket tiszteletben tartsák,
* panasztétel esetén munkáltatójuk és fenntartójuk védelme megillesse a kivizsgálási időszak végéig,
* adatait a személyes adatok kezelésére vonatkozó és titoktartási szabályok szerint kezeljék,
* különös védelem illeti továbbá a várandós anyát és a kisgyermeket nevelő anyát.

# 7.Dokumentáció

**Bölcsődevezető illetve a helyettes által vezetett dokumentáció nyilvántartások:**

* Dolgozókról
* Egészségügyi nyilatkozat, egészségügyi alkalmassági vizsgálatok nyomon követése
* Munkaköri leírások
* Szabadságok nyilvántartása
* Jelenléti kimutatás
* Létszámjelentés – negyedévente
* Személyi anyagok vezetése
* Nyilatkozat – „nem folyik ellene gyermekbántalmazás miatti eljárás”
* Dolgozók továbbképzési kötelezettségével kapcsolatos nyilvántartások, jelentések
* Minimum vizsga – konyha – élelmezés egészségügy
* Kis- és nagy értékű eszközök nyilvántartása, leltár
* Munka- és tűzvédelmi napló
* Gyermekekről:
* Felvételi könyv
* Megállapodás az ellátás igénybevételéről
* Bölcsődei ellátotti nyilvántartás
* Szülői nyilatkozat a tájékoztatási kötelezettség megtörténtéről
* Havi statisztika – „Bölcsődei jelentés”
* Nyilvántartás az étkezést igénybe vevőkről
* Térítési díj fizetés dokumentálása
* Intézményi térítési díjkedvezmény elszámolása
* Térítési díjkedvezmények különböző jogon
* Éves statisztikai kérdőívek
* Heti étrend
* Fertőző betegségekről kimutatás
* Oltásokról kimutatás
* Tetvességi nyilvántartás
* Egyéb feladatok:
* Költségvetés nyomon követése
* Szakmai program, munkaterv, munkatervi beszámoló készítése
* Kisgyermeknevelők által vezetett dokumentáció:
* ***Bölcsődei gyermek egészségügyi törzslap*** – a családlátogatás időpontjának bejegyzésével, a beszoktatás összefoglalójával, ill. a meghatározott időközönkénti fejlődésmenet leírásával (a gyermek 1 éves koráig havonta, később negyedévente vezetve).
* ***Percentil tábla*** – ránézésre is szemléletesen mutatja a lineáris magasság- és súlyfejlődést
* ***Családi füzet*** – a bölcsőde adataival, leírásával, majd a szülő általi adatok bejegyzésével indított olyan életre szóló dokumentum, amelyben a gyermek óvodába meneteléig a kisgyermeknevelők rendszeres bejegyzései által belekerül a bölcsődés kis életének levonata
* ***Csoportnapló*** – naponkénti vezetéssel

1. az óvodába menő gyermekek jelentőlapja (kerületi helyi)
2. kisgyermeknevelői jellemzés a szakértői és egyéb szakvizsgálatokhoz

**Élelmezésvezető által vezetett dokumentáció:**

* 1. heti étrend (bölcsődeorvossal és bölcsődevezetővel
  2. nyersanyag felhasználás
  3. árubeszerzési bizonylatok, számlák
  4. adagolási útmutató
  5. ételrecept gyűjtemény
  6. kimutatások
  7. a HACCP-hez kapcsolódó dokumentációk

**8. Ellenőrzés értékelés rendszere**

A bölcsődében több szintű ellenőrzési feladatot kell végezni. A nevelési gondozási program csak a pedagógiai munkáról szól, ezért itt a program megvalósulását és a pedagógiai munka ellenőrzését kell rendszeresen elvégezni. Fontos, a tapasztalatokról feljegyzéseket készíteni, valamint közös kiértékeléseket, megbeszéléseket tartani, mert a közös célok elérése eredményesebb lehet, ha mindenki visszajelzést kap a munkájáról.

A pedagógiai munka felelős vezetője a bölcsődevezető, ezért az ellenőrzés is alapvetően az ő feladata. Munkáját külső megfigyelőként segíti a kerületi szaktanácsadó, aki szintén megfigyelésekkel, közös kiértékelésekkel és házi továbbképzések szervezésével segíti a kerület egységes pedagógiai szemléletének kialakítását. Ezen kívül a gyakornokok szakmai segítése, fejlődésük nyomon követése is kiemelt feladatként jelenik meg, hiszen a fiatal pályakezdő kolléganők elméleti tudását át kell ültetni a gyakorlatba, és segíteni kell őket abban is, hogy a szülőkkel megtalálják a megfelelő hangnemet és partneri kapcsolatot tudjanak kiépíteni velük.

A szakmai programhoz szorosan kapcsolódik:

* az éves munkaterv, mely minden évben tartalmazza azokat a kiemelt területeket, melyekre az elkövetkezendő évben kiemelt figyelmet kell szentelni,
* az ellenőrzések kiterjednek a napi, havi és negyedéves dokumentációk ellenőrzésére.

Ezen kívül az ellenőrzések kiterjednek a technikai dolgozók munkájának megfigyelésére, a higiénés szabályok betartására, valamint a meglévő eszközök szabványoknak, előírásoknak való megfelelőségére is.

**Budapest Főváros II. kerületi Önkormányzat II. kerületi Egyesített Bölcsőde**

**Törökméz Bölcsőde**

**1022 Budapest, Törökvész út 22-24.**

[**Tel:1-326-5358**](Tel:1-326-5358)**, e-mail: torokmez@iikeruletibolcsik.hu**

**A Bölcsőde házirendje**

*Hatályos: 2023. július 1-től.*

1. **Általános információk intézményünkről**

**Az intézmény fenntartója**: Budapest Főváros II. kerületi Önkormányzat

**Bölcsőde neve, címe: Törökméz Bölcsőde, 1022 Bp. Törökvész út 22-24.**

**Telefonszáma: 1-326-5358, 06/20-370-7338**

**E-mail címe: torokmez@iikeruletibolcsik.hu**

**Bölcsődevezető:**

**Bölcsődevezető-helyettes:**

1. **Bevezető rendelkezések**
2. **A házirend jogszabályi háttere**

* A Gyvt.
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről

**2. A házirend célja és feladata**

A házirendben foglalt előírások célja biztosítani a bölcsőde törvényes működését, a bölcsődei

nevelés és gondozás zavartalan megvalósítását, valamint a kisgyermekek bölcsődei csoportjában

életük megszervezését.

**3. A házirend hatálya**

Kiterjed a II. kerületi Egyesített Bölcsődék tagintézményeibe felvett kisgyermekek szüleire vagy más törvényes képviselőire, az intézményben dolgozó kisgyermeknevelőkre és alkalmazottakra.

**4. A házirend nyilvánossága**

a. A házirend előírásai nyilvánosak, azt minden érintettnek (szülőknek vagy törvényes képviselőknek, valamint a bölcsőde alkalmazottainak) meg kell ismernie.

b. A házirend egy-egy példánya megtekinthető:

* a bölcsőde minden nevelési egységének gyermeköltözőjében,
* a bölcsőde irattárában,
* a bölcsőde vezetőjénél,

c. A házirend egy példányát a bölcsődébe történő felvételkor a szülőnek vagy törvényes képviselőnek át kell adni, és a szülőnek, vagy törvényes képviselőnek nyilatkoznia kell annak elfogadásáról.

d. Az újonnan elfogadott vagy módosított házirend előírásairól a bölcsődevezetőnek tájékoztatni kell a szülőket, törvényes képviselőket.

1. **Általános tudnivalók**

**A bölcsőde nyitvatartási ideje:** 6 – 18 óráig

1. A bölcsődében a gyermekek ellátását-nevelését, gondozását, felügyeletét, étkeztetését a szülők vagy más törvényes képviselők munkavégzésének, munkaerő piaci részvételét elősegítő programban, képzésben való részvétének, betegségének idejére biztosítja, valamint egyéb okból, ha a gyermek napközbeni ellátásáról nem tudnak a gyermek családjában megfelelően gondoskodni.

2. A bölcsődénk, a II. kerületi Egyesített Bölcsődék fenntartásában működő intézmény, amely 20 hetes kortól 3 éves korig biztosítja a kisgyermekek napközbeni ellátást.

2.1. Amennyiben a gyermek a 3. életévét január 1-je és augusztus 31-e között betölti, a gondozási nevelési év végéig (augusztus 31-ig) tovább gondozható a bölcsődében.

2.2. Amennyiben a gyermek a 3. életévét szeptember 1-je és december 31-e között tölti be, a következő év augusztus 31-éig gondozható a bölcsődében, ha a szülő, vagy törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

2.3. Amennyiben a kisgyermek a 3.-ik életévét betöltötte, de testi vagy értelmi fejlettségi szintje alapján még nem érett az óvodai nevelésre, az óvodai jelentkezését a bölcsődeorvos a kisgyermeknevelővel, valamint a bölcsődevezetővel egyetértésben nem javasolja, a gyermek a 4. életévének betöltését követő augusztus 31-ig tovább gondozható a bölcsődében.

3. A bölcsőde teljes integrációt biztosító csoportjaiban olyan sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek vehető fel, aki, szakértői bizottság által kiadott szakvéleménnyel, illetve előzetes vizsgálati szakvéleménnyel rendelkezik. Ha a bölcsődei élet megkezdése után derül ki egy kisgyermekről, hogy szükséges lenne korai fejlesztésben részesülnie, akkor a szülőket, törvényes képviselőket erről tájékoztatni kell és a szülő, törvényes képviselő kötelessége és feladata a gyermek vizsgálatát kérni a kerületi Pedagógiai Szakszolgálattól. Ha a szülő, törvényes képviselő ezt a kötelességét elmulasztja, a bölcsődének, mint a gyermekvédelmi jelzőrendszer tagjának kötelessége jelezni a kerületi Család- és Gyermekjóléti Központ felé.

4. A bölcsődében a kisgyermekek ellátását segítő szakemberek támogatják. A segítő szakemberek (gyógypedagógus, szaktanácsadó, dietetikus, bölcsődeorvos) rendszeresen látogatják és szükség szerint megfigyeléseket végeznek a bölcsődei csoportban.

5. A bölcsőde eredményes nevelő- gondozó munkájához a kisgyermeknevelők tevékenységén kívül a működést elősegítő közalkalmazottak (bölcsődei dajka, élelmezésvezető és kisegítők) munkája is szükséges, akik szükség esetén rövid ideig maguk is a gyermekcsoportban tartózkodhatnak. A szülő a gyermek bölcsődei beszoktatása alatt a gyermekével együtt a csoportszobában tartózkodhat, de csak olyan tevékenységet folytathat, amely sem a saját, sem a többi gyermek nevelését/gondozását nem zavarja! A beszoktatási időn túl, a kisgyermeknevelővel előzetesen egyeztetett időpontban lehetőség van a gyermek bölcsődei látogatására.

6. A bölcsőde naponta reggel 6.00 órától délután 18.00 óráig tart nyitva. A gyermekek a bölcsődei napirend szerint 8.00-8.30 között reggeliznek, ezért kérjük a szülőket, hogy ez idő alatt érkezésükkel ne zavarják az étkeztetést, gyermekükkel előtte vagy utána érkezzenek.

**Étkezési időpontok:**

Reggeli: 8 – 8³° óráig

Tízórai: 930 – kor

Ebéd: 11.30 – 12 óráig

Uzsonna: 15.00 -15.30 óra

1. Kérjük a szülőket, hogy segítsék a csoportok napirendjének kialakítását azzal, hogy gyermekükkel legkésőbb 10.30-ig megérkeznek a bölcsődébe. Ha valamilyen oknál fogva később érkeznek, előre jelezzék azt gyermekük nevelőjének. Fontos, hogy étkezés közben ne zavarják a csoportot, mert a kisgyermeknevelők akkor nem tudnak megfelelően odafigyelni az érkező gyermekre.
2. A gyermekek hazaviteléről a nyitvatartási időn belül kell gondoskodni, ezért kérjük, hogy legkésőbb 17.45-ig érjenek az intézménybe.
3. A bölcsődéből a gyermeket csak a szülőnek vagy más törvényes képviselőnek, illetve az általa írásban megbízott, legalább 18 életévét betöltött személynek adhatja ki a kisgyermeknevelő. Ha 18 éven aluli személy\* érkezik a gyermekért, a kisgyermeknevelőnek vagy a bölcsődevezetőnek értesítenie kell azon 18 éven felüli személyeket, akik a családi füzetben ki vannak jelölve erre a feladatra. Amennyiben nem ér el senkit a megjelölt személyek közül és a bölcsőde nyitvatartási ideje lejárt, akkor köteles értesíteni a Család és Gyermekjóléti Központ készenléti ügyeleti segélyhívószámát. Ők értesítik a hatóságot (rendőrség), aki a gyermeket gyermekotthonban helyezi el a szülő, illetve más törvényes képviselő megérkezéséig.
4. A gyermek a szülőnek, vagy más törvényes képviselőnek, illetve a szülő által megbízott személynek csak abban az esetben adható át, ha az a személy korlátozottan nem cselekvőképtelen. Azt a személyt tekinti a jog korlátozottan cselekvőképtelennek, aki valamilyen tudatmódosítószer hatása alatt áll (például kábítószer, alkohol, műtéti altatás után), ezáltal belátási képessége, tartósan vagy teljesen hiányzik, tehát nem tud felelősséget vállalni a kiskorú gyermek megnyugtató testi és lelki biztonságáért. Ebben az esetben is a 10. pontban leírtak szerint jár el a bölcsődevezető, vagy a kisgyermeknevelő.
5. A szülő, törvényes képviselő vagy az általa megbízott személy megérkezése után, ha a kisgyermeknevelő már „átadta” a gyermeket, a kicsi testi épségéért a gyermekért érkező személy a felelős.

\*.A 2013.évi V. törvény a Polgári törvénykönyv **2/10. § (1) bekezdés értelmében kiskorú az, aki 18. életévét nem töltötte be.**

1. A bölcsőde átadójában minden gyermeknek van szekrénye, ahol a ruhák tárolhatók. Kérjük, itt csak a legszükségesebb dolgokat helyezzék el, mert a bölcsődében hagyott, ill. a gyermeken lévő (nyaklánc, karkötő, fülbevaló, játékok stb.) tárgyakért nem tudunk felelősséget vállalni. A bölcsődébe nem hozható be olyan játék, amely elemmel (gombelem, ceruzaelem, stb.) működik, valamint olyan játék sem, amely apró darabokra széteshet!
2. Az eldobható pelenkáról és a törlőkendőről a szülőnek kell gondoskodnia.
3. A bölcsődébe csak egészséges gyermek hozható. A közösség érdekében a lázas, antibiotikumot szedő vagy fertőzésre gyanús gyermek nem látogathatja az intézményt. A családban előforduló fertőző betegségről a bölcsődét értesíteni kell.   
   **Az esetleges rendkívüli járványügyi intézkedésekről a bölcsődevezető naprakész tájékoztatást ad a szülőknek. Az év közben hozott hatósági intézkedéseket, szabályokat mindenki köteles betartani.**
4. Abban az esetben, ha a gyermek napközben belázasodik a bölcsődében (38°C), vagy hasmenése lesz, illetve egyéb komolyabb tüneteket produkál a kisgyermeknevelő értesíti a szülőket, törvényes képviselőket, vagy az általuk kijelölt hozzátartozót. Ilyen esetben kérjük vegyék fel a kapcsolatot a gyermekorvossal és ha ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe. Az értesítéshez feltétlenül szükséges a pontos cím és telefonszám, amit a családi füzetbe kérünk beírni. Ha adatváltozás (lakcím, telefonszám) történik, kérjük azonnal jelezzék a bölcsődevezető, illetve a kisgyermeknevelő felé az új elérhetőségüket.
5. Ha a szülő betegség vagy más ok miatt nem hozza gyermekét bölcsődébe, kérjük a távolmaradás okát jelentse be a bölcsődevezetőnek telefonon, vagy az intézet által megadott e-mail elérhetőségen. Amennyiben a gyermekorvos ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe Kérjük továbbá, hogy a védőoltások megtörténtéről folyamatosan tájékoztassanak minket.
6. Abban az esetben, ha a gyermek nem jön bölcsődébe, s azt az előző pontban leírtak szerint előre jelezték, az étkezésért nem kell fizetni. A következő gondozási naptól azonban ezt csak úgy tudjuk érvényesíteni, ha délután 12 óráig jelzik a másnapi hiányzást, vagy ha a kicsi a bölcsődéből betegen távozik.
7. Egy hónapos folyamatos hiányzás után csak különösen indokolt esetben, illetve egyéni elbírálás alapján tudjuk a férőhelyet fenntartani.
8. A bölcsődében a közétkeztetésről szóló 37/2014.(IV.30.) EMMI rendeletnek megfelelően történik a gyermekek étkeztetése. Az ételallergiás vagy más egészségügyi okból diétára, speciális étrendre szoruló gyermeknek biztosítani tudjuk a diétás étkeztetést abban az esetben, ha a szülő szakorvosi véleménnyel tudja igazolni, hogy gyermeke diétára szorul. (A háziorvos erre vonatkozó javaslata nem elfogadható, kivéve a szakorvosi vizsgálat lezárásáig, melynek időpontjáról a háziorvos igazolása szükséges). Kérjük, a gyermek gyógyszerérzékenységéről is tájékoztassák a kisgyermeknevelőket. A vegetáriánus táplálkozás a bölcsődében nem megengedett.
9. A gyermekek étkeztetésére a csoportszobákban található gyermekasztalok és székek használhatók. A bölcsőde más helyiségeit (fürdőszoba, gyermeköltöző, folyosók) erre a célra, kérjük higiénés szempontok miatt, ne használják. Ennek értelmében kérjük fogadják el, hogy a kisgyermeknevelőink sem adhatják ki délután a gyermekükért korán érkező szülőknek, törvényes képviselőknek a gyermekek uzsonnáját.
10. A gyermekek születésnapjának megünneplésére, illetve más ünnepek megtartására lehetőség van a bölcsődében. Ezekre az eseményekre csak olyan aprósüteményeket tudunk elfogadni, melyek gyárilag csomagoltak, lejárati időt tartalmaznak és hűtést nem igényel. Tortát még akkor sem áll módunkban bevenni, ha azt cukrászdában készítették el és számlával igazolják.
11. A családi füzetbe kisgyermeknevelőink havi, illetve negyedévi rendszerességgel tájékoztatást adnak a gyermekek fejlettségéről. Örömmel fogadjuk, ha a szülők, törvényes képviselők is bejegyzéseikkel gazdagítják ismereteinket a gyermek egészségi állapotára, fejlődésére vagy otthoni eseményekre vonatkozóan.
12. A bölcsőde – az alvási idő kivételével – lehetőséget biztosít a szülőknek, törvényes képviselőknek, hogy betekintést nyerjenek az intézmény szakmai munkájába, megismerjék nevelési célkitűzéseinket, a kisgyermeknevelőink által alkalmazott nevelési módszereket, és a gyermekek fejlettségéhez igazított kulturhigiénés szokások elsajátításának eredményeit. Reméljük nyitottságunk lehetővé teszi, hogy partneri kapcsolat alakuljon ki a bölcsőde és a családok között.
13. A 15/1998. NM rendelet 36§ (3a) pontja értelmében a keresőtevékenységet folytató vagy folytatni kívánó szülőnek legkésőbb a gyermek bölcsődei ellátásának megkezdését megelőző két héttel a bölcsőde vezetőjének be kell mutatni a munkáltatói igazolást, annak hiányában munkáltatójának igazolását arról, hogy a szülő nála alkalmazásban fog állni, megjelölve annak kezdő időpontját is.

A munkáltatói igazolással egy időben a szülőnek le kell adnia a személyi térítési díj megállapításához szükséges jövedelemnyilatkozatot és a kedvezmény igényléséhez szükséges dokumentumokat is, az ellátási megállapodás megkötéséhez, valamint a beszoktatás megkezdéséhez. Ha ezek a dokumentumok nem állnak rendelkezésre, akkor nem tudjuk megkezdeni a gyermek beszoktatását.

25. A személyi térítési díjat a Budapest Főváros II. kerületi Önkormányzat 3/2015(II.27.) rendelete szabályozza, mely magába foglalja az étkezésért és a gondozásért fizetendő térítési díjat, ill. a kedvezményezettek körét és mértékét.

A bölcsődei gondozás esetén gondozási díjmentesség illeti meg a rendszeres gyermekvédelmi kedvezményben részesülő, a tartós beteg vagy fogyatékos, a három vagy többgyermekes család gyermekét, illetve átmeneti gondozásban lévő, az ideiglenes hatállyal nevelőszülőnél, gyermekotthonban, átmeneti vagy tartós nevelésbe vett gyermek családját.

26. A személyi térítési díj befizetése csekken vagy átutalással történhet, melyet minden hónapban a megadott határidőig kérjük teljesíteni.

27. A bölcsőde ünnepnapokon, a Bölcsődék napján, mely április 21-én (vagy ha az hétvégére esik, akkor a következő munkanapon) és a hivatalos munkaszüneti napokon zárva tart.

Ezeken a napokon kívül a Budapest Főváros II. Kerületi Önkormányzat Képviselőtestülete által jóváhagyott időpontban nyáron 5 hétre bezár. Kérjük a kedves szülőket, törvényes képviselőket, hogy a zárás ideje alatt gondoskodjanak gyermekeik elhelyezéséről, illetve, ha szükséges, az ügyeletes bölcsőde a zárás idején is fogadja a kicsiket. A zárás időpontjáról és az ügyeletes bölcsőde elérhetőségéről minden év február 15-ig tájékoztatjuk Önöket.

28. Felhívjuk a szülők, törvényes képviselők figyelmét, hogy a bölcsőde területén és annak 5 m-es körzetében tilos a dohányzás!

29. A bölcsőde udvarára **kerékpárt behozni**, vagy az udvar területén **tárolni balesetveszélyes és tilos**!

30. A babakocsikat csak az erre kijelölt helyen lehet tárolni, más helyiségbe betolni vagy bevinni tilos!

31. Az intézmény felszerelési tárgyait, eszközeit, az ellátott gyermekek és szüleik, törvényes képviselőik, valamint a bölcsőde dolgozói kötelesek rendeltetésszerűen használni. Ha a bölcsőde dolgozói, illetve a szülők, törvényes képviselők szándékosan kárt okoznak, akkor a károkozásért anyagi felelősséget kell vállalniuk.

32. Egyéb – a gyermek ellátásával kapcsolatos észrevételüket szívesen fogadjuk. Panasz esetén forduljanak bizalommal a kisgyermeknevelőkhöz. Amennyiben nem kapnak érdemi segítséget, úgy azt jelezzék az intézmény vezetőjének szóban vagy írásban.

33. A bölcsőde Érdekképviseleti Fórumot működtet, melynek szabályzatát a házirend melléklete tartalmazza.

**IV. A kapcsolattartás formái és ideje**

A bölcsődében a család és a bölcsőde együttműködése döntő fontosságú, mivel a kisgyermek kora és fejlettsége nem teszi lehetővé, hogy „közvetítőként” lépjen fel.

1. **Családlátogatás**-családlátogatásra kisgyermeknevelőink a beszoktatást megkezdése előtti héten mennek el, mert tapasztalunk szerint a gyermekek is természetben tudnak viselkedni a megszokott és biztonságot nyújtó otthoni környezetben, a szülők, törvényes képviselők is bátrabban megnyílnak és mesélnek gyermekeikről, nevelési elveikről.
2. **A gyermek szülővel történő beszoktatása** - minimum két hét, sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek esetében a gyermek állapotának függvényében hosszabb idejű is lehet - megkönnyíti az új környezetbe való beilleszkedést, csökkenti az adaptációs nehézségeket, lehetőséget ad a szülőknek, törvényes képviselőknek a nevelési feladatok és a hasonló korú gyermekek tevékenységének megfigyelésére.
3. **Szülői értekezletre évente** 1-2 alkalommal kerül sor. Az egyes szülői értekezletek alkalmával, az összevont szülői értekezleteken a bölcsőde egészét érintő kérdésekről esik szó.
4. A **család és a bölcsőde kapcsolatának erősítésére szolgál** a kisgyermeknevelő-szülő, törvényes képviselő napi találkozása is, mely során információt cserélnek a gyermek napi tevékenységéről. A családi füzetbe történő bejegyzéseket szívesen vesszük, akár a gyermek egészségi állapotára, akár a fejlődésére, vagy az otthoni eseményekre vonatkozóan.
5. **A bölcsőde napi életébe való betekintés a szülők, törvényes képviselők számára folyamatos**. Külön alkalmat, lehetőséget kínálunk nyílt napok, egyéb ünnepek alkalmával is. Kérjük, hogy várható látogatásuk időpontját előre egyeztessék a bölcsőde vezetőjével.
6. A bölcsőde vezetője a felvétel alkalmával, később pedig a napi csoportlátogatások és egyéni beszélgetések lehetőségének biztosításával tart kapcsolatot a szülőkkel.

Az érvényben lévő házirend módosítását kezdeményezheti:

* Intézményvezető
* a bölcsőde vezetője,
* az érdekképviseleti fórum.

A Házirend hatálya kiterjed az intézménybe járó gyermekekre, szüleikre, törvényes képviselőikre, valamint az általuk írásban meghatalmazott egyéb személyekre, akik a gyermeküket hozzák, viszik, és az intézmény valamennyi munkatársára.

**Az esetleges rendkívüli helyzet okozta intézkedésekről a bölcsődevezető naprakész tájékoztatást ad a szülőknek. Az év közben hozott intézkedéseket, szabályokat a Házirend kiegészítéseként folyamatosan közzétesszük, melyet a hatályossága napjától mindenki köteles betartani.**

A házirend betartását köszönjük, remélj

ük, együttműködésünket segíti.

……………………………………….. ……………………………………

Érdekképviseleti Fórum elnöke Bölcsődevezető

A házirendben foglaltakat tudomásul vettem és magamra nézve kötelezőnek tartom.

............................................................

szülő vagy más törvényes képviselőjének aláírása



**Budapest Főváros II. kerületi Önkormányzat II. kerületi Egyesített Bölcsőde**

**Törökméz Bölcsőde**

**1022 Budapest, Törökvész út 22-24.**

[**Tel:1-326-5358**](Tel:1-326-5358)**, e-mail: torokmez@iikeruletibolcsik.hu**

**Megállapodás**

mely létrejött a Budapest II. kerületi Egyesített Bölcsődék ……………Törökméz .………………………. tagintézményének vezetője, - mint a napközbeni ellátást biztosító intézmény-, valamint a bölcsődei ellátásban részesülő gyermek szülője (törvényes képviselője) között.

**Gyermek adatai**

|  |  |
| --- | --- |
| Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| TAJ száma: |  |

**Szülők adatai:**

|  |  |  |
| --- | --- | --- |
| **A**  **N**  **Y**  **A** | Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| **A**  **P**  **A** | Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

**Törvényes képviselőadatai:**

|  |  |
| --- | --- |
| Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

* A gyermek bölcsődei ellátása: 20………………………………tól kezdődik, és ***határozatlan időre*** szól, de megszűnik az ellátás, ha a gyermek a 3. életévét betöltötte és a bölcsődei gondozási-nevelési év véget ért. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig. Ha a gyermek szeptember 1-je és december 31-e között tölti be a harmadik életévét, szintén a következő bölcsődei nevelési év végéig gondozható bölcsődében, ha a szülő, törvényes képviselő nyilatkozik arról, hogy a nevelési év végéig a bölcsődei ellátást kívánja igénybe venni.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.

Ezen időszak alatt fent nevezett gyermek a bölcsőde által nyújtott alapellátásokra jogosult, ill. fejlődése érdekében az intézmény együttműködik a gyermek korai fejlesztését és gondozását, vagy a fejlesztő nevelését ellátó területileg illetékes pedagógiai szakszolgálati intézménnyel.

* A sajátos nevelési igényű gyermek bölcsődébe abban az esetben vehető fel, ha a nemzeti köznevelésről szóló 2011. évi CXC. törvény 4. § 25. pontjában foglaltak szerinti sajátos nevelési igényét megállapították. A gyermeket próbaidővel lehet felvenni, melynek legrövidebb időtartama egy hónap. A próbaidő letelte után a gyermekkel közvetlenül foglalkozó szakmai csoport (bölcsőde orvos, gyógypedagógus, kisgyermeknevelő, bölcsődevezető) véleményének figyelembevételével kell dönteni a gyermek további neveléséről, gondozásáról.

Elutasítás esetén a gyermeket további korai fejlesztése érdekében a 15/1998 (IV. 30.) NM rendelet 36. § (4) bekezdése szerint a bölcsőde értesíti a gyermek fejlesztését ellátó területileg illetékes pedagógiai szakszolgálatot.

* A bölcsődei ellátásért a szülő havi rendszerességgel fizeti a személyi térítési díjat, melyet a Gyvt. 147.§ - 148 § értelmében külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a 151. § (3) bekezdésében foglaltak szerint a gyermekétkeztetésre vonatkozóan, melynek összegét a települési önkormányzat képviselőtestülete minden év április 1-ig rendeletben határoz meg.
* Az intézményvezető a kötelezettet a beiratkozás napján írásban értesíti a személyi térítési díj összegéről. Ehhez szükséges, hogy a szülő (gondviselő) két héttel a beszoktatás megkezdése előtt leadja a jövedelemnyilatkozatot és a kedvezmény megállapításához (MÁK igazolás, illetve szakorvosi és szakértői bizottsági igazolás, 3 vagy több gyermeket nevelők nyilatkozata, rendszeres gyermekvédelmi támogatásról szóló határozat) szükséges dokumentumokat a bölcsőde vezetőjének.

A térítési díjat a szülő minden hónap 15-ig köteles csekken befizetni és annak bizonylatát bemutatni az intézmény vezetőjének.

* A bölcsődei ellátás keretében az intézmény a gyermek és a szülők számára biztosítja a Bölcsődei nevelés-gondozás szakmai szabályaiban előírt szakmai feltételeket és előírásokat.
* A megállapodás megkötésével egy időben nyilatkozom, hogy a II. kerületi Egyesített Bölcsődék …………..……………………………….úti tagintézmény vezetőjének szóbeli tájékoztatását megkaptam:

1. az ellátás tartamáról és feltételeiről,
2. az intézmény által vezetett, reá vonatkozó nyilvántartásokról,
3. az érték- és vagyonmegőrzés módjáról,
4. az intézmény házirendjéről,
5. panaszjoga gyakorlásának módjáról,
6. a fizetendő térítési, illetve gondozási díjról,
7. a jogosult jogait és érdekeit képviselő érdek-képviseleti fórumról.

Az ellátásra jogosult gyermek törvényes képviselője, illetve a fiatal felnőtt köteles

* az intézmény által vezetett nyilvántartásokhoz adatokat szolgáltatni,
* nyilatkozni a jogosultsági feltételekben, valamint a személyazonosító adatokban beállott változásokról.

Az intézményben folyó gondozó-nevelő munkáról és az a-g pontokban felsoroltakról a szóbeli tájékoztatást tudomásul veszem, az intézmény házirendjét átvettem és az abban foglaltakat betartom.

A bölcsődei Megállapodásban szereplő adatok kezeléséhez hozzájárulok.

Budapest, 20……………………………….

…………………………………………… ……………………………………………

Szülő, vagy más törvényes képviselő Szülő, vagy más törvényes képviselő

………………………………………………………….

Tagintézmény vezető

Megállapodás jogszabályi háttere:

* Gyvt.
* A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM. rendelet.
* A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet, valamint
* Budapest Főváros II. kerületi Önkormányzat Képviselő-testületének 3/2015. (II.27.) önkormányzati rendelete a szociális igazgatásról és egyes szociális és gyermekjóléti ellátásokról.

4.)

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.1.3 pontja alapján - a határozat melléklete szerinti tartalommal - a Pasaréti Úti Bölcsőde (II. ker. Pasaréti út 41.) 2023. szeptember 1-jétől hatályos Szakmai programját jóváhagyja.

**Felelős:** a Bizottság elnöke

**Határidő:** azonnal

*A határozat elfogadása egyszerű többségű szavazást igényel.*

|  |  |  |
| --- | --- | --- |
| "A gyermeket tiszteletben kell fogadni, szeretetben kell nevelni és szabadságban kell elbocsátani."  /Rudolf Steiner/ | | |
|  |  |  |

**PASARÉTI BÖLCSŐDE**

**HELYI SZAKMAI PROGRAMJA**

****

**Fenntartó: Budapest Főváros II. kerületi Önkormányzat**

**1024 Budapest, Mechwart liget 1.**

**Intézmény neve: Pasaréti Bölcsőde**

**Intézmény címe: 1026 Budapest, Pasaréti út.41**

**Telefon/ fax: 06 1 355 7419**

**Programfelelős neve: Bölcsődevezető**

**A szakmai program**

**Érvényességi terület: Pasaréti Bölcsőde**

**Érvényességi idő: 2023. szeptember 1-visszavonásig**

Tartalomjegyzék

[1. Ellátandó célcsoport és ellátandó terület jellemzői 3](#_Toc141271448)

[1.1. Helyzetelemzés 3](#_Toc141271449)

[1.1.1. A II. kerületi bölcsődék belső strukturális felépítése 3](#_Toc141271450)

[1.1.2. A bölcsődénk bemutatása 3](#_Toc141271451)

[1.1.3. A szolgáltatás területe, a szolgáltatást igénybe vevők célcsoportja és az ellátandó terület jellemzői 4](#_Toc141271452)

[1.1.4. Az ellátás igénybevételének módja, a szolgáltatásról szóló tájékoztatás helyi formája 5](#_Toc141271453)

[2. Bölcsődénk nevelési célja, feladatai: 6](#_Toc141271454)

[2.1. Bölcsődénk pedagógiai hitvallása 11](#_Toc141271455)

[2.2. Bölcsődénk minőségpolitikája 11](#_Toc141271456)

[2.3. Bölcsődénk sajátosságai, szakmai programjának konkrét bemutatása 12](#_Toc141271457)

[2.4. Sajátos nevelési igényű gyermek gondozása nevelése bölcsődénkben: 15](#_Toc141271458)

[3. A bölcsődei élet megszervezésének elvei és módszerei 16](#_Toc141271459)

[A nevelési módszereink megvalósításának elengedhetetlen feltétele: 18](#_Toc141271460)

[3.1. A napirend kialakítása 18](#_Toc141271461)

[3.2. A korosztályra kifejlesztett korszerű táplálkozás 19](#_Toc141271462)

[3.3. A jó tárgyi (játékok, fejlesztő eszközök, kert, bútorok) felszereltség 20](#_Toc141271463)

[4. Képzések továbbképzések és az egyéni szakmai fejlődés biztosítása 22](#_Toc141271464)

[5. Kapcsolattartás 22](#_Toc141271465)

[6. Az ellátottak és a szolgáltatást végzők jogainak védelme 24](#_Toc141271466)

[6.1. Az igénylők, és a személyes gondoskodást végző személyek jogainak védelmével kapcsolatos szabályok 24](#_Toc141271467)

[7. Dokumentáció 27](#_Toc141271468)

[8. Ellenőrzés értékelés rendszere 28](#_Toc141271469)

[9. Mellékletek 29](#_Toc141271470)

**Az Intézmény munkáját és a szakmai programját meghatározó jogszabályok**

* ENSZ Emberi jogok nyilatkozata
* 1991. évi LXIV törvény ENSZ Egyezmény a gyermekek jogairól
* Az Európai Tanács Miniszterek Bizottsága Rec. (2002) 8-as ajánlása a tagállamok számára a napközbeni kisgyermekellátásról
* 1993. évi III. törvény: a szociális igazgatásról és szociális ellátásokról
* 1997. évi XXXI törvény : A gyermekek védelméről és a gyámügyi igazgatásról (továbbiakban: Gyvt.)
* 1998. évi XXVI. törvény a fogyatékos személyek jogairól és esélyegyenlőségük biztosításáról.
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről
* 328/2011. (XII. 29.) Korm. Rendelet: a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
* 369/2013. (X.24.) Korm. rendelet a szociális, gyermekjóléti és gyermekvédelmi szolgáltató és hálózatok hatósági nyilvántartásáról és ellenőrzéséről
* 235/1997. (XII. 17.) Korm. rendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról
* 9/2000. (VIII.4.) SzCsM rendelet: a személyes gondoskodást végző személyek továbbképzéséről és a szociális szakvizsgáról
* 8/2000. (VIII. 4.) SzCsM rendelet a személyes gondoskodást végző személyek adatainak működési nyilvántartása
* 37/2014.(IV.30.) EMMI rendelet a közétkeztetésre vonatkozó ajánlásokról
* Módszertani levél: A bölcsődei nevelés- gondozás szakmai szabályai, 2023.

**PASARÉTI BÖLCSŐDE ALAPADATAI**

**Intézmény megnevezése:** Budapest Főváros II. kerületi Önkormányzat II. kerületi Egyesített Bölcsődék

**Címe:** 1026 Budapest, Pasaréti út.41.

**E-mail cím:** [pasareti@iikeruletibolcsik.hu](mailto:pasareti@iikeruletibolcsik.hu)

**A programért felelős:** bölcsődevezető

**Férőhelyek száma:** 84 fő - 7 csoport

**Ellátási formák:** alapellátás

korai gondozás, nevelés

**Ellátási terület**: Budapest Főváros II. kerületének lakókörzete, lakóhely hiányában tartózkodási engedéllyel rendelkező családok számára

### **1.** Ellátandó célcsoport és ellátandó terület jellemzői

### 1.1. Helyzetelemzés

### 1.1.1. A II. kerületi bölcsődék belső strukturális felépítése

A II. kerületben a bölcsődék egyesített bölcsődei formátumban működnek. Élén az egyesített bölcsődevezető áll, aki szervezi, irányítja, koordinálja, ellenőrzi a bölcsődék munkáját. Gondoskodik a 15/1998. (IV.30.) NM rendeletben meghatározott dolgozói létszámminimumokról és képesítési előírásoknak való megfelelésről. A költségvetés keretein belül tervezi és biztosítja a bölcsődék működéséhez szükséges anyagi erőforrásokat. Éves munkatervet és munkatervi beszámolót készít a fenntartó számára. Szakmai irányelveket, célokat meghatározza, statisztikai (KSH Elektra, OM, TEVADMIN) és egyéb jelentési kötelezettségeinek eleget tesz.

### 1.1.2. A bölcsődénk bemutatása

A Pasaréti bölcsőde a II. kerületi Egyesített Bölcsődék egyik tagintézményeként működik. Intézményünk 7 csoportszobájában 84 gyermek ellátása történik.

Bölcsődénk a Pasaréti úton található, melynek kertje és a gyerekszobák ablakai a csendes Nagyajtai utcára néznek, ahonnan babakocsival könnyebben és biztonságosabban megközelíthetők a csoportok. A gyermekszobák előtt az épület déli fekvésének köszönhetően-tavasszal és nyáron, sőt a téli meleg napokon is- napfényes teraszok húzódnak. Itt rossz idő esetén is egy kicsit levegőzhetnek, mozoghatnak a gyermekek. Jó idő esetén a tágas, jól felszerelt játszókertbe megyünk, ahol sokat szaladgálhatnak, kismotort hajthatnak, triciklit tekerhetnek, biztonságos libikókán és csúszdán játszhatnak gyermekeink és élvezhetik a teraszos kert adta lankás lejtő előnyeit. Az árnyas fák alatt pedig felfedezhetik a természet városi növényvilágát és annak változásait. A bölcsőde belső kialakítása, a helységek elrendezése, nagysága és funkciói maximálisan a kisgyermekek igényeihez igazított. Az épületben 7 csoportszoba található. Egy-egy szobában 12-14 vegyes korosztályú kisgyermeket fogadunk, akik számára két kisgyermeknevelő teremti meg a nyugodt, családias hangulatot, melyben mindenki biztonságban érezheti magát, és önfeledten játszhat, pihenhet, míg szüleik dolgoznak. Kisgyermeknevelőink nagy hangsúlyt fektetnek az évszaknak megfelelő esztétikus környezet kialakítására, így a szobák és a folyosók dekorációi a nevelők fantáziáját, kézügyességét dicsérik. Tapasztalataink szerint a barátságos, kedves mesehősökkel és állatfigurákkal, örömmel találkoznak a kisgyermekek, ezért ezeket az ismerős figurákat igyekszünk becsempészni a bölcsődénk falai közé. Törekszünk arra is, hogy sok- sok közös élményünk legyen a gyermekekkel és szüleikkel, ezért minden évben ellátogat hozzánk a Mikulás, és az évközi jeles ünnepeknek kihagyhatatlan szegmensei a születésnapok megünneplése zenével, dallal, mókával. Farsangkor, húsvétkor és gyermeknapon egész napos mulatságban vehetnek részt a családok. Jelszavunk a NYITOTTSÁG, ajtónk nyitva áll minden szülő előtt, éppen ezért ha ellátogat hozzánk, biztosan talál nálunk óvodából visszalátogató gyermeket is. A szülők bizalommal fordulhatnak gyermekeik nevelőihez, akik minden esetben igyekeznek hasznos és szakszerű tanáccsal ellátni a kedves szülőket, vagy szükség esetén megerősíteni őket abban, hogy gyermekeik jól fejlődnek.

Bölcsődénk nap, mint nap egészséges étkezést biztosít gyermekeink számára, a saját konyhánkban a konyhai dolgozók finomabbnál finomabb főzeléket, tápláló levest, valamint egészséges reggelit és uzsonnát készítenek el a legkisebbek számára is.

A hozzánk járó családok, tapasztalhatják, hogy szakmailag kiválóan képzett nagy gyakorlattal bíró, valamint a fiatal, lendületes kisgyermeknevelőink szeretetteljes és elfogadó légkörben, harmonikus és kiegyensúlyozott gyerekek gondozását és nevelését biztosítják.

### 1.1.3. A szolgáltatás területe, a szolgáltatást igénybe vevők célcsoportja és az ellátandó terület jellemzői

A Pasaréti bölcsőde hagyományos kertes társasházas környezetbe épült, melyekhez még szép tágas udvarok is tartoztak, így mindig jellemző volt, hogy a kerület ezen részén sok kisgyermekes család él, akik általában több gyermeket vállalnak. Ennek azért örülünk nagyon, mert sok olyan család hozza hozzánk gyermekét, akikkel 7-8 évig is kapcsolatban vagyunk, hiszen mire az egyik gyermekük óvodás korú lesz, már beíratják a második vagy éppen harmadik gyermeküket is.

A bölcsőde nyitása óta sokan érdeklődnek a férőhelyeink iránt, akik közt vannak olyan családok, akiket korán visszavárnak munkahelyükre, így nem tudnak hosszú ideig otthon maradni. Ebből következik, hogy minden évben több 1 év körüli gyermeket veszünk fel, akiknek a száma évről évre emelkedik.

Természetesen olyan családoknak is segítségére tudunk lenni, akik megélhetési gondokkal küzdenek, ezért bízzák ránk gyermekeik napközbeni ellátását. Az utóbbi években a gyermekjóléti szolgálat is sokszor megkeres minket, hogy biztosítsunk férőhelyet olyan kisgyermeket nevelő családoknak, ahol általában az édesanya pszichés problémával küzd. Sajnos sokan pedig azért keresnek meg minket, mert a szülők elváltak vagy éppen válófélben vannak.

Szinte minden évben van általában spontán integrációval olyan gyermekünk, aki sajátos nevelési igényű. Így az ő ellátásukban is kellő tapasztalattal rendelkezünk, de természetesen ilyenkor szorosan együtt kell dolgoznunk a Pedagógiai Szakszolgálattal, hiszen mi elsősorban a gyermek gondozását nevelését vállaljuk fel. Természetesen kisgyermeknevelőink a gyógypedagógusokkal konzultálva a napi tevékenységekbe ágyazva segítik a rászoruló gyermekek továbbfejlődését.

A gyermekek felvétele után, célunk, hogy még a bölcsődei élet megkezdése előtt kicsit megismerkedjünk a családok környezetével, a szülők nevelési elveivel, hiszen csak akkor tudjuk továbbfolytatni, illetve kiegészíteni azt a gondoskodást-nevelést, amit ők már otthon elkezdtek. Természetesen törekszünk arra is, hogy segítséget nyújtsunk azoknak a családoknak is, akik még nem kellően jártassak a nevelési módszerek kiválasztása, alkalmazása területén és szükségük van egy kis megerősítésre, iránymutatásra.

### 1.1.4. Az ellátás igénybevételének módja, a szolgáltatásról szóló tájékoztatás helyi formája

* A bölcsődei szolgáltatás iránt érdeklődőket egész évben személyesen és a kerület honlapján ([www.iikeruletibolcsik.hu](http://www.iikeruletibolcsik.hu)) folyamatosan tájékoztatjuk, a bekerüléssel kapcsolatos feltételekről és bölcsődénkben folyó eseményekről.

A gondozási év, szeptember 1-től augusztus 31-ig tart. A következő gondozási évre a beiratkozás minden év május első hetében történik, de üres férőhely esetén év közben is felvételre kerülnek azok a gyermekek, akik már jelentkeztek hozzánk, de első körben férőhely hiányában elutasításra kerültek, vagy év közben a gyermekjóléti szolgálat kéri a gyermek napközbeni ellátását.

* Bölcsődénk a gyermekek napközbeni ellátása keretébe tartozó elvi, módszertani feladatok szellemiségében működik. Az intézménybe elsősorban a dolgozó szülők, - ideértve a gyermekgondozási díj folyósítása melletti munkavégzést is – gyermekei járnak. Valamint azon szülők gyermekei, akik munkaerő-piaci részvételt elősegítő programban, képzésben való részvételük, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. Gyermekek napközbeni ellátásának igénybevételére jogosult az átmeneti gondozásban és az otthont nyújtó ellátásban részesülő gyermek is.

***Bölcsődei felvétel során előnyben kell részesítenünk:***

* a rendszeres gyermekvédelmi kedvezményre jogosult gyermeket,
* a három vagy több gyermeket nevelő családban élő gyermeket,
* az egyedülálló szülő által nevelt gyermeket,
* a védelembe vett gyermeket,
* Védelembe vétel eseten a települési önkormányzat jegyzője kötelezi a szülőt, hogy folyamatosan vegye igénybe a gyermekek napközbeni ellátását.

A törvény lehetőséget ad a sérült gyermekek integrált gondozására, nevelésére, valamint, ha lehetőség van rá, szolgáltatások működtetésére is.

A gyermek felvételét kérheti a szülő, a gondviselő, valamint az ő hozzájárulásával a körzeti védőnő, a háziorvos, családgondozó, a korai fejlesztő gyógypedagógusa és a gyermekjóléti szolgálat, valamint a gyámhatóság. Védelembe vétel eseten a települési önkormányzat jegyzője kötelezi a szülőt, hogy folyamatosan vegye igénybe a gyermekek napközbeni ellátását.

* ***Bölcsődénkbe a felvételt nyert családokat tájékoztatjuk a:***
  + az ellátás feltételeiről,
  + az intézmény által vezetett személyes nyilvántartásokról,
  + az érték és vagyonmegőrzés módjáról,
  + az intézmény házirendjéről, a napirendről,
  + a panaszjog gyakorlásának módjáról,
  + a fizetendő térítési díjakról.

A tájékoztatást követően az ellátásra jogosult gyermek törvényes képviselője megállapodást köt az intézménnyel, melyben egyben nyilatkozik, hogy az általa megadott személyes adatok a valóságnak megfelelnek, és ha abban változás áll be azt köteles jelezni, valamint az ellátásról a tájékoztatást megkapta.

* ***A bölcsődei ellátás megszűnik:***
* Az óvodai nevelésre nem érett gyermek esetén, ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.
* Ha a harmadik életévét - január 1-je és augusztus 31-e között tölti be, az adott bölcsődei nevelési év végéig, - ha szeptember 1-je és december 31-e között tölti be, a következő bölcsődei nevelési év végéig.

### 2. Bölcsődénk nevelési célja, feladatai:

Munkánk során törekszünk rugalmasan, a családok igényeinek megfelelően nyújtani a szolgáltatásainkat. Intézményünk alapvetően fontosnak tartja a kölcsönös nyitottságot. a bizalmat, a személyes és őszinte érdeklődést a családok iránt, szükséges a gyermekek megismerése, majd a bölcsődei nevelésnek és gondozásnak a megtervezése. A nevelés-gondozás fontos célja a szeretetteljes, biztonságot nyújtó, érzelem gazdag bölcsődei lét megszervezése, a szakszerű nevelés biztosítása, amely lehetővé teszi a gyermekek számára a fejlődésükhöz szükséges, változatos feltételeket. Ugyanakkor szem előtt kívánjuk tartani a családias, jó hangulatú bölcsődei légkör megteremtését, ahol nem csak a gyermekek, hanem a felnőttek is jól érzik magukat, és sajátjuknak tartják-vallják munkahelyüket. Céljainkat és a programokat közösen próbáljuk megvalósítani.

Kisgyermeknevelőink fő feladata a családok segítése, a gyermekekről való gondoskodás, az elfogadás, a türelem és a tolerancia. Legfontosabb szempontunk gyermekeink szükségleteinek, érzelmi állapotának a támogatása, a szomorú gyermek megnyugtatása, vigasztalása, a biztonságot nyújtó légkör megteremtése. Tudjuk, és a napirendünk kialakításánál szem előtt tartjuk, hogy a gyermekek számára nagyon fontos tevékenység a játék, hiszen e tevékenység közben fejlődnek a legtöbbet.

Kisgyermeknevelőink munkájukat hivatásnak tekintik.A legújabb szakmai módszerek szerint dolgoznak, ezáltal fejlesztik a gyermekek kreativitását, alkotókészségét. A természethez közelítve spontán ismereteket nyújtanak. Nagyon fontosnak tartjuk a szülőkkel való kapcsolattartást, egyéni, csoportos megbeszéléseket. Lényeges, hogy a gyermekek bölcsődei gondozását, nevelését képzett, a korosztály sajátosságait jól ismerő szakemberek végezzék egyénre szabottan, kis létszámú csoportban, ahol kialakulhat a kisgyermeknevelővel a személyes, érzelmi biztonságot jelentő kapcsolat s ahol biztosítják a fejlettségnek megfelelő élelmezést, és az egészségvédelmi szabályok betartását. Szolgáltatásunk alapja a kisgyermek tisztelete és szeretete, erre épül a szakmai ismeretek és eljárások alkalmazása.

Célunk, hogy apró lépésekkel, a gyermekek fejlettségéhez igazítva segítséget nyújtson a hozzánk járó kicsiknek abban, hogy elsajátítsák azokat a készségeket, képességeket, amelyek birtokában könnyebben tudnak alkalmazkodni környezetükhöz.

*A bölcsődénk célja, hogy*napközbeni ellátás keretébena családban nevelkedő kisgyermekek számára a családi nevelést segítve a kisgyermek sokoldalú, harmonikus fejlődését biztosítsuk, személyiségük kibontakozását elősegítésük. Közben figyelembe vesszük az egyéni sajátosságokat és az eltérő fejlődésütem menetét. A hátrányos helyzetű, a szegény és a periférián élő családok gyermekei esetében pedig kiemelt célunk a hátrányok és azok következményeinek enyhítése, az esélyegyenlőség biztosítása, szükség esetén más intézményekkel, szervezetekkel, szakemberekkel együttműködve. Munkánk során jelentős szociális-gyermek és családvédelmi funkciót tölt be. Tartalmi munkájának jellegét tekintve gondozási, nevelési és személyiségfejlesztő funkciója a legmeghatározóbb, hiszen a korosztály életkorából adódó sajátossága, érzékenysége és sérülékenysége magas szintű pedagógiai és pszichológiai felkészültséget igényel.

Valljuk, hogy az első évek nevelő munkájának alapozó feladata van, melyek a későbbiekben segítik a világ megismerését és a kötődések kialakulásának mélységét, minőségét.

Célunk továbbá, hogy kihasználjuk épületi adottságunkat, és ezen adottságok birtokában napi munkánk során családias légkört biztosítsunk a gyermekeknek és szüleiknek. Nyitottságunkat kihasználjuk arra, hogy a családok betekintést nyerjenek napi munkánkba, megismerjék nevelési elveinket, módszereinket. Úgy érezzük és tapasztaljuk, a családoknak szükségük van olyan mintákra, megoldási módokra, melyek segítik őket eligazodni a gyermeknevelés területén.

***A bölcsődénk feladata***: A bölcsődénkbe járó gyermekek testi és pszichés szükségleteinek kielégítése, a fejlődés elősegítése. A családban nevelkedő 0-3 éves korú, gyermekek napközbeni ellátása, szakszerű gondozása és nevelése a minőségpolitikai célok és a gondozási-nevelési elvek maximális alkalmazásával.

Amennyiben a gyermek még nem érett az óvodai nevelésre, szülők kérésére és a szakemberek (orvos, szaktanácsadó, bölcsődevezető, gyógypedagógus) javaslata alapján a gyermekek 4. életévének betöltését követő augusztus 31-ig tovább gondozható a bölcsődében. Feladataink ellátása közben kiemelten figyelünk arra, hogy a Bölcsődei Alapprogramban meghatározott alapelveket beépítsük mindennapi munkánkba, hiszen csak így tudunk megfelelni a szakmai elvárásoknak, valamint így tudunk leghatékonyabban segítséget nyújtani a családoknak.

**A feladat ellátása során a Bölcsődei Alapprogram előírja számunkra:**

* **A család rendszerszemléletű megközelítésének elvét**, melyet mi azért tartunk nagyon fontosnak, mert tudjuk, a kisgyermek fejlődését akkor tudjuk a legjobban segíteni, ha az egész családot megismerjük, ha képet kapunk arról, hogy a család milyen nevelési elvet vall, milyen nevelési légkört tud biztosítani és milyen mintát lát otthon a gyermek. A gyermek viselkedést csak akkor tudjuk pontosan megérteni, ha ismerjük a családok erősségeit, esetleges hiányosságait és így tudjuk a legjobban továbbsegíteni a fejlődésüket. Bölcsődénkben kiemelten foglalkozunk a kisgyermekek családjaival, valamint a családokkal fontosnak tartjuk a folyamatos kapcsolattartást, tájékoztatást.
* **A koragyermekkori intervenciós szemlélet befogadását.** A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. Nekünk, bölcsődei szakembereknek tisztában kell lennünk azzal, hogy a gyermekek fejlődési üteme eltérő, van, aki gyorsabban, van aki kicsit lassabban fejlődik az átlagosnál, van akinél előfordul átmeneti megakadás, lassulás, melyre oda kell figyelnünk, hiszen ezek a megakadások hatással lehetnek a későbbi készségek, képességek fejlődésére. Ezért ezekben az időszakokban kiemelten fontos a preventív szemléletű beavatkozás, a szakemberek összefogása, együttműködése, hiszen sok esetben az időben megkezdett fejlesztéssel az is elkerülhető, hogy a kisgyermek SNI státuszba kerüljön.
* **A családi nevelés elsődleges tisztelete** azért is fontos nekünk, hiszen a szülőknél, a családnál jobban nem ismerheti senki a gyermeket és az ő hagyományaikat, szokásaikat nekünk tiszteletben kell tartani. Figyelembe kell vennünk és a lehetőségekhez képest el kell fogadnunk különböző kultúrák nevelési elveit, hiszen egyre többen vannak más nemzetiségű családok bölcsődéinkben. Természetesen, ahol szükség van arra, hogy kompenzáljuk a családi nevelési hiányosságokat, azt meg kell tennünk és ha lehetőségünk nyílik arra, akkor segítséget is nyújtsunk a családoknak nevelési problémák megoldásához.
* **A kisgyermeki személyiség tisztelete** elengedhetetlen mindenkinek, aki kisgyermekkel foglakozik, hiszen tudjuk, mindenki önálló egyéniség, mindenkinek egyéni szükséglete van és mindenkit megillett az egyéni bánásmód, és a személyiségének tiszteletben tartása, ezért figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.
* **A kisgyermeknevelő személyiségének meghatározó szerepe van,** hiszen ő jól ismeri a bölcsődés korú gyermekek életkori sajátosságait, és ő az, aki személyiségén keresztül hatni tud a kisgyermekekre és családjaikra. A kisgyermeknevelőnek ismernie kell a kompetenciahatárokat, kellő önismerettel, magas szintű társas készséggel kell rendelkeznie, hogy hivatását megfelelően el tudja látni. A kisgyermeknevelőink rendszeresen vesznek részt továbbképzéseken, melyek hozzájárulnak szakmai tudásuk fejlődéséhez, valamint támogatjuk őket abban is, ha szeretnének felsőfokú intézmény keretein belül tanulni.
* **A biztonság és a stabilitás megteremtése.** Tisztában vagyunk azzal, hogy a gyermekek számára milyen fontos az, hogy biztonságban érezzék magukat. A családból kikerülve és egy új környezetbe való beilleszkedésnél ez a biztonságérzés sérül, ezért fontos számunkra, hogy ezt a folyamatot megkönnyítsük, lerövidítsük. Amivel mi segíteni tudjuk ennek a folyamatnak a megkönnyítését, az a szülővel történő fokozatos beszoktatás menetének alkalmazása, a „saját” kisgyermeknevelő rendszer, a felmenőrendszer, a csoport és a hely állandóságának a biztosítása. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is. A kisgyermek új helyzetekhez való hozzászoktatása segíti az alkalmazkodást, a változások elfogadását, az új dolgok megismerését, a szokások kialakulását.
* **Fokozatosság megvalósítása** a bölcsődei nevelés összes területét érintő változás esetén kiemelt jelentőségű. A gyermekek új helyzetekhez való fokozatos hozzászoktatása segíti az alkalmazkodást, az új dolgok, helyzetek megismerését, a szokások kialakulását és a változások elfogadását.
* **Egyéni bánásmód érvényesítése,** szakmai munkánk egyik fontos alapja, hiszen még az azonos korú gyermekek fejlődése és igénye között is nagy eltérések lehetnek. A mi elsődleges feladatunk és célunk, hogy kisgyermeknevelőink elfogadó, empatikus, hiteles nevelői magatartással forduljanak a gyermekek felé és vegyék figyelembe a kisgyermekek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását.

Nagyon jól kell ismernünk a gyermekek egyéni szükségleteit és ehhez kell igazítanunk napirendünket, hogy meg tudjuk valósítani személyre szóló gondozást és segíteni tudjuk a gyermekek önállósodási törekvésüket, valamint a gyermekek érezzék, hogy a kisgyermeknevelőre mindig számíthatnak, ha szükségük van egy kis bátorításra, simogatásra, gondoskodásra. Fontos az is, hogy a felnőtt észrevegye és elismerje, ha sikerült felépíteni egy magas tornyot, vagy ha a helyére került egy-egy puzzle darab.

* **Gondozási helyzeteknek kiemelt jelentősége** van, hiszen ez sokszor egy bensőséges, intim helyzet, ahol a kisgyermeknevelő a gondozási folyamatok alatt, sok mindenre meg is „tanítja” a gyermeket. A bölcsődénkben a kisgyermeknevelők törekednek arra, hogy a gondozási feladatokba bevonják a kicsiket is. Türelemmel kivárják, míg a gyermek próbálkozik önállóan az öltözéssel, evéssel. Nem sürgetve a gyermeket, lehetőséget biztosítanak számára, hogy egyedül oldja meg ezeket a feladatokat. Gondozásnál pozitív visszajelzésekkel erősítik a kisgyermek egészséges én képének kialakulását, valamint folyamatosan törekednek annak megerősítésére.
* **A gyermeki kompetenciakésztetés támogatása.** A gyermekek kíváncsiak, érdeklődők, szeretnék felfedezni a világot, szeretnék megismerni, mi hogy és miért működik és szeretnék kipróbálni, hogy nekik is sikerül e beindítani, összerakni, megszólaltatni azt a játékot, amit társaik oly nagy élvezettel használnak. Ehhez nekünk felnőtteknek kell megteremteni és biztosítani a nyugodt, biztonságos légkört, a változatos ingergazdag tárgyi környezetet, ahol a gyermekek élményekhez, tapasztalatokhoz juthatnak és átélhessék a spontán tanulás örömét és megmaradjon bennük a vágy, hogy felfedezze az őt körülvevő világot. Ehhez fontos, hogy ott legyünk a közelükben és ha valamiben elakadnak, elbizonytalanodnak, akkor egyből segítséget tudjunk nyújtani.

**Az alapelvek betartásán túl a gondozás-neveléshez kapcsolódó feladatunk még, hogy:**

* Minden csoport kialakulásakor, a beszoktatások, és a gyermekek fejlettségi szintjének megismerése után ki kell alakítani a csoport végleges napirendjét, melyet csak a bölcsődevezető jóváhagyásával lehet módosítani.
* A csoportok évszakokra lebontva tervet készítenek, melyben az évszakokhoz kapcsolódóan megtervezik a tevékenységformákat, mondókákat, énekeket, meséket, stb.
* **Az egészséges életmód alakítása**:
* Az egészséges életmódra nevelést nem lehet elég korán kezdeni. Éppen ezért valljuk, hogy az egészséges életmód és az egészséges életmódra nevelés a kisgyermekek bölcsődei életében is nagyon fontos. Hiszen a bölcsődés korú gyermekek a napjuk nagy részét az intézményben töltik, ezért még nagyobb felelősség hárul az intézmény dolgozóira, az egészséges életmód feltételeinek biztosításában. A levegőn tartózkodás, levegőztetés feltételei intézményünkben adottak. Törekszünk arra, hogy a még járni nem tudó kisgyermekeknél is biztosítva legyen a levegőztetés, a kerti hempergő és levegőztető ágy használatával. Az alvás nyugodt feltételeinek biztosítása fontos feladata mind a kisgyermeknevelőnek, mind a bölcsőde többi dolgozójának.
* Az egészséges életmód alakítása miatt fontosnak tartjuk megemlíteni bölcsődénk só szobáját is. Gyermekeink minden héten két-három alkalommal igénybe tudják venni a só szobát, melynek levegője jótékonyan hat az asztma, hörghurut, légcsőhurut, arc és homloküreg gyulladás, krupp, és náthában szenvedőknek. Hatására fokozódik a szervezet védekező képessége.
* Tudományosan bizonyított, hogy a táplálkozási szokások kisgyermekkorban alakulnak ki, és egész életre szóló ízlésformáló szerepük van, ezért már a bölcsődében is törekszünk a megfelelő táplálkozási szokások kialakítására. Az élelmezésvezető kiemelt feladata az egészséges táplálkozásra irányuló folytonos törekvés. Valamint **a** kisgyermekek ez irányú szükségleteinek maximális figyelembevétele, a korosztály előírásainak szem előtt tartásával, kielégítve az egyéni igényeket is (érzékenység: tej, liszt, cukor stb.), ill. a sérült kisgyermek étkeztetése, stb. Fontosnak tartjuk, hogy az ételeink összetételében kielégítsék a gyermekeke energia és tápanyagigényét, illetve a felkínált ételeken keresztül a gyermekek megismerhessék a korszerű táplálkozás alkotóelemeit.
* **Az érzelmi fejlődés és a szocializáció segítése**
* Bölcsődénkben törekszünk olyan derűs légkör kialakítására, mely csökkenti a gyermekek bölcsődébe kerüléssel járó nehézségeit. Valamint segít az átélt nehézségek megélésében.
* A gyermek és kisgyermeknevelője között fontosnak tartjuk az érzelmi biztonságot jelentő kapcsolat kialakítását.
* Segítjük a gyermekeket a társas kapcsolatok szabályainak elfogadásában, megteremtjük a mások iránti nyitottság és empátia fejlődésének lehetőségét. Mindeközben biztosítjuk a közös élményeket, melyek során az önérvényesítés és tolerancia egyensúlyát ismerhetik meg a gyermekek.
* Egyéni szükségletek figyelembevétele és kielégítése a csoportban élés helyzetében, én tudat egészséges fejlődésének segítése.
* A kommunikációs kedv felébresztése és fenntartása a kisgyermeknevelőink feladata kérdésekkel, válaszokkal.
* A hátrányos helyzetű, nehezen szocializálódó, vagy lassabban fejlődő gyermekek több törődést igényelnek. Úgy, hogy a többi gyermek ne szenvedjen hiányt. Szükség esetén szakembert is bevonhatunk a munkába.
* **A megismerési folyamatok fejlődésének segítése**
* A gyermekek életkorának, fejlettségi szintjének és érdeklődésének megfelelő tevékenységeket biztosítjuk.
* A kisgyermeknevelők viselkedési és helyzetmegoldási mintákat nyújtanak a közös tevékenységek alkalmával. Ezeket a gyermekek másolhatják, megtanulhatják.
* Kollégáink nagy gondot fordítanak a kommunikatív képességek és a kommunikációs kedv segítése.
* Támogatjuk gyermekeink kreativitását, önálló aktivitását.

### 2.1. Bölcsődénk pedagógiai hitvallása

**A bölcsődénkben folyó nevelési munkánkat, a gyerekekkel történő kapcsolattartást az alábbi idézettel jellemeznénk:**

„Ha kedvesen bánnak veled

kedvessé válsz,

Ha érzékenyen bánnak veled

empatikus leszel,

Ha őszintén bánnak veled

őszinte leszel.”

Steve Biddulph

Tudjuk, hogy a korai életkorban a családi minta a legmeghatározóbb, a bölcsődei nevelés pedig a kiegészítő, támogató, mintanyújtó szerepével megfelelő alapot biztosít a gyermek optimális fejlődéséhez.

Mi a bölcsődében dolgozó szakemberek valljuk, hogy csak nyugodt, derűs, szeretetteljes, légkörben felnövő gyermekekből válnak boldog, kiegyensúlyozott, a világra nyitott, érdeklődő, önállóan gondolkodni tudó emberek. A kisgyermek életében az első három év, az első közösség meghatározó, és jelentős szerepe van a gyermek későbbi személyiségfejlődésében. A kisgyermek ebben az életszakaszában a legsérülékenyebb testileg, lelkileg egyaránt, erősen függ a felnőttektől, ezért a kisgyermeknevelő személyisége meghatározó. Fontosnak tartjuk, a biztonságot nyújtó környezetet, melyben a legteljesebb odafigyeléssel óvjuk és vigyázzuk a ránk bízott gyermekeket.

### 2.2. Bölcsődénk minőségpolitikája

**Munkánkat elkötelezetten az alábbi mottó szellemében végezzük:**

*„A gyermek, világra nyitott lény.*

*A simogatásra simogatással,*

*a jókedvre jókedvvel,*

*tevékenységre, tevékenységgel felel.”*

*Mérei Ferenc*

**Minőségpolitikai célkitűzéseink**

* Bölcsődénk olyan, gyermekekre szabott gondozási nevelési elveket alkalmaz, melyek a bölcsődei ellátás területén a kicsik igényeit maximálisan kielégítik, és természetesen megfelelnek a bölcsődei gondozás–nevelés országos alapprogramjának. Mindezek feltétele a szakmai igényesség, mely elsősorban a kisgyermeknevelő képzettségén és nevelői attitűdjén alapul, valamint azon, hogy munkáját hivatásként szeresse és végezze.
* Fontos küldetésnek tekintjük a családok segítését, a társadalmi igényekre való gyors reagálást, a fiatal anyák munkába állásának segítését. A ránk bízott gyermekeket családias környezetben fogadjuk, és sok szeretettel vesszük körül. Segítenünk kell, a gyermek és kisgyermeknevelő közt kialakuló érzelmi kapcsolatot, hiszen a kötődésnek döntő jelentősége van a személyiségfejlődésben.
* Elkötelezettek vagyunk a szakmai munka és az intézményi működés színvonalának folyamatos fejlesztése iránt.
* Törekszünk arra, hogy bölcsődénk olyan intézmény legyen, ahol a szülők aktív résztvevői a bölcsődei életnek, hiszen egyedülálló ismeretekkel rendelkeznek gyermekükről. Fontosnak tartjuk, hogy a családokkal megfelelő együttműködés alakuljon ki a gyermekek optimális fejlődésének érdekében.
* Olyan intézmény munkájának szeretnénk részesei lenni, ahol nyugodt légkör tartalmas szakmai eredményeket hozhat, melyek együttesen szolgálják a gyermekek, szülők és a szakma érdekét.
* Szem előtt kívánjuk tartani a családias hangulatú bölcsődei légkör megteremtését, ahol nemcsak a gyermekek, hanem az őket gondozó felnőttek is jól érzik magukat, és sajátjuknak tartják és vallják munkahelyüket.

### 2.3. Bölcsődénk sajátosságai, szakmai programjának konkrét bemutatása

Szakmai programunk összeállításánál figyelembe vettük és betartjuk a „A bölcsődei nevelés- gondozás szakmai szabályai” módszertani levél előírásait. Egyúttal fontosnak tartjuk kiemelni egyéni sajátosságainkat, jellemzőinket, melyek megkülönböztetnek minket a környezetünkben lévő intézményektől.

Ezek pedig a következők:

* **Ének- zenei nevelés**: A 2017/2018-as nevelési évtől célul tűztük ki, hogy a korai ének-zenei nevelés fontosságára nagyobb hangsúlyt fektetünk, amely kivitelezését be is építettük az éves programunkba. A zenei nevelés segíti a kisgyermek érzelmi fejlődését, beszédkészség alakulását, és meghatározó a gyermek egészséges fejlődésében. Az ének- zene színesebbé teszi a bölcsődében töltött időt, pozitív érzelmeket keltenek, örömélményt, - érzelmi biztonságot nyújtanak a gyermekeknek. Hangszerekkel igyekszünk érdekesebbé tenni a lüktetések, ritmusok világát.

Célunk megvalósítása érdekében tematikusan összegyűjtött énekeket, mondókákat szedtünk egy csokorba, amelyek elsajátítását próbáljuk megvalósítani a gyermekek körében. A faliújságon elhelyezve a szülők számára is elérhetővé tesszük, hogy odahaza is követhető legyen a szülők számára, valamint nyomtatott formában is átadjuk a szülőknek. Ezek mellett a mozgás játékos formában való gyakoribb alkalmazásához egy használható repertoár összegyűjtése.

* **Só szoba:** A 2014-es évben kialakított só szobának nagy sikere van a bölcsődénkben. Gyermekeink minden héten legalább egy alkalommal igénybe tudják venni a só jótékony hatását. A só szoba levegőjének hatására fokozódik a szervezet védekező képessége. Valamint jótékonyan hat az asztma, hörghurut, légcsőhurut, arc és homloküreg gyulladás, krupp, és nátha könnyebb lefolyásában.

A délutáni órákban a só szoba jótékony hatását nemcsak gyermekeink, hanem velük együtt szüleik és testvéreik is élvezhetik

* **Jól működő, szoros kapcsolat a szomszédos óvodával:**

Óvodába készülő gyermekeink óvoda látogatását szervezzük évről évre, annak az érdekében, hogy a hozzánk járó gyermekek kicsit ismerkedjenek az óvodai légkörrel, óvodai játékokkal. Az óvodalátogatás évről évre nagy esemény a hozzánk járó kicsik részére. Az óvodalátogatást minden esetben a szülők beleegyezése után bérelt kisbusszal tudjuk megoldani.

A mi látogatásunk mellett az iskolakezdés előtt a szomszéd óvodából is ellátogatnak hozzánk a „régi bölcsődés” gyermekeinkkel.

Óvodai beiratkozás után, az egyik közeli óvodából az óvónők ismerkedő látogatást tesznek a bölcsődénkben, annak érdekében, hogy jobban megismerhessék a hozzájuk jelentkező gyermekeket.

**Családi hangulatú bölcsődei** légkör megteremtését kívánjuk szem előtt tartani. Ez azért fontos számunkra, hogy a szülők érezzék, nem egy intézménybe hozták gyermeküket. Hanem egy olyan helyre, ahol egy szakember, de egyben egy pótnagymama, egy tapasztalt nagynéni, vagy egy fiatal kedves rokonnak adják át reggel a gyermeküket. Fontosnak tartjuk nyitottságunkat, ezért több olyan programot szervezünk, ahol a családok is részt vesznek. Ezek a közös élmények erősítik a partneri viszonyunkat. Programjaink a családok igényeihez igazodó többlet lehetőségek, melyeket a családi nevelés segítése, a család és bölcsőde közötti kapcsolat erősítése érdekében szervezünk.

Közös programjaink:

* **Apanap:** Tapasztalatunk, hogy az édesapák is egyre inkább kiveszik részüket a gyermeknevelésből, bekapcsolódnak a gyermekek beszoktatásába, és rendszeresen hozzák, viszik a kicsiket a bölcsődéből. Úgy vettük észre, jól érzik magukat nálunk, és amikor egyszer-egyszer bejönnek játszani, még inkább erősödik a kapcsolatuk a gyermekeikkel. A kapcsolaterősítést szeretnénk még fokozni azzal, hogy anyák napja előtt az édesapák segítségével készítik el a gyerekek az édesanyáknak az ajándékot. Ez a jeles esemény már több éve egyik legsikeresebb programunk. Úgy gondoljuk ez a nap mindenkinek nagy élmény, nemcsak a gyerekeknek, de nekünk felnőtteknek is.
  + **Föld napja:** 2013/2014-es nevelési évben felvettük a családi programjaink közé a föld napjának megszervezését. Ezzel csatlakoztunk a minden év április 22-én tartott világszintű programhoz a Föld napjához**.** Célunk, hogy a családok figyelmét felhívjuk a Föld természeti környezetének megóvására. Jelmondatunk: „*Ki tudja, hogy nem tudod megváltoztatni a világot”.*
  + **Gyermeknap:** családi napunkon olyan események zajlanak, melyek a megszokottól eltérő, más élményt nyújtanak a gyermekeknek, ezért mindenki nagyon várja. Jó érzéssel tölt el minket, hogy ezen az eseményen általában a család minden tagja részt vesz és a nagyobb gyermekek is visszajárnak hozzánk. Kisgyermeknevelőink gazdag programokat találnak ki erre a napra. Kézműves foglalkozásokat és mozgásos játékokat szervezünk, közben horgászhatnak és az ugrálóvárban ugrálhatnak a gyerekek. Természetesen mindig nagy sikere van az arcfestésnek, a rendőrautónak, vagy az Önkéntes tűzoltók által hozzánk érkező tűzoltóautónak. Amennyiben anyagi lehetőségeink engedik zenés műsorral is készülünk erre a délutánra.
* **Márton nap:** 2014. november 11-től szervezzük meg bölcsődénkben a Márton napi lámpás felvonulást. Azóta ez a rendezvény is hagyománnyá vált kis közösségünkben. A gyermekekkel és szüleikkel közösen készítjük a mécsesekkel megvilágított lampionokat, melyekkel körbejárjuk a bölcsőde kertjét. Felvonulás közben Márton napi dalokat énekelünk a gyerekekkel és szüleikkel.
* **Természetesen a mi házunkat is meglátogatja a Mikulás,** aki az ajándékok mellé személyre szóló elismerő szavakat is mond. Erre a napra nagyon szoktak készülni a gyerekek, a bátrabbak még verset is mondanak a Mikulásnak, majd szüleikkel közösen jókedvűen énekelnek az ajándékok kiosztásáig.
* A **karácsonyt** egy belsőséges családi ünnepnek tekintjük, de itt a bölcsődében is néhány héttel a karácsony előtt, már ráhangolódunk a várakozás csodájára, és mézeskalácsot sütünk a gyerekekkel közösen. Néha meglepetésként kiteszünk egy szép karácsonyi díszt és természetesen sok, az ünnephez kapcsolódó, dal, mondóka hangzik el ilyenkor.
* **Farsang idején** jelmezes farsangi mulatságot tartunk általában február elején. A nagyobbak már hetekkel korábban lelkesen készülődnek és mesélik el, milyen jelmezük lesz, mivé szeretnének átváltozni a mulatság idejére. A farsanggal kapcsolatosan verselünk, mondókázunk, álarcot készítünk. A farsang tulajdonképpen egy jókedvű, zenés, táncos, délelőtt, amelyre mindig nagy szeretettel várjuk az éppen ráérő szülőket, nagyszülőket. Ez alkalmakkor nem csak a gyerekek, hanem mi felnőttek is jelmezbe öltözünk, a gyerekek nagy örömére. Ebédre a finom leves után hagyományosan farsangi fánkot kínálunk, hiszen ez hozzá tartozik a mulatsághoz.
* **A húsvét** megünneplése a mi bölcsődénkben egy kis csoda, hiszen a szép tágas, öreg fák mögött és a bokrok tövében elrejtett kis ajándék megtalálása mindig hatalmas élmény a gyermekeknek. Kisgyermeknevelőink kis kosárkákat készítenek, amelyben csoki tojásokat vihetnek haza délután magukkal a gyerekek. Locsolóversek elsajátítására törekszenek kolléganőink, amelyet a bátrabb fiúk mondanak el, miközben a lányokat az otthonról hozott kölnivel meglocsolják. Nagy örömünkre a szülők is közvetítik a gyerekek felé a hagyományaink fenntartását, továbbvitelét.

* **Születésnapok megünneplése:** Minden gyerek nagy örömére a bölcsődében is megünnepeljük a gyermekeink születésnapját. Az adott napon születésnaposunk külön egyéni figyelemben részesül, mivel előre a számára feldíszített szobába várják kolléganőink a szülinapos gyereket. Ez alkalmakkor közös ünnepi asztal kerül megterítésre, majd az ebéd elfogyasztása után énekléssel, tortával ünnepelnek. Kolléganőink apró ajándékkal kedveskednek az ünnepeltnek, amelyet nagy szeretettel fogadnak el, majd délután boldogan mutatnak meg szüleiknek.
* **Környezeti nevelés a bölcsődénkben:**

Gondolkodásmódunkat nagymértékben befolyásolják gyermekkorunk benyomási, élményei. Nekünk kisgyermeknevelőknek hihetetlen felelősségünk van abban, hogy megfelelő tapasztalatok birtokába juttassuk a gyerekeket, mivel a későbbiekben általunk válhatnak környezettudatossá. Segítségünkkel a gyermekek bensőséges kapcsolatot tudnak majd kialakítani természeti környezetükkel, képesek lesznek rácsodálkozni az őket körülvevő természetre.

* **Állatok világnapja:** A nap célja az ember és az állat barátságának erősítése. Felhívja a figyelmet az állatokkal való együttélés fontosságára, valamint arra, hogy a háziállatokon kívül a haszonállatok is fontos szerepet játszanak életünkben. A kötődés, és tisztelet kifejezésének ismertetésére is szolgál.

A meséink témái ezen a napon az őszi képek, a költöző madarak, az állatok készülődése a téli alváshoz.

Az állatok világnapjára a gyerekkel közösen megtöltjük madáretetőinket magokkal, kiakasztjuk a madáreledeleket, és a tél folyamán folyamatosan pótolni fogjuk ezeket.

* **Víz világnapja:** figyelemfelhívás az édesvízi-lelőhelyek védelmére, megóvására. Fontosnak tartjuk minél korábban elkezdeni a gyermekek környezettudatos, környezetvédelemre való nevelését.
* **Madarak és fák napja:** a madarak és a fák védelmének fontosságát emeljük ki a természetvédelem különböző lehetőségei közül.
* Amit még talán sajátosságunknak mondhatunk, hogy minden csoportunknak van valami értéke, ami a kisgyermeknevelőink személyiségéből adódik. Van ahol a hangszerek használata a varázserő, van ahol a bábokkal való foglalkozással tudták elvarázsolni a gyerekeket. Ezeken felül dolgozóinknak nagy erőssége a kreativitás, melyet a családokkal közös programjainkban is jól tudnak kamatoztatni.

Több kolléganőnk szakmai felkészültségét jellemzi és sajátosságunknak tudhatjuk, a családokkal való kapcsolattartás és jó kommunikáció. A szülői visszajelzések évek óta igazolják, hogy nemcsak a gyermekeikkel vagyunk gondoskodóak és elfogadók, hanem az ő gyermeknevelési problémáikra is megfelelően reagálunk.

### 2.4. Sajátos nevelési igényű gyermek gondozása nevelése bölcsődénkben:

* + A sérült gyermek integrált formában történő gondozása – nevelése az egészséges és sérült gyermekek együttélési előnyeire kell, hogy építkezzen.
  + Egy gyermekcsoportban legfeljebb két sérült gyermeket integrálunk be, mert óvakodni kell a csoport, ill. a kisgyermeknevelő túlterheléséről.
  + Ha egy család fogyatékkal élő kisgyermekkel jelentkezik hozzánk, a bölcsőde befogadó nyilatkozatot küld az illetékes Szakértői Bizottságnak, akik gondozásra nevelésre kijelölik a bölcsődét.
  + Az integrált csoport kisgyermeknevelői gondozásba ágyazott fejlesztést végeznek, a korai fejlesztés a kerület Pedagógiai Szakszolgálata által kirendelt gyógypedagógusok feladata. Szükségszerű és elengedhetetlen az együttműködés a bölcsőde és a szakszolgálat munkatársai között, hiszen csak közös segítséggel érhető el, a gyermekek továbbfejlődése, felzárkóztatása.
* Bölcsődében adottak a tárgyi feltételek az SNI-s kisgyermekek ellátáshoz, a szakembergárda pedig szellemiségében felkészült az inklúzív nevelésre.

### 3. A bölcsődei élet megszervezésének elvei és módszerei

A bölcsődei gondozás-nevelés alapvető feladata a gyermekek szakszerű gondozása-nevelése mellett, hogy a családokkal partneri kapcsolatot alakítsunk ki, hiszen valljuk, a bölcsődébe kerülés után, közösen kell biztosítanunk a gyermekek harmonikus fejlődését. Támaszkodnunk kell a szülők információira, tapasztalataira, mert ők ismerik legjobban a gyermekek egyéni igényeit, szokásait, melyek segítségével a kisgyermeknevelők differenciált, személyre szóló módszerek alkalmazásával, segíthetik őket az új környezethez való alkalmazkodáshoz. A kisgyermeknevelők pedig szaktudásukkal, tapasztalataikkal tudják segíteni a családokat. A korrekt partneri együttműködés feltétele a kölcsönös bizalom, az őszinteség, a hitelesség, a személyes hangvételű, etikai szempontból megfelelő, tapintatos folyamatos kommunikáció.

Mi már a bölcsődébe kerülés előtt törekszünk arra, hogy a bizalmon alapuló partneri kapcsolat alapjait letegyük. Ehhez különböző módszereket alkalmazunk, melyek segítik egymás jobb meismerését. Ezek a módszerek a következők:

* **Bölcsőde kóstolgatóra** hívjuk a szülőket és gyermekeket, ahol bemutatjuk a házainkat, elmondjuk szokásainkat. Meghallgatjuk az aggodalmakat, beszélgetünk a gyermekintézményekkel kapcsolatos hiedelmekről. Ezen az ismerkedő napon a szülők kicsit beleláthatnak napi munkánkba, és benyomást szerezhetnek az intézmény nevelési légköréről is.
* **Szülői értekezletet** tartunk a felvételt nyert gyermekek szüleinek. A közös szülői értekezleten informális tájékoztatást adunk a bölcsődék házirendjéről, szervezeti és működési szabályzatáról, napirendjéről, a térítési díj összegéről és a fizetés módjáról. A bölcsőde szakmai programját a családok rendelkezésére bocsátjuk. A Gyvt.32.§(7) bekezdés értelmében „Megállapodást” kötünk a családokkal a bölcsődei ellátás időintervallumára, tartalmára, a személyi térítési díj megfizetésének módjára vonatkozóan. Elmondjuk, milyen dokumentumok összegyűjtése szükséges a gyermek beiratkozásához és a díjfizetés összegének megállapításhoz.

Tájékoztatjuk a családokat a gyermekek és szülők jogairól, kötelezettségeiről. Megalakítjuk a Szülői Érdekképviseleti Fórumot, hogy a hozzánk járó családok jogaikat érvényesíteni tudják. Tájékoztatást adunk arról is, hogy az épület folyosóján „panaszládát” helyeztünk el, továbbá az Egyesített bölcsőde honlapján ([www.iikeruletibolcsik.hu](http://www.iikeruletibolcsik.hu)) fórum részlegén is élhetnek panaszjogukkal.

* **Szülőcsoportos beszélgetést** az első szülői értekezletet követően tartjuk. Itt már nem az információ átadáson, hanem a kapcsolatépítésen van a hangsúly. Beszélünk a bölcsődével kapcsolatos gondolatokról, hiedelmekről és érzésekről. Fontos nekünk, hogy tisztában legyünk a szülő benyomásaival, tapasztalataival, ismereteivel, hiszen csak ennek birtokában tudunk rá értőn figyelni, esetleges szorongásait feloldani, hiedelmeit megváltoztatni.

Ezen a csoportbeszélgetésen megosztjuk egymással az elválás érzéseit és nehézségeit.

A későbbiekben segítünk eligazodni a dacosság, akarat, félelem, a szobatisztaság problémáinak rejtelmeiben. A „gondolat megosztás” által lehetőség adódik arra, hogy a nevelési megoldások közül mindenki maga válassza ki a számára legmegfelelőbbet. Ezáltal segítünk eligazodni a gyermeknevelés rejtelmeiben, de egyben erősítjük a szülői kompetenciát is.

* **Családlátogatásra** megyünk el, ahol alkalom nyílik a gyermeket otthoni környezetében megismerni, szokásait, napirendjét megbeszélni és képet kaphatunk arról is, milyen nevelői légkör veszi körül otthon. Látogatás alkalmával „beajánljuk magunkat”is. Elmondjuk, miben vagyunk erősek, milyen értékeink vannak, miért vagyunk meggyőződve arról, hogy a bölcsőde jó hatással van a gyermekek fejlődésére és szocializációjára. Megosztjuk a tapasztalatunkat az anyával és elmondjuk, miért fontos a szülővel történő beszoktatás a gyermek, a szülő és a kisgyermeknevelő szempontjából.

***Fontossága a kisgyermeknevelő szempontjából*:**

1. bizalmas kapcsolat kialakítása,
2. a szülők feszültségoldása,
3. a gyermek megismerése saját környezetében, megfigyelhető a gyermek családban elfoglalt helye, szerepe, fontossága,
4. családi háttér tisztánlátása.

***Fontossága a gyermek és a szülő szempontjából:***

1. a kisgyermeknevelő megismerése a gyermek saját környezetében,
2. a felszabadultabb beszélgetés megkönnyíti az információk átadását,
3. a kisgyermeknevelő „csak rájuk” figyel, ők vannak a figyelem középpontjában.

***Szakmai feladat a családlátogatással kapcsolatban*:**

1. A szülő meggyőzése a látogatás hasznosságáról, a gyermekre gyakorolt pozitív hatásáról.
2. A gyermek kisgyermeknevelői a beszoktatást megelőző héten, a szülőkkel előre egyeztetett időpontban meglátogatják a családot. Ilyenkor a gyermeknek apró saját készítésű ajándékkal kedveskednek.
3. Csak akkor kell eltekinteni a családlátogatástól, ha a szülő mereven elzárkózik, ennek okát a kisgyermeknevelőnek jelezni kell a vezető felé.

* **Szülővel történő beszoktatást** azért tartjuk nagyon fontosnak, hogy a kisgyermek az édesanyja biztonságot nyújtó jelenléte mellett ismerhesse meg az új környezetet. A szülőnek a (ami kb. két hétig tart) beszoktatás alatt van módja arra, hogy megmutassa a kisgyermeknevelőnek az otthon kialakult szokásokat, rituálékat, gondozási módozatokat. A kisgyermeknevelőnek lehetősége adódik arra, hogy a szülőnek és kisgyermekének bemutassa a bölcsődei szokásokat, nevelési és gondozási elveket és módszereket, bizalmi kapcsolatot építsen ki a család és az intézmény között.

***A beszoktatás szempontjai*:**

* a kisgyermek felkészítése a bölcsődei életre (beszoktatás előtti családlátogatás, szülő felkészítése a beszoktatásra- tájékoztatás),
* lehetőség adása a beszoktatás előtti ismerkedésre – bölcsődekóstolgató
* minél jobban megkönnyíteni az anya és gyermeke közötti elválást,
* fokozatos legyen (1. nap 1 órát, naponta emelkedő időtartam- legalább 2 heti periódusban),
* anya, ill. más gyermekhez közeli személy jelenléte a beszoktatás alatt (a gyermek gondozását fokozatosan átadva a kisgyermeknevelőnek),
* 1 új gyermek fogadása hetenként,
* a gyermeket a beszoktatás időszakában ugyanaz a kisgyermeknevelő fogadja,
* „saját kisgyermeknevelő” rendszer
* **„Saját” kisgyermeknevelő rendszer** a személyi állandóság elvén nyugszik: Az édesanyával kialakult szoros kötődés után a bölcsődében kell lenni egy olyan személynek, aki segít megkönnyíteni az elválás és beilleszkedés nehézségeit, és jobban figyelemmel kíséri a gyermek fejlődését, és számon tartja az újabb fejlődési állomásokat. A „saját” gondozói rendszerben több figyelem jut minden gyermekre, számon lehet tartani a gyermek egyéni igényeit, problémáit, szokásait és ő az a személy, akinek több ideje van arra, hogy átsegítse a gyermeket a bölcsődei élete során adódó nehézségeken.
* Bölcsődénkben **a személyes kapcsolattartás** fontos részét képezik a napi találkozások. A reggeli átvételnél a kisgyermeknevelők érdeklődnek a gyermekkel történt előző napi eseményekről, délután pedig átadáskor tájékoztatják a szülőket az aznapi történésekről.
* Minden gondozási egységben **faliújságon és emailen keresztül** is tájékoztatjuk a szülőket,a bölcsődénket érintő fontosabb eseményekről, aktuális hírekről, melyek szintén a kapcsolatépítést, segítségnyújtást segítik.

A nevelési módszereink megvalósításának elengedhetetlen feltétele:

* jól szervezett napirend
* a korosztályra kifejlesztett korszerű táplálkozás
* a jó tárgyi felszereltség (játékok, fejlesztő eszközök, kert, bútorok)
* a jól képzett szakember gárda
* a gyermekcsoport ideális létszáma

### 3.1. A napirend kialakítása

A napirend az aktuálisan egy csoportba tartozó gyerekek szükségleteinek kielégítésére irányuló életszervezési feladat. A gyerekek étkezési-, játék-, pihenési szükségletük egyéni figyelembevételével kell kialakítani a napirendet, a csoport érdekeivel összehangoltan.

A napirend szolgál alapul a gyermek számára a tájékozódásban, és a biztonságérzetében.

A gyermek egyéni igényein túl meghatározza a napirendet a gyermekek fejlettsége, a létszám, az évszak, időjárás. A kisgyermeknevelők munkarendje a gyermekek napirendjéhez kell, hogy igazodjon. A kisgyermeknevelők a csoport kialakulása után egymással egyeztetett állandó napirendet és munkarendet dolgoznak ki. Ezen változtatni csak közös, - a bölcsődevezetővel egyeztetett – megfontolás után lehet.

##### **Általános alapelvek:**

* + Minden egyes gyermek és a csoport igényeinek figyelembevétele, összehangolása.
  + Bölcsődei nyitvatartási idő.
  + A gyermek otthoni és bölcsődei napirendjének egymáshoz közelítése.
  + A gyermekek életkori sajátságainak, igényeinek, fejlődésüknek szem előtt tartása.
  + Szükségletek változása- évszakok (nyári, őszi, tavaszi, téli napirend).

###### ***Gyakorlati szempontok:***

* + elegendő idő hagyása a gondozási műveletekre,
  + várakozási idő kiküszöbölése,
  + folyamatosság,
  + összehangoltság,
  + egységenkénti, ezen belül külön összeállított csoportok napirendje (csúsztatott napirend),
  + a kisgyermeknevelői és technikai dolgozó munkarendjének igazodása a napirendhez,
  + a csoport pontos korösszetételének figyelembe vétele, a gyermekek megoszlása a kisgyermeknevelők között (vegyes-, azonos korú gyermekcsoport),
  + a csoportok alcsoportokra bomlanak a „saját kisgyermeknevelő” elv értelmében,
  + minden egyes gyermek egyéni igényének figyelembe vétele.

**Az általános napirend főbb szempontjai:**

|  |  |
| --- | --- |
| 600-800 | Reggeli érkezés, gyermekek fogadása, kötetlen játék, meghitt beszélgetések |
| 800-830 | Reggeli |
| 830-1000 | Szabad játéktevékenység a kisgyermeknevelő felügyelete és támogató tevékenysége mellett, tízórai. |
| 1000-1130 | Udvari játék / az időjárástól függően ez az időpont rugalmasan változik / |
| 1130-1230 | A gyermekek folyamatosan jönnek be az udvarról a saját kisgyermeknevelőikkel. Tisztálkodnak, ebédelnek, öltözködnek és pihenni térnek. |
| 1230-1500 | Pihenés, alvás. Az ébredés sorrendjében kelnek fel a gyermekek, fürdőszobai tevékenységeket végeznek. Uzsonnáig kötetlenül játszanak. |
| 1500-1530 | Uzsonna |
| 1530-1800 | Szabad játéktevékenység, haza adás |

### 3.2. A korosztályra kifejlesztett korszerű táplálkozás

A bölcsőde kerületi egységesített éves étlap alapján látja el kisgyermekek élelmezését, figyelembe véve a rendeletben előírt korosztályi sajátosságokat, valamint az egyéni szükségleteket. Szakorvosi javaslatra külön tej, tojás, lisztmentes étrendet biztosítunk az arra igényt tartó gyermekeknek.

Az étrend az egészséges fejlődést szolgálja. Sok nyers gyümölcsöt, ízletes főzeléket, megfelelő mennyiségű tejet, húst, tojást kínálunk.

Az önálló étkezésre még nem érett gyermeket ölben etetjük. Azok ehetnek asztalnál és próbálkozhatnak a kanál használatával, akik már biztonságosan tudnak ülni.

Az ételeket szakképzett szakácsnő helyben, a HACCP előírásainak megfelelően, korszerűen felszerelt konyhában főzi. Az öltözőkben kitett étlapról a szülők már hét elején értesülnek melyik nap, mi a menü. Így folyamatosan találkoznak a korszerű étkezés változatos lehetőségeivel. A gyermekorvos, ill. az élelmezésvezető alkalmanként előadásokat fog tartani a kisgyermek táplálás sajátosságairól, az egészséges étkezés jelentőségéről**.**

### 3.3. A jó tárgyi (játékok, fejlesztő eszközök, kert, bútorok) felszereltség

Mint minden bölcsődében, a mi bölcsődénkben is alkalmazkodnak az életkori sajátosságokhoz a tárgyi feltételek. A berendezési tárgyak és játékok, fejlesztő eszközök kiválasztásuknál egészségügyi és pedagógiai szempontokat veszünk figyelembe. Ugyanakkor egészségügyi szempontból fontos, hogy a játékok könnyen tisztíthatók legyenek, balesetet ne okozzanak.

Pedagógiai szempontból fontosnak tartjuk, hogy egy eszköz több tevékenységformához is alkalmas legyen. Lehessen vele építeni, kézügyességet fejleszteni, mozgás igényt kielégíteni. Lényeges elem, hogy az eszközök a gyermekek fantáziáját felébresszék, és sok információt nyújtsanak a világról. Minden csoportunkban megtalálható alapfelszerelésként a baba, a rongy, a labda, a meséskönyv, az építőjáték és a mozgásfejlesztő. A kicsiknél sok puha, ölelgetős játék van, a nagyobbaknál a kreativitásfejlesztő eszközökön van a hangsúly.

A szobák elrendezésénél figyelünk arra, hogy sarkok biztosítsák a kisebb csoportok meghitt játékát, a nagymozgásoknál nagyobb, üres terület álljon rendelkezésre, a konstruáló tevékenységeket nyugalmas helyen, egyszínű sima szőnyegeken játszhassák a gyermekek.

Tekintettel arra, hogy a kicsik között a fertőzésveszély igen nagy, igyekszünk sokat szellőztetni, a szabadban játszani és jól kiszellőztetett szobában aludni. Ezen kívül, só szobánk használata óta tapasztaljuk gyermekeink között kevesebb a légúti megbetegedés, és az allergiás betegségek tüneteit is enyhíteni lehet. Heti 2-3 alkalommal 20-30 percen keresztül játszhatnak, homokozhatnak a gyermekek a só szobában prevenció jelleggel, vagy éppen náthás gyermekek légzését megkönnyíti, hiszen a só szemcsék feloldják a sűrű váladékot, ami aztán természetes úton, szájon és orron át távozik.

Az évszaknak megfelelően választjuk meg a kerti tevékenységeket. Ha lehet, homokozunk, csúszdázunk, biciklizünk, pancsolunk. Évente néhány alkalommal fordul csak elő, hogy egyáltalán nem tudunk a kertbe kimenni. Ilyenkor általában a csoportszobában biztosítunk helyet arra, hogy kicsit szaladgáljanak, labdázzanak a gyerekek, vagy éppen kis akadálypályákon, mozgásfejlesztő eszközökkel próbálják ki ügyességüket, bátorságukat.

Az épület adottságai miatt van egy kisebb udvarrészünk, ahol egy szoba gyermekei szoktak játszani, de azért előfordul, hogy a fenti csoportokból mennek oda vendégségbe a gyerekek, de az is, hogy a lentiek mennek fel a közös nagy udvarrészre játszani.

A lenti, kisebb udvar egy kis meghitt zug, ahol a szoba és udvarrész kapcsolódása olyan ideális, hogy szinte megoldható az, hogy minden benti játékból kiköltöztessünk oda valamit, ha már egész nap kint játszunk.

A nagy, fenti udvarunk pedig két részből áll, az egyiken homokozni, motorozni, biciklizni, pancsolni és különböző kreatív tevékenységeket lehet folytatni. A másik részre pedig egy kis domb megmászásával lehet eljutni, ahol a hatalmas árnyas fák alatt úgy érezhetjük magunkat, mintha egy erőben lennénk.

Bölcsődénket évről évre folyamatosan újítják fel, ennek köszönhetően a fürdőszobáink szép tágasak, világosak lettek. Az átadó berendezési tárgyai is megújultak és természetesen a gyermekek méretéhez igazodnak, ily módon is segítve önállósodásukat. A bölcsődénk egyik vonzó eleme a kis csap, a mosdó, a gyermek WC, hiszen ezeket könnyen elérik a gyermekek, és ahol lehetőségük van arra, hogy kicsit személyre szóló gondoskodásban részesüljenek.

Csoportszobáinkat 2016-2017 évben újították fel, új burkolatot és barátságos, vidám színekben pompázó bútorokat építettek be. Ezen felül csoportszobáink hangulatáról, esztétikai képéről kisgyermeknevelőink gondoskodnak. A díszítések követik az évszakok és az ünnepek hangulatát. A kicsik nagyon szeretnek itt tevékenykedni, hiszen itt sok lehetőség nyílik arra, hogy a felnőttek tevékenységét leutánozzák, megfőzzék a főzeléket, megsüssék a tortát, vagy vonatpályát építsenek.

**3.4. Személyi feltételek**

A minimum szakmai feltételek a 15/1998.(IV. 30) NM rendelet 1. sz. melléklete szerint biztosítottak.

Bölcsődevezető: 1 fő

Bölcsődevezető helyettes: 1 fő

kisgyermeknevelő: 16 fő

Élelmezésvezető: 1 fő

Szakácsnő: 1 fő

Konyhai kisegítő: 1 fő

Mosónő: 1 fő

Bölcsődei dajka: 4 fő

Kertész: 1 fő

Összesen: 27 fő

### 4. Képzések továbbképzések és az egyéni szakmai fejlődés biztosítása

A bölcsődét felsőfokú szakmai végzettséggel, valamint szociális munkás diplomával és szociális szakvizsgával rendelkező szakember vezeti. Ez a szakmai tudás magasabb szinten ötvözi a kisgyermeknevelői, a fejlesztő szakember és a szociális képzettséget. E tudás birtokában a bölcsődevezető képes irányítani és szervezni a bölcsőde strukturális működését.

A gyermekeket szakképzett kisgyermeknevelői és szociálpedagógiai végzettséggel rendelkező szakemberek látják el. A kisgyermeknevelői hivatás igen komoly felkészültséget kíván meg, mert ők a legérzékenyebb, legtöbb törődést, szeretetet, dédelgetést igénylő korosztályt nevelik, gondozzák, biztosítják számukra a harmonikus testi, szellemi, valamint szociális fejlődés lehetőségeit, feltételeit. A kisgyermeknevelői képesítés érettségi után szerezhető meg és a gondozási ismeretek mellett gyermeknevelési, fejlődés-lélektani, egészségügyi, zenei képzésben is részesülnek. Ezen ismeretek birtokában segítik a gyermekeket a világ megismerésében úgy, hogy aktivitásra való igényüket tiszteletben tartják, és nem veszik el tőlük a felfedezés örömét. Segítik őket a pozitív én-kép kialakulásában, az ideális pszichés állapot elérésében, melyben a gyermekek boldogan, önfeledten tevékenykedhetnek, játszhatnak, „tanulhatnak”.

A kisgyermeknevelők szakmai ismereteken kívül, szociológiai, szociális és jogi képzést is kapnak, hiszen ezen ismeretek is szükségesek ahhoz, hogy a gyermekjóléti alapellátás keretén belül működő bölcsődénkben szakszerűen tudjuk segíteni a hozzánk járó családokat.

Szakembereink hat évente kötelező szakmai továbbképzéseken vesznek részt a 9/2000 (VIII.4.) SZCSM rendelete értelmében. Emellett rendszeres házi továbbképzéseken is foglalkozunk a szakmai ismeretek megújításával, új módszerek átadásával. Lehetőséget adunk és támogatjuk a kolléganők továbbtanulási szándékát, szakmai megújulását. A pályakezdő kisgyermeknevelők szakmai fejlődését gyakornoki rendszerben biztosítjuk és segítjük.

### 5. Kapcsolattartás

**Kapcsolattartás a szülőkkel**:

* Tájékoztatás bölcsődei felvételnél
* Szülői értekezlet
* Családlátogatás
* Beszoktatás
* Napi találkozások
* Egyéni beszélgetés szükség szerint
* Szülő – csoportos beszélgetés
* „Családi füzet” /írásos tájékoztatás /
* Szervezett programokon – bölcsődei ünnepek - való találkozás
* Szülői Fórum képviselője általi beszélgetések
* „Nyitott bölcsőde”
* Hirdetőtábla
* Email

**Társintézményekkel való együttműködés, kapcsolattartás**

**Háziorvosi, védőnői hálózattal:**

* javaslat bölcsődei felvételre
* családlátogatás előtti, illetve családlátogatáshoz kért információ
* évközben felmerülő probléma esetén
* körzeti védőnők időközönkénti bejárása bölcsődénkbe, amely tájékozódáson és tapasztalatcserén alapul

**Család-és Gyermekjóléti központtal:**

A gondozott gyermekek érdekében fontos kapcsolatot ápolni a jelzőrendszer tagjaival is, ahonnan a felvételre kerülő gyermekekről előzetesen, ill. működés közben is tájékoztatást szerezhetünk. A Családsegítő- és gyermekjóléti szolgálat családgondozói a szolgáltatást nyújtóknál rendszeresen meglátogatják a családgondozás látókörébe tartozó gyerekeket, és tájékoztatást kérnek, ill. konzultálnak a gyermekek helyzetéről, fejlődéséről. Adott esetben a gyermekjóléti szolgálat már a felvételi jelentkezéskor tájékoztatást ad egy-egy család anyagi vagy nevelési nehézségéről, akiknek a felvételnél előnyt kell élvezniük. Különösen nehéz családi élethelyzetben a gyermekjóléti szolgálat igénye alapján azonnali felvételt nyer a kisgyermek, elsődlegesen a bölcsődébe. A kapcsolat kétoldalú; a szolgáltató, mint a gyermekjóléti jelzőrendszer tagja, jelzést ad a szolgálat felé, ha a kicsik között akad olyan gyermek, akinél nem megfelelő szülői bánásmódot tapasztal.

**Óvodákkal:**

Törekszünk arra, hogy minél könnyebb, zavartalanabb legyen a gyermekek óvodába való átmenetele. Óvodai beiratkozás előtt az óvodába menő gyermekek szüleinek szülői értekezletet tartunk (április végén, az óvodai beiratkozást megelőzően) a szomszédos óvodavezetők meghívásával. Az óvodavezetőket tájékoztatjuk: veszélyeztetettség, lassabban fejlődő kisgyermek, gyermekvédelmi kedvezményben részesülő kisgyermekek.

A kisgyermeknevelőink minden gyermekről kitöltik óvodába menetel előtt az óvodák által kért „Bölcsődei tapasztalatok” c. kérdőívet.

**Kerületi bölcsődékkel:**

* A kisgyermeknevelők tapasztalatcseréjére irányuló látogatás megszervezése a kerületi bölcsődében.
* Bölcsődevezetők szakmai segítő látogatása – összekötve a vezetői értekezletekkel.
* A kerületi bölcsődékben tartott továbbképzések a kerületi kisgyermeknevelők számára, megfigyelés lehetőségének biztosítása, új módszerek alkalmazásának bemutatási lehetősége.
* Az új bölcsődékbe felvételre kerülő új dolgozók betanításában való részvétel.
* Egymás közötti segítségkérés és nyújtás.

**Együttműködés képző intézményekkel**

Együttműködési megállapodás alapján tereptanárunk közreműködésével terephelyet és a gyakorlati munkára felkészülési lehetőséget biztosítunk az ELTE BA szakos hallgatók részére.

### 6. Az ellátottak és a szolgáltatást végzők jogainak védelme

Különös gondot fordítunk a gyermekek jogainak sérthetetlenségére, valamint a szülők, (törvényes képviselők) és a bölcsődei dolgozók állampolgári, alkotmányos jogainak tiszteletben tartására.

A Gyvt. előírja azokat a jogokat és kötelezettségeket, melyeket nekünk és a családoknak be kell tartaniuk. Ezek közé tartozik a:

**Gyermekvédelmi feladatok:**

* Folyamatos kapcsolattartás: az Egyesített bölcsődevezetővel, bölcsődevezetőkkel, Gyermekjóléti Szolgálattal, kerületi Gyámügyi hivatallal, vezető védőnővel, Pedagógiai Szakszolgálattal, Családsegítő Szolgálattal, kerületi Kormányhivatallal.
* Veszélyeztetettség észlelése, okok feltárása, dokumentálása.
* A jelzőrendszer működtetése.
* Segítségadás felkínálása.
* Családlátogatáson részvétel veszélyeztetettség illetve felkérés esetén.

### 6.1. Az igénylők, és a személyes gondoskodást végző személyek jogainak védelmével kapcsolatos szabályok

Az 1997. évi XXXI. Törvény szabályozza, hogy a bölcsődének a szakszerű gondozás érdekében milyen szolgáltatást kell biztosítani, és milyen szabályozóknak kell megfelelnie. A törvény azonban azt is szabályozza, hogy a rendszerben dolgozóknak mit kell megtenniük a gyermeki jog védelmének érdekében.

Bölcsődénk mindent megtesz annak érdekében, hogy a **gyermekek jogai ne sérüljenek, így:**

* az ***egyéni bánásmód elvének betartásával*** segítjük a gyermekek személyiségének a kibontakoztatását,
* a gyermek fejlődését veszélyeztető helyzet elhárítása érdekében a jelzőrendszeren keresztül felvesszük a kapcsolatot a gyermekjóléti szolgálattal,
* bölcsődénk felkészült a sajátos nevelési igényű és a tartósan beteg gyermekek fogadására és lehetőségeinkhez képest helyet biztosítunk a gyermekek intézményünkben történő fejlesztéséhez, melyet a pedagógiai szakszolgálat munkatársai végeznek,
* a hátrányos megkülönböztetés minden formájától mentes nevelésben, gondozásban részesítjük a bölcsődébe járó gyermekeket.

**A szülőknek (törvényes képviselőknek) jogait tiszteletben tartva:**

* lehetőséget biztosítunk arra, hogy a szülők a beiratkozás előtt megismerhessék a bölcsőde környezetét, betekintést nyerjenek szakmai programunkba és megválassza az intézményt, melyre gyermeke nevelését, gondozását bízza,
* bölcsődei felvétel után pedig az első szülői értekezleten, majd a családlátogatás alkalmával részletes tájékoztatást adunk a gyermekcsoportok életéről, nevelési gondozási elveinkről,
* a bölcsődében eltöltött idő alatt szükség esetén szakmai tanácsainkkal segítjük a családok problémáinak megoldását,
* a családi füzetbe és a gyermekek egészségügyi törzslapján részletes feljegyzést készítünk a gyermekek fejlődéséről, melybe a szülők betekintést nyerhetnek,
* a szülői érdekképviselet működtetése pedig azt segíti, hogy a szülők bátran elmondhatják véleményüket a bölcsőde működésével kapcsolatban.

**A szülőket (törvényes képviselő)** tájékoztatjuk arról is, hogy a szolgáltatásunk igénybevétele után nekik is vannak kötelezettségeik az intézménnyel szemben, melyek betartása rájuk nézve kötelező, ezek:

* az intézmény vezetőjével és a gyermek „saját” kisgyermeknevelőjével együtt kell működnie ,és tájékoztatnia kell őket minden olyan eseményről, mely befolyásolja a gyermek fejlődését,
* részt kell vennie a gyermek beszoktatásában,
* a fizetendő személyi térítési díjat időben rendeznie kell,
* az intézmény házirendjét be kell tartania.

***Érdekképviseleti fórumot működtetünk, melynek célja és feladata az*** ellátásban részesülők érdekeinek védelme.

E szerint a gyermek szülője vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek a bölcsőde vezetőjénél vagy az érdekképviseleti fórumnál:

* az ellátást érintő kifogások orvoslása érdekében,
* a gyermeki jogok sérelmére,
* az intézmény dolgozóinak kötelezettségszegése esetén.

***Az érdekképviseleti fórum tagjai:***

* a nevelési egységet képviselő szülők,
* a bölcsődét képviselő kisgyermeknevelők,
* a fenntartó önkormányzat delegáltja.

**Az aktuális tagok névsorát jól látható helyen a szülők tudomására kell hozni.**

***Az érdekképviseleti fórum feladata:***

* az intézménnyel jogviszonyban állók és az ellátásra jogosultak érdekeinek védelme,
* hozzá benyújtott panaszok és a hatáskörébe tartozó ügyek vizsgálata, döntés,
* intézkedések kezdeményezése a fenntartónál, a gyermekjogi képviselőnél, illetve más hatáskörrel rendelkező szervnél,
* az intézmény alaptevékenységével összhangban végzett szolgáltatások tervezésére működtetésére, valamint az ebből származó bevételek felhasználására vonatkozó javaslattétel,
* a házirend elfogadásánál egyetértési jog gyakorlása.

Ha valami jelzés érkezik, akkor az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjára.

A gyermek szülője vagy más törvényes képviselője, ha 15 napon belül nem kap értesítést a vizsgálat eredményéről, vagy ha a megtett intézkedéssel nem ért egyet, az intézmény fenntartójához vagy a gyermekjogi képviselőhöz fordulhat jogorvoslatért.

A fórum szabályos működtetése érdekében évente legalább két alkalommal ülésezik (aktuális probléma esetén szükség szerint).

***A személyes gondoskodást végző személyeket is megilleti az a jog, hogy:***

* személyiségüket tiszteletben tartsák,
* panasztétel esetén munkáltatójuk és fenntartójuk védelme megillesse a kivizsgálási időszak végéig,
* adatait a személyes adatok kezelésére vonatkozó és titoktartási szabályok szerint kezeljék,
* különös védelem illeti továbbá a várandós anyát és a kisgyermeket nevelő anyát.

### 7. Dokumentáció

**Bölcsődevezető illetve a helyettes által vezetett dokumentáció nyilvántartások:**

* Dolgozókról
* Egészségügyi nyilatkozat, egészségügyi alkalmassági vizsgálatok nyomon követése
* Munkaköri leírások
* Szabadságok nyilvántartása
* Jelenléti kimutatás
* Létszámjelentés – negyedévente
* Személyi anyagok vezetése
* Nyilatkozat – „nem folyik ellene gyermekbántalmazás miatti eljárás”
* Dolgozók továbbképzési kötelezettségével kapcsolatos nyilvántartások, jelentések
* Minimum vizsga – konyha – élelmezés egészségügy
* Kis- és nagy értékű eszközök nyilvántartása, leltár
* Munka- és tűzvédelmi napló
* Gyermekekről:
* Felvételi könyv
* Megállapodás az ellátás igénybevételéről
* Bölcsődei ellátotti nyilvántartás
* Szülői nyilatkozat a tájékoztatási kötelezettség megtörténtéről
* Havi statisztika – „Bölcsődei jelentés”
* Nyilvántartás az étkezést igénybe vevőkről
* Térítési díj fizetés dokumentálása
* Intézményi térítési díjkedvezmény elszámolása
* Térítési díjkedvezmények különböző jogon
* Éves statisztikai kérdőívek
* Heti étrend
* Fertőző betegségekről kimutatás
* Oltásokról kimutatás
* Tetvességi nyilvántartás
* Egyéb feladatok:
* Költségvetés nyomon követése
* Szakmai program, munkaterv, munkatervi beszámoló készítése
* Kisgyermeknevelők által vezetett dokumentáció:
* ***Bölcsődei gyermek egészségügyi törzslap*** – a családlátogatás időpontjának bejegyzésével, a beszoktatás összefoglalójával, ill. a meghatározott időközönkénti fejlődésmenet leírásával (a gyermek 1 éves koráig havonta, később negyedévente vezetve).
* ***Percentil tábla*** – ránézésre is szemléletesen mutatja a lineáris magasság- és súlyfejlődést
* ***Családi füzet*** – a bölcsőde adataival, leírásával, majd a szülő általi adatok bejegyzésével indított olyan életre szóló dokumentum, amelyben a gyermek óvodába meneteléig a kisgyermeknevelők rendszeres bejegyzései által belekerül a bölcsődés kis életének levonata
* ***Csoportnapló*** – naponkénti vezetéssel

1. az óvodába menő gyermekek jelentőlapja (kerületi helyi)
2. kisgyermeknevelői jellemzés a szakértői és egyéb szakvizsgálatokhoz

**Élelmezésvezető által vezetett dokumentáció:**

* 1. heti étrend (bölcsődeorvossal és bölcsődevezetővel
  2. nyersanyag felhasználás
  3. árubeszerzési bizonylatok, számlák
  4. adagolási útmutató
  5. ételrecept gyűjtemény
  6. kimutatások
  7. a HACCP-hez kapcsolódó dokumentációk

### 8. Ellenőrzés értékelés rendszere

A bölcsődében több rétegű ellenőrzési feladatot kell végezni. A nevelési gondozási program csak a pedagógiai munkáról szól, ezért itt a program megvalósulását és a pedagógiai munka ellenőrzését kell rendszeresen elvégezni. Fontos, a tapasztalatokról feljegyzéseket készíteni, valamint közös kiértékeléseket, megbeszéléseket tartani, mert a közös célok elérése eredményesebb lehet, ha mindenki visszajelzést kap a munkájáról.

A pedagógiai munka felelős vezetője a bölcsődevezető, ezért az ellenőrzés is alapvetően az ő feladata. Munkáját külső megfigyelőként segíti a kerületi szaktanácsadó, aki szintén megfigyelésekkel, közös kiértékelésekkel és házi továbbképzések szervezésével segíti a kerület egységes pedagógiai szemléletének kialakítását. Ezen kívül a gyakornokok szakmai segítése, fejlődésük nyomon követése is kiemelt feladatként jelenik meg, hiszen a fiatal pályakezdő kolléganők elméleti tudását át kell ültetni a gyakorlatba, és segíteni kell őket abban is, hogy a szülőkkel megtalálják a megfelelő hangnemet és partneri kapcsolatot tudjanak kiépíteni velük.

A szakmai programhoz szorosan kapcsolódik:

* az éves munkaterv, mely minden évben tartalmazza azokat a kiemelten terülteket, melyekre az elkövetkezendő évben kiemelt figyelmet kell szentelni,
* az ellenőrzések kiterjednek a napi, havi és negyedéves dokumentációk ellenőrzésére.

Ezen kívül az ellenőrzések kiterjednek a technikai dolgozók munkájának megfigyelésére, a higiénés szabályok betartására, valamint a meglévő eszközök szabványoknak, előírásoknak való megfelelőségére is.

### 9. Mellékletek

**Budapest II. kerületi Egyesített Bölcsődék Pasaréti bölcsődéje**

**1026 Budapest, Pasaréti út. 41.**

**Tel/fax:355-7419/1, E-mail:** [**pasareti@iikeruletibolcsik.hu**](mailto:pasareti@iikeruletibolcsik.hu)

**A Bölcsőde házirendje**

*Hatályos: 2023. július 1-től.*

1. **Általános információk intézményünkről**

**Az intézmény fenntartója**: Budapest Főváros II. kerületi Önkormányzat

**Bölcsőde neve, címe: Pasaréti bölcsőde 1026 Budapest, Pasaréti út.41.**

**Telefonszáma: 355 7419**

**E-mail címe: pasareti@iikeruletibolcsik.hu**

**Bölcsődevezető:**

**Bölcsődevezető-helyettes:**

1. **Bevezető rendelkezések**
2. **A házirend jogszabályi háttere**

* Gyvt. rendelkezései alapján
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről

**2. A házirend célja és feladata**

A házirendben foglalt előírások célja biztosítani a bölcsőde törvényes működését, a bölcsődei

nevelés és gondozás zavartalan megvalósítását, valamint a kisgyermekek bölcsődei csoportjában

életük megszervezését.

**3. A házirend hatálya**

Kiterjed a II. kerületi Egyesített Bölcsődék tagintézményeibe felvett kisgyermekek szüleire vagy más törvényes képviselőire, az intézményben dolgozó kisgyermeknevelőkre és alkalmazottakra.

**4. A házirend nyilvánossága**

a. A házirend előírásai nyilvánosak, azt minden érintettnek (szülőknek vagy törvényes képviselőknek, valamint a bölcsőde alkalmazottainak) meg kell ismernie.

b. A házirend egy-egy példánya megtekinthető:

* a bölcsőde minden nevelési egységének gyermeköltözőjében,
* a bölcsőde irattárában,
* a bölcsőde vezetőjénél,

c. A házirend egy példányát a bölcsődébe történő felvételkor a szülőnek vagy törvényes képviselőnek át kell adni, és a szülőnek, vagy törvényes képviselőnek nyilatkoznia kell annak elfogadásáról.

d. Az újonnan elfogadott vagy módosított házirend előírásairól a bölcsődevezetőnek tájékoztatni kell a szülőket, törvényes képviselőket.

1. **Általános tudnivalók**

**A bölcsőde nyitvatartási ideje:** 6 – 18 óráig

1. A bölcsődében a gyermekek ellátását-nevelését, gondozását, felügyeletét, étkeztetését a szülők vagy más törvényes képviselők munkavégzésének, munkaerő piaci részvételét elősegítő programban, képzésben való részvétének, betegségének idejére biztosítja, valamint egyéb okból, ha a gyermek napközbeni ellátásáról nem tudnak a gyermek családjában megfelelően gondoskodni.

2. A bölcsődénk, a II. kerületi Egyesített Bölcsődék fenntartásában működő intézmény, amely 20 hetes kortól 3 éves korig biztosítja a kisgyermekek napközbeni ellátást.

2.1. Amennyiben a gyermek a 3. életévét január 1-je és augusztus 31-e között betölti, a gondozási nevelési év végéig (augusztus 31-ig) tovább gondozható a bölcsődében.

2.2. Amennyiben a gyermek a 3. életévét szeptember 1-je és december 31-e között tölti be, a következő év augusztus 31-éig gondozható a bölcsődében, ha a szülő, vagy törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

2.3. Amennyiben a kisgyermek a 3.-ik életévét betöltötte, de testi vagy értelmi fejlettségi szintje alapján még nem érett az óvodai nevelésre, az óvodai jelentkezését a bölcsődeorvos a kisgyermeknevelővel, valamint a bölcsődevezetővel egyetértésben nem javasolja, a gyermek a 4. életévének betöltését követő augusztus 31-ig tovább gondozható a bölcsődében.

3. A bölcsőde teljes integrációt biztosító csoportjaiban olyan sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek vehető fel, aki, szakértői bizottság által kiadott szakvéleménnyel, illetve előzetes vizsgálati szakvéleménnyel rendelkezik. Ha a bölcsődei élet megkezdése után derül ki egy kisgyermekről, hogy szükséges lenne korai fejlesztésben részesülnie, akkor a szülőket, törvényes képviselőket erről tájékoztatni kell és a szülő, törvényes képviselő kötelessége és feladata a gyermek vizsgálatát kérni a kerületi Pedagógiai Szakszolgálattól. Ha a szülő, törvényes képviselő ezt a kötelességét elmulasztja, a bölcsődének, mint a gyermekvédelmi jelzőrendszer tagjának kötelessége jelezni a kerületi Család- és Gyermekjóléti Központ felé.

4. A bölcsődében a kisgyermekek ellátását segítő szakemberek támogatják. A segítő szakemberek (gyógypedagógus, szaktanácsadó, dietetikus, bölcsődeorvos) rendszeresen látogatják és szükség szerint megfigyeléseket végeznek a bölcsődei csoportban.

5. A bölcsőde eredményes nevelő- gondozó munkájához a kisgyermeknevelők tevékenységén kívül a működést elősegítő közalkalmazottak (bölcsődei dajka, élelmezésvezető és kisegítők) munkája is szükséges, akik szükség esetén rövid ideig maguk is a gyermekcsoportban tartózkodhatnak. A szülő a gyermek bölcsődei beszoktatása alatt a gyermekével együtt a csoportszobában tartózkodhat, de csak olyan tevékenységet folytathat, amely sem a saját, sem a többi gyermek nevelését/gondozását nem zavarja! A beszoktatási időn túl, a kisgyermeknevelővel előzetesen egyeztetett időpontban lehetőség van a gyermek bölcsődei látogatására.

6. A bölcsőde naponta reggel 6.00 órától délután 18.00 óráig tart nyitva. A gyermekek a bölcsődei napirend szerint 8.00-8.30 között reggeliznek, ezért kérjük a szülőket, hogy ez idő alatt érkezésükkel ne zavarják az étkeztetést, gyermekükkel előtte vagy utána érkezzenek.

**Étkezési időpontok:**

Reggeli: 8 – 8³° óráig

Tízórai: 930 – kor

Ebéd: 11.30 – 12 óráig

Uzsonna: 15.00 -15.30 óra

1. Kérjük a szülőket, hogy segítsék a csoportok napirendjének kialakítását azzal, hogy gyermekükkel legkésőbb 10.30-ig megérkeznek a bölcsődébe. Ha valamilyen oknál fogva később érkeznek, előre jelezzék azt gyermekük nevelőjének. Fontos, hogy étkezés közben ne zavarják a csoportot, mert a kisgyermeknevelők akkor nem tudnak megfelelően odafigyelni az érkező gyermekre.
2. A gyermekek hazaviteléről a nyitvatartási időn belül kell gondoskodni, ezért kérjük, hogy legkésőbb 17.45-ig érjenek az intézménybe.
3. A bölcsődéből a gyermeket csak a szülőnek vagy más törvényes képviselőnek, illetve az általa írásban megbízott, legalább 18 életévét betöltött személynek adhatja ki a kisgyermeknevelő. Ha 18 éven aluli személy\* érkezik a gyermekért, a kisgyermeknevelőnek vagy a bölcsődevezetőnek értesítenie kell azon 18 éven felüli személyeket, akik a családi füzetben ki vannak jelölve erre a feladatra. Amennyiben nem ér el senkit a megjelölt személyek közül és a bölcsőde nyitvatartási ideje lejárt, akkor köteles értesíteni a Család és Gyermekjóléti Központ készenléti ügyeleti segélyhívószámát. Ők értesítik a hatóságot (rendőrség), aki a gyermeket gyermekotthonban helyezi el a szülő, illetve más törvényes képviselő megérkezéséig.
4. A gyermek a szülőnek, vagy más törvényes képviselőnek, illetve a szülő által megbízott személynek csak abban az esetben adható át, ha az a személy korlátozottan nem cselekvőképtelen. Azt a személyt tekinti a jog korlátozottan cselekvőképtelennek, aki valamilyen tudatmódosítószer hatása alatt áll (például kábítószer, alkohol, műtéti altatás után), ezáltal belátási képessége, tartósan vagy teljesen hiányzik, tehát nem tud felelősséget vállalni a kiskorú gyermek megnyugtató testi és lelki biztonságáért. Ebben az esetben is a 10. pontban leírtak szerint jár el a bölcsődevezető, vagy a kisgyermeknevelő.
5. A szülő, törvényes képviselő vagy az általa megbízott személy megérkezése után, ha a kisgyermeknevelő már „átadta” a gyermeket, a kicsi testi épségéért a gyermekért érkező személy a felelős.

\*.A 2013.évi V. törvény a Polgári törvénykönyv **2/10. § (1) bekezdés értelmében kiskorú az, aki 18. életévét nem töltötte be.**

1. A bölcsőde átadójában minden gyermeknek van szekrénye, ahol a ruhák tárolhatók. Kérjük, itt csak a legszükségesebb dolgokat helyezzék el, mert a bölcsődében hagyott, ill. a gyermeken lévő (nyaklánc, karkötő, fülbevaló, játékok stb.) tárgyakért nem tudunk felelősséget vállalni. A bölcsődébe nem hozható be olyan játék, amely elemmel (gombelem, ceruzaelem, stb.) működik, valamint olyan játék sem, amely apró darabokra széteshet!
2. Az eldobható pelenkáról és a törlőkendőről a szülőnek kell gondoskodnia.
3. A bölcsődébe csak egészséges gyermek hozható. A közösség érdekében a lázas, antibiotikumot szedő vagy fertőzésre gyanús gyermek nem látogathatja az intézményt. A családban előforduló fertőző betegségről a bölcsődét értesíteni kell.   
   **Az esetleges rendkívüli járványügyi intézkedésekről a bölcsődevezető naprakész tájékoztatást ad a szülőknek. Az év közben hozott hatósági intézkedéseket, szabályokat mindenki köteles betartani.**
4. Abban az esetben, ha a gyermek napközben belázasodik a bölcsődében (38°C), vagy hasmenése lesz, illetve egyéb komolyabb tüneteket produkál a kisgyermeknevelő értesíti a szülőket, törvényes képviselőket, vagy az általuk kijelölt hozzátartozót. Ilyen esetben kérjük vegyék fel a kapcsolatot a gyermekorvossal és ha ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe. Az értesítéshez feltétlenül szükséges a pontos cím és telefonszám, amit a családi füzetbe kérünk beírni. Ha adatváltozás (lakcím, telefonszám) történik, kérjük azonnal jelezzék a bölcsődevezető, illetve a kisgyermeknevelő felé az új elérhetőségüket.
5. Ha a szülő betegség vagy más ok miatt nem hozza gyermekét bölcsődébe, kérjük a távolmaradás okát jelentse be a bölcsődevezetőnek telefonon, vagy az intézet által megadott e-mail elérhetőségen. Amennyiben a gyermekorvos ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe Kérjük továbbá, hogy a védőoltások megtörténtéről folyamatosan tájékoztassanak minket.
6. Abban az esetben, ha a gyermek nem jön bölcsődébe, s azt az előző pontban leírtak szerint előre jelezték, az étkezésért nem kell fizetni. A következő gondozási naptól azonban ezt csak úgy tudjuk érvényesíteni, ha délután 12 óráig jelzik a másnapi hiányzást, vagy ha a kicsi a bölcsődéből betegen távozik.
7. Egy hónapos folyamatos hiányzás után csak különösen indokolt esetben, illetve egyéni elbírálás alapján tudjuk a férőhelyet fenntartani.
8. A bölcsődében a közétkeztetésről szóló 37/2014.(IV.30.) EMMI rendeletnek megfelelően történik a gyermekek étkeztetése. Az ételallergiás vagy más egészségügyi okból diétára, speciális étrendre szoruló gyermeknek biztosítani tudjuk a diétás étkeztetést abban az esetben, ha a szülő szakorvosi véleménnyel tudja igazolni, hogy gyermeke diétára szorul. (A háziorvos erre vonatkozó javaslata nem elfogadható, kivéve a szakorvosi vizsgálat lezárásáig, melynek időpontjáról a háziorvos igazolása szükséges). Kérjük, a gyermek gyógyszerérzékenységéről is tájékoztassák a kisgyermeknevelőket. A vegetáriánus táplálkozás a bölcsődében nem megengedett.
9. A gyermekek étkeztetésére a csoportszobákban található gyermekasztalok és székek használhatók. A bölcsőde más helyiségeit (fürdőszoba, gyermeköltöző, folyosók) erre a célra, kérjük higiénés szempontok miatt, ne használják. Ennek értelmében kérjük fogadják el, hogy a kisgyermeknevelőink sem adhatják ki délután a gyermekükért korán érkező szülőknek, törvényes képviselőknek a gyermekek uzsonnáját.
10. A gyermekek születésnapjának megünneplésére, illetve más ünnepek megtartására lehetőség van a bölcsődében. Ezekre az eseményekre csak olyan aprósüteményeket tudunk elfogadni, melyek gyárilag csomagoltak, lejárati időt tartalmaznak és hűtést nem igényel. Tortát még akkor sem áll módunkban bevenni, ha azt cukrászdában készítették el és számlával igazolják.
11. A családi füzetbe kisgyermeknevelőink havi, illetve negyedévi rendszerességgel tájékoztatást adnak a gyermekek fejlettségéről. Örömmel fogadjuk, ha a szülők, törvényes képviselők is bejegyzéseikkel gazdagítják ismereteinket a gyermek egészségi állapotára, fejlődésére vagy otthoni eseményekre vonatkozóan.
12. A bölcsőde – az alvási idő kivételével – lehetőséget biztosít a szülőknek, törvényes képviselőknek, hogy betekintést nyerjenek az intézmény szakmai munkájába, megismerjék nevelési célkitűzéseinket, a kisgyermeknevelőink által alkalmazott nevelési módszereket, és a gyermekek fejlettségéhez igazított kulturhigiénés szokások elsajátításának eredményeit. Reméljük nyitottságunk lehetővé teszi, hogy partneri kapcsolat alakuljon ki a bölcsőde és a családok között.
13. A 15/1998. NM rendelet 36§ (3a) pontja értelmében a keresőtevékenységet folytató vagy folytatni kívánó szülőnek legkésőbb a gyermek bölcsődei ellátásának megkezdését megelőző két héttel a bölcsőde vezetőjének be kell mutatni a munkáltatói igazolást, annak hiányában munkáltatójának igazolását arról, hogy a szülő nála alkalmazásban fog állni, megjelölve annak kezdő időpontját is.

A munkáltatói igazolással egy időben a szülőnek le kell adnia a személyi térítési díj megállapításához szükséges jövedelemnyilatkozatot és a kedvezmény igényléséhez szükséges dokumentumokat is, az ellátási megállapodás megkötéséhez, valamint a beszoktatás megkezdéséhez. Ha ezek a dokumentumok nem állnak rendelkezésre, akkor nem tudjuk megkezdeni a gyermek beszoktatását.

25. A személyi térítési díjat a Budapest Főváros II. kerületi Önkormányzat 3/2015(II.27.) rendelete szabályozza, mely magába foglalja az étkezésért és a gondozásért fizetendő térítési díjat, ill. a kedvezményezettek körét és mértékét.

A bölcsődei gondozás esetén gondozási díjmentesség illeti meg a rendszeres gyermekvédelmi kedvezményben részesülő, a tartós beteg vagy fogyatékos, a három vagy többgyermekes család gyermekét, illetve átmeneti gondozásban lévő, az ideiglenes hatállyal nevelőszülőnél, gyermekotthonban, átmeneti vagy tartós nevelésbe vett gyermek családját.

26. A személyi térítési díj befizetése csekken vagy átutalással történhet, melyet minden hónapban a megadott határidőig kérjük teljesíteni.

27. A bölcsőde ünnepnapokon, a Bölcsődék napján, mely április 21-én (vagy ha az hétvégére esik, akkor a következő munkanapon) és a hivatalos munkaszüneti napokon zárva tart.

Ezeken a napokon kívül a Budapest Főváros II. Kerületi Önkormányzat Képviselőtestülete által jóváhagyott időpontban nyáron 5 hétre bezár. Kérjük a kedves szülőket, törvényes képviselőket, hogy a zárás ideje alatt gondoskodjanak gyermekeik elhelyezéséről, illetve, ha szükséges, az ügyeletes bölcsőde a zárás idején is fogadja a kicsiket. A zárás időpontjáról és az ügyeletes bölcsőde elérhetőségéről minden év február 15-ig tájékoztatjuk Önöket.

28. Felhívjuk a szülők, törvényes képviselők figyelmét, hogy a bölcsőde területén és annak 5 m-es körzetében tilos a dohányzás!

29. A bölcsőde udvarára **kerékpárt behozni**, vagy az udvar területén **tárolni balesetveszélyes és tilos**!

30. A babakocsikat csak az erre kijelölt helyen lehet tárolni, más helyiségbe betolni vagy bevinni tilos!

31. Az intézmény felszerelési tárgyait, eszközeit, az ellátott gyermekek és szüleik, törvényes képviselőik, valamint a bölcsőde dolgozói kötelesek rendeltetésszerűen használni. Ha a bölcsőde dolgozói, illetve a szülők, törvényes képviselők szándékosan kárt okoznak, akkor a károkozásért anyagi felelősséget kell vállalniuk.

32. Egyéb – a gyermek ellátásával kapcsolatos észrevételüket szívesen fogadjuk. Panasz esetén forduljanak bizalommal a kisgyermeknevelőkhöz. Amennyiben nem kapnak érdemi segítséget, úgy azt jelezzék az intézmény vezetőjének szóban vagy írásban.

33. A bölcsőde Érdekképviseleti Fórumot működtet, melynek szabályzatát a házirend melléklete tartalmazza.

**IV. A kapcsolattartás formái és ideje**

A bölcsődében a család és a bölcsőde együttműködése döntő fontosságú, mivel a kisgyermek kora és fejlettsége nem teszi lehetővé, hogy „közvetítőként” lépjen fel.

1. **Családlátogatás**-családlátogatásra kisgyermeknevelőink a beszoktatást megkezdése előtti héten mennek el, mert tapasztalunk szerint a gyermekek is természetben tudnak viselkedni a megszokott és biztonságot nyújtó otthoni környezetben, a szülők, törvényes képviselők is bátrabban megnyílnak és mesélnek gyermekeikről, nevelési elveikről.
2. **A gyermek szülővel történő beszoktatása** - minimum két hét, sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek esetében a gyermek állapotának függvényében hosszabb idejű is lehet - megkönnyíti az új környezetbe való beilleszkedést, csökkenti az adaptációs nehézségeket, lehetőséget ad a szülőknek, törvényes képviselőknek a nevelési feladatok és a hasonló korú gyermekek tevékenységének megfigyelésére.
3. **Szülői értekezletre évente** 1-2 alkalommal kerül sor. Az egyes szülői értekezletek alkalmával, az összevont szülői értekezleteken a bölcsőde egészét érintő kérdésekről esik szó.
4. A **család és a bölcsőde kapcsolatának erősítésére szolgál** a kisgyermeknevelő-szülő, törvényes képviselő napi találkozása is, mely során információt cserélnek a gyermek napi tevékenységéről. A családi füzetbe történő bejegyzéseket szívesen vesszük, akár a gyermek egészségi állapotára, akár a fejlődésére, vagy az otthoni eseményekre vonatkozóan.
5. **A bölcsőde napi életébe való betekintés a szülők, törvényes képviselők számára folyamatos**. Külön alkalmat, lehetőséget kínálunk nyílt napok, egyéb ünnepek alkalmával is. Kérjük, hogy várható látogatásuk időpontját előre egyeztessék a bölcsőde vezetőjével.
6. A bölcsőde vezetője a felvétel alkalmával, később pedig a napi csoportlátogatások és egyéni beszélgetések lehetőségének biztosításával tart kapcsolatot a szülőkkel.

Az érvényben lévő házirend módosítását kezdeményezheti:

* Intézményvezető
* a bölcsőde vezetője,
* az érdekképviseleti fórum.

A Házirend hatálya kiterjed az intézménybe járó gyermekekre, szüleikre, törvényes képviselőikre, valamint az általuk írásban meghatalmazott egyéb személyekre, akik a gyermeküket hozzák, viszik, és az intézmény valamennyi munkatársára.

**Az esetleges rendkívüli helyzet okozta intézkedésekről a bölcsődevezető naprakész tájékoztatást ad a szülőknek. Az év közben hozott intézkedéseket, szabályokat a Házirend kiegészítéseként folyamatosan közzétesszük, melyet a hatályossága napjától mindenki köteles betartani.**

A házirend betartását köszönjük, reméljük, együttműködésünket segíti.

……………………………………….. ……………………………………

Érdekképviseleti Fórum elnöke Bölcsődevezető

A házirendben foglaltakat tudomásul vettem és magamra nézve kötelezőnek tartom.

............................................................

szülő vagy más törvényes képviselőjének aláírása



**Budapest II. kerületi Egyesített Bölcsődék Pasaréti bölcsődéje**

**1026 Budapest, Pasaréti út. 41.**

**Tel/fax: 355-7419/1, E-mail: pasareti@iikeruletibolcsi.hu**

**Megállapodás**

mely létrejött a Budapest II. kerületi Egyesített Bölcsődék ……………Pasaréti .………………………. tagintézményének vezetője, - mint a napközbeni ellátást biztosító intézmény-, valamint a bölcsődei ellátásban részesülő gyermek szülője (törvényes képviselője) között.

**Gyermek adatai**

|  |  |
| --- | --- |
| Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| TAJ száma: |  |

**Szülők adatai:**

|  |  |  |
| --- | --- | --- |
| **A**  **N**  **Y**  **A** | Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| **A**  **P**  **A** | Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

**Törvényes képviselőadatai:**

|  |  |
| --- | --- |
| Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

* A gyermek bölcsődei ellátása: 20………………………………tól kezdődik, és ***határozatlan időre*** szól, de megszűnik az ellátás, ha a gyermek a 3. életévét betöltötte és a bölcsődei gondozási-nevelési év véget ért. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig. Ha a gyermek szeptember 1-je és december 31-e között tölti be a harmadik életévét, szintén a következő bölcsődei nevelési év végéig gondozható bölcsődében, ha a szülő, törvényes képviselő nyilatkozik arról, hogy a nevelési év végéig a bölcsődei ellátást kívánja igénybe venni.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.

Ezen időszak alatt fent nevezett gyermek a bölcsőde által nyújtott alapellátásokra jogosult, ill. fejlődése érdekében az intézmény együttműködik a gyermek korai fejlesztését és gondozását, vagy a fejlesztő nevelését ellátó területileg illetékes pedagógiai szakszolgálati intézménnyel.

* A sajátos nevelési igényű gyermek bölcsődébe abban az esetben vehető fel, ha a nemzeti köznevelésről szóló 2011. évi CXC. törvény 4. § 25. pontjában foglaltak szerinti sajátos nevelési igényét megállapították. A gyermeket próbaidővel lehet felvenni, melynek legrövidebb időtartama egy hónap. A próbaidő letelte után a gyermekkel közvetlenül foglalkozó szakmai csoport (bölcsőde orvos, gyógypedagógus, kisgyermeknevelő, bölcsődevezető) véleményének figyelembevételével kell dönteni a gyermek további neveléséről, gondozásáról.

Elutasítás esetén a gyermeket további korai fejlesztése érdekében a 15/1998 (IV. 30.) NM rendelet 36. § (4) bekezdése szerint a bölcsőde értesíti a gyermek fejlesztését ellátó területileg illetékes pedagógiai szakszolgálatot.

* A bölcsődei ellátásért a szülő havi rendszerességgel fizeti a személyi térítési díjat, melyet a Gyvt. 147.§ - 148 § értelmében külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a 151. § (3) bekezdésében foglaltak szerint a gyermekétkeztetésre vonatkozóan, melynek összegét a települési önkormányzat képviselőtestülete minden év április 1-ig rendeletben határoz meg.
* Az intézményvezető a kötelezettet a beiratkozás napján írásban értesíti a személyi térítési díj összegéről. Ehhez szükséges, hogy a szülő (gondviselő) két héttel a beszoktatás megkezdése előtt leadja a jövedelemnyilatkozatot és a kedvezmény megállapításához (MÁK igazolás, illetve szakorvosi és szakértői bizottsági igazolás, 3 vagy több gyermeket nevelők nyilatkozata, rendszeres gyermekvédelmi támogatásról szóló határozat) szükséges dokumentumokat a bölcsőde vezetőjének.

A térítési díjat a szülő minden hónap 15-ig köteles csekken befizetni és annak bizonylatát bemutatni az intézmény vezetőjének.

* A bölcsődei ellátás keretében az intézmény a gyermek és a szülők számára biztosítja a Bölcsődei nevelés-gondozás szakmai szabályaiban előírt szakmai feltételeket és előírásokat.
* A megállapodás megkötésével egy időben nyilatkozom, hogy a II. kerületi Egyesített Bölcsődék …………..……………………………….úti tagintézmény vezetőjének szóbeli tájékoztatását megkaptam:

1. az ellátás tartamáról és feltételeiről,
2. az intézmény által vezetett, reá vonatkozó nyilvántartásokról,
3. az érték- és vagyonmegőrzés módjáról,
4. az intézmény házirendjéről,
5. panaszjoga gyakorlásának módjáról,
6. a fizetendő térítési, illetve gondozási díjról,
7. a jogosult jogait és érdekeit képviselő érdek-képviseleti fórumról.

Az ellátásra jogosult gyermek törvényes képviselője, illetve a fiatal felnőtt köteles

* az intézmény által vezetett nyilvántartásokhoz adatokat szolgáltatni,
* nyilatkozni a jogosultsági feltételekben, valamint a személyazonosító adatokban beállott változásokról.

Az intézményben folyó gondozó-nevelő munkáról és az a-g pontokban felsoroltakról a szóbeli tájékoztatást tudomásul veszem, az intézmény házirendjét átvettem és az abban foglaltakat betartom.

A bölcsődei Megállapodásban szereplő adatok kezeléséhez hozzájárulok.

Budapest, 20……………………………….

……………………………………. ……………………………………………

Szülő, vagy más törvényes képviselő Szülő, vagy más törvényes képviselő

………………………………………………………….

Tagintézmény vezető

Megállapodás jogszabályi háttere:

* Gyvt.
* A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM. rendelet.
* A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet, valamint
* Budapest Főváros II. kerületi Önkormányzat Képviselő-testületének 3/2015. (II.27.) önkormányzati rendelete a szociális igazgatásról és egyes szociális és gyermekjóléti ellátásokról.

5.)

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.1.3 pontja alapján - a határozat melléklete szerinti tartalommal - a Budagyöngye Bölcsőde (II .ker. Hűvösvölgyi út 12/b.) 2023. szeptember 1-jétől hatályos Szakmai programját jóváhagyja.

**Felelős:** a Bizottság elnöke

**Határidő:** azonnal

*A határozat elfogadása egyszerű többségű szavazást igényel.*

***„Ahhoz, hogy kiegyensúlyozott, önálló és szociális személyiség váljék valakiből, két dolog szükséges. Egyik az elfogadó közösség, a másik az érzelmi biztonság.”***

***(Buda Béla)***

**BUDAGYÖNGYE BÖLCSŐDE**

**HELYI SZAKMAI PROGRAMJA**

****

**Fenntartó: Budapest Főváros II. kerületi Önkormányzat**

**1024 Budapest, Mechwart liget 1.**

**Intézmény neve: Budagyöngye Bölcsőde**

**Intézmény címe: 1021 Budapest, Hűvösvölgyi út 12/B.**

**Telefon/ fax:**

**Programfelelős neve: Bölcsődevezető**

**A szakmai program**

**Érvényességi terület: Budagyöngye Bölcsőde**

**Érvényességi idő: 2023. szeptember 1. - visszavonásig**

**Tartalomjegyzék**

1. Ellátandó célcsoport, ellátandó terület jellemzői 2

1.1. Helyzetelemzés 2

1.1.1. A II. kerületi bölcsődék belső strukturális felépítése 2

1.1.2. A bölcsődénk bemutatása 2

1.1.3. A szolgáltatás területe, a szolgáltatást igénybe vevők célcsoportja

és az ellátandó terület jellemzői 3

1.1.4. Az ellátás igénybevételének módja, a szolgáltatásról szóló

tájékoztatás helyi formája 3,

**2.4. Sajátos nevelési igényű gyermek gondozása, nevelése bölcsődénkben 10**

**3. A bölcsődei élet megszervezésének elvei és módszerei** 11

3.1. A napirend kialakítása 13

3.2. A korosztályra kifejlesztett korszerű táplálkozás 14

3.3. A jó tárgyi felszereltség 14

3.4. Személyi feltételek 17

**4. Képzések továbbképzések és az egyéni szakmai fejlődés biztosítása**  17

**5. Kapcsolattartás**  18

**6. Az ellátottak és a szolgáltatást végzők jogainak védelme**  19

# 7.Dokumentáció **22**

**8. Ellenőrzés értékelés rendszere**  23

**Mellékletek** 24

**Az Intézmény munkáját és a szakmai programját meghatározó jogszabályok**

* ENSZ Emberi jogok nyilatkozata
* 1991. évi LXIV törvény ENSZ Egyezmény a gyermekek jogairól
* Az Európai Tanács Miniszterek Bizottsága Rec. (2002) 8-as ajánlása a tagállamok számára a napközbeni kisgyermekellátásról
* 1993. évi III. törvény: a szociális igazgatásról és szociális ellátásokról
* 1997. évi XXXI törvény : A gyermekek védelméről és a gyámügyi igazgatásról (továbbiakban: Gyvt.)
* 1998. évi XXVI. törvény a fogyatékos személyek jogairól és esélyegyenlőségük biztosításáról.
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről
* 328/2011. (XII. 29.) Korm. Rendelet: a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
* 369/2013. (X.24.) Korm. rendelet a szociális, gyermekjóléti és gyermekvédelmi szolgáltató és hálózatok hatósági nyilvántartásáról és ellenőrzéséről
* 235/1997. (XII. 17.) Korm. rendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról
* 9/2000. (VIII.4.) SzCsM rendelet: a személyes gondoskodást végző személyek továbbképzéséről és a szociális szakvizsgáról
* 8/2000. (VIII. 4.) SzCsM rendelet a személyes gondoskodást végző személyek adatainak működési nyilvántartása
* 37/2014.(IV.30.) EMMI rendelet a közétkeztetésre vonatkozó ajánlásokról
* Módszertani levél: A bölcsődei nevelés- gondozás szakmai szabályai, 2023.

**Budagyöngye Bölcsőde Szakmai Programja**

Intézmény megnevezése: Budagyöngye Bölcsőde

Címe: 1021 Budapest, Hűvösvölgyi út 12/B.

E-mail cím: budagyongye@iikeruletibolcsik.hu

A programért felelős bölcsődevezető

Férőhelyek száma: 6 csoport

Ellátási formák: alapellátás és gyermekfelügyelet

Ellátási terület: Budapest Főváros II. kerületének lakókörzete, lakóhely hiányában tartózkodási engedéllyel rendelkező családok számára

**1. Ellátandó célcsoport és ellátandó terület jellemzői**

**1.1. Helyzetelemzés**

**1.1.1. A II. kerületi bölcsődék belső strukturális felépítése**

A II. kerületben a bölcsődék egyesített bölcsődei formátumban működnek. Élén az egyesített bölcsődevezető áll, aki szervezi, irányítja, koordinálja, ellenőrzi a bölcsődék munkáját. Gondoskodik a 15/1998. (IV.30.) NM rendeletben meghatározott dolgozói létszámminimumokról és képesítési előírásoknak való megfelelésről. A költségvetés keretein belül tervezi és biztosítja a bölcsődék működéséhez szükséges anyagi erőforrásokat. Éves munkatervet és munkatervi beszámolót készít a fenntartó számára. Szakmai irányelveket, célokat meghatározza, statisztikai (KSH Elektra, OM, TEVADMIN) és egyéb jelentési kötelezettségeinek eleget tesz.

**1.1.2. A bölcsődénk bemutatása**

Intézményünk ünnepélyes keretek között 2010. 06. 17-én nyitotta meg kapuit a II. kerületi családok előtt. Azóta minden igyekezetünkkel azt a célt szolgáljuk, hogy kielégítsük a kerület lakosságára jellemző sajátos igényeket. Módot szeretnénk adni a magasabb egzisztenciájú és a hátrányos helyzetű családok gyermekeinek arra, hogy egy közösségen belül „játszanak, éljenek, örüljenek, nevelkedjenek”. Célunk, hogy bölcsődénkre a nyitottság legyen jellemző, melyet az alapellátáson, a gyermek felügyeleten és szolgáltatásainkon keresztül egyaránt szeretnénk tolmácsolni a hozzánk ellátogató családoknak. Kiemelt feladatunk a sajátos nevelési igényű gyermekek ellátása, az ép fejlődési ütemű társaikkal együtt történő gondozása, nevelése. Napi feladataink végzése közben törekszünk a tudatosságra, a tervszerűségre és mindezt jól felkészült, széles területen képzett szakembergárdával tesszük. Gondolatainkban mindig jelen van az, hogy egy képzeletbeli lépcsőn haladva a következő, fejlettebb fokozatot szeretnénk elérni. Minden gyermek feltétel nélküli elfogadása és szeretete mellett nagy hangsúlyt fektetünk a folyamatos szülői igények kielégítésére is. Bölcsődénk „nyitott ajtó" politikája nemcsak a kollégák felé érvényes, bárkit szívesen fogadunk intézményünkben. Várjuk szeretettel az érdeklődő családokat, a társ területeken dolgozókat, gyakornokokat, főiskolai hallgatókat. A gondozási év során számtalan alkalom nyílik arra, hogy a szülőkkel elmélyítsük személyes kapcsolatainkat, a különböző szolgáltatásaink keretein belül pedig több területen is kielégítsük igényeiket. Szolgáltatásaink köre, tartalma a következőképpen alakul:

1. **Gyermekfelügyeleti csoport**

Ez az időszakos ellátási forma 2 csoportszobában vehető igénybe szakképzett kisgyermeknevelők irányítása mellett. Egy-egy csoportban 10-12 gyermeket fogadunk, akik a hét bizonyos, de előre meghatározott napjain részesülnek a bölcsődei módszertan elveit követve napközbeni gondozásban és nevelésben.

**2. Sószoba-használat**

Az egészséges életmódra nevelés része a bölcsődei életnek. Az intézményünkbe járó gyermekek hetente több alkalommal is megfordulnak a sószobában. Emellett mód van arra is, hogy a bölcsődébe nem járó családok térítési díj ellenében igénybe vegyék ezt a lehetőséget, hétköznaponként 12-18 óra között.

**1.1.3. A szolgáltatás területe, a szolgáltatást igénybe vevők célcsoportja és az ellátandó terület jellemzői**

A családok már nagyon várták, hogy intézményünk megnyissa kapuját, hiszen széles szolgáltatást tudtunk kínálni számukra, melyre nagy igény volt kerületünkben.

Működésünket és a szolgáltatást igénybe vevők körét kezdettől meghatározta, hogy elsősorban az alapellátási csoportjainkba, eltérő fejlődésmenetű és sajátos nevelési igényű gyermekek integrációjára került sor. Nagy segítség volt a családoknak, hogy a gyermekek gondozása mellett, a - Pedagógiai Szakszolgálat munkatársainak segítségével-, a fejlesztésükre is az épületen belül került sor, hiszen a szegregáció nem segítette volna elő egyéni továbbfejlődésüket. Az ép fejlődési ütemű, egészséges gyermekeket nevelő családok pedig nagyon pozitívan segítették és a mai napig segítik munkánkat, hiszen megértik és könnyen elfogadják, hogy kicsi gyermekük már ilyen korai életszakaszban találkozik a másság elfogadásának lehetőségével.

A bölcsődénk környezetében, itt a Rózsadomb alján sok olyan család él, akiket a munkahelyük nagyon korán visszavár, vagy a Gyes, Gyed ideje alatt szeretnék tovább képezni magukat, így a gyermekfelügyeleti csoportunkat sokan felkeresik.

Ma már elmondhatjuk sikerült megvalósítani célkitűzésünket, és bölcsődénkben együtt nevelkednek a magasabb egzisztenciájú és a hátrányos helyzetű családok gyermekei.

Szolgáltatásaink közé tartozik még egy sószoba üzemeltetése, ami az egészséges életmódra nevelés részét képezi. Ezt a szolgáltatásunkat a bölcsődébe nem járó családok térítési díj ellenében is igénybe vehetik.

**1.1.4. Az ellátás igénybevételének módja, a szolgáltatásról szóló tájékoztatás helyi formája**

* A bölcsődei szolgáltatás iránt érdeklődőket egész évben személyesen és a kerület honlapján ([www.iikeruletibolcsik.hu](http://www.iikeruletibolcsik.hu)) folyamatosan tájékoztatjuk, a bekerüléssel kapcsolatos feltételekről és bölcsődénkben folyó eseményekről.

A gondozási év, szeptember 1-től augusztus 31-ig tart. A következő gondozási évre a beiratkozás minden év május első hetében történik, de üres férőhely esetén év közben is felvételre kerülnek azok a gyermekek, akik már jelentkeztek hozzánk, de első körben férőhely hiányában elutasításra kerültek, vagy év közben a gyermekjóléti szolgálat kéri a gyermek napközbeni ellátását.

* Bölcsődénk a gyermekek napközbeni ellátása keretébe tartozó elvi, módszertani feladatok szellemiségében működik. Az intézménybe elsősorban a dolgozó szülők, - ideértve a gyermekgondozási díj folyósítása melletti munkavégzést is – gyermekei járnak.

***Bölcsődei felvétel során előnyben kell részesítenünk:***

* a rendszeres gyermekvédelmi kedvezményre jogosult gyermeket,
* a három vagy több gyermeket nevelő családban élő gyermeket,
* az egyedülálló szülő által nevelt gyermeket,
* a védelembe vett gyermeket,
* Védelembe vétel eseten a települési önkormányzat jegyzője kötelezi a szülőt, hogy folyamatosan vegye igénybe a gyermekek napközbeni ellátását.

A törvény lehetőséget ad a sajátos nevelési igényű gyermekek integrált gondozására, nevelésére, valamint, ha lehetőség van rá, szolgáltatások működtetésére is.

A gyermek felvételét kérheti a szülő, a gondviselő, valamint az ő hozzájárulásával a körzeti védőnő, a háziorvos, családgondozó, a korai fejlesztő gyógypedagógusa és a gyermekjóléti szolgálat, valamint a gyámhatóság.

***Bölcsődénkbe a felvételt nyert családokat tájékoztatjuk a:***

* + az ellátás feltételeiről,
  + az intézmény által vezetett személyes nyilvántartásokról,
  + az érték és vagyonmegőrzés módjáról,
  + az intézmény házirendjéről, a napirendről,
  + a panaszjog gyakorlásának módjáról,
  + a fizetendő térítési díjakról.

A tájékoztatást követően az ellátásra jogosult gyermek törvényes képviselője megállapodást köt az intézménnyel, melyben egyben nyilatkozik, hogy az általa megadott személyes adatok a valóságnak megfelelnek, és ha abban változás áll be azt köteles jelezni, valamint az ellátásról a tájékoztatást megkapta.

* ***A bölcsődei ellátás megszűnik:***
* Az óvodai nevelésre nem érett gyermek esetén, ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.
* Ha a harmadik életévét - január 1-je és augusztus 31-e között tölti be, az adott bölcsődei nevelési év végéig, - ha szeptember 1-je és december 31-e között tölti be, a következő bölcsődei nevelési év végéig.

1. **Bölcsődénk nevelési célja, feladatai:**

***A bölcsődénk célja, hogy*** a családban nevelkedő kisgyermekek számára a családi nevelést segítve, napközbeni ellátás keretében a kisgyermek sokoldalú, harmonikus fejlődését biztosítsuk, személyiségük kibontakozását elősegítésük. Minden esetben törekszünk arra, hogy intézményes keretek között is figyelembe vegyük az egyéni sajátosságokat és az eltérő fejlődésütem menetét. A hátrányos helyzetű, a szegény és a periférián élő családok gyermekei esetében pedig kiemelt célunk a hátrányok és azok következményeinek enyhítése, az esélyegyenlőség biztosítása, szükség esetén más intézményekkel, szervezetekkel, szakemberekkel együttműködve.

A bölcsődénk jelentős szociális-gyermek és családvédelmi funkciót tölt be. Tartalmi munkájának jellegét tekintve gondozási, nevelési és személyiségfejlesztő funkciója a legmeghatározóbb, hiszen a korosztály életkorából adódó sajátossága, érzékenysége és sérülékenysége magas szintű pedagógiai és pszichológiai felkészültséget igényel.

Valljuk, hogy az első évek nevelő munkájának alapozó feladata van, melyek a későbbiekben segítik a világ megismerését és a kötődések kialakulásának mélységét, minőségét.

Az eddig felsorolt célok talán minden kisgyermekintézmény céljai között szerepel. A saját célunk megfogalmazását a következő idézettel kezdeném:

*"Hozzon a gyermeknek mindenki,*

*amit tud, játékot, zenét, örömet..."*

*(Kodály Zoltán)*

Minden nap végiggondoljuk, hogy a hozzánk járó gyermekek milyen élménnyel gazdagodhatnak, milyen ismeretet tudunk nekik átadni, hogyan tudjuk egyéni képességeiket továbbfejleszteni, milyen eszközökkel tudjuk segíteni őket abban, hogy egyre könnyebben tudjanak alkalmazkodni hasonló korú társaikhoz. Arra is odafigyelünk, hogy a nyugodt, biztonságot nyújtó családi légkör után mi az, amit megtehetünk annak érdekében, hogy nálunk is biztonságban érezzék magukat és felszabadultan, vidáman teljenek napjaik.

Célunk és feladatunk, elnyerni a szülők bizalmát, hiszen tudjuk, reggelente a kisgyermek is csak akkor szalad be hozzánk vidáman és boldogan, ha érzi, a szülei megbíznak bennünk.

Nekünk a jó kapcsolat kialakítása mellett, fontos a harmónia, a nyugodt légkör megteremtése, az, hogy a gyermekek sok zenei élményhez jussanak, kreatívvá váljanak, toleránsak legyenek, és könnyen alkalmazkodjanak környezetükhöz.

***A bölcsődénk feladata***: A bölcsődénkbe járó gyermekek testi és pszichés szükségleteinek kielégítése, a fejlődés elősegítése. A családban nevelkedő 0-3 éves korú, gyermekek napközbeni ellátása, szakszerű gondozása és nevelése a minőségpolitikai célok és a gondozási-nevelési elvek maximális alkalmazásával.

Amennyiben a gyermek még nem érett az óvodai nevelésre, szülők kérésére és a szakemberek (orvos, szaktanácsadó, bölcsődevezető, gyógypedagógus) javaslata alapján a gyermekek 4. életévének betöltését követő augusztus 31-ig tovább gondozható a bölcsődében.

**A feladat ellátása során**

* fontos, a rendszerességre való törekvés
* a gyermekkel való elégedettség megfogalmazása
* a gyermek és a felnőtt, ill. az egymással való együttműködés megtanítása
* partnerként való kezelés mellett a szabálytudat kialakítása
* mindig teret adni, hogy a gyermekek kipróbálják ügyességüket
* a mozgás (szobában és a szabadban) lehetőségének biztosítása
* helyzet teremtés az egyéni döntések gyakorlásához
* sok időt kell szánni a beszélgetésekre, megvárni, amíg a gyermek rátalál saját gondolataira
* a nyugodt, békés egymásra figyelés biztosítása
* megbízás teljesíthető feladatokkal
* a gyermeki kérdésekre hiteles, érthető magyarázatot kell adni és meg kell tanítani őket is kérdezni

**A feladat ellátása során a Bölcsődei Alapprogram előírja számunkra, a:**

* **A család rendszerszemléletű megközelítésének elvét**, melyet mi azért tartunk nagyon fontosnak, mert tudjuk, a kisgyermek fejlődését akkor tudjuk a legjobban segíteni, ha az egész családot megismerjük, ha képet kapunk arról, hogy a család milyen nevelési elvet vall, milyen nevelési légkört tud biztosítani és milyen mintát lát otthon a gyermek. A gyermek viselkedést csak akkor tudjuk pontosan megérteni, ha ismerjük a családok erősségeit, esetleges hiányosságait és így tudjuk a legjobban továbbsegíteni a fejlődésüket. Bölcsődénkben kiemelten foglalkozunk a kisgyermekek családjaival, valamint a családokkal fontosnak tartjuk a folyamatos kapcsolattartást, tájékoztatást.
* **A koragyermekkori intervenciós szemlélet befogadását.** A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. Nekünk, bölcsődei szakembereknek tisztában kell lennünk azzal, hogy a gyermekek fejlődési üteme eltérő, van, aki gyorsabban, van aki kicsit lassabban fejlődik az átlagosnál, van akinél előfordul átmeneti megakadás, lassulás, melyre oda kell figyelnünk, hiszen ezek a megakadások hatással lehetnek a későbbi készségek, képességek fejlődésére. Ezért ezekben az időszakokban kiemelten fontos a preventív szemléletű beavatkozás, a szakemberek összefogása, együttműködése, hiszen sok esetben az időben megkezdett fejlesztéssel az is elkerülhető, hogy a kisgyermek SNI státuszba kerüljön.
* **A családi nevelés elsődleges tisztelete** azért is fontos nekünk, hiszen a szülőknél, a családnál jobban nem ismerheti senki a gyermeket és az ő hagyományaikat, szokásaikat nekünk tiszteletben kell tartani. Figyelembe kell vennünk és a lehetőségekhez képest el kell fogadnunk különböző kultúrák nevelési elveit, hiszen egyre többen vannak más nemzetiségű családok bölcsődéinkben. Természetesen, ahol szükség van arra, hogy kompenzáljuk a családi nevelési hiányosságokat, azt meg kell tennünk és ha lehetőségünk nyílik arra, akkor segítséget is nyújtsunk a családoknak nevelési problémák megoldásához.
* **A kisgyermeki személyiség tisztelete** elengedhetetlen mindenkinek, aki kisgyermekkel foglakozik, hiszen tudjuk, mindenki önálló egyéniség, mindenkinek egyéni szükséglete van és mindenkit megillett az egyéni bánásmód, és a személyiségének tiszteletben tartása, ezért figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.
* **A kisgyermeknevelő személyiségének meghatározó szerepe van,** hiszen ő jól ismeri a bölcsődés korú gyermekek életkori sajátosságait, és ő az, aki személyiségén keresztül hatni tud a kisgyermekekre és családjaikra. A kisgyermeknevelőnek ismernie kell a kompetenciahatárokat, kellő önismerettel, magas szintű társas készséggel kell rendelkeznie, hogy hivatását megfelelően el tudja látni. A kisgyermeknevelőink rendszeresen vesznek részt továbbképzéseken, melyek hozzájárulnak szakmai tudásuk fejlődéséhez, valamint támogatjuk őket abban is, ha szeretnének felsőfokú intézmény keretein belül tanulni.
* **A biztonság és a stabilitás megteremtése.** Tisztában vagyunk azzal, hogy a gyermekek számára milyen fontos az, hogy biztonságban érezzék magukat. A családból kikerülve és egy új környezetbe való beilleszkedésnél ez a biztonságérzés sérül, ezért fontos számunkra, hogy ezt a folyamatot megkönnyítsük, lerövidítsük. Amivel mi segíteni tudjuk ennek a folyamatnak a megkönnyítését, az a szülővel történő fokozatos beszoktatás menetének alkalmazása, a „saját” kisgyermeknevelő rendszer, a felmenőrendszer, a csoport és a hely állandóságának a biztosítása. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is. A kisgyermek új helyzetekhez való hozzászoktatása segíti az alkalmazkodást, a változások elfogadását, az új dolgok megismerését, a szokások kialakulását.
* **Fokozatosság megvalósítása** a bölcsődei nevelés összes területét érintő változás esetén kiemelt jelentőségű. A gyermekek új helyzetekhez való fokozatos hozzászoktatása segíti az alkalmazkodást, az új dolgok, helyzetek megismerését, a szokások kialakulását és a változások elfogadását.
* **Egyéni bánásmód érvényesítése,** szakmai munkánk egyik fontos alapja, hiszen még az azonos korú gyermekek fejlődése és igénye között is nagy eltérések lehetnek. A mi elsődleges feladatunk és célunk, hogy kisgyermeknevelőink elfogadó, empatikus, hiteles nevelői magatartással forduljanak a gyermekek felé és vegyék figyelembe a kisgyermekek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását.

Nagyon jól kell ismernünk a gyermekek egyéni szükségleteit és ehhez kell igazítanunk napirendünket, hogy meg tudjuk valósítani személyre szóló gondozást és segíteni tudjuk a gyermekek önállósodási törekvésüket, valamint a gyermekek érezzék, hogy a kisgyermeknevelőre mindig számíthatnak, ha szükségük van egy kis bátorításra, simogatásra, gondoskodásra. Fontos az is, hogy a felnőtt észrevegye és elismerje, ha sikerült felépíteni egy magas tornyot, vagy ha a helyére került egy-egy puzzle darab.

* **Gondozási helyzeteknek kiemelt jelentősége** van, hiszen ez sokszor egy bensőséges, intim helyzet, ahol a kisgyermeknevelő a gondozási folyamatok alatt, sok mindenre meg is „tanítja” a gyermeket. A bölcsődénkben a kisgyermeknevelők törekednek arra, hogy a gondozási feladatokba bevonják a kicsiket is. Türelemmel kivárják, míg a gyermek próbálkozik önállóan az öltözéssel, evéssel. Nem sürgetve a gyermeket, lehetőséget biztosítanak számára, hogy egyedül oldja meg ezeket a feladatokat. Gondozásnál pozitív visszajelzésekkel erősítik a kisgyermek egészséges én képének kialakulását, valamint folyamatosan törekednek annak megerősítésére.
* **A gyermeki kompetenciakésztetés támogatása.** A gyermekek kíváncsiak, érdeklődők, szeretnék felfedezni a világot, szeretnék megismerni, mi hogy és miért működik és szeretnék kipróbálni, hogy nekik is sikerül e beindítani, összerakni, megszólaltatni azt a játékot, amit társaik oly nagy élvezettel használnak. Ehhez nekünk felnőtteknek kell megteremteni és biztosítani a nyugodt, biztonságos légkört, a változatos ingergazdag tárgyi környezetet, ahol a gyermekek élményekhez, tapasztalatokhoz juthatnak és átélhessék a spontán tanulás örömét és megmaradjon bennük a vágy, hogy felfedezze az őt körülvevő világot. Ehhez fontos, hogy ott legyünk a közelükben és ha valamiben elakadnak, elbizonytalanodnak, akkor egyből segítséget tudjunk nyújtani.

**Az alapelvek betartásán túl a gondozás-neveléshez kapcsolódó feladatunk még, hogy:**

* Minden csoport kialakulásakor, a beszoktatások, és a gyermekek fejlettségi szintjének megismerése után ki kell alakítani a csoport végleges napirendjét, melyet csak a bölcsődevezető jóváhagyásával lehet módosítani.
* A csoportok évszakokra lebontva tervet készítenek, melyben az évszakokhoz kapcsolódóan megtervezik a tevékenységformákat, mondókákat, énekeket, meséket, stb.
* Az egészséges életmód alakítása
* A megismerési folyamatok fejlődésének segítése
  1. **Bölcsődénk pedagógiai hitvallása**

**A bölcsődénkben folyó nevelési munkánkat, a gyerekekkel történő kapcsolattartást az alábbi idézettel jellemeznénk:**

*„Minden gyermek ajándékkal jön a világra,*

*csak néhányuknak segíteni kell kibontani a csomagot.”*

Tudjuk, hogy a korai életkorban a családi minta a legmeghatározóbb, a bölcsődei nevelés pedig a kiegészítő, támogató, mintanyújtó szerepével megfelelő alapot biztosít a gyermek optimális fejlődéséhez.

Mi a bölcsődében dolgozó szakemberek valljuk, hogy csak nyugodt, derűs, szeretetteljes, légkörben felnövő gyermekekből válnak boldog, kiegyensúlyozott, a világra nyitott, érdeklődő, önállóan gondolkodni tudó emberek. A kisgyermek életében az első három év, az első közösség meghatározó, és jelentős szerepe van a gyermek későbbi személyiségfejlődésében. A kisgyermek ebben az életszakaszában a legsérülékenyebb testileg, lelkileg egyaránt, erősen függ a felnőttektől, ezért a kisgyermeknevelő személyisége meghatározó. Fontosnak tartjuk, a biztonságot nyújtó környezetet, melyben a legteljesebb odafigyeléssel óvjuk és vigyázzuk a ránk bízott gyermekeket.

**2.2. Bölcsődénk minőségpolitikája**

**Munkánkat elkötelezetten az alábbi mottó szellemében végezzük:**

*„Az a feladatunk, hogy a gyermek környezetében olyan hatást fejtsünk ki, hogy egészen a gondolatokba és érzületekbe menően a jót, az igazat, a szépet a bölcset utánzó lénnyé lehessen.”*

*Rudolf Steiner*

**Minőségpolitikai célkitűzéseink**

* Bölcsődénk olyan, gyermekekre szabott gondozási nevelési elveket alkalmaz, melyek a bölcsődei ellátás területén a kicsik igényeit maximálisan kielégítik, és természetesen megfelelnek a bölcsődei gondozás–nevelés országos alapprogramjának. Mindezek feltétele a szakmai igényesség, mely elsősorban a kisgyermeknevelő képzettségén és nevelői attitűdjén alapul, valamint azon, hogy munkáját hivatásként szeresse és végezze.
* Fontos küldetésnek tekintjük a családok segítését, a társadalmi igényekre való gyors reagálást, a fiatal anyák munkába állásának segítését. A ránk bízott gyermekeket családias környezetben fogadjuk, és sok szeretettel vesszük körül. Segítenünk kell, a gyermek és kisgyermeknevelő közt kialakuló érzelmi kapcsolatot, hiszen a kötődésnek döntő jelentősége van a személyiségfejlődésben.
* Elkötelezettek vagyunk a szakmai munka és az intézményi működés színvonalának folyamatos fejlesztése iránt.
* Törekszünk arra, hogy bölcsődénk olyan intézmény legyenek, ahol a szülők aktív résztvevői a bölcsődei életnek, hiszen egyedülálló ismeretekkel rendelkeznek gyermekükről. Fontosnak tartjuk, hogy a családokkal megfelelő együttműködés alakuljon ki a gyermekek optimális fejlődésének érdekében.
* Olyan intézmény munkájának szeretnénk részesei lenni, ahol nyugodt légkör tartalmas szakmai eredményeket hozhat, melyek együttesen szolgálják a gyermekek, szülők és a szakma érdekét.
* Szem előtt kívánjuk tartani a családias hangulatú bölcsődei légkör megteremtését, ahol nemcsak a gyermekek, hanem az őket gondozó felnőttek is jól érzik magukat, és sajátjuknak tartják és vallják munkahelyüket.

**2.3. Bölcsődénk sajátosságai, szakmai programjának konkrét bemutatása**

Minden bölcsőde, így mi is szakmai programunk összeállításánál figyelembe vette és betartja „A bölcsődei nevelés- gondozás szakmai szabályai” módszertani levél előírásait. E mellett azonban fontosnak tartjuk kiemelni, egyéni sajátosságainkat, jellemzőinket, melyek megkülönböztetnek minket a környezetünkben lévő intézményektől.

Ezek pedig a következők:

* + Az elmúlt tizenhárom évben sikerült kialakítanunk egy kellemes családias bölcsődei légkört és szakképzett kisgyermeknevelőink attitűdje, gyermek és családcentrikussága, a változatos programjaink nagy vonzerőt jelentenek, és fokozzák a szolgáltatásaink iránti érdeklődést.
  + A kerületünk minden bölcsődéje megpróbálja maximálisan segíteni azokat a családokat, akik eltérő fejlődésütemű kisgyermeket nevelnek, de a mi intézményünk kiemelt feladatott vállal fel ebben, hiszen nyitásunkkor a jogszabályok még lehetővé tették, hogy korai fejlesztést végezzünk és ehhez megvoltak a megfelelő szakembereink is. Szerencsére erről a feladatról nem kellett teljesen lemondanunk, hiszen a tárgyi feltételeink továbbra is adottak a helyben történő fejlesztéshez, csak már nem az intézményünk alkalmazottai a fejlesztő szakemberek.
  + Széles szolgáltatási körünk azért tud jól működni, mert fontos számunkra, hogy a szülők minden nap érezzék a családias hangulatot, megtapasztalják nyitottságunkat.

Napi feladataink mellett törekszünk arra, hogy sok közös programot szervezzünk a szülőkkel, mert így jobban megismerhetjük egymást és az ünnepek és a közös programok alatt még inkább képet kapnak arról, milyen pedagógiai elveket vallunk, és nem utolsó sorban jól érezzük magunkat ezeken a programokon.

**Közös programjaink közül az utóbbi években a legkedveltebb a:**

* **Márton nap** az új gondozási év első olyan eseménye, ahol minden családot szeretettel várunk. Ennek a napnak talán az adja meg a hangulatát, varázsát, hogy este kimegyünk a bölcsőde udvarára és kisgyermeknevelőink által készített kis „libákkal” körbesétáljuk az udvarunkat és az alkalomhoz kapcsolódó dalokat énekelünk. Természetesen az ünnepre való ráhangolódást már napokkal előbb megkezdjük, de a sötétben való séta szokott lenni az esemény fő varázsa.
* **Télapó várás**: a gyerekek nagyon várják ezt a napot, hiszen előtte kisgyermeknevelőink sokat mesélnek a Télapóról, és beszélgetnek arról milyen nagyszakállú bácsi ő és a puttonya milyen sok ajándékkal lesz telerakva. A Télapót hozzánk egy manó szokta elkísérni, aki segít kiosztani az ajándékokat.
* **Kreatív délutánok** alkalmával mind az alapellátási, mind a gyermekfelügyeleti csoportjainkban együtt készülnek a családok, szülők, gyermekek és a kisgyermeknevelők az Advent, illetve tavasszal a Húsvét jegyében. Itt kötetlenebb formában beszélgethetnek a felnőttek, miközben észrevétlenül leshetnek el kreatív praktikákat a kisgyermeknevelőktől. Az együttalkotás élménye, valami új, sajátkezű „remekmű” létrehozása nagy élmény gyermeknek és felnőttnek egyaránt.
* **Karácsony** ünnepkörre elsősorban, mint családi eseményre tekintünk, azonban a ráhangolódásra a csoportokban is nagy hangsúlyt fektetünk. A gyermekekkel közösen énekelt, az ünnephez, illetve az évszakhoz kötődő dalokat a szülőkkel is megosztjuk. A közös bölcsődei fenyőfát minden gyermek ékesítheti egy általa, a bölcsődei csoportban elkészített dísszel.
* Farsangi ünnepünk előtt nagy készülődés szokott lenni. Természetesen ezen a napon szinte mindenki jelmezbe öltözik. A nagy mulatság után a nap várt eseménye a farsangi fánk elfogyasztása.
* **Húsvét**: a kicsit borúsabb téli napok után elkezdünk készülődni a tavaszvárásra és a nyuszi érkezésére. Ilyenkor már egy-két héttel előtte a gyerekek nagy élvezettel festegetik a tojásokat, ragasztanak kis díszeket és közben mesélünk nekik a húsvéti szokásokról. Előkerülnek az ünnephez kapcsolódó mesekönyvek és ha lehetőségük van rá, akkor egy napra egy élő nyuszi is meglátogat minket.
* **Anyák napja/Apák napja:** anyák/apák napjára szintén a gyerekekkel közösen szoktunk készülődni, bár tudjuk ez a nap egy családi ünnep, de a szülők nagyon örülnek annak, amikor talán először kapnak olyan kis meglepetést gyermekeiktől melyet ők készítettek.
* **Gyermeknap**ot mi össze szoktuk kötni a bölcsődebúcsúztatóval. Elmondhatjuk ez a nap már hagyomány nálunk, vannak ismétlődő programjaink, de mindig kedveskedünk valami meglepetéssel is. Az udvarunk minden adottságát igyekszünk kihasználni, az árnyékosabb részen kreatív foglalkozásokat szervezünk..

2.4. Sajátos nevelési igényű gyermek gondozása, nevelése bölcsődénkben:

* + A sajátos nevelési igényű gyermek integrált formában történő gondozása – nevelése az ép fejlődési ütemű és sajátos nevelési igényű gyermekek együttélési előnyeire kell, hogy építkezzen.
  + Egy gyermekcsoportban legfeljebb két sajátos nevelési igényű gyermeket integrálunk be, mert óvakodni kell a csoport, ill. a kisgyermeknevelő túlterheléséről.
  + Az integrált csoport kisgyermeknevelői gondozásba ágyazott fejlesztést végeznek, a korai fejlesztés a kerület Pedagógiai Szakszolgálata által kirendelt gyógypedagógusok feladata. Szükségszerű és elengedhetetlen az együttműködés a bölcsőde és a szakszolgálat munkatársai között, hiszen csak közös segítséggel érhető el, a gyermekek továbbfejlődése, felzárkóztatása.
* Bölcsődében adottak a tárgyi feltételek az SNI-s kisgyermekek ellátáshoz, a szakembergárda pedig szellemiségében felkészült az inkluzív nevelésre.

**3. A bölcsődei élet megszervezésének elvei és módszerei**

A bölcsődei gondozás-nevelés alapvető feladata a gyermekek szakszerű gondozása-nevelése mellett, hogy a családokkal partneri kapcsolatot alakítsunk ki, hiszen valljuk, a bölcsődébe kerülés után, közösen kell biztosítanunk a gyermekek harmonikus fejlődését. Támaszkodnunk kell a szülők információira, tapasztalataira, mert ők ismerik legjobban a gyermekek egyéni igényeit, szokásait, melyek segítségével a kisgyermeknevelők differenciált, személyre szóló módszerek alkalmazásával, segíthetik őket az új környezethez való alkalmazkodáshoz. A kisgyermeknevelők pedig szaktudásukkal, tapasztalataikkal tudják segíteni a családokat. A korrekt partneri együttműködés feltétele a kölcsönös bizalom, az őszinteség, a hitelesség, a személyes hangvételű, etikai szempontból megfelelő, tapintatos folyamatos kommunikáció.

Mi már a bölcsődébe kerülés előtt törekszünk arra, hogy a bizalmon alapuló partneri kapcsolat alapjait letegyük. Ehhez különböző módszereket alkalmazunk, melyek segítik egymás jobb megismerést. Ezek a módszerek a következők:

* **Bölcsőde kóstolgatóra** hívjuk a szülőket és gyermekeket, ahol bemutatjuk a házainkat, elmondjuk szokásainkat. Meghallgatjuk az aggodalmakat, beszélgetünk a gyermekintézményekkel kapcsolatos hiedelmekről. Ezen az ismerkedő napon a szülők kicsit beleláthatnak napi munkánkba, és benyomást szerezhetnek az intézmény nevelési légköréről is.
* **Szülői értekezletet** tartunk a felvételt nyert gyermekek szüleinek. A közös szülői értekezleten informális tájékoztatást adunk a bölcsődék házirendjéről, szervezeti és működési szabályzatáról, napirendjéről, a térítési díj összegéről és a fizetés módjáról. A bölcsőde szakmai programját a családok rendelkezésére bocsátjuk. A Gyvt.32.§(7) bekezdés értelmében „Megállapodást” kötünk a családokkal a bölcsődei ellátás időintervallumára, tartalmára, a személyi térítési díj megfizetésének módjára vonatkozóan. Elmondjuk, milyen dokumentumok összegyűjtése szükséges a gyermek beiratkozásához és a díjfizetés összegének megállapításhoz.

Tájékoztatjuk a családokat a gyermekek és szülők jogairól, kötelezettségeiről. Megalakítjuk a Szülői Érdekképviseleti Fórumot, hogy a hozzánk járó családok jogaikat érvényesíteni tudják. Tájékoztatást adunk arról is, hogy az épület folyosóján „panaszládát” helyeztünk el, továbbá az Egyesített bölcsőde honlapján ([www.iikeruletibolcsik.hu](http://www.iikeruletibolcsik.hu)) fórum részlegén is élhetnek panaszjogukkal.

* **Szülőcsoportos beszélgetést** az első szülői értekezletet követően tartjuk. Itt már nem az információ átadáson, hanem a kapcsolatépítésen van a hangsúly. Beszélünk a bölcsődével kapcsolatos gondolatokról, hiedelmekről és érzésekről. Fontos nekünk, hogy tisztában legyünk a szülő benyomásaival, tapasztalataival, ismereteivel, hiszen csak ennek birtokában tudunk rá értőn figyelni, esetleges szorongásait feloldani, hiedelmeit megváltoztatni.

Ezen a csoportbeszélgetésen megosztjuk egymással az elválás érzéseit és nehézségeit.

A későbbiekben segítünk eligazodni a dacosság, akarat, félelem, a szobatisztaság problémáinak rejtelmeiben. A „gondolat megosztás” által lehetőség adódik arra, hogy a nevelési megoldások közül mindenki maga válassza ki a számára legmegfelelőbbet. Ezáltal segítünk eligazodni a gyermeknevelés rejtelmeiben, de egyben erősítjük a szülői kompetenciát is.

* **Családlátogatásra** megyünk el, ahol alkalom nyílik a gyermeket otthoni környezetében megismerni, szokásait, napirendjét megbeszélni és képet kaphatunk arról is, milyen nevelői légkör veszi körül otthon. Látogatás alkalmával „beajánljuk magunkat”is. Elmondjuk, miben vagyunk erősek, milyen értékeink vannak, miért vagyunk meggyőződve arról, hogy a bölcsőde jó hatással van a gyermekek fejlődésére és szocializációjára. Megosztjuk a tapasztalatunkat az anyával és elmondjuk, miért fontos a szülővel történő beszoktatás a gyermek, a szülő és a kisgyermeknevelő szempontjából.

***Fontossága a kisgyermeknevelő szempontjából*:**

1. bizalmas kapcsolat kialakítása,
2. a szülők feszültségoldása,
3. a gyermek megismerése saját környezetében, megfigyelhető a gyermek családban elfoglalt helye, szerepe, fontossága,
4. családi háttér tisztánlátása.

***Fontossága a gyermek és a szülő szempontjából:***

1. a kisgyermeknevelő megismerése a gyermek saját környezetében,
2. a felszabadultabb beszélgetés megkönnyíti az információk átadását,
3. a kisgyermeknevelő „csak rájuk” figyel, ők vannak a figyelem középpontjában.

***Szakmai feladat a családlátogatással kapcsolatban*:**

1. A szülő meggyőzése a látogatás hasznosságáról, a gyermekre gyakorolt pozitív hatásáról.
2. A gyermek kisgyermeknevelői a beszoktatást megelőző héten, a szülőkkel előre egyeztetett időpontban meglátogatják a családot. Ilyenkor a gyermeknek apró saját készítésű ajándékkal kedveskednek.
3. Csak akkor kell eltekinteni a családlátogatástól, ha a szülő mereven elzárkózik, ennek okát a kisgyermeknevelőnek jelezni kell a vezető felé.

* **Szülővel történő beszoktatást** azért tartjuk nagyon fontosnak, hogy a kisgyermek az édesanyja biztonságot nyújtó jelenléte mellett ismerhesse meg az új környezetet. A szülőnek a (ami kb. két hétig tart) beszoktatás alatt van módja arra, hogy megmutassa a kisgyermeknevelőnek az otthon kialakult szokásokat, rituálékat, gondozási módozatokat. A kisgyermeknevelőnek lehetősége adódik arra, hogy a szülőnek és kisgyermekének bemutassa a bölcsődei szokásokat, nevelési és gondozási elveket és módszereket, bizalmi kapcsolatot építsen ki a család és az intézmény között.

***A beszoktatás szempontjai*:**

1. a kisgyermek felkészítése a bölcsődei életre (beszoktatás előtti családlátogatás, szülő felkészítése a beszoktatásra- tájékoztatás),
2. lehetőség adása a beszoktatás előtti ismerkedésre – bölcsődekóstolgató
3. minél jobban megkönnyíteni az anya és gyermeke közötti elválást,
4. fokozatos legyen (1. nap 1 órát, naponta emelkedő időtartam- legalább 2 heti periódusban),
5. anya, ill. más gyermekhez közeli személy jelenléte a beszoktatás alatt (a gyermek gondozását fokozatosan átadva a kisgyermeknevelőnek),
6. 1 új gyermek fogadása hetenként,
7. a gyermeket a beszoktatás időszakában ugyanaz a kisgyermeknevelő fogadja, „saját kisgyermeknevelő” rendszer

* **„Saját” kisgyermeknevelő rendszer** a személyi állandóság elvén nyugszik: Az édesanyával kialakult szoros kötődés után a bölcsődében kell lenni egy olyan személynek, aki segít megkönnyíteni az elválás és beilleszkedés nehézségeit, és jobban figyelemmel kíséri a gyermek fejlődését, és számon tartja az újabb fejlődési állomásokat. A „saját” gondozói rendszerben több figyelem jut minden gyermekre, számon lehet tartani a gyermek egyéni igényeit, problémáit, szokásait és ő az a személy, akinek több ideje van arra, hogy átsegítse a gyermeket a bölcsődei élete során adódó nehézségeken.
* Bölcsődénkben **a személyes kapcsolattartás** fontos részét képezik a napi találkozások. A reggeli átvételnél a kisgyermeknevelők érdeklődnek a gyermekkel történt előző napi eseményekről, délután pedig átadáskor tájékoztatják a szülőket az aznapi történésekről.
* Minden gondozási egységben **faliújságon** is tájékoztatjuk a szülőket,a bölcsődénket érintő fontosabb eseményekről, aktuális hírekről, melyek szintén a kapcsolatépítést, segítségnyújtást segíti.

A nevelési módszereink megvalósításának elengedhetetlen feltétele:

* jól szervezett napirend
* a korosztályra kifejlesztett korszerű táplálkozás
* a jó tárgyi felszereltség (játékok, fejlesztő eszközök, kert, bútorok)
* a jól képzett szakember gárda
* a gyermekcsoport ideális létszáma

**3.1. A napirend kialakítása**

A napirend az aktuálisan egy csoportba tartozó gyerekek szükségleteinek kielégítésére irányuló életszervezési feladat. A gyerekek étkezési-, játék-, pihenési szükségletük egyéni figyelembevételével kell kialakítani a napirendet, a csoport érdekeivel összehangoltan.

A napirend szolgál alapul a gyermek számára a tájékozódásban, és a biztonságérzetében.

A gyermek egyéni igényein túl meghatározza a napirendet a gyermekek fejlettsége, a létszám, az évszak, időjárás. A kisgyermeknevelők munkarendje a gyermekek napirendjéhez kell, hogy igazodjon. A kisgyermeknevelők a csoport kialakulása után egymással egyeztetett állandó napirendet és munkarendet dolgoznak ki. Ezen változtatni csak közös, - a bölcsődevezetővel egyeztetett – megfontolás után lehet.

##### **Általános alapelvek:**

* + Minden egyes gyermek és a csoport igényeinek figyelembevétele, összehangolása.
  + Bölcsődei nyitvatartási idő.
  + A gyermek otthoni és bölcsődei napirendjének egymáshoz közelítése.
  + A gyermekek életkori sajátságainak, igényeinek, fejlődésüknek szem előtt tartása.
  + Szükségletek változása- évszakok (nyári, őszi, tavaszi, téli napirend).

###### ***Gyakorlati szempontok:***

* + elegendő idő hagyása a gondozási műveletekre,
  + várakozási idő kiküszöbölése,
  + folyamatosság,
  + összehangoltság,
  + egységenkénti, ezen belül külön összeállított csoportok napirendje (csúsztatott napirend),
  + a kisgyermeknevelői és technikai dolgozó munkarendjének igazodása a napirendhez,
  + a csoport pontos korösszetételének figyelembe vétele, a gyermekek megoszlása a kisgyermeknevelők között (vegyes-, azonos korú gyermekcsoport),
  + a csoportok alcsoportokra bomlanak a „saját kisgyermeknevelő” elv értelmében,
  + minden egyes gyermek egyéni igényének figyelembe vétele.

**Az általános napirend főbb szempontjai:**

|  |  |
| --- | --- |
| 600-800 | Reggeli érkezés, gyermekek fogadása, kötetlen játék, meghitt beszélgetések |
| 800-830 | Reggeli |
| 830-1000 | Szabad játéktevékenység a kisgyermeknevelő felügyelete és támogató tevékenysége mellett, tízórai. |
| 1000-1130 | Udvari játék / az időjárástól függően ez az időpont rugalmasan változik / |
| 1130-1230 | A gyermekek folyamatosan jönnek be az udvarról a saját kisgyermeknevelőikkel. Tisztálkodnak, ebédelnek, öltözködnek és pihenni térnek. |
| 1230-1500 | Pihenés, alvás. Az ébredés sorrendjében kelnek fel a gyermekek, fürdőszobai tevékenységeket végeznek. Uzsonnáig kötetlenül játszanak. |
| 1500-1530 | Uzsonna |
| 1530-1800 | Szabad játéktevékenység, haza adás |

**3.2. A korosztályra kifejlesztett korszerű táplálkozás**

A bölcsőde kerületi egységesített éves étlap alapján látja el kisgyermekek élelmezését, figyelembe véve a rendeletben előírt korosztályi sajátosságokat, valamint az egyéni szükségleteket. Orvosi javaslatra külön tej, tojás, lisztmentes étrendet biztosítunk az arra igényt tartó gyermekeknek.

Az étrend az egészséges fejlődést szolgálja. Sok nyers gyümölcsöt, ízletes főzeléket, megfelelő mennyiségű tejet, húst, tojást kínálunk.

Az önálló étkezésre még nem érett gyermeket ölben etetjük. Azok ehetnek asztalnál és próbálkozhatnak a kanál használatával, akik már biztonságosan tudnak ülni.

Az ételeket szakképzett szakácsnő helyben, a HACCP előírásainak megfelelően, korszerűen felszerelt konyhában főzi. Az öltözőkben kitett étlapról a szülők már hét elején értesülnek melyik nap, mi a menü. Így folyamatosan találkoznak a korszerű étkezés változatos lehetőségeivel. A gyermekorvos, ill. az élelmezésvezető alkalmanként előadásokat fog tartani a kisgyermek táplálás sajátosságairól, az egészséges étkezés jelentőségéről**.**

**3.3. A jó tárgyi (játékok, fejlesztő eszközök, kert, bútorok) felszereltség**

A gondozás és a játék a bölcsődei élet egyenrangúan fontos helyzetei, melyekben lényeges a gyermek szabad aktivitás iránti és kompetencia érzésének erősítése. Elfogadjuk és napi munkánk során figyelünk arra, amit Bruno Bettelhein mondott, hogy:

*„ A mese az az ábécéskönyv, melyből a gyermek megtanul saját lelkében olvasni.”*

***Gondozás***

*A* csecsemő és a kisgyermek nevelésének legfontosabb területe a gondozás. A gyermek elsősorban ezekben a helyzetekben van kettesben nevelőjével, aki ilyenkor nyújthatja neki azt a megkülönböztetett figyelmet, amelynek talaján a jó kapcsolat kialakulhat.

Túlzás nélkül lehet azt állítani, hogy a gyermek elsősorban gondozás közben, testi szükségletei kielégítése kapcsán ismeri meg önmagát és kisgyermeknevelőjét. A szükségletek érzékelésén és azok kifejezésére kapott válaszon keresztül tanulja meg magát a szükségletet (azt, hogy éhes vagy szomjas stb.), és azt is, hogy ő az, aki éhes vagy szomjas.

Az **érzelmi fejlődés** szempontjából igen fontos szerepe van a gondozás közbeni testi kontaktusnak. Ezért igen nagy hangsúlyt kell helyezni arra, hogy a gondozás közben az „érintő kéz” mozdulata tapintatos és együtt érző legyen. Ezzel biztosíthatja a kisgyermeknevelő a gyermek biztonság érzetét, és így alakul ki a gyermekben, hogy szükségleteinek kielégítése közbeni testi kontaktus örömforrás mindkettőjük számára.

Csak a jó gondozás része a nevelői munkának. A nem megfelelő pedig gátja a személyiség egészséges alakulásának. Ha a szükségleteket nem megfelelően elégítik ki, a fizikai biztonságérzet hiánya gátlás alá vonja a gyermek érdeklődését önmaga és a külvilág iránt, korlátozza a belülről fakadó aktivitásának kibontakozását és szociális beilleszkedését is.

Ezért bölcsődénk kisgyermeknevelői arra törekednek, hogy a gondozás minden esetben bensőséges interakciós helyzet legyen - a kisgyermeknevelő és a gyermek között -, melynek elsődleges célja a gyermek testi szükségleteinek kielégítése. Továbbá mindig szem előtt tartják, hogy a szociális kompetencia kialakulásának egyik feltétele az, hogy a gyermek csecsemőkortól kezdve aktívan vehessen részt a gondozási helyzetekben, lehetősége legyen úgy próbálkozni, hogy közben érzi a kisgyermeknevelő figyelmét, biztatását, támogató segítségét. Sikeres próbálkozásait megerősítéssel, dicsérettel jutalmazzák (ez növeli az együttműködési kedvet), a sikertelenség viszont nem kap elmarasztalást. Lényegesnek tartják az elegendő idő biztosítását, mivel az egyes mozzanatok megtanulása hosszú gyakorlást igényel. Különös gondot fordítanak a kommunikáció érzelmi töltésére, mivel a kisgyermeknevelőnek a gyermekről adott jelzései kihatnak az önelfogadásra és a pozitív énkép kialakulására, melyek nagymértékben befolyásolják a személyiség egészséges alakulását.

***Játék:***

*a*z ismeretek átadásának másik színtere a játéktevékenység, mely végigkíséri az embert egész élete során, s közben elősegíti a testi, az értelmi, az érzelmi és a szociális fejlődését. Személyiségformáló erejét csak úgy lehet megtartani, ha megfelelő szakmai tudás birtokában, a gyermek érdekeit mindig szem előtt tartva, a személyi- és tárgyi feltételek biztosítása mellett szervezzük meg a játék feltételeit.

A kisgyermeknevelő a játék feltételeinek biztosításával és nevelői magatartásával támogatja az elmélyült, nyugodt játéktevékenységet, a kreativitást. A gyermek igényeitől és a helyzettől függően kezdeményez, szerepet vállal a játékban, annak tartalmát ötleteivel, javaslataival színesíti. A játék ad elsősorban lehetőséget a társas kapcsolatok fejlődésére is. A többi gyermekkel való együttlét örömforrás a kisgyermek számára, a társak viselkedése mintát nyújt, segítve a szociális képességek fejlődését.

A játék nemcsak azért kitűnő talaja a fejlesztésnek, mert általa szinte észrevétlenül tanul a gyermek, hanem azért is, mert a játék közben ismerkedik, ill. megismeri az őt körülvevő környezetet, majd időben előrehaladva kiélheti, kipróbálhatja, feldolgozhatja és gyakorolhatja az életben előforduló szituációkat, az őt érő élményeket. A játék tehát olyan komplex tevékenységforrás, melyet a kisgyermeknevelőnek tudatosan kell felhasználnia a nevelés folyamatában, célja eléréséhez.

***Mondóka, ének:*** *a* bölcsődében sokrétű zenei élmény átélésére, tapasztalatszerzésre ad lehetőséget a környezet hangjainak megfigyelése, a kisgyermeknevelő kellemes ének- és beszédhangja, spontán dúdolgatása, ritmusos szövegmondása, a dallam és ritmushangszerek hallgatása, megszólaltatása, a közös éneklés. A gyermek életkori sajátosságaihoz, egyéni fejlettségéhez, érzelmi, hangulati állapotához igazodó, felelősséggel kiválasztott és alkalmazott játékos mondókák, gyermekdalok, népdalok és értékes zeneművek felkeltik a kisgyermek érdeklődését, formálják esztétikai érzékenységét, zenei ízlését, segítik a hagyományok megismerését és továbbélését. A személyes kapcsolatban, játékhelyzetekben átélt mondókázás, éneklés, zenehallgatás pozitív érzelmeket keltenek, örömélményt, érzelmi biztonságot adnak a kisgyermeknek. Az ismétlődések, a játékos mozdulatok megerősítik a zenei élményt, a zenei emlékezetet. Érzelmi alapon segítik az anyanyelv, a zene anyanyelv elsajátítását, a személyiség fejlődését, hozzájárulnak a kisgyermek lelki egészségéhez, valamint a csoportban a derűs, barátságos légkör megteremtéséhez. A bölcsődei zenei nevelés eredményes megvalósítása lehetőséget nyújt a gyermek további zenei fejlődésére.

***Vers, mese***

A vers, mese nagy hatással van a kisgyermek érzelmi-, értelmi- (ezen belül beszéd, gondolkodás, emlékezet és képzelet) és szociális fejlődésére. A versnek elsősorban a ritmusa, a mesének pedig a tartalma hat az érzelmeken keresztül a személyiségre. A verselés, mesélés, képeskönyv-nézegetés bensőséges kommunikációs helyzet, így a kisgyermek számára alapvető érzelmi biztonság egyszerre feltétel és eredmény. A gyermek olyan tapasztalatokra, ismeretekre tesz szert, amelyeknek megszerzésére más helyzetekben nincs lehetősége. Fejlődik emberismerete, a főhőssel való azonosulás fejleszti empátiáját, gazdagodik szókincse. A mese segíti az optimista életfilozófia és az önálló véleményalkotás alakulását.

***Alkotó tevékenységek***

Az öröm forrása maga a tevékenység - az érzelmek feldolgozása és kifejezése, az önkifejezés, az alkotás - nem az eredmény. A kisgyermeknevelő a feltételek biztosításával, az egyes technikák megmutatásával, a gyermek pillanatnyi igényeinek megfelelő technikai segítéssel, az alkotókedv ébren tartásával, a gyermek alkotásának elismerésével és megbecsülésével, megőrzésével segítheti az alkotó tevékenységek iránti érdeklődést és a személyiségfejlődére gyakorolt hatások érvényesülését.

***Egyéb tevékenységek***

Ezek a tevékenységek valamilyen élethelyzet közös előkészítéséhez és megoldásához, az egymásról és a környezet szépségéről való gondoskodáshoz kapcsolódnak (pl. viráglocsolás, gyümölcsnap előkészítése … stb.). Az öröm forrásai az együttesség, a közös munkálkodás és a tevékenység fontosságának, hasznosságának átélése. A gyermekek bármikor bekapcsolódhatnak, és bármikor kiléphetnek, az önkéntesség nagyon fontos, a tevékenykedés nem lehet feladat. A helyzetek lényeges tanulási lehetősége az egymásra épülő elemekből álló műveletsorhoz igazodással próbálkozás, az együttműködés és a feladatok megosztása. Az egyes tevékenységek fejlesztik az ízlést, a hétköznapi élet esztétikuma iránti igényességet, a mások felé fordulást, mások igényeinek figyelembe vételét és az empátiát.

***Mozgás***

Csecsemő- és kisgyermekkorban a mozgás alapvető formái alakulnak ki, fejlődnek. A mozgásigény rendkívül nagy, az egészséges gyermek örömmel gyakorolja a mozgást. Mind a szobában, mind az udvaron biztosítani kell a gyermekek számára minél nagyobb mozgásteret, mozgásfejlesztő játékokat, melyek használata során gyakorolják a gyermekek az egyes mozgásformákat, fejlődik mozgáskoordinációjuk, harmonikussá válik a mozgásuk. A játékeszközök szerepe az érdeklődés felkeltése, a mozgás aktivitás fenntartása.

Fontos szempont, hogy a környeztet balesetmentes legyen, a veszélyforrásokat kiküszöböljük. Minél változatosabb mozgásra van lehetősége a gyermekeknek, annál nagyobb örömüket lelik a játékban.

***Tanulás***

A teljesítmény elváráshoz kötött, erőltetett ismeretgyarapításnak a bölcsődében nincs helye. A bölcsődei nevelés-gondozás területén a tanulás fogalmát a lehető legtágabban értelmezzük: minden olyan tapasztalat- és/vagy információszerzési folyamat tanulás, amely tartós változást idéz elő a viselkedésben és/vagy a gondolkodásban.

A tanulás a gyermek korából és fejlettségéből adódó tevékenység, ill. tevékenységbe ágyazottan történik. A tanulás legfontosabb irányítója a személyes kíváncsiság, az érdeklődés.

A kisgyermekkori tanulás színterei a természetes élethelyzetek: a gondozás és a játék, a felnőttel és a társakkal való együttes tevékenység és kommunikáció. A tanulás formái: utánzás, spontán játékos tapasztalatszerzés, a kisgyermeknevelő-gyermek interakcióból származó ismeretszerzés és szokáskialakítás.

A beszéd a kisgyermekkori tanulás nagyon fontos eleme. A kommunikatív képességek fejlődésének feltételei a biztonságos és támogató környezetben zajló felnőtt-gyermek és gyermek-gyermek interakciók. Figyelembe kell venni azoknak a gyermekeknek a nyelvi szükségleteit, akiknek más az anyanyelvük, mint a nemzeti nyelv.

**3.4. Személyi feltételek**

A minimum szakmai feltételek a 15/1998.(IV. 30) NM rendelet 1. sz. melléklete szerint biztosítottak.

Bölcsődevezető: 1 fő

Bölcsődevezető-helyettes: 1 fő

kisgyermeknevelő: alapellátás 8 fő

felügyeleti 5 fő

kisgyermeknevelő/gyógypedagógus 1 fő

Élelmezésvezető: 1 fő

Szakácsnő: 1 fő

Konyhai kisegítő: 1 fő

Mosónő: 1 fő

Bölcsődei dajka: 3 fő

Kertész: 1 fő

Összesen: 24 fő

**4. Képzések továbbképzések és az egyéni szakmai fejlődés biztosítása**

A bölcsődét felsőfokú szakmai végzettséggel rendelkező szakember vezeti. E tudás birtokában a bölcsődevezető képes irányítani és szervezni a bölcsőde strukturális működését.

A gyermekeket kisgyermeknevelői végzettséggel rendelkező szakemberek látják el. A kisgyermeknevelői hivatás igen komoly felkészültséget kíván meg, mert ők a legérzékenyebb, legtöbb törődést, szeretetet, dédelgetést igénylő korosztályt nevelik, gondozzák, biztosítják számukra a harmonikus testi, szellemi, valamint szociális fejlődés lehetőségeit, feltételeit. A kisgyermeknevelői képesítés érettségi után szerezhető meg és a gondozási ismeretek mellett gyermeknevelési, fejlődés-lélektani, egészségügyi, zenei képzésben is részesülnek. Ezen ismeretek birtokában segítik a gyermekeket a világ megismerésében úgy, hogy aktivitásra való igényüket tiszteletben tartják, és nem veszik el tőlük a felfedezés örömét. Segítik őket a pozitív én-kép kialakulásában, az ideális pszichés állapot elérésében, melyben a gyermekek boldogan, önfeledten tevékenykedhetnek, játszhatnak, „tanulhatnak”.

A kisgyermeknevelők szakmai ismereteken kívül, szociológiai, szociális és jogi képzést is kapnak, hiszen ezen ismeretek is szükségesek ahhoz, hogy a gyermekjóléti alapellátás keretén belül működő bölcsődénkben szakszerűen tudjuk segíteni a hozzánk járó családokat.

Szakembereink 4 évente kötelező szakmai továbbképzéseken vesznek részt a 9/2000 (VIII.4.) SZCSM rendelete értelmében. Emellett rendszeres házi továbbképzéseken is foglalkozunk a szakmai ismeretek megújításával, új módszerek átadásával. Lehetőséget adunk és támogatjuk a kolléganők továbbtanulási szándékát, szakmai megújulását. A pályakezdő kisgyermeknevelők szakmai fejlődését gyakornoki rendszerben biztosítjuk és segítjük.

2018. január 1-től pedig, a vezetőképzés keretében a vezetői megbízás kezdetétől számított egy éven belül alapozó képzés teljesítésére, továbbá az alapozó képzés teljesítésének időpontjától számított két éven belül, majd ezt követően két évenként megújító képzés teljesítésére köteles minden vezető.

**Kapcsolattartás**

**Kapcsolattartás a szülőkkel**:

* Tájékoztatás bölcsődei felvételnél
* Szülői értekezlet
* Családlátogatás
* Beszoktatás
* Napi találkozások
* Egyéni beszélgetés szükség szerint
* Szülő – csoportos beszélgetés
* „Családi füzet” /írásos tájékoztatás /
* Szervezett programokon – bölcsődei ünnepek - való találkozás
* Szülői Fórum képviselője általi beszélgetések
* „Nyitott bölcsőde”
* Hirdetőtábla

**Társintézményekkel való együttműködés, kapcsolattartás**

**Háziorvosi, védőnői hálózattal:**

* javaslat bölcsődei felvételre
* családlátogatás előtti, illetve családlátogatáshoz kért információ
* évközben felmerülő probléma esetén
* körzeti védőnők időközönkénti bejárása bölcsődénkbe, amely tájékozódáson és tapasztalatcserén alapul

**Családsegítő – és Gyermekjóléti szolgálattal:**

A gondozott gyermekek érdekében fontos kapcsolatot ápolni a jelzőrendszer tagjaival is, ahonnan a felvételre kerülő gyermekekről előzetesen, ill. működés közben is tájékoztatást szerezhetünk. A Családsegítő- és gyermekjóléti szolgálat családgondozói a szolgáltatást nyújtóknál rendszeresen meglátogatják a családgondozás látókörébe tartozó gyerekeket, és tájékoztatást kérnek, ill. konzultálnak a gyermekek helyzetéről, fejlődéséről. Adott esetben a gyermekjóléti szolgálat már a felvételi jelentkezéskor tájékoztatást ad egy-egy család anyagi vagy nevelési nehézségéről, akiknek a felvételnél előnyt kell élvezniük. Különösen nehéz családi élethelyzetben a gyermekjóléti szolgálat igénye alapján azonnali felvételt nyer a kisgyermek, elsődlegesen a bölcsődébe. A kapcsolat kétoldalú; a szolgáltató, mint a gyermekjóléti jelzőrendszer tagja, jelzést ad a szolgálat felé, ha a kicsik között akad olyan gyermek, akinél nem megfelelő szülői bánásmódot tapasztal.

**Óvodákkal:**

Törekszünk arra, hogy minél könnyebb, zavartalanabb legyen a gyermekek óvodába való átmenetele. Óvodai beiratkozás előtt az óvodába menő gyermekek szüleinek szülői értekezletet tartunk (április végén, az óvodai beiratkozást megelőzően) a szomszédos óvodavezető meghívásával. Az óvodavezetőket tájékoztatjuk: veszélyeztetettség, lassabban fejlődő kisgyermek, gyermekvédelmi kedvezményben részesülő kisgyermekek.

A kisgyermeknevelőink minden gyermekről kitöltik óvodába menetel előtt az óvodák által kért „Bölcsődei tapasztalatok” c. kérdőívet.

**Kerületi bölcsődékkel:**

* A kisgyermeknevelők tapasztalatcseréjére irányuló látogatás megszervezése a kerületi bölcsődében.
* Bölcsődevezetők szakmai segítő látogatása – összekötve a vezetői értekezletekkel.
* A kerületi bölcsődékben tartott továbbképzések a kerületi kisgyermeknevelők számára, megfigyelés lehetőségének biztosítása, új módszerek alkalmazásának bemutatási lehetősége.
* Az új bölcsődékbe felvételre kerülő új dolgozók betanításában való részvétel.
* Egymás közötti segítségkérés és nyújtás.

**Együttműködés képző intézményekkel**

Együttműködési megállapodás alapján tereptanárunk közreműködésével terephelyet és a gyakorlati munkára felkészülési lehetőséget biztosítunk az ELTE BA szakos hallgatók részére.

**6. Az ellátottak és a szolgáltatást végzők jogainak védelme**

Különös gondot fordítunk a gyermekek jogainak sérthetetlenségére, valamint a szülők, (törvényes képviselők) és a bölcsődei dolgozók állampolgári, alkotmányos jogainak tiszteletben tartására.

A Gyvt. előírja azokat a jogokat és kötelezettségeket, melyeket nekünk és a családoknak be kell tartaniuk. Ezek közé tartozik a:

**Gyermekvédelmi feladatok:**

* Folyamatos kapcsolattartás: az Egyesített bölcsődevezetővel, bölcsődevezetőkkel, Családsegítő – és Gyermekjóléti Szolgálattal, kerületi Gyámügyi hivatallal, vezető védőnővel, Pedagógiai Szakszolgálattal,
* Veszélyeztetettség észlelése, okok feltárása, dokumentálása.
* A jelzőrendszer működtetése.
* Segítségadás felkínálása.
* Családlátogatáson részvétel veszélyeztetettség, illetve felkérés esetén.

**6.1. Az igénylők, és a személyes gondoskodást végző személyek jogainak védelmével kapcsolatos szabályok**

A Gyvt. szabályozza, hogy a bölcsődének a szakszerű gondozás érdekében milyen szolgáltatást kell biztosítani, és milyen szabályozóknak kell megfelelnie. A törvény azonban azt is szabályozza, hogy a rendszerben dolgozóknak mit kell megtenniük a gyermeki jog védelmének érdekében.

Bölcsődénk mindent megtesz annak érdekében, hogy a **gyermekek jogai ne sérüljenek, így:**

* az ***egyéni bánásmód elvének betartásával*** segítjük a gyermekek személyiségének a kibontakoztatását,
* a gyermek fejlődését veszélyeztető helyzet elhárítása érdekében a jelzőrendszeren keresztül felvesszük a kapcsolatot a gyermekjóléti szolgálattal,
* bölcsődénk felkészült a sajátos nevelési igényű és a tartósan beteg gyermekek fogadására és lehetőségeinkhez képest helyet biztosítunk a gyermekek intézményünkben történő fejlesztéséhez, melyet a pedagógiai szakszolgálat munkatársai végeznek,
* a hátrányos megkülönböztetés minden formájától mentes nevelésben, gondozásban részesítjük a bölcsődébe járó gyermekeket.

**A szülőknek (törvényes képviselőknek) jogait tiszteletben tartva:**

* lehetőséget biztosítunk arra, hogy a szülők a beiratkozás előtt megismerhessék a bölcsőde környezetét, betekintést nyerjenek szakmai programunkba és megválassza az intézményt, melyre gyermeke nevelését, gondozását bízza,
* bölcsődei felvétel után pedig az első szülői értekezleten, majd a családlátogatás alkalmával részletes tájékoztatást adunk a gyermekcsoportok életét, nevelési gondozási elveinkről,
* a bölcsődében eltöltött idő alatt szükség esetén szakmai tanácsainkkal segítjük a családok problémáinak megoldását,
* a családi füzetbe és a gyermekek egészségügyi törzslapján részletes feljegyzést készítünk a gyermekek fejlődéséről, melybe a szülők betekintést nyerhetnek,
* a szülői érdekképviselet működtetése pedig azt segíti, hogy a szülők bátran elmondhatják véleményüket a bölcsőde működésével kapcsolatban.

**A szülőket (törvényes képviselő)** tájékoztatjuk arról is, hogy a szolgáltatásunk igénybevétele után nekik is vannak kötelezettségeik az intézménnyel szemben, melyek betartása rájuk nézve kötelező, ezek:

* az intézmény vezetőjével és a gyermek „saját” kisgyermeknevelőjével együtt kell működnie és tájékoztatnia kell őket minden olyan eseményről, mely befolyásolja a gyermek fejlődését,
* részt kell vennie a gyermek beszoktatásában,
* a fizetendő személyi térítési díjat időben rendeznie kell,
* az intézmény házirendjét be kell tartania.

***Érdekképviseleti fórumot működtetünk, melynek célja és feladata az*** ellátásban részesülők érdekeinek védelmében.

E szerint a gyermek szülője vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek a bölcsőde vezetőjénél vagy az érdekképviseleti fórumnál:

* az ellátást érintő kifogások orvoslása érdekében,
* a gyermeki jogok sérelmére,
* az intézmény dolgozóinak kötelezettségszegése esetén.

***Az érdekképviseleti fórum tagjai:***

* a nevelési egységet képviselő szülők,
* a bölcsődét képviselő kisgyermeknevelők,
* a fenntartó önkormányzat delegáltja.

**Az aktuális tagok névsorát jól látható helyen a szülők tudomására kell hozni.**

***Az érdekképviseleti fórum feladata:***

* az intézménnyel jogviszonyban állók és az ellátásra jogosultak érdekeinek védelme,
* hozzá benyújtott panaszok és a hatáskörébe tartozó ügyek vizsgálata, döntés,
* intézkedések kezdeményezése a fenntartónál, a gyermekjogi képviselőnél, illetve más hatáskörrel rendelkező szervnél,
* az intézmény alaptevékenységével összhangban végzett szolgáltatások tervezésére működtetésére, valamint az ebből származó bevételek felhasználására vonatkozó javaslattétel,
* a házirend elfogadásánál egyetértési jog gyakorlása.

Ha valami jelzés érkezik, akkor az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjára.

A gyermek szülője vagy más törvényes képviselője, ha 15 napon belül nem kap értesítést a vizsgálat eredményéről, vagy ha a megtett intézkedéssel nem ért egyet, az intézmény fenntartójához vagy a gyermekjogi képviselőhöz fordulhat jogorvoslatért.

A fórum szabályos működtetése érdekében évente legalább két alkalommal ülésezik (aktuális probléma esetén szükség szerint).

***A személyes gondoskodást végző személyeket is megilleti az a jog, hogy:***

* személyiségüket tiszteletben tartsák,
* panasztétel esetén munkáltatójuk és fenntartójuk védelme megillesse a kivizsgálási időszak végéig,
* adatait a személyes adatok kezelésére vonatkozó és titoktartási szabályok szerint kezeljék,
* különös védelem illeti továbbá a várandós anyát és a kisgyermeket nevelő anyát.

7. **Dokumentáció**

**Bölcsődevezető illetve a helyettes által vezetett dokumentáció nyilvántartások:**

* Dolgozókról
* Egészségügyi nyilatkozat, egészségügyi alkalmassági vizsgálatok nyomon követése
* Munkaköri leírások
* Szabadságok nyilvántartása
* Jelenléti kimutatás
* Létszámjelentés – negyedévente
* Személyi anyagok vezetése
* Nyilatkozat – „nem folyik ellene gyermekbántalmazás miatti eljárás”
* Dolgozók továbbképzési kötelezettségével kapcsolatos nyilvántartások, jelentések
* Minimum vizsga – konyha – élelmezés egészségügy
* Kis- és nagy értékű eszközök nyilvántartása, leltár
* Munka- és tűzvédelmi napló
* Gyermekekről:
* Felvételi könyv
* Megállapodás az ellátás igénybevételéről
* Bölcsődei ellátotti nyilvántartás
* Szülői nyilatkozat a tájékoztatási kötelezettség megtörténtéről
* Havi statisztika – „Bölcsődei jelentés”
* Nyilvántartás az étkezést igénybe vevőkről
* Térítési díj fizetés dokumentálása
* Intézményi térítési díjkedvezmény elszámolása
* Térítési díjkedvezmények különböző jogon
* Éves statisztikai kérdőívek
* Heti étrend
* Fertőző betegségekről kimutatás
* Oltásokról kimutatás
* Tetvességi nyilvántartás
* Egyéb feladatok:
* Költségvetés nyomon követése
* Szakmai program, munkaterv, munkatervi beszámoló készítése
* Kisgyermeknevelők által vezetett dokumentáció:
* ***Bölcsődei gyermek egészségügyi törzslap*** – a családlátogatás időpontjának bejegyzésével, a beszoktatás összefoglalójával, ill. a meghatározott időközönkénti fejlődésmenet leírásával (a gyermek 1 éves koráig havonta, később negyedévente vezetve).
* ***Percentil tábla*** – ránézésre is szemléletesen mutatja a lineáris magasság- és súlyfejlődést
* ***Családi füzet*** – a bölcsőde adataival, leírásával, majd a szülő általi adatok bejegyzésével indított olyan életre szóló dokumentum, amelyben a gyermek óvodába meneteléig a kisgyermeknevelők rendszeres bejegyzései által belekerül a bölcsődés kis életének levonata
* ***Csoportnapló*** – naponkénti vezetéssel

1. az óvodába menő gyermekek jelentőlapja (kerületi helyi)
2. kisgyermeknevelői jellemzés a szakértői és egyéb szakvizsgálatokhoz

**Élelmezésvezető által vezetett dokumentáció:**

* 1. heti étrend (bölcsődeorvossal és bölcsődevezetővel
  2. nyersanyag felhasználás
  3. árubeszerzési bizonylatok, számlák
  4. adagolási útmutató
  5. ételrecept gyűjtemény
  6. kimutatások

1. HACCP-hez kapcsolódó dokumentációk

**8. Ellenőrzés értékelés rendszere**

A bölcsődében több rétegű ellenőrzési feladatot kell végezni. A nevelési gondozási program csak a pedagógiai munkáról szól, ezért itt a program megvalósulását és a pedagógiai munka ellenőrzését kell rendszeresen elvégezni. Fontos, a tapasztalatokról feljegyzéseket készíteni, valamint közös kiértékeléseket, megbeszéléseket tartani, mert a közös célok elérése eredményesebb lehet, ha mindenki visszajelzést kap a munkájáról.

A pedagógiai munka felelős vezetője a bölcsődevezető, ezért az ellenőrzés is alapvetően az ő feladata. Munkáját külső megfigyelőként segíti a kerületi szaktanácsadó, aki szintén megfigyelésekkel, közös kiértékelésekkel és házi továbbképzések szervezésével segíti a kerület egységes pedagógiai szemléletének kialakítását. Ezen kívül a gyakornokok szakmai segítése, fejlődésük nyomon követése is kiemelt feladatként jelenik meg, hiszen a fiatal pályakezdő kolléganők elméleti tudását át kell ültetni a gyakorlatba, és segíteni kell őket abban is, hogy a szülőkkel megtalálják a megfelelő hangnemet és partneri kapcsolatot tudjanak kiépíteni velük.

A szakmai programhoz szorosan kapcsolódik:

* az éves munkaterv, mely minden évben tartalmazza azokat a kiemelt területeket, melyekre az elkövetkezendő évben kiemelt figyelmet kell szentelni,
* az ellenőrzések kiterjednek a napi, havi és negyedéves dokumentációk ellenőrzésére.

Ezen kívül az ellenőrzések kiterjednek a technikai dolgozók munkájának megfigyelésére, a higiénés szabályok betartására, valamint a meglévő eszközök szabványoknak, előírásoknak való megfelelőségére is.

# I. Mellékletek

# Bölcsődei házirend

**Budapest II. kerület Egyesített Bölcsőde Budagyöngye Bölcsőde**

**1021 Budapest, Hűvösvölgyi út 12/b.**

**Tel: 376-6016, mobil: 20/219-1611**

**e-mail: budagyongye@iikeruletibolcsik.hu**

**A Bölcsőde házirendje**

*Hatályos: 2023. július 1-től.*

1. **Általános információk intézményünkről**

**Az intézmény fenntartója**: Budapest Főváros II. kerületi Önkormányzat

**Bölcsőde neve, címe: 1021 Budapest, Hűvösvölgyi út 12/B.**

**Telefonszáma: 376-6016, mobil: 20/219-1611**

**E-mail címe: budagyongye@iikeruletibolcsik.hu**

**Bölcsődevezető :**

**Bölcsődevezető helyettes:**

**Bevezető rendelkezések**

1. **A házirend jogszabályi háttere**

* A Gyvt. rendelkezései alapján
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről

**2. A házirend célja és feladata**

A házirendben foglalt előírások célja biztosítani a bölcsőde törvényes működését, a bölcsődei

nevelés és gondozás zavartalan megvalósítását, valamint a kisgyermekek bölcsődei csoportjában

életük megszervezését.

**3. A házirend hatálya**

Kiterjed a II. kerületi Egyesített Bölcsődék tagintézményeibe felvett kisgyermekek szüleire vagy más törvényes képviselőire, az intézményben dolgozó kisgyermeknevelőkre és alkalmazottakra.

**4. A házirend nyilvánossága**

a. A házirend előírásai nyilvánosak, azt minden érintettnek (szülőknek vagy törvényes képviselőknek, valamint a bölcsőde alkalmazottainak) meg kell ismernie.

b. A házirend egy-egy példánya megtekinthető:

* a bölcsőde minden nevelési egységének gyermeköltözőjében,
* a bölcsőde irattárában,
* a bölcsőde vezetőjénél,

c. A házirend egy példányát a bölcsődébe történő felvételkor a szülőnek vagy törvényes képviselőnek át kell adni, és a szülőnek, vagy törvényes képviselőnek nyilatkoznia kell annak elfogadásáról.

d. Az újonnan elfogadott vagy módosított házirend előírásairól a bölcsődevezetőnek tájékoztatni kell a szülőket, törvényes képviselőket.

1. **Általános tudnivalók**

**A bölcsőde nyitvatartási ideje:** 6 – 18 óráig

1. A bölcsődében a gyermekek ellátását-nevelését, gondozását, felügyeletét, étkeztetését a szülők vagy más törvényes képviselők munkavégzésének, munkaerő piaci részvételét elősegítő programban, képzésben való részvétének, betegségének idejére biztosítja, valamint egyéb okból, ha a gyermek napközbeni ellátásáról nem tudnak a gyermek családjában megfelelően gondoskodni.

2. A bölcsődénk, a II. kerületi Egyesített Bölcsődék fenntartásában működő intézmény, amely 20 hetes kortól 3 éves korig biztosítja a kisgyermekek napközbeni ellátást.

2.1. Amennyiben a gyermek a 3. életévét január 1-je és augusztus 31-e között betölti, a gondozási nevelési év végéig (augusztus 31-ig) tovább gondozható a bölcsődében.

2.2. Amennyiben a gyermek a 3. életévét szeptember 1-je és december 31-e között tölti be, a következő év augusztus 31-éig gondozható a bölcsődében, ha a szülő, vagy törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

2.3. Amennyiben a kisgyermek a 3.-ik életévét betöltötte, de testi vagy értelmi fejlettségi szintje alapján még nem érett az óvodai nevelésre, az óvodai jelentkezését a bölcsődeorvos a kisgyermeknevelővel, valamint a bölcsődevezetővel egyetértésben nem javasolja, a gyermek a 4. életévének betöltését követő augusztus 31-ig tovább gondozható a bölcsődében.

3. A bölcsőde teljes integrációt biztosító csoportjaiban olyan sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek vehető fel, aki, szakértői bizottság által kiadott szakvéleménnyel, illetve előzetes vizsgálati szakvéleménnyel rendelkezik. Ha a bölcsődei élet megkezdése után derül ki egy kisgyermekről, hogy szükséges lenne korai fejlesztésben részesülnie, akkor a szülőket, törvényes képviselőket erről tájékoztatni kell és a szülő, törvényes képviselő kötelessége és feladata a gyermek vizsgálatát kérni a kerületi Pedagógiai Szakszolgálattól. Ha a szülő, törvényes képviselő ezt a kötelességét elmulasztja, a bölcsődének, mint a gyermekvédelmi jelzőrendszer tagjának kötelessége jelezni a kerületi Család- és Gyermekjóléti Központ felé.

4. A bölcsődében a kisgyermekek ellátását segítő szakemberek támogatják. A segítő szakemberek (gyógypedagógus, szaktanácsadó, dietetikus, bölcsődeorvos) rendszeresen látogatják és szükség szerint megfigyeléseket végeznek a bölcsődei csoportban.

5. A bölcsőde eredményes nevelő- gondozó munkájához a kisgyermeknevelők tevékenységén kívül a működést elősegítő közalkalmazottak (bölcsődei dajka, élelmezésvezető és kisegítők) munkája is szükséges, akik szükség esetén rövid ideig maguk is a gyermekcsoportban tartózkodhatnak. A szülő a gyermek bölcsődei beszoktatása alatt a gyermekével együtt a csoportszobában tartózkodhat, de csak olyan tevékenységet folytathat, amely sem a saját, sem a többi gyermek nevelését/gondozását nem zavarja! A beszoktatási időn túl, a kisgyermeknevelővel előzetesen egyeztetett időpontban lehetőség van a gyermek bölcsődei látogatására.

6. A bölcsőde naponta reggel 6.00 órától délután 18.00 óráig tart nyitva. A gyermekek a bölcsődei napirend szerint 8.00-8.30 között reggeliznek, ezért kérjük a szülőket, hogy ez idő alatt érkezésükkel ne zavarják az étkeztetést, gyermekükkel előtte vagy utána érkezzenek.

**Étkezési időpontok:**

Reggeli: 8 – 8³° óráig

Tízórai: 930 – kor

Ebéd: 11.30 – 12 óráig

Uzsonna: 15.00 -15.30 óra

1. Kérjük a szülőket, hogy segítsék a csoportok napirendjének kialakítását azzal, hogy gyermekükkel legkésőbb 10.30-ig megérkeznek a bölcsődébe. Ha valamilyen oknál fogva később érkeznek, előre jelezzék azt gyermekük nevelőjének. Fontos, hogy étkezés közben ne zavarják a csoportot, mert a kisgyermeknevelők akkor nem tudnak megfelelően odafigyelni az érkező gyermekre.
2. A gyermekek hazaviteléről a nyitvatartási időn belül kell gondoskodni, ezért kérjük, hogy legkésőbb 17.45-ig érjenek az intézménybe.
3. A bölcsődéből a gyermeket csak a szülőnek vagy más törvényes képviselőnek, illetve az általa írásban megbízott, legalább 18 életévét betöltött személynek adhatja ki a kisgyermeknevelő. Ha 18 éven aluli személy\* érkezik a gyermekért, a kisgyermeknevelőnek vagy a bölcsődevezetőnek értesítenie kell azon 18 éven felüli személyeket, akik a családi füzetben ki vannak jelölve erre a feladatra. Amennyiben nem ér el senkit a megjelölt személyek közül és a bölcsőde nyitvatartási ideje lejárt, akkor köteles értesíteni a Család és Gyermekjóléti Központ készenléti ügyeleti segélyhívószámát. Ők értesítik a hatóságot (rendőrség), aki a gyermeket gyermekotthonban helyezi el a szülő, illetve más törvényes képviselő megérkezéséig.
4. A gyermek a szülőnek, vagy más törvényes képviselőnek, illetve a szülő által megbízott személynek csak abban az esetben adható át, ha az a személy korlátozottan nem cselekvőképtelen. Azt a személyt tekinti a jog korlátozottan cselekvőképtelennek, aki valamilyen tudatmódosítószer hatása alatt áll (például kábítószer, alkohol, műtéti altatás után), ezáltal belátási képessége, tartósan vagy teljesen hiányzik, tehát nem tud felelősséget vállalni a kiskorú gyermek megnyugtató testi és lelki biztonságáért. Ebben az esetben is a 10. pontban leírtak szerint jár el a bölcsődevezető, vagy a kisgyermeknevelő.
5. A szülő, törvényes képviselő vagy az általa megbízott személy megérkezése után, ha a kisgyermeknevelő már „átadta” a gyermeket, a kicsi testi épségéért a gyermekért érkező személy a felelős.

\*.A 2013.évi V. törvény a Polgári törvénykönyv **2/10. § (1) bekezdés értelmében kiskorú az, aki 18. életévét nem töltötte be.**

1. A bölcsőde átadójában minden gyermeknek van szekrénye, ahol a ruhák tárolhatók. Kérjük, itt csak a legszükségesebb dolgokat helyezzék el, mert a bölcsődében hagyott, ill. a gyermeken lévő (nyaklánc, karkötő, fülbevaló, játékok stb.) tárgyakért nem tudunk felelősséget vállalni. A bölcsődébe nem hozható be olyan játék, amely elemmel (gombelem, ceruzaelem, stb.) működik, valamint olyan játék sem, amely apró darabokra széteshet!
2. Az eldobható pelenkáról és a törlőkendőről a szülőnek kell gondoskodnia.
3. A bölcsődébe csak egészséges gyermek hozható. A közösség érdekében a lázas, antibiotikumot szedő vagy fertőzésre gyanús gyermek nem látogathatja az intézményt. A családban előforduló fertőző betegségről a bölcsődét értesíteni kell.   
   **Az esetleges rendkívüli járványügyi intézkedésekről a bölcsődevezető naprakész tájékoztatást ad a szülőknek. Az év közben hozott hatósági intézkedéseket, szabályokat mindenki köteles betartani.**
4. Abban az esetben, ha a gyermek napközben belázasodik a bölcsődében (38°C), vagy hasmenése lesz, illetve egyéb komolyabb tüneteket produkál a kisgyermeknevelő értesíti a szülőket, törvényes képviselőket, vagy az általuk kijelölt hozzátartozót. Ilyen esetben kérjük vegyék fel a kapcsolatot a gyermekorvossal és ha ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe. Az értesítéshez feltétlenül szükséges a pontos cím és telefonszám, amit a családi füzetbe kérünk beírni. Ha adatváltozás (lakcím, telefonszám) történik, kérjük azonnal jelezzék a bölcsődevezető, illetve a kisgyermeknevelő felé az új elérhetőségüket.
5. Ha a szülő betegség vagy más ok miatt nem hozza gyermekét bölcsődébe, kérjük a távolmaradás okát jelentse be a bölcsődevezetőnek telefonon, vagy az intézet által megadott e-mail elérhetőségen. Amennyiben a gyermekorvos ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe Kérjük továbbá, hogy a védőoltások megtörténtéről folyamatosan tájékoztassanak minket.
6. Abban az esetben, ha a gyermek nem jön bölcsődébe, s azt az előző pontban leírtak szerint előre jelezték, az étkezésért nem kell fizetni. A következő gondozási naptól azonban ezt csak úgy tudjuk érvényesíteni, ha délután 12 óráig jelzik a másnapi hiányzást, vagy ha a kicsi a bölcsődéből betegen távozik.
7. Egy hónapos folyamatos hiányzás után csak különösen indokolt esetben, illetve egyéni elbírálás alapján tudjuk a férőhelyet fenntartani.
8. A bölcsődében a közétkeztetésről szóló 37/2014.(IV.30.) EMMI rendeletnek megfelelően történik a gyermekek étkeztetése. Az ételallergiás vagy más egészségügyi okból diétára, speciális étrendre szoruló gyermeknek biztosítani tudjuk a diétás étkeztetést abban az esetben, ha a szülő szakorvosi véleménnyel tudja igazolni, hogy gyermeke diétára szorul. (A háziorvos erre vonatkozó javaslata nem elfogadható, kivéve a szakorvosi vizsgálat lezárásáig, melynek időpontjáról a háziorvos igazolása szükséges). Kérjük, a gyermek gyógyszerérzékenységéről is tájékoztassák a kisgyermeknevelőket. A vegetáriánus táplálkozás a bölcsődében nem megengedett.
9. A gyermekek étkeztetésére a csoportszobákban található gyermekasztalok és székek használhatók. A bölcsőde más helyiségeit (fürdőszoba, gyermeköltöző, folyosók) erre a célra, kérjük higiénés szempontok miatt, ne használják. Ennek értelmében kérjük fogadják el, hogy a kisgyermeknevelőink sem adhatják ki délután a gyermekükért korán érkező szülőknek, törvényes képviselőknek a gyermekek uzsonnáját.
10. A gyermekek születésnapjának megünneplésére, illetve más ünnepek megtartására lehetőség van a bölcsődében. Ezekre az eseményekre csak olyan aprósüteményeket tudunk elfogadni, melyek gyárilag csomagoltak, lejárati időt tartalmaznak és hűtést nem igényel. Tortát még akkor sem áll módunkban bevenni, ha azt cukrászdában készítették el és számlával igazolják.
11. A családi füzetbe kisgyermeknevelőink havi, illetve negyedévi rendszerességgel tájékoztatást adnak a gyermekek fejlettségéről. Örömmel fogadjuk, ha a szülők, törvényes képviselők is bejegyzéseikkel gazdagítják ismereteinket a gyermek egészségi állapotára, fejlődésére vagy otthoni eseményekre vonatkozóan.
12. A bölcsőde – az alvási idő kivételével – lehetőséget biztosít a szülőknek, törvényes képviselőknek, hogy betekintést nyerjenek az intézmény szakmai munkájába, megismerjék nevelési célkitűzéseinket, a kisgyermeknevelőink által alkalmazott nevelési módszereket, és a gyermekek fejlettségéhez igazított kulturhigiénés szokások elsajátításának eredményeit. Reméljük nyitottságunk lehetővé teszi, hogy partneri kapcsolat alakuljon ki a bölcsőde és a családok között.
13. A 15/1998. NM rendelet 36§ (3a) pontja értelmében a keresőtevékenységet folytató vagy folytatni kívánó szülőnek legkésőbb a gyermek bölcsődei ellátásának megkezdését megelőző két héttel a bölcsőde vezetőjének be kell mutatni a munkáltatói igazolást, annak hiányában munkáltatójának igazolását arról, hogy a szülő nála alkalmazásban fog állni, megjelölve annak kezdő időpontját is.

A munkáltatói igazolással egy időben a szülőnek le kell adnia a személyi térítési díj megállapításához szükséges jövedelemnyilatkozatot és a kedvezmény igényléséhez szükséges dokumentumokat is, az ellátási megállapodás megkötéséhez, valamint a beszoktatás megkezdéséhez. Ha ezek a dokumentumok nem állnak rendelkezésre, akkor nem tudjuk megkezdeni a gyermek beszoktatását.

25. A személyi térítési díjat a Budapest Főváros II. kerületi Önkormányzat 3/2015(II.27.) rendelete szabályozza, mely magába foglalja az étkezésért és a gondozásért fizetendő térítési díjat, ill. a kedvezményezettek körét és mértékét.

A bölcsődei gondozás esetén gondozási díjmentesség illeti meg a rendszeres gyermekvédelmi kedvezményben részesülő, a tartós beteg vagy fogyatékos, a három vagy többgyermekes család gyermekét, illetve átmeneti gondozásban lévő, az ideiglenes hatállyal nevelőszülőnél, gyermekotthonban, átmeneti vagy tartós nevelésbe vett gyermek családját.

26. A személyi térítési díj befizetése csekken vagy átutalással történhet, melyet minden hónapban a megadott határidőig kérjük teljesíteni.

27. A bölcsőde ünnepnapokon, a Bölcsődék napján, mely április 21-én (vagy ha az hétvégére esik, akkor a következő munkanapon) és a hivatalos munkaszüneti napokon zárva tart.

Ezeken a napokon kívül a Budapest Főváros II. Kerületi Önkormányzat Képviselőtestülete által jóváhagyott időpontban nyáron 5 hétre bezár. Kérjük a kedves szülőket, törvényes képviselőket, hogy a zárás ideje alatt gondoskodjanak gyermekeik elhelyezéséről, illetve, ha szükséges, az ügyeletes bölcsőde a zárás idején is fogadja a kicsiket. A zárás időpontjáról és az ügyeletes bölcsőde elérhetőségéről minden év február 15-ig tájékoztatjuk Önöket.

28. Felhívjuk a szülők, törvényes képviselők figyelmét, hogy a bölcsőde területén és annak 5 m-es körzetében tilos a dohányzás!

29. A bölcsőde udvarára **kerékpárt behozni**, vagy az udvar területén **tárolni balesetveszélyes és tilos**!

30. A babakocsikat csak az erre kijelölt helyen lehet tárolni, más helyiségbe betolni vagy bevinni tilos!

31. Az intézmény felszerelési tárgyait, eszközeit, az ellátott gyermekek és szüleik, törvényes képviselőik, valamint a bölcsőde dolgozói kötelesek rendeltetésszerűen használni. Ha a bölcsőde dolgozói, illetve a szülők, törvényes képviselők szándékosan kárt okoznak, akkor a károkozásért anyagi felelősséget kell vállalniuk.

32. Egyéb – a gyermek ellátásával kapcsolatos észrevételüket szívesen fogadjuk. Panasz esetén forduljanak bizalommal a kisgyermeknevelőkhöz. Amennyiben nem kapnak érdemi segítséget, úgy azt jelezzék az intézmény vezetőjének szóban vagy írásban.

33. A bölcsőde Érdekképviseleti Fórumot működtet, melynek szabályzatát a házirend melléklete tartalmazza.

**IV. A kapcsolattartás formái és ideje**

A bölcsődében a család és a bölcsőde együttműködése döntő fontosságú, mivel a kisgyermek kora és fejlettsége nem teszi lehetővé, hogy „közvetítőként” lépjen fel.

1. **Családlátogatás**-családlátogatásra kisgyermeknevelőink a beszoktatást megkezdése előtti héten mennek el, mert tapasztalunk szerint a gyermekek is természetben tudnak viselkedni a megszokott és biztonságot nyújtó otthoni környezetben, a szülők, törvényes képviselők is bátrabban megnyílnak és mesélnek gyermekeikről, nevelési elveikről.
2. **A gyermek szülővel történő beszoktatása** - minimum két hét, sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek esetében a gyermek állapotának függvényében hosszabb idejű is lehet - megkönnyíti az új környezetbe való beilleszkedést, csökkenti az adaptációs nehézségeket, lehetőséget ad a szülőknek, törvényes képviselőknek a nevelési feladatok és a hasonló korú gyermekek tevékenységének megfigyelésére.
3. **Szülői értekezletre évente** 1-2 alkalommal kerül sor. Az egyes szülői értekezletek alkalmával, az összevont szülői értekezleteken a bölcsőde egészét érintő kérdésekről esik szó.
4. A **család és a bölcsőde kapcsolatának erősítésére szolgál** a kisgyermeknevelő-szülő, törvényes képviselő napi találkozása is, mely során információt cserélnek a gyermek napi tevékenységéről. A családi füzetbe történő bejegyzéseket szívesen vesszük, akár a gyermek egészségi állapotára, akár a fejlődésére, vagy az otthoni eseményekre vonatkozóan.
5. **A bölcsőde napi életébe való betekintés a szülők, törvényes képviselők számára folyamatos**. Külön alkalmat, lehetőséget kínálunk nyílt napok, egyéb ünnepek alkalmával is. Kérjük, hogy várható látogatásuk időpontját előre egyeztessék a bölcsőde vezetőjével.
6. A bölcsőde vezetője a felvétel alkalmával, később pedig a napi csoportlátogatások és egyéni beszélgetések lehetőségének biztosításával tart kapcsolatot a szülőkkel.

Az érvényben lévő házirend módosítását kezdeményezheti:

* Intézményvezető
* a bölcsőde vezetője,
* az érdekképviseleti fórum.

A Házirend hatálya kiterjed az intézménybe járó gyermekekre, szüleikre, törvényes képviselőikre, valamint az általuk írásban meghatalmazott egyéb személyekre, akik a gyermeküket hozzák, viszik, és az intézmény valamennyi munkatársára.

**Az esetleges rendkívüli helyzet okozta intézkedésekről a bölcsődevezető naprakész tájékoztatást ad a szülőknek. Az év közben hozott intézkedéseket, szabályokat a Házirend kiegészítéseként folyamatosan közzétesszük, melyet a hatályossága napjától mindenki köteles betartani.**

A házirend betartását köszönjük, reméljük, együttműködésünket segíti.

……………………………………….. ……………………………………

Érdekképviseleti Fórum elnöke Bölcsődevezető

A házirendben foglaltakat tudomásul vettem és magamra nézve kötelezőnek tartom.

............................................................

szülő vagy más törvényes képviselőjének aláírása

**Budapest II. kerület Egyesített Bölcsőde**

**1028 Budapest Hidegkúti út 31.**

**Tel:376-5432;20/370-4089 e-mail: hidegkuti@iikeruletibolcsik.hu**

**Megállapodás**

mely létrejött a Budapest II. kerületi Egyesített Bölcsődék …………….………………………. tagintézményének vezetője, - mint a napközbeni ellátást biztosító intézmény-, valamint a bölcsődei ellátásban részesülő gyermek szülője (törvényes képviselője) között.

**Gyermek adatai**

|  |  |
| --- | --- |
| Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| TAJ száma: |  |

**Szülők adatai:**

|  |  |  |
| --- | --- | --- |
| **A**  **N**  **Y**  **A** | Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| **A**  **P**  **A** | Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

**Törvényes képviselőadatai:**

|  |  |
| --- | --- |
| Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

* A gyermek bölcsődei ellátása: 20………………………………tól kezdődik, és ***határozatlan időre*** szól, de megszűnik az ellátás, ha a gyermek a 3. életévét betöltötte és a bölcsődei gondozási-nevelési év véget ért. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig. Ha a gyermek szeptember 1-je és december 31-e között tölti be a harmadik életévét, szintén a következő bölcsődei nevelési év végéig gondozható bölcsődében, ha a szülő, törvényes képviselő nyilatkozik arról, hogy a nevelési év végéig a bölcsődei ellátást kívánja igénybe venni.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.

Ezen időszak alatt fent nevezett gyermek a bölcsőde által nyújtott alapellátásokra jogosult, ill. fejlődése érdekében az intézmény együttműködik a gyermek korai fejlesztését és gondozását, vagy a fejlesztő nevelését ellátó területileg illetékes pedagógiai szakszolgálati intézménnyel.

* A sajátos nevelési igényű gyermek bölcsődébe abban az esetben vehető fel, ha a nemzeti köznevelésről szóló 2011. évi CXC. törvény 4. § 25. pontjában foglaltak szerinti sajátos nevelési igényét megállapították. A gyermeket próbaidővel lehet felvenni, melynek legrövidebb időtartama egy hónap. A próbaidő letelte után a gyermekkel közvetlenül foglalkozó szakmai csoport (bölcsőde orvos, gyógypedagógus, kisgyermeknevelő, bölcsődevezető) véleményének figyelembevételével kell dönteni a gyermek további neveléséről, gondozásáról.

Elutasítás esetén a gyermeket további korai fejlesztése érdekében a 15/1998 (IV. 30.) NM rendelet 36. § (4) bekezdése szerint a bölcsőde értesíti a gyermek fejlesztését ellátó területileg illetékes pedagógiai szakszolgálatot.

* A bölcsődei ellátásért a szülő havi rendszerességgel fizeti a személyi térítési díjat, melyet a Gyvt. 147.§ - 148 § értelmében külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a 151. § (3) bekezdésében foglaltak szerint a gyermekétkeztetésre vonatkozóan, melynek összegét a települési önkormányzat képviselőtestülete minden év április 1-ig rendeletben határoz meg.
* Az intézményvezető a kötelezettet a beiratkozás napján írásban értesíti a személyi térítési díj összegéről. Ehhez szükséges, hogy a szülő (gondviselő) két héttel a beszoktatás megkezdése előtt leadja a jövedelemnyilatkozatot és a kedvezmény megállapításához (MÁK igazolás, illetve szakorvosi és szakértői bizottsági igazolás, 3 vagy több gyermeket nevelők nyilatkozata, rendszeres gyermekvédelmi támogatásról szóló határozat) szükséges dokumentumokat a bölcsőde vezetőjének.

A térítési díjat a szülő minden hónap 15-ig köteles csekken befizetni és annak bizonylatát bemutatni az intézmény vezetőjének.

* A bölcsődei ellátás keretében az intézmény a gyermek és a szülők számára biztosítja a Bölcsődei nevelés-gondozás szakmai szabályaiban előírt szakmai feltételeket és előírásokat.
* A megállapodás megkötésével egy időben nyilatkozom, hogy a II. kerületi Egyesített Bölcsődék …………..……………………………….úti tagintézmény vezetőjének szóbeli tájékoztatását megkaptam:

1. az ellátás tartamáról és feltételeiről,
2. az intézmény által vezetett, reá vonatkozó nyilvántartásokról,
3. az érték- és vagyonmegőrzés módjáról,
4. az intézmény házirendjéről,
5. panaszjoga gyakorlásának módjáról,
6. a fizetendő térítési, illetve gondozási díjról,
7. a jogosult jogait és érdekeit képviselő érdek-képviseleti fórumról.

Az ellátásra jogosult gyermek törvényes képviselője, illetve a fiatal felnőtt köteles

* az intézmény által vezetett nyilvántartásokhoz adatokat szolgáltatni,
* nyilatkozni a jogosultsági feltételekben, valamint a személyazonosító adatokban beállott változásokról.

Az intézményben folyó gondozó-nevelő munkáról és az a-g pontokban felsoroltakról a szóbeli tájékoztatást tudomásul veszem, az intézmény házirendjét átvettem és az abban foglaltakat betartom.

A bölcsődei Megállapodásban szereplő adatok kezeléséhez hozzájárulok.

Budapest, 20……………………………….

…………………………………………… ………………………………………

Szülő, vagy más törvényes képviselő Szülő, vagy más törvényes képviselő

………………………………………………………….

Tagintézmény vezető

Megállapodás jogszabályi háttere:

* Gyvt.
* A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM. rendelet.
* A személyes gondoskodást nyújtó gyermekjóléti alapellátások és gyermekvédelmi gyermeke328/2011. (XII. 29.) Korm. rendelet, valamint
* Budapest Főváros II. kerületi Önkormányzat Képviselő-testületének 3/2015. (II.27.) önkormányzati rendelete a szociális igazgatásról és egyes szociális és gyermekjóléti ellátásokról.

6.)

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.1.3 pontja alapján - a határozat melléklete szerinti tartalommal - a Hűvösvölgyi Bölcsőde (II.ker. Hűvösvölgyi út 213.) 2023. szeptember 1-jétől hatályos Szakmai programját jóváhagyja.

**Felelős:** a Bizottság elnöke


**Határidő:** azonnal

*A határozat elfogadása egyszerű többségű szavazást igényel.*

**„A gyerekek olyanok, mint a madarak,**

**szükségük van fészekre, hogy repülni tanuljanak.”**

**(**[**Maggie Gobran**](https://www.citatum.hu/szerzo/Maggie_Gobran)**)**



**HELYI SZAKMAI PROGRAMJA**

**Fenntartó: Budapest Főváros II. kerületi Önkormányzat**

**1024 Budapest, Mechwart liget 1.**

**Intézmény neve: II. ker. Egyesített Bölcsődék Intézménye**

**Hűvösvölgyi Bölcsőde**

**Intézmény címe: 1021 Budapest, Hűvösvölgyi út 213.**

**Telefon/ fax: +36-1-391-6181**

**Programfelelős: bölcsődevezető**

**A szakmai program**

**Érvényességi terület: Hűvösvölgyi Bölcsőde**

**Érvényességi idő: 2023. szeptember 1. - visszavonásig**

**Tartalomjegyzék**

Az Intézmény munkáját és a szakmai programját meghatározó jogszabályok 2

Hűvösvölgyi Bölcsőde alapadatai 3

1. Ellátandó célcsoport és ellátandó terület jellemzői 4

1.1. Helyzetelemzés 4

1.1.1. A II. kerületi bölcsődék belső strukturális felépítése 4

1.1.2. A bölcsődénk bemutatása 4

1.1.3. A szolgáltatás területe, a szolgáltatást igénybe vevők célcsoportja és az ellátandó terület jellemzői 6

1.1.4. Az ellátás igénybevételének módja, a szolgáltatásról szóló tájékoztatás helyi formája 7

2. Bölcsődénk nevelési célja, feladatai 8

2.1. Bölcsődénk pedagógiai hitvallása 9

2.2. Bölcsődénk minőségpolitikája 9

2.3. Bölcsődénk sajátosságai, szakmai programjának konkrét bemutatása 14

2.4. Sajátos nevelési igényű gyermek gondozása nevelése bölcsődénkben 17

3. A bölcsődei élet megszervezésének elvei és módszerei 18

3.1. A napirend kialakítása 20

3.2. A korosztályra kifejlesztett korszerű táplálkozás 21

3.3. A jó tárgyi (játékok, fejlesztő eszközök, kert, bútorok) felszereltség 23

Személyi feltételek 25

4. Képzések továbbképzések és az egyéni szakmai fejlődés biztosítása 23

5. Kapcsolattartás 25

6. Az ellátottak és a szolgáltatást végzők jogainak védelme 26

6.1. Az igénylők, és a személyes gondoskodást végző személyek jogainak védelmével kapcsolatos szabályok 26

# 7. Dokumentáció 29

8. Ellenőrzés értékelés rendszere 30

# Mellékletek 31

**Az Intézmény munkáját és a szakmai programját meghatározó jogszabályok**

* A program elkészítésekor az alábbi törvényi szabályozásnak tettünk eleget:
* ENSZ Emberi jogok nyilatkozata
* 1991. évi LXIV törvény ENSZ Egyezmény a gyermekek jogairól
* Az Európai Tanács Miniszterek Bizottsága Rec. (2002) 8-as ajánlása a tagállamok számára a napközbeni kisgyermekellátásról
* 1993. évi III. törvény: a szociális igazgatásról és szociális ellátásokról
* 1997. évi XXXI törvény : A gyermekek védelméről és a gyámügyi igazgatásról (továbbiakban: Gyvt.)
* 1998. évi XXVI. törvény a fogyatékos személyek jogairól és esélyegyenlőségük biztosításáról.
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről
* 328/2011. (XII. 29.) Korm. Rendelet: a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
* 369/2013. (X.24.) Korm. rendelet a szociális, gyermekjóléti és gyermekvédelmi szolgáltató és hálózatok hatósági nyilvántartásáról és ellenőrzéséről
* 235/1997. (XII. 17.) Korm. rendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról
* 9/2000. (VIII.4.) SzCsM rendelet: a személyes gondoskodást végző személyek továbbképzéséről és a szociális szakvizsgáról
* 8/2000. (VIII. 4.) SzCsM rendelet a személyes gondoskodást végző személyek adatainak működési nyilvántartása
* 37/2014.(IV.30.) EMMI rendelet a közétkeztetésre vonatkozó ajánlásokról
* Módszertani levél: A bölcsődei nevelés- gondozás szakmai szabályai, 2023.

**HŰVÖSVÖLGYI BÖLCSŐDE ALAPADATAI**

Intézmény megnevezése: Budapest Főváros II. ker. Egyesített Bölcsődék Intézménye, Hűvösvölgyi Bölcsőde

Címe: 1021 Budapest, Hűvösvölgyi út 213.

E-mail cím: [huvosvolgyi@iikeruletibolcsik.hu](mailto:huvosvolgyi@iikeruletibolcsik.hu)

A programért felelős neve: Győryné Lung Dorina

Férőhelyek száma: 60 fő- 6 csoport

Ellátási formák: alapellátás

korai gondozás, nevelés

Ellátási terület: Budapest Főváros II. kerületének lakókörzete, lakóhely hiányában tartózkodási engedéllyel rendelkező családok számára



**1. Ellátandó célcsoport és ellátandó terület jellemzői**

**1.1. Helyzetelemzés**

**1.1.1. A II. kerületi bölcsődék belső strukturális felépítése**

A II. kerületben a bölcsődék egyesített bölcsődei formátumban működnek. Élén az egyesített bölcsődevezető áll, aki szervezi, irányítja, koordinálja, ellenőrzi a bölcsődék munkáját. Gondoskodik a 15/1998. (IV.30.) NM rendeletben meghatározott dolgozói létszámminimumokról és képesítési előírásoknak való megfelelésről. A költségvetés keretein belül tervezi és biztosítja a bölcsődék működéséhez szükséges anyagi erőforrásokat. Éves munkatervet és munkatervi beszámolót készít a fenntartó számára. Szakmai irányelveket, célokat meghatározza, statisztikai (KSH Elektra, OM, TEVADMIN) és egyéb jelentési kötelezettségeinek eleget tesz.

**1.1.2. A bölcsődénk bemutatása**

A Hűvösvölgyi bölcsőde 2011. januári megnyitással, mobil szerkezetű építési megoldással létesült a Hidegkúti városrész bevezető szakaszán. A bölcsőde ideális kellemes környezetben, a hegyek, erdő övezte Nyéki hegy lábánál, a csörgedező Szipka patak partjával határolt ősfás telken, a hűvösvölgyi tömegközlekedési csomópontnál fekszik, tehát busszal, villamossal, autóval jól megközelíthető. A bölcsőde utcafront felé eső rézsútoldali kertrészén a növényzet szépen megerősödött, így nagymértékben kiküszöbölődött a Hűvösvölgyi út zajos, zavaró forgalma.

Nagyon örülünk, hogy a természet közelsége számos érdekes és különleges megfigyelésre ad lehetőséget a gyermekek számára, hiszen itt nagyon sok kisállattal, madárral találkozhatnak és az erdő színeinek változatosságát is megcsodálhatják. Az alapellátási csoportokban 60 férőhelyen 6 csoportszobában várjuk a hozzánk érkező gyermekeket és szüleiket. Mindegyik csoportszobához külön tartozik öltöző és fürdőszoba helyiség, amely teljes mértékben hozzájárul a gördülékeny napirend megvalósításához.

A csoportszobák világosak, közvetlenül kapcsolódnak a játszókerthez. Az épület szerkezetéből adódóan az ablakaink redőnyökkel ellátottak, amelyek használatával nyáron is kellemes hőmérsékletűvé tudjuk varázsolni a szobákat és az egyéb helyiségeket. Csoportszobáink hangulatosak, színes bútorokkal és játékokkal felszereltek. A csoportokban 2-2 szakképzett kisgyermeknevelő dolgozik, akik a folyamatos napirend legoptimálisabb összeállításával lehetőséget teremtenek arra, hogy a különböző korú és fejlettségű kisgyermekek egyéni igényeit is ki tudják elégíteni. A szabad játéktevékenység szem előtt tartása mellett a kisgyermeknevelőink igyekeznek minél több és színes tevékenységformával is megismertetni a kicsiket.

A bölcsőde játszókertje sok zöldnövény által határolt, a füves és a szilárdburkolat ideális elosztása megteremti a változatos kerti játéktevékenységek lehetőségét, ezt igyekszünk legjobb tudásunk szerint karbantartani, felújítani. Telepített kerti játékaink (mászóvárak, fészekhinta, homokozók) bővítik a mozgásformák gyakorlási lehetőségeinek repertoárját, és 2017. szeptemberében egy kisvonattal is bővült a telepített kerti játékok készlete.

Kisgyermeknevelőink keze munkáját dicséri a bölcsőde csoportszobáiban és folyosóin folyamatosan meg-megújuló dekoráció, valamint a folyosón fellelhető szülői várakozónál elhelyezett nevelési kérdésekben segítséget, információt adó szakmai gyűjtemény.

A bölcsőde saját főzőkonyhával rendelkezik, így a gyermekeknek mindig friss, az élelmezési előírásoknak megfelelő étel kerül az asztalukra, szem előtt tartva az egészséges táplálkozásra irányuló rendeleteket, elveket.

Nagy gondot fordítunk a családokkal való jó kapcsolat kialakítására, hiszen ez a további jó munkánk alapja. Fontos szempontnak tartjuk a szakmai munka alapos, gondos megtervezésénél és szervezésénél az épület egyedi adottságainak figyelembevételét, és mindent megteszünk annak érdekében, hogy a szakmai és a szülői igényeknek egyaránt megfeleljünk.

Bölcsődénk belső parkolási lehetőséggel rendelkezik, amely könnyebbséget jelent a szülőknek a reggeli jövetelnél és a délutáni hazamenetelnél.

**Hagyományteremtő – a szülőkkel közös - programjaink:**

* Tökfaragás- „Tök jó nap”
* Mikulás
* Óvodába menő gyermekek búcsúztatásával egybekötött, gyermeknapi kerti mulatság

*Szintén délutáni, családos programjaink:*

* Húsvéti kreatív délután
* Apás barkács- Anyák Napjára
* Anyás barkács- Apák Napjára

*Délelőtti, csak a bölcsődés gyermekeknek szóló programjaink:*

* Márton napi „kreatívkodás”
* Farsang
* Föld napi ültetés a gyermekekkel
* Rendőrök látogatása a bölcsődében

**Az intézmény küldetése, missziós nyilatkozata**

* Küldetésünknek tekintjük, hogy a gyermekek kiegyensúlyozott testi-lelki fejlődéséhez, személyiségük kibontakoztatásához biztosítsuk a megfelelő személyi és tárgyi feltételeket, és megteremtsük a megfelelő nevelői légkört. Tapasztalatból tudjuk a bölcsődés korosztály érzelmileg a legsérülékenyebb, kiszolgáltatott a felnőtteknek, ezért nagyon fontosnak tartjuk, és mindent megteszünk annak érdekében, hogy szeretettel, tisztelettel, és az emberi méltóságukat tiszteletben tartva közeledjünk feléjük.
* Küldetésünknek tekintjük, hogy együttműködjünk a családokkal, jó kapcsolat alakuljon ki a család és bölcsőde között, mert számunkra nagyon fontos, hogy érezzük a szülők elégedettségét. Valljuk, a szülőknek látniuk kell, hogy gyermekeiket nyugodt szívvel hagyhatják a bölcsődében, hiszen ott is szeretetben és figyelemmel kísérve fejlődnek. Tudjuk, a családoknak fontos, hogy betekinthessenek a bölcsőde életébe, és ott figyelembe vegyék igényeiket. A bölcsőde nyitottsága, családbarát légkörének megteremtése elsőrendű feladataink között szerepel, hiszen a szülőknek is nagy megnyugvás, ha a kisgyermeknevelőkkel bizalmas kapcsolatot tudnak kialakítani, és szükség esetén megbeszélhetik velük nevelési gondjaikat, és ötleteket, tanácsokat kaphatnak felmerülő nehézségeik megoldásához.
* Mindent megteszünk annak érdekében, hogy olyan családias hangulatú bölcsődét működtessünk, ahol a dolgozók is jól érzik magukat, érzik, hogy számítunk rájuk, és figyelembe vesszük véleményüket, kívánságaikat is. Fontos, hogy megmaradjon a jó csapatszellem, és minden új dolgozó be tudjon illeszkedni, valamint mindenki megtalálja helyét a közösségben, tisztában legyen azzal, hogy mi a dolga és ismerje kompetencia határait.
* Küldetésünknek tekintjük, hogy minőségi munka folyjék az intézményünkben, melyet nem csak a szülők ismernek el és terjesztik jó hírünket, hanem a kerületen belüli és kívüli szakmai körök is.

**1.1.3. A szolgáltatás területe, a szolgáltatást igénybe vevők célcsoportja és az ellátandó terület jellemzői**

Bölcsődei alapellátásunk iránt elsősorban azok a családok érdeklődnek, akik a Hűvösvölgyben, vagy a Hidegkúti városrészben élnek, illetve dolgoznak, vagy már ismerik a bölcsődénk szakmai munkáját. A Hidegkúti városrészben rajtunk kívül még egy önkormányzati bölcsőde működik - így ellentétben a többi második kerületi bölcsődével -, a jelentkező férőhely igényeket e területeken nagymértékben ki tudjuk elégíteni. Néhány férőhely erejéig tudunk fogadni jelentkező gyermekeket azokból a kerületi bölcsődékből is, ahol jelentős túljelentkezés van. Az intézményünkkel szemben lévő Hűvösvölgyi tömegközlekedési csomópont közelsége megteremti annak a lehetőségét, hogy a kerület belső részéből is elérhetővé váljon bölcsődénk. A bölcsődébe jelentkezés folyamatos, így a tavaszi (május első hete) jelentkezések lezárása után is folyamatosan felmerülnek újabb igények, akik hely hiányában ún. „várólistán” várakoznak megüresedő bölcsődei férőhelyre.

Célunk, hogy még a bölcsődei élet megkezdése előtt kicsit megismerkedjünk a családok környezetével, a szülők nevelési elveivel, hiszen csak akkor tudjuk kiegészíteni azt a gondoskodást-nevelést, amit ők már otthon elkezdtek. Természetesen törekszünk arra is, hogy segítséget nyújtsunk azoknak a családoknak, akik még nem kellően jártasak a nevelési módszerek kiválasztása, alkalmazása területén és szükségük van egy kis megerősítésre, iránymutatásra.

Nagy tapasztalattal rendelkezünk a sérült gyermekek, valamint a szociálisan rászoruló családok ellátásának területen is, így segíteni tudunk azoknak a családoknak is, akik tartósan beteg, sajátos nevelési igényű és halmozottan hátrányos helyzetű gyermeket nevelnek. Természetesen ilyen esetben szorosan együtt kell dolgoznunk a Pedagógiai Szakszolgálattal, és a Család- és Gyermekjóléti Központtal, valamint a környékbeli védőnőkkel és óvodákkal, hiszen mi elsősorban a gyermek gondozását, nevelését vállaljuk fel, de természetesen kisgyermeknevelőink a gyógypedagógusokkal és a többi szakemberrel konzultálva a napi tevékenységekbe ágyazva segítik a rászoruló gyermekek további fejlődését. Az SNI gyermekek ellátásához a kerületünkben lévő Budagyöngye bölcsőde és Korai Fejlesztő Központ nyújt támogatást és segítséget.

**1.1.4. Az ellátás igénybevételének módja, a szolgáltatásról szóló tájékoztatás helyi formája**

* A bölcsődei szolgáltatás iránt érdeklődőket egész évben személyesen és a kerület honlapján ([www.iikeruletibolcsik.hu](http://www.iikeruletibolcsik.hu)) folyamatosan tájékoztatjuk, a bekerüléssel kapcsolatos feltételekről és bölcsődénkben folyó eseményekről.

A gondozási év szeptember 1-től augusztus 31-ig tart. A következő gondozási évre a beiratkozás minden év május első hetében történik. Üres férőhely esetén év közben is felvételre kerülnek azok a gyermekek, akik már jelentkeztek hozzánk, de első körben férőhely hiányában elutasításra kerültek, vagy akiknek a gyermekjóléti szolgálat kéri a napközbeni ellátását.

* Bölcsődénk a gyermekek napközbeni ellátása keretébe tartozó elvi, módszertani feladatok szellemiségében működik. Az intézménybe elsősorban a dolgozó szülők, - ideértve a gyermekgondozási díj folyósítása melletti munkavégzést is – gyermekei járnak.

***Bölcsődei felvétel során előnyben kell részesítenünk:***

* a rendszeres gyermekvédelmi kedvezményre jogosult gyermeket,
* a három vagy több gyermeket nevelő családban élő gyermeket,
* az egyedülálló szülő által nevelt gyermeket,
* a védelembe vett gyermeket,
* védelembe vétel eseten a települési önkormányzat jegyzője kötelezi a szülőt, hogy folyamatosan vegye igénybe a gyermekek napközbeni ellátását.

A törvény lehetőséget ad a sérült gyermekek integrált gondozására, nevelésére, valamint, ha lehetőség van rá, szolgáltatások működtetésére is.

A gyermek felvételét kérheti a szülő, a gondviselő, valamint az ő hozzájárulásával a körzeti védőnő, a háziorvos, családgondozó, a korai fejlesztő gyógypedagógusa és a gyermekjóléti szolgálat, valamint a gyámhatóság. Védelembe vétel eseten a települési önkormányzat jegyzője kötelezi a szülőt, hogy folyamatosan vegye igénybe a gyermekek napközbeni ellátását.

* ***Bölcsődénkbe a felvételt nyert családokat tájékoztatjuk:***
  + az ellátás feltételeiről,
  + az intézmény által vezetett személyes nyilvántartásokról,
  + az érték és vagyonmegőrzés módjáról,
  + az intézmény házirendjéről, a napirendről,
  + a panaszjog gyakorlásának módjáról,
  + a fizetendő térítési díjakról.

A tájékoztatást követően az ellátásra jogosult gyermek törvényes képviselője megállapodást köt az intézménnyel, melyben egyben nyilatkozik, hogy az általa megadott személyes adatok a valóságnak megfelelnek, és ha abban változás áll be azt köteles jelezni, valamint az ellátásról a tájékoztatást megkapta.

* ***A bölcsődei ellátás megszűnik:***
* Az óvodai nevelésre nem érett gyermek esetén, ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.
* Ha a harmadik életévét - január 1-je és augusztus 31-e között tölti be, az adott bölcsődei nevelési év végéig, - ha szeptember 1-je és december 31-e között tölti be, a következő bölcsődei nevelési év végéig.

**2. Bölcsődénk nevelési célja, feladatai:**

***A bölcsődénk célja, hogy*** a családban nevelkedő kisgyermekek számára a családi nevelést segítve, napközbeni ellátás keretében a kisgyermek sokoldalú, harmonikus fejlődését biztosítsuk, személyiségük kibontakozását elősegítésük. Minden esetben törekszünk arra, hogy intézményes keretek között is figyelembe vegyük az egyéni sajátosságokat és az eltérő fejlődésütemét. A hátrányos helyzetű, a szegény és a periférián élő családok gyermekei esetében pedig kiemelt célunk a hátrányok és azok következményeinek enyhítése, az esélyegyenlőség biztosítása, szükség esetén más intézményekkel, szervezetekkel, szakemberekkel együttműködve. A kisgyermeknevelői csapat munkáját hivatásnak, küldetésnek tekinti, és távlati célunk, hogy bölcsődénk jó hírnevét tovább erősítsük, fenntartsuk, fokozzuk.

Bölcsődénk jelentős szociális-gyermek és családvédelmi funkciót tölt be. Tartalmi munkájának jellegét tekintve gondozási, nevelési és személyiségfejlesztő funkciója a legmeghatározóbb, hiszen a korosztály életkorából adódó sajátossága, érzékenysége és sérülékenysége magas szintű pedagógiai és pszichológiai felkészültséget igényel. E munkának segítése érdekében, sikerült jó kapcsolatot kialakítanunk a Pedagógiai Szakszolgálattal, a Család és Gyermekjóléti Központtal, valamint a területi védőnőkkel és óvodákkal, hiszen ezekkel az intézményekkel szorosan együttműködve tudjuk biztosítani minden kisgyermeknek a boldog kisgyermekkort, valamint testi-, lelki-, szellemi-, és szociális fejlődését.

Valljuk, hogy az első évek nevelő munkájának alapozó feladata van, melyek a későbbiekben segítik a világ megismerését és a kötődések kialakulásának mélységét, minőségét.

Célunk továbbá, hogy kihasználjuk épületi adottságunkat, és ezen adottságok birtokában napi munkánk során családias légkört biztosítsunk a gyermekeknek és szüleiknek. Nyitottságunkat kihasználjuk arra, hogy a családok betekintést nyerjenek napi munkánkba, megismerjék nevelési elveinket, módszereinket. Úgy érezzük és tapasztaljuk, a családoknak szükségük van olyan mintákra, megoldási módokra, melyek segítik őket eligazodni a gyermeknevelés területén.

**2.1. Bölcsődénk pedagógiai hitvallása**

**A bölcsődénkben folyó nevelési munkánkat, a gyerekekkel történő kapcsolattartást az alábbi idézettekkel jellemeznénk:**

*„Egészen másfajta tudásra tesz szert az a gyermek, aki önálló kísérletek révén jut el valamihez, mint az, aki készen kapja a megoldást” (Pikler Emmi)*

*„Mindenki felemelkedhet, aki jól kamatoztatja a tehetségét, és mindenki részesülhet jutalomban, akár számos, akár egyetlen árva képességgel van megáldva.” (Maria Montessori)*

Tudjuk, hogy a korai életkorban a családi minta a legmeghatározóbb, a bölcsődei nevelés pedig a kiegészítő, támogató, mintanyújtó szerepével megfelelő alapot biztosít a gyermek optimális fejlődéséhez.

Mi, a bölcsődében dolgozó szakemberek valljuk, hogy csak nyugodt, derűs, szeretetteljes, légkörben felnövő gyermekekből válnak boldog, kiegyensúlyozott, a világra nyitott, érdeklődő, önállóan gondolkodni tudó emberek. A kisgyermek életében az első három év, az első közösség meghatározó, és jelentős szerepe van a gyermek későbbi személyiségfejlődésében. A kisgyermek ebben az életszakaszában a legsérülékenyebb testileg, lelkileg egyaránt, erősen függ a felnőttektől, ezért a kisgyermeknevelő személyisége meghatározó. Fontosnak tartjuk, a biztonságot nyújtó környezetet, melyben a legteljesebb odafigyeléssel óvjuk és vigyázzuk a ránk bízott gyermekeket. Bölcsődénkben szívesen alkalmazzuk Maria Montessori pedagógiai módszerei közül azokat, melyek a bölcsődés korosztályra adaptálhatók.

**2.2. Bölcsődénk minőségpolitikája**

A bölcsődében az elvárások rendszere folyamatosan biztosítja a gondozás-nevelés színvonalát. A minőségbiztosítás fontos elemei a személyi és tárgyi feltételek, a dolgozók képzettsége, szakképzése és továbbképzése. A minőségi munka célok kitűzése nélkül nem érhető el, a cél elérése után elemzésre és további javításra, ellenőrzésre van szükség.

A napközbeni kisgyermekellátás területén figyelembe kell vennünk a gyermek, a család, a társadalom és a szolgáltató igényeit. A bölcsődében a gyermek, ill. a család a szolgáltatást igénylő, a „vevő”, az ő elégedettsége mutatja a szolgáltató minőségi munkáját.

**Minőségpolitikai célkitűzéseink**

* Bölcsődénk olyan, gyermekekre szabott gondozási nevelési elveket alkalmaz, melyek a bölcsődei ellátás területén a kicsik igényeit maximálisan kielégítik, és természetesen megfelelnek a bölcsődei gondozás–nevelés országos alapprogramjának. Mindezek feltétele a szakmai igényesség, mely elsősorban a kisgyermeknevelő képzettségén és nevelői attitűdjén alapul, valamint azon, hogy munkáját hivatásként szeresse és végezze.
* Fontos küldetésnek tekintjük a családok segítését, a társadalmi igényekre való gyors reagálást, a fiatal anyák munkába állásának segítését. A ránk bízott gyermekeket családias környezetben fogadjuk, és sok szeretettel vesszük körül. Segítenünk kell, a gyermek és kisgyermeknevelő közt kialakuló érzelmi kapcsolatot, hiszen a kötődésnek döntő jelentősége van a személyiségfejlődésben.
* Elkötelezettek vagyunk a szakmai munka és az intézményi működés színvonalának folyamatos fejlesztése iránt.
* Törekszünk arra, hogy bölcsődénk olyan intézmény legyen, ahol a szülők aktív résztvevői a bölcsődei életnek, hiszen egyedülálló ismeretekkel rendelkeznek gyermekükről. Fontosnak tartjuk, hogy a családokkal megfelelő együttműködés alakuljon ki a gyermekek optimális fejlődésének érdekében.
* Olyan intézmény munkájának szeretnénk részesei lenni, ahol nyugodt légkör tartalmas szakmai eredményeket hozhat, melyek együttesen szolgálják a gyermekek, szülők és a szakma érdekét.
* Szem előtt kívánjuk tartani a családias hangulatú bölcsődei légkör megteremtését, ahol nemcsak a gyermekek, hanem az őket gondozó felnőttek is jól érzik magukat, és sajátjuknak tartják és vallják munkahelyüket.

***A bölcsődénk feladata***: A bölcsődénkbe járó gyermekek testi és pszichés szükségleteinek kielégítése, a fejlődés elősegítése. A családban nevelkedő 0-3 éves korú, gyermekek napközbeni ellátása, szakszerű gondozása és nevelése a minőségpolitikai célok és a gondozási-nevelési elvek maximális alkalmazásával.

Amennyiben a gyermek még nem érett az óvodai nevelésre, szülők kérésére és a szakemberek (orvos, szaktanácsadó, bölcsődevezető, gyógypedagógus) javaslata alapján a gyermekek 4. életévének betöltését követő augusztus 31-ig tovább gondozható a bölcsődében. Feladataink ellátása közben kiemelten figyelünk arra, hogy a Bölcsődei Alapprogramban meghatározott alapelveket beépítsük mindennapi munkánkba, hiszen csak így tudunk megfelelni a szakmai elvárásoknak, valamint így tudunk leghatékonyabban segítséget nyújtani a családoknak.

**A feladat ellátása során fontos**

* a rendszerességre való törekvés
* a gyermekkel való elégedettség megfogalmazása
* a gyermek és a felnőtt, ill. az egymással való együttműködés megtanítása
* partnerként való kezelés mellett a szabálytudat kialakítása
* mindig teret adni, hogy a gyermekek kipróbálják ügyességüket, lehetőséget biztosítani számukra, hogy megtapasztalhassák az „önálló felfedezés” örömét
* a mozgás (szobában és a szabadban) lehetőségének biztosítása
* helyzet teremtés az egyéni döntések gyakorlásához
* sok időt kell szánni a beszélgetésekre, megvárni, amíg a gyermek rátalál saját gondolataira
* a nyugodt, békés egymásra figyelés biztosítása
* megbízás teljesíthető feladatokkal
* a gyermeki kérdésekre hiteles, érthető magyarázatot kell adni és meg kell tanítani őket is kérdezni

Szívügyünknek tekintjük, hogy a kisgyermeknevelői csapat munkáját hivatásnak tekintse, és a gyermekek felé támogató, megerősítő magatartással forduljon, mindemellett kialakítsa a gyermekekben a szociális szabályok betartásának fontossági tudatát.

**A feladat ellátása során a Bölcsődei Alapprogram előírja számunkra:**

* **A család rendszerszemléletű megközelítésének elvét**, melyet mi azért tartunk nagyon fontosnak, mert tudjuk, a kisgyermek fejlődését akkor tudjuk a legjobban segíteni, ha az egész családot megismerjük, ha képet kapunk arról, hogy a család milyen nevelési elvet vall, milyen nevelési légkört tud biztosítani és milyen mintát lát otthon a gyermek. A gyermek viselkedését csak akkor tudjuk pontosan megérteni, ha ismerjük a családok erősségeit, esetleges hiányosságait és így tudjuk a legjobban továbbsegíteni a fejlődésüket. Bölcsődénkben kiemelten foglalkozunk a kisgyermekek családjaival, valamint a családokkal fontosnak tartjuk a folyamatos kapcsolattartást, tájékoztatást.
* **A koragyermekkori intervenciós szemlélet befogadását.** A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. Nekünk, bölcsődei szakembereknek tisztában kell lennünk azzal, hogy a gyermekek fejlődési üteme eltérő. Van, aki gyorsabban, van, aki kicsit lassabban fejlődik az átlagosnál, van, akinél előfordul átmeneti megakadás, lassulás, melyre oda kell figyelnünk, hiszen ezek a megakadások hatással lehetnek a későbbi készségek, képességek fejlődésére. Ezért ezekben az időszakokban kiemelten fontos a preventív szemléletű beavatkozás, a szakemberek összefogása, együttműködése, hiszen sok esetben az időben megkezdett fejlesztéssel az is elkerülhető, hogy a kisgyermek SNI státuszba kerüljön.
* **A családi nevelés elsődleges tisztelete** azért is fontos nekünk, hiszen a szülőknél, a családnál jobban nem ismerheti senki a gyermeket és az ő hagyományaikat, szokásaikat nekünk tiszteletben kell tartani. Figyelembe kell vennünk és a lehetőségekhez képest el kell fogadnunk különböző kultúrák nevelési elveit, hiszen egyre többen vannak más nemzetiségű családok bölcsődéinkben. Természetesen, ahol szükség van arra, hogy kompenzáljuk a családi nevelési hiányosságokat, azt meg kell tennünk, és ha lehetőségünk nyílik, akkor segítséget is nyújtunk a családoknak nevelési problémák megoldásához.
* **A kisgyermeki személyiség tisztelete** elengedetlen mindenkinek, aki kisgyermekkel foglakozik, hiszen tudjuk, mindenki önálló egyéniség, mindenkinek egyéni szükséglete van és mindenkit megillet az egyéni bánásmód, és a személyiségének tiszteletben tartása, ezért figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.
* **A kisgyermeknevelő személyiségének meghatározó szerepe van,** hiszen ő jól ismeri a bölcsődés korú gyermekek életkori sajátosságait, és ő az, aki személyiségén keresztül hatni tud a kisgyermekekre és családjaikra. A kisgyermeknevelőnek ismernie kell a kompetenciahatárokat, kellő önismerettel, magas szintű társas készséggel kell rendelkeznie, hogy hivatását megfelelően el tudja látni. A kisgyermeknevelőink rendszeresen vesznek részt továbbképzéseken, melyek hozzájárulnak szakmai tudásuk fejlődéséhez, valamint támogatjuk őket abban is ha szeretnének felsőfokú intézmény keretein belül tanulni.
* **A biztonság és a stabilitás megteremtése.** Tisztában vagyunk azzal, hogy a gyermekek számára milyen fontos az, hogy biztonságban érezzék magukat. A családból kikerülve és egy új környezetbe való beilleszkedésnél ez a biztonságérzés sérül, ezért fontos számunkra, hogy ezt a folyamatot megkönnyítsük, lerövidítsük. Amivel mi segíteni tudjuk ennek a folyamatnak a megkönnyítését, az a szülővel történő fokozatos beszoktatás menetének alkalmazása, a „saját” kisgyermeknevelő rendszer, a felmenőrendszer, a csoport és a hely állandóságának a biztosítása. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is. A kisgyermek új helyzetekhez való hozzászoktatása segíti az alkalmazkodást, a változások elfogadását, az új dolgok megismerését, a szokások kialakulását.
* **Fokozatosság megvalósítása** A fokozatosságnak a bölcsődei nevelés összes területét érintő bármely változás esetén érvényesülnie kell. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását.
* **Egyéni bánásmód érvényesítése,** szakmai munkánk egyik fontos alapja, hiszen még az azonos korú gyermekek fejlődése és igénye között is nagy eltérések lehetnek. A mi elsődleges feladatunk és célunk, hogy kisgyermeknevelőink elfogadó, empatikus, hiteles nevelői magatartással forduljanak a gyermekek felé és vegyék figyelembe a kisgyermekek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását.

Nagyon jól kell ismernünk a gyermekek egyéni szükségleteit és ehhez kell igazítanunk napirendünket, hogy meg tudjuk valósítani személyre szóló gondozást és segíteni tudjuk a gyermekek önállósodási törekvésüket, valamint a gyermekek érezzék, hogy a kisgyermeknevelőre mindig számíthatnak, ha szükségük van egy kis bátorításra, simogatásra, gondoskodásra. Fontos az is, hogy a felnőtt észrevegye és elismerje, ha sikerült felépíteni egy magas tornyot, vagy ha a helyére került egy-egy puzzle darab.

* **Gondozási helyzeteknek kiemelt jelentősége** van, hiszen ez sokszor egy bensőséges, intim helyzet, ahol a kisgyermeknevelő a gondozási folyamatok alatt, sok mindenre meg is „tanítja” a gyermeket. A bölcsődénkben a kisgyermeknevelők törekednek arra, hogy a gondozási feladatokba bevonják a kicsiket is. Türelemmel kivárják, míg a gyermek próbálkozik önállóan az öltözéssel, evéssel. Nem sürgetve a gyermeket, lehetőséget biztosítanak számára, hogy egyedül oldja meg ezeket a feladatokat. Gondozásnál pozitív visszajelzésekkel erősítik a kisgyermek egészséges énképének kialakulását, valamint folyamatosan törekednek annak megerősítésére.
* **A gyermeki kompetenciakésztetés támogatása.** A gyermekek kíváncsiak, érdeklődők, szeretnék felfedezni a világot, szeretnék megismerni, mi hogyan és miért működik és szeretnék kipróbálni, hogy nekik is sikerül e beindítani, összerakni, megszólaltatni azt a játékot, amit társaik oly nagy élvezettel használnak. Ehhez nekünk felnőtteknek kell megteremteni és biztosítani a nyugodt, biztonságos légkört, a változatos ingergazdag tárgyi környezetet, ahol a gyermekek élményekhez, tapasztalatokhoz juthatnak és átélhessék a spontán tanulás örömét és megmaradjon bennük a vágy, hogy felfedezze az őt körülvevő világot. Ehhez fontos, hogy ott legyünk a közelükben és ha valamiben elakadnak, elbizonytalanodnak, akkor egyből segítséget tudjunk nyújtani.

**Az alapelvek betartásán túl a gondozás-neveléshez kapcsolódó feladatunk még, hogy:**

* Minden csoport kialakulásakor, a beszoktatások, és a gyermekek fejlettségi szintjének megismerése után ki kell alakítani a csoport végleges napirendjét, melyet csak a bölcsődevezető jóváhagyásával lehet módosítani.
* A csoportok évszakokra lebontva tervet készítenek, melyben az évszakokhoz kapcsolódóan megtervezik a tevékenységformákat, mondókákat, énekeket, meséket stb.

**A családok támogatása, annak erősségeire építve a szülői kompetencia fejlesztése**.

* A bölcsődei ellátást nyújtó intézmény, szolgáltató, mint a kisgyermekes családokkal kapcsolatba kerülő első gyermekintézmény jelentős szerepet tölt be a szülői kompetencia fejlesztésében.
* A család erősségeinek megismerése, támogatása a pozitívumok kiemelésével valósul meg.
* A családi és bölcsődei nevelés összhangja, a szülők és a kisgyermeknevelők közötti egyenrangú, konstruktív, kölcsönös bizalmon alapuló partneri kapcsolat elengedhetetlen feltétel a kisgyermekek harmonikus fejlődéséhez. A szülő ismeri legjobban gyermekét, így közvetíteni tudja szokásait, igényeit, szükségleteit, nagymértékben segítve ezzel a kisgyermeknevelőt a gyermek ismeretén alapuló differenciált, egyéni bánásmód kialakításában.
* A kisgyermeknevelő, mint szakember, szaktudására, tapasztalataira építve, a szülők igényeihez igazodva közvetíti a kora gyermekkori fejlődéssel, neveléssel kapcsolatos ismereteket, módszereket.

**Az egészséges életmód alakítása**: Az egészség fogalma: testi, lelki, szociális jól-lét. Az egészséges életmód kialakítását több pilléren kívánjuk támogatni. A testi egészség megőrzésének két pillére:

* Elsőként a szabad levegőn való mozgás, a kerti játék fontosságát szeretnénk hangsúlyozni. A téli időszakban is napi egy órát tölt minden kisgyermek a szabad levegőn, és itt lehetőségük van mozgásigényük kielégítésére, nyári időszakban pedig, gyakorlatilag egész nap a kertben játszunk, a legmelegebb órák kivételével. A kerti játék során a gyermekek az évszakok változásával, és játéklehetőségeivel is meg tudnak ismerkedni, pl. falevél gyűjtés, szánkózás, csúszkálás, hógolyózás, virágültetés, állatok megfigyelése, nyáron pancsolás.
* Az egészséges életmód másik pillére az egészséges táplálkozás kialakítása. Bölcsődénkben saját főzőkonyha működik, így lehetőségünk van arra, hogy a „37/2014. (IV.30) EMMI rendelet a közétkeztetésre vonatkozó táplálkozás-egészségügyi előírásokról” elveit követve, megismertessük a gyermekekkel, és a szülőkkel, hogyan lehet ízletes ételeket készíteni kevés só, cukor, liszt, és olaj felhasználásával. A testi egészség megőrzése mellett, fontos a gyermekek lelki- és tudati egészségének megőrzése, fejlődésük elősegítése.

**Az érzelmi fejlődés és a szocializáció segítése**:

* Fontosnak tartjuk, hogy egy gyermekközpontú, és családbarát intézményt működtessünk, de természetesen a csoport érdekeit is figyelembe kell venni. Kisgyermeknevelői csapatunk ezt hivatásának tekinti, ennek érdekében igyekeznek a gyermekek egyéni igényeit, jelzéseit megismerni, a csoportba beilleszteni az egyént úgy, hogy mindemelett egyéniségét is kibontakoztathassa. Fontosnak tartjuk a síró gyermek vigasztalását, hogy éreztessük velük a törődést, valamint megtanulhassák azt, hogy szerethető személyek, és a jó tulajdonságaikra, képességeikre alapozva segítjük elő fejlődésüket.

**A megismerési folyamatok fejlődésének segítése**

* Napirendünkben a lehető legtöbb időt biztosítunk a szabad játékra. Ennek nagyon nagy jelentősége van minden kisgyermek életében, mert elősegíti az önismeret, éntudat kialakulását, fejlődését, általa tapasztalja meg saját határait, lehetőségeit, de a szabad játékon keresztül fejlődnek társkapcsolatai, és a szociális szabályok megismerésének és betartásának megtanulásában is hatalmas szerepet játszik.
* A szabad játék mellett, fontos, hogy majdnem minden nap kezdeményezzünk rövid kis foglalkozásokat, a kisgyermeknevelők vezetésével. Ez a kézügyesség, finommanipuláció fejlesztése érdekében lehet gyurmázás, festés, ragasztás, rajzolás. Az irodalmi és ének-zenei nevelésnek szintén nagyon fontos szerepe van, ezért nagyon sokat éneklünk, zenélünk, mesélünk, mondókázunk, bábozunk. Ezen tevékenységek rengeteg lehetőséget kínálnak a megismerési, tanulási folyamatok fejlődésének segítésére, valamint stresszoldó hatásuk miatt elősegítik a kisgyermekek mentális fejlődését is.

**2.3. Bölcsődénk sajátosságai, szakmai programjának konkrét bemutatása:**

Bölcsődénk egy konténer szerkezetű épület, az épület sajátosságait előnyünkre tudtuk fordítani. A falakon, ajtókon nagyon jól lehet mágneses játékokkal játszani, és a dekoráció felhelyezését sem kell akkora körültekintéssel kezelni, mint egy festett falnál.

A kisgyermeknevelői csapat 13 főből áll, ők szakmailag jól képzettek, munkájukat hivatásnak tekintik. Őket segíti 7 fős technikai dolgozói csapat, valamint 1 fő bölcsődevezető-helyettes, és 1 fő bölcsődevezető. A gyermekek felé a demokratikus nevelési elveket alkalmazzuk, és a világ megismerésére, önállóságuk erősítésére neveljük őket, a játéktevékenység színesítésén keresztül. Eddig is szívesen alkalmaztunk Maria Montessori pedagógiai módszerei közül néhányat, valamint azokat a játékeszközöket, melyeket erre a korosztályra adaptálni lehet.

A kisgyermeknevelőkkel rendszeresen összeülünk ún. kisgyermeknevelői körökre, 5 hetes időközönként. Itt esetmegbeszéléseket, házi továbbképzéseket tartunk, és lehetőség van az újdonságok és a jó gyakorlatok bemutatására is.

Szakmai feladataink egységet alkotnak, így állnak össze egy egésszé.

* **Gondozás és nevelés**

Bölcsődénkben fokozott figyelmet fordítunk arra, hogy a gondozási műveletek ne csak szakmailag legyenek helyesek, hanem figyelmünk és kommunikációnk által, azt közvetítsük a gyermekek felé, hogy szerethető, értékes személyiségek. Mivel a 0-3 éves korosztály a legsérülékenyebb mentális szempontból, ezért a gondozási műveletek szakmai feladatok, minden esetben kisgyermeknevelők végzik, nem a dajkák.

Nevelési módszereink is ezt a szemléletet tükrözik, fontosnak tartjuk, hogy ne csak a „társadalmi együttélés szabályait” tanítsuk meg a gyermekeknek, de nevelésünk által erősítsük önbizalmukat, önbecsülésüket is, és biztonságos környezetet teremtsünk számukra, szüleik munkaidejében.

* **Játék**

Napirendünkben, minden gyermek számára, a lehető legtöbb időt biztosítunk szabadjátékra, ennek fontosságát nem győzzük hangsúlyozni. A szabadjáték közben fejlődik a gyermek éntudata, megtapasztalja határait, átélheti az „én csinálom” örömét, de emellett a szocializáció színtere és társkapcsolataik is fejlődnek általa. Mindemellett, igénylik a gyermekek és a szülők is a mindennapos játékkezdeményezéseket is, melyeket a kisgyermeknevelők irányítanak. Fontos feladatunk, hogy megtaláljuk az egészséges egyensúlyt a szabadjáték és az irányított kezdeményezések között.

Évről évre tapasztaljuk, hogy a hozzánk érkező gyermekek egyre inkább felgyorsultak, és a régi módszerek már nem mindig válnak be náluk, a régi fajta játékeszközök már nem mindig kötik le a figyelmüket. Mi viszont úgy gondoljuk, hogy erre válaszolva, nekünk is változtatnunk kell, és kreatív módon kell változásokat elérnünk.

A következő három évben a Montessori játékokat szeretnénk minden csoportra kiterjeszteni, a terményekkel való játékok mellett szeretnénk színesíteni hétköznapi eszközök, mint pl. csipesz, szűrő használatát játékként. Ezekkel a kreatív játékokkal egyrészt szeretnénk a kisgyermeknevelők kreativitását felébreszteni, valamint a gyermekek kreatív gondolkodásának fejlődését is elősegíteni.

Mind ehhez elengedhetetlen, hogy a kisgyermeknevelők szakmai továbbképzéseken vegyenek részt, és az ott tanultakat házi továbbképzéseken továbbadják a kolléganők felé.

A kreativitás és elmélyülés elősegítésére a művészeti nevelés eszközeit is segítségül hívjuk. Elsősorban a mese támogató erejére építünk.

*„A mese nem elvezet a valóságtól, mint sokan gondolják, hanem odavezet hozzá, mélyre vezet a lelki valóság tartalmaiban, legyen szó szeretetről és gyűlöletről, a fent emlegetett életről és halálról, jóról és rosszról, küzdelemről.”*

*(dr. Vekerdy Tamás)*

Az előző években is több csoport is alkalmazta a mindennapos mesélés eszközét, különös tekintettel az ebéd utáni időszakra. Fontosnak tartjuk, hogy ne csak a divatos meséket hallják a gyermekek, hanem az értékálló régi meséket is, valamint a fejből való mesélést is támogatjuk.

Az irodalmi nevelés mellett fontos szerepet szánunk az ének-zenei nevelésnek is. A hangszeres játékok és éneklés, mondókázás, ölbeli játékok mellett, bevezetjük a mindennapi használati tárgyakkal való mesélést, játékok énekkel kísérését (tesz-vesz muzsika), valamint a gyermekdalokon kívül, komolyzenei cd-t is hallgatnak majd a csoportban a gyermekek. Az a tapasztalatunk, hogy a szabadjáték közbeni zenehallgatásnak pozitív hatásai vannak, pl. Mozart művei kifejezetten ajánlottak.

* **Környezettudatosságra való nevelés**

A körülöttünk lévő természet, környezetünk megismerését, védelmét nem lehet elég korán elkezdeni, de természetesen játékos formában kell megismertetni ezzel a korosztállyal. Tavasszal és ősszel, a gyermekekkel közösen ültetünk a kertünkben, ezzel nem csak a kertészkedés örömét ismertetjük meg a gyermekekkel, hanem így jobban fognak vigyázni az általuk elültetett növényekre is. Szeretnénk azt is megismertetni a gyermekekkel, hogy az elültetett növényeket gondozni is kell, így ezeket közösen locsoljuk, gyomláljuk. A természet változásaihoz kapcsolódva, telente etetjük a madarakat, az erdő közelsége erre jó színteret biztosít.

A mesék, mondókák is a természetről, környezetünkről szólnak, így sokat mesélünk ilyen jellegű meséket is.

* **Családokkal való szorosabb együttműködés az asszertív kommunikáció eszközeivel**

Családjainkkal jó az együttműködés, empatikusak, elfogadók vagyunk. Az elmélyült beszélgetésre a hétköznapokon, reggel és délután nincs lehetőség, ezeknek a beszélgetéseknek az időpontját általában alvásidőre, vagy késő délutánra tesszük.

A családokat nem csak a hagyományos módon, faliújságon és szóban szeretnénk tájékoztatni a továbbiakban, hanem ezek mellett emailben is rendszeresen küldünk tájékoztatókat a bölcsődei életről, programokról.

Rendszeresen tartunk családos programokat, melyek délutáni időpontban kezdődnek, hogy minden család részt tudjon venni ezeken.

* **Csapatépítés**

A csapatépítés számunkra eddig is kiemelten fontos feladat volt, és továbbra is valljuk, hogy csak úgy tudunk gyermekközpontú és családbarát bölcsődét működtetni, ha a csapat minden tagja jól érzi magát, tudja a helyét és szerepét, valamint feladatát, szakmai kompetenciáit a csapatban. Ez a dolgozóknak is biztonságot ad, ez által ők is többet és jobban tudnak közvetíteni a gyermekek felé. Hisszük az „Egy mindenkiért, mindenki egyért” mondás erejét.

Ahhoz, hogy a csapat minden tagja jól érezze magát, szervezünk bölcsődén kívüli közös programokat is, pl. évente egyszer elmegyünk kirándulni, valamint a neves ünnepekhez kapcsolódóan dolgozói ünnepséget rendezünk.

**2.4. Sajátos nevelési igényű gyermek gondozása nevelése bölcsődénkben:**

* + A sérült gyermek integrált formában történő gondozása – nevelése az egészséges és sérült gyermekek együttélési előnyeire kell, hogy építkezzen.
  + Egy gyermekcsoportban legfeljebb két sérült gyermeket integrálunk be, mert óvakodni kell a csoport, ill. a kisgyermeknevelő túlterhelésétől.
  + Ha egy család fogyatékkal élő kisgyermekkel jelentkezik hozzánk, a bölcsőde befogadó nyilatkozatot küld az illetékes Szakértői Bizottságnak, akik gondozásra nevelésre kijelölik a bölcsődét.
  + Az integrált csoport kisgyermeknevelői gondozásba ágyazott fejlesztést végeznek, a korai fejlesztés a kerület Pedagógiai Szakszolgálata által kirendelt gyógypedagógusok feladata. Szükségszerű és elengedhetetlen az együttműködés a bölcsőde és a szakszolgálat munkatársai között, hiszen csak közös segítséggel érhető el a gyermekek továbbfejlődése, felzárkóztatása.
* Bölcsődében adottak a tárgyi feltételek az SNI-s kisgyermekek ellátáshoz, a szakembergárda pedig szellemiségében felkészült az inkluzív nevelésre.

**3. A bölcsődei élet megszervezésének elvei és módszerei**

A bölcsődei gondozás-nevelés alapvető feladata a gyermekek szakszerű gondozása-nevelése mellett, hogy a családokkal partneri kapcsolatot alakítsunk ki, hiszen valljuk, a bölcsődébe kerülés után, közösen kell biztosítanunk a gyermekek harmonikus fejlődését. Támaszkodnunk kell a szülők információira, tapasztalataira, mert ők ismerik legjobban a gyermekek egyéni igényeit, szokásait, melyek segítségével a kisgyermeknevelők differenciált, személyre szóló módszerek alkalmazásával, segíthetik őket az új környezethez való alkalmazkodáshoz. A kisgyermeknevelők pedig szaktudásukkal, tapasztalataikkal tudják segíteni a családokat. A korrekt partneri együttműködés feltétele a kölcsönös bizalom, az őszinteség, a hitelesség, a személyes hangvételű, etikai szempontból megfelelő, tapintatos folyamatos kommunikáció.

Mi már a bölcsődébe kerülés előtt törekszünk arra, hogy a bizalmon alapuló partneri kapcsolat alapjait letegyük. Ehhez különböző módszereket alkalmazunk, melyek segítik egymás jobb megismerést. Ezek a módszerek a következők:

* **Bölcsőde kóstolgatóra** hívjuk a szülőket és gyermekeket, ahol bemutatjuk a házunkat, elmondjuk szokásainkat. Meghallgatjuk az aggodalmakat, beszélgetünk a gyermekintézményekkel kapcsolatos hiedelmekről. Ezen az ismerkedő napon a szülők kicsit beleláthatnak napi munkánkba, és benyomást szerezhetnek az intézmény nevelési légköréről is.
* **Szülői értekezletet** tartunk a felvételt nyert gyermekek szüleinek. A közös szülői értekezleten informális tájékoztatást adunk a bölcsődék házirendjéről, szervezeti és működési szabályzatáról, napirendjéről, a térítési díj összegéről és a fizetés módjáról. A bölcsőde szakmai programját a családok rendelkezésére bocsátjuk. A Gyvt.32.§ (7) bekezdés értelmében „Megállapodást” kötünk a családokkal a bölcsődei ellátás időintervallumára, tartalmára, a személyi térítési díj megfizetésének módjára vonatkozóan. Elmondjuk, milyen dokumentumok összegyűjtése szükséges a gyermek beiratkozásához és a díjfizetés összegének megállapításhoz.

Tájékoztatjuk a családokat a gyermekek és szülők jogairól, kötelezettségeiről. Megalakítjuk a Szülői Érdekképviseleti Fórumot, hogy a hozzánk járó családok jogaikat érvényesíteni tudják. Tájékoztatást adunk arról is, hogy az épület folyosóján „panaszládát” helyeztünk el, továbbá az Egyesített bölcsőde honlapján ([www.iikeruletibolcsik.hu](http://www.iikeruletibolcsik.hu)) fórum részlegén is élhetnek panaszjogukkal.

* **Szülőcsoportos beszélgetést** az első szülői értekezletet követően tartjuk. Itt már nem az információ átadáson, hanem a kapcsolatépítésen van a hangsúly. Beszélünk a bölcsődével kapcsolatos gondolatokról, hiedelmekről és érzésekről. Fontos nekünk, hogy tisztában legyünk a szülő benyomásaival, tapasztalataival, ismereteivel, hiszen csak ennek birtokában tudunk rá értőn figyelni, esetleges szorongásait feloldani, hiedelmeit megváltoztatni.

Ezen a csoportbeszélgetésen megosztjuk egymással az elválás érzéseit és nehézségeit.

A későbbiekben segítünk eligazodni a dacosság, akarat, félelem, a szobatisztaság problémáinak rejtelmeiben. A „gondolat megosztás” által lehetőség adódik arra, hogy a nevelési megoldások közül mindenki maga válassza ki a számára legmegfelelőbbet. Ezáltal segítünk eligazodni a gyermeknevelés rejtelmeiben, de egyben erősítjük a szülői kompetenciát is.

* **Családlátogatásra** megyünk el, ahol alkalom nyílik a gyermeket otthoni környezetében megismerni, szokásait, napirendjét megbeszélni és képet kaphatunk arról is, milyen nevelői légkör veszi körül otthon. Látogatás alkalmával „beajánljuk magunkat” is. Elmondjuk, miben vagyunk erősek, milyen értékeink vannak, miért vagyunk meggyőződve arról, hogy a bölcsőde jó hatással van a gyermekek fejlődésére és szocializációjára. Megosztjuk a tapasztalatunkat az anyával és elmondjuk, miért fontos a szülővel történő beszoktatás a gyermek, a szülő és a kisgyermeknevelő szempontjából.

***Fontossága a kisgyermeknevelő szempontjából*:**

1. bizalmas kapcsolat kialakítása,
2. a szülők feszültségoldása,
3. a gyermek megismerése saját környezetében, megfigyelhető a gyermek családban elfoglalt helye, szerepe, fontossága,
4. családi háttér tisztánlátása.

***Fontossága a gyermek és a szülő szempontjából:***

1. a kisgyermeknevelő megismerése a gyermek saját környezetében,
2. a felszabadultabb beszélgetés megkönnyíti az információk átadását,
3. a kisgyermeknevelő „csak rájuk” figyel, ők vannak a figyelem középpontjában.

***Szakmai feladat a családlátogatással kapcsolatban*:**

1. A szülő meggyőzése a látogatás hasznosságáról, a gyermekre gyakorolt pozitív hatásáról.
2. A gyermek kisgyermeknevelői a beszoktatást megelőző héten, a szülőkkel előre egyeztetett időpontban meglátogatják a családot. Ilyenkor a gyermeknek apró saját készítésű ajándékkal kedveskednek.
3. Csak akkor kell eltekinteni a családlátogatástól, ha a szülő mereven elzárkózik, ennek okát a kisgyermeknevelőnek jelezni kell a vezető felé.

* **Szülővel történő beszoktatást** azért tartjuk nagyon fontosnak, hogy a kisgyermek az édesanyja biztonságot nyújtó jelenléte mellett ismerhesse meg az új környezetet. A szülőnek a beszoktatás alatt (ami kb. két hétig tart) van módja arra, hogy megmutassa a kisgyermeknevelőnek az otthon kialakult szokásokat, rituálékat, gondozási módozatokat. A kisgyermeknevelőnek lehetősége adódik arra, hogy a szülőnek és kisgyermekének bemutassa a bölcsődei szokásokat, nevelési és gondozási elveket és módszereket, bizalmi kapcsolatot építsen ki a család és az intézmény között.

***A beszoktatás szempontjai*:**

1. a kisgyermek felkészítése a bölcsődei életre (beszoktatás előtti családlátogatás, szülő felkészítése a beszoktatásra- tájékoztatás),
2. lehetőség adása a beszoktatás előtti ismerkedésre – bölcsődekóstolgató
3. minél jobban megkönnyíteni az anya és gyermeke közötti elválást,
4. fokozatos legyen (1. nap 1 órát, naponta emelkedő időtartam- legalább 2 heti periódusban),
5. anya, ill. más gyermekhez közeli személy jelenléte a beszoktatás alatt (a gyermek gondozását fokozatosan átadva a kisgyermeknevelőnek),
6. 1 új gyermek fogadása hetenként,
7. a gyermeket a beszoktatás időszakában ugyanaz a kisgyermeknevelő fogadja,
8. „saját kisgyermeknevelő” rendszer

* **„Saját” kisgyermeknevelő rendszer** a személyi állandóság elvén nyugszik: Az édesanyával kialakult szoros kötődés után a bölcsődében kell lenni egy olyan személynek, aki segít megkönnyíteni az elválás és beilleszkedés nehézségeit, és jobban figyelemmel kíséri a gyermek fejlődését, és számon tartja az újabb fejlődési állomásokat. A „saját” gondozói rendszerben több figyelem jut minden gyermekre, számon lehet tartani a gyermek egyéni igényeit, problémáit, szokásait és ő az a személy, akinek több ideje van arra, hogy átsegítse a gyermeket a bölcsődei élete során adódó nehézségeken.
* Bölcsődénkben **a személyes kapcsolattartás** fontos részét képezik a napi találkozások. A reggeli átvételnél a kisgyermeknevelők érdeklődnek a gyermekkel történt előző napi eseményekről, délután pedig átadáskor tájékoztatják a szülőket az aznapi történésekről.
* Minden gondozási egységben **faliújságon** is tájékoztatjuk a szülőket,a bölcsődénket érintő fontosabb eseményekről, aktuális hírekről, melyek szintén a kapcsolatépítést, segítségnyújtást segíti.

A nevelési módszereink megvalósításának elengedhetetlen feltétele:

* jól szervezett napirend
* a korosztályra kifejlesztett korszerű táplálkozás
* a jó tárgyi felszereltség (játékok, fejlesztő eszközök, kert, bútorok)
* a jól képzett szakember gárda
* a gyermekcsoport ideális létszáma

**3.1. A napirend kialakítása**

A napirend az aktuálisan egy csoportba tartozó gyerekek szükségleteinek kielégítésére irányuló életszervezési feladat. A gyerekek étkezési-, játék-, pihenési szükségletük egyéni figyelembevételével kell kialakítani a napirendet, a csoport érdekeivel összehangoltan.

A napirend szolgál alapul a gyermek számára a tájékozódásban, és a biztonságérzetében.

A gyermek egyéni igényein túl meghatározza a napirendet a gyermekek fejlettsége, a létszám, az évszak, időjárás. A kisgyermeknevelők munkarendje a gyermekek napirendjéhez kell, hogy igazodjon. A kisgyermeknevelők a csoport kialakulása után egymással egyeztetett állandó napirendet és munkarendet dolgoznak ki. Ezen változtatni csak közös, - a bölcsődevezetővel egyeztetett – megfontolás után lehet.

##### **Általános alapelvek:**

* + Minden egyes gyermek és a csoport igényeinek figyelembevétele, összehangolása.
  + Bölcsődei nyitvatartási idő.
  + A gyermek otthoni és bölcsődei napirendjének egymáshoz közelítése.
  + A gyermekek életkori sajátságainak, igényeinek, fejlődésüknek szem előtt tartása.
  + Szükségletek változása- évszakok (nyári, őszi, tavaszi, téli napirend).

###### ***Gyakorlati szempontok:***

* + elegendő idő hagyása a gondozási műveletekre,
  + várakozási idő kiküszöbölése,
  + folyamatosság,
  + összehangoltság,
  + egységenkénti, ezen belül külön összeállított csoportok napirendje (csúsztatott napirend),
  + a kisgyermeknevelői és technikai dolgozó munkarendjének igazodása a napirendhez,
  + a csoport pontos korösszetételének figyelembe vétele, a gyermekek megoszlása a kisgyermeknevelők között (vegyes-, azonos korú gyermekcsoport),
  + a csoportok alcsoportokra bomlanak a „saját kisgyermeknevelő” elv értelmében,
  + minden egyes gyermek egyéni igényének figyelembe vétele.

**Az általános napirend főbb szempontjai:**

|  |  |
| --- | --- |
| 600-800 | Reggeli érkezés, gyermekek fogadása, kötetlen játék, meghitt beszélgetések |
| 800-830 | Reggeli |
| 830-1000 | Szabad játéktevékenység a kisgyermeknevelő felügyelete és támogató tevékenysége mellett |
| 1000-1130 | Udvari játék / az időjárástól függően ez az időpont rugalmasan változik / |
| 1130-1230 | A gyermekek folyamatosan jönnek be az udvarról a saját kisgyermeknevelőikkel. Tisztálkodnak, ebédelnek, öltözködnek és pihenni térnek. |
| 1230-1500 | Pihenés, alvás. Az ébredés sorrendjében kelnek fel a gyermekek, fürdőszobai tevékenységeket végeznek. Uzsonnáig kötetlenül játszanak. |
| 1500-1530 | Uzsonna |
| 1530-1800 | Szabad játéktevékenység, haza adás |

**3.2. A korosztályra kifejlesztett korszerű táplálkozás**

A bölcsőde kerületi egységesített éves étlap alapján látja el kisgyermekek élelmezését, figyelembe véve a rendeletben előírt korosztályi sajátosságokat, valamint az egyéni szükségleteket. Orvosi javaslatra külön tej, tojás, lisztmentes étrendet biztosítunk az arra igényt tartó gyermekeknek, szakorvosi javaslatra.

Az étrend az egészséges fejlődést szolgálja. Sok nyers gyümölcsöt, ízletes főzeléket, megfelelő mennyiségű tejet, húst, tojást kínálunk.

Az önálló étkezésre még nem érett gyermeket ölben etetjük. Azok ehetnek asztalnál és próbálkozhatnak a kanál használatával, akik már biztonságosan tudnak ülni.

Az ételeket szakképzett szakácsnő helyben, a HACCP előírásainak megfelelően, korszerűen felszerelt konyhában főzi. Az öltözőkben kitett étlapról a szülők már hét elején értesülnek melyik nap, mi a menü. Így folyamatosan találkoznak a korszerű étkezés változatos lehetőségeivel. A gyermekorvos, ill. az élelmezésvezető alkalmanként előadásokat fog tartani a kisgyermek táplálás sajátosságairól, az egészséges étkezés jelentőségéről**.**

**3.3. A jó tárgyi (játékok, fejlesztő eszközök, kert, bútorok) felszereltség**

A tárgyi feltételek alkalmazkodnak az életkori sajátosságokhoz. Kiválasztásuknál egészségügyi és pedagógiai szempontokat veszünk figyelembe. Egészségügyi szempontból fontos, hogy a játékok könnyen tisztíthatók legyenek, balesetet ne okozzanak.

Pedagógiai szempontból fontosnak tartjuk, hogy egy eszköz több tevékenységformához is alkalmas legyen. Lehessen vele építeni, kézügyességet fejleszteni, mozgásigényt kielégíteni. Lényeges elem, hogy az eszközök a gyermekek fantáziáját felébresszék, és sok információt nyújtsanak a világról. Minden csoportban megtalálható alapfelszerelésként a baba, a játszókendő, a labda, a meséskönyv, az építőjáték és a mozgásfejlesztő. A kicsiknél sok puha, ölelgetős játék van, a nagyobbaknál a kreativitásfejlesztő eszközökön van a hangsúly.

A szobák elrendezésénél figyelünk arra, hogy sarkok biztosítsák a kisebb csoportok meghitt játékát, a nagymozgásoknál nagyobb, üres terület álljon rendelkezésre, a konstruáló tevékenységeket nyugalmas helyen, szőnyegeken játszhassák a gyermekek.

Tekintettel arra, hogy a kicsik között a fertőzésveszély igen nagy, igyekszünk sokat szellőztetni, a szabadban játszani és jól kiszellőztetett szobában aludni.

Az évszaknak megfelelően választjuk meg a kerti tevékenységeket. Ha lehet, homokozunk, csúszdázunk, biciklizünk, pancsolunk. Évente néhány alkalommal fordul csak elő, hogy egyáltalán nem tudunk a kertbe kimenni. Ilyenkor vagy a folyosón vagy a csoportszobában biztosítunk helyet arra, hogy kicsit szaladgáljanak, labdázzanak a gyerekek, vagy éppen kis akadálypályákon próbálják ki ügyességüket, bátorságukat.

Bölcsődénk játszóudvara körül öleli az épületet. A játszókert nem megosztott az egységek között, így a kerti játék ideje alatt az egységek rendszeresen helyet cserélnek annak érdekében, hogy minden kisgyermek lehetőséget kapjon a játszókert különböző pontjain telepített és rögzített játékok használatára. A játszókertben 3 homokozó és pancsoló is rendelkezésre áll. Igyekszünk kihasználni az udvarunk adta lehetőséget. A jó idő beállta után szinte az egész délelőttöt a szabadlevegőn, sok mozgással és villamosok, buszok nézegetésével és természetesen egyéb változatos játéktevékenységgel tölthetik a gyermekek. Az épület árnyékos részeit kihasználva, asztali játékokat is kínálunk a gyermekeknek, valamint leterített játékszőnyegen babázási, olvasási lehetőségük is van a kicsiknek.

A fürdőszoba, az átadó berendezési tárgyai a gyermekek méretéhez igazodnak, ily módon is segítve önállósodásukat. A bölcsődénk egyik vonzó eleme a kis csap, a mosdó, a gyermek WC, hiszen ezeket könnyen elérik a gyermekek és ahol lehetőségük van arra, hogy kicsit személyre szóló gondoskodásban részesüljenek.

**3.4. Személyi feltételek**

A minimum szakmai feltételek a 15/1998.(IV. 30) NM rendelet 1. sz. melléklete szerint biztosítottak.

**Szakdolgozók:**

Bölcsőde vezető: 1 fő

Bölcsődevezető helyettes: 1 fő

kisgyermeknevelő: 13 fő

**Technikai dolgozók:**

Szakácsnő: 1 fő

Konyhai kisegítő: 1 fő

Mosónő: 1 fő (6 órában)

Dajka: 3 fő

Kertész: 1 fő

**Összesen: 22 fő**

Az élelmezésvezetői feladatokat a Hidegkúti út 31. sz. bölcsőde élelmezésvezetője látja el.

**4. Képzések továbbképzések és az egyéni szakmai fejlődés biztosítása**

A bölcsődét felsőfokú szakmai végzettséggel, valamint pedagógiai diplomával rendelkező szakember vezeti. Ez a szakmai tudás magasabb szinten ötvözi a kisgyermeknevelői, a fejlesztő szakember és a szociális képzettséget. E tudás birtokában a bölcsődevezető képes irányítani és szervezni a bölcsőde strukturális működését. A gyermekeket kisgyermeknevelői diplomával, valamint szakmai felsőfokú, „E” kategóriás végzettséggel rendelkező szakemberek látják el. A kisgyermeknevelői hivatás igen komoly felkészültséget kíván meg, mert ők a legérzékenyebb, legtöbb törődést, szeretetet, dédelgetést igénylő korosztályt nevelik, gondozzák, biztosítják számukra a harmonikus testi, szellemi, valamint szociális fejlődés lehetőségeit, feltételeit. A kisgyermeknevelői képesítés érettségi után szerezhető meg és a gondozási ismeretek mellett gyermeknevelési, fejlődés-lélektani, egészségügyi, zenei képzésben is részesülnek. Ezen ismeretek birtokában segítik a gyermekeket a világ megismerésében úgy, hogy aktivitásra való igényüket tiszteletben tartják, és nem veszik el tőlük a felfedezés örömét. Segítik őket a pozitív én-kép kialakulásában, az ideális pszichés állapot elérésében, melyben a gyermekek boldogan, önfeledten tevékenykedhetnek, játszhatnak, „tanulhatnak”.

A kisgyermeknevelők szakmai ismereteken kívül, szociológiai, szociális és jogi képzést is kapnak, hiszen ezen ismeretek is szükségesek ahhoz, hogy a gyermekjóléti alapellátás keretén belül működő bölcsődénkben szakszerűen tudjuk segíteni a hozzánk járó családokat.

Szakembereink 4 évente kötelező szakmai továbbképzéseken vesznek részt a 9/2000 (VIII.4.) SZCSM rendelete értelmében. Emellett rendszeres házi továbbképzéseken is foglalkozunk a szakmai ismeretek megújításával, új módszerek átadásával. Lehetőséget adunk és támogatjuk a kolléganők továbbtanulási szándékát, szakmai megújulását. A pályakezdő kisgyermeknevelők szakmai fejlődését gyakornoki rendszerben biztosítjuk és segítjük.

2018. január 1-től pedig, a vezetőképzés keretében a vezetői megbízás kezdetétől számított egy éven belül alapozó képzés teljesítésére, továbbá az alapozó képzés teljesítésének időpontjától számított két éven belül, majd ezt követően két évenként megújító képzés teljesítésére köteles minden vezető.

**5. Kapcsolattartás**

**Kapcsolattartás a szülőkkel**:

* Tájékoztatás bölcsődei felvételnél
* Szülői értekezlet
* Családlátogatás
* Beszoktatás
* Napi találkozások
* Egyéni beszélgetés szükség szerint
* Szülőcsoportos beszélgetés
* „Családi füzet” /írásos tájékoztatás /
* Szervezett programokon – bölcsődei ünnepek - való találkozás
* Szülői Fórum képviselője általi beszélgetések
* „Nyitott bölcsőde”
* Hirdetőtábla

**Társintézményekkel való együttműködés, kapcsolattartás**

**Háziorvosi, védőnői hálózattal:**

* javaslat bölcsődei felvételre
* családlátogatás előtti, illetve családlátogatáshoz kért információ
* évközben felmerülő probléma esetén
* körzeti védőnők időközönkénti bejárása bölcsődénkbe, amely tájékozódáson és tapasztalatcserén alapul

**Család és Gyermekjóléti Központtal:**

* A gondozott gyermekek érdekében fontos kapcsolatot ápolni a jelzőrendszer tagjaival is, ahonnan a felvételre kerülő gyermekekről előzetesen, ill. működés közben is tájékoztatást szerezhetünk. A Család- és gyermekjóléti Központ családgondozói a szolgáltatást nyújtóknál rendszeresen meglátogatják a családgondozás látókörébe tartozó gyerekeket, és tájékoztatást kérnek, ill. konzultálnak a gyermekek helyzetéről, fejlődéséről. Adott esetben a gyermekjóléti szolgálat már a felvételi jelentkezéskor tájékoztatást ad egy-egy család anyagi vagy nevelési nehézségéről, akiknek a felvételnél előnyt kell élvezniük. Különösen nehéz családi élethelyzetben a gyermekjóléti szolgálat igénye alapján azonnali felvételt nyer a kisgyermek, elsődlegesen a bölcsődébe. A kapcsolat kétoldalú; a szolgáltató, mint a gyermekjóléti jelzőrendszer tagja, jelzést ad a szolgálat felé, ha a kicsik között akad olyan gyermek, akinél nem megfelelő.

**Óvodákkal:**

Törekszünk arra, hogy minél könnyebb, zavartalanabb legyen a gyermekek óvodába való átmenetele. Óvodai beiratkozás előtt az óvodába menő gyermekek szüleinek szülői értekezletet tartunk (április végén, az óvodai beiratkozást megelőzően) a szomszédos óvodavezető meghívásával. Az óvodavezetőket tájékoztatjuk: veszélyeztetettség, lassabban fejlődő kisgyermek, gyermekvédelmi kedvezményben részesülő kisgyermekek.

A kisgyermeknevelőink minden gyermekről kitöltik óvodába menetel előtt az óvodák által kért „Bölcsődei tapasztalatok” c. kérdőívet.

**Kerületi bölcsődékkel:**

* A kisgyermeknevelők tapasztalatcseréjére irányuló látogatás megszervezése a kerületi bölcsődében.
* Bölcsődevezetők szakmai segítő látogatása – összekötve a vezetői értekezletekkel.
* A kerületi bölcsődékben tartott továbbképzések a kerületi kisgyermeknevelők számára, megfigyelés lehetőségének biztosítása, új módszerek alkalmazásának bemutatási lehetősége.
* Az új bölcsődékbe felvételre kerülő új dolgozók betanításában való részvétel.
* Egymás közötti segítségkérés és nyújtás.

**Együttműködés képző intézményekkel**

Együttműködési megállapodás alapján tereptanárunk közreműködésével terephelyet és a gyakorlati munkára felkészülési lehetőséget biztosítunk az ELTE BA szakos hallgatók részére.

**6. Az ellátottak és a szolgáltatást végzők jogainak védelme**

Különös gondot fordítunk a gyermekek jogainak sérthetetlenségére, valamint a szülők, (törvényes képviselők) és a bölcsődei dolgozók állampolgári, alkotmányos jogainak tiszteletben tartására.

A Gyvt. előírja azokat a jogokat és kötelezettségeket, melyeket nekünk és a családoknak be kell tartaniuk. Ezek közé tartozik a:

**Gyermekvédelmi feladatok:**

* Folyamatos kapcsolattartás: az Egyesített bölcsődevezetővel, bölcsődevezetőkkel, Család és Gyermekjóléti Központtal, kerületi Gyámügyi hivatallal, vezető védőnővel, Pedagógiai Szakszolgálattal.
* Veszélyeztetettség észlelése, okok feltárása, dokumentálása.
* A jelzőrendszer működtetése.
* Segítségadás felkínálása.
* Családlátogatáson részvétel, veszélyeztetettség illetve felkérés esetén.

**6.1. Az igénylők, és a személyes gondoskodást végző személyek jogainak védelmével kapcsolatos szabályok**

Az 1997. évi XXXI. Törvény szabályozza, hogy a bölcsődének a szakszerű gondozás érdekében milyen szolgáltatást kell biztosítani, és milyen szabályozóknak kell megfelelnie. A törvény azonban azt is szabályozza, hogy a rendszerben dolgozóknak mit kell megtenniük a gyermeki jog védelmének érdekében.

Bölcsődénk mindent megtesz annak érdekében, hogy a **gyermekek jogai ne sérüljenek, így:**

* az ***egyéni bánásmód elvének betartásával*** segítjük a gyermekek személyiségének a kibontakoztatását,
* a gyermek fejlődését veszélyeztető helyzet elhárítása érdekében a jelzőrendszeren keresztül felvesszük a kapcsolatot a gyermekjóléti szolgálattal,
* bölcsődénk felkészült a sajátos nevelési igényű és a tartósan beteg gyermekek fogadására és lehetőségeinkhez képest helyet biztosítunk a gyermekek intézményünkben történő fejlesztéséhez, melyet a pedagógiai szakszolgálat munkatársai végeznek,
* a hátrányos megkülönböztetés minden formájától mentes nevelésben, gondozásban részesítjük a bölcsődébe járó gyermekeket.

**A szülőknek (törvényes képviselőknek) jogait tiszteletben tartva:**

* lehetőséget biztosítunk arra, hogy a szülők a beiratkozás előtt megismerhessék a bölcsőde környezetét, betekintést nyerjenek szakmai programunkba és megválassza az intézményt, melyre gyermeke nevelését, gondozását bízza,
* bölcsődei felvétel után pedig az első szülői értekezleten, majd a családlátogatás alkalmával részletes tájékoztatást adunk a gyermekcsoportok életét, nevelési gondozási elveinkről,
* a bölcsődében eltöltött idő alatt szükség esetén szakmai tanácsainkkal segítjük a családok problémáinak megoldását,
* a családi füzetbe és a gyermekek egészségügyi törzslapján részletes feljegyzést készítünk a gyermekek fejlődéséről, melybe a szülők betekintést nyerhetnek,
* a szülői érdekképviselet működtetése pedig azt segíti, hogy a szülők bátran elmondhatják véleményüket a bölcsőde működésével kapcsolatban.

**A szülőket (törvényes képviselő)** tájékoztatjuk arról is, hogy a szolgáltatásunk igénybevétele után nekik is vannak kötelezettségeik az intézménnyel szemben, melyek betartása rájuk nézve kötelező, ezek:

* az intézmény vezetőjével és a gyermek „saját” kisgyermeknevelőjével együtt kell működnie, és tájékoztatnia kell őket minden olyan eseményről, mely befolyásolja a gyermek fejlődését,
* részt kell vennie a gyermek beszoktatásában,
* a fizetendő személyi térítési díjat időben rendeznie kell,
* az intézmény házirendjét be kell tartania.

***Érdekképviseleti fórumot működtetünk, melynek célja és feladata az*** ellátásban részesülők érdekeinek védelmében.

E szerint a gyermek szülője vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek a bölcsőde vezetőjénél vagy az érdekképviseleti fórumnál:

* az ellátást érintő kifogások orvoslása érdekében,
* a gyermeki jogok sérelmére,
* az intézmény dolgozóinak kötelezettségszegése esetén.

***Az érdekképviseleti fórum tagjai:***

* a nevelési egységet képviselő szülők,
* a bölcsődét képviselő kisgyermeknevelők,
* a fenntartó önkormányzat delegáltja.

**Az aktuális tagok névsorát jól látható helyen a szülők tudomására kell hozni.**

***Az érdekképviseleti fórum feladata:***

* az intézménnyel jogviszonyban állók és az ellátásra jogosultak érdekeinek védelme,
* hozzá benyújtott panaszok és a hatáskörébe tartozó ügyek vizsgálata, döntés,
* intézkedések kezdeményezése a fenntartónál, a gyermekjogi képviselőnél, illetve más hatáskörrel rendelkező szervnél,
* az intézmény alaptevékenységével összhangban végzett szolgáltatások tervezésére működtetésére, valamint az ebből származó bevételek felhasználására vonatkozó javaslattétel,
* a házirend elfogadásánál egyetértési jog gyakorlása.

Ha valami jelzés érkezik, akkor az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjára.

A gyermek szülője vagy más törvényes képviselője, ha 15 napon belül nem kap értesítést a vizsgálat eredményéről, vagy ha a megtett intézkedéssel nem ért egyet, az intézmény fenntartójához vagy a gyermekjogi képviselőhöz fordulhat jogorvoslatért.

A fórum szabályos működtetése érdekében évente legalább két alkalommal ülésezik (aktuális probléma esetén szükség szerint).

***A személyes gondoskodást végző személyeket is megilleti az a jog, hogy:***

* személyiségüket tiszteletben tartsák,
* panasztétel esetén munkáltatójuk és fenntartójuk védelme megillesse a kivizsgálási időszak végéig,
* adatait a személyes adatok kezelésére vonatkozó és titoktartási szabályok szerint kezeljék,
* különös védelem illeti továbbá a várandós anyát és a kisgyermeket nevelő anyát.

# **7. Dokumentáció**

**Bölcsődevezető, illetve a helyettes által vezetett dokumentáció nyilvántartások:**

* Dolgozókról
* Egészségügyi nyilatkozat, egészségügyi alkalmassági vizsgálatok nyomon követése
* Munkaköri leírások
* Szabadságok nyilvántartása
* Jelenléti kimutatás
* Létszámjelentés – negyedévente
* Személyi anyagok vezetése
* Nyilatkozat – „nem folyik ellene gyermekbántalmazás miatti eljárás”
* Dolgozók továbbképzési kötelezettségével kapcsolatos nyilvántartások, jelentések
* Dolgozók egészségügyi alkalmasságával kapcsolatos vizsgálatok
* Kis- és nagy értékű eszközök nyilvántartása, leltár
* Munka- és tűzvédelmi napló
* Gyermekekről:
* Felvételi könyv
* Megállapodás az ellátás igénybevételéről
* Szülői nyilatkozat a tájékoztatási kötelezettség megtörténtéről
* Havi statisztika – „Bölcsődei jelentés”
* Nyilvántartás az étkezést igénybe vevőkről
* Intézményi térítési díjkedvezmény elszámolása
* Térítési díjkedvezmények különböző jogon
* Éves statisztikai kérdőívek
* Heti étrend
* Fertőző betegségekről kimutatás
* Oltásokról kimutatás
* Tetvességi nyilvántartás
* Egyéb feladatok:
* Költségvetés nyomon követése
* Szakmai program, munkaterv, munkatervi beszámoló készítése
* Kisgyermeknevelők által vezetett dokumentáció:
* ***Bölcsődei gyermek egészségügyi törzslap*** – a családlátogatás időpontjának bejegyzésével, a beszoktatás összefoglalójával, ill. a meghatározott időközönkénti fejlődésmenet leírásával (a gyermek 1 éves koráig havonta, később negyedévente vezetve).
* ***Percentil tábla*** – ránézésre is szemléletesen mutatja a lineáris magasság- és súlyfejlődést
* ***Családi füzet*** – a bölcsőde adataival, leírásával, majd a szülő általi adatok bejegyzésével indított olyan életre szóló dokumentum, amelyben a gyermek óvodába meneteléig a kisgyermeknevelők rendszeres bejegyzései által belekerül a bölcsődés kis életének levonata
* ***Csoportnapló*** – naponkénti vezetéssel

1. az óvodába menő gyermekek jelentőlapja (kerületi helyi)
2. kisgyermeknevelői jellemzés a szakértői és egyéb szakvizsgálatokhoz

**Élelmezésvezető által vezetett dokumentáció:**

* 1. heti étrend (bölcsődeorvossal és bölcsődevezetővel
  2. nyersanyag felhasználás
  3. árubeszerzési bizonylatok, számlák
  4. adagolási útmutató
  5. ételrecept gyűjtemény
  6. kimutatások
  7. a HACCP-hez kapcsolódó dokumentációk

**8. Ellenőrzés értékelés rendszere**

A bölcsődében több rétegű ellenőrzési feladatot kell végezni. A nevelési gondozási program csak a pedagógiai munkáról szól, ezért itt a program megvalósulását és a pedagógiai munka ellenőrzését kell rendszeresen elvégezni. Fontos, a tapasztalatokról feljegyzéseket készíteni, valamint közös kiértékeléseket, megbeszéléseket tartani, mert a közös célok elérése eredményesebb lehet, ha mindenki visszajelzést kap a munkájáról.

A pedagógiai munka felelős vezetője a bölcsődevezető, ezért az ellenőrzés is alapvetően az ő feladata. Munkáját külső megfigyelőként segíti a kerületi szaktanácsadó, aki szintén megfigyelésekkel, közös kiértékelésekkel és házi továbbképzések szervezésével segíti a kerület egységes pedagógiai szemléletének kialakítását. Ezen kívül a gyakornokok szakmai segítése, fejlődésük nyomon követése is kiemelt feladatként jelenik meg, hiszen a fiatal pályakezdő kolléganők elméleti tudását át kell ültetni a gyakorlatba, és segíteni kell őket abban is, hogy a szülőkkel megtalálják a megfelelő hangnemet és partneri kapcsolatot tudjanak kiépíteni velük.

**A szakmai programhoz szorosan kapcsolódik:**

* az éves munkaterv, mely minden évben tartalmazza azokat a kiemelt területeket, melyekre az elkövetkezendő évben kiemelt figyelmet kell szentelni,
* az ellenőrzések kiterjednek a napi, havi és negyedéves dokumentációk ellenőrzésére.

Ezen kívül az ellenőrzések kiterjednek a technikai dolgozók munkájának megfigyelésére, a higiénés szabályok betartására, valamint a meglévő eszközök szabványoknak, előírásoknak való megfelelőségére is.



**Budapest II. kerület Egyesített Bölcsőde**

**1028 Budapest Hűvösvölgyi út 213.**

**Tel: 06-1 391-6181; -mail:** [**huvosvolgy@iikeruletibolcsik.hu**](mailto:huvosvolgy@iikeruletibolcsik.hu)

**A Bölcsőde házirendje**

*Hatályos: 2023. július 1-től.*

1. **Általános információk intézményünkről**

**Az intézmény fenntartója**: **Budapest Főváros II. kerületi Önkormányzat**

**Bölcsőde neve, címe: 1021 Budapest Hűvösvölgyi út 213.**

**Telefonszáma: 06-1-391-6181**

**E-mail címe: huvosvolgyi@iikeruletibolcsik.hu**

**Bölcsődevezető neve:**

**Bölcsődevezető helyettes:**

1. **Bevezető rendelkezések**
2. **A házirend jogszabályi háttere**

* A Gyvt. szóló 1997. évi XXXI. törvény rendelkezései alapján
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről

**2. A házirend célja és feladata**

A házirendben foglalt előírások célja biztosítani a bölcsőde törvényes működését, a bölcsődei

nevelés és gondozás zavartalan megvalósítását, valamint a kisgyermekek bölcsődei csoportjában

életük megszervezését.

**3. A házirend hatálya**

Kiterjed a II. kerületi Egyesített Bölcsődék tagintézményeibe felvett kisgyermekek szüleire vagy más törvényes képviselőire, az intézményben dolgozó kisgyermeknevelőkre és alkalmazottakra.

**4. A házirend nyilvánossága**

a. A házirend előírásai nyilvánosak, azt minden érintettnek (szülőknek vagy törvényes képviselőknek, valamint a bölcsőde alkalmazottainak) meg kell ismernie.

b. A házirend egy-egy példánya megtekinthető:

* a bölcsőde minden nevelési egységének gyermeköltözőjében,
* a bölcsőde irattárában,
* a bölcsőde vezetőjénél,

c. A házirend egy példányát a bölcsődébe történő felvételkor a szülőnek vagy törvényes képviselőnek át kell adni, és a szülőnek, vagy törvényes képviselőnek nyilatkoznia kell annak elfogadásáról.

d. Az újonnan elfogadott vagy módosított házirend előírásairól a bölcsődevezetőnek tájékoztatni kell a szülőket, törvényes képviselőket.

1. **Általános tudnivalók**

**A bölcsőde nyitvatartási ideje:** 6 – 18 óráig

# 1. A bölcsődében a gyermekek ellátását-nevelését, gondozását, felügyeletét, étkeztetését a szülők vagy más törvényes képviselők munkavégzésének, munkaerő piaci részvételét elősegítő programban, képzésben



**Budapest Főváros II. kerületi Önkormányzat II. kerület Egyesített Bölcsőde**

**1028 Budapest Hűvösvölgyi út 213.**

**Tel: 06-1 391-6181; -mail:** [**huvosvolgyi@iikeruletibolcsik.hu**](mailto:huvosvolgyi@iikeruletibolcsik.hu)

való részvétének, betegségének idejére biztosítja, valamint egyéb okból, ha a gyermek napközbeni ellátásáról nem tudnak a gyermek családjában megfelelően gondoskodni.

2. A bölcsődénk, a II. kerületi Egyesített Bölcsődék fenntartásában működő intézmény, amely 20 hetes kortól 3 éves korig biztosítja a kisgyermekek napközbeni ellátást.

2.1. Amennyiben a gyermek a 3. életévét január 1-je és augusztus 31-e között betölti, a gondozási nevelési év végéig (augusztus 31-ig) tovább gondozható a bölcsődében.

2.2. Amennyiben a gyermek a 3. életévét szeptember 1-je és december 31-e között tölti be, a következő év augusztus 31-éig gondozható a bölcsődében, ha a szülő, vagy törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

2.3. Amennyiben a kisgyermek a 3.-ik életévét betöltötte, de testi vagy értelmi fejlettségi szintje alapján még nem érett az óvodai nevelésre, az óvodai jelentkezését a bölcsődeorvos a kisgyermeknevelővel, valamint a bölcsődevezetővel egyetértésben nem javasolja, a gyermek a 4. életévének betöltését követő augusztus 31-ig tovább gondozható a bölcsődében.

3. A bölcsőde teljes integrációt biztosító csoportjaiban olyan sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek vehető fel, aki, szakértői bizottság által kiadott szakvéleménnyel, illetve előzetes vizsgálati szakvéleménnyel rendelkezik. Ha a bölcsődei élet megkezdése után derül ki egy kisgyermekről, hogy szükséges lenne korai fejlesztésben részesülnie, akkor a szülőket, törvényes képviselőket erről tájékoztatni kell és a szülő, törvényes képviselő kötelessége és feladata a gyermek vizsgálatát kérni a kerületi Pedagógiai Szakszolgálattól. Ha a szülő, törvényes képviselő ezt a kötelességét elmulasztja, a bölcsődének, mint a gyermekvédelmi jelzőrendszer tagjának kötelessége jelezni a kerületi Család- és Gyermekjóléti Központ felé.

4. A bölcsődében a kisgyermekek ellátását segítő szakemberek támogatják. A segítő szakemberek (gyógypedagógus, szaktanácsadó, dietetikus, bölcsődeorvos) rendszeresen látogatják és szükség szerint megfigyeléseket végeznek a bölcsődei csoportban.

5. A bölcsőde eredményes nevelő- gondozó munkájához a kisgyermeknevelők tevékenységén kívül a működést elősegítő közalkalmazottak (bölcsődei dajka, élelmezésvezető és kisegítők) munkája is szükséges, akik szükség esetén rövid ideig maguk is a gyermekcsoportban tartózkodhatnak. A szülő a gyermek bölcsődei beszoktatása alatt a gyermekével együtt a csoportszobában tartózkodhat, de csak olyan tevékenységet folytathat, amely sem a saját, sem a többi gyermek nevelését/gondozását nem zavarja! A beszoktatási időn túl, a kisgyermeknevelővel előzetesen egyeztetett időpontban lehetőség van a gyermek bölcsődei látogatására.

6. A bölcsőde naponta reggel 6.00 órától délután 18.00 óráig tart nyitva. A gyermekek a bölcsődei napirend szerint 8.00-8.30 között reggeliznek, ezért kérjük a szülőket, hogy ez idő alatt érkezésükkel ne zavarják az étkeztetést, gyermekükkel előtte vagy utána érkezzenek.

**Étkezési időpontok:**

Reggeli: 8 – 8³° óráig

Tízórai: 10 – kor

Ebéd: 11.30 – 12 óráig

Uzsonna: 15.00 -15.30 óra

1. Kérjük a szülőket, hogy segítsék a csoportok napirendjének kialakítását azzal, hogy gyermekükkel legkésőbb 10.30-ig megérkeznek a bölcsődébe. Ha valamilyen oknál fogva később érkeznek, előre jelezzék azt gyermekük nevelőjének. Fontos, hogy étkezés közben ne zavarják a csoportot, mert a kisgyermeknevelők akkor nem tudnak megfelelően odafigyelni az érkező gyermekre.
2. A gyermekek hazaviteléről a nyitvatartási időn belül kell gondoskodni, ezért kérjük, hogy legkésőbb 17.45-ig érjenek az intézménybe.



**Budapest II. kerület Egyesített Bölcsőde**

**1028 Budapest Hűvösvölgyi út 213.**

**Tel: 06-1 391-6181; -mail:** [**huvosvolgy@iikeruletibolcsik.hu**](mailto:huvosvolgy@iikeruletibolcsik.hu)

1. A bölcsődéből a gyermeket csak a szülőnek vagy más törvényes képviselőnek, illetve az általa írásban megbízott, legalább 18 életévét betöltött személynek adhatja ki a kisgyermeknevelő. Ha 18 éven aluli személy\* érkezik a gyermekért, a kisgyermeknevelőnek vagy a bölcsődevezetőnek értesítenie kell azon 18 éven felüli személyeket, akik a családi füzetben ki vannak jelölve erre a feladatra. Amennyiben nem ér el senkit a megjelölt személyek közül és a bölcsőde nyitvatartási ideje lejárt, akkor köteles értesíteni a Család és Gyermekjóléti Központ készenléti ügyeleti segélyhívószámát. Ők értesítik a hatóságot (rendőrség), aki a gyermeket gyermekotthonban helyezi el a szülő, illetve más törvényes képviselő megérkezéséig.
2. A gyermek a szülőnek, vagy más törvényes képviselőnek, illetve a szülő által megbízott személynek csak abban az esetben adható át, ha az a személy korlátozottan nem cselekvőképtelen. Azt a személyt tekinti a jog korlátozottan cselekvőképtelennek, aki valamilyen tudatmódosítószer hatása alatt áll (például kábítószer, alkohol, műtéti altatás után), ezáltal belátási képessége, tartósan vagy teljesen hiányzik, tehát nem tud felelősséget vállalni a kiskorú gyermek megnyugtató testi és lelki biztonságáért. Ebben az esetben is a 10. pontban leírtak szerint jár el a bölcsődevezető, vagy a kisgyermeknevelő.
3. A szülő, törvényes képviselő vagy az általa megbízott személy megérkezése után, ha a kisgyermeknevelő már „átadta” a gyermeket, a kicsi testi épségéért a gyermekért érkező személy a felelős.

\*.A 2013.évi V. törvény a Polgári törvénykönyv **2/10. § (1) bekezdés értelmében kiskorú az, aki 18. életévét nem töltötte be.**

1. A bölcsőde átadójában minden gyermeknek van szekrénye, ahol a ruhák tárolhatók. Kérjük, itt csak a legszükségesebb dolgokat helyezzék el, mert a bölcsődében hagyott, ill. a gyermeken lévő (nyaklánc, karkötő, fülbevaló, játékok stb.) tárgyakért nem tudunk felelősséget vállalni. A bölcsődébe nem hozható be olyan játék, amely elemmel (gombelem, ceruzaelem, stb.) működik, valamint olyan játék sem, amely apró darabokra széteshet!
2. Az eldobható pelenkáról és a törlőkendőről a szülőnek kell gondoskodnia.
3. A bölcsődébe csak egészséges gyermek hozható. A közösség érdekében a lázas, antibiotikumot szedő vagy fertőzésre gyanús gyermek nem látogathatja az intézményt. A családban előforduló fertőző betegségről a bölcsődét értesíteni kell. **Az esetleges rendkívüli járványügyi intézkedésekről a bölcsődevezető naprakész tájékoztatást ad a szülőknek. Az év közben hozott hatósági intézkedéseket, szabályokat mindenki köteles betartani.**
4. *Abban az esetben,* ***ha a gyermek napközben*** *belázasodik a bölcsődében (38°C), vagy hasmenése lesz, illetve egyéb komolyabb tüneteket produkál a kisgyermeknevelő értesíti a szülőket, törvényes képviselőket, vagy az általuk kijelölt hozzátartozót. Ilyen esetben kérjük vegyék fel a kapcsolatot a gyermekorvossal és ha ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe*. Az értesítéshez feltétlenül szükséges a pontos cím és telefonszám, amit a családi füzetbe kérünk beírni. Ha adatváltozás (lakcím, telefonszám) történik, kérjük azonnal jelezzék a bölcsődevezető, illetve a kisgyermeknevelő felé az új elérhetőségüket.
5. Ha **a szülő betegség vagy más ok miatt nem hozza gyermekét bölcsődébe**, kérjük a távolmaradás okát jelentse be a bölcsődevezetőnek telefonon, vagy az intézet által megadott e-mail elérhetőségen. *Amennyiben a gyermekorvos ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe* Kérjük továbbá, hogy a védőoltások megtörténtéről folyamatosan tájékoztassanak minket.
6. Abban az esetben, ha a gyermek nem jön bölcsődébe, s azt az előző pontban leírtak szerint előre jelezték, az étkezésért nem kell fizetni. A következő gondozási naptól azonban ezt csak úgy tudjuk érvényesíteni, ha délután 16 óráig jelzik a másnapi hiányzást, vagy ha a kicsi a bölcsődéből betegen távozik.
7. Egy hónapos folyamatos hiányzás után csak különösen indokolt esetben, illetve egyéni elbírálás alapján tudjuk a férőhelyet fenntartani.

19. A bölcsődében a közétkeztetésről szóló 37/2014.(IV.30.) EMMI rendeletnek megfelelően történik a gyermekek étkeztetése. Az ételallergiás vagy más egészségügyi okból diétára, speciális étrendre szoruló gyermeknek biztosítani tudjuk a diétás étkeztetést abban az esetben, ha a szülő szakorvosi véleménnyel tudja igazolni, hogy gyermeke diétára szorul. (A háziorvos erre vonatkozó javaslata nem elfogadható, kivéve a szakorvosi vizsgálat lezárásáig, melynek időpontjáról a háziorvos igazolása szükséges). Kérjük, a gyermek gyógyszerérzékenységéről is tájékoztassák a kisgyermeknevelőket. A vegetáriánus táplálkozás a bölcsődében nem megengedett.

20. A gyermekek étkeztetésére a csoportszobákban található gyermekasztalok és székek használhatók. A bölcsőde más helyiségeit (fürdőszoba, gyermeköltöző, folyosók) erre a célra, kérjük higiénés szempontok miatt, ne használják. Ennek értelmében kérjük fogadják el, hogy a kisgyermeknevelőink sem adhatják ki délután a gyermekükért korán érkező szülőknek, törvényes képviselőknek a gyermekek uzsonnáját.

21. A gyermekek születésnapjának megünneplésére, illetve más ünnepek megtartására lehetőség van a bölcsődében. Ezekre az eseményekre csak olyan aprósüteményeket tudunk elfogadni, melyek gyárilag csomagoltak, lejárati időt tartalmaznak és hűtést nem igényel. Tortát még akkor sem áll módunkban bevenni, ha azt cukrászdában készítették el és számlával igazolják.

22. A családi füzetbe kisgyermeknevelőink havi, illetve negyedévi rendszerességgel tájékoztatást adnak a gyermekek fejlettségéről. Örömmel fogadjuk, ha a szülők, törvényes képviselők is bejegyzéseikkel gazdagítják ismereteinket a gyermek egészségi állapotára, fejlődésére vagy otthoni eseményekre vonatkozóan.

23. A bölcsőde – az alvási idő kivételével – lehetőséget biztosít a szülőknek, törvényes képviselőknek, hogy betekintést nyerjenek az intézmény szakmai munkájába, megismerjék nevelési célkitűzéseinket, a kisgyermeknevelőink által alkalmazott nevelési módszereket, és a gyermekek fejlettségéhez igazított kulturhigiénés szokások elsajátításának eredményeit. Reméljük nyitottságunk lehetővé teszi, hogy partneri kapcsolat alakuljon ki a bölcsőde és a családok között.

24. A 15/1998. NM rendelet 36§ (3a) pontja értelmében a keresőtevékenységet folytató vagy folytatni kívánó szülőnek legkésőbb a gyermek bölcsődei ellátásának megkezdését megelőző két héttel a bölcsőde vezetőjének be kell mutatni a munkáltatói igazolást, annak hiányában munkáltatójának igazolását arról, hogy a szülő nála alkalmazásban fog állni, megjelölve annak kezdő időpontját is.

A munkáltatói igazolással egy időben a szülőnek le kell adnia a személyi térítési díj megállapításához szükséges jövedelemnyilatkozatot és a kedvezmény igényléséhez szükséges dokumentumokat is, az ellátási megállapodás megkötéséhez, valamint a beszoktatás megkezdéséhez. Ha ezek a dokumentumok nem állnak rendelkezésre, akkor nem tudjuk megkezdeni a gyermek beszoktatását.

25. A személyi térítési díjat a Budapest Főváros II. kerületi Önkormányzat 3/2015(II.27.) rendelete szabályozza, mely magába foglalja az étkezésért és a gondozásért fizetendő térítési díjat, ill. a kedvezményezettek körét és mértékét.

A bölcsődei gondozás esetén gondozási díjmentesség illeti meg a rendszeres gyermekvédelmi kedvezményben részesülő, a tartós beteg vagy fogyatékos, a három vagy többgyermekes család gyermekét, illetve átmeneti gondozásban lévő, az ideiglenes hatállyal nevelőszülőnél, gyermekotthonban, átmeneti vagy tartós nevelésbe vett gyermek családját.

26. A személyi térítési díj befizetése csekken vagy átutalással történhet, melyet minden hónapban a megadott határidőig kérjük teljesíteni.

27. A bölcsőde ünnepnapokon, a Bölcsődék napján, mely április 21-én (vagy ha az hétvégére esik, akkor a következő munkanapon) és a hivatalos munkaszüneti napokon zárva tart.

Ezeken a napokon kívül a Budapest Főváros II. Kerületi Önkormányzat Képviselőtestülete által jóváhagyott időpontban nyáron 5 hétre bezár. Kérjük a kedves szülőket, törvényes képviselőket, hogy a zárás ideje alatt gondoskodjanak gyermekeik elhelyezéséről, illetve, ha szükséges, az ügyeletes bölcsőde a zárás idején is fogadja a kicsiket. A zárás időpontjáról és az ügyeletes bölcsőde elérhetőségéről minden év február 15-ig tájékoztatjuk Önöket.

28. Felhívjuk a szülők, törvényes képviselők figyelmét, hogy a bölcsőde területén és annak 5 m-es körzetében tilos a dohányzás!

29. A bölcsőde udvarára **kerékpárt behozni**, vagy az udvar területén **tárolni balesetveszélyes és tilos**!

30. A babakocsikat csak az erre kijelölt helyen lehet tárolni, más helyiségbe betolni vagy bevinni tilos!

31. Az intézmény felszerelési tárgyait, eszközeit, az ellátott gyermekek és szüleik, törvényes képviselőik, valamint a bölcsőde dolgozói kötelesek rendeltetésszerűen használni. Ha a bölcsőde dolgozói, illetve a szülők, törvényes képviselők szándékosan kárt okoznak, akkor a károkozásért anyagi felelősséget kell vállalniuk.

32. Egyéb – a gyermek ellátásával kapcsolatos észrevételüket szívesen fogadjuk. Panasz esetén forduljanak bizalommal a kisgyermeknevelőkhöz. Amennyiben nem kapnak érdemi segítséget, úgy azt jelezzék az intézmény vezetőjének szóban vagy írásban.

33. A bölcsőde Érdekképviseleti Fórumot működtet, melynek szabályzatát a házirend melléklete tartalmazza.

1. **A kapcsolattartás formái és ideje**

A bölcsődében a család és a bölcsőde együttműködése döntő fontosságú, mivel a kisgyermek kora és fejlettsége nem teszi lehetővé, hogy „közvetítőként” lépjen fel.

1. **Családlátogatás**-családlátogatásra kisgyermeknevelőink a beszoktatást megkezdése előtti héten mennek el, mert tapasztalunk szerint a gyermekek is természetben tudnak viselkedni a megszokott és biztonságot nyújtó otthoni környezetben, a szülők, törvényes képviselők is bátrabban megnyílnak és mesélnek gyermekeikről, nevelési elveikről.
2. **A gyermek szülővel történő beszoktatása** - minimum két hét, sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek esetében a gyermek állapotának függvényében hosszabb idejű is lehet - megkönnyíti az új környezetbe való beilleszkedést, csökkenti az adaptációs nehézségeket, lehetőséget ad a szülőknek, törvényes képviselőknek a nevelési feladatok és a hasonló korú gyermekek tevékenységének megfigyelésére.
3. **Szülői értekezletre évente** 1-2 alkalommal kerül sor. Az egyes szülői értekezletek alkalmával, az összevont szülői értekezleteken a bölcsőde egészét érintő kérdésekről esik szó.
4. A **család és a bölcsőde kapcsolatának erősítésére szolgál** a kisgyermeknevelő-szülő, törvényes képviselő napi találkozása is, mely során információt cserélnek a gyermek napi tevékenységéről. A családi füzetbe történő bejegyzéseket szívesen vesszük, akár a gyermek egészségi állapotára, akár a fejlődésére, vagy az otthoni eseményekre vonatkozóan.
5. **A bölcsőde napi életébe való betekintés a szülők, törvényes képviselők számára folyamatos**. Külön alkalmat, lehetőséget kínálunk nyílt napok, egyéb ünnepek alkalmával is. Kérjük, hogy várható látogatásuk időpontját előre egyeztessék a bölcsőde vezetőjével.
6. A bölcsőde vezetője a felvétel alkalmával, később pedig a napi csoportlátogatások és egyéni beszélgetések lehetőségének biztosításával tart kapcsolatot a szülőkkel.

Az érvényben lévő házirend módosítását kezdeményezheti:

* Intézményvezető
* a bölcsőde vezetője,
* az érdekképviseleti fórum.

A Házirend hatálya kiterjed az intézménybe járó gyermekekre, szüleikre, törvényes képviselőikre, valamint az általuk írásban meghatalmazott egyéb személyekre, akik a gyermeküket hozzák, viszik, és az intézmény valamennyi munkatársára.

**Az esetleges rendkívüli helyzet okozta intézkedésekről a bölcsődevezető naprakész tájékoztatást ad a szülőknek. Az év közben hozott intézkedéseket, szabályokat a Házirend kiegészítéseként folyamatosan közzétesszük, melyet a hatályossága napjától mindenki köteles betartani.**

A házirend betartását köszönjük, reméljük, együttműködésünket segíti.

……………………………………….. ……………………………………

Érdekképviseleti Fórum elnöke Bölcsődevezető

A házirendben foglaltakat tudomásul vettem és magamra nézve kötelezőnek tartom.

............................................................

szülő vagy más törvényes képviselőjének aláírása

**Budapest Főváros II. kerületi Önkormányzat II. kerület Egyesített Bölcsődék**

**1027 Budapest, Varsányi Irén u. 32.**

**Tel/fax: 201-1185, e-mail: andrea.novak@iikeruletibolcsik.hu**

**Megállapodás**

mely létrejött a Budapest II. kerületi Egyesített Bölcsődék ……………..………………………. tagintézményének vezetője, - mint a napközbeni ellátást biztosító intézmény-, valamint a bölcsődei ellátásban részesülő gyermek szülője (törvényes képviselője) között.

**Gyermek adatai**

|  |  |
| --- | --- |
| Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| TAJ száma: |  |

**Szülők adatai:**

|  |  |  |
| --- | --- | --- |
| **A**  **N**  **Y**  **A** | Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| **A**  **P**  **A** | Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

**Törvényes képviselőadatai:**

|  |  |
| --- | --- |
| Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

* A gyermek bölcsődei ellátása: 20………………………………tól kezdődik, és ***határozatlan időre*** szól, de megszűnik az ellátás, ha a gyermek a 3. életévét betöltötte és a bölcsődei gondozási-nevelési év véget ért. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig. Ha a gyermek szeptember 1-je és december 31-e között tölti be a harmadik életévét, szintén a következő bölcsődei nevelési év végéig gondozható bölcsődében, ha a szülő, törvényes képviselő nyilatkozik arról, hogy a nevelési év végéig a bölcsődei ellátást kívánja igénybe venni.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.

Ezen időszak alatt fent nevezett gyermek a bölcsőde által nyújtott alapellátásokra jogosult, ill. fejlődése érdekében az intézmény együttműködik a gyermek korai fejlesztését és gondozását, vagy a fejlesztő nevelését ellátó területileg illetékes pedagógiai szakszolgálati intézménnyel.

* A sajátos nevelési igényű gyermek bölcsődébe abban az esetben vehető fel, ha a nemzeti köznevelésről szóló 2011. évi CXC. törvény 4. § 25. pontjában foglaltak szerinti sajátos nevelési igényét megállapították. A gyermeket próbaidővel lehet felvenni, melynek legrövidebb időtartama egy hónap. A próbaidő letelte után a gyermekkel közvetlenül foglalkozó szakmai csoport (bölcsőde orvos, gyógypedagógus, kisgyermeknevelő, bölcsődevezető) véleményének figyelembevételével kell dönteni a gyermek további neveléséről, gondozásáról.

Elutasítás esetén a gyermeket további korai fejlesztése érdekében a 15/1998 (IV. 30.) NM rendelet 36. § (4) bekezdése szerint a bölcsőde értesíti a gyermek fejlesztését ellátó területileg illetékes pedagógiai szakszolgálatot.

* A bölcsődei ellátásért a szülő havi rendszerességgel fizeti a személyi térítési díjat, melyet a Gyvt. 147.§ - 148 § értelmében külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a 151. § (3) bekezdésében foglaltak szerint a gyermekétkeztetésre vonatkozóan, melynek összegét a települési önkormányzat képviselőtestülete minden év április 1-ig rendeletben határoz meg.
* Az intézményvezető a kötelezettet a beiratkozás napján írásban értesíti a személyi térítési díj összegéről. Ehhez szükséges, hogy a szülő (gondviselő) két héttel a beszoktatás megkezdése előtt leadja a jövedelemnyilatkozatot és a kedvezmény megállapításához (MÁK igazolás, illetve szakorvosi és szakértői bizottsági igazolás, 3 vagy több gyermeket nevelők nyilatkozata, rendszeres gyermekvédelmi támogatásról szóló határozat) szükséges dokumentumokat a bölcsőde vezetőjének.

A térítési díjat a szülő minden hónap 15-ig köteles csekken befizetni és annak bizonylatát bemutatni az intézmény vezetőjének.

* A bölcsődei ellátás keretében az intézmény a gyermek és a szülők számára biztosítja a Bölcsődei nevelés-gondozás szakmai szabályaiban előírt szakmai feltételeket és előírásokat.
* A megállapodás megkötésével egy időben nyilatkozom, hogy a II. kerületi Egyesített Bölcsődék Hűvösvölgyi 213. úti tagintézmény vezetőjének szóbeli tájékoztatását megkaptam:

1. az ellátás tartamáról és feltételeiről,
2. az intézmény által vezetett, reá vonatkozó nyilvántartásokról,
3. az érték- és vagyonmegőrzés módjáról,
4. az intézmény házirendjéről,
5. panaszjoga gyakorlásának módja,
6. a fizetendő térítési, illetve gondozási díjról,
7. a jogosult jogait és érdekeit képviselő érdek-képviseleti fórumról.

Az ellátásra jogosult gyermek törvényes képviselője, illetve a fiatal felnőtt köteles

* az intézmény által vezetett nyilvántartásokhoz adatokat szolgáltatni,
* nyilatkozni a jogosultsági feltételekben, valamint a személyazonosító adatokban beállott változásokról.

Az intézményben folyó gondozó-nevelő munkáról és az a-g pontokban felsoroltakról a szóbeli tájékoztatást tudomásul veszem, az intézmény házirendjét átvettem és az abban foglaltakat betartom.

A bölcsődei Megállapodásban szereplő adatok kezeléséhez hozzájárulok.

Budapest, 20……………………………….

…………………………………………… ……………………………………………

Szülő, vagy más törvényes képviselő Szülő, vagy más törvényes képviselő

………………………………………………………….

Tagintézmény vezető

Megállapodás jogszabályi háttere:

* Gyvt. és gyámügyi igazgatásról szóló 1997. évi XXXI. törvény.
* A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM. rendelet.
* A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet, valamint
* Budapest Főváros II. kerületi Önkormányzat Képviselő-testületének 3/2015. (II.27.) önkormányzati rendelete a szociális igazgatásról és egyes szociális és gyermekjóléti ellátásokról.

7.)

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.1.3 pontja alapján - a határozat melléklete szerinti tartalommal - a Hidegkúti Úti Bölcsődék (II. ker. Hidegkúti út 31.) 2023. szeptember 1-jétől hatályos Szakmai programját jóváhagyja.

**Felelős:** a Bizottság elnöke

**Határidő:** azonnal

*A határozat elfogadása egyszerű többségű szavazást igényel.*

***"Ha jó a cél, amit kitűztél, akkor akadnak hozzá bizton eszközök"***

***(Vikingek)***

**Hidegkúti Bölcsőde**

# HELYI SZAKMAI PROGRAMJA



|  |  |  |  |
| --- | --- | --- | --- |
| **Fenntartó:** |  |  | **II. kerületi Önkormányzat Képviselő testülete 1024 Budapest, Mechwart liget 1.** |
| **Intézmény neve:** |  |  | **Hidegkúti úti Bölcsőde** |
| **Intézmény címe:** |  |  | **1028 Budapest Hidegkúti út 31.** |
| **Telefon/ fax:** |  |  | **061/3765-4321, 0620/340-7089** |
| **Programfelelős:** |  |  | **bölcsődevezető** |
| **Érvényességi terület:** |  |  | **Hidegkúti Bölcsőde** |
| **Érvényességi idő:** |  |  | **2023. szeptember 01-visszavonásig** |

1

**Tartalomjegyzék**

# 1.Ellátandó célcsoport és ellátandó terület jellemzői ............................................................ 2

**1.1 Helyzetelemzés .................................................................................................................... 2**

# 2.Bölcsődénk nevelési célja, feladatai ..................................................................................... 4

**2.1. Bölcsődénk pedagógiai hitvallása. ................................................................................... 8**

**2.2. Bölcsődénk minőségpolitikája .......................................................................................... 8**

**2.3. Bölcsődénk sajátosságai, szakmai programjának konkrét bemutatása ....................... 9**

# 3. A bölcsődei élet megszervezésének elvei és módszerei .................................................... 14

**3.1. Napirend kialakítás ......................................................................................................... 16**

**3.2.A korosztályra kifejlesztett korszerű táplálkozás ......................................................... 18**

# 3.3.A jó tárgyi felszereltség .................................................................................................... 18

**3.4. Személyi feltételek ........................................................................................................... 19**

**4.Képzések, továbbképzések és az egyéni szakmai feltételek biztosítása .......................... 20**

1. **Kapcsolattartás ................................................................................................................... 20**

1. **Az ellátottak és a szolgáltatást végzők jogainak védelme .............................................. 21**

1. **Dokumentáció ..................................................................................................................... 24**

**8.Ellenőrzés, értékelés rendszere .......................................................................................... 25**

**9. Melléklet .............................................................................................................................. 26**

# Az Intézmény munkáját és a szakmai programját meghatározó jogszabályok

* ENSZ Emberi jogok nyilatkozata
* 1991. évi LXIV törvény ENSZ Egyezmény a gyermekek jogairól
* Az Európai Tanács Miniszterek Bizottsága Rec. (2002) 8-as ajánlása a tagállamok számára a napközbeni kisgyermekellátásról
* 1993. évi III. törvény: a szociális igazgatásról és szociális ellátásokról
* 1997. évi XXXI törvény : A gyermekek védelméről és a gyámügyi igazgatásról (továbbiakban: Gyvt.)
* 1998. évi XXVI. törvény a fogyatékos személyek jogairól és esélyegyenlőségük biztosításáról.
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről
* 328/2011. (XII. 29.) Korm. Rendelet: a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
* 369/2013. (X.24.) Korm. rendelet a szociális, gyermekjóléti és gyermekvédelmi szolgáltató és hálózatok hatósági nyilvántartásáról és ellenőrzéséről
* 235/1997. (XII. 17.) Korm. rendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról
* 9/2000. (VIII.4.) SzCsM rendelet: a személyes gondoskodást végző személyek továbbképzéséről és a szociális szakvizsgáról
* 8/2000. (VIII. 4.) SzCsM rendelet a személyes gondoskodást végző személyek adatainak működési nyilvántartása
* 37/2014.(IV.30.) EMMI rendelet a közétkeztetésre vonatkozó ajánlásokról
* Módszertani levél: A bölcsődei nevelés- gondozás szakmai szabályai, 2023.

|  |  |  |
| --- | --- | --- |
| Intézmény megnevezése: | Hidegkúti Bölcsőde | |
| Címe: |  | 1028. Budapest Hidegkúti út 31. |
| E-mail cím: |  | hidegkuti@iikeruletibolcsik.hu |
| A programért felelős: |  | bölcsődevezető |
| Férőhelyek száma: |  | 72–6 csoport |
| Ellátási formák: |  | alapellátás |
|  |  | korai gondozás, nevelés |

Ellátási terület: Budapest Főváros II. kerületének lakókörzete, lakóhely hiányában tartózkodási engedéllyel rendelkező családok számára

# 1. Ellátandó célcsoport és ellátandó terület jellemzői

## 1.1. Helyzetelemzés

### 1.1.1. A II. kerületi bölcsődék belső strukturális felépítése

A II. kerületben a bölcsődék egyesített bölcsődei formátumban működnek. Élén az egyesített bölcsődevezető áll, aki szervezi, irányítja, koordinálja, ellenőrzi a bölcsődék munkáját. Gondoskodik a 15/1998. (IV.30.) NM rendeletben meghatározott dolgozói létszámminimumokról és képesítési előírásoknak való megfelelésről. A költségvetés keretein belül tervezi és biztosítja a bölcsődék működéséhez szükséges anyagi erőforrásokat. Éves munkatervet és munkatervi beszámolót készít a fenntartó számára. Szakmai irányelveket, célokat meghatározza, statisztikai (KSH Elektra, OM, TEVADMIN) és egyéb jelentési kötelezettségeinek eleget tesz.

### 1.1.2. A bölcsődénk bemutatása

A Hidegkúti Bölcsőde a II. kerület szélén elhelyezkedő kertvárosi övezet része már 1950 óta. A 24 férőhellyel rendelkező parasztházat a 80-as évek közepén 4 csoportszobával bővítették, így mára 72 férőhelyes bölcsődévé nőtte ki magát. Az épület folyamatos felújításokon megy keresztül, épül szépül a lehetőségekhez mérten. A kollektíva 25 fős, a munkánk akkor gördülékeny, ha együtt toljuk a szekeret, közös célokkal és közös értékrenddel.

Fő profilunk a hagyományőrzés, melyet évek hosszú munkájával valósítottunk meg, és újítunk minden évben. A bölcsőde adottságai lehetővé teszik a szabadban töltött idő mind tartalmasabb eltöltését, így szüretelünk, tököt faragunk és kertészkedünk a gyermekekkel.

Szakmai kihívásainkat a gyermekek igényeihez mérten állítjuk fel, próbáljuk minden alkalommal színesebbé tenni a gondozási, nevelési időszakot. A megnövekedett sajátos nevelési igényű gyermekek száma okot adott arra, hogy még több és mélyebb ismeretet szerezzünk az SNI-s gyermekek ellátásával kapcsolatban és természetesen szükségessé vált a tárgyi feltételek tudatosabb bővítése is.

A bölcsőde a csoportszobákon kívül több helységgel rendelkezik, mely segíti a hétköznapokat, ha az időjárás nem kedvező. Kialakításra került a gyermekek igényeit figyelembe véve, egy sószoba, egy báb szoba, mely alkalomadtán fejlesztőszobaként funkcionál, valamint egy tornaszoba, mely a mozgásigény kielégítését teszi lehetővé.

### 1.1.3. A szolgáltatás területe, a szolgáltatást igénybe vevők célcsoportja és az ellátandó terület jellemzői

Néhány évvel ezelőtt a jelentkező gyermekek száma meghaladta a férőhelyek számát. Mára azonban ez a szám csökkent. Több ok is felmerült, ami ehhez vezetett.

2010-ben új Bölcsőde épült a Hidegkúti intézmény vonzáskörzetében, ez megközelítőleg felére csökkentette a jelentkezők számát. Majd a szomszédos település is bölcsődét épített, mely ismét csökkentette az ellátandó családokat.

Mindezen tényezők mellett is sikerül minden évben feltölteni a bölcsőde férőhelyeit. Ha nincs megfelelő számú jelentkező a környékről, felajánljuk a lehetőséget a kerület belsőbb részein élő családok számára is.

A bölcsődébe jelentkező családok különböző társadalmi rétegből érkeznek hozzánk. Mivel a kerület peremén helyezkedünk el, megfordul nálunk a legmagasabb, illetve a legalacsonyabb társadalmi réteghez család gyermeke is. Kezdetben nehézséget okozott a nagy hasadék közelítése, mára azonban megtanultuk ezt helyén kezelni, hiszen számunkra a gyerekek egyéni bánásmódja a legfontosabb és ezt úgy tudjuk elérni, ha megismerjük a gyermekeket, az otthoni környezetüket, valamint a családok nevelési elveit.

### 1.1.4. Az ellátás igénybevételének módja, a szolgáltatásról szóló tájékoztatás helyi formája

* A bölcsődei szolgáltatás iránt érdeklődőket egész évben személyesen és a kerület honlapján ([www.iikeruletibolcsik.hu)](http://www.iikeruletibolcsik.hu/) folyamatosan tájékoztatjuk, a bekerüléssel kapcsolatos feltételekről és bölcsődénkben folyó eseményekről. A gondozási év, szeptember 1-től augusztus 31-ig tart. A következő gondozási évre a beiratkozás minden év május első hetében történik, de üres férőhely esetén év közben is felvételre kerülnek azok a gyermekek, akik már jelentkeztek hozzánk, de első körben férőhely hiányában elutasításra kerültek, vagy év közben a gyermekjóléti szolgálat kéri a gyermek napközbeni ellátását.
* Bölcsődénk a gyermekek napközbeni ellátása keretébe tartozó elvi, módszertani feladatok szellemiségében működik. Az intézménybe elsősorban a dolgozó szülők, - ideértve a gyermekgondozási díj folyósítása melletti munkavégzést is – gyermekei járnak.

***Bölcsődei felvétel során előnyben kell részesítenünk:***

* + a rendszeres gyermekvédelmi kedvezményre jogosult gyermeket,
  + a három vagy több gyermeket nevelő családban élő gyermeket,
  + az egyedülálló szülő által nevelt gyermeket,
  + a védelembe vett gyermeket,
  + Védelembe vétel eseten a települési önkormányzat jegyzője kötelezi a szülőt, hogy folyamatosan vegye igénybe a gyermekek napközbeni ellátását.

A törvény lehetőséget ad a sérült gyermekek integrált gondozására, nevelésére, valamint ha lehetőség van rá, szolgáltatások működtetésére is.

A gyermek felvételét kérheti a szülő, a gondviselő, valamint az ő hozzájárulásával a körzeti védőnő, a háziorvos, családgondozó, a korai fejlesztő gyógypedagógusa és a gyermekjóléti szolgálat, valamint a gyámhatóság. Védelembe vétel eseten a települési önkormányzat jegyzője kötelezi a szülőt, hogy folyamatosan vegye igénybe a gyermekek napközbeni ellátását.

* ***Bölcsődénkbe a felvételt nyert családokat tájékoztatjuk a:*** - az ellátás feltételeiről,
  + - az intézmény által vezetett személyes nyilvántartásokról,
    - az érték és vagyonmegőrzés módjáról,
    - az intézmény házirendjéről, a napirendről, - a panaszjog gyakorlásának módjáról, - a fizetendő térítési díjakról.

A tájékoztatást követően az ellátásra jogosult gyermek törvényes képviselője megállapodást köt az intézménnyel, melyben egyben nyilatkozik, hogy az általa megadott személyes adatok a valóságnak megfelelnek, és ha abban változás áll be azt köteles jelezni, valamint az ellátásról a tájékoztatást megkapta.

* ***A bölcsődei ellátás megszűnik:*** 
  + - Az óvodai nevelésre nem érett gyermek esetén, ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig.
    - A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.
    - Ha a harmadik életévét - január 1-je és augusztus 31-e között tölti be, az adott bölcsődei nevelési év végéig, - ha szeptember 1-je és december 31-e között tölti be, a következő bölcsődei nevelési év végéig.

**2. Bölcsődénk nevelési célja, feladatai:**

**“Minden valóban szeretetteljes kapcsolatban jelen van az elkötelezettség érzése. Aki valóban törődik más lelki fejlődésével, az tudatosan vagy ösztönösen, de tisztában van vele, hogy a fejlődést csak az állandóság érzetét magában hordozó kapcsolatban lehet elősegíteni.”**

**(M.Scott Peck)**

A bölcsődénk céljait, feladatait a Bölcsődei nevelés-gondozás szakmai szabályait tartalmazó Módszertani levél mentén fogalmaztuk meg. Az ebben megfogalmazott általános célkitűzések mellett a Hidegkúti Bölcsőde célja a gyermekek hagyományok iránti szeretetének megalapozása, valamint élményhez juttatása a hagyományőrző programokon keresztül.

Mindemellett fontos számunkra a családok elégedettsége, a gyermekek hasznos időeltöltésének biztosítása. Ennek érdekében a kisgyermeknevelők és a bölcsőde minden dolgozója törekszik a családias környezet kialakítására. A családbarát, nyitott bölcsődei élet megteremtésére. Nyitottságunkat kihasználjuk arra, hogy a családok betekintést nyerjenek napi munkánkba, megismerjék nevelési elveinket, módszereinket. Úgy érezzük és tapasztaljuk, a családoknak szükségük van olyan mintákra, megoldási módokra, melyek segítik őket eligazodni a gyermeknevelés területén.

Ahogyan azt a bölcsődei alapelvek megfogalmazzák a családot rendszerként tekintjük és ennek megfelelően próbálunk rugalmasak, nyitottak és elfogadók lenni, minden intézményünkbe járó családdal. Minden esetben törekszünk arra, hogy intézményes keretek között is figyelembe vegyük az egyéni sajátosságokat és az eltérő fejlődésütem menetét. A hátrányos helyzetű, a szegény és a periférián élő családok gyermekei esetében pedig kiemelt célunk a hátrányok és azok következményeinek enyhítése, az esélyegyenlőség biztosítása, szükség esetén más intézményekkel, szervezetekkel, szakemberekkel együttműködve.

A bölcsődénk jelentős szociális-gyermek és családvédelmi funkciót tölt be. Tartalmi munkájának jellegét tekintve gondozási, nevelési és személyiségfejlesztő funkciója a legmeghatározóbb, hiszen a korosztály életkorából adódó sajátossága, érzékenysége és sérülékenysége magas szintű pedagógiai és pszichológiai felkészültséget igényel.

Valljuk, hogy az első évek nevelő munkájának alapozó feladata van, melyek a későbbiekben segítik a világ megismerését és a kötődések kialakulásának mélységét, minőségét.

A bölcsődében dolgozó szakembereink, legjobb tudásuk szerint szervezik a gyermekek hétköznapjait, melyben nem csak a gyermekek, hanem ők maguk is jó hangulatban töltik munkaidejüket.

Fontos számunkra a tudásunk frissítése és bővítése, ennek érdekében nagy hangsúlyt fektetünk a dolgozóink képzésére, kiégésük elkerülésére.

***A bölcsődénk célja, hogy*** a családban nevelkedő kisgyermekek számára a családi nevelést segítve, napközbeni ellátás keretében a kisgyermek sokoldalú, harmonikus fejlődését biztosítsuk, személyiségük kibontakozását elősegítésük.

***A bölcsődénk feladata***: A bölcsődénkbe járó gyermekek testi és pszichés szükségleteinek kielégítése, a fejlődés elősegítése. A családban nevelkedő 0-3 éves korú, gyermekek napközbeni ellátása, szakszerű gondozása és nevelése a minőségpolitikai célok és a gondozási-nevelési elvek maximális alkalmazásával.

Amennyiben a gyermek még nem érett az óvodai nevelésre, szülők kérésére és a szakemberek (orvos, szaktanácsadó, bölcsődevezető, gyógypedagógus) javaslata alapján a gyermekek 4. életévének betöltését követő augusztus 31-ig tovább gondozható a bölcsődében. Feladataink ellátása közben kiemelten figyelünk arra, hogy a Bölcsődei Alapprogramban meghatározott alapelveket beépítsük mindennapi munkánkba, hiszen csak így tudunk megfelelni a szakmai elvárásoknak, valamint így tudunk leghatékonyabban segítséget nyújtani a családoknak.

**A feladat ellátása során a Bölcsődei Alapprogram előírja számunkra**

* **A család rendszerszemléletű megközelítésének elvét**, melyet mi azért tartunk nagyon fontosnak, mert tudjuk, a kisgyermek fejlődését akkor tudjuk a legjobban segíteni, ha az egész családot megismerjük, ha képet kapunk arról, hogy a család milyen nevelési elvet vall, milyen nevelési légkört tud biztosítani és milyen mintát lát otthon a gyermek. A gyermek viselkedést csak akkor tudjuk pontosan megérteni, ha ismerjük a családok erősségeit, esetleges hiányosságait és így tudjuk a legjobban továbbsegíteni a fejlődésüket. Bölcsődénkben kiemelten foglalkozunk a kisgyermekek családjaival, valamint a családokkal fontosnak tartjuk a folyamatos kapcsolattartást, tájékoztatást.
* **A koragyermekkori intervenciós szemlélet befogadását.** A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. Nekünk, bölcsődei szakembereknek tisztában kell lennünk azzal, hogy a gyermekek fejlődési üteme eltérő, van, aki gyorsabban, van aki kicsit lassabban fejlődik az átlagosnál, van akinél előfordul átmeneti megakadás, lassulás, melyre oda kell figyelnünk, hiszen ezek a megakadások hatással lehetnek a későbbi készségek, képességek fejlődésére. Ezért ezekben az időszakokban kiemelten fontos a preventív szemléletű beavatkozás, a szakemberek összefogása, együttműködése, hiszen sok esetben az időben megkezdett fejlesztéssel az is elkerülhető, hogy a kisgyermek SNI státuszba kerüljön.
* **A családi nevelés elsődleges tisztelete** azért is fontos nekünk, hiszen a szülőknél, a családnál jobban nem ismerheti senki a gyermeket és az ő hagyományaikat, szokásaikat nekünk tiszteletben kell tartani. Figyelembe kell vennünk és a lehetőségekhez képest el kell fogadnunk különböző kultúrák nevelési elveit, hiszen egyre többen vannak más nemzetiségű családok bölcsődéinkben. Természetesen, ahol szükség van arra, hogy kompenzáljuk a családi nevelési hiányosságokat, azt meg kell tennünk és ha lehetőségünk nyílik arra, akkor segítséget is nyújtsunk a családoknak nevelési problémák megoldásához.
* **A kisgyermeki személyiség tisztelete** elengedhetetlen mindenkinek, aki kisgyermekkel foglakozik, hiszen tudjuk, mindenki önálló egyéniség, mindenkinek egyéni szükséglete van és mindenkit megillett az egyéni bánásmód, és a személyiségének tiszteletben tartása, ezért figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.
* **A kisgyermeknevelő személyiségének meghatározó szerepe van,** hiszen ő jól ismeri a bölcsődés korú gyermekek életkori sajátosságait, és ő az, aki személyiségén keresztül hatni tud a kisgyermekekre és családjaikra. A kisgyermeknevelőnek ismernie kell a kompetenciahatárokat, kellő önismerettel, magas szintű társas készséggel kell rendelkeznie, hogy hivatását megfelelően el tudja látni. A kisgyermeknevelőink rendszeresen vesznek részt továbbképzéseken, melyek hozzájárulnak szakmai tudásuk fejlődéséhez, valamint támogatjuk őket abban is, ha szeretnének felsőfokú intézmény keretein belül tanulni.
* **A biztonság és a stabilitás megteremtése.** Tisztában vagyunk azzal, hogy a gyermekek számára milyen fontos az, hogy biztonságban érezzék magukat. A családból kikerülve és egy új környezetbe való beilleszkedésnél ez a biztonságérzés sérül, ezért fontos számunkra, hogy ezt a folyamatot megkönnyítsük, lerövidítsük. Amivel mi segíteni tudjuk ennek a folyamatnak a megkönnyítését, az a szülővel történő fokozatos beszoktatás menetének alkalmazása, a „saját” kisgyermeknevelő rendszer, a felmenőrendszer, a csoport és a hely állandóságának a biztosítása. A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét. A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is. A kisgyermek új helyzetekhez való hozzászoktatása segíti az alkalmazkodást, a változások elfogadását, az új dolgok megismerését, a szokások kialakulását.
* **Fokozatosság megvalósítása** a bölcsődei nevelés összes területét érintő változás esetén kiemelt jelentőségű. A gyermekek új helyzetekhez való fokozatos hozzászoktatása segíti az alkalmazkodást, az új dolgok, helyzetek megismerését, a szokások kialakulását és a változások elfogadását.
* **Egyéni bánásmód érvényesítése,** szakmai munkánk egyik fontos alapja, hiszen még az azonos korú gyermekek fejlődése és igénye között is nagy eltérések lehetnek. A mi elsődleges feladatunk és célunk, hogy kisgyermeknevelőink elfogadó, empatikus, hiteles nevelői magatartással forduljanak a gyermekek felé és vegyék figyelembe a kisgyermekek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását.

Nagyon jól kell ismernünk a gyermekek egyéni szükségleteit és ehhez kell igazítanunk napirendünket, hogy meg tudjuk valósítani személyre szóló gondozást és segíteni tudjuk a gyermekek önállósodási törekvésüket, valamint a gyermekek érezzék, hogy a kisgyermeknevelőre mindig számíthatnak, ha szükségük van egy kis bátorításra, simogatásra, gondoskodásra. Fontos az is, hogy a felnőtt észrevegye és elismerje, ha sikerült felépíteni egy magas tornyot, vagy ha a helyére került egy-egy puzzle darab.

* **Gondozási helyzeteknek kiemelt jelentősége** van, hiszen ez sokszor egy bensőséges, intim helyzet, ahol a kisgyermeknevelő a gondozási folyamatok alatt, sok mindenre meg is „tanítja” a gyermeket. A bölcsődénkben a kisgyermeknevelők törekednek arra, hogy a gondozási feladatokba bevonják a kicsiket is. Türelemmel kivárják, míg a gyermek próbálkozik önállóan az öltözéssel, evéssel. Nem sürgetve a gyermeket, lehetőséget biztosítanak számára, hogy egyedül oldja meg ezeket a feladatokat. Gondozásnál pozitív visszajelzésekkel erősítik a kisgyermek egészséges én képének kialakulását, valamint folyamatosan törekednek annak megerősítésére.
* **A gyermeki kompetenciakésztetés támogatása.** A gyermekek kíváncsiak, érdeklődők, szeretnék felfedezni a világot, szeretnék megismerni, mi hogy és miért működik és szeretnék kipróbálni, hogy nekik is sikerül e beindítani, összerakni, megszólaltatni azt a játékot, amit társaik oly nagy élvezettel használnak. Ehhez nekünk felnőtteknek kell megteremteni és biztosítani a nyugodt, biztonságos légkört, a változatos ingergazdag tárgyi környezetet, ahol a gyermekek élményekhez, tapasztalatokhoz juthatnak és átélhessék a spontán tanulás örömét és megmaradjon bennük a vágy, hogy felfedezze az őt körülvevő világot. Ehhez fontos, hogy ott legyünk a közelükben és ha valamiben elakadnak, elbizonytalanodnak, akkor egyből segítséget tudjunk nyújtani.

**Az alapelvek betartásán túl a gondozás-neveléshez kapcsolódó feladatunk még, hogy:**

* Minden csoport kialakulásakor, a beszoktatások, és a gyermekek fejlettségi szintjének megismerése után ki kell alakítani a csoport végleges napirendjét, melyet csak a bölcsődevezető jóváhagyásával lehet módosítani.
* A csoportok évszakokra lebontva tervet készítenek, melyben az évszakokhoz kapcsolódóan megtervezik a tevékenységformákat, mondókákat, énekeket, meséket, stb.
* **Az egészséges életmód alakítása**:
  + Az egészséges életmódra nevelés fontos része a bölcsődei mindennapok szervezésének. A Hidegkúti bölcsőde adottságainak köszönhetően, a kertvárosi légkör, a zöld övezet, a hatalmas udvar, megfelelő helyet biztosít a szabad levegőn tartózkodásra. A kisgyermeknevelők a lehető legtöbb időt töltik a szabadban a gyermekekkel. Igyekszünk lehetőségeinkhez mértem a kisebb és nagyobb korosztály számára is ezt a lehetőséget megadni, így a nem járó gyermekeknek az udvari játékeszközök mellett hempergőt és levegőztető ágyat is biztosítunk.
  + Az egészséges életmódra nevelés megfigyelhető még a kisgyermekek étkeztetésében is. Élelmezésvezetőnk, aki dietetikus végzettséggel rendelkezik úgy alakítja ki a gyermekek heti étrendjét, hogy a korosztály igényeit és a számukra előírt megfelelő tápanyagot biztosítsuk, figyelembe véve az egyéni étrendeket is (tej-tojás-lisztfruktóz stb. allergia).

#  Az érzelmi fejlődés és a szocializáció segítése

* derűs légkör kialakítása,
* szeretetteljes, érzelmi biztonságot jelentő kisgyermeknevelő-gyermek kapcsolat,
* egyéni szükségletek figyelembevétele és kielégítése, az éntudat egészséges fejlődésének elősegítése,
* a társas kapcsolatok alakulásának, az együttélés szabályai elfogadásában, nyitottság, empátia, tolerancia fejlődésének elősegítése.
* kommunikatív képességek fejlődésének elősegítése,
* a nehezen szocializálható, lassabban fejlődő, alacsonyabb fejlettségi szinten álló érzékszervi vagy mozgássérült, hátrányos helyzetű, az elhanyagolt gyermekek gondozása-nevelése speciális törődéssel, szükség szerint más szakemberek bevonásával.

#  A megismerési folyamatok fejlődésének segítése

* az érdeklődés folyamatának, fennmaradásának, erősödésének, az érdeklődési kör bővülésének a segítése.
* a kommunikatív képességek és a kommunikációs kedv segítése.
* a gyermek életkorának, érdeklődésének megfelelő tevékenységek lehetőségének biztosítása.
* a közös tevékenységek során élmények, viselkedési és helyzetmegoldási minták nyújtása.
* az önálló aktivitás és kreativitás támogatása.
* az önálló véleményalkotásra, a döntésre, a választásra való képessé válás segítése.
* ismeretnyújtás, a tájékozódásnak, a tapasztalatok és élmények feldolgozásának segítése.
* A gyermek tevékenységének, támogató-bátorító odafigyeléssel kísérése, megerősítése.

## 2.1. Bölcsődénk pedagógiai hitvallása

***A bölcsődénkben folyó nevelési munkánkat, a gyerekekkel történő kapcsolattartást az alábbi idézettel jellemeznénk:***

***„Ugye tudjátok, honnan származnak a tündérek?***

***Az úgy volt, hogy amikor az első gyerek a Földön elnevette magát, a kacagása ezer darabra tört és szanaszét gurult a Földön. Ezekből lettek aztán a tündérek. „***

[***(Hook c. film)***](http://www.citatum.hu/szerzo/Hook)

Tudjuk, hogy a korai életkorban a családi minta a legmeghatározóbb, a bölcsődei nevelés pedig a kiegészítő, támogató, mintanyújtó szerepével megfelelő alapot biztosít a gyermek optimális fejlődéséhez.

Mi a bölcsődében dolgozó szakemberek valljuk, hogy csak nyugodt, derűs, szeretetteljes, légkörben felnövő gyermekekből válnak boldog, kiegyensúlyozott, a világra nyitott, érdeklődő, önállóan gondolkodni tudó emberek. A kisgyermek életében az első három év, az első közösség meghatározó, és jelentős szerepe van a gyermek későbbi személyiségfejlődésében. A kisgyermek ebben az életszakaszában a legsérülékenyebb testileg, lelkileg egyaránt, erősen függ a felnőttektől, ezért a kisgyermeknevelő személyisége meghatározó. Fontosnak tartjuk, a biztonságot nyújtó környezetet, melyben a legteljesebb odafigyeléssel óvjuk és vigyázzuk a ránk bízott gyermekeket. Munkánkat akkor végezzük jól, ha a földön egyre több tündér születik.

## 2.2. Bölcsődénk minőségpolitikája

**Munkánkat elkötelezetten az alábbi mottó szellemében végezzük:**

*„Nem tekintgetünk sokáig a múltba. Megyünk tovább, előre, új kapukat tárunk ki, új dolgokat teszünk, mert kíváncsiak vagyunk, és a kíváncsiság vezet új utakra minket.”*

*(Walt Disney)*

# Minőségpolitikai célkitűzéseink

* Bölcsődénk olyan, gyermekekre szabott gondozási nevelési elveket alkalmaz, melyek a bölcsődei ellátás területén a kicsik igényeit maximálisan kielégítik, és természetesen megfelelnek a bölcsődei gondozás–nevelés országos alapprogramjának. Mindezek feltétele a szakmai igényesség, mely elsősorban a kisgyermeknevelő képzettségén és nevelői attitűdjén alapul, valamint azon, hogy munkáját hivatásként szeresse és végezze.
* Fontos küldetésnek tekintjük a családok segítését, a társadalmi igényekre való gyors reagálást, a fiatal anyák munkába állásának segítését. A ránk bízott gyermekeket családias környezetben fogadjuk, és sok szeretettel vesszük körül. Segítenünk kell, a gyermek és kisgyermeknevelő közt kialakuló érzelmi kapcsolatot, hiszen a kötődésnek döntő jelentősége van a személyiségfejlődésben.
* Elkötelezettek vagyunk a szakmai munka és az intézményi működés színvonalának folyamatos fejlesztése iránt.
* Törekszünk arra, hogy bölcsődénk olyan intézmény legyenek, ahol a szülők aktív résztvevői a bölcsődei életnek, hiszen egyedülálló ismeretekkel rendelkeznek gyermekükről. Fontosnak tartjuk, hogy a családokkal megfelelő együttműködés alakuljon ki a gyermekek optimális fejlődésének érdekében.
* Olyan intézmény munkájának szeretnénk részesei lenni, ahol nyugodt légkör tartalmas szakmai eredményeket hozhat, melyek együttesen szolgálják a gyermekek, szülők és a szakma érdekét.
* Szem előtt kívánjuk tartani a családias hangulatú bölcsődei légkör megteremtését, ahol nemcsak a gyermekek, hanem az őket gondozó felnőttek is jól érzik magukat, és sajátjuknak tartják és vallják munkahelyüket.

## 2.3. Bölcsődénk sajátosságai, szakmai programjának konkrét bemutatása,

**2.3.1. Hagyományőrző programok:** Szakmai programunk megalkotásához a hely adta lehetőségek mellett, a személyi feltételek is hozzájárultak. A bölcsőde dolgozói az ország különböző térségéből érkező szakemberek, akik a vidék hagyományait különböző módon ünneplik. Ebből adódott az ötlet, hogy a bölcsőde fő szakmai sajátosságának a hagyományőrzést választja. Mára az egész gondozási évet lefedjük különböző hagyományos programok szervezésével.

A programok szervezése közben a következő szavakat tartjuk szem előtt:

„Az igazi Hagyomány ez: ***a mester sohasem mondja meg a tanítványának, hogy mit csináljon. Csak útitársak ők, akik együtt szembesülnek a rácsodálkozás nehéz élményével, amikor ajtók csukódnak be, és horizontok nyílnak meg előttük, amikor az észlelés állandó változásban van, amikor a folyók keresztezik az útjukat - amelyeken nem átkelni kell, hanem végigmenni.”***

Azokat a jeles napokat, hagyományokat, melyekről a bölcsődében is megemlékezünk a kalendárium szerint évszakokra, azon belül hónapokra bontva taglaljuk.

# Őszi szőlő szüret – szüreti hagyományok felelevenítése



Mivel a legfiatalabb korosztályról van szó, próbáljuk nagyon leegyszerűsíteni a feladatokat. A gyerekekkel a témához kapcsolódó dalokkal, mondókákkal, festéssel, ragasztással hangolódtunk az eseményre. Majd a bölcsőde dolgozói a kora reggeli órákban a szőlőfürtöket felkötözik a bokrokra, kis házikókra stb. Délelőtt folyamán pedig a gyerekek kis vödröcskékbe gyűjtögetik, majd a „taposó” kádba öntik a „leszüretelt” szőlőfürtöket. Miután megtelik a kád, a vállalkozóbb szelleműek gumicsizmát húzva jól megtapossák a szőlőt, ami végül bekerült a présbe és már indulhatott is a préselés.

A prés karjának tekerése komoly, nehéz munka. Ezt a feladatot főként a fiúk vállalják magukra. A lassan csordogáló mustot kancsókba gyűjtjük és megkóstoljuk. A „nagy munka” befejeztével még egy kis zenés, táncos mulatságot is tartunk.

* **A tökfaragás** ötletét a régi, elsősorban falusi gyerekek játéka ihlette meg és ennek hatására vettük be mi is programunkba Úgy véltük, hasonló jó móka lehetne a mai, főként városi gyerekek és családtagjaik számára is. Nem utolsó sorban a családok és a bölcsőde dolgozói részére egy újabb közösségi ismerkedési élményt kívánunk nyújtani.



Látványnak is gyönyörű, amikor a bölcsőde taraszán elkészített töklámpások a bölcsőde bejáratát díszíti.

* **Szent Márton napja:** A népi hagyomány szerint ekkorra már behajtották az állatokat a legelőről, befejezik a kerti munkákat. Országszerte lakomákat rendeztek, hogy egész évben ehessenek, ihassanak, egészségesebbek legyenek. A régiek szerint, ha Márton fehér lovon jön, enyhe, ha barnán, kemény tél várható. Vagy „ha a lúd jégen jár, akkor karácsonykor vízben poroszkál”.

Néhány éve a magunk módján mi is megemlékezünk a jószívű lovas katonáról a fény, a melegség és az egymás iránti szeretet jegyében. Mese formájában felelevenítjük a legendát, valamint lúdakkal kapcsolatos mondókákkal, versekkel, dalokkal ismerkedünk. A gyerekekkel és szüleikkel közösen lámpásokat, ludakat festünk, ragasztunk. Amikor besötétedett ezekkel és hangos énekléssel felvonulást tartunk. A felvonulás végén egy jóízű májas-zsíroskenyér és forró tea várja a felvonuló apróságokat és családjaikat.

* A karácsonyi készülődés első fontos állomása, december 6. Szent **Miklós napja**. Hosszú évek óta ezen a napon a mi bölcsődénkbe is ellátogat a Mikulás. A gyerekekkel már hetekkel korábban elkezdünk készülődni versekkel, mondókákkal, dalokkal, különböző kreatív tevékenységekkel az eseményre. Mikulás napján délelőtt, mi is kitesszük cipőinket az ablakba, ahol az arra járó Mikulás apró ajándékot: szaloncukrot pottyant bele, amit ebéd után el is fogyasztanak. A Mikulás délután a szüleikkel együtt várja a gyermekeket egy kültéri faházikóban, ahol a szeretet és a karácsony előszele mindent beleng. Énekszóval érkeznek a csoportok a házikóhoz, és a Mikulás foteljében ücsörögve Manócskái társaságában vidáman köszönt mindenkit. A bátrabb gyermekek ölébe ülnek és megszólaltatják csengőjét. A félénkebb gyermekek szüleik öléből oda sem nézve veszik át apró meglepetéseiket. Mindeközben a Manócskák szaloncukrot és gyümölcsöt osztogatnak a többi várakozónak. Célunk, hogy ezzel a vidám, jó hangulatú eseménnyel a kicsik számára is emlékezetessé tegyük ezt a napot.

* **Adventi vásár**: iskolákban, óvodákban évek óta rendszeres eseménynek számít az adventi vásár. Innen jött az ötlet, hogy mi is megpróbálkozzunk vele és az ünnepvárás hangulatát ezzel is fokozzuk. Nagy izgalommal készülünk az első ilyen eseményre. A vásárt megelőzően kreatív délutánra invitáljuk a szülőket. Kezdetben főként adventi koszorúkat, ajtódíszeket készítettünk, később már inkább apró ajándéktárgyakat, díszeket, melyek otthon felkerültek a fenyőfákra.

* **Karácsony:** Az ünnepváráshoz, a karácsonyi készülődéshez hozzátartozik a sütés – főzés is. Bölcsődénkben immáron hagyomány, hogy ilyenkor a gyerekekkel közösen mézeskalácsot sütünk. A gyerekek kisebb – nagyobb segítséggel önállóan formázzák és díszítik a mézeskalácsokat. Ezeket a konyhán megsütjük. A kisült mézeskalácsokat szépen becsomagoljuk, és mindenki hazaviheti. Mindemellett a bölcsődei fenyőfát közösen a gyermekek által készített díszekkel öltöztetjük fel, majd énekszóval ünneplünk. A csoportba visszaérkezve a gyermekeket meglepetés várja, hiszen míg ők dalolva díszítenek, az angyalka becsempészi ajándékait a csoportba.

* **Farsang:** jelmezes farsangi mulatságot tartunk ezen a napon. A nagyobbak már hetekkel korábban lelkesen készülődnek és mesélik el, milyen jelmezük lesz. A farsanggal kapcsolatosan verselünk, mondókázunk, álarcot készítünk. A farsang tulajdonképpen egy jókedvű, zenés, táncos, délelőtt melyre nem csak a gyerekek, hanem mi is jelmezbe öltözünk. Ebédre a finom leves után hagyományosan farsangi fánkot kínálunk, hiszen ez hozzá tartozik a hagyományhoz.

* **Húsvét:** Évről évre visszatérő esemény nálunk a húsvét várása, a húsvéti készülődés. A bölcsődében mi elsősorban a mai kor szokásait próbáljuk meg feleleveníteni kicsit a régiekkel ötvözve. Ilyen a tojásfestés, tojásfa készítése, nyuszi simogatás, csoki tojás keresése. Az ünnepre hangolódván a gyerekekkel közösen tojásfát készítünk, mely nemcsak jó szórakozás, hanem a szoba szép dekorációja is egyben. Ehhez kapcsolódóan verselünk, mesélünk, mondókázunk, sőt tojást is festünk. A tojás korábban volt már kifújt tojás, főtt tojás, de ezek mind törékenynek bizonyultak. Manapság inkább hungarocell tojást festenek a gyerekek melyet biztonságosan tudnak hazavinni. A legizgalmasabb esemény a csoki tojás keresés a szabadban és a nyuszi simogatás, etetés. A bokrok tövében és a fű között fellelt tojásokat egy kis kosárba gyűjtik melyet később el is fogyaszthatnak. Az élő nyuszi nagyon kedvelt a gyerekek körében. Szinte mindenki meg akarja simogatni, és répával megetetni.

* **Anyák napja**: Az anyák napja elsősorban családi ünnep, de a bölcsődében a magunk módján mi is megemlékezünk róla. Anyák napi versekkel, dalokkal ismerkedünk. A gyerekekkel közösen apró ajándékokat készítünk, melyeket majd maguk adhatnak át édesanyjuknak. A nagyobbak már az önállóan előadott vers, dal kíséretében adják át az ajándékukat. Mindannyiunk számára igen megható pillanat ez. Sokan talán ekkor kapnak először saját kezűleg készített ajándékot gyermeküktől.

* **Gyermeknap**: bölcsődénkben már évek óta visszatérő esemény, így mondhatjuk, hogy hagyománnyá vált. A programot igyekszünk a gyerekek érdeklődési és népszerűségi szintjének megfelelően kialakítani. Az alapelemek, melyeket a gyerekek mindig szívesen fogadnak: ugráló vár, lufi hajtogatás, csillám tetoválás, óriás buborékfújás. A programokat a gyerekek számára lehetőségeinkhez mérten igyekszünk érdekessé, változatossá tenni. A különböző kreatív tevékenységek, mint pl. tészta nyakláncfűzés, horgászás mellett tűzoltó- autó bemutató, rendőrautó bemutató szlalom versennyel és még sok mással. Ha esetleg a sok látni és tennivaló mellett megéheznének a gyerekek és családtagjaik, finom zsíros kenyérrel és a veteményeskertünkben a gyerekek által ültetett újhagymával látjuk vendégül őket.

* A hagyományok ápolásán kívül sajátosságunknak tekintjük még, hogy igyekszünk olyan élményeket is nyújtani a városban élő gyermekeknek, melyek már nem adódnak meg nekik, hiszen nem mindenki él kertes házban, így nincs lehetőségük pl. hagymát ültetni, amit a gyermeknapon meg lehet enni egy kis zsíros kenyérrel. Ilyenkor kertészünk előre felássa a kiskertünket, majd a dughagymákat a gyerekek a frissen felásott földbe bedugják, azután kis kannákkal rendszeresen meglocsolják, és természetesen nyomon követik, hogyan bújnak ki a földből.

**2.3.2. Mozgás öröme”:** Intézményünk számára fontos a gyermekek egészséges életmódra nevelése, valamint a mozgás szeretetének kialakítása. A tárgyi feltételeink biztosítottak ehhez a feladathoz. Néhány évvel ezelőtt egy tornaszobával bővült a helységeink száma. A tornaszoba felszerelését folyamatosan bővítjük, annak érdekében, hogy a gyermekek számára megadjuk a hasznos és élvezetés időeltöltés lehetőségét. A szoba használata heti beosztással történik, abban az esetben, ha az időjárás miatt nem tudjuk biztosítani az udvari játékot. A gyermekek különböző eszközökön keresztül fedezhetik fel a mozgás örömét.

**2.3.3.: Szenzoros sószoba:** egyre növekvő az igény a felső légúti megbetegedések következtében a só szobákra. A hagyományos sószobák lehetőségei mellett több hangsúlyt fektettünk a gyermekek képességeinek, készségeinek játékba ágyazott fejlesztésére. A gyermekek a sószoba használata közben az ízlelésen kívül minden érzékszervüket használják. **A szenzoros ingerlés hatásai:**

* növeli a figyelmet és a koncentráló képességet
* javítja az érzékelés utáni megértést
* jobb emocionális működést hoz
* jobb öntudatot és önértékelést eredményez

**Szenzoros ingerek a gyakorlatban:**

* A gyermekek hallását kellemes zenével, különböző természeti hangokkal ingereljük. Több kutatásban olvashatunk róla a természeti hangoknak milyen hatása van a társadalomra. Ami ebben minket vezérelt az a gyermekekre gyakorolt hatása. Egy kutatás a következő megállapítást tette: „Azoknak a gyerekeknek, akiknek megmutatták a természet csodáit, része lett világuknak az élővilág, jelentősen növekedett az önbecsülésük. Azt is megjegyezték, hogy a szabadidejüket kinn töltve a kreativitásukat kibontakoztathatták, bátrabbak lehettek, sportolhattak, játszhattak és felfedezhették a világot. A természettel való kapcsolat számos esetben jelentősen javítja az ADHD-s (figyelemhiányos hiperaktivitási zavar) gyermekek tüneteit – nyugtató hatással van rájuk, és segít nekik koncentrálni.”
* Szaglásukat illóolajok párologtatásával többek között eukaliptusz és menta használatával késztetjük működésre. Ezek az illóolajok nem csak a felső légúti meg betegedésekre, a szabad levegőáramlásra vannak jótékony hatással, hanem növeli a koncentrációs készséget.
* Tapintásukat, finommotorikus képességeiket a só homok használatakor fejlesztik.
* Mindeközben a só tégla mögötti megvilágítás kellemes hangulatot biztosít a só szobában töltött időre. Emellett különböző fényjátékokhoz biztosítottuk az eszközöket, ilyen például a lézerpont eszközök, valamint egy diavetítő segítségével árnyjátékra van lehetőség, és egy Bioptron lámpa is növeli a eszközök tárházát.

**2.3.4. Pedagógiai módszerek**: A szakmai programunk további bővítésére egy szemléletváltás vezetett. Módszereink, megoldási, lehetőségeink tárházának növelését új pedagógiai módszerek tanulmányozásával szeretnénk elérni. Ennek kapcsán kerültünk közelebbi kapcsolatba a Montessori pedagógiával. Kolleganőink szakmai továbbképzés során betekintést nyerhettek abba, hogy e módszer hogyan valósul meg a gyakorlatban. Jól átgondoltan, lehetőségeinkhez mérten, a bölcsődei módszertan figyelembevételével illesztjük be a Montessori pedagógia néhány elemét a hétköznapjainkba. Elsősorban azokban a csoportokban, ahol sajátos nevelési igényű gyermekek tudatos integrálása történik.

**2.4. Sajátos nevelési igényű gyermek gondozása nevelése bölcsődénkben:**

* + - * A sajátos nevelési igényű gyermek integrált formában történő gondozása – nevelése az ép fejlődési ütemű és sajátos nevelési igényű gyermekek együttélési előnyeire kell, hogy építkezzen.
      * A Hidegkúti Bölcsődében az integráció két típusa valósul meg, teljes integráció és részleges integráció keretein belül zajlik a sajátos nevelési igényű, illetve korai fejlesztésben , gondozásban részesülő gyermekek ellátása.
      * A teljes integrációban működő gyermekcsoportban legfeljebb két sérült gyermeket integrálunk be, mert óvakodni kell a csoport, ill. a kisgyermeknevelő túlterheléséről.
      * Részleges integráció megvalósítását pedig a gondozási egység részeként alakítjuk ki, ebben az esetben az egyik csoportszobában maximum 6 fővel, a másik csoportszobában az ép fejlődési ütemű gyermekekkel. Létszámuk a csoport méretétől, életkori összetételétől függ (normál alapellátási csoportként kell kezelni).
      * A részleges integráció keretein belül működő csoportunk fő célja és feladata, hogy a sajátos nevelési igényű gyermekek (elsősorban olyan gyermekek, akik több területen is elmaradást mutatnak, közép vagy súlyos fokban akadályoztatottak fejlődésükben) és az ép fejlődési ütemű társaik a nap folyamán meghatározott időszakban együtt legyenek (pl.: szabad játék , udvari tevékenységek során, esetleges csoportos terápiák, foglalkozás kezdemények alkalmával, stb.)
      * Fontos számunkra, hogy a II. kerületben élő családok helyben, az Önkormányzat által fenntartott intézményekben részesüljenek minőségi ellátásban. Szeretnénk elérni, hogy azon családok, akik már így is kiszolgáltatott helyzetben vannak, a lakóhelyükhöz közel részesülhessenek ellátásban, esélyük legyen a munka világába visszatérni, vagy csak feltöltődjenek, rövid időre mentesüljenek a hétköznapok terhei alól.
      * Az integrált csoport kisgyermeknevelői gondozásba ágyazott fejlesztést végeznek, a korai fejlesztés a kerület Pedagógiai Szakszolgálata által kirendelt gyógypedagógusok feladata. Szükségszerű és elengedhetetlen az együttműködés a bölcsőde és a szakszolgálat munkatársai között, hiszen csak közös segítséggel érhető el, a gyermekek továbbfejlődése, felzárkóztatása.
      * Bölcsődében adottak a tárgyi feltételek az SNI-s kisgyermekek ellátásához, a szakembergárda pedig szellemiségében felkészült az inklúzív nevelésre.
      * A Szemléletünk a következő sorok tükrözik a legjobban:

„Az inklúzió célja nem az, hogy a befogadott gyerekek "felzárkózzanak" egy képzelt normához. A cél az, hogy a különbözőséget a tanulás forrásává tudjuk tenni: hogy tanulni tudjunk egymástól, hogy együtt tudjunk működni úgy, hogy annak előnyeiből mindnyájan részesedjünk. Az inklúzió nem a befogadott gyerekekről szól, hanem minden gyerekről.”

( Gyarmati Andrea)

# 3. A bölcsődei élet megszervezésének elvei és módszerei

A bölcsődei gondozás-nevelés alapvető feladata a gyermekek szakszerű gondozása nevelése mellett, hogy a családokkal partneri kapcsolatot alakítsunk ki, hiszen valljuk, a bölcsődébe kerülés után, közösen kell biztosítanunk a gyermekek harmonikus fejlődését. Támaszkodnunk kell a szülők információira, tapasztalataira, mert ők ismerik legjobban a gyermekek egyéni igényeit, szokásait, melyek segítségével a kisgyermeknevelők differenciált, személyre szóló módszerek alkalmazásával, segíthetik őket az új környezethez való alkalmazkodáshoz. A kisgyermeknevelők pedig szaktudásukkal, tapasztalataikkal tudják segíteni a családokat. A korrekt partneri együttműködés feltétele a kölcsönös bizalom, az őszinteség, a hitelesség, a személyes hangvételű, etikai szempontból megfelelő, tapintatos folyamatos kommunikáció. Mi már a bölcsődébe kerülés előtt törekszünk arra, hogy a bizalmon alapuló partneri kapcsolat alapjait letegyük. Ehhez különböző módszereket alkalmazunk, melyek segítik egymás jobb megismerést. Ezek a módszerek a következők:

* **Bölcsőde kóstolgatóra** hívjuk a szülőket és gyermekeket, ahol bemutatjuk a házainkat, elmondjuk szokásainkat. Meghallgatjuk az aggodalmakat, beszélgetünk a gyermekintézményekkel kapcsolatos hiedelmekről. Ezen az ismerkedő napon a szülők kicsit beleláthatnak napi munkánkba, és benyomást szerezhetnek az intézmény nevelési légköréről is.
* **Szülői értekezletet** tartunk a felvételt nyert gyermekek szüleinek. A közös szülői értekezleten informális tájékoztatást adunk a bölcsődék házirendjéről, szervezeti és működési szabályzatáról, napirendjéről, a térítési díj összegéről és a fizetés módjáról. A bölcsőde szakmai programját a családok rendelkezésére bocsátjuk. A Gyvt.32.§(7) bekezdés értelmében „Megállapodást” kötünk a családokkal a bölcsődei ellátás időintervallumára, tartalmára, a személyi térítési díj megfizetésének módjára vonatkozóan. Elmondjuk, milyen dokumentumok összegyűjtése szükséges a gyermek beiratkozásához és a díjfizetés összegének megállapításhoz.

Tájékoztatjuk a családokat a gyermekek és szülők jogairól, kötelezettségeiről. Megalakítjuk a Szülői Érdekképviseleti Fórumot, hogy a hozzánk járó családok jogaikat érvényesíteni tudják. Tájékoztatást adunk arról is, hogy az épület folyosóján „panaszládát” helyeztünk el, továbbá az Egyesített bölcsőde honlapján [(www.iikeruletibolcsik.hu)](http://www.iikeruletibolcsik.hu/) fórum részlegén is élhetnek panaszjogukkal.

* **Szülőcsoportos beszélgetést** az első szülői értekezletet követően tartjuk. Itt már nem az információ átadáson, hanem a kapcsolatépítésen van a hangsúly. Beszélünk a bölcsődével kapcsolatos gondolatokról, hiedelmekről és érzésekről. Fontos nekünk, hogy tisztában legyünk a szülő benyomásaival, tapasztalataival, ismereteivel, hiszen csak ennek birtokában tudunk rá értőn figyelni, esetleges szorongásait feloldani, hiedelmeit megváltoztatni.

Ezen a csoportbeszélgetésen megosztjuk egymással az elválás érzéseit és nehézségeit.

* 1. későbbiekben segítünk eligazodni a dacosság, akarat, félelem, a szobatisztaság problémáinak rejtelmeiben. A „gondolat megosztás” által lehetőség adódik arra, hogy a nevelési megoldások közül mindenki maga válassza ki a számára legmegfelelőbbet. Ezáltal segítünk eligazodni a gyermeknevelés rejtelmeiben, de egyben erősítjük a szülői kompetenciát is.
* **Családlátogatásra** megyünk el, ahol alkalom nyílik a gyermeket otthoni környezetében megismerni, szokásait, napirendjét megbeszélni és képet kaphatunk arról is, milyen nevelői légkör veszi körül otthon. Látogatás alkalmával „beajánljuk magunkat” is. Elmondjuk, miben vagyunk erősek, milyen értékeink vannak, miért vagyunk meggyőződve arról, hogy a bölcsőde jó hatással van a gyermekek fejlődésére és szocializációjára. Megosztjuk a tapasztalatunkat az anyával és elmondjuk, miért fontos a szülővel történő beszoktatás a gyermek, a szülő és a kisgyermeknevelő szempontjából.

***Fontossága a kisgyermeknevelő szempontjából*:**

bizalmas kapcsolat kialakítása, a szülők feszültségoldása,

a gyermek megismerése saját környezetében, megfigyelhető a gyermek családban elfoglalt helye, szerepe, fontossága,

családi háttér tisztánlátása. ***Fontossága a gyermek és a szülő szempontjából:***

a kisgyermeknevelő megismerése a gyermek saját környezetében,a felszabadultabb beszélgetés megkönnyíti az információk átadását,a kisgyermeknevelő „csak rájuk” figyel, ők vannak a figyelem középpontjában.

***Szakmai feladat a családlátogatással kapcsolatban*:**

A szülő meggyőzése a látogatás hasznosságáról, a gyermekre gyakorolt pozitív hatásáról.

A gyermek kisgyermeknevelői a beszoktatást megelőző héten, a szülőkkel előre egyeztetett időpontban meglátogatják a családot. Ilyenkor a gyermeknek apró saját készítésű ajándékkal kedveskednek.

Csak akkor kell eltekinteni a családlátogatástól, ha a szülő mereven elzárkózik, ennek okát a kisgyermeknevelőnek jelezni kell a vezető felé.  **Szülővel történő beszoktatást** azért tartjuk nagyon fontosnak, hogy a kisgyermek az édesanyja biztonságot nyújtó jelenléte mellett ismerhesse meg az új környezetet. A szülőnek a (ami kb. két hétig tart) beszoktatás alatt van módja arra, hogy megmutassa a kisgyermeknevelőnek az otthon kialakult szokásokat, rituálékat, gondozási módozatokat. A kisgyermeknevelőnek lehetősége adódik arra, hogy a szülőnek és kisgyermekének bemutassa a bölcsődei szokásokat, nevelési és gondozási elveket és módszereket, bizalmi kapcsolatot építsen ki a család és az intézmény között.

* 1. ***beszoktatás szempontjai*:** 
     1. kisgyermek felkészítése a bölcsődei életre (beszoktatás előtti családlátogatás, szülő felkészítése a beszoktatásra- tájékoztatás), lehetőség adása a beszoktatás előtti ismerkedésre – bölcsődekóstolgató minél jobban megkönnyíteni az anya és gyermeke közötti elválást, fokozatos legyen (1. nap 1 órát, naponta emelkedő időtartam- legalább 2 heti periódusban),

anya, ill. más gyermekhez közeli személy jelenléte a beszoktatás alatt (a

gyermek gondozását fokozatosan átadva a kisgyermeknevelőnek), 1 új gyermek fogadása hetenként, a gyermeket a beszoktatás időszakában ugyanaz a kisgyermeknevelő fogadja,

„saját kisgyermeknevelő” rendszer

* **„Saját” kisgyermeknevelő rendszer** a személyi állandóság elvén nyugszik: Az édesanyával kialakult szoros kötődés után a bölcsődében kell lenni egy olyan személynek, aki segít megkönnyíteni az elválás és beilleszkedés nehézségeit, és jobban figyelemmel kíséri a gyermek fejlődését, és számon tartja az újabb fejlődési állomásokat. A „saját” kisgyermeknevelő rendszerben több figyelem jut minden gyermekre, számon lehet tartani a gyermek egyéni igényeit, problémáit, szokásait és ő az a személy, akinek több ideje van arra, hogy átsegítse a gyermeket a bölcsődei élete során adódó nehézségeken.
* Bölcsődénkben **a személyes kapcsolattartás** fontos részét képezik a napi találkozások. A reggeli átvételnél a kisgyermeknevelők érdeklődnek a gyermekkel történt előző napi eseményekről, délután pedig átadáskor tájékoztatják a szülőket az aznapi történésekről.
* Minden gondozási egységben **faliújságon** is tájékoztatjuk a szülőket,a bölcsődénket érintő fontosabb eseményekről, aktuális hírekről, melyek szintén a kapcsolatépítést, segítségnyújtást segíti.

* 1. **nevelési módszereink megvalósításának elengedhetetlen feltétele:** 
     + - jól szervezett napirend
     + korosztályra kifejlesztett korszerű táplálkozás
       - a jó tárgyi felszereltség (játékok, fejlesztő eszközök, kert, bútorok) a jól képzett szakember gárda
       - a gyermekcsoport ideális létszáma

## 3.1. A napirend kialakítása

A napirend az aktuálisan egy csoportba tartozó gyerekek szükségleteinek kielégítésére irányuló életszervezési feladat. A gyerekek étkezési-, játék-, pihenési szükségletük egyéni figyelembevételével kell kialakítani a napirendet, a csoport érdekeivel összehangoltan.

A napirend szolgál alapul a gyermek számára a tájékozódásban, és a biztonságérzetében.

A gyermek egyéni igényein túl meghatározza a napirendet a gyermekek fejlettsége, a létszám, az évszak, időjárás. A kisgyermeknevelők munkarendje a gyermekek napirendjéhez kell, hogy igazodjon. A kisgyermeknevelők a csoport kialakulása után egymással egyeztetett állandó napirendet és munkarendet dolgoznak ki. Ezen változtatni csak közös, - a bölcsődevezetővel egyeztetett – megfontolás után lehet.

**Általános alapelvek:**

* Minden egyes gyermek és a csoport igényeinek figyelembevétele, összehangolása.
* Bölcsődei nyitvatartási idő.
* A gyermek otthoni és bölcsődei napirendjének egymáshoz közelítése.
* A gyermekek életkori sajátságainak, igényeinek, fejlődésüknek szem előtt tartása.
* Szükségletek változása- évszakok (nyári, őszi, tavaszi, téli napirend).

**Gyakorlati szempontok:**

* elegendő idő hagyása a gondozási műveletekre,
* várakozási idő kiküszöbölése,
* folyamatosság,
* összehangoltság,
* egységenkénti, ezen belül külön összeállított csoportok napirendje (csúsztatott napirend),
* a kisgyermeknevelői és technikai dolgozó munkarendjének igazodása a napirendhez,
* a csoport pontos korösszetételének figyelembe vétele, a gyermekek megoszlása a kisgyermeknevelők között (vegyes-, azonos korú gyermekcsoport),
* a csoportok alcsoportokra bomlanak a „saját kisgyermeknevelő” elv értelmében,
* minden egyes gyermek egyéni igényének figyelembe vétele.

**Az általános napirend főbb szempontjai:**

|  |  |
| --- | --- |
| 600-800 | Reggeli érkezés, gyermekek fogadása, kötetlen játék, meghitt beszélgetések |
| 800-830 | Reggeli |
| 830-1000 | Szabad játéktevékenység a kisgyermeknevelő felügyelete és támogató tevékenysége mellett |
| 1000-1130 | Udvari játék / az időjárástól függően ez az időpont rugalmasan változik / |
| 1130-1230 | A gyermekek folyamatosan jönnek be az udvarról a saját kisgyermeknevelőikkel. Tisztálkodnak, ebédelnek, öltözködnek és pihenni térnek. |
| 1230-1500 | Pihenés, alvás. Az ébredés sorrendjében kelnek fel a gyermekek, fürdőszobai tevékenységeket végeznek. Uzsonnáig kötetlenül játszanak. |
| 1500-1530 | Uzsonna |
| 1530-1800 | Szabad játéktevékenység, haza adás |

## 3.2. A korosztályra kifejlesztett korszerű táplálkozás

A bölcsőde kerületi egységesített éves étlap alapján látja el kisgyermekek élelmezését, figyelembe véve a rendeletben előírt korosztályi sajátosságokat, valamint az egyéni szükségleteket. Orvosi javaslatra külön tej, tojás, lisztmentes étrendet biztosítunk az arra igényt tartó gyermekeknek.

Az étrend az egészséges fejlődést szolgálja. Sok nyers gyümölcsöt, ízletes főzeléket, megfelelő mennyiségű tejet, húst, tojást kínálunk.

Az önálló étkezésre még nem érett gyermeket ölben etetjük. Azok ehetnek asztalnál és próbálkozhatnak a kanál használatával, akik már biztonságosan tudnak ülni.

Az ételeket szakképzett szakácsnő helyben, a HACCP előírásainak megfelelően, korszerűen felszerelt konyhában főzi. Az öltözőkben kitett étlapról a szülők már hét elején értesülnek melyik nap, mi a menü. Így folyamatosan találkoznak a korszerű étkezés változatos lehetőségeivel. A gyermekorvos, ill. az élelmezésvezető alkalmanként előadásokat fog tartani a kisgyermek táplálás sajátosságairól, az egészséges étkezés jelentőségéről**.**

## 3.3. A jó tárgyi (játékok, fejlesztő eszközök, kert, bútorok) felszereltség

A tárgyi feltételek alkalmazkodnak az életkori sajátosságokhoz. Kiválasztásuknál egészségügyi és pedagógiai szempontokat veszünk figyelembe. Egészségügyi szempontból fontos, hogy a játékok könnyen tisztíthatók legyenek, balesetet ne okozzanak.

Pedagógiai szempontból fontosnak tartjuk, hogy egy eszköz több tevékenységformához is alkalmas legyen. Lehessen vele építeni, kézügyességet fejleszteni, mozgás igényt kielégíteni. Lényeges elem, hogy az eszközök a gyermekek fantáziáját felébresszék, és sok információt nyújtsanak a világról. Minden csoportban megtalálható alapfelszerelésként a baba, a rongy, a labda, a meséskönyv, az építőjáték és a mozgásfejlesztő. A kicsiknél sok puha, ölelgetős játék van, a nagyobbaknál a kreativitásfejlesztő eszközökön van a hangsúly.

A szobák elrendezésénél figyelünk arra, hogy sarkok biztosítsák a kisebb csoportok meghitt játékát, a nagymozgásoknál nagyobb, üres terület álljon rendelkezésre, a konstruáló tevékenységeket nyugalmas helyen, egyszínű sima szőnyegeken játszhassák a gyermekek.

Az évszaknak megfelelően választjuk meg a kerti tevékenységeket. Ha lehet, homokozunk, csúszdázunk, biciklizünk, pancsolunk.

Évente néhány alkalommal fordul csak elő, hogy egyáltalán nem tudunk a kertbe kimenni. Ilyenkor a bölcsőde tornaszobája nyújt megfelelő teret a mozgásigény kielégítésére.

Minden egységünknek külön udvarrésze van, melyhez szép tágas terasz is tartozik. A tavaszi és a nyári időszakban a terasz területét szoktuk kihasználni arra, hogy kint is építhessenek, rajzolhassanak és babázhassanak a gyerekek. A füves részen lévő kis vonatokon, faházakban és mászókákon pedig kipróbálhatják ki milyen magasra, milyen messzire tud eljutni. Az udvaron pedig sokszor a leghasznosabb időtöltés, a biciklizés, motorozás és labdázás.

A jó idő beálltával nemcsak délelőtt, hanem délután is lehet a szabad levegőn játszani és várni az érkező családtagokat.

Nyárhoz a pancsolás élménye is hozzá tartozik, hiszen a nagy melegben remek hűsülési lehetőség a víz alatt szaladgálni, kis vödrökkel öntögetni azt.

A fürdőszobáink tágasak, világosak, az átadó berendezési tárgyai a gyermekek méretéhez igazodnak, ily módon is segítve önállósodásukat. A bölcsődénk egyik vonzó eleme a kis csap, a mosdó, a gyermek WC, hiszen ezeket könnyen elérik a gyermekek, és ahol lehetőségük van arra, hogy kicsit személyre szóló gondoskodásban részesüljenek.

Csoportszobáink az utóbbi években nagyon szépen megújultak. A színes barátságos falak és bútorok és a sok szép játék igazán ingergazdag környezetet biztosít mindenki számára. A hozzánk látogató családok is sokkal barátságosabbnak találják szobáinkat, hiszen nekik is fontos, hogy a gyermekek olyan környezetben éljenek, játszanak, ahol a biztonság mellett az esztétika is megtalálható.

A bölcsődei helyiségek egyre több teret biztosítanak a gyermekek különböző időeltöltésére.

Az elmúlt években került kialakításra egy tornaszoba, mely, mint korábban említettem, a mozgás örömének felfedezésére, a mozgásigény kielégítésének biztosítására a legmodernebb eszközökkel van felszerelve.

Mindemellett szenzoros sószoba, báb/fejlesztő szobával is bővült az eszköztárunk.

## 3.4. Személyi feltételek

A minimum szakmai feltételek a 15/1998.(IV. 30) NM rendelet 1. sz. melléklete szerint biztosítottak.

Bölcsőde vezető: 1 fő Bölcsődevezető helyettes: 1 fő kisgyermeknevelő:

Alapellátási csoport: 14fő

Élelmezésvezető: 1 fő

Szakácsnő: 1 fő

Konyhalány: 1 fő

Mosónő: 1fő

Bölcsődei dajka: 3 fő

Takarítónő: 1 fő

Kertész: 1 fő

Összesen: 25 fő

# 4. Képzések továbbképzések és az egyéni szakmai fejlődés biztosítása

A bölcsődét felsőfokú szakmai végzettséggel, valamint szociálpedagógiai diplomával és szociális szakvizsgával rendelkező szakember vezeti. Ez a szakmai tudás magasabb szinten ötvözi a kisgyermeknevelői, a fejlesztő szakember és a szociális képzettséget. E tudás birtokában a bölcsődevezető képes irányítani és szervezni a bölcsőde strukturális működését.

A gyermekeket kisgyermeknevelői és tanítói főiskolai végzettséggel rendelkező szakemberek látják el. A kisgyermeknevelői hivatás igen komoly felkészültséget kíván meg, mert ők a legérzékenyebb, legtöbb törődést, szeretetet, dédelgetést igénylő korosztályt nevelik, gondozzák, biztosítják számukra a harmonikus testi, szellemi, valamint szociális fejlődés lehetőségeit, feltételeit. A kisgyermeknevelői képesítés érettségi után szerezhető meg és a gondozási ismeretek mellett gyermeknevelési, fejlődéslélektani, egészségügyi, zenei képzésben is részesülnek. Ezen ismeretek birtokában segítik a gyermekeket a világ megismerésében úgy, hogy aktivitásra való igényüket tiszteletben tartják, és nem veszik el tőlük a felfedezés örömét. Segítik őket a pozitív énkép kialakulásában, az ideális pszichés állapot elérésében, melyben a gyermekek boldogan, önfeledten tevékenykedhetnek, játszhatnak, „tanulhatnak”.

A kisgyermeknevelők szakmai ismereteken kívül, szociológiai, szociális és jogi képzést is kapnak, hiszen ezen ismeretek is szükségesek ahhoz, hogy a gyermekjóléti alapellátás keretén belül működő bölcsődénkben szakszerűen tudjuk segíteni a hozzánk járó családokat.

Szakembereink 4 évente kötelező szakmai továbbképzéseken vesznek részt a 9/2000

(VIII.4.) SZCSM rendelete értelmében. Emellett rendszeres házi továbbképzéseken is foglalkozunk a szakmai ismeretek megújításával, új módszerek átadásával. Lehetőséget adunk és támogatjuk a kolléganők továbbtanulási szándékát, szakmai megújulását. A pályakezdő kisgyermeknevelők szakmai fejlődését gyakornoki rendszerben biztosítjuk és segítjük.

2018. január 1-től pedig, a vezetőképzés keretében a vezetői megbízás kezdetétől számított egy éven belül alapozó képzés teljesítésére, továbbá az alapozó képzés teljesítésének időpontjától számított két éven belül, majd ezt követően két évenként megújító képzés teljesítésére köteles minden vezető.

# 5. Kapcsolattartás

**Kapcsolattartás a szülőkkel**:

* Tájékoztatás bölcsődei felvételnél o Szülői értekezlet o Családlátogatás o Beszoktatás o Napi találkozások o Egyéni beszélgetés szükség szerint o Szülő – csoportos beszélgetés o „Családi füzet” /írásos tájékoztatás /
* Szervezett programokon – bölcsődei ünnepek - való találkozás o Szülői Fórum képviselője általi beszélgetések o „Nyitott bölcsőde”
* Hirdetőtábla

# Társintézményekkel való együttműködés, kapcsolattartás

**Háziorvosi, védőnői hálózattal:**

* javaslat bölcsődei felvételre
* családlátogatás előtti, illetve családlátogatáshoz kért információ
* évközben felmerülő probléma esetén
* körzeti védőnők időközönkénti bejárása bölcsődénkbe, amely tájékozódáson és tapasztalatcserén alapul **Család-és Gyermekjóléti Központ**

A gondozott gyermekek érdekében fontos kapcsolatot ápolni a jelzőrendszer tagjaival is, ahonnan a felvételre kerülő gyermekekről előzetesen, ill. működés közben is tájékoztatást szerezhetünk. A Család- és Gyermekjóléti Központ családgondozói a szolgáltatást nyújtóknál rendszeresen meglátogatják a családgondozás látókörébe tartozó gyerekeket, és tájékoztatást kérnek, ill. konzultálnak a gyermekek helyzetéről, fejlődéséről. Adott esetben a gyermekjóléti szolgálat már a felvételi jelentkezéskor tájékoztatást ad egy-egy család anyagi vagy nevelési nehézségéről, akiknek a felvételnél előnyt kell élvezniük. Különösen nehéz családi élethelyzetben a gyermekjóléti szolgálat igénye alapján azonnali felvételt nyer a kisgyermek, elsődlegesen a bölcsődébe. A kapcsolat kétoldalú; a szolgáltató, mint a gyermekjóléti jelzőrendszer tagja, jelzést ad a szolgálat felé, ha a kicsik között akad olyan gyermek, akinél nem megfelelő szülői bánásmódot tapasztal.

**Óvodákkal:**

Törekszünk arra, hogy minél könnyebb, zavartalanabb legyen a gyermekek óvodába való átmenetele. Óvodai beiratkozás előtt az óvodába menő gyermekek szüleinek szülői értekezletet tartunk (április végén, az óvodai beiratkozást megelőzően) a szomszédos óvodavezető meghívásával. Az óvodavezetőket tájékoztatjuk: veszélyeztetettség, lassabban fejlődő kisgyermek, gyermekvédelmi kedvezményben részesülő kisgyermekek.

A kisgyermeknevelőink minden gyermekről kitöltik óvodába menetel előtt az óvodák által kért „Bölcsődei tapasztalatok” c. kérdőívet. **Kerületi bölcsődékkel:**

* A kisgyermeknevelők tapasztalatcseréjére irányuló látogatás megszervezése a kerületi bölcsődében.
* Bölcsődevezetők szakmai segítő látogatása – összekötve a vezetői értekezletekkel.
* A kerületi bölcsődékben tartott továbbképzések a kerületi kisgyermeknevelők számára, megfigyelés lehetőségének biztosítása, új módszerek alkalmazásának bemutatási lehetősége.
* Az új bölcsődékbe felvételre kerülő új dolgozók betanításában való részvétel.
* Egymás közötti segítségkérés és nyújtás.

# Együttműködés képző intézményekkel

Együttműködési megállapodás alapján tereptanárunk közreműködésével terephelyet és a gyakorlati munkára felkészülési lehetőséget biztosítunk az ELTE BA szakos hallgatók részére.

# 6. Az ellátottak és a szolgáltatást végzők jogainak védelme

Különös gondot fordítunk a gyermekek jogainak sérthetetlenségére, valamint a szülők, (törvényes képviselők) és a bölcsődei dolgozók állampolgári, alkotmányos jogainak tiszteletben tartására.

A Gyvt. előírja azokat a jogokat és kötelezettségeket, melyeket nekünk és a családoknak be kell tartaniuk. Ezek közé tartozik a:

**Gyermekvédelmi feladatok:**

* Folyamatos kapcsolattartás: az Egyesített bölcsődevezetővel, bölcsődevezetőkkel, Család- és Gyermekjóléti Központtal, kerületi Gyámügyi hivatallal, vezető védőnővel, Pedagógiai Szakszolgálattal,
* Veszélyeztetettség észlelése, okok feltárása, dokumentálása.
* A jelzőrendszer működtetése.
* Segítségadás felkínálása.
* Családlátogatáson részvétel veszélyeztetettség illetve felkérés esetén.

## 6.1. Az igénylők, és a személyes gondoskodást végző személyek jogainak védelmével kapcsolatos szabályok

Az 1997. évi XXXI. törvény szabályozza, hogy a bölcsődének a szakszerű gondozás érdekében milyen szolgáltatást kell biztosítani, és milyen szabályozóknak kell megfelelnie. A törvény azonban azt is szabályozza, hogy a rendszerben dolgozóknak mit kell megtenniük a gyermeki jog védelmének érdekében.

Bölcsődénk mindent megtesz annak érdekében, hogy a **gyermekek jogai ne sérüljenek, így:**

* az ***egyéni bánásmód elvének betartásával*** segítjük a gyermekek személyiségének a kibontakoztatását,
* a gyermek fejlődését veszélyeztető helyzet elhárítása érdekében a jelzőrendszeren keresztül felvesszük a kapcsolatot a gyermekjóléti szolgálattal,
* bölcsődénk felkészült a sajátos nevelési igényű és a tartósan beteg gyermekek fogadására és lehetőségeinkhez képest helyet biztosítunk a gyermekek intézményünkben történő fejlesztéséhez, melyet a pedagógiai szakszolgálat munkatársai végeznek,
* a hátrányos megkülönböztetés minden formájától mentes nevelésben, gondozásban részesítjük a bölcsődébe járó gyermekeket.

**A szülőknek (törvényes képviselőknek) jogait tiszteletben tartva:**

* lehetőséget biztosítunk arra, hogy a szülők a beiratkozás előtt megismerhessék a bölcsőde környezetét, betekintést nyerjenek szakmai programunkba és megválassza az intézményt, melyre gyermeke nevelését, gondozását bízza,
* bölcsődei felvétel után pedig az első szülői értekezleten, majd a családlátogatás alkalmával részletes tájékoztatást adunk a gyermekcsoportok életét, nevelési gondozási elveinkről,
* a bölcsődében eltöltött idő alatt szükség esetén szakmai tanácsainkkal segítjük a családok problémáinak megoldását,
* a családi füzetbe és a gyermekek egészségügyi törzslapján részletes feljegyzést készítünk a gyermekek fejlődéséről, melybe a szülők betekintést nyerhetnek,
* a szülői érdekképviselet működtetése pedig azt segíti, hogy a szülők bátran elmondhatják véleményüket a bölcsőde működésével kapcsolatban.

**A szülőket (törvényes képviselő)** tájékoztatjuk arról is, hogy a szolgáltatásunk igénybevétele után nekik is vannak kötelezettségeik az intézménnyel szemben, melyek betartása rájuk nézve kötelező, ezek:

* az intézmény vezetőjével és a gyermek „saját” kisgyermeknevelőjével együtt kell működnie és tájékoztatnia kell őket minden olyan eseményről, mely befolyásolja a gyermek fejlődését,
* részt kell vennie a gyermek beszoktatásában,
* a fizetendő személyi térítési díjat időben rendeznie kell,
* az intézmény házirendjét be kell tartania.

-

***Érdekképviseleti fórumot működtetünk, melynek célja és feladata az*** ellátásban részesülők érdekeinek védelmében.

E szerint a gyermek szülője vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek a bölcsőde vezetőjénél vagy az érdekképviseleti fórumnál:

* az ellátást érintő kifogások orvoslása érdekében,
* a gyermeki jogok sérelmére,
* az intézmény dolgozóinak kötelezettségszegése esetén.

***Az érdekképviseleti fórum tagjai:***

* a nevelési egységet képviselő szülők,
* a bölcsődét képviselő kisgyermeknevelők,
* a fenntartó önkormányzat delegáltja.

**Az aktuális tagok névsorát jól látható helyen a szülők tudomására kell hozni.**

***Az érdekképviseleti fórum feladata:***

* az intézménnyel jogviszonyban állók és az ellátásra jogosultak érdekeinek védelme,
* hozzá benyújtott panaszok és a hatáskörébe tartozó ügyek vizsgálata, döntés,
* intézkedések kezdeményezése a fenntartónál, a gyermekjogi képviselőnél, illetve más hatáskörrel rendelkező szervnél,
* az intézmény alaptevékenységével összhangban végzett szolgáltatások tervezésére működtetésére, valamint az ebből származó bevételek felhasználására vonatkozó javaslattétel,
* a házirend elfogadásánál egyetértési jog gyakorlása.

Ha valami jelzés érkezik, akkor az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjára.

A gyermek szülője vagy más törvényes képviselője, ha 15 napon belül nem kap értesítést a vizsgálat eredményéről, vagy ha a megtett intézkedéssel nem ért egyet, az intézmény fenntartójához vagy a gyermekjogi képviselőhöz fordulhat jogorvoslatért. A fórum szabályos működtetése érdekében évente legalább két alkalommal ülésezik (aktuális probléma esetén szükség szerint).

***A személyes gondoskodást végző személyeket is megilleti az a jog, hogy:*** - személyiségüket tiszteletben tartsák,

* panasztétel esetén munkáltatójuk és fenntartójuk védelme megillesse a kivizsgálási időszak végéig,
* adatait a személyes adatok kezelésére vonatkozó és titoktartási szabályok szerint kezeljék,
* különös védelem illeti továbbá a várandós anyát és a kisgyermeket nevelő anyát.

**7.** **Dokumentáció**

**Bölcsődevezető illetve a helyettes által vezetett dokumentáció nyilvántartások:**

* Dolgozókról
* Egészségügyi nyilatkozat, egészségügyi alkalmassági vizsgálatok nyomon követése
* Munkaköri leírások
* Szabadságok nyilvántartása
* Jelenléti kimutatás
* Létszámjelentés – negyedévente
* Személyi anyagok vezetése
* Nyilatkozat – „nem folyik ellene gyermekbántalmazás miatti eljárás”
* Dolgozók továbbképzési kötelezettségével kapcsolatos nyilvántartások, jelentések
* Minimum vizsga – konyha – élelmezés egészségügy
* Kis- és nagy értékű eszközök nyilvántartása, leltár
* Munka- és tűzvédelmi napló
* Gyermekekről:
* Felvételi könyv
* Megállapodás az ellátás igénybevételéről
* Bölcsődei ellátotti nyilvántartás
* Szülői nyilatkozat a tájékoztatási kötelezettség megtörténtéről
* Havi statisztika – „Bölcsődei jelentés”
* Nyilvántartás az étkezést igénybe vevőkről
* Térítési díj fizetés dokumentálása
* Intézményi térítési díjkedvezmény elszámolása
* Térítési díjkedvezmények különböző jogon
* Éves statisztikai kérdőívek
* Heti étrend
* Fertőző betegségekről kimutatás
* Oltásokról kimutatás
* Tetvességi nyilvántartás
* Egyéb feladatok:
* Költségvetés nyomon követése
* Szakmai program, munkaterv, munkatervi beszámoló készítése
* Kisgyermeknevelők által vezetett dokumentáció:
* ***Bölcsődei gyermek egészségügyi törzslap*** – a családlátogatás időpontjának bejegyzésével, a beszoktatás összefoglalójával, ill. a meghatározott időközönkénti fejlődésmenet leírásával (a gyermek 1 éves koráig havonta, később negyedévente vezetve).
* ***Percentil tábla*** – ránézésre is szemléletesen mutatja a lineáris magasság- és súlyfejlődést
* ***Családi füzet*** – a bölcsőde adataival, leírásával, majd a szülő általi adatok bejegyzésével indított olyan életre szóló dokumentum, amelyben a gyermek óvodába meneteléig a kisgyermeknevelők rendszeres bejegyzései által belekerül a bölcsődés kis életének levonata
* ***Csoportnapló*** – naponkénti vezetéssel

1. az óvodába menő gyermekek jelentőlapja (kerületi helyi)
2. kisgyermeknevelői jellemzés a szakértői és egyéb szakvizsgálatokhoz

**Élelmezésvezető által vezetett dokumentáció:**

* 1. heti étrend (bölcsődeorvossal és bölcsődevezetővel
  2. nyersanyag felhasználás
  3. árubeszerzési bizonylatok, számlák
  4. adagolási útmutató
  5. ételrecept gyűjtemény
  6. kimutatások
  7. a HACCP-hez kapcsolódó dokumentációk

# 8. Ellenőrzés értékelés rendszere

A bölcsődében több rétegű ellenőrzési feladatot kell végezni. A nevelési gondozási program csak a pedagógiai munkáról szól, ezért itt a program megvalósulását és a pedagógiai munka ellenőrzését kell rendszeresen elvégezni. Fontos, a tapasztalatokról feljegyzéseket készíteni, valamint közös kiértékeléseket, megbeszéléseket tartani, mert a közös célok elérése eredményesebb lehet, ha mindenki visszajelzést kap a munkájáról.

A pedagógiai munka felelős vezetője a bölcsődevezető, ezért az ellenőrzés is alapvetően az ő feladata. Munkáját külső megfigyelőként segíti a kerületi szaktanácsadó, aki szintén megfigyelésekkel, közös kiértékelésekkel és házi továbbképzések szervezésével segíti a kerület egységes pedagógiai szemléletének kialakítását. Ezen kívül a gyakornokok szakmai segítése, fejlődésük nyomon követése is kiemelt feladatként jelenik meg, hiszen a fiatal pályakezdő kolléganők elméleti tudását át kell ültetni a gyakorlatba, és segíteni kell őket abban is, hogy a szülőkkel megtalálják a megfelelő hangnemet és partneri kapcsolatot tudjanak kiépíteni velük.

A szakmai programhoz szorosan kapcsolódik:

* az éves munkaterv, mely minden évben tartalmazza azokat a kiemelt terülteket, melyekre az elkövetkezendő évben figyelmet kell szentelni,
* az ellenőrzések kiterjednek a napi, havi és negyedéves dokumentációk ellenőrzésére.

Ezen kívül az ellenőrzések kiterjednek a technikai dolgozók munkájának megfigyelésére, a higiénés szabályok betartására, valamint a meglévő eszközök szabványoknak, előírásoknak való megfelelőségére is.

I. Mellékletek Bölcsődei házirend

**Budapest II. kerület Egyesített Bölcsőde**

**1028 Budapest Hidegkúti út 31.**

**Tel:376-5432;20/370-4089 e-mail: hidegkuti@iikeruletibolcsik.hu**

**A Bölcsőde házirendje**

*Hatályos: 2023. július 1-től.*

1. **Általános információk intézményünkről**

**Az intézmény fenntartója**: Budapest Főváros II. kerületi Önkormányzat

**Bölcsőde neve, címe: 1028 Budapest Hidegkúti út 31.**

**Telefonszáma: 1/376-5432, 06 20/370-4089**

**E-mail címe: hidegkuti@iikeruletibolcsik.hu**

**Bölcsődevezető**

**Bölcsődevezető helyettes**

1. **Bevezető rendelkezések**
2. **A házirend jogszabályi háttere**

* A Gyvt. rendelkezései alapján
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről

1. **A házirend jogszabályi háttere**

* A Gyvt. rendelkezései alapján
* 15/1998. (IV.30.) NM rendelet: a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről

**2. A házirend célja és feladata**

A házirendben foglalt előírások célja biztosítani a bölcsőde törvényes működését, a bölcsődei

nevelés és gondozás zavartalan megvalósítását, valamint a kisgyermekek bölcsődei csoportjában

életük megszervezését.

**3. A házirend hatálya**

Kiterjed a II. kerületi Egyesített Bölcsődék tagintézményeibe felvett kisgyermekek szüleire vagy más törvényes képviselőire, az intézményben dolgozó kisgyermeknevelőkre és alkalmazottakra.

**4. A házirend nyilvánossága**

a. A házirend előírásai nyilvánosak, azt minden érintettnek (szülőknek vagy törvényes képviselőknek, valamint a bölcsőde alkalmazottainak) meg kell ismernie.

b. A házirend egy-egy példánya megtekinthető:

* a bölcsőde minden nevelési egységének gyermeköltözőjében,
* a bölcsőde irattárában,
* a bölcsőde vezetőjénél,

c. A házirend egy példányát a bölcsődébe történő felvételkor a szülőnek vagy törvényes képviselőnek át kell adni, és a szülőnek, vagy törvényes képviselőnek nyilatkoznia kell annak elfogadásáról.

d. Az újonnan elfogadott vagy módosított házirend előírásairól a bölcsődevezetőnek tájékoztatni kell a szülőket, törvényes képviselőket.

1. **Általános tudnivalók**

**A bölcsőde nyitvatartási ideje:** 6 – 18 óráig

1. A bölcsődében a gyermekek ellátását-nevelését, gondozását, felügyeletét, étkeztetését a szülők vagy más törvényes képviselők munkavégzésének, munkaerő piaci részvételét elősegítő programban, képzésben való részvétének, betegségének idejére biztosítja, valamint egyéb okból, ha a gyermek napközbeni ellátásáról nem tudnak a gyermek családjában megfelelően gondoskodni.

2. A bölcsődénk, a II. kerületi Egyesített Bölcsődék fenntartásában működő intézmény, amely 20 hetes kortól 3 éves korig biztosítja a kisgyermekek napközbeni ellátást.

2.1. Amennyiben a gyermek a 3. életévét január 1-je és augusztus 31-e között betölti, a gondozási nevelési év végéig (augusztus 31-ig) tovább gondozható a bölcsődében.

2.2. Amennyiben a gyermek a 3. életévét szeptember 1-je és december 31-e között tölti be, a következő év augusztus 31-éig gondozható a bölcsődében, ha a szülő, vagy törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

2.3. Amennyiben a kisgyermek a 3.-ik életévét betöltötte, de testi vagy értelmi fejlettségi szintje alapján még nem érett az óvodai nevelésre, az óvodai jelentkezését a bölcsődeorvos a kisgyermeknevelővel, valamint a bölcsődevezetővel egyetértésben nem javasolja, a gyermek a 4. életévének betöltését követő augusztus 31-ig tovább gondozható a bölcsődében.

3. A bölcsőde teljes integrációt biztosító csoportjaiban olyan sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek vehető fel, aki, szakértői bizottság által kiadott szakvéleménnyel, illetve előzetes vizsgálati szakvéleménnyel rendelkezik. Ha a bölcsődei élet megkezdése után derül ki egy kisgyermekről, hogy szükséges lenne korai fejlesztésben részesülnie, akkor a szülőket, törvényes képviselőket erről tájékoztatni kell és a szülő, törvényes képviselő kötelessége és feladata a gyermek vizsgálatát kérni a kerületi Pedagógiai Szakszolgálattól. Ha a szülő, törvényes képviselő ezt a kötelességét elmulasztja, a bölcsődének, mint a gyermekvédelmi jelzőrendszer tagjának kötelessége jelezni a kerületi Család- és Gyermekjóléti Központ felé.

4. A bölcsődében a kisgyermekek ellátását segítő szakemberek támogatják. A segítő szakemberek (gyógypedagógus, szaktanácsadó, dietetikus, bölcsődeorvos) rendszeresen látogatják és szükség szerint megfigyeléseket végeznek a bölcsődei csoportban.

5. A bölcsőde eredményes nevelő- gondozó munkájához a kisgyermeknevelők tevékenységén kívül a működést elősegítő közalkalmazottak (bölcsődei dajka, élelmezésvezető és kisegítők) munkája is szükséges, akik szükség esetén rövid ideig maguk is a gyermekcsoportban tartózkodhatnak. A szülő a gyermek bölcsődei beszoktatása alatt a gyermekével együtt a csoportszobában tartózkodhat, de csak olyan tevékenységet folytathat, amely sem a saját, sem a többi gyermek nevelését/gondozását nem zavarja! A beszoktatási időn túl, a kisgyermeknevelővel előzetesen egyeztetett időpontban lehetőség van a gyermek bölcsődei látogatására.

6. A bölcsőde naponta reggel 6.00 órától délután 18.00 óráig tart nyitva. A gyermekek a bölcsődei napirend szerint 8.00-8.30 között reggeliznek, ezért kérjük a szülőket, hogy ez idő alatt érkezésükkel ne zavarják az étkeztetést, gyermekükkel előtte vagy utána érkezzenek.

**Étkezési időpontok:**

Reggeli: 8 – 8³° óráig

Tízórai: 930 – kor

Ebéd: 11.30 – 12 óráig

Uzsonna: 15.00 -15.30 óra

1. Kérjük a szülőket, hogy segítsék a csoportok napirendjének kialakítását azzal, hogy gyermekükkel legkésőbb 10.30-ig megérkeznek a bölcsődébe. Ha valamilyen oknál fogva később érkeznek, előre jelezzék azt gyermekük nevelőjének. Fontos, hogy étkezés közben ne zavarják a csoportot, mert a kisgyermeknevelők akkor nem tudnak megfelelően odafigyelni az érkező gyermekre.
2. A gyermekek hazaviteléről a nyitvatartási időn belül kell gondoskodni, ezért kérjük, hogy legkésőbb 17.45-ig érjenek az intézménybe.
3. A bölcsődéből a gyermeket csak a szülőnek vagy más törvényes képviselőnek, illetve az általa írásban megbízott, legalább 18 életévét betöltött személynek adhatja ki a kisgyermeknevelő. Ha 18 éven aluli személy\* érkezik a gyermekért, a kisgyermeknevelőnek vagy a bölcsődevezetőnek értesítenie kell azon 18 éven felüli személyeket, akik a családi füzetben ki vannak jelölve erre a feladatra. Amennyiben nem ér el senkit a megjelölt személyek közül és a bölcsőde nyitvatartási ideje lejárt, akkor köteles értesíteni a Család és Gyermekjóléti Központ készenléti ügyeleti segélyhívószámát. Ők értesítik a hatóságot (rendőrség), aki a gyermeket gyermekotthonban helyezi el a szülő, illetve más törvényes képviselő megérkezéséig.
4. A gyermek a szülőnek, vagy más törvényes képviselőnek, illetve a szülő által megbízott személynek csak abban az esetben adható át, ha az a személy korlátozottan nem cselekvőképtelen. Azt a személyt tekinti a jog korlátozottan cselekvőképtelennek, aki valamilyen tudatmódosítószer hatása alatt áll (például kábítószer, alkohol, műtéti altatás után), ezáltal belátási képessége, tartósan vagy teljesen hiányzik, tehát nem tud felelősséget vállalni a kiskorú gyermek megnyugtató testi és lelki biztonságáért. Ebben az esetben is a 10. pontban leírtak szerint jár el a bölcsődevezető, vagy a kisgyermeknevelő.
5. A szülő, törvényes képviselő vagy az általa megbízott személy megérkezése után, ha a kisgyermeknevelő már „átadta” a gyermeket, a kicsi testi épségéért a gyermekért érkező személy a felelős.

\*.A 2013.évi V. törvény a Polgári törvénykönyv **2/10. § (1) bekezdés értelmében kiskorú az, aki 18. életévét nem töltötte be.**

1. A bölcsőde átadójában minden gyermeknek van szekrénye, ahol a ruhák tárolhatók. Kérjük, itt csak a legszükségesebb dolgokat helyezzék el, mert a bölcsődében hagyott, ill. a gyermeken lévő (nyaklánc, karkötő, fülbevaló, játékok stb.) tárgyakért nem tudunk felelősséget vállalni. A bölcsődébe nem hozható be olyan játék, amely elemmel (gombelem, ceruzaelem, stb.) működik, valamint olyan játék sem, amely apró darabokra széteshet!
2. Az eldobható pelenkáról és a törlőkendőről a szülőnek kell gondoskodnia.
3. A bölcsődébe csak egészséges gyermek hozható. A közösség érdekében a lázas, antibiotikumot szedő vagy fertőzésre gyanús gyermek nem látogathatja az intézményt. A családban előforduló fertőző betegségről a bölcsődét értesíteni kell.   
   **Az esetleges rendkívüli járványügyi intézkedésekről a bölcsődevezető naprakész tájékoztatást ad a szülőknek. Az év közben hozott hatósági intézkedéseket, szabályokat mindenki köteles betartani.**
4. Abban az esetben, ha a gyermek napközben belázasodik a bölcsődében (38°C), vagy hasmenése lesz, illetve egyéb komolyabb tüneteket produkál a kisgyermeknevelő értesíti a szülőket, törvényes képviselőket, vagy az általuk kijelölt hozzátartozót. Ilyen esetben kérjük vegyék fel a kapcsolatot a gyermekorvossal és ha ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe. Az értesítéshez feltétlenül szükséges a pontos cím és telefonszám, amit a családi füzetbe kérünk beírni. Ha adatváltozás (lakcím, telefonszám) történik, kérjük azonnal jelezzék a bölcsődevezető, illetve a kisgyermeknevelő felé az új elérhetőségüket.
5. Ha a szülő betegség vagy más ok miatt nem hozza gyermekét bölcsődébe, kérjük a távolmaradás okát jelentse be a bölcsődevezetőnek telefonon, vagy az intézet által megadott e-mail elérhetőségen. Amennyiben a gyermekorvos ő úgy ítéli meg, hogy három nap után jöhet a gyermek bölcsődébe, akkor nem kérünk orvosi igazolást. Három napnál hosszabb betegség után minden esetben csak igazolással jöhet a gyermek bölcsődébe Kérjük továbbá, hogy a védőoltások megtörténtéről folyamatosan tájékoztassanak minket.
6. Abban az esetben, ha a gyermek nem jön bölcsődébe, s azt az előző pontban leírtak szerint előre jelezték, az étkezésért nem kell fizetni. A következő gondozási naptól azonban ezt csak úgy tudjuk érvényesíteni, ha délután 12 óráig jelzik a másnapi hiányzást, vagy ha a kicsi a bölcsődéből betegen távozik.
7. Egy hónapos folyamatos hiányzás után csak különösen indokolt esetben, illetve egyéni elbírálás alapján tudjuk a férőhelyet fenntartani.
8. A bölcsődében a közétkeztetésről szóló 37/2014.(IV.30.) EMMI rendeletnek megfelelően történik a gyermekek étkeztetése. Az ételallergiás vagy más egészségügyi okból diétára, speciális étrendre szoruló gyermeknek biztosítani tudjuk a diétás étkeztetést abban az esetben, ha a szülő szakorvosi véleménnyel tudja igazolni, hogy gyermeke diétára szorul. (A háziorvos erre vonatkozó javaslata nem elfogadható, kivéve a szakorvosi vizsgálat lezárásáig, melynek időpontjáról a háziorvos igazolása szükséges). Kérjük, a gyermek gyógyszerérzékenységéről is tájékoztassák a kisgyermeknevelőket. A vegetáriánus táplálkozás a bölcsődében nem megengedett.
9. A gyermekek étkeztetésére a csoportszobákban található gyermekasztalok és székek használhatók. A bölcsőde más helyiségeit (fürdőszoba, gyermeköltöző, folyosók) erre a célra, kérjük higiénés szempontok miatt, ne használják. Ennek értelmében kérjük fogadják el, hogy a kisgyermeknevelőink sem adhatják ki délután a gyermekükért korán érkező szülőknek, törvényes képviselőknek a gyermekek uzsonnáját.
10. A gyermekek születésnapjának megünneplésére, illetve más ünnepek megtartására lehetőség van a bölcsődében. Ezekre az eseményekre csak olyan aprósüteményeket tudunk elfogadni, melyek gyárilag csomagoltak, lejárati időt tartalmaznak és hűtést nem igényel. Tortát még akkor sem áll módunkban bevenni, ha azt cukrászdában készítették el és számlával igazolják.
11. A családi füzetbe kisgyermeknevelőink havi, illetve negyedévi rendszerességgel tájékoztatást adnak a gyermekek fejlettségéről. Örömmel fogadjuk, ha a szülők, törvényes képviselők is bejegyzéseikkel gazdagítják ismereteinket a gyermek egészségi állapotára, fejlődésére vagy otthoni eseményekre vonatkozóan.
12. A bölcsőde – az alvási idő kivételével – lehetőséget biztosít a szülőknek, törvényes képviselőknek, hogy betekintést nyerjenek az intézmény szakmai munkájába, megismerjék nevelési célkitűzéseinket, a kisgyermeknevelőink által alkalmazott nevelési módszereket, és a gyermekek fejlettségéhez igazított kulturhigiénés szokások elsajátításának eredményeit. Reméljük nyitottságunk lehetővé teszi, hogy partneri kapcsolat alakuljon ki a bölcsőde és a családok között.
13. A 15/1998. NM rendelet 36§ (3a) pontja értelmében a keresőtevékenységet folytató vagy folytatni kívánó szülőnek legkésőbb a gyermek bölcsődei ellátásának megkezdését megelőző két héttel a bölcsőde vezetőjének be kell mutatni a munkáltatói igazolást, annak hiányában munkáltatójának igazolását arról, hogy a szülő nála alkalmazásban fog állni, megjelölve annak kezdő időpontját is.

A munkáltatói igazolással egy időben a szülőnek le kell adnia a személyi térítési díj megállapításához szükséges jövedelemnyilatkozatot és a kedvezmény igényléséhez szükséges dokumentumokat is, az ellátási megállapodás megkötéséhez, valamint a beszoktatás megkezdéséhez. Ha ezek a dokumentumok nem állnak rendelkezésre, akkor nem tudjuk megkezdeni a gyermek beszoktatását.

25. A személyi térítési díjat a Budapest Főváros II. kerületi Önkormányzat 3/2015(II.27.) rendelete szabályozza, mely magába foglalja az étkezésért és a gondozásért fizetendő térítési díjat, ill. a kedvezményezettek körét és mértékét.

A bölcsődei gondozás esetén gondozási díjmentesség illeti meg a rendszeres gyermekvédelmi kedvezményben részesülő, a tartós beteg vagy fogyatékos, a három vagy többgyermekes család gyermekét, illetve átmeneti gondozásban lévő, az ideiglenes hatállyal nevelőszülőnél, gyermekotthonban, átmeneti vagy tartós nevelésbe vett gyermek családját.

26. A személyi térítési díj befizetése csekken vagy átutalással történhet, melyet minden hónapban a megadott határidőig kérjük teljesíteni.

27. A bölcsőde ünnepnapokon, a Bölcsődék napján, mely április 21-én (vagy ha az hétvégére esik, akkor a következő munkanapon) és a hivatalos munkaszüneti napokon zárva tart.

Ezeken a napokon kívül a Budapest Főváros II. Kerületi Önkormányzat Képviselőtestülete által jóváhagyott időpontban nyáron 5 hétre bezár. Kérjük a kedves szülőket, törvényes képviselőket, hogy a zárás ideje alatt gondoskodjanak gyermekeik elhelyezéséről, illetve, ha szükséges, az ügyeletes bölcsőde a zárás idején is fogadja a kicsiket. A zárás időpontjáról és az ügyeletes bölcsőde elérhetőségéről minden év február 15-ig tájékoztatjuk Önöket.

28. Felhívjuk a szülők, törvényes képviselők figyelmét, hogy a bölcsőde területén és annak 5 m-es körzetében tilos a dohányzás!

29. A bölcsőde udvarára **kerékpárt behozni**, vagy az udvar területén **tárolni balesetveszélyes és tilos**!

30. A babakocsikat csak az erre kijelölt helyen lehet tárolni, más helyiségbe betolni vagy bevinni tilos!

31. Az intézmény felszerelési tárgyait, eszközeit, az ellátott gyermekek és szüleik, törvényes képviselőik, valamint a bölcsőde dolgozói kötelesek rendeltetésszerűen használni. Ha a bölcsőde dolgozói, illetve a szülők, törvényes képviselők szándékosan kárt okoznak, akkor a károkozásért anyagi felelősséget kell vállalniuk.

32. Egyéb – a gyermek ellátásával kapcsolatos észrevételüket szívesen fogadjuk. Panasz esetén forduljanak bizalommal a kisgyermeknevelőkhöz. Amennyiben nem kapnak érdemi segítséget, úgy azt jelezzék az intézmény vezetőjének szóban vagy írásban.

33. A bölcsőde Érdekképviseleti Fórumot működtet, melynek szabályzatát a házirend melléklete tartalmazza.

**IV. A kapcsolattartás formái és ideje**

A bölcsődében a család és a bölcsőde együttműködése döntő fontosságú, mivel a kisgyermek kora és fejlettsége nem teszi lehetővé, hogy „közvetítőként” lépjen fel.

1. **Családlátogatás**-családlátogatásra kisgyermeknevelőink a beszoktatást megkezdése előtti héten mennek el, mert tapasztalunk szerint a gyermekek is természetben tudnak viselkedni a megszokott és biztonságot nyújtó otthoni környezetben, a szülők, törvényes képviselők is bátrabban megnyílnak és mesélnek gyermekeikről, nevelési elveikről.
2. **A gyermek szülővel történő beszoktatása** - minimum két hét, sajátos nevelési igényű, illetve gyógypedagógiai tanácsadásra, korai fejlesztésre és gondozásra jogosult gyermek esetében a gyermek állapotának függvényében hosszabb idejű is lehet - megkönnyíti az új környezetbe való beilleszkedést, csökkenti az adaptációs nehézségeket, lehetőséget ad a szülőknek, törvényes képviselőknek a nevelési feladatok és a hasonló korú gyermekek tevékenységének megfigyelésére.
3. **Szülői értekezletre évente** 1-2 alkalommal kerül sor. Az egyes szülői értekezletek alkalmával, az összevont szülői értekezleteken a bölcsőde egészét érintő kérdésekről esik szó.
4. A **család és a bölcsőde kapcsolatának erősítésére szolgál** a kisgyermeknevelő-szülő, törvényes képviselő napi találkozása is, mely során információt cserélnek a gyermek napi tevékenységéről. A családi füzetbe történő bejegyzéseket szívesen vesszük, akár a gyermek egészségi állapotára, akár a fejlődésére, vagy az otthoni eseményekre vonatkozóan.
5. **A bölcsőde napi életébe való betekintés a szülők, törvényes képviselők számára folyamatos**. Külön alkalmat, lehetőséget kínálunk nyílt napok, egyéb ünnepek alkalmával is. Kérjük, hogy várható látogatásuk időpontját előre egyeztessék a bölcsőde vezetőjével.
6. A bölcsőde vezetője a felvétel alkalmával, később pedig a napi csoportlátogatások és egyéni beszélgetések lehetőségének biztosításával tart kapcsolatot a szülőkkel.

Az érvényben lévő házirend módosítását kezdeményezheti:

* Intézményvezető
* a bölcsőde vezetője,
* az érdekképviseleti fórum.

A Házirend hatálya kiterjed az intézménybe járó gyermekekre, szüleikre, törvényes képviselőikre, valamint az általuk írásban meghatalmazott egyéb személyekre, akik a gyermeküket hozzák, viszik, és az intézmény valamennyi munkatársára.

**Az esetleges rendkívüli helyzet okozta intézkedésekről a bölcsődevezető naprakész tájékoztatást ad a szülőknek. Az év közben hozott intézkedéseket, szabályokat a Házirend kiegészítéseként folyamatosan közzétesszük, melyet a hatályossága napjától mindenki köteles betartani.**

A házirend betartását köszönjük, reméljük, együttműködésünket segíti.

……………………………………….. ……………………………………

Érdekképviseleti Fórum elnöke Bölcsődevezető

A házirendben foglaltakat tudomásul vettem és magamra nézve kötelezőnek tartom.

............................................................

szülő vagy más törvényes képviselőjének aláírása

**Budapest II. kerület Egyesített Bölcsőde**

**1028 Budapest Hidegkúti út 31.**

**Tel:376-5432;20/370-4089 e-mail: hidegkuti@iikeruletibolcsik.hu**

**Megállapodás**

mely létrejött a Budapest II. kerületi Egyesített Bölcsődék …………….………………………. tagintézményének vezetője, - mint a napközbeni ellátást biztosító intézmény-, valamint a bölcsődei ellátásban részesülő gyermek szülője (törvényes képviselője) között.

**Gyermek adatai**

|  |  |
| --- | --- |
| Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| TAJ száma: |  |

**Szülők adatai:**

|  |  |  |
| --- | --- | --- |
| **A**  **N**  **Y**  **A** | Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |
| **A**  **P**  **A** | Név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

**Törvényes képviselő adatai:**

|  |  |
| --- | --- |
| Név: |  |
| Születési név: |  |
| Születési hely, idő: |  |
| Anyja neve: |  |
| Lakóhelye: |  |
| Tartózkodási helye: |  |

* A gyermek bölcsődei ellátása: 20………………………………tól kezdődik, és ***határozatlan időre*** szól, de megszűnik az ellátás, ha a gyermek a 3. életévét betöltötte és a bölcsődei gondozási-nevelési év véget ért. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig. Ha a gyermek szeptember 1-je és december 31-e között tölti be a harmadik életévét, szintén a következő bölcsődei nevelési év végéig gondozható bölcsődében, ha a szülő, törvényes képviselő nyilatkozik arról, hogy a nevelési év végéig a bölcsődei ellátást kívánja igénybe venni.
* A sajátos nevelési igényű gyermek bölcsődei nevelésben, gondozásban legfeljebb annak az évnek az augusztus 31. napjáig vehet részt, amely évben a hatodik életévét betölti.

Ezen időszak alatt fent nevezett gyermek a bölcsőde által nyújtott alapellátásokra jogosult, ill. fejlődése érdekében az intézmény együttműködik a gyermek korai fejlesztését és gondozását, vagy a fejlesztő nevelését ellátó területileg illetékes pedagógiai szakszolgálati intézménnyel.

* A sajátos nevelési igényű gyermek bölcsődébe abban az esetben vehető fel, ha a nemzeti köznevelésről szóló 2011. évi CXC. törvény 4. § 25. pontjában foglaltak szerinti sajátos nevelési igényét megállapították. A gyermeket próbaidővel lehet felvenni, melynek legrövidebb időtartama egy hónap. A próbaidő letelte után a gyermekkel közvetlenül foglalkozó szakmai csoport (bölcsőde orvos, gyógypedagógus, kisgyermeknevelő, bölcsődevezető) véleményének figyelembevételével kell dönteni a gyermek további neveléséről, gondozásáról.

Elutasítás esetén a gyermeket további korai fejlesztése érdekében a 15/1998 (IV. 30.) NM rendelet 36. § (4) bekezdése szerint a bölcsőde értesíti a gyermek fejlesztését ellátó területileg illetékes pedagógiai szakszolgálatot.

* A bölcsődei ellátásért a szülő havi rendszerességgel fizeti a személyi térítési díjat, melyet a Gyvt. 147.§ - 148 § értelmében külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a 151. § (3) bekezdésében foglaltak szerint a gyermekétkeztetésre vonatkozóan, melynek összegét a települési önkormányzat képviselőtestülete minden év április 1-ig rendeletben határoz meg.
* Az intézményvezető a kötelezettet a beiratkozás napján írásban értesíti a személyi térítési díj összegéről. Ehhez szükséges, hogy a szülő (gondviselő) két héttel a beszoktatás megkezdése előtt leadja a jövedelemnyilatkozatot és a kedvezmény megállapításához (MÁK igazolás, illetve szakorvosi és szakértői bizottsági igazolás, 3 vagy több gyermeket nevelők nyilatkozata, rendszeres gyermekvédelmi támogatásról szóló határozat) szükséges dokumentumokat a bölcsőde vezetőjének.

A térítési díjat a szülő minden hónap 15-ig köteles csekken befizetni és annak bizonylatát bemutatni az intézmény vezetőjének.

* A bölcsődei ellátás keretében az intézmény a gyermek és a szülők számára biztosítja a Bölcsődei nevelés-gondozás szakmai szabályaiban előírt szakmai feltételeket és előírásokat.
* A megállapodás megkötésével egy időben nyilatkozom, hogy a II. kerületi Egyesített Bölcsődék …………..……………………………….úti tagintézmény vezetőjének szóbeli tájékoztatását megkaptam:

1. az ellátás tartamáról és feltételeiről,
2. az intézmény által vezetett, reá vonatkozó nyilvántartásokról,
3. az érték- és vagyonmegőrzés módjáról,
4. az intézmény házirendjéről,
5. panaszjoga gyakorlásának módjáról,
6. a fizetendő térítési, illetve gondozási díjról,
7. a jogosult jogait és érdekeit képviselő érdek-képviseleti fórumról.

Az ellátásra jogosult gyermek törvényes képviselője, illetve a fiatal felnőtt köteles

* az intézmény által vezetett nyilvántartásokhoz adatokat szolgáltatni,
* nyilatkozni a jogosultsági feltételekben, valamint a személyazonosító adatokban beállott változásokról.

Az intézményben folyó gondozó-nevelő munkáról és az a-g pontokban felsoroltakról a szóbeli tájékoztatást tudomásul veszem, az intézmény házirendjét átvettem és az abban foglaltakat betartom.

A bölcsődei Megállapodásban szereplő adatok kezeléséhez hozzájárulok.

Budapest, 20……………………………….

…………………………………………… ……………………………………………

Szülő, vagy más törvényes képviselő Szülő, vagy más törvényes képviselő

………………………………………………………….

Tagintézmény vezető

Megállapodás jogszabályi háttere:

* Gyvt.
* A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM. rendelet.
* A személyes gondoskodást nyújtó gyermekjóléti alapellátások és gyermekvédelmi gyermeke328/2011. (XII. 29.) Korm. rendelet, valamint
* Budapest Főváros II. kerületi Önkormányzat Képviselő-testületének 3/2015. (II.27.) önkormányzati rendelete a szociális igazgatásról és egyes szociális és gyermekjóléti ellátásokról.

B u d a p e s t, 2023. szeptember 18.

Ötvös Zoltán

osztályvezető

**10.Napirend**

**E L Ő T E R J E S Z T É S**

a Közoktatási, Közművelődési, Sport, Egészségügyi, Szociális és Lakásügyi Bizottság

2023. szeptember 26-ai ülésére

**Tárgy:** Javaslat Papp Tibor tiszteletére állítandó emléktábla elhelyezésére

A napirend tárgyalása zárt ülést nem igényel.

**Tisztelt Bizottság !**

Papp Tibor József Attila-díjas költő tiszteletére özvegye emléktáblát szeretne elhelyezni egykori lakóhelyének, a II. ker. Csalogány u. 3/c. társasház homlokzatán.

A tervezett emléktábla mérete 105 cm X 80 cm, anyaga kemény fagyálló tömör mészkő. Az emléktábla tervezett szövege:

térképvers

Otthon volt Budán és Párizsban is

E házban élt és alkotott

Papp Tibor

(1936-2018)

József Attila-díjas költő,

a párizsi Magyar Műhely folyóirat

alapító szerkesztője,

az avantgárd irodalom nagy alakja,

a számítógépes költészet úttörője

Állította

Budapest II. Kerületi Önkormányzat

a Család

2023.

A társasház az emléktábla elhelyezéséhez hozzájárult.

A kerület főépítészének a tábla elhelyezése ellen településkép illeszkedési kifogása nincs.

A költő özvegyének nyilatkozata alapján az emléktábla költségének felét vállalja.

H a t á r o z a t i j a v a s l a t o k

1.)

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.2.1 pontja alapján **támogatja** Papp Tibor József Attila-díjas költő tiszteletére emléktábla elhelyezését a II., Csalogány u. 3/c. sz. ingatlan homlokzatán az alábbi szöveggel:

térképvers

Otthon volt Budán és Párizsban is

E házban élt és alkotott

Papp Tibor

(1936-2018)

József Attila-díjas költő,

a párizsi Magyar Műhely folyóirat

alapító szerkesztője,

az avantgárd irodalom nagy alakja,

a számítógépes költészet úttörője

Állította

Budapest II. Kerületi Önkormányzat

a Család

2023.

**Felelős:** a Bizottság elnöke

**Határidő:** azonnal

*A határozat elfogadásához egyszerű többségű szavazás szükséges.*

2.)

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.2.1 pontja alapján úgy dönt, hogy az 4.sz. tábla B/7 önkormányzati önként vállalt feladatok terhére 260.000,- Ft, azaz Kettőszázhatvan-ezer forint összeget biztosít Papp Tibor József Attila-díjas költő tiszteletére állítandó emléktábla költségéhez.

**Felelős:** a Bizottság elnöke

**Határidő:** azonnal

*A határozat elfogadásához egyszerű többségű szavazás szükséges.*

B u d a p e s t, 2023. szeptember 18.

Ötvös Zoltán

osztályvezető

**11.Napirend**

**E L Ő T E R J E S Z T É S**

a Közoktatási, Közművelődési, Sport, Egészségügyi, Szociális és Lakásügyi Bizottság

2023. szeptember 26-ai ülésére

**Tárgy:** Javaslat Ungvári Tamás tiszteletére állítandó emléktábla elhelyezésére

A napirend tárgyalása zárt ülést nem igényel.

**Tisztelt Bizottság !**

Ungvári Tamás író, tanár, Széchenyi díjas tudós családja azzal a kéréssel fordult Polgármester úrhoz, hogy emléktáblát helyezzen el a tiszteletére egykori lakóhelyének, a II. Törökvész lejtő 27. ház homlokzatán.

A tervezett emléktábla anyaga kemény, tömör fagyálló mészkő, (capuccino színű)mérete 60 x 60 cm, a betűk színe grafit szürke.

A tábla tervezett szövege

Ebben a házban élt és alkotott 1989-haláláig  
        Ungvári Tamás

író, tanár, Széchenyi díjas tudós  
                1930-2019

Állította

Budapest II. Kerületi Önkormányzat

a Család

2023.

A kerület főépítészének a tábla elhelyezése ellen településkép illeszkedési kifogása nincs.

H a t á r o z a t i j a v a s l a t o k

1.)

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.2.1 pontja alapján **támogatja** Ungvári Tamás író, tanár, Széchenyi díjas tudós tiszteletére emléktábla elhelyezését a II., Törökvész lejtő 27. sz. ingatlan homlokzatán az alábbi szöveggel:

Ebben a házban élt és alkotott 1989-haláláig  
Ungvári Tamás

író, tanár, Széchenyi díjas tudós  
1930-2019

Állította

Budapest II. Kerületi Önkormányzat

a Család

2023.

**Felelős:** a Bizottság elnöke

**Határidő:** azonnal

*A határozat elfogadásához egyszerű többségű szavazás szükséges.*

2.)

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.2.1 pontja alapján úgy dönt, hogy az 4.sz. tábla B/7 önkormányzati egyéb önként vállalt feladatok terhére 388 800,- Ft, azaz Háromszáz-nyolcvannyolcezer forint összeget biztosít Ungvári Tamás író, tanár, Széchenyi díjas tudós tiszteletére állítandó emléktábla költségére.

**Felelős:** a Bizottság elnöke

**Határidő:** azonnal

*A határozat elfogadásához egyszerű többségű szavazás szükséges.*

B u d a p e s t, 2023. szeptember 18.

Ötvös Zoltán

osztályvezető

**12.Napirend**

# E L Ő T E R J E S Z T É S

**Közoktatási, Közművelődési, Sport, Egészségügyi, Szociális és Lakásügyi Bizottság**

**2023. szeptember 26-i ülésére**

**Tárgy:** A 2024-es tanévi Bursa Hungarica Felsőoktatási

Önkormányzati Ösztöndíjpályázat kiírása

A napirend tárgyalás nem igényel zárt ülést.

**Tisztelt Közoktatási, Közművelődési, Sport, Egészségügyi, Szociális és Lakásügyi Bizottság!**

Az Emberi Erőforrások Minisztériuma az esélyteremtés érdekében kiírta a 2023/2024. tanévi Bursa Hungarica Felsőoktatási Önkormányzati Ösztöndíjpályázatot, amelynek célja a hátrányos helyzetű, szociálisan rászoruló egyetemi és főiskolai hallgatók, illetve a felsőoktatási intézményben jelentkezni kívánó fiatalok támogatása.

A Bursa Hungarica célja, hogy a szociális támogatási rendszerben azon a szinten történjen a döntéshozatal, ahol a legtöbb ismeret birtokában képesek a rászorultságot elbírálni. Ennek megfelelően az önkormányzat által kiírt Bursa Hungarica pályázat helyben kerül elbírálásra. A támogatás havi összegét pályázónként állapítja meg a települési önkormányzat.

A támogatás folyósításának rendjét az 51/2007.(III.26.) Korm. rendelet és a nemzeti felsőoktatásról szóló 2011. évi CCIV. törvény, valamint az Emberi Erőforrások Minisztériuma által kiadott Általános Szerződési Feltételekben (ÁSZF) foglaltak határozzák meg.

Önkormányzatunk 2001-ben csatlakozott (a Képviselő-testület 335/2001.(VIII.30.) sz. határozata értelmében) a Bursa Hungarica Felsőoktatási Önkormányzati Ösztöndíjpályázat rendszerhez.

A 2013-as pályázati fordulótól kezdődően az Emberi Erőforrások Minisztériuma és a Nemzeti Kulturális Támogatáskezelője a Bursa Hungarica pályázatok kezelésére egységes Elektronikus Pályázatkezelési és Együttműködési Rendszert (EPER-Bursa rendszer) használatát tette kötelezővé.

Polgármester úr a fenti felhatalmazás alapján aláírja a Csatlakozási nyilatkozatot. Ennek értelmében, a II. Kerületi Önkormányzat csatlakozik a Bursa Hugarica Felsőoktatási Önkormányzati Ösztöndíjpályázat 2024. évi fordulójához - „Nyilatkozat a csatlakozásról valamint az elektronikus adatbázis használatáról” – amely döntés arra vonatkozóan, hogy elfogadjuk az Általános Szerződési Feltételeket.

Az Önkormányzat által a 2024. évi fordulóra kiírandó „A” és B” típusú pályázati felhívások tartalmazzák az Általános Szerződési feltételekben megfogalmazott alapfeltételeket, a pályázat elbírálásához szükséges egyéb feltételeket (pl. igazolások benyújtása), valamint az önkormányzat által meghatározott prioritásokat (szociális elbírálási szempontokat).

Kérem a Tisztelt Bizottságot, hogy a Képviselő-testület által kialakított bizottságok és tanácsnokok feladatköréről szóló módosított 13/1992. (VII.01.) önkormányzati rendelet 6. sz. melléklet 6.1.10) pontjában biztosított jogkörében eljárva, hagyja jóvá a 2024. évi Bursa Hungarica Felsőoktatási Önkormányzati Ösztöndíjpályázat keretében kiírandó „A” és „B” típusú pályázati felhívásokat az 1. sz. és 2. sz. mellékletnek megfelelően.

**Határozati javaslat**

A Közoktatási, Közművelődési, Sport, Egészségügyi, Szociális és Lakásügyi Bizottság a Képviselő-testület által kialakított bizottságok és tanácsnokok feladatköréről szóló módosított 13/1992. (VII.01.) önkormányzati rendelet 6. sz. melléklet 1) bekezdés 1.10) pontjában biztosított jogkörében eljárva úgy dönt, hogy jóváhagyja a 2024. évi Bursa Hungarica Önkormányzati Ösztöndíjpályázat keretében kiírandó „A” és „B” típusú pályázati felhívásokat a határozati javaslat 1. és 2. sz. mellékletnek megfelelően.

Határidő: azonnal

Felelős: KKSE Bizottság elnöke

Budapest, 2023. szeptember 23.

**Ötvös Zoltán**

**osztályvezető**

## "A" TÍPUSÚ PÁLYÁZATI KIÍRÁS 1. sz. mellékelt

**Önkormányzata a Kulturális és Innovációs Minisztériummal együttműködve, az 51/2007. (III. 26.) Kormányrendelet alapján ezennel kiírja a 2023. évre a Bursa Hungarica Felsőoktatási Önkormányzati Ösztöndíjpályázatot felsőoktatási hallgatók számára a 2023/2024. tanév második és a 2024/2025. tanév első félévére vonatkozóan, összhangban**

* a nemzeti felsőoktatásról szóló 2011. évi CCIV. törvény,
* a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet (a továbbiakban: Korm. rendelet),
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény,
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény egyes rendelkezéseinek végrehajtásáról szóló 363/2011. (XII. 30.) Korm. rendelet,
* a szociális igazgatásról és szociális ellátásokról szóló 1993. évi III. törvény,
* az államháztartásról szóló 2011. évi CXCV. törvény,
* az államháztartásról szóló törvény végrehajtásáról szóló 368/2011. (XII. 31.) Korm. rendelet,
* Magyarország helyi önkormányzatairól szóló 2011. évi CLXXXIX. törvény,
* a polgárok személyi adatainak és lakcímének nyilvántartásáról szóló 1992. évi LXVI. törvény,
* az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény,
* az elektronikus ügyintézés részletszabályairól szóló 451/2016. (XII. 19.) Korm. rendelet,
* az információs önrendelkezési jogról és az információszabadságról szóló 2011. évi CXII. törvény,
* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács 2016. április 27-i (EU) 2016/679 rendelete (továbbiakban: GDPR),
* a Büntető Törvénykönyvről szóló 2012. évi C. törvény,
* a közfeladatot ellátó közérdekű vagyonkezelő alapítványokról szóló 2021. évi IX. törvény vonatkozó rendelkezéseivel.

**1. A pályázat célja**

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer) célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. A Bursa Hungarica Ösztöndíjrendszer többszintű támogatási rendszer, amelynek pénzügyi fedezeteként három forrás szolgál: a települési önkormányzatok által nyújtott támogatás, a vármegyei önkormányzatok által nyújtott támogatás és a felsőoktatási intézményi támogatás. Az ösztöndíjpályázattal kapcsolatos adatbázis-kezelői, koordinációs, a települési és vármegyei ösztöndíjjal kapcsolatos pénzkezelési feladatokat a Nemzeti Kulturális Támogatáskezelő (a továbbiakban: NKTK) végzi, míg az elbírálási feladatokat az ösztöndíjpályázathoz csatlakozó települési és vármegyei önkormányzatok látják el.

**A Bursa Hungarica Ösztöndíjrendszer jogszabályi hátteréül a Korm. rendelet** **és a nemzeti felsőoktatásról szóló 2011. évi CCIV. törvény szolgál.**

**2. A pályázók köre**

Bursa Hungarica Ösztöndíjban a Korm. rendelet 18. § (2) bekezdése alapján kizárólag a települési önkormányzat területén **állandó lakóhellyel** (a továbbiakban: lakóhely) rendelkezők részesülhetnek. [A Korm.rendelet „állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni.]

Az ösztöndíjpályázatra azok **a települési önkormányzat területén lakóhellyel rendelkező,** **hátrányos szociális helyzetű** felsőoktatási **hallgatók** jelentkezhetnek, akik a nemzeti felsőoktatásról szóló 2011. évi CCIV. törvény 1. mellékletében szereplő felsőoktatási intézményben (felsőoktatási hallgatói jogviszony keretében) **teljes idejű (nappali munkarend)** alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat.

Az ösztöndíjra pályázhatnak a 2023 szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2024 őszén már nem áll fenn, úgy a 2024/2025. tanév első félévére eső ösztöndíj már nem kerül folyósításra.

Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2023/2024. tanév második félévére a beiratkozott hallgató aktív hallgatói jogviszonnyal rendelkezzen.

**Nem részesülhet ösztöndíjban az a pályázó, aki:**

* honvéd tisztjelölt, rendvédelmi oktatási intézmény tisztjelöltje, a Magyar Honvédség hivatásos és szerződéses állományú, valamint a rendvédelmi feladatokat ellátó szervek hivatásos állományú hallgatója, a rendészeti képzésben részt vevő ösztöndíjas hallgató;
* doktori (PhD) képzésben vesz részt;
* kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt;
* akiről hitelt érdemlően bebizonyosodik, hogy a pályázat benyújtásakor a támogatási döntés tartalmát érdemben befolyásoló, valótlan, hamis vagy megtévesztő adatot szolgáltatott, vagy ilyen nyilatkozatot tett;
* aki a pályázat benyújtását megelőző három naptári éven belül az államháztartás alrendszereiből juttatott valamely támogatással összefüggésben a támogatási szerződésben/támogatói okiratban/ ösztöndíj-szerződésben foglaltakat önhibájából nem vagy csak részben teljesítette.

**Amennyiben a pályázó a támogatást ismételten igénybe kívánja venni – a vonatkozó jogszabályok biztosította keretek között –, úgy az ösztöndíj-pályázatot a következő évi pályázati fordulókban újra be kell nyújtania.**

**3. A pályázat benyújtásának módja és határideje**

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerben (a továbbiakban: EPER-Bursa rendszer) egyszeri pályázói regisztráció szükséges, melynek elérése:

[https://bursa.emet.hu/paly/palybelep.aspx](https://bursa.nktk.hu/paly/palybelep.aspx)

Azok a pályázók, akik a korábbi pályázati években regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az *Elfelejtett jelszó* funkcióval kérhetnek új jelszót. A pályázói regisztrációt követően lehetséges a pályázati adatok rögzítése a csatlakozott önkormányzatok pályázói részére. A pályázati űrlapot minden fordulóban újra ki kell tölteni! A személyes és pályázati adatok ellenőrzését, rögzítését követően a pályázati űrlapot kinyomtatva és aláírva a települési önkormányzathoz kell benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A be nem fogadott pályázatok a bírálatban nem vesznek részt.

**A pályázat rögzítésének és az önkormányzathoz történő benyújtásának**

**határideje: 2023. november 3.**

A pályázatot az EPER-Bursa rendszerben kitöltve, véglegesítve, onnan kinyomtatva, aláírva kizárólag a lakóhely szerint illetékes települési önkormányzat polgármesteri hivatalához kell benyújtani.

**A pályázat kötelező mellékletei:**

**a) A felsőoktatási intézmény által kibocsátott eredeti hallgatói jogviszony-igazolás vagy annak hiteles másolata a 2023/2024. tanév első félévéről.**

Amennyiben a pályázó egyidejűleg több felsőoktatási intézménnyel is hallgatói jogviszonyban áll, pályázatában csak azt a felsőoktatási intézményt kell megneveznie, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató a nem hitéleti képzést biztosító felsőoktatási intézményt köteles megnevezni.

**b) Igazolás a pályázó és a pályázóval egy háztartásban élők egy főre jutó havi nettó jövedelméről.**

**c) A szociális rászorultság igazolására az alábbi okiratok:**

A további mellékleteket az elbíráló települési önkormányzat határozza meg.

**A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül.**

**Egy háztartásban élők:** a pályázó lakóhelye szerinti lakásban életvitel-szerűen együttlakó, ott bejelentett lakóhellyel vagy tartózkodási hellyel rendelkező személyek.

**Jövedelem:** a szociális igazgatásról és szociális ellátásokról szóló 1993. évi III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett

- aa) a személyi jövedelemadóról szóló 1995. évi CXVII. törvény (a továbbiakban: Szjatv.) szerint meghatározott, belföldről vagy külföldről származó - megszerzett - vagyoni érték (bevétel), ideértve az Szjatv. 1. számú melléklete szerinti adómentes bevételt, és

- ab) azon bevétel, amely után a kisadózó vállalkozások tételes adójáról szóló 2022. évi XIII. törvény, a kisadózó vállalkozások tételes adójáról és a kisvállalati adóról szóló 2012. évi CXLVII. törvény, vagy az egyszerűsített közteherviselési hozzájárulásról szóló 2005. évi CXX. törvény szerint adót, illetve hozzájárulást kell fizetni.

**Elismert költségnek** minősül az Szjatv.-ben elismert költség, valamint a fizetett tartásdíj. Ha a magánszemély az egyszerűsített közteherviselési hozzájárulás, a kisadózók tételes adója vagy a kisvállalati adó alapjául szolgáló bevételt szerez, a bevétel csökkenthető az Szjatv. szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel, vagy a bevétel 85%-ának, illetőleg állattenyésztés esetén 94%-ának megfelelő összeggel.

**Befizetési kötelezettségnek** minősül a személyi jövedelemadó, a magánszemélyt terhelő egyszerűsített közteherviselési hozzájárulás, társadalombiztosítási járulék és az egészségügyi szolgáltatási járulék.

**Nem minősül jövedelemnek:**

1. a rendkívüli települési támogatás, valamint a lakhatáshoz kapcsolódó rendszeres kiadások viseléséhez, a gyógyszerkiadások viseléséhez és a lakhatási kiadásokhoz kapcsolódó hátralékot felhalmozó személyek részére nyújtott települési támogatás,
2. a rendkívüli gyermekvédelmi támogatás, a gyermekek védelméről és a gyámügyi igazgatásról szóló 1997. évi XXXI. törvény 20/A. §-a szerinti támogatás, a 20/B. §-ának (4)-(5) bekezdése szerinti pótlék, a nevelőszülők számára fizetett nevelési díj és külön ellátmány,
3. az anyasági támogatás,
4. a nyugdíjprémium, az egyszeri juttatás, a tizenharmadik havi nyugdíj, a tizenharmadik havi ellátás és a szépkorúak jubileumi juttatása,
5. a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,
6. a fogadó szervezet által az önkéntesnek külön törvény alapján biztosított juttatás,
7. az egyszerűsített foglalkoztatásról szóló 2010. évi LXXV. törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke,
8. a házi segítségnyújtás keretében társadalmi gondozásért kapott tiszteletdíj,
9. az energiafelhasználáshoz nyújtott támogatás,
10. a szociális szövetkezet tagja által, a közérdekű nyugdíjas szövetkezet öregségi nyugdíjban vagy átmeneti bányászjáradékban részesülő tagja által, valamint a kisgyermekkel otthon lévők szövetkezetének nem nagyszülőként gyermekgondozási díjban vagy gyermekgondozást segítő ellátásban részesülő tagja által a szövetkezetben végzett tevékenység ellenértékeként megszerzett, az Szjatv. alapján adómentes bevétel
11. az életvitel-szerűen lakott ingatlan eladása, valamint az életvitel-szerűen lakott ingatlanon fennálló vagyoni értékű jog átruházása esetén az eladott ingatlan, illetve átruházott vagyoni értékű jog ellenértékének azon része, amelyből az eladást vagy átruházást követő egy éven belül az eladó vagy átruházó saját, vagy közeli hozzátartozója életvitelszerű, tényleges lakhatásának célját szolgáló ingatlan vagy vagyoni értékű jog vásárlására kerül sor,
12. az elengedett tartozás, illetve a megszűnt kötelezettség, ha a tartozás elengedésére vagy a kötelezettség megszűnésére a természetes személyek adósságrendezési eljárásában, továbbá közüzemi szolgáltatás szolgáltatója, illetve pénzügyi intézmény által, az adós megélhetését veszélyeztető szociális helyzete miatt került sor,
13. az Szjatv. 7. § (1) bekezdés *b)-z)* pontja szerinti bevétel.

**4. Adatkezelés**

A pályázó pályázata benyújtásával büntetőjogi felelősséget vállal azért, hogy az EPER-Bursa rendszerben rögzített, a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy a Bursa Hungarica Ösztöndíjrendszerből pályázata kizárható, a megítélt támogatás visszavonható.

A pályázat benyújtásával a pályázó tudomásul veszi, hogy az NKTK, az önkormányzatok és a felsőoktatási intézmény a pályázati dokumentációban foglalt személyes adatait az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj támogatás életciklusa alatt kezelheti a GDPR 6. cikk (1) bekezdésének e) pontjában, valamint a 9. cikk (2) bekezdésének b) pontjában foglaltak szerint. Az adatkezelésről, az adatkezeléssel kapcsolatos jogairól, az általa igénybe vehető jogorvoslati lehetőségekről részletes tájékoztatás található az NKTK honlapján az Adatvédelmi tájékoztatóban az alábbi elérhetőségen:

[Adatkezelesi-tajekoztato-Palyazatokhoz-es-tamogatasokhoz-kapcsolodo-adatkezelesrol\_2023\_NKTK.pdf (gov.hu)](https://emet.gov.hu/app/uploads/2023/06/Adatkezelesi-tajekoztato-Palyazatokhoz-es-tamogatasokhoz-kapcsolodo-adatkezelesrol_2023_NKTK.pdf)

**5. A pályázat elbírálása**

A beérkezett pályázatokat az illetékes települési önkormányzat bírálja el 2023. december 5. napjáig:

a) az elbíráló önkormányzat a pályázókat hiánypótlásra szólíthatja fel a formai ellenőrzés és az elbírálás során, az önkormányzat által meghatározott határidőben, amely azonban nem lépheti túl a pályázatok önkormányzati elbírálási határidejét. Az önkormányzat hiánypótlást csak olyan dokumentumokra kérhet be, amelyeket a pályázati kiírásban feltüntetett. A hiánypótlási határidő: ….. nap;

b) az ösztöndíj elbírálása kizárólag szociális rászorultság alapján, a pályázó tanulmányi eredményétől függetlenül történik. Az elutasítás indoklásaként nem jelölhetők meg olyan okok, amelyeket a formai ellenőrzés vizsgál és azon megfelelőként lettek megjelölve;

c) az EPER-Bursa rendszerben nem rögzített, nem a rendszerből nyomtatott pályázati űrlapon, határidőn túl benyújtott, vagy formailag nem megfelelő pályázatokat a bírálatból kizárja, és kizárását írásban indokolja;

d) minden, határidőn belül, postai úton vagy személyesen benyújtott pályázatot befogad, minden, formailag megfelelő pályázatot érdemben elbírál, és döntését írásban indokolja;

e) csak az önkormányzat területén lakóhellyel rendelkező pályázókat részesítheti támogatásban;

f) az elbírálás során korra, faji hovatartozásra, nemre, bőrszínre, nemzetiségre, vallási vagy világnézeti meggyőződésre, egészségi állapotra, családi állapotra, tanulmányi eredményre tekintet nélkül, kizárólag a pályázó szociális rászorultságának objektív vizsgálatára tekintettel járhat el.

A pályázó az elbíráló szerv döntése ellen fellebbezéssel nem élhet, a támogatói döntés ellen érdemben nincs helye jogorvoslatnak. **A támogatási döntéssel szemben kifogást eljárásjogi jogszabálysértésre történő hivatkozással, a döntésről szóló értesítés kézhezvételét követő 5 napon belül lehet benyújtani az illetékes önkormányzat jegyzőjénél. A felmerült kifogás beérkezését követő 5 napon belül az önkormányzat jegyzőjének értesítenie kell az NKTK-t.**

A megítélt ösztöndíjat az önkormányzat megszüntetheti abban az esetben, ha az ösztöndíjas elköltözik a települési önkormányzat területéről. A települési önkormányzat ebben az esetben határozatban rendelkezik a támogatás megszüntetéséről. A határozat csak a meghozatalát követő tanulmányi félévtől ható hatállyal hozható meg.

**6. Értesítés a pályázati döntésről**

A települési önkormányzat a meghozott döntéséről és annak indokáról 2023. december 6. napjáig az EPER-Bursa rendszeren keresztül elektronikusan vagy postai úton küldött levélben értesíti a pályázókat.

Az NKTK az önkormányzati döntési listák érkeztetését követően 2024. január 17. napjáig értesíti a települési önkormányzatok által nem támogatott pályázókat az önkormányzati döntésről az EPER-Bursa rendszeren keresztül.

Az NKTK az elbírálás ellenőrzését és az intézményi ösztöndíjrészek megállapítását követően 2024. március 12. napjáig az EPER-Bursa rendszeren keresztül értesíti a települési önkormányzat által támogatásban részesített pályázókat a Bursa Hungarica ösztöndíj teljes összegéről és az ösztöndíj-folyósítás módjáról.

**7. Az ösztöndíj folyósításának feltételei**

A felsőoktatási intézményeknek az ösztöndíj kifizetést megelőzően az ösztöndíjra való jogosultságot a nemzeti felsőoktatásról szóló 2011. évi CCIV. törvényben foglaltak figyelembevételével kell megállapítaniuk. A Korm. rendelet hatálya – amennyiben jogszabály másként nem rendelkezik – nem terjed ki a honvéd tisztjelöltekre, a rendvédelmi oktatási intézmény tisztjelöltjeire, a Magyar Honvédség hivatásos és szerződéses állományú, valamint a rendvédelmi feladatokat ellátó szervek hivatásos állományú hallgatóira, továbbá a rendészeti képzésben részt vevő ösztöndíjas hallgatókra, részükre az ösztöndíj nem folyósítható.

Az ösztöndíj csak azokban a hónapokban kerül folyósításra, amelyekben a pályázó beiratkozott, aktív hallgatója a felsőoktatási intézménynek.

Az ösztöndíj-folyósítás feltétele, hogy a támogatott pályázó hallgatói jogviszonya a 2023/2024. tanév második félévében megfeleljen a pályázati kiírásnak. Amennyiben a támogatott pályázó hallgatói jogviszonya nem felel meg a pályázati kiírásnak, a támogatott az ösztöndíjra való jogosultságát az adott félévben elveszíti. Azokban a hónapokban, amelyekben a hallgató hallgatói jogviszonya szünetel, vagy nem felel meg a pályázati kiírás feltételeinek, az ösztöndíj folyósítása a folyósítás véghatáridejének módosulása nélkül, teljes egészében szünetel.

**8. Az ösztöndíj folyósítása**

Az ösztöndíjas jogviszony időtartama: 10 hónap, azaz két egymást követő tanulmányi félévben félévenként max. 5 hónap (a továbbiakban Bursa tanulmányi félév), a 2023/2024. tanév második féléve és a 2024/2025. tanév első féléve.

Az önkormányzatok egy Bursa tanulmányi félévre egy összegben utalják át az NKTK Bursa Hungarica számlájára a támogatott hallgatók öthavi önkormányzati támogatási összegét. Az NKTK a beérkezett önkormányzati ösztöndíjrészeket a kifizetőhelyek (felsőoktatási intézmények) szerint újracsoportosítja, majd a jogosult hallgatók után továbbutalja a kifizető felsőoktatási intézményekhez abban az esetben, ha a felsőoktatási intézmény a hallgatók jogosultságát visszaigazolta, és az önkormányzat utalási kötelezettségét teljesítve a pontos támogatási összeget továbbította az NKTK számlájára.

Az intézményi ösztöndíjrész forrása aKorm. rendelet 18. § (3) bekezdése értelmében az intézmények költségvetésében megjelölt elkülönített forrás.

Az ösztöndíjat (mind az önkormányzati, mind az intézményi ösztöndíjrészt) az a felsőoktatási intézmény folyósítja a hallgatónak, amelytől a hallgató – az állami költségvetés terhére – a hallgatói juttatásokat kapja. Amennyiben a hallgató egyidejűleg több felsőoktatási intézménnyel is hallgatói jogviszonyban áll, az a felsőoktatási intézmény folyósítja számára az ösztöndíjat, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató számára a nem hitéleti képzést biztosító felsőoktatási intézmény folyósítja az ösztöndíjat. A kifizetés előtt a jogosultságot, valamint a hallgatói jogviszony fennállását az intézmény megvizsgálja.

**Az ösztöndíj folyósításának kezdete legkorábban 2024. március hónap.**

Az önkormányzati ösztöndíjrész kifizetése a tavaszi félévben március, az őszi félévben október hónaptól, de legkésőbb a felsőoktatási intézményhez történő átutalást követő első ösztöndíj-kifizetéskor indul, majd a továbbiakban az ösztöndíjfizetés rendje szerint történik.

Az intézményi ösztöndíjrész folyósítása március, illetve október hónapban kezdődik, azt a hallgatói juttatásokkal azonos rendben kell kifizetni. Az intézményi ösztöndíjrészt abban az esetben is ki kell fizetni, ha az önkormányzati ösztöndíjrész fedezete nem áll rendelkezésre az intézmény számláján. Az intézményi ösztöndíjrész független minden más, a felsőoktatási intézményben folyósított támogatástól.

Az elnyert ösztöndíjat közvetlen adó- és TB-járulékfizetési kötelezettség nem terheli (Szjatv. 1. számú melléklet 3.2.6. és 4.17. pontja). Az ösztöndíj teljes összege elszámolási kötelezettség terhe nélkül szabadon felhasználható.

Az ösztöndíjas a Bursa tanulmányi félév lezárását követően (június 30., január 31.) a jogosultsági bejegyzéssel kapcsolatos kifogást nem tehet, illetve a ki nem fizetett ösztöndíjára már nem tarthat igényt.

**9. A pályázók értesítési kötelezettségei**

Az ösztöndíjban részesülő hallgató köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 15 napon belül) írásban értesíteni a folyósító felsőoktatási intézményt és az NKTK-t (levelezési cím: Bursa Hungarica 1381 Budapest, Pf. 1418).

A bejelentést az EPER-Bursa rendszeren keresztül kell kezdeményeznie.

Az értesítési kötelezettséget a hallgató 5 munkanapon belül köteles teljesíteni az alábbi adatok változásakor:

* **a tanulmányok szüneteltetése (halasztása);**
* **tanulmányok helyének megváltozása (az új felsőoktatási intézmény, kar, szak megnevezésével);**
* **tanulmányi státusz (munkarend, képzési szint, finanszírozási forma), képzés megnevezésének változása;**
* **személyes adatainak (név, lakóhely, elektronikus levelezési cím) változása.**

Az az ösztöndíjas, aki értesítési kötelezettségének elmulasztása miatt esik el az ösztöndíj folyósításától, a Bursa tanulmányi félév lezárását követően, legkésőbb június 30. napjáig, illetve január 31. napjáig ki nem fizetett ösztöndíjára már nem tarthat igényt.

Az ösztöndíjas 30 napon belül köteles a jogosulatlanul felvett ösztöndíjat a folyósító felsőoktatási intézmény részére visszafizetni.

Az ösztöndíjas lemondhat a számára megítélt támogatásról, amit az EPER-Bursa rendszerben kezdeményezhet és az onnan letölthető Lemondó nyilatkozatot aláírva, postai úton, ajánlott levélként megküldve az NKTK címére jelenthet be. A Lemondó nyilatkozat beküldésével az ösztöndíjas a nyertes ösztöndíjpályázatát megszünteti, azaz a megjelölt félévre járó ösztöndíjról és az ösztöndíj további félévi részleteiről is lemond.

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

**10. Lebonyolítás**

Az ösztöndíjpályázattal kapcsolatos központi adatbázis-kezelői, koordinációs, a települési és a megyei önkormányzati ösztöndíjjal kapcsolatos pénzkezelési feladatokat az NKTK látja el. Az NKTK elérhetőségei: **Nemzeti Kulturális Támogatáskezelő Bursa Hungarica Ügyfélszolgálat** 1381 Budapest, Pf.: 1418, Tel.: (06-1) 550-2700, E-mail: [bursa@nktk.hu](mailto:bursa@nktk.hu) , Internet: [www.nktk.hu](http://www.nktk.hu) (Bursa Hungarica)

### "B" TÍPUSÚ PÁLYÁZATI KIÍRÁS **2.sz. mellékelt**

**Önkormányzata a Kulturális és Innovációs Minisztériummal együttműködve, a felsőoktatásban**

**részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Kormányrendelet alapján ezennel kiírja a 2024. évre a Bursa Hungarica Felsőoktatási Önkormányzati Ösztöndíjpályázatot felsőoktatási tanulmányokat kezdeni kívánó fiatalok számára,** összhangban

* a nemzeti felsőoktatásról szóló 2011. évi CCIV. törvény,
* a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet (a továbbiakban: Kormányrendelet),
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény,
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény egyes rendelkezéseinek végrehajtásáról szóló 363/2011. (XII. 30.) Korm. rendelet,
* a szociális igazgatásról és szociális ellátásokról szóló 1993. évi III. törvény,
* az államháztartásról szóló 2011. évi CXCV. törvény,
* az államháztartásról szóló törvény végrehajtásáról szóló 368/2011. (XII. 31.) Korm. rendelet,
* Magyarország helyi önkormányzatairól szóló 2011. évi CLXXXIX. törvény,
* a polgárok személyi adatainak és lakcímének nyilvántartásáról szóló 1992. évi LXVI. törvény,
* az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény,
* az elektronikus ügyintézés részletszabályairól szóló 451/2016. (XII. 19.) Korm. rendelet,
* az információs önrendelkezési jogról és az információszabadságról szóló 2011. évi CXII. törvény,
* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács 2016. április 27-i (EU) 2016/679 rendelete (továbbiakban: GDPR),
* a Büntető Törvénykönyvről szóló 2012. évi C. törvény,
* a közfeladatot ellátó közérdekű vagyonkezelő alapítványokról szóló 2021. évi IX. törvény

vonatkozó rendelkezéseivel.

1. **A pályázat célja**

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer) célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. A Bursa Hungarica Ösztöndíjrendszer többszintű támogatási rendszer, amelynek pénzügyi fedezeteként három forrás szolgál: a települési önkormányzatok által nyújtott támogatás; a vármegyei önkormányzatok által nyújtott támogatás és a felsőoktatási intézményi támogatás. Az ösztöndíjpályázattal kapcsolatos adatbázis-kezelői, koordinációs, a települési és vármegyei ösztöndíjjal kapcsolatos pénzkezelési feladatokat a Nemzeti Kulturális Támogatáskezelő (továbbiakban: NKTK) végzi, míg az elbírálási feladatokat az ösztöndíjpályázathoz csatlakozó települési és vármegyei önkormányzatok látják el.

**A Bursa Hungarica Ösztöndíjrendszer jogszabályi hátteréül a Kormányrendelet és a nemzeti felsőoktatásról szóló 2011. évi CCIV. törvény szolgál.**

1. **Pályázók köre**

A Bursa Hungarica Ösztöndíjban a Kormányrendelet 18. § (2) bekezdése alapján kizárólag a települési önkormányzat területén **állandó lakóhellyel** (a továbbiakban: lakóhely) rendelkezők részesülhetnek. [A Kormányrendelet „állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni.]

Az ösztöndíjpályázatra azok **a települési önkormányzat területén lakóhellyel rendelkező, hátrányos szociális helyzetű fiatalok** jelentkezhetnek, akik:

**a) a 2023/2024. tanévben utolsó éves, érettségi előtt álló középiskolások; vagy**

b) felsőfokú végzettséggel nem rendelkező, felsőoktatási intézménybe még felvételt nem nyert érettségizettek;

és a **2024/2025. tanévtől kezdődően** a nemzeti felsőoktatásról szóló 2011. évi CCIV. törvény 1. mellékletében szereplő felsőoktatási intézmény keretében **teljes idejű (nappali munkarend**) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

**Nem részesülhet ösztöndíjban az a pályázó, aki:**

* honvéd tisztjelölt, rendvédelmi oktatási intézmény tisztjelöltje, a Magyar Honvédség hivatásos és szerződéses állományú, valamint a rendvédelmi feladatokat ellátó szervek hivatásos állományú hallgatója, a rendészeti képzésben részt vevő ösztöndíjas hallgató;
* doktori (PhD) képzésben vesz részt;
* kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt;
* akiről hitelt érdemlően bebizonyosodik, hogy a pályázat benyújtásakor a támogatási döntés tartalmát érdemben befolyásoló, valótlan, hamis vagy megtévesztő adatot szolgáltatott, vagy ilyen nyilatkozatot tett;
* aki a pályázat benyújtását megelőző három naptári éven belül az államháztartás alrendszereiből juttatott valamely támogatással összefüggésben a támogatási szerződésben/támogatói okiratban/ ösztöndíj-szerződésben foglaltakat önhibájából nem vagy csak részben teljesítette.

**A pályázók közül csak azok részesülhetnek ösztöndíjban, akik a 2024. évi felsőoktatási felvételi eljárásban először nyernek felvételt felsőoktatási intézménybe és tanulmányaikat a 2024/2025. tanévben ténylegesen megkezdik**.

1. A pályázat benyújtásának módja és határideje

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerben (a továbbiakban: EPER-Bursa rendszer) egyszeri pályázói regisztráció szükséges, melynek elérése:

<https://bursa.emet.hu/paly/palybelep.aspx>

Azok a pályázók, akik a korábbi pályázati években regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az *Elfelejtett jelszó* funkcióval kérhetnek új jelszót. A pályázói regisztrációt követően lehetséges a pályázati adatok rögzítése a csatlakozott önkormányzatok pályázói részére. A személyes és pályázati adatok ellenőrzését, rögzítését követően a pályázati űrlapot kinyomtatva és aláírva a települési önkormányzathoz kell benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A be nem fogadott pályázatok a bírálatban nem vesznek részt.

**A pályázat rögzítésének és az önkormányzathoz történő benyújtásának**

**határideje: 2023. november 3.**

A pályázatot az EPER-Bursa rendszerben kitöltve, véglegesítve, onnan kinyomtatva, aláírva kizárólag a lakóhely szerint illetékes települési önkormányzat polgármesteri hivatalához kell benyújtani.

**A pályázat kötelező mellékletei:**

**a) Igazolás a pályázó és a pályázóval egy háztartásban élők egy főre jutó havi nettó jövedelméről.**

**b) A szociális rászorultság igazolására az alábbi okiratok:**

A további mellékleteket az elbíráló települési önkormányzat határozza meg.

**A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül.**

**Egy háztartásban élők:** a pályázó állandó lakóhelye szerinti lakásban életvitel-szerűen együttlakó, ott bejelentett vagy tartózkodási hellyel rendelkező személyek.

**Jövedelem: a** szociális igazgatásról és szociális ellátásokról szóló 1993. évi III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett

- aa) a személyi jövedelemadóról szóló 1995. évi CXVII. törvény (a továbbiakban: Szjatv.) szerint meghatározott, belföldről vagy külföldről származó - megszerzett - vagyoni érték (bevétel), ideértve az Szjatv. 1. számú melléklete szerinti adómentes bevételt, és

- ab) az a bevétel, amely után a kisadózó vállalkozások tételes adójáról szóló 2022. évi XIII. törvény, a kisadózó vállalkozások tételes adójáról és a kisvállalati adóról szóló 2012. évi CXLVII. törvény, vagy az egyszerűsített közteherviselési hozzájárulásról szóló 2005. évi CXX. törvény szerint adót, illetve hozzájárulást kell fizetni.

**Elismert költségnek** minősül az Szjatv.-ben elismert költség, valamint a fizetett tartásdíj. Ha a magánszemély az egyszerűsített közteherviselési hozzájárulás, a kisadózók tételes adója vagy a kisvállalati adó alapjául szolgáló bevételt szerez, a bevétel csökkenthető az Szjatv. szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel, vagy a bevétel 85%-ának, illetőleg állattenyésztés esetén 94%-ának megfelelő összeggel.

**Befizetési kötelezettségnek** minősül a személyi jövedelemadó, a magánszemélyt terhelő egyszerűsített közteherviselési hozzájárulás, társadalombiztosítási járulék, és az egészségügyi szolgáltatási járulék.

**Nem minősül jövedelemnek:**

1. a rendkívüli települési támogatás, valamint a lakhatáshoz kapcsolódó rendszeres kiadások viseléséhez, a gyógyszerkiadások viseléséhez és a lakhatási kiadásokhoz kapcsolódó hátralékot felhalmozó személyek részére nyújtott települési támogatás,
2. a rendkívüli gyermekvédelmi támogatás, a gyermekek védelméről és a gyámügyi igazgatásról szóló 1997. évi XXXI. törvény 20/A. §-a szerinti támogatás, a 20/B. §-ának (4)-(5) bekezdése szerinti pótlék, a nevelőszülők számára fizetett nevelési díj és külön ellátmány,
3. az anyasági támogatás,
4. a nyugdíjprémium, az egyszeri juttatás, a tizenharmadik havi nyugdíj, a tizenharmadik havi ellátás és a szépkorúak jubileumi juttatása,
5. a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,
6. a fogadó szervezet által az önkéntesnek külön törvény alapján biztosított juttatás,
7. az egyszerűsített foglalkoztatásról szóló 2010. évi LXXV. törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke,
8. a házi segítségnyújtás keretében társadalmi gondozásért kapott tiszteletdíj,
9. az energiafelhasználáshoz nyújtott támogatás,
10. a szociális szövetkezet tagja által, a közérdekű nyugdíjas szövetkezet öregségi nyugdíjban vagy átmeneti bányászjáradékban részesülő tagja által, valamint a kisgyermekkel otthon lévők szövetkezetének nem nagyszülőként gyermekgondozási díjban vagy gyermekgondozást segítő ellátásban részesülő tagja által a szövetkezetben végzett tevékenység ellenértékeként megszerzett, az Szjatv. alapján adómentes bevétel,
11. az életvitel-szerűen lakott ingatlan eladása, valamint az életvitel-szerűen lakott ingatlanon fennálló vagyoni értékű jog átruházása esetén az eladott ingatlan, illetve átruházott vagyoni értékű jog ellenértékének azon része, amelyből az eladást vagy átruházást követő egy éven belül az eladó vagy átruházó saját, vagy közeli hozzátartozója életvitelszerű, tényleges lakhatásának célját szolgáló ingatlan vagy vagyoni értékű jog vásárlására kerül sor,
12. az elengedett tartozás, illetve a megszűnt kötelezettség, ha a tartozás elengedésére vagy a kötelezettség megszűnésére a természetes személyek adósságrendezési eljárásában, továbbá közüzemi szolgáltatás szolgáltatója, illetve pénzügyi intézmény által, az adós megélhetését veszélyeztető szociális helyzete miatt került sor,
13. az Szjatv. 7. § (1) bekezdés *b)-z)* pontja szerinti bevétel.

**4. Adatkezelés**

A pályázó pályázata benyújtásával büntetőjogi felelősséget vállal azért, hogy az EPER-Bursa rendszerben rögzített, a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy a Bursa Hungarica Ösztöndíjrendszerből pályázata kizárható, a megítélt támogatás visszavonható.

A pályázat benyújtásával a pályázó tudomásul veszi, hogy az NKTK, az önkormányzatok és a felsőoktatási intézmény a pályázati dokumentációban foglalt személyes adatait az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj támogatás életciklusa alatt kezelheti a GDPR 6. cikk (1) bekezdésének és e) pontjában, valamint a 9. cikk (2) bekezdésének b) pontjában foglaltak szerint. Az adatkezelésről, az adatkezeléssel kapcsolatos jogairól, az általa igénybe vehető jogorvoslati lehetőségekről részletes tájékoztatás található az NKTK honlapján az Adatvédelmi tájékoztatóban az alábbi elérhetőségen:

[Adatkezelesi-tajekoztato-Palyazatokhoz-es-tamogatasokhoz-kapcsolodo-adatkezelesrol\_2023\_NKTK.pdf (gov.hu)](https://emet.gov.hu/app/uploads/2023/06/Adatkezelesi-tajekoztato-Palyazatokhoz-es-tamogatasokhoz-kapcsolodo-adatkezelesrol_2023_NKTK.pdf)

A pályázók büntetőjogi felelősségük tudatában kijelentik, hogy a pályázati űrlap benyújtásakor felsőfokú végzettséggel nem rendelkeznek, felsőoktatási intézménybe még nem nyertek felvételt.

**5. A pályázat elbírálása**

A beérkezett pályázatokat az illetékes települési önkormányzat bírálja el 2023. december 5. napjáig:

a) az elbíráló önkormányzat a pályázókat hiánypótlásra szólíthatja fel a formai ellenőrzés és az elbírálás során, az önkormányzat által meghatározott határidőben, amely azonban nem lépheti túl a pályázatok önkormányzati elbírálási határidejét. Az önkormányzat hiánypótlást csak olyan dokumentumokra kérhet be, amelyeket a pályázati kiírásban feltüntetett. A hiánypótlási határidő: ….. nap;

b) az ösztöndíj elbírálása kizárólag szociális rászorultság alapján, a pályázó tanulmányi eredményétől függetlenül történik. Az elutasítás indoklásaként nem jelölhetők meg olyan okok, amelyeket a formai ellenőrzés vizsgál és azon megfelelőként lettek megjelölve;

c) az EPER-Bursa rendszerben nem rögzített, nem a rendszerből nyomtatott pályázati űrlapon, a határidőn túl benyújtott, vagy formailag nem megfelelő pályázatokat a bírálatból kizárja, és kizárását írásban indokolja;

d) minden, határidőn belül, postai úton vagy személyesen benyújtott pályázatot befogad, minden, formailag megfelelő pályázatot érdemben elbírál, és döntését írásban indokolja;

e) csak az önkormányzat területén lakóhellyel rendelkező pályázókat részesítheti támogatásban;

f) az elbírálás során korra, faji hovatartozásra, nemre, bőrszínre, nemzetiségre, vallási vagy világnézeti meggyőződésre, egészségi állapotra, családi állapotra, tanulmányi eredményre tekintet nélkül, kizárólag a pályázó szociális rászorultságának objektív vizsgálatára tekintettel járhat el.

A pályázó az elbíráló szerv döntése ellen fellebbezéssel nem élhet, a támogatói döntés ellen érdemben nincs helye jogorvoslatnak. **A támogatási döntéssel szemben kifogást eljárásjogi jogszabálysértésre történő hivatkozással, a döntésről szóló értesítés kézhezvételét követő 5 napon belül lehet benyújtani az illetékes önkormányzat jegyzőjénél. A felmerült kifogás beérkezését követő 5 napon belül az önkormányzat jegyzőjének értesítenie kell az NKTK-t.**

A "B" típusú ösztöndíjasok szociális rászorultságát az önkormányzat évente egyszer jogosult és köteles felülvizsgálni. Amennyiben az ösztöndíjas a szociális rászorultság vizsgálata során az önkormányzat által kért igazolásokat nem bocsátja rendelkezésre, vagy az önkormányzattal a vizsgálat során az együttműködést egyéb módon kifejezetten megtagadja, az önkormányzat az ösztöndíjas szociális rászorultságának megszűntét vélelmezi, azaz az ösztöndíjas az ösztöndíját elveszíti. A települési önkormányzat ebben az esetben, határozatban rendelkezik a támogatás megszüntetéséről. A határozat csak a meghozatalát követő tanulmányi félévtől ható hatállyal hozható meg.

A felsőoktatási intézménybe jelentkezők számára megítélt támogatást az önkormányzat megszüntetheti abban az esetben is, ha az ösztöndíjas elköltözik a települési önkormányzat területéről. A települési önkormányzat ebben az esetben határozatban rendelkezik a támogatás megszüntetéséről. A határozat csak a meghozatalát követő tanulmányi félévtől ható hatállyal hozható meg.

**6. Értesítés a pályázati döntésről**

A települési önkormányzat a meghozott döntéséről és annak indokáról 2023. december 6. napjáig az EPER-Bursa rendszeren keresztül elektronikusan vagy postai úton küldött levélben értesíti a pályázókat.

Az NKTK az önkormányzati döntési listák érkeztetését követően 2024. január 17. napjáig értesíti a települési önkormányzatok által nem támogatott pályázókat az önkormányzati döntésről az EPER-Bursa rendszeren keresztül.

Az NKTK az elbírálás ellenőrzését és az intézményi ösztöndíjrészek megállapítását követően 2024. március 12. napjáig az EPER-Bursa rendszeren keresztül értesíti a települési önkormányzat által támogatásban részesített pályázókat a Bursa Hungarica ösztöndíj teljes összegéről és az ösztöndíj-folyósítás módjáról.

**A pályázó** **a felsőoktatási intézmény felvételi döntésről szóló határozata vagy az Oktatási Hivatal besorolási határozata** **másolatának megküldésével köteles 2024. augusztus 31. napjáig az NKTK részére bejelenteni, hogy a 2024/2025. tanévben melyik felsőoktatási intézményben kezdi meg tanulmányait. Továbbá a pályázó köteles nyilatkozni arról, hogy a 2024. évi felsőoktatási felvételi évet megelőzően nyert-e felvételt felsőoktatási intézménybe. Az a pályázó, aki értesítési kötelezettségének nem tesz eleget, az ösztöndíj folyósításából és az ösztöndíjrendszer következő évi fordulójából kizárható.**

Amennyiben a "B" típusú pályázat során támogatásban részesülő ösztöndíjas a támogatás időtartama alatt sikeresen pályázik "A" típusú ösztöndíjra (Bursa Hungarica Ösztöndíjpályázat felsőoktatási hallgatók számára), "B" típusú ösztöndíját automatikusan elveszti.

**7. Az ösztöndíj folyósításának feltételei**

**Az ösztöndíj-folyósítás feltétele, hogy a támogatott pályázó hallgatói jogviszonya a 2024/2025. tanév első félévében megfeleljen a pályázati kiírásnak. Amennyiben a támogatott pályázó hallgatói jogviszonya nem felel meg a pályázati kiírásnak, a támogatott az ösztöndíjra való jogosultságát elveszíti.**

Az ösztöndíj csak azokban a hónapokban kerül folyósításra, amelyekben a pályázó beiratkozott, aktív jogviszonnyal rendelkező hallgatója a felsőoktatási intézménynek.

A felsőoktatási intézményeknek az ösztöndíj kifizetést megelőzően az ösztöndíjra való jogosultságot a nemzeti felsőoktatásról szóló 2011. évi CCIV. törvényben foglaltak figyelembevételével kell megállapítaniuk. A Kormányrendelet hatálya – amennyiben jogszabály másként nem rendelkezik – nem terjed ki a honvéd tisztjelöltekre, a rendvédelmi oktatási intézmény tisztjelöltjeire, a Magyar Honvédség hivatásos és szerződéses állományú, valamint a rendvédelmi feladatokat ellátó szervek hivatásos állományú hallgatóira, továbbá a rendészeti képzésben részt vevő ösztöndíjas hallgatókra, részükre az ösztöndíj nem folyósítható.

Azokban a hónapokban, amelyekben a hallgató hallgatói jogviszonya szünetel, vagy nem felel meg a pályázati kiírás feltételeinek, kivéve, ha az a folyósítás első féléve, az ösztöndíj folyósítása - a folyósítás véghatáridejének módosítása nélkül - teljes egészében szünetel.

**8. Az ösztöndíj folyósítása**

Az ösztöndíj időtartama 3x10 hónap, azaz hat egymást követő tanulmányi félévben félévenként max. 5 hónap (Bursa tanulmányi félév): a 2024/2025. tanév, a 2025/2026. tanév és a 2026/2027. tanév.

Az ösztöndíj folyósításának kezdete a 2024/2025. tanév első féléve.

Az önkormányzatok egy Bursa tanulmányi félévre egy összegben utalják át az NKTK Bursa Hungarica számlájára a támogatott hallgatók öthavi önkormányzati támogatási összegét. Az NKTK a beérkezett önkormányzati ösztöndíjrészeket a kifizetőhelyek (felsőoktatási intézmények) szerint újracsoportosítja, majd a jogosult hallgatók után továbbutalja a kifizető felsőoktatási intézményekhez abban az esetben, ha a felsőoktatási intézmény a hallgatók jogosultságát visszaigazolta, és az önkormányzat utalási kötelezettségét teljesítve a pontos támogatási összeget továbbította az NKTK számlájára.

Az intézményi ösztöndíjrész forrása a Kormányrendelet 18. § (3) bekezdése értelmében az intézmények költségvetésében megjelölt elkülönített forrás.

Az ösztöndíjat (mind az önkormányzati, mind az intézményi ösztöndíjrészt) az a felsőoktatási intézmény folyósítja a hallgatónak, amelytől a hallgató – az állami költségvetés terhére – a hallgatói juttatásokat kapja. Amennyiben a hallgató egy időben több felsőoktatási intézménnyel is hallgatói jogviszonyban áll, az a felsőoktatási intézmény folyósítja számára az ösztöndíjat, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató számára a nem hitéleti képzést biztosító felsőoktatási intézmény folyósítja az ösztöndíjat. A kifizetés előtt a jogosultságot, valamint a hallgatói jogviszony fennállását az intézmény megvizsgálja.

**Az ösztöndíj folyósításának kezdete legkorábban 2024. október hónap.**

Az önkormányzati ösztöndíjrész kifizetése az őszi félévekben október, a tavaszi félévekben március hónaptól, de legkésőbb a felsőoktatási intézményhez történő átutalást követő első ösztöndíj-kifizetéskor indul, majd a továbbiakban az ösztöndíjfizetés rendje szerint történik.

Az intézményi ösztöndíjrész folyósítása október, illetve március hónapban kezdődik, azt a hallgatói juttatásokkal azonos rendben kell kifizetni. Az intézményi ösztöndíjrészt abban az esetben is ki kell fizetni, ha az önkormányzati ösztöndíjrész fedezete nem áll rendelkezésre az intézmény számláján. Az intézményi ösztöndíjrész független minden más, a felsőoktatási intézményben folyósított támogatástól.

Az elnyert ösztöndíjat közvetlen adó- és TB-járulékfizetési kötelezettség nem terheli (Szjatv. 1. számú melléklet 3.2.6. és 4.17. pontja). Az ösztöndíj teljes összege elszámolási kötelezettség terhe nélkül szabadon felhasználható.

Az ösztöndíjas a Bursa tanulmányi félév lezárását követően (június 30., január 31.) a jogosultsági bejegyzéssel kapcsolatos kifogást nem tehet, illetve a ki nem fizetett ösztöndíjára már nem tarthat igényt.

**9. A pályázók értesítési kötelezettségei**

**Az ösztöndíjban részesülő hallgató köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 15 napon belül) írásban értesíteni** **a folyósító felsőoktatási intézményt és** **az NKTK-t (1381 Budapest Pf. 1418)**. A bejelentést az EPER-Bursa rendszeren keresztül kell kezdeményeznie.

Az értesítési kötelezettséget a hallgató 5 munkanapon belül köteles teljesíteni az alábbi adatok változásakor:

* **a tanulmányok szüneteltetése (halasztása);**
* **tanulmányok helyének megváltozása (az új felsőoktatási intézmény, kar, szak megnevezésével);**
* **tanulmányi státusz (munkarend, képzési szint, finanszírozási forma), képzés megnevezésének változása;**
* **személyes adatainak (név, lakóhely, elektronikus levelezési cím) változása.**

Az az ösztöndíjas, aki értesítési kötelezettségének elmulasztása miatt esik el az ösztöndíj folyósításától, a Bursa tanulmányi félév lezárását követően, legkésőbb június 30. napjáig, illetve január 31. napjáig ki nem fizetett ösztöndíjára már nem tarthat igényt.

Az ösztöndíjas 30 napon belül köteles a jogosulatlanul felvett ösztöndíjat a folyósító felsőoktatási intézmény részére visszafizetni.

Az ösztöndíjas lemondhat a számára megítélt támogatásról, amit az EPER-Bursa rendszerben kezdeményezhet és az onnan letölthető Lemondó nyilatkozatot aláírva, postai úton, ajánlott levélként megküldve az NKTK címére jelenthet be. A Lemondó nyilatkozat beküldésével az ösztöndíjas a nyertes ösztöndíjpályázatát megszünteti, azaz a megjelölt félévre járó ösztöndíjról és az ösztöndíj további félévi részleteiről is lemond.

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

**10. Lebonyolítás**

Az ösztöndíjpályázattal kapcsolatos központi adatbázis-kezelői, koordinációs, a települési és a vármegyei önkormányzati ösztöndíjjal kapcsolatos pénzkezelési feladatokat az NKTK látja el.

Az NKTK elérhetőségei: **Nemzeti Kulturális Támogatáskezelő Bursa Hungarica Ügyfélszolgálat**

1381 Budapest Pf. 1418, Tel.: (06-1) 550-2700, E-mail: [bursa@nktk.hu](mailto:bursa@nktk.hu), Internet: [www.nktk.hu](http://www.nktk.hu) (Bursa Hungarica

# 13.Napirend

### E L Ő T E R J E S Z T É S

### a Budapest Főváros II. Kerületi Önkormányzat Képviselő-testülete

### Közoktatási, Közművelődési, Sport, Egészségügyi, Szociális és Lakásügyi Bizottságának 2023. szeptember 26-ai rendes ülésére

## *Előterjesztő: Humánszolgáltatási Igazgatóság Intézményirányítási Osztály*

## *Ötvös Zoltán osztályvezető*

**Tárgy:** Javaslat a Jó Pásztor Nővérek Kongregációja családok átmeneti otthona 2022. évi beszámolójának elfogadására

*A napirend zárt ülésen történő tárgyalást nem igényel.*

Tisztelt Bizottság!

A gyermekek védelméről és a gyámügyi igazgatásról szóló[1](http://jogszabalykereso.mhk.hu/cgi_bin/njt_doc.cgi?docid=28828.516083#foot1#foot1)1997. évi XXXI. törvény 97. § (3) bekezdése alapján a gyermekvédelmi ellátási szerződések beszámolási kötelezettségeire is a szociális igazgatásról és szociális ellátásokról szóló 1993. évi III. tv. 121 § (1) bekezdése i) jogszabály helye az irányadó: „*az ellátást biztosító szervezetet évente egyszer beszámolási kötelezettség terheli.”*

Budapest Főváros II. Kerületi Önkormányzat 2013. január 1. napjától a 335/2012.(XII.13.) sz. határozattal ellátási szerződést kötött a Jó Pásztor Nővérek Kongregációjával a családok átmeneti otthona ellátásának biztosítása érdekében, a szerződés a 123/2015.(IV.28.) sz. határozattal 2015. május 1-jétől, majd 2020. július 7. napjától a 74/2020.(V.29.) sz. határozattal módosult.

A szerződés módosítások alkalmából az ellátotti létszámban nem történt változás (1 anya 2 gyermeke), a szerződés új elemeként konkrét összegű rendelkezésre állási díj került betervezésre a 2020. évtől - 1 000 000 Ft összegben -, amely évente emelkedik az infláció mértékével. Betöltött férőhely esetén 2080 Ft/fő/nap, hozzájárulási kötelezettség terheli az önkormányzatot, mely összeg az éves infláció mértékével emelkedik.

Az ellátási szerződés 5.5. pontja alapján a Jó Pásztor Nővérek Kongregációja elkészítette éves beszámolóját a Bizottság részére.

A 2022. évben nem vette igénybe a családok átmeneti ellátását kerületi lakhellyel rendelkező család, így az önkormányzatot az 1 060 900 Ft készenléti díj fizetésének kötelezettsége terhelte.

Az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 11. melléklete 6.1.15. pontja alapján a Bizottság dönt: *a szociális, és gyermekjóléti szolgáltatást nyújtó önkormányzati intézmények* és ***az önkormányzattal szerződéses jogviszonyban álló szolgáltatók*** *szakmai tevékenységéről szóló beszámolóinak elfogadásáról.*

A fentiek alapján kérem, hogy szíveskedjenek a **Jó Pásztor Nővérek Kongregációjának** 2022. évi beszámolóját megtárgyalni és elfogadni!

**HATÁROZATI JAVASLAT**

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottságamegtárgyalta és elfogadta – a határozat mellékletét képező - **Jó Pásztor Nővérek Kongregációjának -** 2022. évre vonatkozó beszámolóját.

Felkéri a Bizottság elnökét, hogy a döntésről avezetőjét tájékoztassa.

Felelős: Bizottság elnöke

Határidő: 2023. október 31.

Budapest, 2023. szeptember 18.

Őrsi Gergely


Polgármester megbízásából eljárva


Ötvös Zoltán

osztályvezető

*Határozat melléklete*

A **Jó Pásztor Nővérek Kongregációjának** 2022. évről szóló szöveges beszámolója





**14.Napirend**

**ELŐTERJESZTÉS**

**Budapest Főváros II. Kerületi Önkormányzat Képviselő-testülete**

**Közoktatási, Közművelődési, Sport, Egészségügyi, Szociális és Lakásügyi Bizottságának 2023. szeptember 26-ai ülésére**

**Előterjesztő: Humánszolgáltatási Igazgatóság Intézményirányítási Osztály**

**Ötvös Zoltán osztályvezető**

**Tárgy:** Javasat a XI. Kerület Újbuda Önkormányzata fogyatékos személyeknappali ellátása 2022. évi beszámolójának elfogadására

*A napirend zárt ülésen történő tárgyalást nem igényel*

**Tisztelt Bizottság!**

A szociális igazgatásról és szociális ellátásokról szóló 1993. évi III. törvény 121. § (1) bekezdése i) pontja alapján „*az ellátást biztosító szervezetet évente legalább egyszer beszámolási kötelezettség terheli.”*

A kerületi lakcímmel rendelkező 18 év alatti gyermekek vagy önellátásra nem képes (halmozottan fogyatékos) felnőtt korú fogyatékkal élő személyek nappali ellátását a Budapest Főváros XI. Kerület Újbuda Önkormányzat fenntartásában működő Újbudai Szociális Szolgálat (1119 Budapest, Keveháza u. 6.) telephelyeként működő Kelenföldi Szociális Ház (1119 Budapest, Fejér Lipót utca 59.) intézménye biztosítja.

2017. szeptember 1. napjától 2 fő ellátására kötött megállapodást a Képviselő-testület, a 2021. év szeptemberétől 4 főre bővült az ellátotti létszám.

A fogyatékos személyek nappali ellátásának a szolgáltatás díja 9 500 Ft/nap/fő, mely összeg megegyezett az előző évek térítési díj összegével. A szolgáltatási díjat az Önkormányzatnak csak igénybe vétel esetén kell fizetnie, készenléti díj fizetési kötelezettsége nincs.

A megállapodás V. 12. pontja alapján a XI. Kerület Újbuda Önkormányzata elkészítette éves beszámolóját a 2022. évi fogyatékos személyek nappali ellátásáról.

A 2022. évben 4 fő II. kerületi ellátását biztosította a szolgáltató intézmény. A gyermekek 321 ellátási napot vettek igénybe, ennek alapján 3 049 500 Ft/év támogatást fizetett a szolgáltatás biztosításáért az Önkormányzat.

Az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 11. melléklete 6.1.15. pontja alapján a Bizottság dönt: *a szociális, és gyermekjóléti szolgáltatást nyújtó önkormányzati intézmények* és ***az önkormányzattal szerződéses jogviszonyban álló szolgáltatók*** *szakmai tevékenységéről szóló beszámolóinak elfogadásáról.*

A fentiek alapján kérem, hogy szíveskedjenek a XI. Kerület Újbuda Önkormányzata fogyatékos személyek nappali ellátásáról szóló 2022. évi beszámolóját megtárgyalni és elfogadni!

##### HATÁROZATI JAVASLAT

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottságamegtárgyalta és elfogadta – a határozat mellékletét képező - XI. Kerület Újbuda Önkormányzata fogyatékos személyek nappali ellátásáról szóló 2022. évre vonatkozó beszámolóját.

Felkéri a Bizottság elnökét, hogy a döntésről a Budapest Főváros XI. Kerület Újbuda Önkormányzata szociális ügyekért felelős osztályvezetőjét tájékoztassa.

Felelős: Bizottság elnöke

Határidő: 2023. október 31.

Budapest, 2023. szeptember 19.

Örsi Gergely


Polgármester megbízásából


Ötvös Zoltán


osztályvezető

*határozat melléklete*







**15.Napirend**

## *E L Ő T E R J E S Z T É S*

**Előterjesztve: a Közoktatási, Közművelődési, Sport Egészségügyi, Szociális és Lakásügyi Bizottság 2023. szeptember 26-ai ülésére**

Tárgy: Testületi anyag véleményezése

Készítette: Ötvös Zoltán

***A napirend zárt ülésen történő tárgyalást nem igényel***

Tisztelt Bizottság!

**Az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 11. melléklete 6.2.8. pontja alapján a Közoktatási, Közművelődési, Sport Egészségügyi, Szociális és Lakásügyi Bizottság véleményezi a Képviselő-testület elé benyújtásra kerülő egészségügyi, szociális és gyermekvédelmi tárgyú előterjesztéseket.**

**Kérem, szíveskedjenek megtárgyalni a** *„Javaslat a Család-és Gyermekjóléti Központ alapító okiratának módosítására”* **tárgyú, 2023. szeptember 28-ai Képviselő-testületi ülésre történő előterjesztést.**

**Határozati javaslat**

**A Közoktatási, Közművelődési, Sport Egészségügyi, Szociális és Lakásügyi Bizottság a 2023. szeptember 28-ai Képviselő-testületi ülésre történő „***Javaslat a Család-és Gyermekjóléti Központ alapító okiratának módosítására”* **tárgyú előterjesztést tárgyalásra alkalmasnak tartja és javasolja az előterjesztés határozati javaslatának elfogadását.**

**Felelős: Közoktatási, Közművelődési, Sport Egészségügyi, Szociális és Lakásügyi Bizottság elnöke**

**Határidő: szeptember havi testületi ülés**

**Budapest, 2023. 09. 21.**

**Örsi Gergely polgármester megbízásából eljárva**

**Ötvös Zoltán**

**osztályvezető**

16.napirend

E L Ő T E R J E S Z T É S

a Budapest Főváros II. Kerületi Önkormányzat Képviselő-testülete

Közoktatási, Közművelődési, Sport, Egészségügyi, Szociális és Lakásügyi Bizottságának 2023. szeptember 26-ai rendes ülésére

**Tárgy:** Testületi anyag véleményezése

Készítette: Fábik Gabriella ellátási osztályvezető

*A napirend zárt ülésen történő*

*tárgyalást nem igényel.*

Tisztelt Bizottság!

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) Budapest Főváros II. Kerületi Önkormányzat Képviselő-testületének önkormányzati rendelete 6. melléklet 2.8) pontja alapján a Közoktatási, Közművelődési, Sport, Egészségügyi, Szociális és Lakásügyi Bizottság véleményezi a Képviselő-testület elé benyújtásra kerülő egészségügyi, szociális és gyermekvédelmi tárgyú előterjesztéseket.

Kérem, szíveskedjen megtárgyalni és véleményezni - az előterjesztés mellékletét képező Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására tárgyú 2023. szeptember 28-ai Képviselő-testületi ülésre történő előterjesztést.

*Határozati javaslat*

A Közoktatási, Közművelődési, Sport, Egészségügyi, Szociális és Lakásügyi Bizottság a 2023. szeptember 28-ai Képviselő-testületi ülésre történő *„*Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására*”* előterjesztést tárgyalásra alkalmasnak tartja és javasolja a Képviselő-testületnek a rendelet elfogadását.

Felelős: Közoktatási, Közművelődési, Sport, Egészségügyi, Szociális és Lakásügyi Bizottság elnöke

Határidő: 2023. április havi testületi ülés időpontja

Budapest, 2023. szeptember 13.

Örsi Gergely

Polgármester megbízásából eljárva

Fábik Gabriella ellátási osztályvezető

1. [↑](#footnote-ref-1)